Divinum officium

Divino Afflatu - 1954

Latin

07-01-2026 – 07-31-2026

https://www.divinumofficium.com

Pretiosissimi Sanguinis Domini Nostri Jesu Christi
Duplex I. classis
Tempora: Feria quarta infra Hebdomadam V post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Proprio Sanctorum}

Ant. Christum Dei Fílium, qui suo nos redémit sánguine, * Veníte, adorémus.

Ant. Christum Dei Fílium, qui suo nos redémit sánguine, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Christum Dei Fílium, qui suo nos redémit sánguine, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Christum Dei Fílium, qui suo nos redémit sánguine, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Christum Dei Fílium, qui suo nos redémit sánguine, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Christum Dei Fílium, qui suo nos redémit sánguine, * Veníte, adorémus.

Hymnus {ex Proprio Sanctorum}

Ira justa Conditóris,

Imbre aquárum víndice,

Criminósum mersit orbem

Noë in arca sóspite:

Mira tandem vis amóris

Lavit orbem sánguine.

Tam salúbri terra felix

Irrigáta plúvia,

Ante spinas quæ scatébat,

Germinávit flósculos;

Inque néctaris sapórem

Transiére absýnthia.

Triste prótinus venénum

Dirus anguis pósuit,

Et cruénta belluárum

Désiit ferócia:

Mitis Agni vulneráti

Hæc fuit victória.

O sciéntiæ supérnæ

Altitúdo impérvia!

O suávitas benígni

Prædicánda péctoris!

Servus erat morte dignus,

Rex luit pœnam óptimus.

Quando culpis provocámus

Ultiónem júdicis,

Tunc loquéntis protegámur

Sánguinis præséntia;

Ingruéntium malórum

Tunc recédant ágmina.

Te redémptus laudet orbis

Grata servans múnera,

O salútis sempitérnæ

Dux et Auctor ínclite,

Qui tenes beáta regna

Cum Parénte et Spíritu.

Amen.

Psalmi cum lectionibus {Antiphonæ et Psalmi ex Proprio Sanctorum}

Nocturnus I.

Ant. Postquam consummáti sunt * dies octo, ut circumciderétur Puer, vocátum est nomen ejus Jesus.

Psalmus 2 [1]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum ejus.

2:3 Dirumpámus víncula eórum: * et proiciámus a nobis jugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum ejus, * prǽdicans præcéptum ejus.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui judicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via justa.

2:13 Cum exárserit in brevi ira ejus: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Postquam consummáti sunt dies octo, ut circumciderétur Puer, vocátum est nomen ejus Jesus.

Ant. Factus in agonía * prolíxius orábat, et factus est sudor ejus sicut guttæ sánguinis decurréntis in terram.

Psalmus 3 [2]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo ejus.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Factus in agonía prolíxius orábat, et factus est sudor ejus sicut guttæ sánguinis decurréntis in terram.

Ant. Judas, qui eum trádidit, * pœniténtia ductus rétulit trigínta argénteos, dicens: Peccávi tradens sánguinem justum.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra ejus, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Judas, qui eum trádidit, pœniténtia ductus rétulit trigínta argénteos, dicens: Peccávi tradens sánguinem justum.

℣. Redemísti nos, Dómine.

℟. In sánguine tuo.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Epístola beáti Pauli Apóstoli ad Hebrǽos

Heb 9:11-15

11 Christus assístens póntifex futurórum bonórum, per ámplius et perféctius tabernáculum, non manufáctum, id est, non hujus creatiónis:

12 Neque per sánguinem hircórum aut vitulórum, sed per próprium sánguinem introívit semel in Sancta, ætérna redemptióne invénta.

13 Si enim sanguis hircórum et taurórum, et cinis vítulæ aspérsus inquinátos sanctíficat ad emundatiónem carnis:

14 Quanto magis sanguis Christi, qui per Spíritum Sanctum semetípsum óbtulit immaculátum Deo, emundábit consciéntiam nostram ab opéribus mórtuis, ad serviéndum Deo vivénti?

15 Et ídeo novi testaménti mediátor est: ut morte intercedénte, in redemptiónem eárum prævaricatiónum, quæ erant sub prióri testaménto, repromissiónem accípiant qui vocáti sunt ætérnæ hereditátis.

℣. Tu autem, Dómine, miserére nobis.

℟. Deo grátias.

℟. Jesus, ut sanctificáret per suum sánguinem pópulum, extra portam passus est:

* Exeámus ígitur ad eum extra castra, impropérium ejus portántes.

℣. Nondum enim usque ad sánguinem restitístis advérsus peccátum repugnántes.

℟. Exeámus ígitur ad eum extra castra, impropérium ejus portántes.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Heb 9:16-22

16 Ubi enim testaméntum est, mors necésse est intercédat testatóris.

17 Testaméntum enim in mórtuis confirmátum est: alióquin nondum valet, dum vivit qui testátus est.

18 Unde nec primum quidem sine sánguine dedicátum est.

19 Lecto enim omni mandáto legis a Móyse univérso pópulo, accípiens sánguinem vitulórum et hircórum cum aqua, et lana coccínea, et hyssópo, ipsum quoque librum, et omnem pópulum aspérsit,

20 Dicens: Hic sanguis testaménti, quod mandávit ad vos Deus.

21 Etiam tabernáculum et ómnia vasa ministérii sánguine simíliter aspérsit.

22 Et ómnia pene in sánguine secúndum legem mundántur: et sine sánguinis effusióne non fit remíssio.

℣. Tu autem, Dómine, miserére nobis.

℟. Deo grátias.

℟. Móyses sumptum sánguinem respérsit in pópulum:

* Et ait: Hic est sanguis fœ́deris, quod pépigit Dóminus vobíscum.

℣. Fide celebrávit Pascha et sánguinis effusióne, ne qui vastábat primitíva, tángeret eos.

℟. Et ait: Hic est sanguis fœ́deris, quod pépigit Dóminus vobíscum.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Heb 10:19-24

19 Habéntes ítaque, fratres, fidúciam in intróitu sanctórum in sánguine Christi,

20 Quam initiávit nobis viam novam, et vivéntem per velámen, id est, carnem suam,

21 Et sacerdótem magnum super domum Dei:

22 Accedámus cum vero corde in plenitúdine fídei, aspérsi corda a consciéntia mala, et ablúti corpus aqua munda,

23 Teneámus spei nostræ confessiónem indeclinábilem (fidélis enim est qui repromísit),

24 Et considerémus ínvicem in provocatiónem caritátis, et bonórum óperum.

℣. Tu autem, Dómine, miserére nobis.

℟. Deo grátias.

℟. Vos, qui aliquándo erátis longe, facti estis prope in sánguine Christi:

* Ipse enim est pax nostra, qui fecit útraque unum.

℣. Complácuit per eum reconciliáre ómnia in ipsum, pacíficans per sánguinem crucis ejus, sive quæ in cælis sunt.

℟. Ipse enim est pax nostra, qui fecit útraque unum.

℣. Glória Patri, et Fílio, * et Spirítui Sancto.

℟. Ipse enim est pax nostra, qui fecit útraque unum.

Nocturnus II.

Ant. Pilátus, * volens pópulo satisfácere, trádidit illis Jesum flagéllis cæsum.

Psalmus 22 [4]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas justítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pilátus, volens pópulo satisfácere, trádidit illis Jesum flagéllis cæsum.

Ant. Videns autem * quia nihil profíceret, accépta aqua, lavit manus coram pópulo dicens: Innocens ego sum a sánguine Justi hujus.

Psalmus 29 [5]

29:2 Exaltábo te, Dómine, quóniam suscepísti me: * nec delectásti inimícos meos super me.

29:3 Dómine, Deus meus, clamávi ad te, * et sanásti me.

29:4 Dómine, eduxísti ab inférno ánimam meam: * salvásti me a descendéntibus in lacum.

29:5 Psállite Dómino, sancti ejus: * et confitémini memóriæ sanctitátis ejus.

29:6 Quóniam ira in indignatióne ejus: * et vita in voluntáte ejus.

29:6 Ad vésperum demorábitur fletus: * et ad matutínum lætítia.

29:7 Ego autem dixi in abundántia mea: * Non movébor in ætérnum.

29:8 Dómine, in voluntáte tua, * præstitísti decóri meo virtútem.

29:8 Avertísti fáciem tuam a me, * et factus sum conturbátus.

29:9 Ad te, Dómine, clamábo: * et ad Deum meum deprecábor.

29:10 Quæ utílitas in sánguine meo, * dum descéndo in corruptiónem?

29:10 Numquid confitébitur tibi pulvis, * aut annuntiábit veritátem tuam?

29:11 Audívit Dóminus, et misértus est mei: * Dóminus factus est adjútor meus.

29:12 Convertísti planctum meum in gáudium mihi: * conscidísti saccum meum, et circumdedísti me lætítia:

29:13 Ut cantet tibi glória mea, et non compúngar: * Dómine, Deus meus, in ætérnum confitébor tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Videns autem quia nihil profíceret, accépta aqua, lavit manus coram pópulo dicens: Innocens ego sum a sánguine Justi hujus.

Ant. Et respóndens * univérsus pópulus dixit: Sanguis ejus super nos et super fílios nostros.

Psalmus 63 [6]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta ejus intellexérunt.

63:11 Lætábitur justus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Et respóndens univérsus pópulus dixit: Sanguis ejus super nos et super fílios nostros.

℣. Sanguis Jesu Christi Fílii Dei.

℟. Emúndat nos ab omni peccáto.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Joánnis Chrysóstomi

Homilia ad Neophytos

Vis sánguinis Christi audíre virtútem? Redeámus ad ejus exémplum, et priórem typum recordémur, et prístinam Scriptúram narrémus. In Ægýpto, nocte média, Ægýptiis Deus plagam décimam minabátur, ut eórum primogénita deperírent, quia primogénitum ejus pópulum detinébant. Sed, ne amáta plebs Judæórum una cum illis periclitarétur, quia unus locus continébat univérsos, remédium discretiónis invéntum est. Proínde exémplum mirábile, ut discas in veritáte virtútem. Ira divínæ indignatiónis operabátur, et domos síngulas mórtifer circuíbat. Quid ígitur Móyses? Occídite, inquit, agnum annículum, et sánguine ejus liníte jánuas. Quid ais, Móyses? Sanguis ovis rationálem hóminem liberáre consuévit? Valde, inquit; non eo quod sanguis est, sed quia Domínici sánguinis per eum demonstrátur exémplum.

℣. Tu autem, Dómine, miserére nobis.

℟. Deo grátias.

℟. In timóre incolátus vestri témpore conversámini

* Sciéntes quod non corruptibílibus auro vel argénto redémpti estis.

℣. Sed pretióso sánguine quasi agni immaculáti Christi.

℟. Sciéntes quod non corruptibílibus auro vel argénto redémpti estis.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Nam, sicut regnántium státuæ, quæ sine causa sunt et sermóne, nonnúmquam ad se confugiéntibus homínibus, ánima et ratióne decorátis, subveníre consuevérunt, non quia sunt ære conféctæ, sed quia rétinent imáginem principálem; ita et sanguis ille, qui irrationális fuit, ánimas habéntes hómines liberávit, non quia sanguis fuit, sed quia hujus sánguinis ostendébat advéntum. Et tunc Angelus ille vastátor, cum linítos postes atque áditus pervidéret, transjécit gressus et non est ausus intráre. Nunc ergo si víderit inimícus, non póstibus impósitum sánguinem typi, sed fidélium ore lucéntem sánguinem veritátis Christi, templi póstibus dedicátum, multo magis se súbtrahet. Si enim Angelus cessit exémplo, quanto magis terrébitur inimícus, si ipsam perspéxerit veritátem? Vis et áliam hujus sánguinis scrutári virtútem? Volo. Unde primum occúrrit, inspícias, et de quo fonte manávit. De ipsa primum cruce procéssit; latus illud Domínicum inítium fuit. Latus miles apéruit, et templi sancti paríetem patefécit; et ego thesáurum præclárum invéni, et fulgéntes divítias me grátulor reperíre.

℣. Tu autem, Dómine, miserére nobis.

℟. Deo grátias.

℟. Empti estis prétio magno:

* Glorificáte et portáte Deum in córpore vestro.

℣. Prétio empti estis: nolíte fíeri servi hóminum.

℟. Glorificáte et portáte Deum in córpore vestro.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Sic et de illo agno factum est: Judǽi ovem occidérunt, et ego fructum de sacraménto cognóvi. De látere sanguis et aqua. Nolo tam fácile, audítor, tránseas tanti secréta mystérii; restat enim mihi mýstica atque secretális orátio. Dixi baptísmatis sýmbolum et mysteriórum, aquam illam et sánguinem demonstráre. Ex his enim sancta fundáta est Ecclésia per lavácri regeneratiónem, et renovatiónem Spíritus Sancti. Per baptísma, inquam, et mystéria, quæ ex látere vidéntur esse proláta. Ex látere ígitur suo Christus ædificávit Ecclésiam, sicut de látere Adam ejus conjux Heva proláta est. Nam hac de causa Paulus quoque testátur dicens: De córpore ejus et de óssibus ejus sumus; latus vidélicet illud signíficans. Nam, sicut de illo látere Deus fecit féminam procreári, sic et de suo látere Christus aquam nobis et sánguinem dedit, unde repararétur Ecclésia. - Recurrénte autem anno ab humáni géneris redemptióne undevícies centenário, quem ad tam ineffábile benefícium recoléndum solémni præ ómnibus sacro Jubilǽo summus Póntifex Pius undécimus celebrátum vóluit; ut pretiósi sánguinis quo redémpti sumus, Agni Immaculáti Christi uberióres dimanárent in hómines fructus, ejúsque memória fidélibus, vivídius commendarétur, idem summus Póntifex Pretiosíssimi Sánguinis Dómini nostri Jesu Christi festum, quotánnis ab univérsa Ecclésia peragéndum, ad ritum dúplicem primæ classis evéxit.

℣. Tu autem, Dómine, miserére nobis.

℟. Deo grátias.

℟. Comméndat caritátem suam Deus in nobis:

* Quóniam cum adhuc peccatóres essémus, secúndum tempus Christus pro nobis mórtuus est.

℣. Multo ígitur magis nunc justificáti in sánguine ipsíus, salvi érimus ab ira per ipsum.

℟. Quóniam cum adhuc peccatóres essémus, secúndum tempus Christus pro nobis mórtuus est.

℣. Glória Patri, et Fílio, * et Spirítui Sancto.

℟. Quóniam cum adhuc peccatóres essémus, secúndum tempus Christus pro nobis mórtuus est.

Nocturnus III.

Ant. Exívit ergo Jesus * portans corónam spíneam et purpúreum vestiméntum. Et dixit eis: Ecce homo.

Psalmus 73 [7]

73:1 Ut quid, Deus, repulísti in finem: * irátus est furor tuus super oves páscuæ tuæ?

73:2 Memor esto congregatiónis tuæ, * quam possedísti ab inítio.

73:2 Redemísti virgam hereditátis tuæ: * mons Sion, in quo habitásti in eo.

73:3 Leva manus tuas in supérbias eórum in finem: * quanta malignátus est inimícus in sancto!

73:4 Et gloriáti sunt qui odérunt te: * in médio solemnitátis tuæ.

73:5 Posuérunt signa sua, signa: * et non cognovérunt sicut in éxitu super summum.

73:6 Quasi in silva lignórum secúribus excidérunt jánuas ejus in idípsum: * in secúri et áscia dejecérunt eam.

73:7 Incendérunt igni Sanctuárium tuum: * in terra polluérunt tabernáculum nóminis tui.

73:8 Dixérunt in corde suo cognátio eórum simul: * Quiéscere faciámus omnes dies festos Dei a terra.

73:9 Signa nostra non vídimus, jam non est prophéta: * et nos non cognóscet ámplius.

73:10 Úsquequo, Deus, improperábit inimícus: * irrítat adversárius nomen tuum in finem?

73:11 Ut quid avértis manum tuam, et déxteram tuam, * de médio sinu tuo in finem?

73:12 Deus autem Rex noster ante sǽcula: * operátus est salútem in médio terræ.

73:13 Tu confirmásti in virtúte tua mare: * contribulásti cápita dracónum in aquis.

73:14 Tu confregísti cápita dracónis: * dedísti eum escam pópulis Æthíopum.

73:15 Tu dirupísti fontes, et torréntes: * tu siccásti flúvios Ethan.

73:16 Tuus est dies, et tua est nox: * tu fabricátus es auróram et solem.

73:17 Tu fecísti omnes términos terræ: * æstátem et ver tu plasmásti ea.

73:18 Memor esto hujus, inimícus improperávit Dómino: * et pópulus insípiens incitávit nomen tuum.

73:19 Ne tradas béstiis ánimas confiténtes tibi, * et ánimas páuperum tuórum ne obliviscáris in finem.

73:20 Réspice in testaméntum tuum: * quia repléti sunt, qui obscuráti sunt terræ dómibus iniquitátum.

73:21 Ne avertátur húmilis factus confúsus: * pauper et inops laudábunt nomen tuum.

73:22 Exsúrge, Deus, júdica causam tuam: * memor esto improperiórum tuórum, eórum quæ ab insipiénte sunt tota die.

73:23 Ne obliviscáris voces inimicórum tuórum: * supérbia eórum, qui te odérunt, ascéndit semper.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exívit ergo Jesus portans corónam spíneam et purpúreum vestiméntum. Et dixit eis: Ecce homo.

Ant. Et bájulans sibi crucem, * exívit in eum, qui dícitur Calváriæ, locum, ubi crucifixérunt eum.

Psalmus 87 [8]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adjutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et justítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a juventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Et bájulans sibi crucem, exívit in eum, qui dícitur Calváriæ, locum, ubi crucifixérunt eum.

Ant. Ut vidérunt eum jam mórtuum, * non fregérunt ejus crura, sed unus mílitum láncea latus ejus apéruit, et contínuo exívit sanguis et aqua.

Psalmus 93 [9]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut vidérunt eum jam mórtuum, non fregérunt ejus crura, sed unus mílitum láncea latus ejus apéruit, et contínuo exívit sanguis et aqua.

℣. Christus diléxit nos.

℟. Et lavit nos a peccátis nostris in sánguine suo.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Joánnem

Joannes 19:30-35

In illo témpore: Cum accepísset Jesus acétum, dixit: Consummátum est. Et, inclináto cápite, trádidit spíritum. Et réliqua.

Homilía sancti Augustíni Epíscopi

Tractatus 120 in Joannem

Vigilánti verbo Evangelísta usus est, ut non díceret: Latus ejus percússit, aut vulnerávit, aut quid áliud, sed Apéruit; ut illic quodámmodo vitæ óstium panderétur, unde sacraménta Ecclésiæ manavérunt, sine quibus ad vitam, quæ vera vita est, non intrátur. Ille sanguis qui fusus est, in remissiónem fusus est peccatórum. Aqua illa salutáre témperat póculum; hæc et lavácrum præstat et potum. Hoc prænuntiábat quod Noë in látere arcæ óstium fácere jussus est, quo intrárent animália quæ non erant dilúvio peritúra, quibus præfigurabátur Ecclésia. Propter hoc prima múlier facta est de látere viri dormiéntis, et appelláta est vita matérque vivórum. Magnum quippe significávit bonum, ante magnum prævaricatiónis malum. Hic secúndus Adam, inclináto cápite, in cruce dormívit, ut inde formarétur ei conjux, quæ de látere dormiéntis efflúxit. O mors, unde mórtui revivíscunt! Quid isto sánguine múndius? Quid vúlnere isto salúbrius?

℣. Tu autem, Dómine, miserére nobis.

℟. Deo grátias.

℟. Hic est, qui venit per aquam et sánguinem, Jesus Christus:

* Non in aqua solum, sed in aqua et sánguine.

℣. In die illa erit fons patens dómui David et habitántibus Jerúsalem in ablutiónem peccatóris.

℟. Non in aqua solum, sed in aqua et sánguine.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Enarrat. in Psalm. 95, n. 5

Tenebántur hómines captívi sub diábolo, et dæmónibus serviébant; sed redémpti sunt a captivitáte. Véndere enim se potuérunt, sed redímere non potuérunt. Venit Redémptor, et dedit prétium; fudit sánguinem suum, et emit orbem terrárum. Quǽritis quid émerit? Vidéte quid déderit, et inveniétis quid émerit. Sanguis Christi prétium est. Tanti quid valet? quid, nisi totus orbis? quid, nisi omnes gentes? Valde ingráti sunt prétio suo, aut multum supérbi sunt, qui dicunt, aut illud tam parum esse ut solos Afros émerit, aut se tam magnos esse pro quibus solis illud sit datum. Non ergo exsúltent, non supérbiant. Pro toto dedit, quantum dedit.

℣. Tu autem, Dómine, miserére nobis.

℟. Deo grátias.

℟. Prædestinávit nos Deus in adoptiónem filiórum per Jesum Christum,

* In quo habémus redemptiónem per sánguinem ejus.

℣. Remissiónem peccatórum secúndum divítias grátiæ ejus, quæ superabundávit in nobis.

℟. In quo habémus redemptiónem per sánguinem ejus.

℣. Glória Patri, et Fílio, * et Spirítui Sancto.

℟. In quo habémus redemptiónem per sánguinem ejus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: In Octava S. Joannis Baptistæ

Sermo sancti Maximi Epíscopi.

Homilia 3. in Nativ. S. Joannis Bapt.

Festivitatem præsentis diei, fratres carissimi, venerandi Joannis Baptistæ genuina nativitas consecravit: qui idcirco in hoc sæculum superna dispensatione directus est, ut non solum ipse prophetali sublimaretur gloria, sed ut et omnium étiam per eum prophetarum præconia firmarentur. Nec immerito illum præcipuo honore nunc veneramur, qui speciali quadam gratia, ob hoc Redemptorem mundi novissimus prophetavit, ut ostenderet eum primus. Hic enim solus est prophetarum, qui Dominum nostrum Jesum Christum, quem alii in longa tempora futurum præscierunt, propriis oculis videre meruit, et annuntiare præsentem.

Hic est ille, quem, inspirante Deo, præscius annuntiat Isaias, dicens: Vox clamantis in deserto, Parate viam Domini. Quam congrue fratres carissimi beatus Joannes prædicatus est vox, qui cælestis Verbi et præco mittebatur, et testis. Hic est ille, cujus per Angelum Gabrielem prænuntiatur nativitas, et nomen, et meritum. Hic est, qui judicio cælestis sententiæ cunctis mortalibus antefertur, dicente Domino: Non surrexit inter natos mulierum major Joanne Baptista. Quam pulchre dictum est, inter natos mulierum non esse majorem: quia ille omnimodis major erat Joanne, qui de Virgine nascebatur.

Quibus perspectis, advertite dilectissimi, quantam huic reverentiam, quantum devotionis debeamus impendere: qui ut honorabilis sit, a sancto est Spiritu prophetatus, promissus ab Angelo, laudatus a Domino, et perpetua sanctæ mortis gloria consecratus. Decebat namque, ut mysticam nativitatem ejus mirabilis vita sequeretur, et sanctam perfectamque vitam mors Deo devota concluderet. Propter quod, fratres, rectissime toto hodie orbe, Christi Ecclesia primordia nativitatis ejus lætissima festivitate concelebrat, qui æterna mortalibus adesse gaudia, stupenti mundo testis fidelissimus revelavit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui unigénitum Fílium tuum mundi Redemptórem constituísti, ac ejus Sánguine placári voluísti: concéde, quǽsumus, salútis nostræ prétium solémni cultu ita venerári, atque a præséntis vitæ malis ejus virtúte deféndi in terris; ut fructu perpétuo lætémur in cælis.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Hi qui amícti sunt * stolis albis, qui sunt, et unde venérunt?

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hi qui amícti sunt stolis albis, qui sunt, et unde venérunt?

Ant. Hi sunt * qui venérunt de tribulatióne magna et lavérunt stolas suas in sánguine Agni.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hi sunt qui venérunt de tribulatióne magna et lavérunt stolas suas in sánguine Agni.

Ant. Ideo sunt * ante thronum Dei et sérviunt ei die ac nocte.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ideo sunt ante thronum Dei et sérviunt ei die ac nocte.

Ant. Et ipsi vicérunt * dracónem propter sánguinem Agni et propter testaméntum Verbi sui.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Et ipsi vicérunt dracónem propter sánguinem Agni et propter testaméntum Verbi sui.

Ant. Beáti * qui lavant stolas suas in sánguine Agni.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti qui lavant stolas suas in sánguine Agni.

Capitulum Hymnus Versus {ex Proprio Sanctorum}

Heb 9:11-12

Fratres: Christus assístens Póntifex futurórum bonórum, per ámplius et perféctius tabernáculum non manufáctum, id est, non hujus creatiónis: neque per sánguinem hircórum aut vitulórum, sed per próprium sánguinem introívit semel in Sancta, ætérna redemptióne invénta.

℟. Deo grátias.

Hymnus

Salvéte, Christi vúlnera,

Imménsi amoris pígnora

Quibus perénnes rívuli

Manant rubéntis sánguinis.

Nitóre stellas víncitis

Rosas odóre et bálsama,

Prétio lapíllos Indicos,

Mellis favos dulcédine.

Per vos patet gratíssimum

Nostris asýlum méntibus;

Non huc furor minántium

Umquam penétrat hóstium.

Quot Jesus in prætório

Flagélla nudus éxcipit!

Quot scissa pellis úndique

Stillat cruóris gúttulas!

Frontem venústam, proh dolor!

Coróna pungit spínea,

Clavi retúsa cúspide

Pedes manúsque pérforant.

Postquam sed ille trádidit

Amans volénsque spíritum,

Pectus ferítur láncea,

Geminúsque liquor éxsilit.

Ut plena sit redémptio,

Sub torculári stríngitur;

Suíque Jesus ímmemor,

Sibi nil resérvat sánguinis.

Veníte quotquot críminum

Funésta labes ínficit;

In hoc salútis bálneo

Qui se lavat, mundábitur.

Summi ad Paréntis déxteram

Sedénti habénda est grátia,

Qui nos redémit sánguine,

Sanctóque firmat Spíritu.

Amen.

℣. Justificáti in sánguine Christi.

℟. Salvi érimus ab ira per ipsum.

Canticum: Benedictus {Antiphona ex Proprio Sanctorum}

Ant. Erit sanguis Agni * vobis in signum, dicit Dóminus; et vidébo sánguinem, et transíbo vos nec erit in vobis plaga dispérdens.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Erit sanguis Agni vobis in signum, dicit Dóminus; et vidébo sánguinem, et transíbo vos nec erit in vobis plaga dispérdens.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui unigénitum Fílium tuum mundi Redemptórem constituísti, ac ejus Sánguine placári voluísti: concéde, quǽsumus, salútis nostræ prétium solémni cultu ita venerári, atque a præséntis vitæ malis ejus virtúte deféndi in terris; ut fructu perpétuo lætémur in cælis.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio In Octava S. Joannis Baptistæ

Ant. Apértum est os Zacharíæ, et prophetávit dicens: Benedíctus Deus Israël.

℣. Iste puer magnus coram Dómino.

℟. Nam et manus ejus cum ipso est.

Orémus.

Deus, qui præséntem diem honorábilem nobis in beáti Joánnis nativitáte fecísti: da pópulis tuis spirituálium grátiam gaudiórum; et ómnium fidélium mentes dírige in viam salútis ætérnæ.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Hi qui amícti sunt.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hi qui amícti sunt stolis albis, qui sunt, et unde venérunt?

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui tuo nos sánguine redémisti.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Sexto Nonas Júlii Luna décima séptima Anno Dómini 2026

Visitátio beátæ Maríæ Vírginis ad Elísabeth.

Romæ, via Aurélia, natális sanctórum Mártyrum Procéssi et Martiniáni, qui, a beáto Petro Apóstolo in Mamertíni custódia baptizáti, et, sub Neróne, oris contusiónem, equúleum, nervos, fustes, flammas scorpionésque perpéssi, novíssime, gládio percússi, martýrio coronáti sunt.

Item Romæ pássio sanctórum trium mílitum, qui, ad Christum convérsi in martýrio beáti Pauli Apóstoli, cum eo partícipes fieri cæléstis glóriæ meruérunt.

Eódem die sanctórum Mártyrum Aristónis, Crescentiáni, Eutychiáni, Urbáni, Vitális, Justi, Felicíssimi, Felícis, Márciæ et Symphorósæ; qui omnes apud Campániam, cum Diocletiáni Imperatóris persecútio desævíret, martýrio coronáti sunt.

Wintóniæ, in Anglia, sancti Swithúni Epíscopi, cujus sánctitas miráculis effúlsit.

Bambérgæ sancti Othónis Epíscopi, qui Pomeránis Evangélium prædicávit, et eos ad fidem convértit.

Lýciis, in Apúlia, sancti Bernardíni Realíno, Confessóris, qui magistrátus múnere egrégie functus, Societátem Jesu ingréssus et sacerdótio auctus, caritáte ac miráculis incláruit.

Turónis, in Gállia, deposítio sanctæ Monegúndis, religiósæ féminæ.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Proprio Sanctorum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Heb 9:19-20

Accípiens Móyses sánguinem vitulórum, et hircórum cum aqua et lana coccínea et hyssópo: ipsum quoque librum, et omnem pópulum aspérsit, dicens: Hic sanguis testaménti, quod mandávit ad vos Deus.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Hi sunt.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hi sunt qui venérunt de tribulatióne magna et lavérunt stolas suas in sánguine Agni.

Capitulum Responsorium Versus {ex Proprio Sanctorum}

Heb 9:11-12

Fratres: Christus assístens Póntifex futurórum bonórum, per ámplius et perféctius tabernáculum non manufáctum, id est, non hujus creatiónis: neque per sánguinem hircórum aut vitulórum, sed per próprium sánguinem introívit semel in Sancta, ætérna redemptióne invénta.

℟. Deo grátias.

℟.br. Redemísti nos, Dómine, * In sánguine tuo.

℟. Redemísti nos, Dómine, * In sánguine tuo.

℣. Ex omni tribu, et lingua, et pópulo, et natióne.

℟. In sánguine tuo.

℣. Glória Patri, et Fílio, * et Spirítui Sancto.

℟. Redemísti nos, Dómine, * In sánguine tuo.

℣. Sanguis Jesu Christi Fílii Dei.

℟. Emúndat nos ab omni peccáto.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui unigénitum Fílium tuum mundi Redemptórem constituísti, ac ejus Sánguine placári voluísti: concéde, quǽsumus, salútis nostræ prétium solémni cultu ita venerári, atque a præséntis vitæ malis ejus virtúte deféndi in terris; ut fructu perpétuo lætémur in cælis.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Ideo sunt.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ideo sunt ante thronum Dei et sérviunt ei die ac nocte.

Capitulum Responsorium Versus {ex Proprio Sanctorum}

Heb 9:13-14

Si sanguis hircórum, et taurórum, et cinis vítulæ aspérsus inquinátos sanctíficat ad emundatiónem carnis: quanto magis sanguis Christi, qui per Spíritum Sanctum semetípsum óbtulit immaculátum Deo, emundábit consciéntiam nostram ab opéribus mórtuis, ad serviéndum Deo vivénti?

℟. Deo grátias.

℟.br. Sanguis Jesu Christi Fílii Dei * Emúndat nos.

℟. Sanguis Jesu Christi Fílii Dei * Emúndat nos.

℣. Ab omni peccáto.

℟. Emúndat nos.

℣. Glória Patri, et Fílio, * et Spirítui Sancto.

℟. Sanguis Jesu Christi Fílii Dei * Emúndat nos.

℣. Christus diléxit nos.

℟. Et lavit nos a peccátis nostris in sánguine suo.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui unigénitum Fílium tuum mundi Redemptórem constituísti, ac ejus Sánguine placári voluísti: concéde, quǽsumus, salútis nostræ prétium solémni cultu ita venerári, atque a præséntis vitæ malis ejus virtúte deféndi in terris; ut fructu perpétuo lætémur in cælis.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Proprio Sanctorum}

Ant. Beáti.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti qui lavant stolas suas in sánguine Agni.

Capitulum Responsorium Versus {ex Proprio Sanctorum}

Heb 9:19-20

Accípiens Móyses sánguinem vitulórum, et hircórum cum aqua et lana coccínea et hyssópo: ipsum quoque librum, et omnem pópulum aspérsit, dicens: Hic sanguis testaménti, quod mandávit ad vos Deus.

℟. Deo grátias.

℟.br. Christus diléxit nos, et lavit nos * In sánguine suo.

℟. Christus diléxit nos, et lavit nos * In sánguine suo.

℣. Et fecit nos regnum, et sacerdótes Deo, et Patri.

℟. In sánguine suo.

℣. Glória Patri, et Fílio, * et Spirítui Sancto.

℟. Christus diléxit nos, et lavit nos * In sánguine suo.

℣. Justificáti in sánguine Christi.

℟. Salvi érimus ab ira per ipsum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui unigénitum Fílium tuum mundi Redemptórem constituísti, ac ejus Sánguine placári voluísti: concéde, quǽsumus, salútis nostræ prétium solémni cultu ita venerári, atque a præséntis vitæ malis ejus virtúte deféndi in terris; ut fructu perpétuo lætémur in cælis.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Quis est iste * qui venit de Edom tinctis véstibus de Bosra? iste formósus in stola sua.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quis est iste qui venit de Edom tinctis véstibus de Bosra? iste formósus in stola sua.

Ant. Ego * qui loquor justítiam et propugnátor sum ad salvándum.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego qui loquor justítiam et propugnátor sum ad salvándum.

Ant. Vestítus erat * veste aspérsa sánguine, et vocátur nomen ejus Verbum Dei.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vestítus erat veste aspérsa sánguine, et vocátur nomen ejus Verbum Dei.

Ant. Quare ergo * rubrum est induméntum tuum, et vestiménta tua sicut calcántium in torculári?

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quare ergo rubrum est induméntum tuum, et vestiménta tua sicut calcántium in torculári?

Ant. Tórcular * calcávi solus, et de géntibus non est vir mecum.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tórcular calcávi solus, et de géntibus non est vir mecum.

Capitulum Hymnus Versus {ex Proprio Sanctorum}

Heb 9:11-12

Fratres: Christus assístens Póntifex futurórum bonórum, per ámplius et perféctius tabernáculum non manufáctum, id est, non hujus creatiónis: neque per sánguinem hircórum aut vitulórum, sed per próprium sánguinem introívit semel in Sancta, ætérna redemptióne invénta.

℟. Deo grátias.

Hymnus

Festívis résonent cómpita vócibus,

Cives lætítiam fróntibus éxplicent,

Tædis flammíferis órdine pródeant

Instrúcti púeri et senes.

Quem dura móriens Christus in árbore

Fudit multíplici vúlnere sánguinem,

Nos facti mémores dum cólimus, decet

Saltem fúndere lácrimas.

Humáno géneri pernícies gravis

Adámi véteris crímine cóntigit:

Adámi intégritas et píetas novi

Vitam réddidit ómnibus.

Clamórem válidum summus ab ǽthere

Languéntibus Géniti si Pater áudiit,

Placári pótius sánguine débuit,

Et nobis véniam dare.

Hoc quicúmque stolam sánguine próluit,

Abstérgit máculas; et róseum decus,

Quo fiat símilis prótinus Angelis

Et Regi pláceat, capit.

A recto instábilis trámite póstmodum

Se nullus rétrahat, meta sed última

Tangátur; tríbuet nóbile prǽmium,

Qui cursum Deus ádjuvat.

Nobis propítius sis, Génitor potens,

Ut, quos unígenæ sánguine Fílii

Emísti, et plácido Flámine récreas,

Cæli ad cúlmina tránsferas.

Amen.

℣. Te ergo quǽsumus, tuis fámulis súbveni.

℟. Quos pretióso sánguine redémisti.

Canticum: Magnificat {Antiphona ex Proprio Sanctorum}

Ant. Habébitis autem * hunc diem in monuméntum: et celebrábitis eum solémnem Dómino in generatiónibus vestris cultu sempitérno.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Habébitis autem hunc diem in monuméntum: et celebrábitis eum solémnem Dómino in generatiónibus vestris cultu sempitérno.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui unigénitum Fílium tuum mundi Redemptórem constituísti, ac ejus Sánguine placári voluísti: concéde, quǽsumus, salútis nostræ prétium solémni cultu ita venerári, atque a præséntis vitæ malis ejus virtúte deféndi in terris; ut fructu perpétuo lætémur in cælis.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio In Visitatione Beatæ Mariæ Virginis

Ant. Beáta es, María, quæ credidísti: perficiéntur in te quæ dicta sunt tibi a Dómino, allelúja.

℣. Benedícta tu in muliéribus.

℟. Et benedíctus fructus ventris tui.

Orémus.

Fámulis tuis, quǽsumus, Dómine, cæléstis grátiæ munus impertíre: ut, quibus beátæ Vírginis partus éxstitit salútis exórdium; Visitatiónis ejus votíva solémnitas, pacis tríbuat increméntum.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Nat}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

In Visitatione Beatæ Mariæ Virginis
Duplex II. classis
Tempora: Feria quinta infra Hebdomadam V post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Proprio Sanctorum}

Ant. Visitatiónem Vírginis Maríæ celebrémus: * Christum ejus Fílium adorémus Dóminum.

Ant. Visitatiónem Vírginis Maríæ celebrémus: * Christum ejus Fílium adorémus Dóminum.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Visitatiónem Vírginis Maríæ celebrémus: * Christum ejus Fílium adorémus Dóminum.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Christum ejus Fílium adorémus Dóminum.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Visitatiónem Vírginis Maríæ celebrémus: * Christum ejus Fílium adorémus Dóminum.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Christum ejus Fílium adorémus Dóminum.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Visitatiónem Vírginis Maríæ celebrémus: * Christum ejus Fílium adorémus Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Christum ejus Fílium adorémus Dóminum.

Ant. Visitatiónem Vírginis Maríæ celebrémus: * Christum ejus Fílium adorémus Dóminum.

Hymnus {ex Commune aut Festo}

Quem terra, pontus, sídera

Colunt, adórant, prædicant,

Trinam regéntem máchinam,

Claustrum Maríæ bájulat.

Cui luna, sol, et ómnia

Desérviunt per témpora,

Perfúsa cæli grátia,

Gestant puéllæ víscera.

Beáta Mater múnere,

Cujus supérnus ártifex

Mundum pugíllo cóntinens,

Ventris sub arca clausus est.

Beáta cæli núntio,

Fœcúnda sancto Spíritu,

Desiderátus géntibus,

Cujus per alvum fusus est.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. Benedícta tu * in muliéribus, et benedíctus fructus ventris tui.

Psalmus 8 [1]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícta tu in muliéribus, et benedíctus fructus ventris tui.

Ant. Sicut myrrha * elécta, odórem dedísti suavitátis, sancta Dei Génitrix.

Psalmus 18 [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sicut myrrha elécta, odórem dedísti suavitátis, sancta Dei Génitrix.

Ant. Ante torum * hujus Vírginis frequentáte nobis dúlcia cántica drámatis.

Psalmus 23 [3]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ante torum hujus Vírginis frequentáte nobis dúlcia cántica drámatis.

℣. Spécie tua et pulchritúdine tua.

℟. Inténde, próspere procéde, et regna.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Cánticis canticórum

Cant 2:1-7

1 Ego flos campi et lílium convállium.

2 Sicut lílium inter spinas, sic amíca mea inter fílias.

3 Sicut malus inter ligna silvárum, sic diléctus meus inter fílios. Sub umbra illíus quem desideráveram sedi, et fructus ejus dulcis gútturi meo.

4 Introdúxit me in cellam vináriam, ordinávit in me caritátem.

5 Fulcíte me flóribus, stipáte me malis, quia amóre lángueo.

6 Læva ejus sub cápite meo, et déxtera illíus amplexábitur me.

7 Adjúro vos, fíliæ Jerúsalem, per cápreas cervósque campórum, ne suscitétis neque evigiláre faciátis diléctam, quoadúsque ipsa velit.

℣. Tu autem, Dómine, miserére nobis.

℟. Deo grátias.

℟. Surge, própera, amíca mea, formósa mea, et veni: jam enim hiems tránsiit, imber ábiit et recéssit:

* Vox túrturis audíta est in terra nostra.

℣. Intrávit María in domum Zacharíæ et salutávit Elísabeth.

℟. Vox túrturis audíta est in terra nostra.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Cant 2:8-13

8 Vox dilécti mei: ecce iste venit sáliens in móntibus, transíliens colles.

9 Símilis est diléctus meus cápreæ hinnulóque cervórum. En ipse stat post paríetem nostrum respíciens per fenéstras, prospíciens per cancéllos.

10 En diléctus meus lóquitur mihi: Surge, própera, amíca mea, colúmba mea, formósa mea, et veni.

11 Jam enim hiems tránsiit, imber ábiit et recéssit,

12 Flores apparuérunt in terra nostra, tempus putatiónis advénit, vox túrturis audíta est in terra nostra,

13 Ficus prótulit grossos suos, víneæ floréntes dedérunt odórem suum.

℣. Tu autem, Dómine, miserére nobis.

℟. Deo grátias.

℟. Quæ est ista quæ procéssit sicut sol, et formósa tamquam Jerúsalem?

* Vidérunt eam fíliæ Sion, et beátam dixérunt, et regínæ laudavérunt eam.

℣. Et sicut dies verni circúmdabant eam flores rosárum et lília convállium.

℟. Vidérunt eam fíliæ Sion, et beátam dixérunt, et regínæ laudavérunt eam.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Cant 2:13-17

13 Surge, amíca mea, speciósa mea, et veni,

14 Colúmba mea, in foramínibus petræ, in cavérna macériæ, osténde mihi fáciem tuam, sonet vox tua in áuribus meis: vox enim tua dulcis, et fácies tua decóra.

15 Cápite nobis vulpes párvulas, quæ demoliúntur víneas; nam vínea nostra flóruit.

16 Diléctus meus mihi, et ego illi, páscitur inter lília,

17 Donec aspíret dies, et inclinéntur umbræ. Revértere; símilis esto, dilécte mi, cápreæ hinnulóque cervórum super montes Bether.

℣. Tu autem, Dómine, miserére nobis.

℟. Deo grátias.

℟. Repléta est Spíritu Sancto Elísabeth et exclamávit: Benedícta tu inter mulíeres, et benedíctus fructus ventris tui:

* Et unde hoc mihi, ut véniat mater Dómini mei ad me?

℣. Ecce enim, ut facta est vox salutatiónis tuæ in áuribus meis, exsultávit in gáudio infans in útero meo.

℟. Et unde hoc mihi, ut véniat mater Dómini mei ad me?

℣. Glória Patri, et Fílio, * et Spirítui Sancto.

℟. Et unde hoc mihi, ut véniat mater Dómini mei ad me?

Nocturnus II.

Ant. Spécie tua * et pulchritúdine tua inténde, próspere procéde, et regna.

Psalmus 44 [4]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Spécie tua et pulchritúdine tua inténde, próspere procéde, et regna.

Ant. Adjuvábit eam * Deus vultu suo: Deus in médio ejus, non commovébitur.

Psalmus 45 [5]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjuvábit eam Deus vultu suo: Deus in médio ejus, non commovébitur.

Ant. Sicut lætántium * ómnium nostrum habitátio est in te, sancta Dei Génitrix.

Psalmus 86 [6]

86:1 Fundaménta ejus in móntibus sanctis: * díligit Dóminus portas Sion super ómnia tabernácula Jacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sicut lætántium ómnium nostrum habitátio est in te, sancta Dei Génitrix.

℣. Adjuvábit eam Deus vultu suo.

℟. Deus in médio ejus, non commovébitur.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Joánnis Chrysóstomi

Apud Metaphr. mense Julio

Cum ad nos advenísset Redémptor nostri géneris, venit prótinus ad suum amícum Joánnem, dum adhuc esset in ventre matris. Quem cum ex útero in útero aspexísset Joánnes, términos natúræ concútiens, exclámat: Vídeo Dóminum, qui natúræ impósuit términos, et non exspécto tempus nascéndi. Novem ménsium tempus mihi non est hic necessárium; in me est enim, qui est ætérnus. Egrédiar ex hoc tenebróso tabernáculo, rerum admirabílium compendiósam prædicábo cognitiónem. Sum signum: significábo Christi advéntum. Sum tuba: próferam Fílii Dei in carne dispensatiónem. Tuba canam; eo ipso patérnæ linguæ benedícam, et eam traham, ut loquátur. Tuba canam, et úterum matérnum vivificábo.

℣. Tu autem, Dómine, miserére nobis.

℟. Deo grátias.

℟. Ecce iste venit sáliens in móntibus, transíliens colles:

* Símilis est diléctus meus cápreæ hinnulóque cervórum.

℣. Exsultávit ut gigas ad curréndam viam, a summo cælo egréssio ejus.

℟. Símilis est diléctus meus cápreæ hinnulóque cervórum.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Vides, o dilécte, quam sit novum et admirábile mystérium. Nondum náscitur, et sáltibus lóquitur; nondum appáret, et minas inténtat; nondum ei permíttitur clamáre, et per facta audítur; nondum ducit vitam, et Deum prǽdicat; nondum áspicit lucem, et solem índicat; nondum páritur, et próperat præcúrrere. Non fert enim, præsénte Dómino, continéri; non sústinet natúræ exspectáre términos; sed conténdit rúmpere cárcerem ventris, et studet præsignificáre veniéntem Salvatórem. Accéssit, inquit, qui solvit víncula; et quid ego sédeo vinctus, et retíneor ut máneam? Venit Verbum, ut ómnia constítuat; et ego adhuc máneo deténtus? Exíbo, præcúrram, et prædicábo ómnibus: Ecce Agnus Dei, qui tollit peccátum mundi.

℣. Tu autem, Dómine, miserére nobis.

℟. Deo grátias.

℟. Congratulámini mihi, omnes qui dilígitis Dóminum: quia cum essem párvula, plácui Altíssimo,

* Et de meis viscéribus génui Deum et hóminem.

℣. Beátam me dicent omnes generatiónes, quia ancíllam húmilem respéxit Deus.

℟. Et de meis viscéribus génui Deum et hóminem.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Sed dic nobis, Joánnes, cum adhuc in tenebróso matris útero contineáris, quómodo intuéris et audis? quómodo res divínas contempláris? quómodo éxsilis et exsúltas? Magnum est, inquit, quod perágitur mystérium, et actus ab humána remótus comprehensióne. Mérito ínnovo natúram propter eum, qui est innovatúrus ea quæ sunt supra natúram. Vídeo, etsi adhuc in útero sim; quóniam in útero gestári vídeo solem justítiæ. Auribus percípio, quóniam nascor vox magni Verbi. Exclámo, quóniam Fílium Patris unigénitum consídero carne indútum. Exsúlto, quóniam univérsi Effectórem vídeo formam, hóminis suscípere. Exsílio, quóniam mundi Redemptórem cógito incorporátum. Præcúrro advéntum ejus, et quodámmodo vobis prǽeo confessióne.

℣. Tu autem, Dómine, miserére nobis.

℟. Deo grátias.

℟. Beáta quæ credidísti, quóniam perficiéntur in te quæ dicta sunt tibi a Dómino. Et ait María:

* Magníficat ánima mea Dóminum.

℣. Veníte, et audíte, et narrábo quanta fecit Deus ánimæ meæ.

℟. Magníficat ánima mea Dóminum.

℣. Glória Patri, et Fílio, * et Spirítui Sancto.

℟. Magníficat ánima mea Dóminum.

Nocturnus III.

Ant. Gaude, María Virgo: * cunctas hǽreses sola interemísti in univérso mundo.

Psalmus 95 [7]

95:1 Cantáte Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Gaude, María Virgo: cunctas hǽreses sola interemísti in univérso mundo.

Ant. Dignáre me * laudáre te, Virgo sacráta: da mihi virtútem contra hostes tuos.

Psalmus 96 [8]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dignáre me laudáre te, Virgo sacráta: da mihi virtútem contra hostes tuos.

Ant. Post partum, * Virgo, invioláta permansísti: Dei Génitrix, intercéde pro nobis.

Psalmus 97 [9]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Post partum, Virgo, invioláta permansísti: Dei Génitrix, intercéde pro nobis.

℣. Elégit eam Deus, et præelégit eam.

℟. In tabernáculo suo habitáre facit eam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 1:39-47

In illo témpore: Exsúrgens María ábiit in montána cum festinatióne in civitáte Juda: et intrávit in domum Zacharíæ, et salutávit Elísabeth. Et réliqua.

Homilía sancti Ambrósii Epíscopi

Liber 2 Comment. in Lucæ. cap. 1, post initium

Contuéndum est, quia supérior venit ad inferiórem, ut inférior adjuvétur: María ad Elísabeth, Christus ad Joánnem. Dénique étiam póstea, ut sanctificáret baptísmum Joánnis, Dóminus venit ad baptísmum. Cito quoque advéntus Maríæ et præséntiæ divínæ benefícia declarántur. Vide distinctiónem singulorúmque verbórum proprietátem. Vocem prior Elísabeth audívit, sed Joánnes prior grátiam sensit. Illa natúræ órdine audívit, iste exsultávit ratióne mystérii. Illa Maríæ, iste Dómini sensit advéntum. Istæ grátiam loquúntur, illi intus operántur, pietatísque mystérium matérnis adoriúntur proféctibus; duplicíque miráculo prophétant matres spíritu parvulórum. Exsultávit infans, repléta est mater. Non prius mater repléta, quam fílius; sed, cum fílius esset replétus Spíritu Sancto, replévit et matrem.

℣. Tu autem, Dómine, miserére nobis.

℟. Deo grátias.

℟. Beátam me dicent omnes generatiónes,

* Quia fecit mihi Dóminus magna qui potens est, et sanctum nomen ejus.

℣. Et misericórdia ejus a progénie in progénies timéntibus eum.

℟. Quia fecit mihi Dóminus magna qui potens est, et sanctum nomen ejus.

℣. Jube, domne, benedícere.

Benedictio. Cujus festum cólimus, ipsa Virgo vírginum intercédat pro nobis ad Dóminum.

℟. Amen.

Lectio 8

Et unde hoc mihi, ut véniat Mater Dómini mei ad me? Hoc est, Quo tantum bonum mihi áccidit, ut mater Dómini mei véniat ad me? Miráculum séntio, agnósco mystérium: Mater Dómini Verbo fœta, Deo plena est. Mansit autem María cum illa ménsibus tribus, et revérsa est in domum suam. Bene indúcitur sancta María et exhibuísse offícium, et mýsticum númerum custodísse.

℣. Tu autem, Dómine, miserére nobis.

℟. Deo grátias.

℟. Felix namque es, sacra Virgo María, et omni laude digníssima:

* Quia ex te ortus est sol justítiæ, * Christus, Deus noster.

℣. Ora pro pópulo, intérveni pro clero, intercéde pro devóto femíneo sexu: séntiant omnes tuum juvámen, quicúmque célebrant tuam sanctam Visitatiónem.

℟. Quia ex te ortus est sol justítiæ, Christus, Deus noster.

℣. Glória Patri, et Fílio, * et Spirítui Sancto.

℟. Christus, Deus noster.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: Ss. Processi et Martiniani Martyrum

Quo témpore Petrus et Paulus tenebántur sub custódia Mamertíni in monte Tarpéjo, duo custódes, Procéssus et Martiniánus, cum áliis quadragínta, Apostolórum prædicatióne miraculísque commóti, se ad Jesu Christi fidem convertérunt; et, cum repénte fons e saxo ortus esset, baptizáti sunt. Qui permisérunt Apóstolis, ut, si vellent, abírent. Sed Paulínus mílitum præféctus, re cógnita, Procéssum et Martiniánum a suscépto consílio revocáre conátur. Qui, cum frustra tempus contéreret, ipsórum ora saxo contúndi dentésque commínui jubet. Mox ad Jovis státuam addúctos, cum eádem constántia veneratúros se idóla negárent, ímperat equúleo torquéri, candéntibus láminis ad eórum corpus admótis, ac cædi fústibus; quibus in cruciátibus una hæc illórum vox audiebátur: Sit nomen Dómini benedíctum. Dénique conjécti in cárcerem, paulo post extra Urbem via Aurélia secúri feriúntur. Quorum córpora Lucína in prǽdio suo sepelívit, sexto Nonas Júlii; quæ póstea, in Urbem transláta, in basílica Príncipis Apostolórum cóndita sunt.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Fámulis tuis, quǽsumus, Dómine, cæléstis grátiæ munus impertíre: ut, quibus beátæ Vírginis partus éxstitit salútis exórdium; Visitatiónis ejus votíva solémnitas, pacis tríbuat increméntum.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Exsúrgens María, * ábiit in montána cum festinatióne in civitátem Juda.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrgens María, ábiit in montána cum festinatióne in civitátem Juda.

Ant. Intrávit María * in domum Zacharíæ, et salutávit Elísabeth.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intrávit María in domum Zacharíæ, et salutávit Elísabeth.

Ant. Ut audívit * salutatiónem Maríæ Elísabeth, exsultávit infans in útero ejus, et repléta est Spíritu Sancto, allelúja.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut audívit salutatiónem Maríæ Elísabeth, exsultávit infans in útero ejus, et repléta est Spíritu Sancto, allelúja.

Ant. Benedícta * tu inter mulíeres, et benedíctus fructus ventris tui.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Benedícta tu inter mulíeres, et benedíctus fructus ventris tui.

Ant. Ex quo facta est * vox salutatiónis tuæ in áuribus meis, exsultávit infans in útero meo, allelúja.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ex quo facta est vox salutatiónis tuæ in áuribus meis, exsultávit infans in útero meo, allelúja.

Capitulum Hymnus Versus {ex Commune aut Festo}

Sir 24:14

Ab inítio et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

℟. Deo grátias.

Hymnus {Doxology: Nat}

O gloriósa vírginum,

Sublímis inter sídera,

Qui te creávit, párvulum

Lacténte nutris úbere.

Quod Heva tristis ábstulit,

Tu reddis almo gérmine:

Intrent ut astra flébiles,

Cæli reclúdis cárdines.

Tu Regis alti jánua

Et aula lucis fúlgida:

Vitam datam per Vírginem,

Gentes redémptæ, pláudite.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

℣. Benedícta tu in muliéribus.

℟. Et benedíctus fructus ventris tui.

Canticum: Benedictus {Antiphona ex Proprio Sanctorum}

Ant. Cum audísset * salutatiónem Maríæ Elísabeth, exclamávit voce magna et dixit: Unde hoc mihi, ut véniat Mater Dómini mei ad me? Allelúja.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum audísset salutatiónem Maríæ Elísabeth, exclamávit voce magna et dixit: Unde hoc mihi, ut véniat Mater Dómini mei ad me? Allelúja.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Fámulis tuis, quǽsumus, Dómine, cæléstis grátiæ munus impertíre: ut, quibus beátæ Vírginis partus éxstitit salútis exórdium; Visitatiónis ejus votíva solémnitas, pacis tríbuat increméntum.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Ss. Processi et Martiniani Martyrum

Ant. Vestri capílli cápitis omnes numeráti sunt: nolíte timére: multis passéribus melióres estis vos.

℣. Exsultábunt Sancti in glória.

℟. Lætabúntur in cubílibus suis.

Orémus.

Deus, qui nos sanctórum Mártyrum tuórum Procéssi et Martiniáni gloriósis confessiónibus circúmdas et prótegis: da nobis et eórum imitatióne profícere, et intercessióne gaudére.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Proprio Sanctorum}

Ant. Exsúrgens María.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrgens María, ábiit in montána cum festinatióne in civitátem Juda.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui natus es de María Vírgine.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quinto Nonas Júlii Luna duodevicésima Anno Dómini 2026

Romæ natális sancti Leónis Secúndi, Papæ et Confessóris, qui primo sui Pontificátus anno, plenus méritis, migrávit in cælum.

Clúsii, in Etrúria, sanctórum Mártyrum Irenǽi Diáconi, et Mustíolæ matrónæ; qui sub Aureliáno Imperatóre, divérsis atrocibúsque supplíciis cruciáti, corónam martýrii meruérunt.

Alexandríæ sanctórum Mártyrum Tryphónis et aliórum duódecim.

Constantinópoli sanctórum Eulógii et Sociórum Mártyrum.

Cæsaréæ, in Cappadócia, sancti Hyacínthi, qui Trajáni Imperatóris cubiculárius fuit; et, accusátus quod Christiánus esset, plagis várie afflíctus est, atque, in cárcerem trusus, ibi fame consúmptus exspirávit.

Eódem die sanctórum Mártyrum Marci et Muciáni, qui pro Christo sunt gládio cæsi. Hos cum puer párvulus, ne immolárent idólis, alta voce monéret, verbéribus jussus est cædi; cumque veheméntius Christum confiterétur, tandem, una cum quodam Paulo, Mártyres exhortánte, necátus est.

Laodicéæ, in Sýria, sancti Anatólii Epíscopi, qui non solum religiósis viris, sed et philosóphis admiránda scripta relíquit.

Altíni, in Venetórum fínibus, sancti Heliodóri Epíscopi, doctrína et sanctitáte insígnis.

Ravénnæ sancti Dathi, Epíscopi et Confessóris.

Edéssæ, in Mesopotámia, Translátio sancti Thomæ Apóstoli ex India; cujus relíquiæ Ortónam, apud Frentános, póstea translátæ sunt.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 24:19-20

In platéis sicut cinnamómum et bálsamum aromatízans odórem dedi: quasi myrrha elécta, dedi suavitátem odóris.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Proprio Sanctorum}

Ant. Intrávit María.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intrávit María in domum Zacharíæ, et salutávit Elísabeth.

Capitulum Responsorium Versus {ex Commune aut Festo}

Sir 24:14

Ab inítio et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adjuvábit eam Deus vultu suo.

℟. Deus in médio ejus, non commovébitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Fámulis tuis, quǽsumus, Dómine, cæléstis grátiæ munus impertíre: ut, quibus beátæ Vírginis partus éxstitit salútis exórdium; Visitatiónis ejus votíva solémnitas, pacis tríbuat increméntum.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Proprio Sanctorum}

Ant. Ut audívit.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut audívit salutatiónem Maríæ Elísabeth, exsultávit infans in útero ejus, et repléta est Spíritu Sancto, allelúja.

Capitulum Responsorium Versus {ex Commune aut Festo}

Sir 24:15-16

Et sic in Sion firmáta sum, et in civitáte sanctificáta simíliter requiévi, et in Jerúsalem potéstas mea. Et radicávi in pópulo honorificáto, et in parte Dei mei heréditas illíus, et in plenitúdine sanctórum deténtio mea.

℟. Deo grátias.

℟.br. Adjuvábit eam * Deus vultu suo.

℟. Adjuvábit eam * Deus vultu suo.

℣. Deus in médio ejus, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adjuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Fámulis tuis, quǽsumus, Dómine, cæléstis grátiæ munus impertíre: ut, quibus beátæ Vírginis partus éxstitit salútis exórdium; Visitatiónis ejus votíva solémnitas, pacis tríbuat increméntum.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Proprio Sanctorum}

Ant. Ex quo facta est.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ex quo facta est vox salutatiónis tuæ in áuribus meis, exsultávit infans in útero meo, allelúja.

Capitulum Responsorium Versus {ex Commune aut Festo}

Sir 24:19-20

In platéis sicut cinnamómum et bálsamum aromatízans odórem dedi: quasi myrrha elécta, dedi suavitátem odóris.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Fámulis tuis, quǽsumus, Dómine, cæléstis grátiæ munus impertíre: ut, quibus beátæ Vírginis partus éxstitit salútis exórdium; Visitatiónis ejus votíva solémnitas, pacis tríbuat increméntum.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Exsúrgens María, * ábiit in montána cum festinatióne in civitátem Juda.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrgens María, ábiit in montána cum festinatióne in civitátem Juda.

Ant. Intrávit María * in domum Zacharíæ, et salutávit Elísabeth.

Psalmus 112 [2]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intrávit María in domum Zacharíæ, et salutávit Elísabeth.

Ant. Ut audívit * salutatiónem Maríæ Elísabeth, exsultávit infans in útero ejus, et repléta est Spíritu Sancto, allelúja.

Psalmus 121 [3]

121:1 Lætátus sum in his, quæ dicta sunt mihi: * In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut audívit salutatiónem Maríæ Elísabeth, exsultávit infans in útero ejus, et repléta est Spíritu Sancto, allelúja.

Ant. Benedícta * tu inter mulíeres, et benedíctus fructus ventris tui.

Psalmus 126 [4]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícta tu inter mulíeres, et benedíctus fructus ventris tui.

Ant. Ex quo facta est * vox salutatiónis tuæ in áuribus meis, exsultávit infans in útero meo, allelúja.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ex quo facta est vox salutatiónis tuæ in áuribus meis, exsultávit infans in útero meo, allelúja.

Capitulum Hymnus Versus {ex Commune aut Festo}

Sir 24:14

Ab inítio et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

℟. Deo grátias.

Hymnus

Prima stropha sequentis hymni dicitur flexis genibus.

Ave maris stella,

Dei Mater alma,

Atque semper Virgo,

Felix cæli porta.

Sumens illud Ave

Gabriélis ore,

Funda nos in pace,

Mutans Hevæ nomen.

Solve vincla reis,

Profer lumen cæcis,

Mala nostra pelle,

Bona cuncta posce.

Monstra te esse matrem,

Sumat per te preces,

Qui pro nobis natus,

Tulit esse tuus.

Virgo singuláris,

Inter omnes mitis,

Nos culpis solútos

Mites fac et castos.

Vitam præsta puram,

Iter para tutum,

Ut vidéntes Jesum,

Semper collætémur.

Sit laus Deo Patri,

Summo Christo decus,

Spirítui Sancto,

Tribus honor unus.

Amen.

℣. Benedícta tu in muliéribus.

℟. Et benedíctus fructus ventris tui.

Canticum: Magnificat {Antiphona ex Proprio Sanctorum}

Ant. Beátam me dicent * omnes generatiónes, quia ancíllam húmilem respéxit Deus.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátam me dicent omnes generatiónes, quia ancíllam húmilem respéxit Deus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Fámulis tuis, quǽsumus, Dómine, cæléstis grátiæ munus impertíre: ut, quibus beátæ Vírginis partus éxstitit salútis exórdium; Visitatiónis ejus votíva solémnitas, pacis tríbuat increméntum.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Leonis Papæ et Confessoris

Ant. Sacérdos et Póntifex, et virtútum ópifex, pastor bone in pópulo, ora pro nobis Dóminum.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Gregem tuum, Pastor ætérne, placátus inténde: et, per beátum Leónem Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Nat}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Leonis Papæ et Confessoris
Semiduplex
Tempora: Feria sexta infra Hebdomadam V post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Suscitávit Dóminus.

Psalmus 77(1-8) [1]

77:1 Atténdite, pópule meus, legem meam: * inclináte aurem vestram in verba oris mei.

77:2 Apériam in parábolis os meum: * loquar propositiónes ab inítio.

77:3 Quanta audívimus et cognóvimus ea: * et patres nostri narravérunt nobis.

77:4 Non sunt occultáta a fíliis eórum: * in generatióne áltera.

77:4 Narrántes laudes Dómini, et virtútes ejus: * et mirabília ejus, quæ fecit.

77:5 Et suscitávit testimónium in Jacob: * et legem pósuit in Israël.

77:5 Quanta mandávit pátribus nostris nota fácere ea fíliis suis: * ut cognóscat generátio áltera.

77:6 Fílii qui nascéntur, et exsúrgent, * et narrábunt fíliis suis.

77:7 Ut ponant in Deo spem suam, et non obliviscántur óperum Dei: * et mandáta ejus exquírant.

77:8 Ne fiant sicut patres eórum: * generátio prava et exásperans.

77:8 Generátio, quæ non diréxit cor suum: * et non est créditus cum Deo spíritus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscitávit Dóminus testimónium in Jacob: et legem pósuit in Israël.

Ant. Coram pátribus eórum.

Psalmus 77(9-16) [2]

77:9 Fílii Ephrem intendéntes et mitténtes arcum: * convérsi sunt in die belli.

77:10 Non custodiérunt testaméntum Dei: * et in lege ejus noluérunt ambuláre.

77:11 Et oblíti sunt benefactórum ejus: * et mirabílium ejus quæ osténdit eis.

77:12 Coram pátribus eórum fecit mirabília in terra Ægýpti: * in campo Táneos.

77:13 Interrúpit mare, et perdúxit eos: * et státuit aquas quasi in utre.

77:14 Et dedúxit eos in nube diéi: * et tota nocte in illuminatióne ignis.

77:15 Interrúpit petram in erémo: * et adaquávit eos velut in abýsso multa.

77:16 Et edúxit aquam de petra: * et dedúxit tamquam flúmina aquas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Coram pátribus eórum fecit Deus mirabília.

Ant. Jánuas cæli apéruit.

Psalmus 77(17-31) [3]

77:17 Et apposuérunt adhuc peccáre ei: * in iram excitavérunt Excélsum in inaquóso.

77:18 Et tentavérunt Deum in córdibus suis, * ut péterent escas animábus suis.

77:19 Et male locúti sunt de Deo: * dixérunt: Numquid póterit Deus paráre mensam in desérto?

77:20 Quóniam percússit petram, et fluxérunt aquæ: * et torréntes inundavérunt.

77:20 Numquid et panem póterit dare, * aut paráre mensam pópulo suo?

77:21 Ídeo audívit Dóminus, et dístulit: * et ignis accénsus est in Jacob, et ira ascéndit in Israël.

77:22 Quia non credidérunt in Deo: * nec speravérunt in salutári ejus:

77:23 Et mandávit núbibus désuper: * et jánuas cæli apéruit.

77:24 Et pluit illis manna ad manducándum: * et panem cæli dedit eis.

77:25 Panem Angelórum manducávit homo, * cibária misit eis in abundántia.

77:26 Tránstulit Austrum de cælo: * et indúxit in virtúte sua Áfricum.

77:27 Et pluit super eos sicut púlverem carnes: * et sicut arénam maris volatília pennáta.

77:28 Et cecidérunt in médio castrórum eórum: * circa tabernácula eórum.

77:29 Et manducavérunt, et saturáti sunt nimis, et desidérium eórum áttulit eis: * non sunt fraudáti a desidério suo.

77:30 Adhuc escæ eórum erant in ore ipsórum: * et ira Dei ascéndit super eos.

77:31 Et occídit pingues eórum, * et eléctos Israël impedívit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jánuas cæli apéruit Dóminus, et pluit illis manna ad manducándum.

℣. Deus percússit petram et fluxérunt aquæ.

℟. Et torréntes inundavérunt.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro secúndo Regum

2 Reg 7:4-6

4 Et ecce sermo Dómini ad Nathan, dicens:

5 Vade, et lóquere ad servum meum David: Hæc dicit Dóminus: Numquid tu ædificábis mihi domum ad habitándum?

6 Neque enim habitávi in domo ex die illa, qua edúxi fílios Israël de terra Ægýpti usque in diem hanc, sed ambulábam in tabernáculo, et in tentório.

℣. Tu autem, Dómine, miserére nobis.

℟. Deo grátias.

℟. Percússit Saul mille, et David decem míllia:

* Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Nonne iste est David, de quo canébant in choro, dicéntes: Saul percússit mille, et David decem míllia?

℟. Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Reg 7:7-11

7 Per cuncta loca, quæ transívi cum ómnibus fíliis Israël, numquid loquens locútus sum ad unum de tríbubus Israël, cui præcépi ut pásceret pópulum meum Israël, dicens: Quare non ædificástis mihi domum cédrinam?

8 Et nunc hæc dices servo meo David: Hæc dicit Dóminus exercítuum: Ego tuli te de páscuis sequéntem greges, ut esses dux super pópulum meum Israël,

9 Et fui tecum in ómnibus ubicúmque ambulásti, et interféci univérsos inimícos tuos a fácie tua: fecíque tibi nomen grande, juxta nomen magnórum, qui sunt in terra.

10 Et ponam locum pópulo meo Israël et plantábo eum, et habitábit sub eo et non turbábitur ámplius; nec addent fílii iniquitátis ut afflígant eum sicut prius, ex die qua constítui júdices super pópulum meum Israël.

11 Et réquiem dabo tibi ab ómnibus inimícis tuis: prædicítque tibi Dóminus, quod domum fáciat tibi Dóminus.

℣. Tu autem, Dómine, miserére nobis.

℟. Deo grátias.

℟. Montes Gélboë, nec ros nec plúvia véniant super vos,

* Ubi cecidérunt fortes Israël.

℣. Omnes montes, qui estis in circúitu ejus, vísitet Dóminus: a Gélboë autem tránseat.

℟. Ubi cecidérunt fortes Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Reg 7:12-17

12 Cumque compléti fúerint dies tui, et dormíeris cum pátribus tuis, suscitábo semen tuum post te, quod egrediétur de útero tuo, et firmábo regnum ejus.

13 Ipse ædificábit domum nómini meo, et stabíliam thronum regni ejus usque in sempitérnum.

14 Ego ero ei in patrem, et ipse erit mihi in fílium. Qui si iníque áliquid gésserit, árguam eum in virga virórum, et in plagis filiórum hóminum.

15 Misericórdiam autem meam non áuferam ab eo, sicut ábstuli a Saul, quem amóvi a fácie mea.

16 Et fidélis erit domus tua, et regnum tuum usque in ætérnum ante fáciem tuam, et thronus tuus erit firmus júgiter.

17 Secúndum ómnia verba hæc, et juxta univérsam visiónem istam, sic locútus est Nathan ad David.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus II.

Ant. Deus adjútor.

Psalmus 77(32-41) [4]

77:32 In ómnibus his peccavérunt adhuc: * et non credidérunt in mirabílibus ejus.

77:33 Et defecérunt in vanitáte dies eórum: * et anni eórum cum festinatióne.

77:34 Cum occíderet eos, quærébant eum: * et revertebántur, et dilúculo veniébant ad eum.

77:35 Et rememoráti sunt quia Deus adjútor est eórum: * et Deus excélsus redémptor eórum est.

77:36 Et dilexérunt eum in ore suo, * et lingua sua mentíti sunt ei.

77:37 Cor autem eórum non erat rectum cum eo: * nec fidéles hábiti sunt in testaménto ejus.

77:38 Ipse autem est miséricors, et propítius fiet peccátis eórum: * et non dispérdet eos.

77:38 Et abundávit ut avérteret iram suam: * et non accéndit omnem iram suam:

77:39 Et recordátus est quia caro sunt: * spíritus vadens et non rédiens.

77:40 Quóties exacerbavérunt eum in desérto, * in iram concitavérunt eum in inaquóso?

77:41 Et convérsi sunt, et tentavérunt Deum: * et Sanctum Israël exacerbavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus adjútor est eórum: et Excélsus redémptor eórum est.

Ant. Redémit eos.

Psalmus 77(42-58) [5]

77:42 Non sunt recordáti manus ejus, * die qua redémit eos de manu tribulántis.

77:43 Sicut pósuit in Ægýpto signa sua, * et prodígia sua in campo Táneos.

77:44 Et convértit in sánguinem flúmina eórum: * et imbres eórum, ne bíberent.

77:45 Misit in eos cœnomyíam, et comédit eos: * et ranam, et dispérdidit eos.

77:46 Et dedit ærúgini fructus eórum: * et labóres eórum locústæ.

77:47 Et occídit in grándine víneas eórum: * et moros eórum in pruína.

77:48 Et trádidit grándini juménta eórum: * et possessiónem eórum igni.

77:49 Misit in eos iram indignatiónis suæ: * indignatiónem, et iram, et tribulatiónem: immissiónes per ángelos malos.

77:50 Viam fecit sémitæ iræ suæ, non pepércit a morte animábus eórum: * et juménta eórum in morte conclúsit.

77:51 Et percússit omne primogénitum in terra Ægýpti: * primítias omnis labóris eórum in tabernáculis Cham.

77:52 Et ábstulit sicut oves pópulum suum: * et perdúxit eos tamquam gregem in desérto.

77:53 Et dedúxit eos in spe, et non timuérunt: * et inimícos eórum opéruit mare.

77:54 Et indúxit eos in montem sanctificatiónis suæ: * montem, quem acquisívit déxtera ejus.

77:54 Et ejécit a fácie eórum gentes: * et sorte divísit eis terram in funículo distributiónis.

77:55 Et habitáre fecit in tabernáculis eórum: * tribus Israël.

77:56 Et tentavérunt, et exacerbavérunt Deum excélsum: * et testimónia ejus non custodiérunt.

77:57 Et avertérunt se, et non servavérunt pactum: * quemádmodum patres eórum convérsi sunt in arcum pravum.

77:58 In iram concitavérunt eum in cóllibus suis: * et in sculptílibus suis ad æmulatiónem eum provocavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redémit eos Dóminus de manu tribulántis.

Ant. Ædificávit.

Psalmus 77(59-72) [6]

77:59 Audívit Deus, et sprevit: * et ad níhilum redégit valde Israël.

77:60 Et répulit tabernáculum Silo: * tabernáculum suum, ubi habitávit in homínibus.

77:61 Et trádidit in captivitátem virtútem eórum: * et pulchritúdinem eórum in manus inimíci.

77:62 Et conclúsit in gládio pópulum suum: * et hereditátem suam sprevit.

77:63 Júvenes eórum comédit ignis: * et vírgines eórum non sunt lamentátæ.

77:64 Sacerdótes eórum in gládio cecidérunt: * et víduæ eórum non plorabántur.

77:65 Et excitátus est tamquam dórmiens Dóminus: * tamquam potens crapulátus a vino.

77:66 Et percússit inimícos suos in posterióra: * oppróbrium sempitérnum dedit illis.

77:67 Et répulit tabernáculum Joseph: * et tribum Éphraim non elégit.

77:68 Sed elégit tribum Juda, * montem Sion quem diléxit.

77:69 Et ædificávit sicut unicórnium sanctifícium suum in terra, * quam fundávit in sǽcula.

77:70 Et elégit David, servum suum, et sústulit eum de grégibus óvium: * de post fœtántes accépit eum,

77:71 Páscere Jacob, servum suum, * et Israël, hereditátem suam:

77:72 Et pavit eos in innocéntia cordis sui: * et in intelléctibus mánuum suárum dedúxit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ædificávit Deus sanctifícium suum in terra.

℣. Elégit Dóminus tribum Juda.

℟. Montem Sion quem diléxit.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Leo secúndus, Póntifex máximus, Sículus, humánis et divínis lítteris Græce et Latíne doctus, músicis étiam erudítus fuit; ipse enim sacros Hymnos et Psalmos in Ecclésia ad concéntum meliórem redúxit. Probávit acta sextæ Synodi, quæ Constantinópoli celebráta est, præsidéntibus legátis apostólicæ Sedis, præsénte quoque Constantíno imperatóre, et duobus patriárchis, Constantinopolitáno et Antiochéno, ac centum septuagínta epíscopis; quam et in Latínum tránstulit.

℣. Tu autem, Dómine, miserére nobis.

℟. Deo grátias.

℟. Invéni David servum meum, óleo sancto meo unxi eum:

* Manus enim mea auxiliábitur ei.

℣. Nihil profíciet inimícus in eo, et fílius iniquitátis non nocébit ei.

℟. Manus enim mea auxiliábitur ei.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

In eo concílio Cyrus, Sergius et Pyrrhus condemnáti sunt, unam tantúmmodo voluntátem et operatiónem in Christo prædicántes. Hic fregit supérbiam antístitum Ravennátum, qui, exarchórum freti poténtia, Sedi apostólicæ non obtemperábant. Quam ob rem decrévit ut eléctio cleri Ravennátis írrita esset, nisi Románi Pontíficis auctoritáte comprobarétur.

℣. Tu autem, Dómine, miserére nobis.

℟. Deo grátias.

℟. Pósui adjutórium super poténtem, et exaltávi eléctum de plebe mea:

* Manus enim mea auxiliábitur ei.

℣. Invéni David servum meum, óleo sancto meo unxi eum.

℟. Manus enim mea auxiliábitur ei.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Vere pater páuperum fuit; non enim pecúnia solum, sed opera, labóre et consíliis, egéntium viduárum et pupillórum inópiam ac solitúdinem sublevábat. Qui, dum síngulos non magis prædicatióne quam vita ad pie sanctéque vivéndum adhortarétur, obdormívit in Dómino mense sui pontificátus undécimo, quinto Nonas Julii, anno sexcentésimo octogésimo tertio, sepultúsque est in basilica sancti Petri. Ordinatióne una, mense Junio, creávit presbýteros novem, diáconos tres, epíscopos divérsis in locis vigínti tres.

℣. Tu autem, Dómine, miserére nobis.

℟. Deo grátias.

℟. Iste est, qui ante Deum magnas virtútes operátus est, et omnis terra doctrína ejus repléta est:

* Ipse intercédat pro peccátis ómnium populórum.

℣. Iste est, qui contémpsit vitam mundi, et pervénit ad cæléstia regna.

℟. Ipse intercédat pro peccátis ómnium populórum.

℣. Glória Patri, et Fílio, * et Spirítui Sancto.

℟. Ipse intercédat pro peccátis ómnium populórum.

Nocturnus III.

Ant. Ádjuva nos.

Psalmus 78 [7]

78:1 Deus, venérunt gentes in hereditátem tuam, polluérunt templum sanctum tuum: * posuérunt Jerúsalem in pomórum custódiam.

78:2 Posuérunt morticína servórum tuórum, escas volatílibus cæli: * carnes sanctórum tuórum béstiis terræ.

78:3 Effudérunt sánguinem eórum tamquam aquam in circúitu Jerúsalem: * et non erat qui sepelíret.

78:4 Facti sumus oppróbrium vicínis nostris: * subsannátio et illúsio his, qui in circúitu nostro sunt.

78:5 Úsquequo, Dómine, irascéris in finem: * accendétur velut ignis zelus tuus?

78:6 Effúnde iram tuam in gentes, quæ te non novérunt: * et in regna quæ nomen tuum non invocavérunt:

78:7 Quia comedérunt Jacob: * et locum ejus desolavérunt.

78:8 Ne memíneris iniquitátum nostrárum antiquárum, cito antícipent nos misericórdiæ tuæ: * quia páuperes facti sumus nimis.

78:9 Ádjuva nos, Deus, salutáris noster: et propter glóriam nóminis tui, Dómine, líbera nos: * et propítius esto peccátis nostris, propter nomen tuum:

78:10 Ne forte dicant in géntibus: Ubi est Deus eórum? * et innotéscat in natiónibus coram óculis nostris.

78:10 Últio sánguinis servórum tuórum, qui effúsus est: * intróeat in conspéctu tuo gémitus compeditórum.

78:11 Secúndum magnitúdinem brácchii tui, * pósside fílios mortificatórum.

78:12 Et redde vicínis nostris séptuplum in sinu eórum: * impropérium ipsórum, quod exprobravérunt tibi, Dómine.

78:13 Nos autem pópulus tuus, et oves páscuæ tuæ, * confitébimur tibi in sǽculum.

78:13 In generatiónem et generatiónem * annuntiábimus laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ádjuva nos, Deus, salutáris noster: et propítius esto peccátis nostris.

Ant. Ego sum Dóminus.

Psalmus 80 [8]

80:2 Exsultáte Deo, adjutóri nostro: * jubiláte Deo Jacob.

80:3 Súmite psalmum, et date týmpanum: * psaltérium jucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et judícium Deo Jacob.

80:6 Testimónium in Joseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum ejus: * manus ejus in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum Dóminus Deus tuus Israël, qui edúxi te de terra Ægýpti.

Ant. Ne táceas Deus.

Psalmus 82 [9]

82:2 Deus, quis símilis erit tibi? * Ne táceas, neque compescáris, Deus.

82:3 Quóniam ecce inimíci tui sonuérunt: * et qui odérunt te extulérunt caput.

82:4 Super pópulum tuum malignavérunt consílium: * et cogitavérunt advérsus sanctos tuos.

82:5 Dixérunt: Veníte, et disperdámus eos de gente: * et non memorétur nomen Israël ultra.

82:6 Quóniam cogitavérunt unanímiter: * simul advérsum te testaméntum disposuérunt, tabernácula Idumæórum et Ismahelítæ:

82:8 Moab, et Agaréni, Gebal, et Ammon, et Ámalec: * alienígenæ cum habitántibus Tyrum.

82:9 Étenim Assur venit cum illis: * facti sunt in adjutórium fíliis Lot.

82:10 Fac illis sicut Mádian, et Sísaræ: * sicut Jabin in torrénte Cisson.

82:11 Disperiérunt in Endor: * facti sunt ut stercus terræ.

82:12 Pone príncipes eórum sicut Oreb, et Zeb, * et Zébee, et Sálmana:

82:13 Omnes príncipes eórum: * qui dixérunt: Hereditáte possideámus Sanctuárium Dei.

82:14 Deus meus, pone illos ut rotam: * et sicut stípulam ante fáciem venti.

82:15 Sicut ignis, qui combúrit silvam: * et sicut flamma combúrens montes:

82:16 Ita persequéris illos in tempestáte tua: * et in ira tua turbábis eos.

82:17 Imple fácies eórum ignomínia: * et quærent nomen tuum, Dómine.

82:18 Erubéscant, et conturbéntur in sǽculum sǽculi: * et confundántur, et péreant.

82:19 Et cognóscant quia nomen tibi Dóminus: * tu solus Altíssimus in omni terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne táceas Deus quóniam inimíci tui extulérunt caput.

℣. Cognóscant quia nomen tibi Dóminus.

℟. Tu solus Altíssimus super omnem terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 16:13-19

In illo témpore: Venit Jesus in partes Cæsaréæ Philíppi, et interrogábat discípulos suos, dicens: Quem dicunt hómines esse Fílium hóminis? Et réliqua.

Homilía sancti Leónis Papæ

Sermo 2 in anniversario assumpt. suæ, ante medium

Cum, sicut evangélica lectióne reserátum est, interrogásset Dóminus discípulos, quem ipsum (multis divérsa opinántibus) créderent; respondissétque beátus Petrus, dicens: Tu es Christus Fílius Dei vivi; Dóminus ait: Beátus es, Simon Bar-Jona, quia caro et sanguis non revelávit tibi, sed Pater meus, qui in cælis est: et ego dico tibi, quia tu es Petrus, et super hanc petram ædificábo Ecclésiam meam, et portæ ínferi non prævalébunt advérsus eam. Et tibi dabo claves regni cælórum: et quodcúmque ligáveris super terram, erit ligátum et in cælis: et quodcúmque sólveris super terram, erit solútum et in cælis. Manet ergo disposítio veritátis, et beátus Petrus, in accépta fortitúdine petræ persevérans, suscépta Ecclésiæ gubernácula non relíquit.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Induit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

In univérsa namque Ecclésia, Tu es Christus Fílius Dei vivi, quotídie Petrus dicit; et omnis lingua, quæ confitétur Dóminum, magistério hujus vocis imbúitur. Hæc fides diábolum vincit et captivórum ejus víncula dissólvit. Hæc érutos mundo, ínserit cælo, et portæ ínferi advérsus eam prævalére non possunt. Tanta enim divínitus soliditáte muníta est, ut eam neque hærética umquam corrúmpere právitas, nec pagána potúerit superáre perfídia. His ítaque modis, dilectíssimi, rationábile obséquio celebrétur hodiérna festívitas: ut in persóna humilitátis meæ ille intelligátur, ille honorétur, in quo et ómnium pastórum sollicitúdo, cum commendatárum sibi óvium custódia persevérat, et cujus étiam dígnitas in indígno heréde non déficit.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Cum ergo cohortatiónes nostras áuribus vestræ sanctitátis adhibémus, ipsum vobis, cujus vice fúngimur, loqui crédite: quia et illíus vos afféctu monémus, et non áliud vobis, quam quod dócuit, prædicámus; obsecrántes, ut succíncti lumbos mentis vestræ, castam et sóbriam vitam in Dei timóre ducátis. Coróna mea, sicut Apóstolus ait, et gáudium vos estis, si fides vestra, quæ ab inítio Evangélii in univérso mundo prædicáta est, in dilectióne et sanctitáte permánserit. Nam licet omnem Ecclésiam, quæ in toto est orbe terrárum, cunctis opórteat florére virtútibus; vos tamen præcípue inter céteros pópulos decet méritis pietátis excéllere, quos in ipsa apostólicæ petræ arce fundátos, et Dóminus noster Jesus Christus cum ómnibus redémit, et beátus Apóstolus Petrus præ ómnibus erudívit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Leónem Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Exaltáte.

Psalmus 98 [1]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis judícium díligit.

98:4 Tu parásti directiónes: * judícium et justítiam in Jacob tu fecísti.

98:5 Exaltáte Dóminum, Deum nostrum, et adoráte scabéllum pedum ejus: * quóniam sanctum est.

98:6 Móyses et Aaron in sacerdótibus ejus: * et Sámuel inter eos, qui ínvocant nomen ejus:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia ejus, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto ejus: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Dóminum Deum nostrum, et adoráte in monte sancto ejus.

Ant. Éripe me.

Psalmus 142 [2]

142:1 Dómine, exáudi oratiónem meam: áuribus pércipe obsecratiónem meam in veritáte tua: * exáudi me in tua justítia.

142:2 Et non intres in judícium cum servo tuo: * quia non justificábitur in conspéctu tuo omnis vivens.

142:3 Quia persecútus est inimícus ánimam meam: * humiliávit in terra vitam meam.

142:3 Collocávit me in obscúris sicut mórtuos sǽculi: * et anxiátus est super me spíritus meus, in me turbátum est cor meum.

142:5 Memor fui diérum antiquórum, meditátus sum in ómnibus opéribus tuis: * in factis mánuum tuárum meditábar.

142:6 Expándi manus meas ad te: * ánima mea sicut terra sine aqua tibi.

142:7 Velóciter exáudi me, Dómine: * defécit spíritus meus.

142:7 Non avértas fáciem tuam a me: * et símilis ero descendéntibus in lacum.

142:8 Audítam fac mihi mane misericórdiam tuam: * quia in te sperávi.

142:8 Notam fac mihi viam, in qua ámbulem: * quia ad te levávi ánimam meam.

142:9 Éripe me de inimícis meis, Dómine, ad te confúgi: * doce me fácere voluntátem tuam, quia Deus meus es tu.

142:10 Spíritus tuus bonus dedúcet me in terram rectam: * propter nomen tuum, Dómine, vivificábis me, in æquitáte tua.

142:11 Edúces de tribulatióne ánimam meam: * et in misericórdia tua dispérdes inimícos meos.

142:12 Et perdes omnes, qui tríbulant ánimam meam: * quóniam ego servus tuus sum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éripe me de inimícis meis, Dómine, ad te confúgi.

Ant. Benedixísti. ‡

Psalmus 84 [3]

84:2 Benedixísti, ‡ Dómine, terram tuam: * avertísti captivitátem Jacob.

84:3 Remisísti iniquitátem plebis tuæ: * operuísti ómnia peccáta eórum.

84:4 Mitigásti omnem iram tuam: * avertísti ab ira indignatiónis tuæ.

84:5 Convérte nos, Deus, salutáris noster: * et avérte iram tuam a nobis.

84:6 Numquid in ætérnum irascéris nobis? * aut exténdes iram tuam a generatióne in generatiónem?

84:7 Deus, tu convérsus vivificábis nos: * et plebs tua lætábitur in te.

84:8 Osténde nobis, Dómine, misericórdiam tuam: * et salutáre tuum da nobis.

84:9 Áudiam quid loquátur in me Dóminus Deus: * quóniam loquétur pacem in plebem suam.

84:9 Et super sanctos suos: * et in eos, qui convertúntur ad cor.

84:10 Verúmtamen prope timéntes eum salutáre ipsíus: * ut inhábitet glória in terra nostra.

84:11 Misericórdia, et véritas obviavérunt sibi: * justítia, et pax osculátæ sunt.

84:12 Véritas de terra orta est: * et justítia de cælo prospéxit.

84:13 Étenim Dóminus dabit benignitátem: * et terra nostra dabit fructum suum.

84:14 Justítia ante eum ambulábit: * et ponet in via gressus suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedixísti, Dómine, terram tuam: remisísti iniquitátem plebis tuæ.

Ant. In Dómino justificábitur.

Canticum Isaiæ [4]

Isa 45:15-30

45:15 Vere tu es Deus abscónditus, * Deus Israël, Salvátor.

45:16 Confúsi sunt, et erubuérunt omnes: * simul abiérunt in confusiónem fabricatóres errórum.

45:17 Israël salvátus est in Dómino salúte ætérna: * non confundémini, et non erubescétis usque in sǽculum sǽculi.

45:18 Quia hæc dicit Dóminus creans cælos, * ipse Deus formans terram, et fáciens eam, ipse plastes ejus:

45:19 Non in vanum creávit eam, ut habitarétur, formávit eam: * Ego Dóminus, et non est álius.

45:20 Non in abscóndito locútus sum, * in loco terræ tenebróso:

45:21 Non dixi sémini Jacob frustra: Quǽrite me: * ego Dóminus loquens justítiam, annúntians recta.

45:22 Congregámini, et veníte, et accédite simul * qui salváti estis ex géntibus:

45:23 Nesciérunt qui levant lignum sculptúræ suæ, * et rogant deum non salvántem.

45:24 Annuntiáte, et veníte, et consiliámini simul: * Quis audítum fecit hoc ab inítio, ex tunc prædíxit illud?

45:25 Numquid non ego Dóminus, et non est ultra Deus absque me? * Deus justus, et salvans non est præter me.

45:26 Convertímini ad me, et salvi éritis, omnes fines terræ: * quia ego Deus, et non est álius.

45:27 In memetípso jurávi, egrediétur de ore meo justítiæ verbum, * et non revertétur:

45:28 Quia mihi curvábitur omne genu, * et jurábit omnis lingua.

45:29 Ergo in Dómino, dicet, meæ sunt justítiæ et impérium: * ad eum vénient, et confundéntur omnes qui repúgnant ei.

45:30 In Dómino justificábitur, et laudábitur * omne semen Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Dómino justificábitur et laudábitur omne semen Israël.

Ant. Lauda. ‡

Psalmus 147 [5]

147:1 Lauda, ‡ Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lauda, Jerúsalem, Dóminum.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

Hymnus

Jesu Redémptor ómnium,

Perpes coróna Prǽsulum,

In hac die cleméntius

Indúlgeas precántibus.

Tui sacri qua nóminis

Conféssor almus cláruit:

Hujus celébrat ánnua

Devóta plebs solémnia.

Qui rite mundi gáudia

Hujus cadúca réspuens,

Æternitátis prǽmio

Potítur inter Ángelos.

Hujus benígnus ánnue

Nobis sequi vestígia:

Hujus precátu, sérvulis

Dimítte noxam críminis.

Sit Christe, Rex piíssime,

Tibi, Patríque glória,

Cum Spíritu Paráclito,

Nunc, et per omne sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, dicit Dóminus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Leónem Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Quinta die infra Octavam Ss. Apostolorum Petri et Pauli

Ant. Gloriosi principes terræ, quomodo in vita sua dilexerunt se, ita et in morte non sunt separati.

℣. In omnem terram exívit sonus eórum.

℟. Et in fines orbis terræ verba eórum.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ne discédas a me.

Psalmus 21(2-12) [1]

21:2 Deus, Deus meus, réspice in me: quare me dereliquísti? * longe a salúte mea verba delictórum meórum.

21:3 Deus meus, clamábo per diem, et non exáudies: * et nocte, et non ad insipiéntiam mihi.

21:4 Tu autem in sancto hábitas, * laus Israël.

21:5 In te speravérunt patres nostri: * speravérunt, et liberásti eos.

21:6 Ad te clamavérunt, et salvi facti sunt: * in te speravérunt, et non sunt confúsi.

21:7 Ego autem sum vermis, et non homo: * oppróbrium hóminum, et abjéctio plebis.

21:8 Omnes vidéntes me, derisérunt me: * locúti sunt lábiis, et movérunt caput.

21:9 Sperávit in Dómino, erípiat eum: * salvum fáciat eum, quóniam vult eum.

21:10 Quóniam tu es, qui extraxísti me de ventre: * spes mea ab ubéribus matris meæ. In te projéctus sum ex útero:

21:11 De ventre matris meæ Deus meus es tu, * ne discésseris a me:

21:12 Quóniam tribulátio próxima est: * quóniam non est qui ádjuvet.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(13-23) [2]

21:13 Circumdedérunt me vítuli multi: * tauri pingues obsedérunt me.

21:14 Aperuérunt super me os suum, * sicut leo rápiens et rúgiens.

21:15 Sicut aqua effúsus sum: * et dispérsa sunt ómnia ossa mea.

21:15 Factum est cor meum tamquam cera liquéscens * in médio ventris mei.

21:16 Áruit tamquam testa virtus mea, et lingua mea adhǽsit fáucibus meis: * et in púlverem mortis deduxísti me.

21:17 Quóniam circumdedérunt me canes multi: * concílium malignántium obsédit me.

21:17 Fodérunt manus meas et pedes meos: * dinumeravérunt ómnia ossa mea.

21:18 Ipsi vero consideravérunt et inspexérunt me: * divisérunt sibi vestiménta mea, et super vestem meam misérunt sortem.

21:20 Tu autem, Dómine, ne elongáveris auxílium tuum a me: * ad defensiónem meam cónspice.

21:21 Érue a frámea, Deus, ánimam meam: * et de manu canis únicam meam:

21:22 Salva me ex ore leónis: * et a córnibus unicórnium humilitátem meam.

21:23 Narrábo nomen tuum frátribus meis: * in médio ecclésiæ laudábo te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(24-32) [3]

21:24 Qui timétis Dóminum, laudáte eum: * univérsum semen Jacob, glorificáte eum.

21:25 Tímeat eum omne semen Israël: * quóniam non sprevit, neque despéxit deprecatiónem páuperis:

21:25 Nec avértit fáciem suam a me: * et cum clamárem ad eum, exaudívit me.

21:26 Apud te laus mea in ecclésia magna: * vota mea reddam in conspéctu timéntium eum.

21:27 Edent páuperes, et saturabúntur: et laudábunt Dóminum qui requírunt eum: * vivent corda eórum in sǽculum sǽculi.

21:28 Reminiscéntur et converténtur ad Dóminum * univérsi fines terræ:

21:28 Et adorábunt in conspéctu ejus * univérsæ famíliæ géntium.

21:29 Quóniam Dómini est regnum: * et ipse dominábitur géntium.

21:30 Manducavérunt et adoravérunt omnes pingues terræ: * in conspéctu ejus cadent omnes qui descéndunt in terram.

21:31 Et ánima mea illi vivet: * et semen meum sérviet ipsi.

21:32 Annuntiábitur Dómino generátio ventúra: * et annuntiábunt cæli justítiam ejus pópulo qui nascétur, quem fecit Dóminus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne discédas a me, Dómine: quóniam tribulátio próxima est: quóniam non est qui ádjuvet.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quarto Nonas Júlii Luna undevicésima Anno Dómini 2026

Stremótii, in Lusitánia, natális sanctæ Elísabeth Víduæ, Lusitanórum Regínæ, quam, virtútibus et miráculis claram, Urbánus Octávus, Póntifex Máximus, in Sanctórum númerum rétulit. Ejus tamen celébritas octávo Idus mensis hujus recólitur, ex dispositióne Innocéntii Papæ Duodécimi.

Sanctórum Osée et Aggǽi Prophetárum.

In território Bituricénsi sancti Lauriáni, Epíscopi Hispalénsis et Mártyris, cujus caput Híspalim, in Hispánia, delátum est.

In Africa natális sancti Jucundiáni Mártyris, pro Christo in mare demérsi.

Sírmii sanctórum Mártyrum Innocéntii et Sebástiæ, cum áliis trigínta.

Madáuri, in Africa, sancti Namphaniónis Mártyris et Sociórum, quos ille roborávit ad pugnam, et ad corónam provéxit.

Cyréne, in Líbya, sancti Theodóri Epíscopi, qui, in persecutióne Diocletiáni, sub Digniáno Prǽside, plumbátis cæsus et lingua abscíssus est; atque in pace tandem Conféssor occúbuit.

Augústæ, in Rhǽtia, sancti Uldaríci Epíscopi, miræ abstinéntiæ, largitátis et vigilántiæ virtúte, ac miraculórum dono illústris.

Turónis, in Gállia, Translátio sancti Martíni, Epíscopi et Confessóris; et Dedicátio Basílicæ suæ hoc ipso die, quo étiam is ante áliquot annos in Epíscopum fúerat ordinátus.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Éxcita, Dómine.

Psalmus 79(2-8) [1]

79:2 Qui regis Israël, inténde: * qui dedúcis velut ovem Joseph.

79:2 Qui sedes super Chérubim, * manifestáre coram Éphraim, Bénjamin, et Manásse.

79:3 Éxcita poténtiam tuam, et veni, * ut salvos fácias nos.

79:4 Deus, convérte nos: * et osténde fáciem tuam, et salvi érimus.

79:5 Dómine, Deus virtútum, * quoúsque irascéris super oratiónem servi tui?

79:6 Cibábis nos pane lacrimárum: * et potum dabis nobis in lácrimis in mensúra?

79:7 Posuísti nos in contradictiónem vicínis nostris: * et inimíci nostri subsannavérunt nos.

79:8 Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 79(9-20) [2]

79:9 Víneam de Ægýpto transtulísti: * ejecísti gentes, et plantásti eam.

79:10 Dux itíneris fuísti in conspéctu ejus: * plantásti radíces ejus, et implévit terram.

79:11 Opéruit montes umbra ejus: * et arbústa ejus cedros Dei.

79:12 Exténdit pálmites suos usque ad mare: * et usque ad flumen propágines ejus.

79:13 Ut quid destruxísti macériam ejus: * et vindémiant eam omnes, qui prætergrediúntur viam?

79:14 Exterminávit eam aper de silva: * et singuláris ferus depástus est eam.

79:15 Deus virtútum, convértere: * réspice de cælo, et vide, et vísita víneam istam.

79:16 Et pérfice eam, quam plantávit déxtera tua: * et super fílium hóminis, quem confirmásti tibi.

79:17 Incénsa igni, et suffóssa * ab increpatióne vultus tui períbunt.

79:18 Fiat manus tua super virum déxteræ tuæ: * et super fílium hóminis, quem confirmásti tibi.

79:19 Et non discédimus a te, vivificábis nos: * et nomen tuum invocábimus.

79:20 Dómine, Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 81 [3]

81:1 Deus stetit in synagóga deórum: * in médio autem deos dijúdicat.

81:2 Úsquequo judicátis iniquitátem: * et fácies peccatórum súmitis?

81:3 Judicáte egéno, et pupíllo: * húmilem, et páuperem justificáte.

81:4 Erípite páuperem: * et egénum de manu peccatóris liberáte.

81:5 Nesciérunt, neque intellexérunt, in ténebris ámbulant: * movebúntur ómnia fundaménta terræ.

81:6 Ego dixi: Dii estis, * et fílii Excélsi omnes.

81:7 Vos autem sicut hómines moriémini: * et sicut unus de princípibus cadétis.

81:8 Surge, Deus, júdica terram: * quóniam tu hereditábis in ómnibus géntibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éxcita, Dómine, poténtiam tuam, ut salvos fácias nos.

Capitulum Responsorium Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Elégit eum Dóminus sacerdótem sibi.

℟. Ad sacrificándum ei hóstiam laudis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Leónem Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Beáti, qui hábitant.

Psalmus 83(2-8) [1]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cujus est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 83(9-13) [2]

83:9 Dómine, Deus virtútum, exáudi oratiónem meam: * áuribus pércipe, Deus Jacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abjéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 86 [3]

86:1 Fundaménta ejus in móntibus sanctis: * díligit Dóminus portas Sion super ómnia tabernácula Jacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti, qui hábitant in domo tua, Dómine.

Capitulum Responsorium Versus {ex Commune aut Festo}

Sir 44:20; 44:22

Non est invéntus símilis illi, qui conserváret legem Excélsi: ídeo jurejurándo fecit illum Dóminus créscere in plebem suam.

℟. Deo grátias.

℟.br. Elégit eum Dóminus * Sacerdótem sibi.

℟. Elégit eum Dóminus * Sacerdótem sibi.

℣. Ad sacrificándum ei hóstiam laudis.

℟. Sacerdótem sibi.

℣. Glória Patri, et Fílio, * et Spirítui Sancto.

℟. Elégit eum Dóminus * Sacerdótem sibi.

℣. Tu es sacérdos in ætérnum.

℟. Secúndum órdinem Melchísedech.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Leónem Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Misericórdia et véritas.

Psalmus 88(2-19) [1]

88:2 Misericórdias Dómini * in ætérnum cantábo.

88:2 In generatiónem et generatiónem * annuntiábo veritátem tuam in ore meo.

88:3 Quóniam dixísti: In ætérnum misericórdia ædificábitur in cælis: * præparábitur véritas tua in eis.

88:4 Dispósui testaméntum eléctis meis, jurávi David, servo meo: * Usque in ætérnum præparábo semen tuum.

88:5 Et ædificábo in generatiónem et generatiónem * sedem tuam.

88:6 Confitebúntur cæli mirabília tua, Dómine: * étenim veritátem tuam in ecclésia sanctórum.

88:7 Quóniam quis in núbibus æquábitur Dómino: * símilis erit Deo in fíliis Dei?

88:8 Deus, qui glorificátur in consílio sanctórum: * magnus et terríbilis super omnes qui in circúitu ejus sunt.

88:9 Dómine, Deus virtútum, quis símilis tibi? * potens es, Dómine, et véritas tua in circúitu tuo.

88:10 Tu domináris potestáti maris: * motum autem flúctuum ejus tu mítigas.

88:11 Tu humiliásti sicut vulnerátum, supérbum: * in brácchio virtútis tuæ dispersísti inimícos tuos.

88:12 Tui sunt cæli, et tua est terra, orbem terræ et plenitúdinem ejus tu fundásti: * aquilónem, et mare tu creásti.

88:13 Thabor et Hermon in nómine tuo exsultábunt: * tuum brácchium cum poténtia.

88:14 Firmétur manus tua, et exaltétur déxtera tua: * justítia et judícium præparátio sedis tuæ.

88:15 Misericórdia et véritas præcédent fáciem tuam: * beátus pópulus, qui scit jubilatiónem.

88:16 Dómine, in lúmine vultus tui ambulábunt, et in nómine tuo exsultábunt tota die: * et in justítia tua exaltabúntur.

88:18 Quóniam glória virtútis eórum tu es: * et in beneplácito tuo exaltábitur cornu nostrum.

88:19 Quia Dómini est assúmptio nostra, * et Sancti Israël, regis nostri.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(20-38) [2]

88:20 Tunc locútus es in visióne sanctis tuis, et dixísti: * Pósui adjutórium in poténte: et exaltávi eléctum de plebe mea.

88:21 Invéni David, servum meum: * óleo sancto meo unxi eum.

88:22 Manus enim mea auxiliábitur ei: * et brácchium meum confortábit eum.

88:23 Nihil profíciet inimícus in eo, * et fílius iniquitátis non appónet nocére ei.

88:24 Et concídam a fácie ipsíus inimícos ejus: * et odiéntes eum in fugam convértam.

88:25 Et véritas mea, et misericórdia mea cum ipso: * et in nómine meo exaltábitur cornu ejus.

88:26 Et ponam in mari manum ejus: * et in flumínibus déxteram ejus.

88:27 Ipse invocábit me: Pater meus es tu: * Deus meus, et suscéptor salútis meæ.

88:28 Et ego primogénitum ponam illum * excélsum præ régibus terræ.

88:29 In ætérnum servábo illi misericórdiam meam: * et testaméntum meum fidéle ipsi.

88:30 Et ponam in sǽculum sǽculi semen ejus: * et thronum ejus sicut dies cæli.

88:31 Si autem derelíquerint fílii ejus legem meam: * et in judíciis meis non ambuláverint:

88:32 Si justítias meas profanáverint: * et mandáta mea non custodíerint:

88:33 Visitábo in virga iniquitátes eórum: * et in verbéribus peccáta eórum.

88:34 Misericórdiam autem meam non dispérgam ab eo: * neque nocébo in veritáte mea:

88:35 Neque profanábo testaméntum meum: * et quæ procédunt de lábiis meis, non fáciam írrita.

88:36 Semel jurávi in sancto meo: Si David méntiar: * semen ejus in ætérnum manébit.

88:37 Et thronus ejus sicut sol in conspéctu meo, * et sicut luna perfécta in ætérnum: et testis in cælo fidélis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(39-53) [3]

88:39 Tu vero repulísti et despexísti: * distulísti Christum tuum.

88:40 Evertísti testaméntum servi tui: * profanásti in terra Sanctuárium ejus.

88:41 Destruxísti omnes sepes ejus: * posuísti firmaméntum ejus formídinem.

88:42 Diripuérunt eum omnes transeúntes viam: * factus est oppróbrium vicínis suis.

88:43 Exaltásti déxteram depriméntium eum: * lætificásti omnes inimícos ejus.

88:44 Avertísti adjutórium gládii ejus: * et non es auxiliátus ei in bello.

88:45 Destruxísti eum ab emundatióne: * et sedem ejus in terram collisísti.

88:46 Minorásti dies témporis ejus: * perfudísti eum confusióne.

88:47 Úsquequo, Dómine, avértis in finem: * exardéscet sicut ignis ira tua?

88:48 Memoráre quæ mea substántia: * numquid enim vane constituísti omnes fílios hóminum?

88:49 Quis est homo, qui vivet, et non vidébit mortem: * éruet ánimam suam de manu ínferi?

88:50 Ubi sunt misericórdiæ tuæ antíquæ, Dómine, * sicut jurásti David in veritáte tua?

88:51 Memor esto, Dómine, oppróbrii servórum tuórum * quod contínui in sinu meo multárum géntium.

88:52 Quod exprobravérunt inimíci tui, Dómine, * quod exprobravérunt commutatiónem Christi tui.

88:53 Benedíctus Dóminus in ætérnum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia et véritas præcédent fáciem tuam, Dómine.

Capitulum Responsorium Versus {ex Commune aut Festo}

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℟. Deo grátias.

℟.br. Tu es sacérdos * In ætérnum.

℟. Tu es sacérdos * In ætérnum.

℣. Secúndum órdinem Melchísedech.

℟. In ætérnum.

℣. Glória Patri, et Fílio, * et Spirítui Sancto.

℟. Tu es sacérdos * In ætérnum.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Leónem Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dómine. ‡

Psalmus 138(1-13) [1]

138:1 Dómine, ‡ probásti me, et cognovísti me: * tu cognovísti sessiónem meam, et resurrectiónem meam.

138:3 Intellexísti cogitatiónes meas de longe: * sémitam meam, et funículum meum investigásti.

138:4 Et omnes vias meas prævidísti: * quia non est sermo in lingua mea.

138:5 Ecce, Dómine, tu cognovísti ómnia novíssima, et antíqua: * tu formásti me, et posuísti super me manum tuam.

138:6 Mirábilis facta est sciéntia tua ex me: * confortáta est, et non pótero ad eam.

138:7 Quo ibo a spíritu tuo? * et quo a fácie tua fúgiam?

138:8 Si ascéndero in cælum, tu illic es: * si descéndero in inférnum, ades.

138:9 Si súmpsero pennas meas dilúculo, * et habitávero in extrémis maris:

138:10 Étenim illuc manus tua dedúcet me: * et tenébit me déxtera tua.

138:11 Et dixi: Fórsitan ténebræ conculcábunt me: * et nox illuminátio mea in delíciis meis.

138:12 Quia ténebræ non obscurabúntur a te, † et nox sicut dies illuminábitur: * sicut ténebræ ejus, ita et lumen ejus.

138:13 Quia tu possedísti renes meos: * suscepísti me de útero matris meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, probásti me et cognovísti me.

Ant. Mirabília ópera tua.

Psalmus 138(14-24) [2]

138:14 Confitébor tibi quia terribíliter magnificátus es: † mirabília ópera tua, * et ánima mea cognóscit nimis.

138:15 Non est occultátum os meum a te, quod fecísti in occúlto: * et substántia mea in inferióribus terræ.

138:16 Imperféctum meum vidérunt óculi tui, † et in libro tuo omnes scribéntur: * dies formabúntur, et nemo in eis.

138:17 Mihi autem nimis honorificáti sunt amíci tui, Deus: * nimis confortátus est principátus eórum.

138:18 Dinumerábo eos, et super arénam multiplicabúntur: * exsurréxi, et adhuc sum tecum.

138:19 Si occíderis, Deus, peccatóres: * viri sánguinum, declináte a me:

138:20 Quia dícitis in cogitatióne: * Accípient in vanitáte civitátes tuas.

138:21 Nonne qui odérunt te, Dómine, óderam? * et super inimícos tuos tabescébam?

138:22 Perfécto ódio óderam illos: * et inimíci facti sunt mihi.

138:23 Proba me, Deus, et scito cor meum: * intérroga me, et cognósce sémitas meas.

138:24 Et vide, si via iniquitátis in me est: * et deduc me in via ætérna.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Mirabília ópera tua, Dómine, et ánima mea cognóscit nimis.

Ant. Ne derelínquas me.

Psalmus 139 [3]

139:2 Éripe me, Dómine, ab hómine malo: * a viro iníquo éripe me.

139:3 Qui cogitavérunt iniquitátes in corde: * tota die constituébant prǽlia.

139:4 Acuérunt linguas suas sicut serpéntis: * venénum áspidum sub lábiis eórum.

139:5 Custódi me, Dómine, de manu peccatóris: * et ab homínibus iníquis éripe me.

139:5 Qui cogitavérunt supplantáre gressus meos: * abscondérunt supérbi láqueum mihi:

139:6 Et funes extendérunt in láqueum: * juxta iter scándalum posuérunt mihi.

139:7 Dixi Dómino: Deus meus es tu: * exáudi, Dómine, vocem deprecatiónis meæ.

139:8 Dómine, Dómine, virtus salútis meæ: * obumbrásti super caput meum in die belli.

139:9 Ne tradas me, Dómine, a desidério meo peccatóri: * cogitavérunt contra me, ne derelínquas me, ne forte exalténtur.

139:10 Caput circúitus eórum: * labor labiórum ipsórum opériet eos.

139:11 Cadent super eos carbónes, in ignem deícies eos: * in misériis non subsístent.

139:12 Vir linguósus non dirigétur in terra: * virum injústum mala cápient in intéritu.

139:13 Cognóvi quia fáciet Dóminus judícium ínopis: * et vindíctam páuperum.

139:14 Verúmtamen justi confitebúntur nómini tuo: * et habitábunt recti cum vultu tuo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne derelínquas me, Dómine, virtus salútis meæ.

Ant. Dómine. ‡

Psalmus 140 [4]

140:1 Dómine, ‡ clamávi ad te, exáudi me: * inténde voci meæ, cum clamávero ad te.

140:2 Dirigátur orátio mea sicut incénsum in conspéctu tuo: * elevátio mánuum meárum sacrifícium vespertínum.

140:3 Pone, Dómine, custódiam ori meo: * et óstium circumstántiæ lábiis meis.

140:4 Non declínes cor meum in verba malítiæ, * ad excusándas excusatiónes in peccátis.

140:4 Cum homínibus operántibus iniquitátem: * et non communicábo cum eléctis eórum.

140:5 Corrípiet me justus in misericórdia, et increpábit me: * óleum autem peccatóris non impínguet caput meum.

140:6 Quóniam adhuc et orátio mea in beneplácitis eórum: * absórpti sunt juncti petræ júdices eórum.

140:7 Áudient verba mea quóniam potuérunt: * sicut crassitúdo terræ erúpta est super terram.

140:8 Dissipáta sunt ossa nostra secus inférnum: * quia ad te, Dómine, Dómine, óculi mei: in te sperávi, non áuferas ánimam meam.

140:9 Custódi me a láqueo, quem statuérunt mihi: * et a scándalis operántium iniquitátem.

140:10 Cadent in retiáculo ejus peccatóres: * singuláriter sum ego donec tránseam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, clamávi ad te, exáudi me.

Ant. Educ de custódia.

Psalmus 141 [5]

141:2 Voce mea ad Dóminum clamávi: * voce mea ad Dóminum deprecátus sum:

141:3 Effúndo in conspéctu ejus oratiónem meam, * et tribulatiónem meam ante ipsum pronúntio.

141:4 In deficiéndo ex me spíritum meum, * et tu cognovísti sémitas meas.

141:4 In via hac, qua ambulábam, * abscondérunt láqueum mihi.

141:5 Considerábam ad déxteram, et vidébam: * et non erat qui cognósceret me.

141:5 Périit fuga a me, * et non est qui requírat ánimam meam.

141:6 Clamávi ad te, Dómine, * dixi: Tu es spes mea, pórtio mea in terra vivéntium.

141:7 Inténde ad deprecatiónem meam: * quia humiliátus sum nimis.

141:7 Líbera me a persequéntibus me: * quia confortáti sunt super me.

141:8 Educ de custódia ánimam meam ad confiténdum nómini tuo: * me exspéctant justi, donec retríbuas mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Educ de custódia ánimam meam, Dómine, ad confiténdum nómini tuo.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Magnificat {Antiphona ex Proprio Sanctorum}

Ant. Dum esset Summus Póntifex.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum esset Summus Póntifex, terréna non métuit, sed ad cæléstia regna gloriósus migrávit.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Leónem Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Sexta die infra Octavam Ss. Apostolorum Petri et Pauli

Ant. Petrus Apostolus, et Paulus Doctor Gentium, ipsi nos docuerunt legem tuam Domine.

℣. Constítues eos príncipes super omnem terram.

℟. Mémores erunt nóminis tui, Dómine.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Voce mea. ‡

Psalmus 76(2-13) [1]

76:2 Voce mea ‡ ad Dóminum clamávi: * voce mea ad Deum, et inténdit mihi.

76:3 In die tribulatiónis meæ Deum exquisívi, mánibus meis nocte contra eum: * et non sum decéptus.

76:4 Rénuit consolári ánima mea, * memor fui Dei, et delectátus sum, et exercitátus sum: et defécit spíritus meus.

76:5 Anticipavérunt vigílias óculi mei: * turbátus sum, et non sum locútus.

76:6 Cogitávi dies antíquos: * et annos ætérnos in mente hábui.

76:7 Et meditátus sum nocte cum corde meo, * et exercitábar, et scopébam spíritum meum.

76:8 Numquid in ætérnum proíciet Deus: * aut non appónet ut complacítior sit adhuc?

76:9 Aut in finem misericórdiam suam abscíndet, * a generatióne in generatiónem?

76:10 Aut obliviscétur miseréri Deus? * aut continébit in ira sua misericórdias suas?

76:11 Et dixi: Nunc cœpi: * hæc mutátio déxteræ Excélsi.

76:12 Memor fui óperum Dómini: * quia memor ero ab inítio mirabílium tuórum.

76:13 Et meditábor in ómnibus opéribus tuis: * et in adinventiónibus tuis exercébor.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 76(14-21) [2]

76:14 Deus, in sancto via tua: quis Deus magnus sicut Deus noster? * tu es Deus qui facis mirabília.

76:15 Notam fecísti in pópulis virtútem tuam: * redemísti in brácchio tuo pópulum tuum, fílios Jacob et Joseph.

76:17 Vidérunt te aquæ, Deus, vidérunt te aquæ: * et timuérunt, et turbátæ sunt abýssi.

76:18 Multitúdo sónitus aquárum: * vocem dedérunt nubes.

76:18 Étenim sagíttæ tuæ tránseunt: * vox tonítrui tui in rota.

76:19 Illuxérunt coruscatiónes tuæ orbi terræ: * commóta est, et contrémuit terra.

76:20 In mari via tua, et sémitæ tuæ in aquis multis: * et vestígia tua non cognoscéntur.

76:21 Deduxísti sicut oves pópulum tuum, * in manu Móysi et Aaron.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 85 [3]

85:1 Inclína, Dómine, aurem tuam, et exáudi me: * quóniam inops, et pauper sum ego.

85:2 Custódi ánimam meam, quóniam sanctus sum: * salvum fac servum tuum, Deus meus, sperántem in te.

85:3 Miserére mei, Dómine, quóniam ad te clamávi tota die: * lætífica ánimam servi tui, quóniam ad te, Dómine, ánimam meam levávi.

85:5 Quóniam tu, Dómine, suávis, et mitis: * et multæ misericórdiæ ómnibus invocántibus te.

85:6 Áuribus pércipe, Dómine, oratiónem meam: * et inténde voci deprecatiónis meæ.

85:7 In die tribulatiónis meæ clamávi ad te: * quia exaudísti me.

85:8 Non est símilis tui in diis, Dómine: * et non est secúndum ópera tua.

85:9 Omnes gentes quascúmque fecísti, vénient, et adorábunt coram te, Dómine: * et glorificábunt nomen tuum.

85:10 Quóniam magnus es tu, et fáciens mirabília: * tu es Deus solus.

85:11 Deduc me, Dómine, in via tua, et ingrédiar in veritáte tua: * lætétur cor meum ut tímeat nomen tuum.

85:12 Confitébor tibi, Dómine, Deus meus, in toto corde meo, * et glorificábo nomen tuum in ætérnum:

85:13 Quia misericórdia tua magna est super me: * et eruísti ánimam meam ex inférno inferióri.

85:14 Deus, iníqui insurrexérunt super me, et synagóga poténtium quæsiérunt ánimam meam: * et non proposuérunt te in conspéctu suo.

85:15 Et tu, Dómine, Deus miserátor et miséricors, * pátiens, et multæ misericórdiæ, et verax,

85:16 Réspice in me, et miserére mei, * da impérium tuum púero tuo: et salvum fac fílium ancíllæ tuæ.

85:17 Fac mecum signum in bonum, ut vídeant qui odérunt me, et confundántur: * quóniam tu, Dómine, adjuvísti me, et consolátus es me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Voce mea ad Dóminum clamávi: neque obliviscétur miseréri Deus.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Sexta die infra Octavam Ss. Apostolorum Petri et Pauli
Semiduplex
Tempora: Sabbato infra Hebdomadam V post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Apostolórum Dóminum, * Veníte, adorémus.

Ant. Regem Apostolórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Apostolórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Apostolórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Apostolórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Apostolórum Dóminum, * Veníte, adorémus.

Hymnus {ex Commune aut Festo}

Ætérna Christi múnera,

Apostolórum glóriam,

Palmas et hymnos débitos

Lætis canámus méntibus.

Ecclesiárum Príncipes,

Belli triumpháles duces,

Cæléstis aulæ mílites,

Et vera mundi lúmina.

Devóta Sanctórum fides,

Invícta spes credéntium,

Perfécta Christi cáritas

Mundi tyránnum cónterit.

In his Patérna glória,

In his triúmphat Fílius,

In his volúntas Spíritus,

Cælum replétur gáudio.

Patri, simúlque Fílio,

Tibíque Sancte Spíritus,

Sicut fuit, sit júgiter

Sæclum per omne glória.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Memor fuit in sǽculum.

Psalmus 104(1-15) [1]

104:1 Confitémini Dómino, et invocáte nomen ejus: * annuntiáte inter gentes ópera ejus.

104:2 Cantáte ei, et psállite ei: * narráte ómnia mirabília ejus.

104:3 Laudámini in nómine sancto ejus: * lætétur cor quæréntium Dóminum.

104:4 Quǽrite Dóminum, et confirmámini: * quǽrite fáciem ejus semper.

104:5 Mementóte mirabílium ejus, quæ fecit: * prodígia ejus, et judícia oris ejus.

104:6 Semen Ábraham, servi ejus: * fílii Jacob, elécti ejus.

104:7 Ipse Dóminus Deus noster: * in univérsa terra judícia ejus.

104:8 Memor fuit in sǽculum testaménti sui: * verbi, quod mandávit in mille generatiónes:

104:9 Quod dispósuit ad Ábraham: * et juraménti sui ad Isaac:

104:10 Et státuit illud Jacob in præcéptum: * et Israël in testaméntum ætérnum:

104:11 Dicens: Tibi dabo terram Chánaan, * funículum hereditátis vestræ.

104:12 Cum essent número brevi, * paucíssimi et íncolæ ejus:

104:13 Et pertransiérunt de gente in gentem, * et de regno ad pópulum álterum.

104:14 Non relíquit hóminem nocére eis: * et corrípuit pro eis reges.

104:15 Nolíte tángere christos meos: * et in prophétis meis nolíte malignári.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor fuit in sǽculum testaménti sui Dóminus Deus noster.

Ant. Auxit Dóminus.

Psalmus 104(16-27) [2]

104:16 Et vocávit famem super terram: * et omne firmaméntum panis contrívit.

104:17 Misit ante eos virum: * in servum venúmdatus est Joseph.

104:18 Humiliavérunt in compédibus pedes ejus, ferrum pertránsiit ánimam ejus * donec veníret verbum ejus.

104:19 Elóquium Dómini inflammávit eum: * misit rex, et solvit eum; princeps populórum, et dimísit eum.

104:21 Constítuit eum dóminum domus suæ: * et príncipem omnis possessiónis suæ:

104:22 Ut erudíret príncipes ejus sicut semetípsum: * et senes ejus prudéntiam docéret.

104:23 Et intrávit Israël in Ægýptum: * et Jacob áccola fuit in terra Cham.

104:24 Et auxit pópulum suum veheménter: * et firmávit eum super inimícos ejus.

104:25 Convértit cor eórum ut odírent pópulum ejus: * et dolum fácerent in servos ejus.

104:26 Misit Móysen, servum suum: * Aaron, quem elégit ipsum.

104:27 Pósuit in eis verba signórum suórum: * et prodigiórum in terra Cham.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxit Dóminus pópulum suum: et firmávit eum super inimícos ejus.

Ant. Edúxit Deus.

Psalmus 104(28-45) [3]

104:28 Misit ténebras, et obscurávit: * et non exacerbávit sermónes suos.

104:29 Convértit aquas eórum in sánguinem: * et occídit pisces eórum.

104:30 Édidit terra eórum ranas: * in penetrálibus regum ipsórum.

104:31 Dixit, et venit cœnomyía: * et cínifes in ómnibus fínibus eórum.

104:32 Pósuit plúvias eórum grándinem: * ignem comburéntem in terra ipsórum.

104:33 Et percússit víneas eórum, et ficúlneas eórum: * et contrívit lignum fínium eórum.

104:34 Dixit, et venit locústa, et bruchus, * cujus non erat númerus:

104:35 Et comédit omne fænum in terra eórum: * et comédit omnem fructum terræ eórum.

104:36 Et percússit omne primogénitum in terra eórum: * primítias omnis labóris eórum.

104:37 Et edúxit eos cum argénto et auro: * et non erat in tríbubus eórum infírmus.

104:38 Lætáta est Ægýptus in profectióne eórum: * quia incúbuit timor eórum super eos.

104:39 Expándit nubem in protectiónem eórum: * et ignem ut lucéret eis per noctem.

104:40 Petiérunt, et venit cotúrnix: * et pane cæli saturávit eos.

104:41 Dirúpit petram et fluxérunt aquæ: * abiérunt in sicco flúmina;

104:42 Quóniam memor fuit verbi sancti sui: * quod hábuit ad Ábraham, púerum suum.

104:43 Et edúxit pópulum suum in exsultatióne, * et eléctos suos in lætítia.

104:44 Et dedit illis regiónes géntium: * et labóres populórum possedérunt:

104:45 Ut custódiant justificatiónes ejus, * et legem ejus requírant.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Edúxit Deus pópulum suum in exsultatióne, et eléctos suos in lætítia.

℣. Memor fuit Dóminus verbi sancti sui.

℟. Quod locútus est ad Ábraham, púerum suum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro secúndo Regum

2 Reg 11:1-4

1 Factum est autem, verténte anno, eo témpore quo solent reges ad bella procédere, misit David Joab, et servos suos cum eo, et univérsum Israël, et vastavérunt fílios Ammon, et obsedérunt Rabba; David autem remánsit in Jerúsalem.

2 Dum hæc ageréntur, áccidit ut súrgeret David de strato suo post merídiem et deambuláret in solário domus régiæ: vidítque mulíerem se lavántem ex advérso super solárium suum; erat autem múlier pulchra valde.

3 Misit ergo rex, et requisívit quæ esset múlier; nuntiatúmque est ei, quod ipsa esset Bethsabée fília Elíam, uxor Uríæ Hethǽi.

4 Missis ítaque David núntiis, tulit eam.

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Reg 11:5-11

5 Et revérsa est in domum suam, concépto fœtu. Mitténsque nuntiávit David et ait: Concépi.

6 Misit autem David ad Joab dicens: Mitte ad me Uríam Hethǽum. Misítque Joab Uríam ad David.

7 Et venit Urías ad David. Quæsivítque David quam recte ágeret Joab et pópulus, et quómodo administrarétur bellum.

8 Et dixit David ad Uríam: Vade in domum tuam et lava pedes tuos. Et egréssus est Urías de domo regis, secutúsque est eum cibus régius.

9 Dormívit autem Urías ante portam domus régiæ cum áliis servis dómini sui, et non descéndit ad domum suam.

10 Nuntiatúmque est David a dicéntibus: Non ivit Urías in domum suam. Et ait David ad Uríam: Numquid non de via venísti? quare non descendísti in domum tuam?

11 Et ait Urías ad David: Arca Dei et Israël et Juda hábitant in papiliónibus, et dóminus meus Joab et servi dómini mei super fáciem terræ manent; et ego ingrédiar domum meam, ut cómedam et bibam, et dórmiam cum uxóre mea? Per salútem tuam et per salútem ánimæ tuæ non fáciam rem hanc.

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Reg 11:12-17

12 Ait ergo David ad Uríam: Mane hic étiam hódie, et cras dimíttam te. Mansit Urías in Jerúsalem in die illa et áltera.

13 Et vocávit eum David ut coméderet coram se et bíberet et inebriávit eum; qui egréssus véspere dormívit in strato suo cum servis dómini sui, et in domum suam non descéndit.

14 Factum est ergo mane, et scripsit David epístolam ad Joab: misítque per manum Uríæ,

15 Scribens in epístola: Pónite Uríam ex advérso belli, ubi fortíssimum est prǽlium, et derelínquite eum ut percússus intéreat.

16 Igitur cum Joab obsidéret urbem, pósuit Uríam in loco ubi sciébat viros esse fortíssimos.

17 Egressíque viri de civitáte bellábant advérsum Joab, et cecidérunt de pópulo servórum David, et mórtuus est étiam Urías Hethǽus.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Nocturnus II.

Ant. Salvávit eos Dóminus.

Psalmus 105(1-15) [4]

105:1 Confitémini Dómino, quóniam bonus: * quóniam in sǽculum misericórdia ejus.

105:2 Quis loquétur poténtias Dómini, * audítas fáciet omnes laudes ejus?

105:3 Beáti, qui custódiunt judícium, * et fáciunt justítiam in omni témpore.

105:4 Meménto nostri, Dómine, in beneplácito pópuli tui: * vísita nos in salutári tuo:

105:5 Ad vidéndum in bonitáte electórum tuórum, ad lætándum in lætítia gentis tuæ: * ut laudéris cum hereditáte tua.

105:6 Peccávimus cum pátribus nostris: * injúste égimus, iniquitátem fécimus.

105:7 Patres nostri in Ægýpto non intellexérunt mirabília tua: * non fuérunt mémores multitúdinis misericórdiæ tuæ.

105:7 Et irritavérunt ascendéntes in mare, * Mare Rubrum.

105:8 Et salvávit eos propter nomen suum: * ut notam fáceret poténtiam suam.

105:9 Et incrépuit Mare Rubrum, et exsiccátum est, * et dedúxit eos in abýssis sicut in desérto.

105:10 Et salvávit eos de manu odiéntium: * et redémit eos de manu inimíci.

105:11 Et opéruit aqua tribulántes eos: * unus ex eis non remánsit.

105:12 Et credidérunt verbis ejus: * et laudavérunt laudem ejus.

105:13 Cito fecérunt, oblíti sunt óperum ejus: * et non sustinuérunt consílium ejus.

105:14 Et concupiérunt concupiscéntiam in desérto: * et tentavérunt Deum in inaquóso.

105:15 Et dedit eis petitiónem ipsórum: * et misit saturitátem in ánimas eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvávit eos Dóminus propter nomen suum.

Ant. Oblíti sunt Deum.

Psalmus 105(16-31) [5]

105:16 Et irritavérunt Móysen in castris: * Aaron, sanctum Dómini.

105:17 Apérta est terra, et deglutívit Dathan: * et opéruit super congregatiónem Abíron.

105:18 Et exársit ignis in synagóga eórum * flamma combússit peccatóres.

105:19 Et fecérunt vítulum in Horeb * et adoravérunt scúlptile.

105:20 Et mutavérunt glóriam suam * in similitúdinem vítuli comedéntis fænum.

105:21 Oblíti sunt Deum, qui salvávit eos, * qui fecit magnália in Ægýpto, mirabília in terra Cham: terribília in Mari Rubro.

105:23 Et dixit ut dispérderet eos: * si non Móyses, eléctus ejus, stetísset in confractióne in conspéctu ejus:

105:24 Ut avérteret iram ejus ne dispérderet eos: * et pro níhilo habuérunt terram desiderábilem:

105:25 Non credidérunt verbo ejus, et murmuravérunt in tabernáculis suis: * non exaudiérunt vocem Dómini.

105:26 Et elevávit manum suam super eos: * ut prostérneret eos in desérto:

105:27 Et ut deíceret semen eórum in natiónibus: * et dispérgeret eos in regiónibus.

105:28 Et initiáti sunt Beélphegor: * et comedérunt sacrifícia mortuórum.

105:29 Et irritavérunt eum in adinventiónibus suis: * et multiplicáta est in eis ruína.

105:30 Et stetit Phínees, et placávit: * et cessávit quassátio.

105:31 Et reputátum est ei in justítiam: * in generatiónem et generatiónem usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oblíti sunt Deum qui salvávit eos.

Ant. Cum tribularéntur.

Psalmus 105(32-48) [6]

105:32 Et irritavérunt eum ad aquas contradictiónis: * et vexátus est Móyses propter eos: quia exacerbavérunt spíritum ejus.

105:33 Et distínxit in lábiis suis: * non disperdidérunt gentes, quas dixit Dóminus illis.

105:35 Et commísti sunt inter gentes, et didicérunt ópera eórum: et serviérunt sculptílibus eórum: * et factum est illis in scándalum.

105:37 Et immolavérunt fílios suos, * et fílias suas dæmóniis.

105:38 Et effudérunt sánguinem innocéntem: * sánguinem filiórum suórum et filiárum suárum, quas sacrificavérunt sculptílibus Chánaan.

105:39 Et infécta est terra in sanguínibus, et contamináta est in opéribus eórum: * et fornicáti sunt in adinventiónibus suis.

105:40 Et irátus est furóre Dóminus in pópulum suum: * et abominátus est hereditátem suam.

105:41 Et trádidit eos in manus géntium: * et domináti sunt eórum qui odérunt eos.

105:42 Et tribulavérunt eos inimíci eórum, et humiliáti sunt sub mánibus eórum: * sæpe liberávit eos.

105:43 Ipsi autem exacerbavérunt eum in consílio suo: * et humiliáti sunt in iniquitátibus suis.

105:44 Et vidit, cum tribularéntur: * et audívit oratiónem eórum.

105:45 Et memor fuit testaménti sui: * et pœnítuit eum secúndum multitúdinem misericórdiæ suæ.

105:46 Et dedit eos in misericórdias * in conspéctu ómnium qui céperant eos.

105:47 Salvos nos fac, Dómine, Deus noster: * et cóngrega nos de natiónibus:

105:47 Ut confiteámur nómini sancto tuo: * et gloriémur in laude tua.

105:48 Benedíctus Dóminus, Deus Israël, a sǽculo et usque in sǽculum: * et dicet omnis pópulus: Fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum tribularéntur vidit Dóminus: et audívit oratiónem eórum.

℣. Salvos nos fac, Dómine, Deus noster.

℟. Ut confiteámur nómini sancto tuo.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

De Expositióne sancti Joánnis Chrysóstomi in Epístolam ad Romános

Sermo 32 in morali exhortat

Cum Paulus Apóstolus grátiam Dómini nostri Jesu Christi, matrem ómnium bonórum, nobis precétur; réliquum est, ut nos tali patrocinio dignos exhibeamus, ut non hic solum vocem Pauli audiámus, sed et postquam illuc migravérimus, athletam Christi vidére mereamur. Immo, si hic audivérimus, et illic ipsum omnino vidébimus, licet non e propinquo stantes; vidébimus tamen prope regalem thronum splendentem, ubi Chérubim Deum glorificant, ubi Séraphim volant. Illic Paulum vidébimus cum Petro Sanctórum chori príncipem ac ducem, et ejus germana caritate fruemur.

℣. Tu autem, Dómine, miserére nobis.

℟. Deo grátias.

℟. Vidi conjúnctos viros, habéntes spléndidas vestes, et Ángelus Dómini locútus est ad me, dicens:

* Isti sunt viri sancti facti amíci Dei.

℣. Vidi Ángelum Dei fortem, volántem per médium cælum, voce magna clamántem et dicéntem.

℟. Isti sunt viri sancti facti amíci Dei.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Si enim, cum hic esset, usque adeo diligebat hómines, ut, cum dissolvi et cum Christo esse cúperet, elegerit tamen hic esse; multo magis illic ferventiórem caritátem osténdet. Ego et Romam proptérea diligo, tametsi aliunde illam laudare queam, nempe a magnitúdine, ab antiquitáte, a pulchritúdine, a multitúdine, ab imperio, a divítiis, et a rebus in bello fortiter gestis. Sed, his ómnibus omissis, ob id illam beátam prædico, quod erga illos Paulus, dum viveret, adeo fuit benévolus, adeo illos amávit, et coram disseruit, et postremo vitam apud eos finívit. Cujus sanctum corpus ipsi póssident. Et proptérea cívitas illa hinc facta est insígnis magis quam ab aliis rebus ómnibus; et tamquam corpus magnum ac validum duos habet óculos fulgéntes, Sanctórum videlicet horum corpora.

℣. Tu autem, Dómine, miserére nobis.

℟. Deo grátias.

℟. Beáti estis, cum maledíxerint vobis hómines, et persecúti vos fúerint, et díxerint omne malum advérsum vos, mentiéntes, propter me:

* Gaudéte et exsultáte, quóniam merces vestra copiósa est in cælis.

℣. Cum vos óderint hómines, et cum separáverint vos, et exprobráverint, et ejécerint nomen vestrum tamquam malum propter Fílium hóminis.

℟. Gaudéte et exsultáte, quóniam merces vestra copiósa est in cælis.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Non ita cælum splendéscit quando radios sol demittit, quemádmodum Romanórum urbs duos istos fulgóres ubíque terrárum emíttens. Hinc rapiétur Paulus, hinc Petrus. Considerate et horrete, quale spectaculum visura sit Roma; Paulum videlicet, repénte ex theca illa cum Petro resurgéntem, in occúrsum Dómini sursum ferri. Qualem rosam Christo mittet Roma! quálibus corónis duabus ornátur urbs ista! quálibus catenis áureis cincta est! quales habet fontes! Proptérea admiror hanc urbem, non propter colúmnas, neque propter aliam quamcúmque rerum spéciem, sed propter colúmnas illas Ecclésiæ. Quis mihi nunc dabit circumvolvi corpori Pauli, affigi sepúlcro, vidére púlverem corporis illíus, quæ adhuc in Christo déerant adimplentis, stígmata illíus gestántis, prædicatiónem Evangélii ubíque seminantis?

℣. Tu autem, Dómine, miserére nobis.

℟. Deo grátias.

℟. Isti sunt triumphatóres et amíci Dei, qui contemnéntes jussa príncipum, meruérunt prǽmia ætérna:

* Modo coronántur, et accípiunt palmam.

℣. Isti sunt qui venérunt ex magna tribulatióne, et lavérunt stolas suas in sánguine Agni.

℟. Modo coronántur, et accípiunt palmam.

℣. Glória Patri, et Fílio, * et Spirítui Sancto.

℟. Modo coronántur, et accípiunt palmam.

Nocturnus III.

Ant. Clamavérunt ad Dóminum.

Psalmus 106(1-14) [7]

106:1 Confitémini Dómino quóniam bonus: * quóniam in sǽculum misericórdia ejus.

106:2 Dicant qui redémpti sunt a Dómino, quos redémit de manu inimíci: * et de regiónibus congregávit eos:

106:3 A solis ortu, et occásu: * ab aquilóne, et mari.

106:4 Erravérunt in solitúdine in inaquóso: * viam civitátis habitáculi non invenérunt.

106:5 Esuriéntes, et sitiéntes: * ánima eórum in ipsis defécit.

106:6 Et clamavérunt ad Dóminum cum tribularéntur: * et de necessitátibus eórum erípuit eos.

106:7 Et dedúxit eos in viam rectam: * ut irent in civitátem habitatiónis.

106:8 Confiteántur Dómino misericórdiæ ejus: * et mirabília ejus fíliis hóminum.

106:9 Quia satiávit ánimam inánem: * et ánimam esuriéntem satiávit bonis.

106:10 Sedéntes in ténebris, et umbra mortis: * vinctos in mendicitáte et ferro.

106:11 Quia exacerbavérunt elóquia Dei: * et consílium Altíssimi irritavérunt.

106:12 Et humiliátum est in labóribus cor eórum: * infirmáti sunt, nec fuit qui adjuváret.

106:13 Et clamavérunt ad Dóminum cum tribularéntur: * et de necessitátibus eórum liberávit eos.

106:14 Et edúxit eos de ténebris, et umbra mortis: * et víncula eórum disrúpit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt ad Dóminum et de necessitátibus eórum liberávit eos.

Ant. Ipsi vidérunt.

Psalmus 106(15-30) [8]

106:15 Confiteántur Dómino misericórdiæ ejus: * et mirabília ejus fíliis hóminum.

106:16 Quia contrívit portas ǽreas: * et vectes férreos confrégit.

106:17 Suscépit eos de via iniquitátis eórum: * propter injustítias enim suas humiliáti sunt.

106:18 Omnem escam abomináta est ánima eórum: * et appropinquavérunt usque ad portas mortis.

106:19 Et clamavérunt ad Dóminum cum tribularéntur: * et de necessitátibus eórum liberávit eos.

106:20 Misit verbum suum, et sanávit eos: * et erípuit eos de interitiónibus eórum.

106:21 Confiteántur Dómino misericórdiæ ejus: * et mirabília ejus fíliis hóminum.

106:22 Et sacríficent sacrifícium laudis: * et annúntient ópera ejus in exsultatióne.

106:23 Qui descéndunt mare in návibus, * faciéntes operatiónem in aquis multis.

106:24 Ipsi vidérunt ópera Dómini, * et mirabília ejus in profúndo.

106:25 Dixit, et stetit spíritus procéllæ: * et exaltáti sunt fluctus ejus.

106:26 Ascéndunt usque ad cælos, et descéndunt usque ad abýssos: * ánima eórum in malis tabescébat.

106:27 Turbáti sunt, et moti sunt sicut ébrius: * et omnis sapiéntia eórum devoráta est.

106:28 Et clamavérunt ad Dóminum cum tribularéntur: * et de necessitátibus eórum edúxit eos.

106:29 Et státuit procéllam ejus in auram: * et siluérunt fluctus ejus.

106:30 Et lætáti sunt quia siluérunt: * et dedúxit eos in portum voluntátis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ipsi vidérunt ópera Dei et mirabília ejus.

Ant. Vidébunt recti.

Psalmus 106(31-43) [9]

106:31 Confiteántur Dómino misericórdiæ ejus: * et mirabília ejus fíliis hóminum.

106:32 Et exáltent eum in ecclésia plebis: * et in cáthedra seniórum laudent eum.

106:33 Pósuit flúmina in desértum: * et éxitus aquárum in sitim.

106:34 Terram fructíferam in salsúginem: * a malítia inhabitántium in ea.

106:35 Pósuit desértum in stagna aquárum: * et terram sine aqua in éxitus aquárum.

106:36 Et collocávit illic esuriéntes: * et constituérunt civitátem habitatiónis.

106:37 Et seminavérunt agros, et plantavérunt víneas: * et fecérunt fructum nativitátis.

106:38 Et benedíxit eis, et multiplicáti sunt nimis: * et juménta eórum non minorávit.

106:39 Et pauci facti sunt: * et vexáti sunt a tribulatióne malórum, et dolóre.

106:40 Effúsa est contémptio super príncipes: * et erráre fecit eos in ínvio, et non in via.

106:41 Et adjúvit páuperem de inópia: * et pósuit sicut oves famílias.

106:42 Vidébunt recti, et lætabúntur: * et omnis iníquitas oppilábit os suum.

106:43 Quis sápiens et custódiet hæc? * et intélleget misericórdias Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidébunt recti et lætabúntur, et intéllegent misericórdias Dómini.

℣. Exáltent Dóminum in ecclésia plebis.

℟. Et in cáthedra seniórum laudent eum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 19:27-29

In illo tempore: Dixit Petrus ad Jesum: Ecce nos reliquimus omnia, et secuti sumus te: quid ergo erit nobis? Et reliqua.

De Homilía venerábilis Bedæ Presbýteri

In Natali S. Benedicti

Duo sunt órdines electórum in judício futúri: unus judicántium cum Dómino, de quibus hoc loco mémorat, qui reliquérunt ómnia, et secúti sunt illum: alius judicandórum a Dómino, qui non quidem ómnia sua páriter reliquérunt, sed de his tamen quæ habébant, quotidiánas dare eleemósynas Christi paupéribus curábant: unde et auditúri sunt in judício: Veníte, benedícti Patris mei, possidíte præparátum vobis regnum a constitutióne mundi. Esurívi enim, et dedístis mihi manducáre: sitívi, et dedístis mihi bíbere.

℣. Tu autem, Dómine, miserére nobis.

℟. Deo grátias.

℟. Isti sunt qui vivéntes in carne, plantavérunt Ecclésiam sánguine suo:

* Cálicem Dómini bibérunt, et amíci Dei facti sunt.

℣. In omnem terram exívit sonus eórum, et in fines orbis terræ verba eórum.

℟. Cálicem Dómini bibérunt, et amíci Dei facti sunt.

℣. Jube, domne, benedícere.

Benedictio. Quorum festum cólimus, ipsi intercédant pro nobis ad Dóminum.

℟. Amen.

Lectio 8

Sed et reprobórum duos ibi futúros órdines Dómino narránte comperímus: unum eórum, qui fídei christiánæ mystériis initiáti, ópera fídei exercére contémnunt, quibus in judício testátur: Discédite a me maledícti in ignem aetérnum, qui præparátus est diábolo, et ángelis ejus: esurívi enim, et non dedístis mihi manducáre. Alterum eórum, qui fidem et mystéria Christi vel numquam suscepére, vel suscéptam per apostasíam deseruére: de quibus dicit: Qui autem non credit, jam judicatus est: quia non credit in nómine unigéniti Fílii Dei.

℣. Tu autem, Dómine, miserére nobis.

℟. Deo grátias.

℟. Isti sunt viri sancti, quos elégit Dóminus in caritáte non ficta, et dedit illis glóriam sempitérnam:

* Quorum doctrína fulget Ecclésia, ut sole luna.

℣. Sancti per fidem vicérunt regna: operáti sunt justítiam.

℟. Quorum doctrína fulget Ecclésia, ut sole luna.

℣. Glória Patri, et Fílio, * et Spirítui Sancto.

℟. Quorum doctrína fulget Ecclésia, ut sole luna.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Verum his cum timóre et pavóre débito paulísper commemorátis, ad lætíssima pótius Dómini et Salvatóris nostri promíssa convertámus audítum. Videámus quæ tantæ grátia pietátis: non ætérnae tantúmmodo vitæ præmia suis sequácibus, sed et præséntis múnera pollicétur exímia. Et omnis, inquit, qui relíquerit domum, vel fratres, aut soróres, aut patrem, aut matrem, aut uxórem, aut fílios, aut agros, propter nomen meum, céntuplum accípiet, et vitam ætérnam possidébit. Qui enim terrénis afféctibus sive possessiónibus pro Christi discipulátu renuntiáverit, quo plus in ejus amórem profécerit, eo plures invéniet, qui se intérno suscípere afféctu, et suis gáudeant sustentáre substántiis.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Fílii Sion.

Psalmus 149 [1]

149:1 Cantáte Dómino cánticum novum: * laus ejus in ecclésia sanctórum.

149:2 Lætétur Israël in eo, qui fecit eum: * et fílii Sion exsúltent in rege suo.

149:3 Laudent nomen ejus in choro: * in týmpano, et psaltério psallant ei:

149:4 Quia beneplácitum est Dómino in pópulo suo: * et exaltábit mansuétos in salútem.

149:5 Exsultábunt sancti in glória: * lætabúntur in cubílibus suis.

149:6 Exaltatiónes Dei in gútture eórum: * et gládii ancípites in mánibus eórum.

149:7 Ad faciéndam vindíctam in natiónibus: * increpatiónes in pópulis.

149:8 Ad alligándos reges eórum in compédibus: * et nóbiles eórum in mánicis férreis.

149:9 Ut fáciant in eis judícium conscríptum: * glória hæc est ómnibus sanctis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fílii Sion exsúltent in Rege suo.

Ant. Quam magnificáta.

Psalmus 91 [2]

91:2 Bonum est confitéri Dómino: * et psállere nómini tuo, Altíssime.

91:3 Ad annuntiándum mane misericórdiam tuam: * et veritátem tuam per noctem.

91:4 In decachórdo, psaltério: * cum cántico, in cíthara.

91:5 Quia delectásti me, Dómine, in factúra tua: * et in opéribus mánuum tuárum exsultábo.

91:6 Quam magnificáta sunt ópera tua, Dómine! * nimis profúndæ factæ sunt cogitatiónes tuæ.

91:7 Vir insípiens non cognóscet: * et stultus non intélleget hæc.

91:8 Cum exórti fúerint peccatóres sicut fænum: * et apparúerint omnes, qui operántur iniquitátem:

91:9 Ut intéreant in sǽculum sǽculi: * tu autem Altíssimus in ætérnum, Dómine.

91:10 Quóniam ecce inimíci tui, Dómine, quóniam ecce inimíci tui períbunt: * et dispergéntur omnes, qui operántur iniquitátem.

91:11 Et exaltábitur sicut unicórnis cornu meum: * et senéctus mea in misericórdia úberi.

91:12 Et despéxit óculus meus inimícos meos: * et in insurgéntibus in me malignántibus áudiet auris mea.

91:13 Justus, ut palma florébit: * sicut cedrus Líbani multiplicábitur.

91:14 Plantáti in domo Dómini, * in átriis domus Dei nostri florébunt.

91:15 Adhuc multiplicabúntur in senécta úberi: * et bene patiéntes erunt, ut annúntient:

91:16 Quóniam rectus Dóminus, Deus noster: * et non est iníquitas in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam magnificáta sunt ópera tua, Dómine.

Ant. Lætábitur justus.

Psalmus 63 [3]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta ejus intellexérunt.

63:11 Lætábitur justus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætábitur justus in Dómino et sperábit in eo.

Ant. Osténde nobis, Dómine.

Canticum Ecclesiastici [4]

Sir 36:1-16

36:1 Miserére nostri, Deus ómnium, et réspice nos, * et osténde nobis lucem miseratiónum tuárum:

36:2 Et immítte timórem tuum super gentes, * quæ non exquisiérunt te,

36:3 Ut cognóscant quia non est Deus nisi tu, * et enárrent magnália tua.

36:4 Álleva manum tuam super gentes aliénas, * ut vídeant poténtiam tuam.

36:5 Sicut enim in conspéctu eórum sanctificátus es in nobis, * sic in conspéctu nostro magnificáberis in eis,

36:6 Ut cognóscant te, sicut et nos cognóvimus, * quóniam non est Deus præter te, Dómine.

36:7 Ínnova signa, et immúta mirabília. * Glorífica manum, et brácchium dextrum.

36:8 Éxcita furórem, et effúnde iram. * Tolle adversárium, et afflíge inimícum.

36:9 Festína tempus, et meménto finis, * ut enárrent mirabília tua.

36:10 In ira flammæ devorétur qui salvátur: * et qui péssimant plebem tuam, invéniant perditiónem.

36:11 Cóntere caput príncipum inimicórum, * dicéntium: Non est álius præter nos.

36:12 Cóngrega omnes tribus Jacob: ut cognóscant quia non est Deus nisi tu, * et enárrent magnália tua:

36:13 Et hereditábis eos, * sicut ab inítio.

36:14 Miserére plebi tuæ, super quam invocátum est nomen tuum: * et Israël, quem coæquásti primogénito tuo.

36:15 Miserére civitáti sanctificatiónis tuæ Jerúsalem, * civitáti requiéi tuæ.

36:16 Reple Sion inenarrabílibus verbis tuis, * et glória tua pópulum tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Osténde nobis, Dómine, lucem miseratiónum tuárum.

Ant. Omnis spíritus.

Psalmus 150 [5]

150:1 Laudáte Dóminum in sanctis ejus: * laudáte eum in firmaménto virtútis ejus.

150:2 Laudáte eum in virtútibus ejus: * laudáte eum secúndum multitúdinem magnitúdinis ejus.

150:3 Laudáte eum in sono tubæ: * laudáte eum in psaltério, et cíthara.

150:4 Laudáte eum in týmpano, et choro: * laudáte eum in chordis, et órgano.

150:5 Laudáte eum in cýmbalis benesonántibus: † laudáte eum in cýmbalis jubilatiónis: * omnis spíritus laudet Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Omnis spíritus laudet Dóminum.

Capitulum Hymnus Versus {ex Commune aut Festo}

Eph 2:19-20

Fratres: Jam non estis hóspites et ádvenæ: sed estis cives Sanctórum et doméstici Dei: superædificáti super fundaméntum Apostolórum, et Prophetárum, ipso summo angulári lápide Christo Jesu.

℟. Deo grátias.

Hymnus

Exsúltet orbis gáudiis:

Cælum resúltet láudibus:

Apostolórum glóriam

Tellus et astra cóncinunt.

Vos sæculórum júdices,

Et vera mundi lúmina:

Votis precámur córdium,

Audíte voces súpplicum.

Qui templa cæli cláuditis,

Serásque verbo sólvitis,

Nos a reátu nóxios

Solvi jubéte, quǽsumus.

Præcépta quorum prótinus

Languor salúsque séntiunt:

Sanáte mentes lánguidas:

Augéte nos virtútibus.

Ut, cum redíbit árbiter

In fine Christus sǽculi,

Nos sempitérni gáudii

Concédat esse cómpotes.

Patri, simúlque Fílio,

Tibíque Sancte Spíritus,

Sicut fuit, sit júgiter

Sæclum per omne glória.

Amen.

℣. In omnem terram exívit sonus eórum.

℟. Et in fines orbis terræ verba eórum.

Canticum: Benedictus {Antiphona ex Proprio Sanctorum}

Ant. Gloriosi principes terræ.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Gloriosi principes terræ, quomodo in vita sua dilexerunt se, ita et in morte non sunt separati.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Exaltáre, Dómine.

Psalmus 93(1-11) [1]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 93(12-23) [2]

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 107 [3]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáre, Dómine, qui júdicas terram: redde retributiónem supérbis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Tértio Nonas Júlii Luna vicésima Anno Dómini 2026

Cremónæ, in Insúbria, sancti Antónii-Maríæ Zaccaría Confessóris, qui Clericórum Regulárium sancti Pauli et Angelicárum Vírginum fuit Institútor; atque, virtútibus ómnibus et miráculis insígnis, a Leóne Papa Décimo tértio inter Sanctos adscríptus est. Ejus corpus Medioláni, in Ecclésia sancti Bárnabæ, cólitur.

Romæ sanctæ Zoæ Mártyris, uxóris beáti Nicóstrati Mártyris, quæ, sub Diocletiáno Imperatóre, dum ad confessiónem beáti Petri Apóstoli oráret, a persecutóribus est arctáta et in custódiam obscuríssimam trusa; deínde, collo et capíllis in árbore, adhíbito subter horríbili fumo, suspénsa est, et ita, in confessióne Dómini, emísit spíritum.

Hierosólymis sancti Athanásii Diáconi, qui, pro sancta Sýnodo Chalcedonénsi, ab hæréticis comprehénsus et ómnium cruciátuum expértus génera, ferro tandem necátus est.

In Sýria natális sancti Domítii Mártyris, qui virtútibus suis multa íncolis præstat benefícia.

In Sicília sanctórum Mártyrum Agathónis et Triphínæ.

Tomis, in Scýthia, sanctórum Mártyrum Maríni, Theódoti et Sédophæ.

Cyréne, in Líbya, sanctæ Cyríllæ Mártyris, quæ, in persecutióne Diocletiáni, ardéntes carbónes cum thure super manum pósitos diu ténuit, ne, prunas excutiéndo, thus obtulísse viderétur; deínde, sævíssime laniáta, próprio decoráta sánguine migrávit ad Sponsum.

Tréviris sancti Numeriáni, Epíscopi et Confessóris.

Apud Septempedános, in Picéno, sanctæ Philoménæ Vírginis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Act 5:41

Ibant Apóstoli gaudéntes a conspéctu concílii, quóniam digni hábiti sunt pro nómine Jesu contuméliam pati.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Clamor meus.

Psalmus 101(2-13) [1]

101:2 Dómine, exáudi oratiónem meam: * et clamor meus ad te véniat.

101:3 Non avértas fáciem tuam a me: * in quacúmque die tríbulor, inclína ad me aurem tuam.

101:3 In quacúmque die invocávero te, * velóciter exáudi me.

101:4 Quia defecérunt sicut fumus dies mei: * et ossa mea sicut crémium aruérunt.

101:5 Percússus sum ut fænum, et áruit cor meum: * quia oblítus sum comédere panem meum.

101:6 A voce gémitus mei * adhǽsit os meum carni meæ.

101:7 Símilis factus sum pellicáno solitúdinis: * factus sum sicut nyctícorax in domicílio.

101:8 Vigilávi, * et factus sum sicut passer solitárius in tecto.

101:9 Tota die exprobrábant mihi inimíci mei: * et qui laudábant me, advérsum me jurábant.

101:10 Quia cínerem tamquam panem manducábam, * et potum meum cum fletu miscébam.

101:11 A fácie iræ et indignatiónis tuæ: * quia élevans allisísti me.

101:12 Dies mei sicut umbra declinavérunt: * et ego sicut fænum árui.

101:13 Tu autem, Dómine, in ætérnum pérmanes: * et memoriále tuum in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(14-23) [2]

101:14 Tu exsúrgens miseréberis Sion: * quia tempus miseréndi ejus, quia venit tempus.

101:15 Quóniam placuérunt servis tuis lápides ejus: * et terræ ejus miserebúntur.

101:16 Et timébunt gentes nomen tuum, Dómine, * et omnes reges terræ glóriam tuam.

101:17 Quia ædificávit Dóminus Sion: * et vidébitur in glória sua.

101:18 Respéxit in oratiónem humílium: * et non sprevit precem eórum.

101:19 Scribántur hæc in generatióne áltera: * et pópulus, qui creábitur, laudábit Dóminum:

101:20 Quia prospéxit de excélso sancto suo: * Dóminus de cælo in terram aspéxit:

101:21 Ut audíret gémitus compeditórum: * ut sólveret fílios interemptórum:

101:22 Ut annúntient in Sion nomen Dómini: * et laudem ejus in Jerúsalem.

101:23 In conveniéndo pópulos in unum, * et reges ut sérviant Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(24-29) [3]

101:24 Respóndit ei in via virtútis suæ: * Paucitátem diérum meórum núntia mihi.

101:25 Ne révoces me in dimídio diérum meórum: * in generatiónem et generatiónem anni tui.

101:26 Inítio tu, Dómine, terram fundásti: * et ópera mánuum tuárum sunt cæli.

101:27 Ipsi períbunt, tu autem pérmanes: * et omnes sicut vestiméntum veteráscent.

101:28 Et sicut opertórium mutábis eos, et mutabúntur: * tu autem idem ipse es, et anni tui non defícient.

101:29 Fílii servórum tuórum habitábunt: * et semen eórum in sǽculum dirigétur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamor meus, Dómine, ad te pervéniat: non avértas fáciem tuam a me.

Capitulum Responsorium Versus {ex Commune aut Festo}

Eph 2:19-20

Fratres: Jam non estis hóspites et ádvenæ: sed estis cives Sanctórum et doméstici Dei: superædificáti super fundaméntum Apostolórum, et Prophetárum, ipso summo angulári lápide Christo Jesu.

℟. Deo grátias.

℟.br. In omnem terram * Exívit sonus eórum.

℟. In omnem terram * Exívit sonus eórum.

℣. Et in fines orbis terræ verba eórum.

℟. Exívit sonus eórum.

℣. Glória Patri, et Fílio, * et Spirítui Sancto.

℟. In omnem terram * Exívit sonus eórum.

℣. Constítues eos príncipes super omnem terram.

℟. Mémores erunt nóminis tui, Dómine.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Dómine, Deus meus.

Psalmus 103(1-12) [1]

103:1 Bénedic, ánima mea, Dómino: * Dómine, Deus meus, magnificátus es veheménter.

103:1 Confessiónem, et decórem induísti: * amíctus lúmine sicut vestiménto:

103:2 Exténdens cælum sicut pellem: * qui tegis aquis superióra ejus.

103:3 Qui ponis nubem ascénsum tuum: * qui ámbulas super pennas ventórum.

103:4 Qui facis ángelos tuos, spíritus: * et minístros tuos ignem uréntem.

103:5 Qui fundásti terram super stabilitátem suam: * non inclinábitur in sǽculum sǽculi.

103:6 Abýssus, sicut vestiméntum, amíctus ejus: * super montes stabunt aquæ.

103:7 Ab increpatióne tua fúgient: * a voce tonítrui tui formidábunt.

103:8 Ascéndunt montes: et descéndunt campi * in locum, quem fundásti eis.

103:9 Términum posuísti, quem non transgrediéntur: * neque converténtur operíre terram.

103:10 Qui emíttis fontes in convállibus: * inter médium móntium pertransíbunt aquæ.

103:11 Potábunt omnes béstiæ agri: * exspectábunt ónagri in siti sua.

103:12 Super ea vólucres cæli habitábunt: * de médio petrárum dabunt voces.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(13-23) [2]

103:13 Rigans montes de superióribus suis: * de fructu óperum tuórum satiábitur terra:

103:14 Prodúcens fænum juméntis, * et herbam servitúti hóminum:

103:14 Ut edúcas panem de terra: * et vinum lætíficet cor hóminis:

103:15 Ut exhílaret fáciem in óleo: * et panis cor hóminis confírmet.

103:16 Saturabúntur ligna campi, et cedri Líbani, quas plantávit: * illic pásseres nidificábunt.

103:17 Heródii domus dux est eórum: * montes excélsi cervis: petra refúgium herináciis.

103:19 Fecit lunam in témpora: * sol cognóvit occásum suum.

103:20 Posuísti ténebras, et facta est nox: * in ipsa pertransíbunt omnes béstiæ silvæ.

103:21 Cátuli leónum rugiéntes, ut rápiant, * et quærant a Deo escam sibi.

103:22 Ortus est sol, et congregáti sunt: * et in cubílibus suis collocabúntur.

103:23 Exíbit homo ad opus suum: * et ad operatiónem suam usque ad vésperum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(24-35) [3]

103:24 Quam magnificáta sunt ópera tua, Dómine! * ómnia in sapiéntia fecísti: impléta est terra possessióne tua.

103:25 Hoc mare magnum, et spatiósum mánibus: * illic reptília, quorum non est númerus.

103:26 Animália pusílla cum magnis: * illic naves pertransíbunt.

103:27 Draco iste, quem formásti ad illudéndum ei: * ómnia a te exspéctant ut des illis escam in témpore.

103:28 Dante te illis, cólligent: * aperiénte te manum tuam, ómnia implebúntur bonitáte.

103:29 Averténte autem te fáciem, turbabúntur: * áuferes spíritum eórum, et defícient, et in púlverem suum reverténtur.

103:30 Emíttes spíritum tuum, et creabúntur: * et renovábis fáciem terræ.

103:31 Sit glória Dómini in sǽculum: * lætábitur Dóminus in opéribus suis:

103:32 Qui réspicit terram, et facit eam trémere: * qui tangit montes, et fúmigant.

103:33 Cantábo Dómino in vita mea: * psallam Deo meo, quámdiu sum.

103:34 Jucúndum sit ei elóquium meum: * ego vero delectábor in Dómino.

103:35 Defíciant peccatóres a terra, et iníqui ita ut non sint: * bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, Deus meus magnificátus es veheménter.

Capitulum Responsorium Versus {ex Commune aut Festo}

Act 5:12

Per manus autem Apostolórum fiébant signa et prodígia multa in plebe.

℟. Deo grátias.

℟.br. Constítues eos príncipes * Super omnem terram.

℟. Constítues eos príncipes * Super omnem terram.

℣. Mémores erunt nóminis tui, Dómine.

℟. Super omnem terram.

℣. Glória Patri, et Fílio, * et Spirítui Sancto.

℟. Constítues eos príncipes * Super omnem terram.

℣. Nimis honoráti sunt amíci tui, Deus.

℟. Nimis confortátus est principátus eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Ne tacúeris Deus.

Psalmus 108(2-13) [1]

108:2 Deus, laudem meam ne tacúeris: * quia os peccatóris, et os dolósi super me apértum est.

108:3 Locúti sunt advérsum me lingua dolósa, et sermónibus ódii circumdedérunt me: * et expugnavérunt me gratis.

108:4 Pro eo ut me dilígerent, detrahébant mihi: * ego autem orábam.

108:5 Et posuérunt advérsum me mala pro bonis: * et ódium pro dilectióne mea.

108:6 Constítue super eum peccatórem: * et diábolus stet a dextris ejus.

108:7 Cum judicátur, éxeat condemnátus: * et orátio ejus fiat in peccátum.

108:8 Fiant dies ejus pauci: * et episcopátum ejus accípiat alter.

108:9 Fiant fílii ejus órphani: * et uxor ejus vídua.

108:10 Nutántes transferántur fílii ejus, et mendícent: * et eiciántur de habitatiónibus suis.

108:11 Scrutétur fænerátor omnem substántiam ejus: * et dirípiant aliéni labóres ejus.

108:12 Non sit illi adjútor: * nec sit qui misereátur pupíllis ejus.

108:13 Fiant nati ejus in intéritum: * in generatióne una deleátur nomen ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(14-21) [2]

108:14 In memóriam rédeat iníquitas patrum ejus in conspéctu Dómini: * et peccátum matris ejus non deleátur.

108:15 Fiant contra Dóminum semper, et dispéreat de terra memória eórum: * pro eo quod non est recordátus fácere misericórdiam.

108:17 Et persecútus est hóminem ínopem, et mendícum, * et compúnctum corde mortificáre.

108:18 Et diléxit maledictiónem, et véniet ei: * et nóluit benedictiónem, et elongábitur ab eo.

108:18 Et índuit maledictiónem sicut vestiméntum, * et intrávit sicut aqua in interióra ejus, et sicut óleum in óssibus ejus.

108:19 Fiat ei sicut vestiméntum, quo operítur: * et sicut zona, qua semper præcíngitur.

108:20 Hoc opus eórum, qui détrahunt mihi apud Dóminum: * et qui loquúntur mala advérsus ánimam meam.

108:21 Et tu, Dómine, Dómine, fac mecum propter nomen tuum: * quia suávis est misericórdia tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(22-31) [3]

108:22 Líbera me quia egénus, et pauper ego sum: * et cor meum conturbátum est intra me.

108:23 Sicut umbra cum declínat, ablátus sum: * et excússus sum sicut locústæ.

108:24 Génua mea infirmáta sunt a jejúnio: * et caro mea immutáta est propter óleum.

108:25 Et ego factus sum oppróbrium illis: * vidérunt me, et movérunt cápita sua.

108:26 Ádjuva me, Dómine, Deus meus: * salvum me fac secúndum misericórdiam tuam.

108:27 Et sciant quia manus tua hæc: * et tu, Dómine, fecísti eam.

108:28 Maledícent illi, et tu benedíces: * qui insúrgunt in me, confundántur: servus autem tuus lætábitur.

108:29 Induántur qui détrahunt mihi, pudóre: * et operiántur sicut diplóide confusióne sua.

108:30 Confitébor Dómino nimis in ore meo: * et in médio multórum laudábo eum.

108:31 Quia ástitit a dextris páuperis, * ut salvam fáceret a persequéntibus ánimam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne tacúeris Deus, quia sermónibus ódii circumdedérunt me.

Capitulum Responsorium Versus {ex Commune aut Festo}

Act 5:41

Ibant Apóstoli gaudéntes a conspéctu concílii, quóniam digni hábiti sunt pro nómine Jesu contuméliam pati.

℟. Deo grátias.

℟.br. Nimis honoráti sunt * Amíci tui, Deus.

℟. Nimis honoráti sunt * Amíci tui, Deus.

℣. Nimis confortátus est principátus eórum.

℟. Amíci tui, Deus.

℣. Glória Patri, et Fílio, * et Spirítui Sancto.

℟. Nimis honoráti sunt * Amíci tui, Deus.

℣. Annuntiavérunt ópera Dei.

℟. Et facta ejus intellexérunt.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Dominica VI Post Pentecosten
Semiduplex Dominica minor

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Benedíctus Dóminus. ‡

Psalmus 143(1-8) [1]

143:1 Benedíctus Dóminus, ‡ Deus meus, qui docet manus meas ad prǽlium, * et dígitos meos ad bellum.

143:2 Misericórdia mea, et refúgium meum: * suscéptor meus, et liberátor meus:

143:2 Protéctor meus, et in ipso sperávi: * qui subdit pópulum meum sub me.

143:3 Dómine, quid est homo, quia innotuísti ei? * aut fílius hóminis, quia réputas eum?

143:4 Homo vanitáti símilis factus est: * dies ejus sicut umbra prætéreunt.

143:5 Dómine, inclína cælos tuos, et descénde: * tange montes, et fumigábunt.

143:6 Fúlgura coruscatiónem, et dissipábis eos: * emítte sagíttas tuas, et conturbábis eos.

143:7 Emítte manum tuam de alto, éripe me, et líbera me de aquis multis: * de manu filiórum alienórum.

143:8 Quorum os locútum est vanitátem: * et déxtera eórum, déxtera iniquitátis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíctus Dóminus suscéptor meus et liberátor meus.

Ant. Beátus pópulus.

Psalmus 143(9-15) [2]

143:9 Deus, cánticum novum cantábo tibi: * in psaltério decachórdo psallam tibi.

143:10 Qui das salútem régibus: * qui redemísti David, servum tuum, de gládio malígno: éripe me.

143:11 Et érue me de manu filiórum alienórum, quorum os locútum est vanitátem: * et déxtera eórum, déxtera iniquitátis:

143:12 Quorum fílii, sicut novéllæ plantatiónes * in juventúte sua.

143:12 Fíliæ eórum compósitæ: * circumornátæ ut similitúdo templi.

143:13 Promptuária eórum plena, * eructántia ex hoc in illud.

143:13 Oves eórum fœtósæ, abundántes in egréssibus suis: * boves eórum crassæ.

143:14 Non est ruína macériæ, neque tránsitus: * neque clamor in platéis eórum.

143:15 Beátum dixérunt pópulum, cui hæc sunt: * beátus pópulus, cujus Dóminus Deus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus pópulus cujus Dóminus Deus ejus.

Ant. Magnus Dóminus.

Psalmus 144(1-7) [3]

144:1 Exaltábo te, Deus meus, rex: * et benedícam nómini tuo in sǽculum, et in sǽculum sǽculi.

144:2 Per síngulos dies benedícam tibi: * et laudábo nomen tuum in sǽculum, et in sǽculum sǽculi.

144:3 Magnus Dóminus, et laudábilis nimis: * et magnitúdinis ejus non est finis.

144:4 Generátio et generátio laudábit ópera tua: * et poténtiam tuam pronuntiábunt.

144:5 Magnificéntiam glóriæ sanctitátis tuæ loquéntur: * et mirabília tua narrábunt.

144:6 Et virtútem terribílium tuórum dicent: * et magnitúdinem tuam narrábunt.

144:7 Memóriam abundántiæ suavitátis tuæ eructábunt: * et justítia tua exsultábunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis: et magnitúdinis ejus non est finis.

Ant. Suávis Dóminus.

Psalmus 144(8-13a) [4]

144:8 Miserátor, et miséricors Dóminus: * pátiens, et multum miséricors.

144:9 Suávis Dóminus univérsis: * et miseratiónes ejus super ómnia ópera ejus.

144:10 Confiteántur tibi, Dómine, ómnia ópera tua: * et sancti tui benedícant tibi.

144:11 Glóriam regni tui dicent: * et poténtiam tuam loquéntur:

144:12 Ut notam fáciant fíliis hóminum poténtiam tuam: * et glóriam magnificéntiæ regni tui.

144:13 Regnum tuum regnum ómnium sæculórum: * et dominátio tua in omni generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suávis Dóminus univérsis: et miseratiónes ejus super ómnia ópera ejus.

Ant. Fidélis Dóminus. ‡

Psalmus 144(13b-21) [5]

144:13 Fidélis Dóminus ‡ in ómnibus verbis suis: * et sanctus in ómnibus opéribus suis.

144:14 Állevat Dóminus omnes qui córruunt: * et érigit omnes elísos.

144:15 Óculi ómnium in te sperant, Dómine: * et tu das escam illórum in témpore opportúno.

144:16 Áperis tu manum tuam: * et imples omne ánimal benedictióne.

144:17 Justus Dóminus in ómnibus viis suis: * et sanctus in ómnibus opéribus suis.

144:18 Prope est Dóminus ómnibus invocántibus eum: * ómnibus invocántibus eum in veritáte.

144:19 Voluntátem timéntium se fáciet: † et deprecatiónem eórum exáudiet: * et salvos fáciet eos.

144:20 Custódit Dóminus omnes diligéntes se: * et omnes peccatóres dispérdet.

144:21 Laudatiónem Dómini loquétur os meum: * et benedícat omnis caro nómini sancto ejus in sǽculum, et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fidélis Dóminus in ómnibus verbis suis: et sanctus in ómnibus opéribus suis.

Capitulum Hymnus Versus {ex Psalterio secundum diem}

Rom 11:33

O Altitúdo divitiárum sapiéntiæ, et sciéntiæ Dei, quam incomprehensibília sunt judícia ejus, et investigábiles viæ ejus!

℟. Deo grátias.

Hymnus

Jam sol recédit ígneus:

Tu, lux perénnis, Únitas,

Nostris, beáta Trínitas,

Infúnde lumen córdibus.

Te mane laudum cármine,

Te deprecámur véspere;

Dignéris ut te súpplices

Laudémus inter cǽlites.

Patri, simúlque Fílio,

Tibíque, Sancte Spíritus,

Sicut fuit, sit júgiter

Sæclum per omne glória.

Amen.

℣. Vespertína orátio ascéndat ad te, Dómine.

℟. Et descéndat super nos misericórdia tua.

Canticum: Magnificat {Antiphona ex Proprio de Tempore}

Ant. Obsecro, Dómine.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Obsecro, Dómine, aufer iniquitátem servi tui, quia insipiénter egi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Sexta die infra Octavam Ss. Apostolorum Petri et Pauli

Ant. Petrus Apostolus, et Paulus Doctor Gentium, ipsi nos docuerunt legem tuam Domine.

℣. Constítues eos príncipes super omnem terram.

℟. Mémores erunt nóminis tui, Dómine.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Commemoratio S. Antonii Mariæ Zaccaria Confessoris

Ant. Similábo eum viro sapiénti, qui ædificávit domum suam supra petram.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Fac nos, Dómine Deus, supereminéntem Jesu Christi sciéntiam, spíritu Pauli Apóstoli, edíscere: qua beátus Antónius María mirabíliter erudítus, novas in Ecclésia tua clericórum et vírginum famílias congregávit.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Intret orátio mea.

Psalmus 87 [1]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adjutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et justítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a juventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(1-12) [2]

102:1 Bénedic, ánima mea, Dómino: * et ómnia, quæ intra me sunt, nómini sancto ejus.

102:2 Bénedic, ánima mea, Dómino: * et noli oblivísci omnes retributiónes ejus.

102:3 Qui propitiátur ómnibus iniquitátibus tuis: * qui sanat omnes infirmitátes tuas.

102:4 Qui rédimit de intéritu vitam tuam: * qui corónat te in misericórdia et miseratiónibus.

102:5 Qui replet in bonis desidérium tuum: * renovábitur ut áquilæ juvéntus tua:

102:6 Fáciens misericórdias Dóminus: * et judícium ómnibus injúriam patiéntibus.

102:7 Notas fecit vias suas Móysi, * fíliis Israël voluntátes suas.

102:8 Miserátor, et miséricors Dóminus: * longánimis, et multum miséricors.

102:9 Non in perpétuum irascétur: * neque in ætérnum comminábitur.

102:10 Non secúndum peccáta nostra fecit nobis: * neque secúndum iniquitátes nostras retríbuit nobis.

102:11 Quóniam secúndum altitúdinem cæli a terra: * corroborávit misericórdiam suam super timéntes se.

102:12 Quantum distat ortus ab occidénte: * longe fecit a nobis iniquitátes nostras.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(13-22) [3]

102:13 Quómodo miserétur pater filiórum, misértus est Dóminus timéntibus se: * quóniam ipse cognóvit figméntum nostrum.

102:14 Recordátus est quóniam pulvis sumus: * homo, sicut fænum dies ejus, tamquam flos agri sic efflorébit.

102:16 Quóniam spíritus pertransíbit in illo, et non subsístet: * et non cognóscet ámplius locum suum.

102:17 Misericórdia autem Dómini ab ætérno, * et usque in ætérnum super timéntes eum.

102:17 Et justítia illíus in fílios filiórum, * his qui servant testaméntum ejus:

102:18 Et mémores sunt mandatórum ipsíus, * ad faciéndum ea.

102:19 Dóminus in cælo parávit sedem suam: * et regnum ipsíus ómnibus dominábitur.

102:20 Benedícite Dómino, omnes Ángeli ejus: * poténtes virtúte, faciéntes verbum illíus, ad audiéndam vocem sermónum ejus.

102:21 Benedícite Dómino, omnes virtútes ejus: * minístri ejus, qui fácitis voluntátem ejus.

102:22 Benedícite Dómino, ómnia ópera ejus: * in omni loco dominatiónis ejus, bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intret orátio mea in conspéctu tuo, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Dominica VI Post Pentecosten
Semiduplex Dominica minor
Commemoratio: S. Antonii Mariæ Zaccaria Confessoris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Dóminum, qui fecit nos, * Veníte, adorémus.

Ant. Dóminum, qui fecit nos, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Dóminum, qui fecit nos, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Dóminum, qui fecit nos, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Dóminum, qui fecit nos, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Dóminum, qui fecit nos, * Veníte, adorémus.

Hymnus {ex Psalterio secundum tempora}

Nocte surgéntes vigilémus omnes,

Semper in psalmis meditémur, atque

Voce concórdi Dómino canámus

Dúlciter hymnos.

Ut pio Regi páriter canéntes,

Cum suis Sanctis mereámur aulam

Íngredi cæli, simul et perénnem

Dúcere vitam.

Præstet hoc nobis Déitas beáta

Patris, ac Nati, paritérque Sancti

Spíritus, cujus résonat per omnem

Glória mundum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Beátus vir. ‡

Psalmus 1 [1]

1:1 Beátus vir, ‡ qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas ejus, * et in lege ejus meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium ejus non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in judício: * neque peccatóres in concílio justórum.

1:6 Quóniam novit Dóminus viam justórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus vir qui in lege Dómini meditátur.

Ant. Servíte Dómino.

Psalmus 2 [2]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum ejus.

2:3 Dirumpámus víncula eórum: * et proiciámus a nobis jugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum ejus, * prǽdicans præcéptum ejus.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui judicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via justa.

2:13 Cum exárserit in brevi ira ejus: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Servíte Dómino in timóre, et exsultáte ei cum tremóre.

Ant. Exsúrge.

Psalmus 3 [3]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo ejus.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, salvum me fac, Deus meus.

℣. Memor fui nocte nóminis tui, Dómine.

℟. Et custodívi legem tuam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro secúndo Regum

2 Reg 12:1-4

1 Misit ergo Dóminus Nathan ad David: qui, cum venísset ad eum, dixit ei: Duo viri erant in civitáte una, unus dives et alter pauper.

2 Dives habébat oves et boves plúrimos valde,

3 Pauper autem nihil habébat omníno præter ovem unam párvulam, quam émerat et nutríerat, et quæ créverat apud eum cum fíliis ejus simul de pane illíus cómedens et de cálice ejus bibens et in sinu illíus dórmiens; erátque illic sicut fília.

4 Cum autem peregrínus quidam venísset ad dívitem, parcens ille súmere de óvibus et de bobus suis, ut exhibéret convívium peregríno illi qui vénerat ad se, tulit ovem viri páuperis et præparávit cibos hómini qui vénerat ad se.

℣. Tu autem, Dómine, miserére nobis.

℟. Deo grátias.

℟. Præparáte corda vestra Dómino, et servíte illi soli:

* Et liberábit vos de mánibus inimicórum vestrórum.

℣. Convertímini ad eum in toto corde vestro, et auférte deos aliénos de médio vestri.

℟. Et liberábit vos de mánibus inimicórum vestrórum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Reg 12:5-9

5 Irátus autem indignatióne David advérsus hóminem illum nimis, dixit ad Nathan: Vivit Dóminus, quóniam fílius mortis est vir qui fecit hoc:

6 Ovem reddet in quádruplum, eo quod fécerit verbum istud et non pepércerit.

7 Dixit autem Nathan ad David: Tu es ille vir. Hæc dicit Dóminus Deus Israël: Ego unxi te in regem super Israël et ego érui te de manu Saul,

8 Et dedi tibi domum dómini tui, et uxóres dómini tui in sinu tuo dedíque tibi domum Israël et Juda; et, si parva sunt ista, adíciam tibi multo majóra.

9 Quare ergo contempsísti verbum Dómini, ut fáceres malum in conspéctu meo? Uríam Hethǽum percussísti gládio et uxórem illíus accepísti in uxórem tibi et interfecísti eum gládio filiórum Ammon.

℣. Tu autem, Dómine, miserére nobis.

℟. Deo grátias.

℟. Deus ómnium exaudítor est: ipse misit Angelum suum, et tulit me de óvibus patris mei:

* Et unxit me unctióne misericórdiæ suæ.

℣. Dóminus, qui erípuit me de ore leónis, et de manu béstiæ liberávit me.

℟. Et unxit me unctióne misericórdiæ suæ.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Reg 12:10-16

10 Quam ob rem non recédet gládius de domo tua usque in sempitérnum, eo quod despéxeris me et túleris uxórem Uríæ Hethǽi ut esset uxor tua.

11 Itaque hæc dicit Dóminus: Ecce ego suscitábo super te malum de domo tua, et tollam uxóres tuas in óculis tuis et dabo próximo tuo, et dórmiet cum uxóribus tuis in óculis solis hujus.

12 Tu enim fecísti abscóndite, ego autem fáciam verbum istud in conspéctu omnis Israël et in conspéctu solis.

13 Et dixit David ad Nathan: Peccávi Dómino. Dixítque Nathan ad David: Dóminus quoque tránstulit peccátum tuum: non moriéris.

14 Verúmtamen, quóniam blasphemáre fecísti inimícos Dómini propter verbum hoc, fílius, qui natus est tibi, morte moriétur.

15 Et revérsus est Nathan in domum suam. Percússit quoque Dóminus párvulum, quem pepérerat uxor Uríæ David, et desperátus est.

16 Deprecatúsque est David Dóminum pro párvulo, et jejunávit David jejúnio et ingréssus seórsum jácuit super terram.

℣. Tu autem, Dómine, miserére nobis.

℟. Deo grátias.

℟. Dóminus, qui erípuit me de ore leónis, et de manu béstiæ liberávit me,

* Ipse me erípiet de mánibus inimicórum meórum.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Ipse me erípiet de mánibus inimicórum meórum.

℣. Glória Patri, et Fílio, * et Spirítui Sancto.

℟. Ipse me erípiet de mánibus inimicórum meórum.

Nocturnus II.

Ant. Quam admirábile.

Psalmus 8 [4]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam admirábile est nomen tuum, Dómine, in univérsa terra!

Ant. Sedísti super thronum.

Psalmus 9(2-11) [5]

9:2 Confitébor tibi, Dómine, in toto corde meo: * narrábo ómnia mirabília tua.

9:3 Lætábor et exsultábo in te: * psallam nómini tuo, Altíssime.

9:4 In converténdo inimícum meum retrórsum: * infirmabúntur, et períbunt a fácie tua.

9:5 Quóniam fecísti judícium meum et causam meam: * sedísti super thronum, qui júdicas justítiam.

9:6 Increpásti gentes, et périit ímpius: * nomen eórum delésti in ætérnum, et in sǽculum sǽculi.

9:7 Inimíci defecérunt frámeæ in finem: * et civitátes eórum destruxísti.

9:7 Périit memória eórum cum sónitu: * et Dóminus in ætérnum pérmanet.

9:8 Parávit in judício thronum suum: * et ipse judicábit orbem terræ in æquitáte, judicábit pópulos in justítia.

9:10 Et factus est Dóminus refúgium páuperi: * adjútor in opportunitátibus, in tribulatióne.

9:11 Et sperent in te qui novérunt nomen tuum: * quóniam non dereliquísti quæréntes te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sedísti super thronum qui júdicas justítiam.

Ant. Exsúrge, Dómine.

Psalmus 9(12-21) [6]

9:12 Psállite Dómino, qui hábitat in Sion: * annuntiáte inter gentes stúdia ejus:

9:13 Quóniam requírens sánguinem eórum recordátus est: * non est oblítus clamórem páuperum.

9:14 Miserére mei, Dómine: * vide humilitátem meam de inimícis meis.

9:15 Qui exáltas me de portis mortis, * ut annúntiem omnes laudatiónes tuas in portis fíliæ Sion.

9:16 Exsultábo in salutári tuo: * infíxæ sunt gentes in intéritu, quem fecérunt.

9:16 In láqueo isto, quem abscondérunt, * comprehénsus est pes eórum.

9:17 Cognoscétur Dóminus judícia fáciens: * in opéribus mánuum suárum comprehénsus est peccátor.

9:18 Convertántur peccatóres in inférnum, * omnes gentes quæ obliviscúntur Deum.

9:19 Quóniam non in finem oblívio erit páuperis: * patiéntia páuperum non períbit in finem.

9:20 Exsúrge, Dómine, non confortétur homo: * judicéntur gentes in conspéctu tuo.

9:21 Constítue, Dómine, legislatórem super eos: * ut sciant gentes quóniam hómines sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, non præváleat homo.

℣. Média nocte surgébam ad confiténdum tibi.

℟. Super judícia justificatiónis tuæ.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex libro sancti Ambrósii Epíscopi de Apología David

Apolog. 1, c. 2

Unusquísque nostrum per síngulas horas quam multa delínquit! nec tamen unusquísque de plebe peccátum suum confiténdum putat. Ille rex, tantus ac potens, ne exíguo quidem moménto manére penes se delícti passus est consciéntiam; sed, præmatúra confessióne atque imménso dolóre, réddidit peccátum suum Dómino. Quem mihi nunc fácile repérias honorátum ac dívitem, qui, si arguátur alicújus culpæ reus, non moléste ferat? At ille régio clarus império, tot divínis probátus oráculis, cum a priváto hómine corriperétur quod gráviter deliquísset, non indignátus infrémuit, sed conféssus ingémuit culpæ dolóre.

℣. Tu autem, Dómine, miserére nobis.

℟. Deo grátias.

℟. Percússit Saul mille, et David decem míllia:

* Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Nonne iste est David, de quo canébant in choro, dicéntes: Saul percússit mille, et David decem míllia?

℟. Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Dénique Dóminum dolor íntimi movit afféctus, ut Nathan díceret: Quóniam pœnítuit te, et Dóminus ábstulit peccátum tuum. Matúritas ítaque véniæ, profúndam regis fuísse pœniténtiam declarávit, quæ tanti erróris offénsam tradúxerit. Alii hómines cum a sacerdótibus corripiúntur, peccátum suum íngravant, dum negáre cúpiunt aut deféndere; ibíque eórum lapsus est major, ubi sperátur corréctio. Sancti autem Dómini, qui consummáre pium certámen géstiunt, et cúrrere cursum salútis, sícubi forte ut hómines corrúerint, natúræ magis fragilitáte quam peccándi libídine, acrióres ad curréndum resúrgunt, pudóris stímulo majóra reparántes certámina; ut non solum nullum attulísse æstimétur lapsus impediméntum, sed étiam velocitátis incentíva cumulásse.

℣. Tu autem, Dómine, miserére nobis.

℟. Deo grátias.

℟. Montes Gélboë, nec ros nec plúvia véniant super vos,

* Ubi cecidérunt fortes Israël.

℣. Omnes montes, qui estis in circúitu ejus, vísitet Dóminus: a Gélboë autem tránseat.

℟. Ubi cecidérunt fortes Israël.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Peccávit David, quod solent reges; sed pœniténtiam gessit, flevit, ingémuit, quod non solent reges. Conféssus est culpam, obsecrávit indulgéntiam, humi stratus deplorávit ærúmnam, jejunávit, orávit, confessiónis suæ testimónium in perpétua sǽcula vulgáto dolóre transmísit. Quod erubéscunt fácere priváti, rex non erúbuit confitéri. Qui tenéntur légibus, audent suum negáre peccátum, dedignántur rogáre indulgéntiam, quam petébat qui nullis légibus tenebátur humánis. Quod peccávit, conditiónis est; quod supplicávit, correctiónis. Lapsus commúnis, sed speciális conféssio. Culpam ítaque incidísse, natúræ est: diluísse, virtútis.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus III.

Ant. Ut quid, Dómine. ‡

Psalmus 9(22-32) [7]

9:22 Ut quid, Dómine, ‡ recessísti longe, * déspicis in opportunitátibus, in tribulatióne?

9:23 Dum supérbit ímpius, incénditur pauper: * comprehendúntur in consíliis quibus cógitant.

9:24 Quóniam laudátur peccátor in desidériis ánimæ suæ: * et iníquus benedícitur.

9:25 Exacerbávit Dóminum peccátor, * secúndum multitúdinem iræ suæ non quæret.

9:26 Non est Deus in conspéctu ejus: * inquinátæ sunt viæ illíus in omni témpore.

9:26 Auferúntur judícia tua a fácie ejus: * ómnium inimicórum suórum dominábitur.

9:27 Dixit enim in corde suo: * Non movébor a generatióne in generatiónem sine malo.

9:28 Cujus maledictióne os plenum est, et amaritúdine, et dolo: * sub lingua ejus labor et dolor.

9:29 Sedet in insídiis cum divítibus in occúltis: * ut interfíciat innocéntem.

9:30 Óculi ejus in páuperem respíciunt: * insidiátur in abscóndito, quasi leo in spelúnca sua.

9:30 Insidiátur ut rápiat páuperem: * rápere páuperem, dum áttrahit eum.

9:31 In láqueo suo humiliábit eum: * inclinábit se, et cadet, cum dominátus fúerit páuperum.

9:32 Dixit enim in corde suo: Oblítus est Deus, * avértit fáciem suam ne vídeat in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut quid, Dómine, recessísti longe?

Ant. Exsúrge. ‡

Psalmus 9(33-39) [8]

9:33 Exsúrge, ‡ Dómine Deus, exaltétur manus tua: * ne obliviscáris páuperum.

9:34 Propter quid irritávit ímpius Deum? * dixit enim in corde suo: Non requíret.

9:35 Vides quóniam tu labórem et dolórem consíderas: * ut tradas eos in manus tuas.

9:35 Tibi derelíctus est pauper: * órphano tu eris adjútor.

9:36 Cóntere brácchium peccatóris et malígni: * quærétur peccátum illíus, et non inveniétur.

9:37 Dóminus regnábit in ætérnum, et in sǽculum sǽculi: * períbitis, gentes, de terra illíus.

9:38 Desidérium páuperum exaudívit Dóminus: * præparatiónem cordis eórum audívit auris tua.

9:39 Judicáre pupíllo et húmili, * ut non appónat ultra magnificáre se homo super terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine Deus, exaltétur manus tua.

Ant. Justus Dóminus.

Psalmus 10 [9]

10:2 In Dómino confído: † quómodo dícitis ánimæ meæ: * Tránsmigra in montem sicut passer?

10:3 Quóniam ecce peccatóres intendérunt arcum, † paravérunt sagíttas suas in pháretra, * ut sagíttent in obscúro rectos corde.

10:4 Quóniam quæ perfecísti, destruxérunt: * justus autem quid fecit?

10:5 Dóminus in templo sancto suo, * Dóminus in cælo sedes ejus.

10:5 Óculi ejus in páuperem respíciunt: * pálpebræ ejus intérrogant fílios hóminum.

10:6 Dóminus intérrogat justum et ímpium: * qui autem díligit iniquitátem, odit ánimam suam.

10:7 Pluet super peccatóres láqueos: * ignis, et sulphur, et spíritus procellárum pars cálicis eórum.

10:8 Quóniam justus Dóminus, et justítias diléxit: * æquitátem vidit vultus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Justus Dóminus et justítiam diléxit.

℣. Prævenérunt óculi mei ad te dilúculo.

℟. Ut meditárer elóquia tua, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Marcum

Marc 8:1-9

In illo témpore: Cum turba multa esset cum Jesu nec habérent quod manducárent, convocátis discípulis, ait illis: Miséreor super turbam, quia ecce jam tríduo sústinent me nec habent quod mandúcent. Et réliqua.

Homilía sancti Ambrósii Epíscopi

Liber 6 in Lucæ cap. 9, post initium

Posteáquam illa, quæ Ecclésiæ typum accépit, a fluxu curáta est sánguinis, posteáquam Apóstoli ad evangelizándum regnum Dei sunt destináti, grátiæ cæléstis impartítur aliméntum. Sed quibus impartiátur, advérte. Non otiósis, non in civitáte, quasi in synagóga vel sæculári dignitáte residéntibus; sed inter desérta quæréntibus Christum. Qui enim non fastídiunt, ipsi excipiúntur a Christo, et cum ipsis lóquitur Dei Verbum, non de sæculáribus, sed de regno Dei. Et si qui corporális gerunt úlcera passiónis, his medicínam suam libénter indúlget.

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Cónsequens ígitur erat, ut quos a vúlnerum dolóre sanáverat, eos alimóniis spiritálibus a jejúnio liberáret. Itaque nemo cibum áccipit Christi, nisi fúerit ante sanátus; et illi qui vocántur ad cœnam, prius vocándo sanántur. Si claudus fuit, gradiéndi facultátem, ut veníret, accépit: si lúmine oculórum privátus, domum útique Dómini, nisi refúsa luce, intráre non pótuit.

℣. Tu autem, Dómine, miserére nobis.

℟. Deo grátias.

℟. Duo Séraphim clamábant alter ad álterum:

* Sanctus, sanctus, sanctus Dóminus Deus Sábaoth: * Plena est omnis terra glória ejus.

℣. Tres sunt qui testimónium dant in cælo: Pater, Verbum, et Spíritus Sanctus: et hi tres unum sunt.

℟. Sanctus, sanctus, sanctus Dóminus Deus Sábaoth.

℣. Glória Patri, et Fílio, * et Spirítui Sancto.

℟. Plena est omnis terra glória ejus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Ubíque ígitur mystérii ordo servátur, ut prius per remissiónem peccatórum vulnéribus medicína tribuátur, post alimónia mensæ cæléstis exúberat; quamquam nondum validióribus hæc turba reficiátur aliméntis, neque Christi córpore et sánguine jejúna solidióris fídei corda pascántur. Lacte, inquit, vos potávi, non esca; nondum enim poterátis, sed nec adhuc quidem potéstis. In modum lactis quinque sunt panes: esca autem solídior, corpus est Christus; potus veheméntior, sanguis est Dómini.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Allelúja.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, Dóminus regnávit, decórem índuit, allelúja, allelúja.

Ant. Jubiláte. ‡

Psalmus 99 [2]

99:2 Jubiláte ‡ Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo omnis terra, allelúja.

Ant. Benedícam te.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícam te in vita mea, Dómine: et in nómine tuo levábo manus meas, allelúja.

Ant. Tres púeri.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Tres púeri jussu regis in fornácem missi sunt, non timéntes flammam ignis, dicéntes: Benedíctus Deus, allelúja.

Ant. Allelúja.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, laudáte Dóminum de cælis, allelúja, allelúja.

Capitulum Hymnus Versus {ex Psalterio secundum diem}

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro in sǽcula sæculórum. Amen.

℟. Deo grátias.

Hymnus

Ecce, jam noctis tenuátur umbra,

Lux et auróræ rútilans corúscat:

Súpplices rerum Dóminum canóra

Voce precémur:

Ut reos culpæ miserátus omnem

Pellat angórem, tríbuat salútem,

Donet et nobis bona sempitérnæ

Múnera pacis.

Præstet hoc nobis Déitas beáta

Patris, ac Nati, paritérque Sancti

Spíritus, cujus résonat per omnem

Glória mundum.

Amen.

℣. Dóminus regnávit, decórem índuit.

℟. Índuit Dóminus fortitúdinem, et præcínxit se virtúte.

Canticum: Benedictus {Antiphona ex Proprio de Tempore}

Ant. Cum turba multa.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum turba multa esset cum Jesu nec habérent quod manducárent, convocátis discípulis, ait illis: Miséreor super turbam, quia ecce jam tríduo sústinent me nec habent quod mandúcent, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Antonii Mariæ Zaccaria Confessoris

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Fac nos, Dómine Deus, supereminéntem Jesu Christi sciéntiam, spíritu Pauli Apóstoli, edíscere: qua beátus Antónius María mirabíliter erudítus, novas in Ecclésia tua clericórum et vírginum famílias congregávit.

Commemoratio Septima die infra Octavam Ss. Apostolorum Petri et Pauli

Ant. Gloriosi principes terræ, quomodo in vita sua dilexerunt se, ita et in morte non sunt separati.

℣. In omnem terram exívit sonus eórum.

℟. Et in fines orbis terræ verba eórum.

Orémus.

Deus, qui hodiérnam diem Apostolórum tuórum Petri et Pauli martýrio consecrásti: da Ecclésiæ tuæ, eórum in ómnibus sequi præcéptum; per quos religiónis sumpsit exórdium.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 117 [1]

117:1 Confitémini Dómino quóniam bonus: * quóniam in sǽculum misericórdia ejus.

117:2 Dicat nunc Israël quóniam bonus: * quóniam in sǽculum misericórdia ejus.

117:3 Dicat nunc domus Aaron: * quóniam in sǽculum misericórdia ejus.

117:4 Dicant nunc qui timent Dóminum: * quóniam in sǽculum misericórdia ejus.

117:5 De tribulatióne invocávi Dóminum: * et exaudívit me in latitúdine Dóminus.

117:6 Dóminus mihi adjútor: * non timébo quid fáciat mihi homo.

117:7 Dóminus mihi adjútor: * et ego despíciam inimícos meos.

117:8 Bonum est confídere in Dómino, * quam confídere in hómine:

117:9 Bonum est speráre in Dómino, * quam speráre in princípibus.

117:10 Omnes gentes circuiérunt me: * et in nómine Dómini quia ultus sum in eos.

117:11 Circumdántes circumdedérunt me: * et in nómine Dómini quia ultus sum in eos.

117:12 Circumdedérunt me sicut apes, † et exarsérunt sicut ignis in spinis: * et in nómine Dómini quia ultus sum in eos.

117:13 Impúlsus evérsus sum ut cáderem: * et Dóminus suscépit me.

117:14 Fortitúdo mea, et laus mea Dóminus: * et factus est mihi in salútem.

117:15 Vox exsultatiónis, et salútis * in tabernáculis justórum.

117:16 Déxtera Dómini fecit virtútem: † déxtera Dómini exaltávit me, * déxtera Dómini fecit virtútem.

117:17 Non móriar, sed vivam: * et narrábo ópera Dómini.

117:18 Castígans castigávit me Dóminus: * et morti non trádidit me.

117:19 Aperíte mihi portas justítiæ, † ingréssus in eas confitébor Dómino: * hæc porta Dómini, justi intrábunt in eam.

117:21 Confitébor tibi quóniam exaudísti me: * et factus es mihi in salútem.

117:22 Lápidem, quem reprobavérunt ædificántes: * hic factus est in caput ánguli.

117:23 A Dómino factum est istud: * et est mirábile in óculis nostris.

117:24 Hæc est dies, quam fecit Dóminus: * exsultémus, et lætémur in ea.

117:25 O Dómine, salvum me fac, † o Dómine, bene prosperáre: * benedíctus qui venit in nómine Dómini.

117:26 Benedíximus vobis de domo Dómini: * Deus Dóminus, et illúxit nobis.

117:27 Constitúite diem solémnem in condénsis, * usque ad cornu altáris.

117:28 Deus meus es tu, et confitébor tibi: * Deus meus es tu, et exaltábo te.

117:28 Confitébor tibi quóniam exaudísti me * et factus es mihi in salútem.

117:29 Confitémini Dómino quóniam bonus: * quóniam in sǽculum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, confitémini Dómino, quóniam in sǽculum misericórdia ejus, allelúja, allelúja.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Prídie Nonas Júlii Luna vicésima prima Anno Dómini 2026

Octáva sanctórum Apostolórum Petri et Pauli.

Hierosólymis sancti Isaíæ Prophétæ, qui, sub Manásse Rege, in duas sectus partes occúbuit, sepultúsque est sub quercu Rogel, juxta tránsitum aquárum.

Fǽsulis, in Túscia, sancti Rómuli, Epíscopi et Mártyris, qui fuit beáti Petri Apóstoli discípulus. Hic, ab eódem Apóstolo missus ad prædicándum Evangélium, in multis Itáliæ locis Christum annuntiávit; ac tandem, Fǽsulas regréssus, ibi, sub Domitiáno Príncipe, martýrio coronátus est cum áliis Sóciis.

Romæ natális sancti Tranquillíni Mártyris, patris sanctórum Marci et Marcelliáni, qui, ad prædicatiónem sancti Sebastiáni Mártyris convérsus ad Christum, a beáto Polycárpo Presbýtero baptizátus est, et a sancto Cajo Papa Présbyter ordinátus. Ipse, die Octavárum Apostolórum, cum ad confessiónem beáti Pauli oráret, ibídem, sub Diocletiáno Imperatóre, a Pagánis tentus est, et, ab eis lapidátus, martýrium consummávit.

Londíni, in Anglia, sancti Thomæ More, regni Cancellárii, qui, pro fide cathólica ac beáti Petri primátu, jubénte Henríco Octávo Rege, decollátus est.

In Campánia sanctæ Domínicæ, Vírginis et Mártyris, quæ, sub Diocletiáno Imperatóre, cum fregísset idóla, hinc ad béstias damnáta, sed ab illis nil læsa, demum, cápite obtruncáta, migrávit ad Dóminum. Ipsíus vero corpus Tropéæ, in Calábria, summa veneratióne asservátur.

Eódem die sanctæ Lúciæ Mártyris, quæ, natióne Campána, a Ríxio Varo Vicário tenta et ácriter cruciáta, eúndem convértit ad Christum; quibus adjúncti sunt Antonínus, Sevérinus, Diodórus, Dion, et álii decem et septem, qui in passióne collégæ et in coróna fuére consórtes.

Neptúni, in Látio, sanctæ Maríæ Gorétti, piíssimæ adolescéntis, in defendénda virginitáte crudelíssime necátæ, quam Pius Papa Duodécimus sanctárum Mártyrum catálogo solémniter accénsuit.

In pago Trevirénsi sancti Goaris, Presbýteri et Confessóris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, deduc me, Dómine, in sémitam mandatórum tuórum, allelúja, allelúja.

Capitulum Responsorium Versus {Per Annum}

1 Joann. 4:16

Deus cáritas est: et qui manet in caritáte, in Deo manet, et Deus in eo.

℟. Deo grátias.

℟.br. Inclína cor meum, Deus, * In testimónia tua.

℟. Inclína cor meum, Deus, * In testimónia tua.

℣. Avérte óculos meos, ne vídeant vanitátem: in via tua vivífica me.

℟. In testimónia tua.

℣. Glória Patri, et Fílio, * et Spirítui Sancto.

℟. Inclína cor meum, Deus, * In testimónia tua.

℣. Ego dixi: Dómine, miserére mei.

℟. Sana ánimam meam, quia peccávi tibi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, tuus sum ego, salvum me fac, Dómine, allelúja, allelúja.

Capitulum Responsorium Versus {Per Annum}

Gal 6:2

Alter altérius ónera portáte, et sic adimplébitis legem Christi.

℟. Deo grátias.

℟.br. In ætérnum, Dómine, * Pérmanet verbum tuum.

℟. In ætérnum, Dómine, * Pérmanet verbum tuum.

℣. In sǽculum sǽculi véritas tua.

℟. Pérmanet verbum tuum.

℣. Glória Patri, et Fílio, * et Spirítui Sancto.

℟. In ætérnum, Dómine, * Pérmanet verbum tuum.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, fáciem tuam, Dómine, illúmina super servum tuum, allelúja, allelúja.

Capitulum Responsorium Versus {Per Annum}

1 Cor 6:20

Empti enim estis prétio magno. Glorificáte et portáte Deum in córpore vestro.

℟. Deo grátias.

℟.br. Clamávi in toto corde meo: * Exáudi me, Dómine.

℟. Clamávi in toto corde meo: * Exáudi me, Dómine.

℣. Justificatiónes tuas requíram.

℟. Exáudi me, Dómine.

℣. Glória Patri, et Fílio, * et Spirítui Sancto.

℟. Clamávi in toto corde meo: * Exáudi me, Dómine.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dixit Dóminus. ‡

Psalmus 109 [1]

109:1 Dixit Dóminus ‡ Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Dóminus Dómino meo: Sede a dextris meis.

Ant. Magna ópera Dómini:

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magna ópera Dómini: exquisíta in omnes voluntátes ejus.

Ant. Qui timet Dóminum.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui timet Dóminum, in mandátis ejus cupit nimis.

Ant. Sit nomen Dómini.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sit nomen Dómini benedíctum in sǽcula.

Ant. Deus autem noster.

Psalmus 113 [5]

113:1 In éxitu Israël de Ægýpto, * domus Jacob de pópulo bárbaro:

113:2 Facta est Judǽa sanctificátio ejus, * Israël potéstas ejus.

113:3 Mare vidit, et fugit: * Jordánis convérsus est retrórsum.

113:4 Montes exsultavérunt ut aríetes, * et colles sicut agni óvium.

113:5 Quid est tibi, mare, quod fugísti: * et tu, Jordánis, quia convérsus es retrórsum?

113:6 Montes, exsultástis sicut aríetes, * et colles, sicut agni óvium.

113:7 A fácie Dómini mota est terra, * a fácie Dei Jacob.

113:8 Qui convértit petram in stagna aquárum, * et rupem in fontes aquárum.

113:9 Non nobis, Dómine, non nobis: * sed nómini tuo da glóriam.

113:10 Super misericórdia tua, et veritáte tua: * nequándo dicant gentes: Ubi est Deus eórum?

113:11 Deus autem noster in cælo: * ómnia quæcúmque vóluit, fecit.

113:12 Simulácra géntium argéntum, et aurum, * ópera mánuum hóminum.

113:13 Os habent, et non loquéntur: * óculos habent, et non vidébunt.

113:14 Aures habent, et non áudient: * nares habent, et non odorábunt.

113:15 Manus habent, et non palpábunt: † pedes habent, et non ambulábunt: * non clamábunt in gútture suo.

113:16 Símiles illis fiant qui fáciunt ea: * et omnes qui confídunt in eis.

113:17 Domus Israël sperávit in Dómino: * adjútor eórum et protéctor eórum est,

113:18 Domus Aaron sperávit in Dómino: * adjútor eórum et protéctor eórum est,

113:19 Qui timent Dóminum, speravérunt in Dómino: * adjútor eórum et protéctor eórum est.

113:20 Dóminus memor fuit nostri: * et benedíxit nobis:

113:20 Benedíxit dómui Israël: * benedíxit dómui Aaron.

113:21 Benedíxit ómnibus, qui timent Dóminum, * pusíllis cum majóribus.

113:22 Adíciat Dóminus super vos: * super vos, et super fílios vestros.

113:23 Benedícti vos a Dómino, * qui fecit cælum, et terram.

113:24 Cælum cæli Dómino: * terram autem dedit fíliis hóminum.

113:25 Non mórtui laudábunt te, Dómine: * neque omnes, qui descéndunt in inférnum.

113:26 Sed nos qui vívimus, benedícimus Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus autem noster in cælo: ómnia quæcúmque vóluit, fecit.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Jesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Lucis Creátor óptime,

Lucem diérum próferens,

Primórdiis lucis novæ,

Mundi parans oríginem:

Qui mane junctum vésperi

Diem vocári prǽcipis:

Illábitur tetrum chaos,

Audi preces cum flétibus.

Ne mens graváta crímine,

Vitæ sit exsul múnere,

Dum nil perénne cógitat,

Seséque culpis ílligat.

Cæléste pulset óstium:

Vitále tollat prǽmium:

Vitémus omne nóxium:

Purgémus omne péssimum.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Miséreor.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miséreor super turbam, quia ecce jam tríduo sústinent me nec habent quod mandúcent, et, si dimísero eos jejúnos, defícient in via, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio In Octava Ss. Apostolorum Petri et Pauli

Ant. Petrus Apostolus, et Paulus Doctor Gentium, ipsi nos docuerunt legem tuam Domine.

℣. Constítues eos príncipes super omnem terram.

℟. Mémores erunt nóminis tui, Dómine.

Orémus.

Deus, cujus déxtera beátum Petrum ambulántem in fluctibus, ne mergerétur, eréxit, et coapóstolum ejus Paulum, tértio naufragántem, de profúndo pélagi liberávit: exáudi nos propítius, et concéde; ut, ambórum meritis, æternitátis glóriam consequámur:

Commemoratio S. Antonii Mariæ Zaccaria Confessoris

Ant. Hic vir despíciens mundum et terréna, triúmphans, divítias cælo cóndidit ore, manu.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Fac nos, Dómine Deus, supereminéntem Jesu Christi sciéntiam, spíritu Pauli Apóstoli, edíscere: qua beátus Antónius María mirabíliter erudítus, novas in Ecclésia tua clericórum et vírginum famílias congregávit.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

In Octava Ss. Apostolorum Petri et Pauli
Duplex majus
Tempora: Feria secunda infra Hebdomadam VI post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Apostolórum Dóminum, * Veníte, adorémus.

Ant. Regem Apostolórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Apostolórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Apostolórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Apostolórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Apostolórum Dóminum, * Veníte, adorémus.

Hymnus {ex Commune aut Festo}

Ætérna Christi múnera,

Apostolórum glóriam,

Palmas et hymnos débitos

Lætis canámus méntibus.

Ecclesiárum Príncipes,

Belli triumpháles duces,

Cæléstis aulæ mílites,

Et vera mundi lúmina.

Devóta Sanctórum fides,

Invícta spes credéntium,

Perfécta Christi cáritas

Mundi tyránnum cónterit.

In his Patérna glória,

In his triúmphat Fílius,

In his volúntas Spíritus,

Cælum replétur gáudio.

Patri, simúlque Fílio,

Tibíque Sancte Spíritus,

Sicut fuit, sit júgiter

Sæclum per omne glória.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Dóminus de cælo * prospéxit super fílios hóminum.

Psalmus 13 [1]

13:1 Dixit insípiens in corde suo: * non est Deus.

13:1 Corrúpti sunt, et abominábiles facti sunt in stúdiis suis: * non est qui fáciat bonum, non est usque ad unum.

13:2 Dóminus de cælo prospéxit super fílios hóminum, * ut vídeat si est intéllegens, aut requírens Deum.

13:3 Omnes declinavérunt, simul inútiles facti sunt: * non est qui fáciat bonum, non est usque ad unum.

13:3 Sepúlcrum patens est guttur eórum: † linguis suis dolóse agébant * venénum áspidum sub lábiis eórum.

13:3 Quorum os maledictióne et amaritúdine plenum est: * velóces pedes eórum ad effundéndum sánguinem.

13:3 Contrítio et infelícitas in viis eórum, † et viam pacis non cognovérunt: * non est timor Dei ante óculos eórum.

13:4 Nonne cognóscent omnes qui operántur iniquitátem, * qui dévorant plebem meam sicut escam panis?

13:5 Dóminum non invocavérunt, * illic trepidavérunt timóre, ubi non erat timor.

13:6 Quóniam Dóminus in generatióne justa est, † consílium ínopis confudístis: * quóniam Dóminus spes ejus est.

13:7 Quis dabit ex Sion salutáre Israël? * cum avérterit Dóminus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus de cælo prospéxit super fílios hóminum.

Ant. Qui operátur justítiam * requiéscet in monte sancto tuo, Dómine.

Psalmus 14 [2]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur justítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu ejus malígnus: * timéntes autem Dóminum gloríficat:

14:4 Qui jurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui operátur justítiam requiéscet in monte sancto tuo, Dómine.

Ant. Inclína, Dómine, * aurem tuam mihi, et exáudi verba mea.

Psalmus 16 [3]

16:1 Exáudi, Dómine, justítiam meam: * inténde deprecatiónem meam.

16:1 Áuribus pércipe oratiónem meam, * non in lábiis dolósis.

16:2 De vultu tuo judícium meum pródeat: * óculi tui vídeant æquitátes.

16:3 Probásti cor meum, et visitásti nocte: * igne me examinásti, et non est invénta in me iníquitas.

16:4 Ut non loquátur os meum ópera hóminum: * propter verba labiórum tuórum ego custodívi vias duras.

16:5 Pérfice gressus meos in sémitis tuis: * ut non moveántur vestígia mea.

16:6 Ego clamávi, quóniam exaudísti me, Deus: * inclína aurem tuam mihi, et exáudi verba mea.

16:7 Mirífica misericórdias tuas, * qui salvos facis sperántes in te.

16:8 A resisténtibus déxteræ tuæ custódi me, * ut pupíllam óculi.

16:8 Sub umbra alárum tuárum prótege me: * a fácie impiórum qui me afflixérunt.

16:9 Inimíci mei ánimam meam circumdedérunt, † ádipem suum conclusérunt: * os eórum locútum est supérbiam.

16:11 Proiciéntes me nunc circumdedérunt me: * óculos suos statuérunt declináre in terram.

16:12 Suscepérunt me sicut leo parátus ad prædam: * et sicut cátulus leónis hábitans in ábditis.

16:13 Exsúrge, Dómine, prǽveni eum, et supplánta eum: * éripe ánimam meam ab ímpio, frámeam tuam ab inimícis manus tuæ.

16:14 Dómine, a paucis de terra dívide eos in vita eórum: * de abscónditis tuis adimplétus est venter eórum.

16:14 Saturáti sunt fíliis: * et dimisérunt relíquias suas párvulis suis.

16:15 Ego autem in justítia apparébo conspéctui tuo: * satiábor cum apparúerit glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclína, Dómine, aurem tuam mihi, et exáudi verba mea.

℣. Mirífica Dómine misericórdias tuas.

℟. Qui salvos facis sperántes in te.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro secúndo Regum

2 Reg 13:22-25

22 Porro non est locútus Absalom ad Amnon nec malum nec bonum; óderat enim Absalom Amnon, eo quod violásset Thamar sorórem suam.

23 Factum est autem post tempus biénnii ut tonderéntur oves Absalom in Baálhasor, quæ est juxta Ephraim; et vocávit Absalom omnes fílios regis,

24 Venítque ad regem et ait ad eum: Ecce tondéntur oves servi tui; véniat, oro, rex cum servis suis ad servum suum.

25 Dixítque rex ad Absalom: Noli, fili mi, noli rogáre ut veniámus omnes et gravémus te. Cum autem cógeret eum, et noluísset ire, benedíxit ei.

℣. Tu autem, Dómine, miserére nobis.

℟. Deo grátias.

℟. Recordáre, Dómine, testaménti tui, et dic Angelo percutiénti: Cesset jam manus tua,

* Ut non desolétur terra, et ne perdas omnem ánimam vivam.

℣. Ego sum qui peccávi, ego qui iníque egi: isti qui oves sunt, quid fecérunt? Avertátur, óbsecro, furor tuus, Dómine, a pópulo tuo.

℟. Ut non desolétur terra, et ne perdas omnem ánimam vivam.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Reg 13:26-29

26 Et ait Absalom: Si non vis veníre, véniat, óbsecro, nobíscum saltem Amnon frater meus. Dixítque ad eum rex: Non est necésse ut vadat tecum.

27 Coégit ítaque Absalom eum et dimísit cum eo Amnon et univérsos fílios regis. Fecerátque Absalom convívium quasi convívium regis.

28 Præcéperat autem Absalom púeris suis dicens: Observáte: cum temuléntus fúerit Amnon vino, et díxero vobis: Percútite eum et interfícite; nolíte timére, ego enim sum qui præcípio: roborámini et estóte viri fortes.

29 Fecérunt ergo púeri Absalom advérsum Amnon sicut præcéperat eis Absalom. Surgentésque omnes fílii regis ascendérunt sínguli mulas suas et fugérunt.

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Reg 13:30-34

30 Cumque adhuc pérgerent in itínere, fama pervénit ad David dicens: Percússit Absalom omnes fílios regis, et non remánsit ex eis saltem unus.

31 Surréxit ítaque rex et scidit vestiménta sua et cécidit super terram, et omnes servi illíus, qui assistébant ei, scidérunt vestiménta sua.

32 Respóndens autem Jónadab fílius Sémmaa fratris David dixit: Ne ǽstimet dóminus meus rex quod omnes púeri fílii regis occísi sint; Amnon solus mórtuus est, quóniam in ore Absalom erat pósitus ex die qua oppréssit Thamar sorórem ejus.

33 Nunc ergo ne ponat dóminus meus rex super cor suum verbum istud dicens: Omnes fílii regis occísi sunt, quóniam Amnon solus mórtuus est.

34 Fugit autem Absalom.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Nocturnus II.

Ant. Díligam te, * Dómine, virtus mea.

Psalmus 17(2-16b) [4]

17:2 Díligam te, Dómine, fortitúdo mea: * Dóminus firmaméntum meum, et refúgium meum, et liberátor meus.

17:3 Deus meus adjútor meus, * et sperábo in eum.

17:3 Protéctor meus, et cornu salútis meæ, * et suscéptor meus.

17:4 Laudans invocábo Dóminum: * et ab inimícis meis salvus ero.

17:5 Circumdedérunt me dolóres mortis: * et torréntes iniquitátis conturbavérunt me.

17:6 Dolóres inférni circumdedérunt me: * præoccupavérunt me láquei mortis.

17:7 In tribulatióne mea invocávi Dóminum, * et ad Deum meum clamávi.

17:7 Et exaudívit de templo sancto suo vocem meam: * et clamor meus in conspéctu ejus, introívit in aures ejus.

17:8 Commóta est, et contrémuit terra: * fundaménta móntium conturbáta sunt, et commóta sunt, quóniam irátus est eis.

17:9 Ascéndit fumus in ira ejus: † et ignis a fácie ejus exársit: * carbónes succénsi sunt ab eo.

17:10 Inclinávit cælos, et descéndit: * et calígo sub pédibus ejus.

17:11 Et ascéndit super Chérubim, et volávit: * volávit super pennas ventórum.

17:12 Et pósuit ténebras latíbulum suum, † in circúitu ejus tabernáculum ejus: * tenebrósa aqua in núbibus áëris.

17:13 Præ fulgóre in conspéctu ejus nubes transiérunt, * grando et carbónes ignis.

17:14 Et intónuit de cælo Dóminus, † et Altíssimus dedit vocem suam: * grando et carbónes ignis.

17:15 Et misit sagíttas suas, et dissipávit eos: * fúlgura multiplicávit, et conturbávit eos.

17:16 Et apparuérunt fontes aquárum, * et reveláta sunt fundaménta orbis terrárum:

17:16 Ab increpatióne tua, Dómine, * ab inspiratióne spíritus iræ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Díligam te, Dómine, virtus mea.

Ant. Retríbuet mihi Dóminus * secúndum justítiam meam.

Psalmus 17(17-35) [5]

17:17 Misit de summo, et accépit me: * et assúmpsit me de aquis multis.

17:18 Erípuit me de inimícis meis fortíssimis, † et ab his qui odérunt me: * quóniam confortáti sunt super me.

17:19 Prævenérunt me in die afflictiónis meæ: * et factus est Dóminus protéctor meus.

17:20 Et edúxit me in latitúdinem: * salvum me fecit, quóniam vóluit me.

17:21 Et retríbuet mihi Dóminus secúndum justítiam meam: * et secúndum puritátem mánuum meárum retríbuet mihi:

17:22 Quia custodívi vias Dómini, * nec ímpie gessi a Deo meo.

17:23 Quóniam ómnia judícia ejus in conspéctu meo: * et justítias ejus non répuli a me.

17:24 Et ero immaculátus cum eo: * et observábo me ab iniquitáte mea.

17:25 Et retríbuet mihi Dóminus secúndum justítiam meam: * et secúndum puritátem mánuum meárum in conspéctu oculórum ejus.

17:26 Cum sancto sanctus eris, * et cum viro innocénte ínnocens eris:

17:27 Et cum elécto eléctus eris: * et cum pervérso pervertéris.

17:28 Quóniam tu pópulum húmilem salvum fácies: * et óculos superbórum humiliábis.

17:29 Quóniam tu illúminas lucérnam meam, Dómine: * Deus meus, illúmina ténebras meas.

17:30 Quóniam in te erípiar a tentatióne, * et in Deo meo transgrédiar murum.

17:31 Deus meus, impollúta via ejus: † elóquia Dómini igne examináta: * protéctor est ómnium sperántium in se.

17:32 Quóniam quis Deus præter Dóminum? * aut quis Deus præter Deum nostrum?

17:33 Deus, qui præcínxit me virtúte: * et pósuit immaculátam viam meam.

17:34 Qui perfécit pedes meos tamquam cervórum, * et super excélsa státuens me.

17:35 Qui docet manus meas ad prǽlium: * et posuísti, ut arcum ǽreum, brácchia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Retríbuet mihi Dóminus secúndum justítiam meam.

Ant. Vivit Dóminus * et benedíctus Deus salútis meæ.

Psalmus 17(36a-51) [6]

17:36 Et dedísti mihi protectiónem salútis tuæ: * et déxtera tua suscépit me:

17:36 Et disciplína tua corréxit me in finem: * et disciplína tua ipsa me docébit.

17:37 Dilatásti gressus meos subtus me: * et non sunt infirmáta vestígia mea:

17:38 Pérsequar inimícos meos et comprehéndam illos: * et non convértar, donec defíciant.

17:39 Confríngam illos, nec póterunt stare: * cadent subtus pedes meos.

17:40 Et præcinxísti me virtúte ad bellum: * et supplantásti insurgéntes in me subtus me.

17:41 Et inimícos meos dedísti mihi dorsum, * et odiéntes me disperdidísti.

17:42 Clamavérunt, nec erat qui salvos fáceret ad Dóminum: * nec exaudívit eos.

17:43 Et commínuam eos, ut púlverem ante fáciem venti: * ut lutum plateárum delébo eos.

17:44 Erípies me de contradictiónibus pópuli: * constítues me in caput géntium.

17:45 Pópulus quem non cognóvi servívit mihi: * in audítu auris obedívit mihi.

17:46 Fílii aliéni mentíti sunt mihi, * fílii aliéni inveteráti sunt, et claudicavérunt a sémitis suis.

17:47 Vivit Dóminus, et benedíctus Deus meus: * et exaltétur Deus salútis meæ.

17:48 Deus, qui das vindíctas mihi, et subdis pópulos sub me: * liberátor meus de inimícis meis iracúndis.

17:49 Et ab insurgéntibus in me exaltábis me: * a viro iníquo erípies me.

17:50 Proptérea confitébor tibi in natiónibus, Dómine: * et nómini tuo psalmum dicam.

17:51 Magníficans salútes Regis ejus, † et fáciens misericórdiam Christo suo David: * et sémini ejus usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivit Dóminus et benedíctus Deus salútis meæ.

℣. Confitébor tibi in natiónibus, Dómine.

℟. Et nómini tuo psalmum dicam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Joánnis Chrysóstomi

Apud Metaphrasten

Quasnam vobis, o beáti Apóstoli, referémus grátias, qui tantum pro nobis laborastis? Mémini tui, Petre, et obstupesco: recordor tui, Paule, et excédens mente ópprimor lácrimis. Quid enim dicam, aut quid loquar, vestras contemplans afflictiónes, nescio. Quot carceres sanctificastis! quot catenas decorastis! quot torménta sustinuistis! quot maledicta tolerástis! quómodo Christum portastis! quómodo prædicatióne ecclésias lætificastis! Sunt benedicta vestræ linguæ instruménta: sánguine conspersa sunt membra vestra propter Ecclésiam. Vos Christum imitáti estis in omnibus. In omnem terram éxiit vester sonus, et verba vestra in fines orbis terræ.

℣. Tu autem, Dómine, miserére nobis.

℟. Deo grátias.

℟. Vidi conjúnctos viros, habéntes spléndidas vestes, et Ángelus Dómini locútus est ad me, dicens:

* Isti sunt viri sancti facti amíci Dei.

℣. Vidi Ángelum Dei fortem, volántem per médium cælum, voce magna clamántem et dicéntem.

℟. Isti sunt viri sancti facti amíci Dei.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Gaudeas, Petre, cui datum est ut ligno crucis Christi fruereris. Et ad Magistri quidem similitúdinem voluísti crucifigi, non recta quidem figura, ut Christus Dóminus; sed cápite in terram verso, tamquam qui a terra in cælum iter fáceres. Beáti clavi, qui sancta illa membra penetrarunt. Tu cum omni fiducia in manus Dómini ánimam tradidísti, qui assidue ei et ejus sponsæ Ecclésiæ servísti, qui fervénti spíritu Dóminum dilexísti, ómnium Apostolórum fidelíssimus.

℣. Tu autem, Dómine, miserére nobis.

℟. Deo grátias.

℟. Beáti estis, cum maledíxerint vobis hómines, et persecúti vos fúerint, et díxerint omne malum advérsum vos, mentiéntes, propter me:

* Gaudéte et exsultáte, quóniam merces vestra copiósa est in cælis.

℣. Cum vos óderint hómines, et cum separáverint vos, et exprobráverint, et ejécerint nomen vestrum tamquam malum propter Fílium hóminis.

℟. Gaudéte et exsultáte, quóniam merces vestra copiósa est in cælis.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Gaudeas et tu, beate Paule, cui caput fuit gládio amputátum, cujus virtútes nullis verbis explicari possunt. Quisnam gládius sanctum guttur tuum pervasit, Dominicum, inquam, instruméntum, quod a cælo habétur in admiratióne, et quod terra reverétur? Quisnam locus tuum sánguinem excepit, lactis spécie in ejus qui te percússit, túnica apparentem? qui ánimam illíus bárbari supra modum dulciórem reddens, fidélem effécit cum sociis. Sit mihi gládius ille pro coróna, et clavi Petri pro gemmis infixis in diadémate.

℣. Tu autem, Dómine, miserére nobis.

℟. Deo grátias.

℟. Isti sunt triumphatóres et amíci Dei, qui contemnéntes jussa príncipum, meruérunt prǽmia ætérna:

* Modo coronántur, et accípiunt palmam.

℣. Isti sunt qui venérunt ex magna tribulatióne, et lavérunt stolas suas in sánguine Agni.

℟. Modo coronántur, et accípiunt palmam.

℣. Glória Patri, et Fílio, * et Spirítui Sancto.

℟. Modo coronántur, et accípiunt palmam.

Nocturnus III.

Ant. Exáudiat te * Dóminus in die tribulatiónis. ‡

Psalmus 19 [7]

19:2 Exáudiat te Dóminus in die tribulatiónis: * ‡ prótegat te nomen Dei Jacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ ejus.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exáudiat te Dóminus in die tribulatiónis.

Ant. Dómine, * in virtúte tua lætábitur rex. ‡

Psalmus 20 [8]

20:2 Dómine, in virtúte tua lætábitur rex: * ‡ et super salutáre tuum exsultábit veheménter.

20:3 Desidérium cordis ejus tribuísti ei: * et voluntáte labiórum ejus non fraudásti eum.

20:4 Quóniam prævenísti eum in benedictiónibus dulcédinis: * posuísti in cápite ejus corónam de lápide pretióso.

20:5 Vitam pétiit a te: * et tribuísti ei longitúdinem diérum in sǽculum, et in sǽculum sǽculi.

20:6 Magna est glória ejus in salutári tuo: * glóriam et magnum decórem impónes super eum.

20:7 Quóniam dabis eum in benedictiónem in sǽculum sǽculi: * lætificábis eum in gáudio cum vultu tuo.

20:8 Quóniam rex sperat in Dómino: * et in misericórdia Altíssimi non commovébitur.

20:9 Inveniátur manus tua ómnibus inimícis tuis: * déxtera tua invéniat omnes, qui te odérunt.

20:10 Pones eos ut clíbanum ignis in témpore vultus tui: * Dóminus in ira sua conturbábit eos, et devorábit eos ignis.

20:11 Fructum eórum de terra perdes: * et semen eórum a fíliis hóminum.

20:12 Quóniam declinavérunt in te mala: * cogitavérunt consília, quæ non potuérunt stabilíre.

20:13 Quóniam pones eos dorsum: * in relíquiis tuis præparábis vultum eórum.

20:14 Exaltáre, Dómine, in virtúte tua: * cantábimus et psallémus virtútes tuas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in virtúte tua lætábitur rex.

Ant. Exaltábo te, * Dómine, quóniam suscepísti me. ‡

Psalmus 29 [9]

29:2 Exaltábo te, Dómine, quóniam suscepísti me: * ‡ nec delectásti inimícos meos super me.

29:3 Dómine, Deus meus, clamávi ad te, * et sanásti me.

29:4 Dómine, eduxísti ab inférno ánimam meam: * salvásti me a descendéntibus in lacum.

29:5 Psállite Dómino, sancti ejus: * et confitémini memóriæ sanctitátis ejus.

29:6 Quóniam ira in indignatióne ejus: * et vita in voluntáte ejus.

29:6 Ad vésperum demorábitur fletus: * et ad matutínum lætítia.

29:7 Ego autem dixi in abundántia mea: * Non movébor in ætérnum.

29:8 Dómine, in voluntáte tua, * præstitísti decóri meo virtútem.

29:8 Avertísti fáciem tuam a me, * et factus sum conturbátus.

29:9 Ad te, Dómine, clamábo: * et ad Deum meum deprecábor.

29:10 Quæ utílitas in sánguine meo, * dum descéndo in corruptiónem?

29:10 Numquid confitébitur tibi pulvis, * aut annuntiábit veritátem tuam?

29:11 Audívit Dóminus, et misértus est mei: * Dóminus factus est adjútor meus.

29:12 Convertísti planctum meum in gáudium mihi: * conscidísti saccum meum, et circumdedísti me lætítia:

29:13 Ut cantet tibi glória mea, et non compúngar: * Dómine, Deus meus, in ætérnum confitébor tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltábo te, Dómine, quóniam suscepísti me.

℣. Psállite Dómino sancti ejus.

℟. Et confitémini memóriæ sanctitátis ejus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 14:22-33

In illo témpore: Cómpulit Jesus discipulos ascendere in naviculam, et præcedere eum trans fretum, donec dimítteret turbas. Et réliqua.

Homilía sancti Hierónymi Presbýteri

Liber 2 Comment. in cap. 14 Matth.

Discípulis Dóminus præcepit transfretare, et cómpulit ut ascenderent naviculam. Quo sermóne osténditur, invitos eos a Dómino recessisse, dum amóre Præceptoris ne punctum quidem témporis ab eo volunt separari. Et, dimissa turba, ascéndit in montem solus orare. Si fuíssent cum eo discípuli Petrus et Jacobus et Joánnes, qui víderant glóriam transformáti, fórsitan ascendíssent in montem cum eo; sed turba ad sublimia sequi non potest, nisi docúerit eam juxta mare in littore et alúerit in desérto.

℣. Tu autem, Dómine, miserére nobis.

℟. Deo grátias.

℟. Isti sunt qui vivéntes in carne, plantavérunt Ecclésiam sánguine suo:

* Cálicem Dómini bibérunt, et amíci Dei facti sunt.

℣. In omnem terram exívit sonus eórum, et in fines orbis terræ verba eórum.

℟. Cálicem Dómini bibérunt, et amíci Dei facti sunt.

℣. Jube, domne, benedícere.

Benedictio. Quorum festum cólimus, ipsi intercédant pro nobis ad Dóminum.

℟. Amen.

Lectio 8

Quod autem ascéndit solus orare, non ad eum réferas, qui de quinque pánibus quinque míllia saturávit hóminum, exceptis párvulis et muliéribus; sed ad eum, qui, audíta morte Joánnis, secessit in solitúdinem: non quod personam Dómini separemus, sed quod ópera ejus inter Deum hominémque divisa sint. Navícula autem in médio mari jactabátur fluctibus. Recte quasi invíti et retractántes Apóstoli a Dómino recesserant, ne, illo absente, naufragia sustinérent.

℣. Tu autem, Dómine, miserére nobis.

℟. Deo grátias.

℟. Isti sunt viri sancti, quos elégit Dóminus in caritáte non ficta, et dedit illis glóriam sempitérnam:

* Quorum doctrína fulget Ecclésia, ut sole luna.

℣. Sancti per fidem vicérunt regna: operáti sunt justítiam.

℟. Quorum doctrína fulget Ecclésia, ut sole luna.

℣. Glória Patri, et Fílio, * et Spirítui Sancto.

℟. Quorum doctrína fulget Ecclésia, ut sole luna.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Denique, Dómino in montis cacúmine commorante, statim ventus contrarius óritur, et turbat mare, et periclitántur Apóstoli; et tamdiu imminens naufragium persevérat, quámdiu Jesus véniat. Quarta autem vigília noctis venit ad eos ámbulans supra mare. Statiónes et vigíliæ militares in terna horárum spatia dividúntur. Quando ergo dicit, quarta vigília noctis venisse ad eos Dóminum, osténdit tota nocte periclitatos; et extremo noctis, atque in consummatióne mundi, eis auxílium præbiturum.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, cujus déxtera beátum Petrum ambulántem in fluctibus, ne mergerétur, eréxit, et coapóstolum ejus Paulum, tértio naufragántem, de profúndo pélagi liberávit: exáudi nos propítius, et concéde; ut, ambórum meritis, æternitátis glóriam consequámur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte * Deo in voce exsultatiónis.

Psalmus 46 [1]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo in voce exsultatiónis.

Ant. Inténde * voci oratiónis meæ, Rex meus et Deus meus.

Psalmus 5 [2]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit juxta te malígnus: * neque permanébunt injústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in justítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * júdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces justo.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde voci oratiónis meæ, Rex meus et Deus meus.

Ant. Deus majestátis * intónuit: afférte glóriam nómini ejus.

Psalmus 28 [3]

28:1 Afférte Dómino, fílii Dei: * afférte Dómino fílios aríetum.

28:2 Afférte Dómino glóriam et honórem, afférte Dómino glóriam nómini ejus: * adoráte Dóminum in átrio sancto ejus.

28:3 Vox Dómini super aquas, Deus majestátis intónuit: * Dóminus super aquas multas.

28:4 Vox Dómini in virtúte: * vox Dómini in magnificéntia.

28:5 Vox Dómini confringéntis cedros: * et confrínget Dóminus cedros Líbani:

28:6 Et commínuet eas tamquam vítulum Líbani: * et diléctus quemádmodum fílius unicórnium.

28:7 Vox Dómini intercidéntis flammam ignis: * vox Dómini concutiéntis desértum: et commovébit Dóminus desértum Cades.

28:9 Vox Dómini præparántis cervos, et revelábit condénsa: * et in templo ejus omnes dicent glóriam.

28:10 Dóminus dilúvium inhabitáre facit: * et sedébit Dóminus Rex in ætérnum.

28:11 Dóminus virtútem pópulo suo dabit: * Dóminus benedícet pópulo suo in pace.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus majestátis intónuit: afférte glóriam nómini ejus.

Ant. Laudámus nomen tuum * ínclitum, Deus noster.

Canticum David [4]

1 Par. 29:10-13

29:10 Benedíctus es, Dómine, Deus Israël patris nostri, * ab ætérno in ætérnum.

29:11 Tua est, Dómine, magnificéntia, et poténtia, * et glória, atque victória:

29:11 Et tibi laus: * cuncta enim quæ in cælo sunt, et in terra, tua sunt:

29:11 Tuum, Dómine, regnum, * et tu es super omnes príncipes.

29:12 Tuæ divítiæ, et tua est glória: * tu domináris ómnium,

29:12 In manu tua virtus et poténtia: * in manu tua magnitúdo, et impérium ómnium.

29:13 Nunc ígitur, Deus noster, confitémur tibi, * et laudámus nomen tuum ínclitum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudámus nomen tuum ínclitum, Deus noster.

Ant. Laudáte * Dóminum omnes gentes. ‡

Psalmus 116 [5]

116:1 Laudáte Dóminum, omnes gentes: * ‡ laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum omnes gentes.

Capitulum Hymnus Versus {ex Commune aut Festo}

Eph 2:19-20

Fratres: Jam non estis hóspites et ádvenæ: sed estis cives Sanctórum et doméstici Dei: superædificáti super fundaméntum Apostolórum, et Prophetárum, ipso summo angulári lápide Christo Jesu.

℟. Deo grátias.

Hymnus

Exsúltet orbis gáudiis:

Cælum resúltet láudibus:

Apostolórum glóriam

Tellus et astra cóncinunt.

Vos sæculórum júdices,

Et vera mundi lúmina:

Votis precámur córdium,

Audíte voces súpplicum.

Qui templa cæli cláuditis,

Serásque verbo sólvitis,

Nos a reátu nóxios

Solvi jubéte, quǽsumus.

Præcépta quorum prótinus

Languor salúsque séntiunt:

Sanáte mentes lánguidas:

Augéte nos virtútibus.

Ut, cum redíbit árbiter

In fine Christus sǽculi,

Nos sempitérni gáudii

Concédat esse cómpotes.

Patri, simúlque Fílio,

Tibíque Sancte Spíritus,

Sicut fuit, sit júgiter

Sæclum per omne glória.

Amen.

℣. In omnem terram exívit sonus eórum.

℟. Et in fines orbis terræ verba eórum.

Canticum: Benedictus {Antiphona ex Proprio Sanctorum}

Ant. Gloriosi principes terræ, * quomodo in vita sua dilexerunt se, ita et in morte non sunt separati.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Gloriosi principes terræ, quomodo in vita sua dilexerunt se, ita et in morte non sunt separati.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, cujus déxtera beátum Petrum ambulántem in fluctibus, ne mergerétur, eréxit, et coapóstolum ejus Paulum, tértio naufragántem, de profúndo pélagi liberávit: exáudi nos propítius, et concéde; ut, ambórum meritis, æternitátis glóriam consequámur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ínnocens mánibus.

Psalmus 23 [1]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(2-7b) [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(8-15b) [3]

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ínnocens mánibus et mundo corde ascéndet in montem Dómini.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Nonis Júlii Luna vicésima secúnda Anno Dómini 2026

Sanctórum Episcopórum et Confessórum Cyrílli et Methódii fratrum, quorum natális respectíve ágitur sextodécimo Kaléndas Mártii et octávo Idus Aprílis.

Romæ sanctórum Mártyrum Cláudii Commentariénsis, Nicostráti primiscrínii, qui fuit vir beátæ Mártyris Zoæ, Castórii, Victoríni et Symphoriáni; quos omnes sanctus Sebastiánus ad fidem Christi perdúxit, et beátus Polycárpus Présbyter baptizávit. Eósdem, in perquiréndis sanctórum Mártyrum corpóribus occupátos, Fabiánus Judex comprehéndi jussit, et, cum eos, per decem dies minis et blandítiis exágitans, in nullo pénitus posset commovére, jussit tértio torquéri, ac póstea in mare præcípites dari.

Dyrráchii, in Macedónia, sanctórum Mártyrum Peregríni, Luciáni, Pompéji, Hesýchii, Pápii, Saturníni et Germáni; qui, natióne Itáli, in persecutióne Trajáni, cum ad eam urbem confugíssent, et ibi sanctum Astíum Epíscopum, pro fide Christi, in cruce pendéntem vidérent, ac se páriter Christiános esse palam confiteréntur, ídeo, Prǽsidis jussu, tenti sunt atque in mare demérsi.

Bríxiæ sancti Apollónii, Epíscopi et Confessóris.

Eystádii, in Germánia, sancti Willebáldi, ejúsdem urbis primi Epíscopi, qui fílius éxstitit sancti Richárdi, Anglórum Regis, et frater sanctæ Walbúrgæ Vírginis; atque, una cum sancto Bonifátio, labórans in Evangélio, multas gentes convértit ad Christum.

Arvérnis, in Gállia, sancti Illídii Epíscopi.

Urgéllæ, in Hispánia Tarraconénsi, sancti Odónis Epíscopi.

In Anglia sancti Heddæ, Epíscopi Sáxonum occidentálium.

Alexandríæ natális sancti Pantǽni, viri Apostólici et omni sapiéntia adornáti, cui tantum stúdii et amóris erga verbum Dei fuit, ut étiam ad prædicándum Christi Evangélium géntibus quæ in Oriéntis últimis secéssibus recondúntur, fídei et devotiónis calóre succénsus, proféctus sit; ac demum, Alexandríam revérsus, ibi, sub Antoníno Caracálla, in pace quiévit.

Eboriáci, in território Meldénsi, sanctæ Edilbúrgæ, Abbatíssæ et Vírginis, Anglórum Regis fíliæ.

Perúsiæ Beáti Benedícti Papæ Undécimi, Tarvisíni, ex Ordine Prædicatórum, Confessóris; qui, brevi Pontificátus sui spátio, Ecclésiæ pacem, disciplínæ restauratiónem, religiónis increméntum mirífice promóvit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Act 5:41

Ibant Apóstoli gaudéntes a conspéctu concílii, quóniam digni hábiti sunt pro nómine Jesu contuméliam pati.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Illuminátio mea.

Psalmus 26(1-6) [1]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum ejus.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo ejus hóstiam vociferatiónis: * cantábo, et psalmum dicam Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 26(7-14) [2]

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adjútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 27 [3]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum ejus * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adjútor meus, et protéctor meus: * in ipso sperávit cor meum, et adjútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illuminátio mea et salus mea Dóminus.

Capitulum Responsorium Versus {ex Commune aut Festo}

Eph 2:19-20

Fratres: Jam non estis hóspites et ádvenæ: sed estis cives Sanctórum et doméstici Dei: superædificáti super fundaméntum Apostolórum, et Prophetárum, ipso summo angulári lápide Christo Jesu.

℟. Deo grátias.

℟.br. In omnem terram * Exívit sonus eórum.

℟. In omnem terram * Exívit sonus eórum.

℣. Et in fines orbis terræ verba eórum.

℟. Exívit sonus eórum.

℣. Glória Patri, et Fílio, * et Spirítui Sancto.

℟. In omnem terram * Exívit sonus eórum.

℣. Constítues eos príncipes super omnem terram.

℟. Mémores erunt nóminis tui, Dómine.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, cujus déxtera beátum Petrum ambulántem in fluctibus, ne mergerétur, eréxit, et coapóstolum ejus Paulum, tértio naufragántem, de profúndo pélagi liberávit: exáudi nos propítius, et concéde; ut, ambórum meritis, æternitátis glóriam consequámur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In tua justítia.

Psalmus 30(2-9) [1]

30:2 In te, Dómine, sperávi, non confúndar in ætérnum: * in justítia tua líbera me.

30:3 Inclína ad me aurem tuam, * accélera ut éruas me.

30:3 Esto mihi in Deum protectórem, et in domum refúgii: * ut salvum me fácias.

30:4 Quóniam fortitúdo mea, et refúgium meum es tu: * et propter nomen tuum dedúces me, et enútries me.

30:5 Edúces me de láqueo hoc, quem abscondérunt mihi: * quóniam tu es protéctor meus.

30:6 In manus tuas comméndo spíritum meum: * redemísti me, Dómine, Deus veritátis.

30:7 Odísti observántes vanitátes, * supervácue.

30:7 Ego autem in Dómino sperávi: * exsultábo, et lætábor in misericórdia tua.

30:8 Quóniam respexísti humilitátem meam, * salvásti de necessitátibus ánimam meam.

30:9 Nec conclusísti me in mánibus inimíci: * statuísti in loco spatióso pedes meos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(10-19) [2]

30:10 Miserére mei, Dómine, quóniam tríbulor: * conturbátus est in ira óculus meus, ánima mea, et venter meus:

30:11 Quóniam defécit in dolóre vita mea: * et anni mei in gemítibus.

30:11 Infirmáta est in paupertáte virtus mea: * et ossa mea conturbáta sunt.

30:12 Super omnes inimícos meos factus sum oppróbrium et vicínis meis valde: * et timor notis meis.

30:12 Qui vidébant me, foras fugérunt a me: * oblivióni datus sum, tamquam mórtuus a corde.

30:13 Factus sum tamquam vas pérditum: * quóniam audívi vituperatiónem multórum commorántium in circúitu.

30:14 In eo dum convenírent simul advérsum me, * accípere ánimam meam consiliáti sunt.

30:15 Ego autem in te sperávi, Dómine: * dixi: Deus meus es tu: in mánibus tuis sortes meæ.

30:16 Éripe me de manu inimicórum meórum, * et a persequéntibus me.

30:17 Illústra fáciem tuam super servum tuum, salvum me fac in misericórdia tua: * Dómine, non confúndar, quóniam invocávi te.

30:18 Erubéscant ímpii, et deducántur in inférnum: * muta fiant lábia dolósa.

30:19 Quæ loquúntur advérsus justum iniquitátem: * in supérbia, et in abusióne.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(20-25) [3]

30:20 Quam magna multitúdo dulcédinis tuæ, Dómine, * quam abscondísti timéntibus te.

30:20 Perfecísti eis, qui sperant in te, * in conspéctu filiórum hóminum.

30:21 Abscóndes eos in abscóndito faciéi tuæ * a conturbatióne hóminum.

30:21 Próteges eos in tabernáculo tuo * a contradictióne linguárum.

30:22 Benedíctus Dóminus: * quóniam mirificávit misericórdiam suam mihi in civitáte muníta.

30:23 Ego autem dixi in excéssu mentis meæ: * Projéctus sum a fácie oculórum tuórum.

30:23 Ídeo exaudísti vocem oratiónis meæ, * dum clamárem ad te.

30:24 Dilígite Dóminum omnes sancti ejus: * quóniam veritátem requíret Dóminus, et retríbuet abundánter faciéntibus supérbiam.

30:25 Viríliter ágite, et confortétur cor vestrum, * omnes, qui sperátis in Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In tua justítia líbera me, Dómine.

Capitulum Responsorium Versus {ex Commune aut Festo}

Act 5:12

Per manus autem Apostolórum fiébant signa et prodígia multa in plebe.

℟. Deo grátias.

℟.br. Constítues eos príncipes * Super omnem terram.

℟. Constítues eos príncipes * Super omnem terram.

℣. Mémores erunt nóminis tui, Dómine.

℟. Super omnem terram.

℣. Glória Patri, et Fílio, * et Spirítui Sancto.

℟. Constítues eos príncipes * Super omnem terram.

℣. Nimis honoráti sunt amíci tui, Deus.

℟. Nimis confortátus est principátus eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, cujus déxtera beátum Petrum ambulántem in fluctibus, ne mergerétur, eréxit, et coapóstolum ejus Paulum, tértio naufragántem, de profúndo pélagi liberávit: exáudi nos propítius, et concéde; ut, ambórum meritis, æternitátis glóriam consequámur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Exsultáte, justi.

Psalmus 31 [1]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu ejus dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et injustítiam meam non abscóndi.

31:5 Dixi: Confitébor advérsum me injustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, justi, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(1-11) [2]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(12-22) [3]

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultáte, justi, et gloriámini, omnes recti corde.

Capitulum Responsorium Versus {ex Commune aut Festo}

Act 5:41

Ibant Apóstoli gaudéntes a conspéctu concílii, quóniam digni hábiti sunt pro nómine Jesu contuméliam pati.

℟. Deo grátias.

℟.br. Nimis honoráti sunt * Amíci tui, Deus.

℟. Nimis honoráti sunt * Amíci tui, Deus.

℣. Nimis confortátus est principátus eórum.

℟. Amíci tui, Deus.

℣. Glória Patri, et Fílio, * et Spirítui Sancto.

℟. Nimis honoráti sunt * Amíci tui, Deus.

℣. Annuntiavérunt ópera Dei.

℟. Et facta ejus intellexérunt.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, cujus déxtera beátum Petrum ambulántem in fluctibus, ne mergerétur, eréxit, et coapóstolum ejus Paulum, tértio naufragántem, de profúndo pélagi liberávit: exáudi nos propítius, et concéde; ut, ambórum meritis, æternitátis glóriam consequámur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Inclinávit Dóminus * aurem suam mihi.

Psalmus 114 [1]

114:1 Diléxi, quóniam exáudiet Dóminus * vocem oratiónis meæ.

114:2 Quia inclinávit aurem suam mihi: * et in diébus meis invocábo.

114:3 Circumdedérunt me dolóres mortis: * et perícula inférni invenérunt me.

114:3 Tribulatiónem et dolórem invéni: * et nomen Dómini invocávi.

114:4 O Dómine, líbera ánimam meam: † miséricors Dóminus, et justus, * et Deus noster miserétur.

114:6 Custódiens párvulos Dóminus: * humiliátus sum, et liberávit me.

114:7 Convértere, ánima mea, in réquiem tuam: * quia Dóminus benefécit tibi.

114:8 Quia erípuit ánimam meam de morte: † óculos meos a lácrimis, * pedes meos a lapsu.

114:9 Placébo Dómino * in regióne vivórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclinávit Dóminus aurem suam mihi.

Ant. Vota mea * Dómino reddam coram omni pópulo ejus.

Psalmus 115 [2]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vota mea Dómino reddam coram omni pópulo ejus.

Ant. Clamávi * et Dóminus exaudívit me.

Psalmus 119 [3]

119:1 Ad Dóminum cum tribulárer clamávi: * et exaudívit me.

119:2 Dómine, líbera ánimam meam a lábiis iníquis, * et a lingua dolósa.

119:3 Quid detur tibi, aut quid apponátur tibi * ad linguam dolósam?

119:4 Sagíttæ poténtis acútæ, * cum carbónibus desolatóriis.

119:5 Heu mihi, quia incolátus meus prolongátus est: † habitávi cum habitántibus Cedar: * multum íncola fuit ánima mea.

119:7 Cum his, qui odérunt pacem, eram pacíficus: * cum loquébar illis, impugnábant me gratis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamávi et Dóminus exaudívit me.

Ant. Auxílium meum * a Dómino, qui fecit cælum et terram.

Psalmus 120 [4]

120:1 Levávi óculos meos in montes, * unde véniet auxílium mihi.

120:2 Auxílium meum a Dómino, * qui fecit cælum et terram.

120:3 Non det in commotiónem pedem tuum: * neque dormítet qui custódit te.

120:4 Ecce, non dormitábit neque dórmiet, * qui custódit Israël.

120:5 Dóminus custódit te, Dóminus protéctio tua, * super manum déxteram tuam.

120:6 Per diem sol non uret te: * neque luna per noctem.

120:7 Dóminus custódit te ab omni malo: * custódiat ánimam tuam Dóminus.

120:8 Dóminus custódiat intróitum tuum, et éxitum tuum: * ex hoc nunc, et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxílium meum a Dómino, qui fecit cælum et terram.

Ant. Lætátus sum * in his, quæ dicta sunt mihi. ‡

Psalmus 121 [5]

121:1 Lætátus sum in his, quæ dicta sunt mihi: * ‡ In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætátus sum in his, quæ dicta sunt mihi.

Capitulum Hymnus Versus {ex Commune aut Festo}

Eph 2:19-20

Fratres: Jam non estis hóspites et ádvenæ: sed estis cives Sanctórum et doméstici Dei: superædificáti super fundaméntum Apostolórum, et Prophetárum, ipso summo angulári lápide Christo Jesu.

℟. Deo grátias.

Hymnus

Exsúltet orbis gáudiis:

Cælum resúltet láudibus:

Apostolórum glóriam

Tellus et astra cóncinunt.

Vos sæculórum júdices,

Et vera mundi lúmina:

Votis precámur córdium,

Audíte voces súpplicum.

Qui templa cæli cláuditis,

Serásque verbo sólvitis,

Nos a reátu nóxios

Solvi jubéte, quǽsumus.

Præcépta quorum prótinus

Languor salúsque séntiunt:

Sanáte mentes lánguidas:

Augéte nos virtútibus.

Ut, cum redíbit árbiter

In fine Christus sǽculi,

Nos sempitérni gáudii

Concédat esse cómpotes.

Patri, simúlque Fílio,

Tibíque Sancte Spíritus,

Sicut fuit, sit júgiter

Sæclum per omne glória.

Amen.

℣. Constítues eos príncipes super omnem terram.

℟. Mémores erunt nóminis tui, Dómine.

Canticum: Magnificat {Antiphona ex Proprio Sanctorum}

Ant. Petrus Apostolus, * et Paulus Doctor Gentium, ipsi nos docuerunt legem tuam Domine.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Petrus Apostolus, et Paulus Doctor Gentium, ipsi nos docuerunt legem tuam Domine.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, cujus déxtera beátum Petrum ambulántem in fluctibus, ne mergerétur, eréxit, et coapóstolum ejus Paulum, tértio naufragántem, de profúndo pélagi liberávit: exáudi nos propítius, et concéde; ut, ambórum meritis, æternitátis glóriam consequámur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Ss. Cyrilli et Methodii Pont. et Conf.

Ant. O quam speciósi pedes evangelizántium pacem, evangelizántium bona, dicéntium Sion: Regnábit Deus tuus.

℣. Sacerdótes tui induántur justítiam.

℟. Et Sancti tui exsúltent.

Orémus.

Omnípotens sempitérne Deus, qui Slavóniæ gentes per beátos Confessóres tuos atque Pontífices Cyríllum et Methódium ad agnitiónem tui nóminis veníre tribuísti: præsta; ut, quorum festivitáte gloriámur, eórum consórtio copulémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Salvum me fac.

Psalmus 6 [1]

6:2 Dómine, ne in furóre tuo árguas me, * neque in ira tua corrípias me.

6:3 Miserére mei, Dómine, quóniam infírmus sum: * sana me, Dómine, quóniam conturbáta sunt ossa mea.

6:4 Et ánima mea turbáta est valde: * sed tu, Dómine, úsquequo?

6:5 Convértere, Dómine, et éripe ánimam meam: * salvum me fac propter misericórdiam tuam.

6:6 Quóniam non est in morte qui memor sit tui: * in inférno autem quis confitébitur tibi?

6:7 Laborávi in gémitu meo, † lavábo per síngulas noctes lectum meum: * lácrimis meis stratum meum rigábo.

6:8 Turbátus est a furóre óculus meus: * inveterávi inter omnes inimícos meos.

6:9 Discédite a me, omnes, qui operámini iniquitátem: * quóniam exaudívit Dóminus vocem fletus mei.

6:10 Exaudívit Dóminus deprecatiónem meam, * Dóminus oratiónem meam suscépit.

6:11 Erubéscant, et conturbéntur veheménter omnes inimíci mei: * convertántur et erubéscant valde velóciter.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(2-10) [2]

7:2 Dómine, Deus meus, in te sperávi: * salvum me fac ex ómnibus persequéntibus me, et líbera me.

7:3 Nequándo rápiat ut leo ánimam meam, * dum non est qui rédimat, neque qui salvum fáciat.

7:4 Dómine, Deus meus, si feci istud, * si est iníquitas in mánibus meis:

7:5 Si réddidi retribuéntibus mihi mala, * décidam mérito ab inimícis meis inánis.

7:6 Persequátur inimícus ánimam meam, † et comprehéndat, et concúlcet in terra vitam meam, * et glóriam meam in púlverem dedúcat.

7:7 Exsúrge, Dómine, in ira tua: * et exaltáre in fínibus inimicórum meórum.

7:7 Et exsúrge, Dómine, Deus meus, in præcépto quod mandásti: * et synagóga populórum circúmdabit te.

7:8 Et propter hanc in altum regrédere: * Dóminus júdicat pópulos.

7:9 Júdica me, Dómine, secúndum justítiam meam, * et secúndum innocéntiam meam super me.

7:10 Consumétur nequítia peccatórum, et díriges justum, * scrutans corda et renes, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(11-18) [3]

7:11 Justum adjutórium meum a Dómino, * qui salvos facit rectos corde.

7:12 Deus judex justus, fortis, et pátiens: * numquid iráscitur per síngulos dies?

7:13 Nisi convérsi fuéritis, gládium suum vibrábit: * arcum suum teténdit, et parávit illum.

7:14 Et in eo parávit vasa mortis: * sagíttas suas ardéntibus effécit.

7:15 Ecce, partúriit injustítiam: * concépit dolórem, et péperit iniquitátem.

7:16 Lacum apéruit, et effódit eum: * et íncidit in fóveam quam fecit.

7:17 Convertétur dolor ejus in caput ejus: * et in vérticem ipsíus iníquitas ejus descéndet.

7:18 Confitébor Dómino secúndum justítiam ejus: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Dómine, propter misericórdiam tuam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Ss. Cyrilli et Methodii Pont. et Conf.
Duplex
Tempora: Feria tertia infra Hebdomadam VI post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Proprio Sanctorum}

Sédibus cæli nítidis recéptos

Dícite athlétas géminos, fidéles;

Slávicæ duplex columen decúsque

Dícite gentis.

Hos amor fratres sociávit unus,

Unaque abdúxit píetas erémo,

Ferre quo multis célerent beátæ

Pígnora vitæ.

Luce, quæ templis súperis renídet,

Búlgaros complent, Móravos, Bohémos;

Mox feras turmas numerósa Petro

Agmina ducunt.

Débitam cincti méritis corónam,

Pérgite o flecti lácrimis precántum;

Prisca vos Slavis opus est datóres

Dona túeri.

Quæque vos clamat generósa tellus

Servet ætérnæ fídei nitórem:

Quæ dedit princeps, dabit ipsa semper

Roma salútem.

Gentis humánæ Sator et Redémptor,

Qui bonus nobis bona cuncta præbes,

Sint tibi grates, tibi sit per omne

Glória sæclum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Expúgna, Dómine, * impugnántes me.

Psalmus 34(1-10) [1]

34:1 Júdica, Dómine, nocéntes me, * expúgna impugnántes me.

34:2 Apprehénde arma et scutum: * et exsúrge in adjutórium mihi.

34:3 Effúnde frámeam, et conclúde advérsus eos, qui persequúntur me: * dic ánimæ meæ: Salus tua ego sum.

34:4 Confundántur et revereántur, * quæréntes ánimam meam.

34:4 Avertántur retrórsum, et confundántur * cogitántes mihi mala.

34:5 Fiant tamquam pulvis ante fáciem venti: * et Ángelus Dómini coárctans eos.

34:6 Fiat via illórum ténebræ et lúbricum: * et Ángelus Dómini pérsequens eos.

34:7 Quóniam gratis abscondérunt mihi intéritum láquei sui: * supervácue exprobravérunt ánimam meam.

34:8 Véniat illi láqueus, quem ignórat: et cáptio, quam abscóndit, apprehéndat eum: * et in láqueum cadat in ipsum.

34:9 Ánima autem mea exsultábit in Dómino: * et delectábitur super salutári suo.

34:10 Ómnia ossa mea dicent: * Dómine, quis símilis tibi?

34:10 Erípiens ínopem de manu fortiórum ejus: * egénum et páuperem a diripiéntibus eum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Expúgna, Dómine, impugnántes me.

Ant. Restítue ánimam meam * a malefáctis eórum, Dómine.

Psalmus 34(11-17) [2]

34:11 Surgéntes testes iníqui, * quæ ignorábam interrogábant me.

34:12 Retribuébant mihi mala pro bonis: * sterilitátem ánimæ meæ.

34:13 Ego autem cum mihi molésti essent, * induébar cilício.

34:13 Humiliábam in jejúnio ánimam meam: * et orátio mea in sinu meo convertétur.

34:14 Quasi próximum, et quasi fratrem nostrum, sic complacébam: * quasi lugens et contristátus, sic humiliábar.

34:15 Et advérsum me lætáti sunt, et convenérunt: * congregáta sunt super me flagélla, et ignorávi.

34:16 Dissipáti sunt, nec compúncti, tentavérunt me, subsannavérunt me subsannatióne: * frenduérunt super me déntibus suis.

34:17 Dómine, quando respícies? * restítue ánimam meam a malignitáte eórum, a leónibus únicam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Restítue ánimam meam a malefáctis eórum, Dómine.

Ant. Exsúrge, Dómine, * et inténde judício meo.

Psalmus 34(18-28) [3]

34:18 Confitébor tibi in ecclésia magna, * in pópulo gravi laudábo te.

34:19 Non supergáudeant mihi qui adversántur mihi iníque: * qui odérunt me gratis et ánnuunt óculis.

34:20 Quóniam mihi quidem pacífice loquebántur: * et in iracúndia terræ loquéntes, dolos cogitábant.

34:21 Et dilatavérunt super me os suum: * dixérunt: Euge, euge, vidérunt óculi nostri.

34:22 Vidísti, Dómine, ne síleas: * Dómine, ne discédas a me.

34:23 Exsúrge et inténde judício meo: * Deus meus, et Dóminus meus in causam meam.

34:24 Júdica me secúndum justítiam tuam, Dómine, Deus meus, * et non supergáudeant mihi.

34:25 Non dicant in córdibus suis: Euge, euge, ánimæ nostræ: * nec dicant: Devorávimus eum.

34:26 Erubéscant et revereántur simul, * qui gratulántur malis meis.

34:26 Induántur confusióne et reveréntia * qui magna loquúntur super me.

34:27 Exsúltent et læténtur qui volunt justítiam meam: * et dicant semper: Magnificétur Dóminus qui volunt pacem servi ejus.

34:28 Et lingua mea meditábitur justítiam tuam, * tota die laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, et inténde judício meo.

℣. Lingua mea meditábitur justítiam tuam.

℟. Tota die laudem tuam, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro secúndo Regum

2 Reg 14:4-7

4 Cum ingréssa fuísset múlier Thecuítis ad regem, cécidit coram eo super terram et adorávit et dixit: Serva me, rex.

5 Et ait ad eam rex: Quid causæ habes? Quæ respóndit: Heu, múlier vídua ego sum; mórtuus est enim vir meus.

6 Et ancíllæ tuæ erant duo fílii, qui rixáti sunt advérsum se in agro, nullúsque erat qui eos prohibére posset, et percússit alter álterum et interfécit eum.

7 Et ecce consúrgens univérsa cognátio advérsum ancíllam tuam dicit: Trade eum qui percússit fratrem suum, ut occidámus eum pro ánima fratris sui quem interfécit, et deleámus herédem. Et quærunt exstínguere scintíllam meam quæ relícta est, ut non supérsit viro meo nomen, et relíquiæ super terram.

℣. Tu autem, Dómine, miserére nobis.

℟. Deo grátias.

℟. Dómine, si convérsus fúerit pópulus tuus, et oráverit ad sanctuárium tuum:

* Tu exáudies de cælo, Dómine, et líbera eos de mánibus inimicórum suórum.

℣. Si peccáverit in te pópulus tuus, et convérsus égerit pœniténtiam, veniénsque oráverit in isto loco.

℟. Tu exáudies de cælo, Dómine, et líbera eos de mánibus inimicórum suórum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Reg 14:10-14

10 Et ait rex: Qui contradíxerit tibi, adduc eum ad me, et ultra non addet ut tangat te.

11 Quæ ait: Recordétur rex Dómini Dei sui, ut non multiplicéntur próximi sánguinis ad ulciscéndum, et nequáquam interfíciant fílium meum. Qui ait: Vivit Dóminus, quia non cadet de capíllis fílii tui super terram.

12 Dixit ergo múlier: Loquátur ancílla tua ad dóminum meum regem verbum. Et ait: Lóquere.

13 Dixítque múlier: Quare cogitásti hujuscémodi rem contra pópulum Dei et locútus est rex verbum istud, ut peccet et non redúcat ejéctum suum?

14 Omnes mórimur et quasi aquæ dilábimur in terram, quæ non revertúntur, nec vult Deus períre ánimam, sed retráctat cógitans ne pénitus péreat qui abjéctus est.

℣. Tu autem, Dómine, miserére nobis.

℟. Deo grátias.

℟. Factum est, dum tólleret Dóminus Elíam per túrbinem in cælum,

* Eliséus clamábat, dicens: Pater mi, pater mi, currus Israël, et auríga ejus.

℣. Cumque pérgerent, et incedéntes sermocinaréntur, ecce currus ígneus et equi ígnei divisérunt utrúmque, et ascéndit Elías per túrbinem in cælum.

℟. Eliséus clamábat, dicens: Pater mi, pater mi, currus Israël, et auríga ejus.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Reg 14:19-21

19 Et ait rex: Numquid manus Joab tecum est in ómnibus istis? Respóndit múlier et ait: Per salútem ánimæ tuæ, dómine mi rex, nec ad sinístram nec ad déxteram est ex ómnibus his quæ locútus est dóminus meus rex; servus enim tuus Joab ipse præcépit mihi et ipse pósuit in os ancíllæ tuæ ómnia verba hæc.

20 Ut vérterem figúram sermónis hujus, servus tuus Joab præcépit istud; tu autem, dómine mi rex, sápiens es, sicut habet sapiéntiam Angelus Dei, ut intéllegas ómnia super terram.

21 Et ait rex ad Joab: Ecce placátus feci verbum tuum; vade ergo, et révoca púerum Absalom.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus II.

Ant. Noli æmulári * in eo qui prosperátur et facit iniquitátem.

Psalmus 36(1-15) [4]

36:1 Noli æmulári in malignántibus: * neque zeláveris faciéntes iniquitátem.

36:2 Quóniam tamquam fænum velóciter aréscent: * et quemádmodum ólera herbárum cito décident.

36:3 Spera in Dómino, et fac bonitátem: * et inhábita terram, et pascéris in divítiis ejus.

36:4 Delectáre in Dómino: * et dabit tibi petitiónes cordis tui.

36:5 Revéla Dómino viam tuam, et spera in eo: * et ipse fáciet.

36:6 Et edúcet quasi lumen justítiam tuam: et judícium tuum tamquam merídiem: * súbditus esto Dómino, et ora eum.

36:7 Noli æmulári in eo, qui prosperátur in via sua: * in hómine faciénte injustítias.

36:8 Désine ab ira, et derelínque furórem: * noli æmulári ut malignéris.

36:9 Quóniam qui malignántur, exterminabúntur: * sustinéntes autem Dóminum, ipsi hereditábunt terram.

36:10 Et adhuc pusíllum, et non erit peccátor: * et quæres locum ejus et non invénies.

36:11 Mansuéti autem hereditábunt terram: * et delectabúntur in multitúdine pacis.

36:12 Observábit peccátor justum: * et stridébit super eum déntibus suis.

36:13 Dóminus autem irridébit eum: * quóniam próspicit quod véniet dies ejus.

36:14 Gládium evaginavérunt peccatóres: * intendérunt arcum suum,

36:14 Ut deíciant páuperem et ínopem: * ut trucídent rectos corde.

36:15 Gládius eórum intret in corda ipsórum: * et arcus eórum confringátur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Noli æmulári in eo qui prosperátur et facit iniquitátem.

Ant. Brácchia peccatórum * conteréntur, confírmat autem justos Dóminus.

Psalmus 36(16-29) [5]

36:16 Mélius est módicum justo, * super divítias peccatórum multas.

36:17 Quóniam brácchia peccatórum conteréntur: * confírmat autem justos Dóminus.

36:18 Novit Dóminus dies immaculatórum: * et heréditas eórum in ætérnum erit.

36:19 Non confundéntur in témpore malo, et in diébus famis saturabúntur: * quia peccatóres períbunt.

36:20 Inimíci vero Dómini mox ut honorificáti fúerint et exaltáti: * deficiéntes, quemádmodum fumus defícient.

36:21 Mutuábitur peccátor, et non solvet: * justus autem miserétur et tríbuet.

36:22 Quia benedicéntes ei hereditábunt terram: * maledicéntes autem ei disperíbunt.

36:23 Apud Dóminum gressus hóminis dirigéntur: * et viam ejus volet.

36:24 Cum cecíderit non collidétur: * quia Dóminus suppónit manum suam.

36:25 Júnior fui, étenim sénui: * et non vidi justum derelíctum, nec semen ejus quærens panem.

36:26 Tota die miserétur et cómmodat: * et semen illíus in benedictióne erit.

36:27 Declína a malo, et fac bonum: * et inhábita in sǽculum sǽculi.

36:28 Quia Dóminus amat judícium, et non derelínquet sanctos suos: * in ætérnum conservabúntur.

36:28 Injústi puniéntur: * et semen impiórum períbit.

36:29 Justi autem hereditábunt terram: * et inhabitábunt in sǽculum sǽculi super eam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Brácchia peccatórum conteréntur, confírmat autem justos Dóminus.

Ant. Custódi innocéntiam * et vide æquitátem.

Psalmus 36(30-40) [6]

36:30 Os justi meditábitur sapiéntiam, * et lingua ejus loquétur judícium.

36:31 Lex Dei ejus in corde ipsíus, * et non supplantabúntur gressus ejus.

36:32 Consíderat peccátor justum: * et quærit mortificáre eum.

36:33 Dóminus autem non derelínquet eum in mánibus ejus: * nec damnábit eum, cum judicábitur illi.

36:34 Exspécta Dóminum, et custódi viam ejus: et exaltábit te ut hereditáte cápias terram: * cum períerint peccatóres vidébis.

36:35 Vidi ímpium superexaltátum, * et elevátum sicut cedros Líbani.

36:36 Et transívi, et ecce non erat: * et quæsívi eum, et non est invéntus locus ejus.

36:37 Custódi innocéntiam, et vide æquitátem: * quóniam sunt relíquiæ hómini pacífico.

36:38 Injústi autem disperíbunt simul: * relíquiæ impiórum interíbunt.

36:39 Salus autem justórum a Dómino: * et protéctor eórum in témpore tribulatiónis.

36:40 Et adjuvábit eos Dóminus et liberábit eos: * et éruet eos a peccatóribus, et salvábit eos: quia speravérunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custódi innocéntiam et vide æquitátem.

℣. Exspécta Dóminum, et custódi viam ejus.

℟. Exaltábit te, ut hereditáte cápias terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Litteræ Encyclicæ Leónis Papæ XIII

Cyrillus et Methodius fratres germani, Thessalonícæ amplíssimo loco nati, Constantinopolim mature concessérunt, ut in ipsa urbe Oriéntis príncipe humanitátis artes addíscerent. Uterque plurimum brevi profecérunt; sed maxime Cyrillus, qui tantam scientiárum laudem adeptus est, ut singuláris honoris causa Philósophus appellarétur. Deínde mónachum ágere Methodius cœpit; Cyrillus autem dignus est hábitus, cui Theodora imperátrix, auctore Ignátio patriarcha, negotium daret erudiéndi ad fidem christianam Cházaros, trans Chersonésum incoléntes, quos, præceptis suis edoctos et Dei numine instinctos, multiplici superstitióne deleta, ad Jesum Christum adjunxit. Recénti Christianórum communitáte óptime constituta, Constantinopolim rediit álacer, atque in monastérium Polychrónis, quo se jam Methodius receperat, Cyrillus ipse secessit. Interim cum res trans Chersonésum próspere gestas ad Rastilláum Moraviæ príncipem fama detulísset, is de aliquot operariis evangelicis Constantinopoli arcesséndis cum imperatóre Michaéle tertio egit. Igitur Cyrillus et Methodius illi expeditióni destináti, et in Moraviam celebri lætítia excepti, animos christiánis institutiónibus tanta vi tamque operosa industria excolendos aggrediúntur, ut non longo intervallo ea gens nomen Jesu Christo libentíssime dederit. Ad eam rem non parum sciéntia váluit dictiónis Slavónicæ, quam Cyrillus ante percéperat, multumque potuérunt sacræ utriusque Testaménti litteræ, quas proprio pópuli sermóne reddiderat; nam Cyrillus et Methodius príncipes inveniéndi fuérunt ipsas litteras, quibus est sermo ipsórum Slavórum signátus et expréssus eáque de causa ejusdem sermónis auctores non immérito habentur.

℣. Tu autem, Dómine, miserére nobis.

℟. Deo grátias.

℟. Invéni David servum meum, óleo sancto meo unxi eum:

* Manus enim mea auxiliábitur ei.

℣. Nihil profíciet inimícus in eo, et fílius iniquitátis non nocébit ei.

℟. Manus enim mea auxiliábitur ei.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Cum rerum gestárum glóriam secundus rumor Romam nuntiásset, sanctus Nicoláus primus Pontifex maximus fratres optimos Romam conténdere jussit. Illi Romanum iter ingressi, relíquias sancti Clementis primi Pontificis maximi, quas Cyrillus Chersónæ repérerat, secum ádvehunt. Quo nuntio, Hadrianus secundus, qui Nicoláo demortuo fuerat suffectus, clero populóque comitante, boviam eis magna cum honóre significatióne progréditur. Deínde Cyrillus et Methodius de munere apostolico in quo essent sancte laborioséque versáti ad Pontificem maximum, assidénte clero, réferunt. Cum autem eo nómine ab ínvidis accusaréntur, quod sermónem Slavónicum in perfunctióne munerum sacrórum usurpavissent, causam dixére ratiónibus tam certis tamque illustribus, ut Pontifex et clerus et laudarint hómines et probarint. Tum ambo, juráti se in fide beáti Petri et Pontificum Romanórum permansuros, epíscopi ab Hadriáno consecráti sunt. Sed erat provisum divinitus, ut Cyrillus vitæ cursum Romæ cónderet, virtúte magis quam ætate matúrus. Itaque defuncti corpus, elátum fúnere publico, in ipso sepúlcro quod sibi Hadrianus exstruxerat compósitum fuit; tum ad sancti Clementis deductum, et hujus prope cíneres cónditum. Cumque veherétur per urbem inter festos Psalmórum cantus, non tam funeris quam triumphi pompa, visus est pópulus Romanus libaménta honórum cæléstium viro sanctíssimo detulisse. Methodius vero in Moraviam regréssus, ibique factus forma gregis ex animo, rei catholicæ inservire majore in dies studio ínstitit. Quin étiam Pannonios, Búlgaros, Dálmatas in fide christiáni nóminis confirmávit; in Carinthiis autem ad uníus veri Dei cultum traducéndis plurimum elaborávit.

℣. Tu autem, Dómine, miserére nobis.

℟. Deo grátias.

℟. Pósui adjutórium super poténtem, et exaltávi eléctum de plebe mea:

* Manus enim mea auxiliábitur ei.

℣. Invéni David servum meum, óleo sancto meo unxi eum.

℟. Manus enim mea auxiliábitur ei.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Apud Joánnem octavum, qui Hadriáno successerat, íterum de suspecta fide vialatoque more majórum accusatus, ac Romam veníre jussus, coram Joánne et epíscopis aliquot cleroque urbano, facile vicit catholicam prorsus fidem et se retinuisse constanter, et ceteros diligenter edocuísse: quod vero ad linguam Slavonicam in sacris peragéndis usurpatam, se certis de causis ex venia Hadriáni Pontificis, nec sacris Litteris repugnántibus, jure fecísse. Quapropter in re præsénti complexus Methódium Pontifex, potestátem ejus archiepiscopálem expeditionémque Slavónicam, datis étiam litteris, ratam esse jussit. Quare Methodius in Moraviam reversus assignátum sibi munus explere vigilantius perseverávit, pro quo et exsílium libenter passus est. Bohemórum príncipem ejusque uxórem ad fidem perdúxit, et in ea gente christianum nomen longe lateque vulgávit. Evangélii lumen in Polóniam invéxit, et, ut nonnulli scriptores tradunt, sede episcopali Leópoli fundata, in Moscóviam proprii nóminis digréssus, thronum pontificalem Kiowensem constítuit. Demum in Moraviam reversus est ad suos; jamque sese ábripi ad humánum éxitum sentiens, ípsemet sibi successórem designávit, clerumque et pópulum supremis præceptis ad virtútem cohortatus, ea vita, quæ sibi via in cælum fuit, placidíssime defunctus est. Uti Cyrillum Roma, sic Methódium Moravia decedentem summo honóre prosecuta est. Illórum vero festum, quod apud Slavoniæ pópulos jamdiu celebrari consueverat, Leo décimus tertius Pontifex maximus cum Officio ac Missa propria in univérsa Ecclésia quotannis agi præcépit.

℣. Tu autem, Dómine, miserére nobis.

℟. Deo grátias.

℟. Iste est, qui ante Deum magnas virtútes operátus est, et omnis terra doctrína ejus repléta est:

* Ipse intercédat pro peccátis ómnium populórum.

℣. Iste est, qui contémpsit vitam mundi, et pervénit ad cæléstia regna.

℟. Ipse intercédat pro peccátis ómnium populórum.

℣. Glória Patri, et Fílio, * et Spirítui Sancto.

℟. Ipse intercédat pro peccátis ómnium populórum.

Nocturnus III.

Ant. Ne in ira tua * corrípias me, Dómine.

Psalmus 37(2-11) [7]

37:2 Dómine, ne in furóre tuo árguas me, * neque in ira tua corrípias me.

37:3 Quóniam sagíttæ tuæ infíxæ sunt mihi: * et confirmásti super me manum tuam.

37:4 Non est sánitas in carne mea a fácie iræ tuæ: * non est pax óssibus meis a fácie peccatórum meórum.

37:5 Quóniam iniquitátes meæ supergréssæ sunt caput meum: * et sicut onus grave gravátæ sunt super me.

37:6 Putruérunt et corrúptæ sunt cicatríces meæ, * a fácie insipiéntiæ meæ.

37:7 Miser factus sum, et curvátus sum usque in finem: * tota die contristátus ingrediébar.

37:8 Quóniam lumbi mei impléti sunt illusiónibus: * et non est sánitas in carne mea.

37:9 Afflíctus sum, et humiliátus sum nimis: * rugiébam a gémitu cordis mei.

37:10 Dómine, ante te omne desidérium meum: * et gémitus meus a te non est abscónditus.

37:11 Cor meum conturbátum est, derelíquit me virtus mea: * et lumen oculórum meórum, et ipsum non est mecum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne in ira tua corrípias me, Dómine.

Ant. Inténde in adjutórium meum, * Dómine, virtus salútis meæ.

Psalmus 37(12-23) [8]

37:12 Amíci mei, et próximi mei * advérsum me appropinquavérunt, et stetérunt.

37:12 Et qui juxta me erant, de longe stetérunt: * et vim faciébant qui quærébant ánimam meam.

37:13 Et qui inquirébant mala mihi, locúti sunt vanitátes: * et dolos tota die meditabántur.

37:14 Ego autem tamquam surdus non audiébam: * et sicut mutus non apériens os suum.

37:15 Et factus sum sicut homo non áudiens: * et non habens in ore suo redargutiónes.

37:16 Quóniam in te, Dómine, sperávi: * tu exáudies me, Dómine, Deus meus.

37:17 Quia dixi: Nequándo supergáudeant mihi inimíci mei: * et dum commovéntur pedes mei, super me magna locúti sunt.

37:18 Quóniam ego in flagélla parátus sum: * et dolor meus in conspéctu meo semper.

37:19 Quóniam iniquitátem meam annuntiábo: * et cogitábo pro peccáto meo.

37:20 Inimíci autem mei vivunt, et confirmáti sunt super me: * et multiplicáti sunt qui odérunt me iníque.

37:21 Qui retríbuunt mala pro bonis, detrahébant mihi: * quóniam sequébar bonitátem.

37:22 Ne derelínquas me, Dómine, Deus meus: * ne discésseris a me.

37:23 Inténde in adjutórium meum, * Dómine, Deus, salútis meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde in adjutórium meum, Dómine, virtus salútis meæ.

Ant. Ámove, Dómine, * a me plagas tuas.

Psalmus 38 [9]

38:2 Dixi: Custódiam vias meas: * ut non delínquam in lingua mea.

38:2 Pósui ori meo custódiam, * cum consísteret peccátor advérsum me.

38:3 Obmútui, et humiliátus sum, et sílui a bonis: * et dolor meus renovátus est.

38:4 Concáluit cor meum intra me: * et in meditatióne mea exardéscet ignis.

38:5 Locútus sum in lingua mea: * Notum fac mihi, Dómine, finem meum.

38:5 Et númerum diérum meórum quis est: * ut sciam quid desit mihi.

38:6 Ecce mensurábiles posuísti dies meos: * et substántia mea tamquam níhilum ante te.

38:6 Verúmtamen univérsa vánitas, * omnis homo vivens.

38:7 Verúmtamen in imágine pertránsit homo: * sed et frustra conturbátur.

38:7 Thesaurízat: * et ignórat cui congregábit ea.

38:8 Et nunc quæ est exspectátio mea? Nonne Dóminus? * Et substántia mea apud te est.

38:9 Ab ómnibus iniquitátibus meis érue me: * oppróbrium insipiénti dedísti me.

38:10 Obmútui, et non apérui os meum, quóniam tu fecísti: * ámove a me plagas tuas.

38:12 A fortitúdine manus tuæ ego deféci in increpatiónibus: * propter iniquitátem corripuísti hóminem.

38:12 Et tabéscere fecísti sicut aráneam ánimam ejus: * verúmtamen vane conturbátur omnis homo.

38:13 Exáudi oratiónem meam, Dómine, et deprecatiónem meam: * áuribus pércipe lácrimas meas.

38:13 Ne síleas: quóniam ádvena ego sum apud te, et peregrínus, * sicut omnes patres mei.

38:14 Remítte mihi, ut refrígerer priúsquam ábeam, * et ámplius non ero.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámove, Dómine, a me plagas tuas.

℣. Deus, ne síleas a me, remítte mihi.

℟. Quóniam íncola ego sum apud te et peregrínus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 10:1-9

In illo témpore: Designávit Dóminus et álios septuagínta duos: et misit illos binos ante fáciem suam, in omnem civitátem et locum, quo erat ipse ventúrus. Et réliqua.

Homilía sancti Gregórii Papæ

Homilia 17 in Evangelia

Dóminus et Salvátor noster, fratres caríssimi, aliquándo nos sermónibus, aliquándo vero opéribus ádmonet. Ipsa étenim facta ejus præcépta sunt: quia dum áliquid tácitus facit, quid ágere debeámus innotéscit. Ecce enim binos in prædicatiónem discípulos mittit: quia duo sunt præcépta caritátis, Dei vidélicet amor, et próximi: et minus quam inter duos cáritas habéri non potest. Nemo enim próprie ad semetípsum habére caritátem dícitur: sed diléctio in álterum tendit, ut cáritas esse possit.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Induit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Quorum festum cólimus, ipsi intercédant pro nobis ad Dóminum.

℟. Amen.

Lectio 8

Ecce enim binos ad prædicándum discípulos Dóminus mittit: quátenus hoc nobis tácitus ínnuat, quia qui caritátem erga álterum non habet, prædicatiónis offícium suscípere nullátenus debet. Bene autem dícitur, quia misit eos ante fáciem suam in omnem civitátem et locum, quo erat ipse ventúrus. Prædicatóres enim suos Dóminus séquitur: quia prædicátio prǽvenit, et tunc ad mentis nostræ habitáculum Dóminus venit, quando verba exhortatiónis præcúrrunt: atque per hoc véritas in mente suscípitur.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Hinc namque eísdem prædicatóribus Isaías dicit: Paráte viam Dómini, rectas fácite sémitas Dei nostri. Hinc fíliis Psalmísta ait: Iter fácite ei, qui ascéndit super occásum. Super occásum namque Dóminus ascéndit: quia unde in passióne occúbuit, inde majórem suam glóriam resurgéndo manifestávit. Super occásum vidélicet ascéndit; quia mortem quam pértulit, resurgéndo calcávit. Ei ergo qui ascéndit super occásum, iter fácimus, cum nos ejus glóriam vestris méntibus prædicámus, ut eas et ipse post véniens, per amóris sui præséntiam illústret.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui Slavóniæ gentes per beátos Confessóres tuos atque Pontífices Cyríllum et Methódium ad agnitiónem tui nóminis veníre tribuísti: præsta; ut, quorum festivitáte gloriámur, eórum consórtio copulémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Cantáte * Dómino et benedícite nómini ejus.

Psalmus 95 [1]

95:1 Cantáte Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cantáte Dómino et benedícite nómini ejus.

Ant. Salutáre vultus mei, * Deus meus.

Psalmus 42 [2]

42:1 Júdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat juventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salutáre vultus mei, Deus meus.

Ant. Illúmina, Dómine, * vultum tuum super nos.

Psalmus 66 [3]

66:2 Deus misereátur nostri, et benedícat nobis: * illúminet vultum suum super nos, et misereátur nostri.

66:3 Ut cognoscámus in terra viam tuam, * in ómnibus géntibus salutáre tuum.

66:4 Confiteántur tibi pópuli, Deus: * confiteántur tibi pópuli omnes.

66:5 Læténtur et exsúltent gentes: * quóniam júdicas pópulos in æquitáte, et gentes in terra dírigis.

66:6 Confiteántur tibi pópuli, Deus, confiteántur tibi pópuli omnes: * terra dedit fructum suum.

66:7 Benedícat nos Deus, Deus noster, benedícat nos Deus: * et métuant eum omnes fines terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illúmina, Dómine, vultum tuum super nos.

Ant. Exaltáte * Regem sæculórum in opéribus vestris.

Canticum Tobiæ [4]

Tob. 13:1-11

13:1 Magnus es, Dómine, in ætérnum, * et in ómnia sǽcula regnum tuum:

13:2 Quóniam tu flagéllas, et salvas: dedúcis ad ínferos, et redúcis: * et non est qui effúgiat manum tuam.

13:3 Confitémini Dómino, fílii Israël, * et in conspéctu géntium laudáte eum:

13:4 Quóniam ídeo dispérsit vos inter gentes, quæ ignórant eum, * ut vos enarrétis mirabília ejus,

13:5 Et faciátis scire eos, * quia non est álius Deus omnípotens præter eum.

13:6 Ipse castigávit nos propter iniquitátes nostras: * et ipse salvábit nos propter misericórdiam suam.

13:7 Aspícite ergo quæ fecit nobíscum, et cum timóre et tremóre confitémini illi: * Regémque sæculórum exaltáte in opéribus vestris.

13:8 Ego autem in terra captivitátis meæ confitébor illi: * quóniam osténdit majestátem suam in gentem peccatrícem.

13:9 Convertímini ítaque, peccatóres, et fácite justítiam coram Deo, * credéntes quod fáciat vobíscum misericórdiam suam:

13:10 Ego autem, et ánima mea * in eo lætábimur.

13:11 Benedícite Dóminum, omnes elécti ejus: * ágite dies lætítiæ, et confitémini illi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Regem sæculórum in opéribus vestris.

Ant. Laudáte * nomen Dómini, qui statis in domo Dómini.

Psalmus 134 [5]

134:1 Laudáte nomen Dómini, * laudáte, servi, Dóminum.

134:2 Qui statis in domo Dómini, * in átriis domus Dei nostri.

134:3 Laudáte Dóminum, quia bonus Dóminus: * psállite nómini ejus, quóniam suáve.

134:4 Quóniam Jacob elégit sibi Dóminus, * Israël in possessiónem sibi.

134:5 Quia ego cognóvi quod magnus est Dóminus, * et Deus noster præ ómnibus diis.

134:6 Ómnia quæcúmque vóluit, Dóminus fecit in cælo, et in terra, * in mari, et in ómnibus abýssis.

134:7 Edúcens nubes ab extrémo terræ: * fúlgura in plúviam fecit.

134:8 Qui prodúcit ventos de thesáuris suis: * qui percússit primogénita Ægýpti ab hómine usque ad pecus.

134:9 Et misit signa, et prodígia in médio tui, Ægýpte: * in Pharaónem, et in omnes servos ejus.

134:10 Qui percússit gentes multas: * et occídit reges fortes:

134:11 Sehon, regem Amorrhæórum, et Og, regem Basan, * et ómnia regna Chánaan.

134:12 Et dedit terram eórum hereditátem, * hereditátem Israël, pópulo suo.

134:13 Dómine, nomen tuum in ætérnum: * Dómine, memoriále tuum in generatiónem et generatiónem.

134:14 Quia judicábit Dóminus pópulum suum: * et in servis suis deprecábitur.

134:15 Simulácra géntium argéntum, et aurum, * ópera mánuum hóminum.

134:16 Os habent, et non loquéntur: * óculos habent, et non vidébunt.

134:17 Aures habent, et non áudient: * neque enim est spíritus in ore ipsórum.

134:18 Símiles illis fiant qui fáciunt ea: * et omnes qui confídunt in eis.

134:19 Domus Israël, benedícite Dómino: * domus Aaron, benedícite Dómino.

134:20 Domus Levi, benedícite Dómino: * qui timétis Dóminum, benedícite Dómino.

134:21 Benedíctus Dóminus ex Sion, * qui hábitat in Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte nomen Dómini, qui statis in domo Dómini.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

Hymnus

Lux o decóra pátriæ

Slavísque amíca géntibus,

Salvéte, fratres: ánnuo

Vos efferémus cántico.

Quos Roma plaudens éxcipit,

Compléxa mater fílios,

Auget coróna prǽsulum

Novóque firmat róbore.

Terras ad usque bárbaras

Inférre Christum pérgitis;

Quot vanus error lúserat,

Almo replétis lúmine.

Noxis solúta péctora

Ardor supérnus ábripit;

Mutátur horror véprium

In sanctitátis flósculos.

Et nunc seréna cǽlitum

Locáti in aula, súpplici

Adéste voto: Slávicas

Serváte gentes Númini.

Erróre mersos únicum

Ovíle Christi cóngreget;

Factis avítis ǽmula

Fides viréscat púlchrior.

Tu nos, beáta Trínitas,

Cælésti amóre cóncita,

Patrúmque natos ínclita.

Da pérsequi vestígia.

Amen.

℣. Sapiéntiam Sanctórum narrent pópuli.

℟. Et laudem eórum núntiet Ecclésia.

Canticum: Benedictus {Antiphona ex Proprio Sanctorum}

Ant. In sanctitáte * et justítia serviérunt Dómino ómnibus diébus suis: ídeo stolam glóriæ índuit illos Dóminus, Deus Israël.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In sanctitáte et justítia serviérunt Dómino ómnibus diébus suis: ídeo stolam glóriæ índuit illos Dóminus, Deus Israël.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui Slavóniæ gentes per beátos Confessóres tuos atque Pontífices Cyríllum et Methódium ad agnitiónem tui nóminis veníre tribuísti: præsta; ut, quorum festivitáte gloriámur, eórum consórtio copulémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 24(1-7) [1]

24:1 Ad te, Dómine, levávi ánimam meam: * Deus meus, in te confído, non erubéscam.

24:3 Neque irrídeant me inimíci mei: * étenim univérsi, qui sústinent te, non confundéntur.

24:4 Confundántur omnes iníqua agéntes * supervácue.

24:4 Vias tuas, Dómine, demónstra mihi: * et sémitas tuas édoce me.

24:5 Dírige me in veritáte tua, et doce me: * quia tu es, Deus, salvátor meus, et te sustínui tota die.

24:6 Reminíscere miseratiónum tuárum, Dómine, * et misericordiárum tuárum, quæ a sǽculo sunt.

24:7 Delícta juventútis meæ, * et ignorántias meas ne memíneris.

24:7 Secúndum misericórdiam tuam meménto mei tu: * propter bonitátem tuam, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(8-14) [2]

24:8 Dulcis et rectus Dóminus: * propter hoc legem dabit delinquéntibus in via.

24:9 Díriget mansuétos in judício: * docébit mites vias suas.

24:10 Univérsæ viæ Dómini, misericórdia et véritas, * requiréntibus testaméntum ejus et testimónia ejus.

24:11 Propter nomen tuum, Dómine, propitiáberis peccáto meo: * multum est enim.

24:12 Quis est homo qui timet Dóminum? * legem státuit ei in via, quam elégit.

24:13 Ánima ejus in bonis demorábitur: * et semen ejus hereditábit terram.

24:14 Firmaméntum est Dóminus timéntibus eum: * et testaméntum ipsíus ut manifestétur illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(15-22) [3]

24:15 Óculi mei semper ad Dóminum: * quóniam ipse evéllet de láqueo pedes meos.

24:16 Réspice in me, et miserére mei: * quia únicus et pauper sum ego.

24:17 Tribulatiónes cordis mei multiplicátæ sunt: * de necessitátibus meis érue me.

24:18 Vide humilitátem meam, et labórem meum: * et dimítte univérsa delícta mea.

24:19 Réspice inimícos meos quóniam multiplicáti sunt, * et ódio iníquo odérunt me.

24:20 Custódi ánimam meam, et érue me: * non erubéscam quóniam sperávi in te.

24:21 Innocéntes et recti adhæsérunt mihi: * quia sustínui te.

24:22 Líbera, Deus, Israël, * ex ómnibus tribulatiónibus suis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus in te confído non erubéscam.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Octávo Idus Júlii Luna vicésima tértia Anno Dómini 2026

Sanctæ Elísabeth Víduæ, Lusitanórum Regínæ, quæ ad regnum cæléste quarto Nonas hujus mensis transívit.

In Asia minóre sanctórum Aquilæ et Priscíllæ uxóris, de quibus in Actibus Apostolórum scríbitur.

Herbípoli, in Germánia, sancti Chiliáni Epíscopi, qui, a Románo Pontífice ad prædicándum Evangélium missus, ibi, cum multos ad Christum perduxísset, una cum Sóciis Colománno Presbýtero, et Totnáno Diácono, trucidátus est.

In Portu Románo sanctórum quinquagínta mílitum Mártyrum, qui, in sanctæ Bonósæ confessióne ad fidem addúcti, et a beáto Felíce Papa Primo baptizáti, in Aureliáni Imperatóris persecutióne occísi sunt.

Cæsaréæ, in Palæstína, sancti Procópii Mártyris, qui, sub Diocletiáno Imperatóre, a Scythópoli ductus Cæsaréam, illic, ad primam responsiónum ejus confidéntiam, a Júdice Fabiáno est cápite cæsus.

Constantinópoli pássio sanctórum Monachórum Abrahamitárum, qui ob cultum sanctárum Imáginum, resisténtes Theóphilo Imperatóri, martýrium consummárunt.

Spinæ Lambérti, in Æmília, sancti Hadriáni Papæ Tértii, stúdio conciliándi Románæ Ecclésias Orientáles insígnis, ac miráculis clari; cujus corpus in monastérium Nonantulénse fuit delátum, et in æde sancti Silvéstri honorífice cónditum.

Tréviris sancti Auspícii, Epíscopi et Confessóris.

Romæ beáti Eugénii Papæ Tértii, qui, postquam cœnóbium sanctórum Vincéntii et Anastásii ad Aquas Sálvias magna sanctimóniæ ac prudéntiæ laude rexísset, Ecclésiam univérsam, Póntifex Máximus renuntiátus, sanctíssime gubernávit. Cultum autem, ab immemorábili témpore ipsi exhíbitum, Pius Papa Nonus ratum hábuit et confirmávit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Respéxit me.

Psalmus 39(2-9) [1]

39:2 Exspéctans exspectávi Dóminum, * et inténdit mihi.

39:3 Et exaudívit preces meas: * et edúxit me de lacu misériæ, et de luto fæcis.

39:3 Et státuit super petram pedes meos: * et diréxit gressus meos.

39:4 Et immísit in os meum cánticum novum, * carmen Deo nostro.

39:4 Vidébunt multi, et timébunt: * et sperábunt in Dómino.

39:5 Beátus vir, cujus est nomen Dómini spes ejus: * et non respéxit in vanitátes et insánias falsas.

39:6 Multa fecísti tu, Dómine, Deus meus, mirabília tua: * et cogitatiónibus tuis non est qui símilis sit tibi.

39:6 Annuntiávi et locútus sum: * multiplicáti sunt super númerum.

39:7 Sacrifícium et oblatiónem noluísti: * aures autem perfecísti mihi.

39:7 Holocáustum et pro peccáto non postulásti: * tunc dixi: Ecce, vénio.

39:8 In cápite libri scriptum est de me ut fácerem voluntátem tuam: * Deus meus, vólui, et legem tuam in médio cordis mei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(10-14) [2]

39:10 Annuntiávi justítiam tuam in ecclésia magna, * ecce, lábia mea non prohibébo: Dómine, tu scisti.

39:11 Justítiam tuam non abscóndi in corde meo: * veritátem tuam et salutáre tuum dixi.

39:11 Non abscóndi misericórdiam tuam et veritátem tuam * a concílio multo.

39:12 Tu autem, Dómine, ne longe fácias miseratiónes tuas a me: * misericórdia tua et véritas tua semper suscepérunt me.

39:13 Quóniam circumdedérunt me mala, quorum non est númerus: * comprehendérunt me iniquitátes meæ, et non pótui ut vidérem.

39:13 Multiplicátæ sunt super capíllos cápitis mei: * et cor meum derelíquit me.

39:14 Compláceat tibi, Dómine, ut éruas me: * Dómine, ad adjuvándum me réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(15-18) [3]

39:15 Confundántur et revereántur simul, qui quærunt ánimam meam, * ut áuferant eam.

39:15 Convertántur retrórsum, et revereántur, * qui volunt mihi mala.

39:16 Ferant conféstim confusiónem suam, * qui dicunt mihi: Euge, euge.

39:17 Exsúltent et læténtur super te omnes quæréntes te: * et dicant semper: Magnificétur Dóminus: qui díligunt salutáre tuum.

39:18 Ego autem mendícus sum, et pauper: * Dóminus sollícitus est mei.

39:18 Adjútor meus, et protéctor meus tu es: * Deus meus, ne tardáveris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit me et exaudívit deprecatiónem meam Dóminus.

Capitulum Responsorium Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Elégit eum Dóminus sacerdótem sibi.

℟. Ad sacrificándum ei hóstiam laudis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui Slavóniæ gentes per beátos Confessóres tuos atque Pontífices Cyríllum et Methódium ad agnitiónem tui nóminis veníre tribuísti: præsta; ut, quorum festivitáte gloriámur, eórum consórtio copulémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Suscepísti me, Dómine:

Psalmus 40 [1]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(2-6) [2]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi quotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(7-12) [3]

41:7 Ad meípsum ánima mea conturbáta est: * proptérea memor ero tui de terra Jordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum ejus.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscepísti me, Dómine: et confirmásti me in conspéctu tuo.

Capitulum Responsorium Versus {ex Commune aut Festo}

Sir 44:20; 44:22

Non est invéntus símilis illi, qui conserváret legem Excélsi: ídeo jurejurándo fecit illum Dóminus créscere in plebem suam.

℟. Deo grátias.

℟.br. Elégit eum Dóminus * Sacerdótem sibi.

℟. Elégit eum Dóminus * Sacerdótem sibi.

℣. Ad sacrificándum ei hóstiam laudis.

℟. Sacerdótem sibi.

℣. Glória Patri, et Fílio, * et Spirítui Sancto.

℟. Elégit eum Dóminus * Sacerdótem sibi.

℣. Tu es sacérdos in ætérnum.

℟. Secúndum órdinem Melchísedech.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui Slavóniæ gentes per beátos Confessóres tuos atque Pontífices Cyríllum et Methódium ad agnitiónem tui nóminis veníre tribuísti: præsta; ut, quorum festivitáte gloriámur, eórum consórtio copulémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Salvásti nos.

Psalmus 43(2-9) [1]

43:2 Deus áuribus nostris audívimus: * patres nostri annuntiavérunt nobis.

43:2 Opus, quod operátus es in diébus eórum, * et in diébus antíquis.

43:3 Manus tua gentes dispérdidit, et plantásti eos: * afflixísti pópulos, et expulísti eos.

43:4 Nec enim in gládio suo possedérunt terram, * et brácchium eórum non salvávit eos:

43:4 Sed déxtera tua, et brácchium tuum, et illuminátio vultus tui: * quóniam complacuísti in eis.

43:5 Tu es ipse Rex meus et Deus meus: * qui mandas salútes Jacob.

43:6 In te inimícos nostros ventilábimus cornu: * et in nómine tuo spernémus insurgéntes in nobis.

43:7 Non enim in arcu meo sperábo: * et gládius meus non salvábit me.

43:8 Salvásti enim nos de affligéntibus nos: * et odiéntes nos confudísti.

43:9 In Deo laudábimur tota die: * et in nómine tuo confitébimur in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(10-20) [2]

43:10 Nunc autem repulísti et confudísti nos: * et non egrediéris, Deus, in virtútibus nostris.

43:11 Avertísti nos retrórsum post inimícos nostros: * et qui odérunt nos, diripiébant sibi.

43:12 Dedísti nos tamquam oves escárum: * et in géntibus dispersísti nos.

43:13 Vendidísti pópulum tuum sine prétio: * et non fuit multitúdo in commutatiónibus eórum.

43:14 Posuísti nos oppróbrium vicínis nostris, * subsannatiónem et derísum his, qui sunt in circúitu nostro.

43:15 Posuísti nos in similitúdinem géntibus: * commotiónem cápitis in pópulis.

43:16 Tota die verecúndia mea contra me est, * et confúsio faciéi meæ coopéruit me.

43:17 A voce exprobrántis, et obloquéntis: * a fácie inimíci, et persequéntis.

43:18 Hæc ómnia venérunt super nos, nec oblíti sumus te: * et iníque non égimus in testaménto tuo.

43:19 Et non recéssit retro cor nostrum: * et declinásti sémitas nostras a via tua:

43:20 Quóniam humiliásti nos in loco afflictiónis, * et coopéruit nos umbra mortis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(21-26) [3]

43:21 Si oblíti sumus nomen Dei nostri, * et si expándimus manus nostras ad deum aliénum:

43:22 Nonne Deus requíret ista? * ipse enim novit abscóndita cordis.

43:22 Quóniam propter te mortificámur tota die: * æstimáti sumus sicut oves occisiónis.

43:23 Exsúrge, quare obdórmis, Dómine? * exsúrge, et ne repéllas in finem.

43:24 Quare fáciem tuam avértis, * oblivísceris inópiæ nostræ, et tribulatiónis nostræ?

43:25 Quóniam humiliáta est in púlvere ánima nostra: * conglutinátus est in terra venter noster.

43:26 Exsúrge, Dómine, ádjuva nos: * et rédime nos propter nomen tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvásti nos, Dómine, et in nómine tuo confitébimur in sǽcula.

Capitulum Responsorium Versus {ex Commune aut Festo}

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℟. Deo grátias.

℟.br. Tu es sacérdos * In ætérnum.

℟. Tu es sacérdos * In ætérnum.

℣. Secúndum órdinem Melchísedech.

℟. In ætérnum.

℣. Glória Patri, et Fílio, * et Spirítui Sancto.

℟. Tu es sacérdos * In ætérnum.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui Slavóniæ gentes per beátos Confessóres tuos atque Pontífices Cyríllum et Methódium ad agnitiónem tui nóminis veníre tribuísti: præsta; ut, quorum festivitáte gloriámur, eórum consórtio copulémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Qui hábitas in cælis, * miserére nobis.

Psalmus 122 [1]

122:1 Ad te levávi óculos meos, * qui hábitas in cælis.

122:2 Ecce, sicut óculi servórum * in mánibus dominórum suórum,

122:2 Sicut óculi ancíllæ in mánibus dóminæ suæ: * ita óculi nostri ad Dóminum, Deum nostrum, donec misereátur nostri.

122:3 Miserére nostri, Dómine, miserére nostri: * quia multum repléti sumus despectióne:

122:4 Quia multum repléta est ánima nostra: * oppróbrium abundántibus, et despéctio supérbis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui hábitas in cælis, miserére nobis.

Ant. Adjutórium nostrum * in nómine Dómini.

Psalmus 123 [2]

123:1 Nisi quia Dóminus erat in nobis, dicat nunc Israël: * nisi quia Dóminus erat in nobis,

123:2 Cum exsúrgerent hómines in nos, * forte vivos deglutíssent nos:

123:3 Cum irascerétur furor eórum in nos, * fórsitan aqua absorbuísset nos.

123:5 Torréntem pertransívit ánima nostra: * fórsitan pertransísset ánima nostra aquam intolerábilem.

123:6 Benedíctus Dóminus * qui non dedit nos in captiónem déntibus eórum.

123:7 Ánima nostra sicut passer erépta est * de láqueo venántium:

123:7 Láqueus contrítus est, * et nos liberáti sumus.

123:8 Adjutórium nostrum in nómine Dómini, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjutórium nostrum in nómine Dómini.

Ant. In circúitu pópuli sui * Dóminus, ex hoc nunc et usque in sǽculum.

Psalmus 124 [3]

124:1 Qui confídunt in Dómino, sicut mons Sion: * non commovébitur in ætérnum, qui hábitat in Jerúsalem.

124:2 Montes in circúitu ejus: † et Dóminus in circúitu pópuli sui, * ex hoc nunc et usque in sǽculum.

124:3 Quia non relínquet Dóminus virgam peccatórum super sortem justórum: * ut non exténdant justi ad iniquitátem manus suas.

124:4 Bénefac, Dómine, bonis, * et rectis corde.

124:5 Declinántes autem in obligatiónes addúcet Dóminus cum operántibus iniquitátem: * pax super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In circúitu pópuli sui Dóminus, ex hoc nunc et usque in sǽculum.

Ant. Magnificávit Dóminus * fácere nobíscum: facti sumus lætántes.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnificávit Dóminus fácere nobíscum: facti sumus lætántes.

Ant. Dóminus ædíficet * nobis domum, et custódiat civitátem.

Psalmus 126 [5]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus ædíficet nobis domum, et custódiat civitátem.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

Hymnus

Sédibus cæli nítidis recéptos

Dícite athlétas géminos, fidéles;

Slávicæ duplex columen decúsque

Dícite gentis.

Hos amor fratres sociávit unus,

Unaque abdúxit píetas erémo,

Ferre quo multis célerent beátæ

Pígnora vitæ.

Luce, quæ templis súperis renídet,

Búlgaros complent, Móravos, Bohémos;

Mox feras turmas numerósa Petro

Agmina ducunt.

Débitam cincti méritis corónam,

Pérgite o flecti lácrimis precántum;

Prisca vos Slavis opus est datóres

Dona túeri.

Quæque vos clamat generósa tellus

Servet ætérnæ fídei nitórem:

Quæ dedit princeps, dabit ipsa semper

Roma salútem.

Gentis humánæ Sator et Redémptor,

Qui bonus nobis bona cuncta præbes,

Sint tibi grates, tibi sit per omne

Glória sæclum.

Amen.

℣. Sacerdótes tui induántur justítiam.

℟. Et Sancti tui exsúltent.

Canticum: Magnificat {Antiphona ex Proprio Sanctorum}

Ant. Isti sunt * viri sancti facti amíci Dei, divínæ veritátis præcónio gloriósi: linguæ eórum claves cæli factæ sunt.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Isti sunt viri sancti facti amíci Dei, divínæ veritátis præcónio gloriósi: linguæ eórum claves cæli factæ sunt.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Omnípotens sempitérne Deus, qui Slavóniæ gentes per beátos Confessóres tuos atque Pontífices Cyríllum et Methódium ad agnitiónem tui nóminis veníre tribuísti: præsta; ut, quorum festivitáte gloriámur, eórum consórtio copulémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Elisabeth Reg. Portugaliæ Viduæ

Ant. Et nunc, reges, intellígite, erudímini, qui judicátis terram.

℣. Ora pro nobis, beáta Elísabeth.

℟. Ut digni efficiámur promissiónibus Christi.

Orémus.

Clementíssime Deus, qui beátam Elísabeth regínam, inter céteras egrégias dotes, béllici furóris sedándi prærogatíva decorásti: da nobis, ejus intercessióne; post mortális vitæ, quam supplíciter pétimus, pacem, ad ætérna gáudia perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Tu, Dómine.

Psalmus 11 [1]

11:2 Salvum me fac, Dómine, quóniam defécit sanctus: * quóniam diminútæ sunt veritátes a fíliis hóminum.

11:3 Vana locúti sunt unusquísque ad próximum suum: * lábia dolósa, in corde et corde locúti sunt.

11:4 Dispérdat Dóminus univérsa lábia dolósa, * et linguam magníloquam.

11:5 Qui dixérunt: Linguam nostram magnificábimus, † lábia nostra a nobis sunt, * quis noster Dóminus est?

11:6 Propter misériam ínopum, et gémitum páuperum, * nunc exsúrgam, dicit Dóminus.

11:6 Ponam in salutári: * fiduciáliter agam in eo.

11:7 Elóquia Dómini, elóquia casta: * argéntum igne examinátum, probátum terræ purgátum séptuplum.

11:8 Tu, Dómine, servábis nos: et custódies nos * a generatióne hac in ætérnum.

11:9 In circúitu ímpii ámbulant: * secúndum altitúdinem tuam multiplicásti fílios hóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 12 [2]

12:1 Úsquequo, Dómine, obliviscéris me in finem? * Úsquequo avértis fáciem tuam a me?

12:2 Quámdiu ponam consília in ánima mea, * dolórem in corde meo per diem?

12:3 Úsquequo exaltábitur inimícus meus super me? * réspice, et exáudi me, Dómine, Deus meus.

12:4 Illúmina óculos meos ne umquam obdórmiam in morte: * nequándo dicat inimícus meus: Præválui advérsus eum.

12:5 Qui tríbulant me, exsultábunt si motus fúero: * ego autem in misericórdia tua sperávi.

12:6 Exsultábit cor meum in salutári tuo: † cantábo Dómino qui bona tríbuit mihi: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra ejus, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu, Dómine, servábis nos: et custódies nos in ætérnum.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Elisabeth Reg. Portugaliæ Viduæ
Semiduplex
Tempora: Feria quarta infra Hebdomadam VI post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Proprio Sanctorum}

Ant. Laudémus Deum nostrum * In sanctis opéribus beátæ Elísabeth.

Ant. Laudémus Deum nostrum * In sanctis opéribus beátæ Elísabeth.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Laudémus Deum nostrum * In sanctis opéribus beátæ Elísabeth.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. In sanctis opéribus beátæ Elísabeth.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Laudémus Deum nostrum * In sanctis opéribus beátæ Elísabeth.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. In sanctis opéribus beátæ Elísabeth.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Laudémus Deum nostrum * In sanctis opéribus beátæ Elísabeth.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In sanctis opéribus beátæ Elísabeth.

Ant. Laudémus Deum nostrum * In sanctis opéribus beátæ Elísabeth.

Hymnus {ex Proprio Sanctorum}

Domáre cordis ímpetus Elísabeth

Fortis, inópsque Deo

Servíre, regno prǽtulit.

En fúlgidis recépta cæli sédibus,

Sidereǽque domus

Ditáta sanctis gáudiis,

Nunc regnat inter cǽlites beátior,

Et premit astra, docens

Quæ vera sint regni bona.

Patri potéstas, Filióque glória,

Perpetuúmque decus

Tibi sit alme Spíritus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Speciósus forma.

Psalmus 44(2a-10b) [1]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósus forma præ fíliis hóminum, diffúsa est grátia in lábiis tuis.

Ant. Confitebúntur tibi.

Psalmus 44(11-18b) [2]

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitebúntur tibi pópuli Deus in ætérnum.

Ant. Adjútor in tribulatiónibus.

Psalmus 45 [3]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjútor in tribulatiónibus Deus noster.

℣. Dóminus virtútum nobíscum.

℟. Suscéptor noster, Deus Jacob.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro secúndo Regum

2 Reg 15:1-3

1 Igitur post hæc fecit sibi Absalom currus et équites et quinquagínta viros, qui præcéderent eum.

2 Et mane consúrgens Absalom stabat juxta intróitum portæ et omnem virum, qui habébat negótium ut veníret ad regis judícium, vocábat Absalom ad se et dicébat: De qua civitáte es tu? Qui respóndens ajébat: Ex una tribu Israël ego sum servus tuus.

3 Respondebátque ei Absalom: Vidéntur mihi sermónes tui boni et justi; sed non est qui te áudiat constitútus a rege.

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Reg 15:3-6

3 Dicebátque Absalom:

4 Quis me constítuat júdicem super terram, ut ad me véniant omnes qui habent negótium et juste júdicem?

5 Sed et, cum accéderet ad eum homo ut salutáret illum, extendébat manum suam et apprehéndens osculabátur eum.

6 Faciebátque hoc omni Israël veniénti ad judícium ut audirétur a rege, et sollicitábat corda virórum Israël.

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Reg 15:7-10

7 Post quadragínta autem annos, dixit Absalom ad regem David: Vadam et reddam vota mea, quæ vovi Dómino, in Hebron.

8 Vovens enim vovit servus tuus, cum esset in Gessur Sýriæ, dicens: Si redúxerit me Dóminus in Jerúsalem, sacrificábo Dómino.

9 Dixítque ei rex David: Vade in pace. Et surréxit et ábiit in Hebron.

10 Misit autem Absalom exploratóres in univérsas tribus Israël dicens: Statim ut audiéritis clangórem búccinæ, dícite: Regnávit Absalom in Hebron.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Nocturnus II.

Ant. Magnus Dóminus. ‡

Psalmus 47 [4]

47:2 Magnus Dóminus, ‡ et laudábilis nimis * in civitáte Dei nostri, in monte sancto ejus.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus ejus cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * justítia plena est déxtera tua.

47:12 Lætétur mons Sion, et exsúltent fíliæ Judæ: * propter judícia tua, Dómine.

47:13 Circúmdate Sion, et complectímini eam: * narráte in túrribus ejus.

47:14 Pónite corda vestra in virtúte ejus: * et distribúite domos ejus, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis in civitáte Dei nostri.

Ant. Os meum loquétur.

Psalmus 48(2-13) [5]

48:2 Audíte hæc, omnes gentes: * áuribus percípite omnes, qui habitátis orbem:

48:3 Quique terrígenæ, et fílii hóminum: * simul in unum dives et pauper.

48:4 Os meum loquétur sapiéntiam: * et meditátio cordis mei prudéntiam.

48:5 Inclinábo in parábolam aurem meam: * apériam in psaltério propositiónem meam.

48:6 Cur timébo in die mala? * iníquitas calcánei mei circúmdabit me:

48:7 Qui confídunt in virtúte sua: * et in multitúdine divitiárum suárum gloriántur.

48:8 Frater non rédimit, rédimet homo: * non dabit Deo placatiónem suam.

48:9 Et prétium redemptiónis ánimæ suæ: * et laborábit in ætérnum, et vivet adhuc in finem.

48:11 Non vidébit intéritum, cum víderit sapiéntes moriéntes: * simul insípiens, et stultus períbunt.

48:11 Et relínquent aliénis divítias suas: * et sepúlcra eórum domus illórum in ætérnum.

48:12 Tabernácula eórum in progénie et progénie: * vocavérunt nómina sua in terris suis.

48:13 Et homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Os meum loquétur sapiéntiam: et meditátio cordis mei prudéntiam.

Ant. Ne timúeris.

Psalmus 48(14-21) [6]

48:14 Hæc via illórum scándalum ipsis: * et póstea in ore suo complacébunt.

48:15 Sicut oves in inférno pósiti sunt: * mors depáscet eos.

48:15 Et dominabúntur eórum justi in matutíno: * et auxílium eórum veteráscet in inférno a glória eórum.

48:16 Verúmtamen Deus rédimet ánimam meam de manu ínferi: * cum accéperit me.

48:17 Ne timúeris, cum dives factus fúerit homo: * et cum multiplicáta fúerit glória domus ejus.

48:18 Quóniam cum interíerit, non sumet ómnia: * neque descéndet cum eo glória ejus.

48:19 Quia ánima ejus in vita ipsíus benedicétur: * confitébitur tibi cum beneféceris ei.

48:20 Introíbit usque in progénies patrum suórum: * et usque in ætérnum non vidébit lumen.

48:21 Homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne timúeris cum dívite non descéndet in sepúlcrum glória ejus.

℣. Deus rédimet ánimam meam de manu ínferi.

℟. Cum accéperit me.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Elísabeth Aragoniæ régibus ortam, Christi anno millesimo ducentésimo septuagesimo primo, in præsagium futuræ sanctimoniæ, paréntes, præter morem relícto matris aviæque nómine, a magna ejus matértera, Thuringiæ domina, sancta Elísabeth, in baptismo nominátam voluére. Ubi nata est, statim pátuit quam felix regum regnorúmque esset futura pacatrix; natalícia enim ejus lætítia perniciosas ávi patrisque dissensiónes in concordiam convértit. Pater vero, crescentis póstea fíliæ admirátus índolem, affirmábat fore, ut una Elísabeth réliquas Aragoniórum regum sánguine creatas feminas virtúte longe superáret. Sic cælestem ipsíus vitam in contemnéndo corporis ornatu, in fugiéndis voluptátibus, in jejuniis frequentandis, in divinis precibus assidue recitandis, in caritátis opéribus exercendis, veneratus, rerum suárum regnique felicitátem uníus fíliæ meritis referebat acceptam. Tandem, ubíque nota et a multis princípibus exoptata, Dionysio Lusitaniæ regi christiánis cæremoniis rite est in matrimónium collocata.

℣. Tu autem, Dómine, miserére nobis.

℟. Deo grátias.

℟. Propter veritátem, et mansuetúdinem, et justítiam:

* Et dedúcet te mirabíliter déxtera tua.

℣. Spécie tua et pulchritúdine tua inténde, próspere procéde, et regna.

℟. Et dedúcet te mirabíliter déxtera tua.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Juncta conjugio, non minórem excoléndis virtútibus quam liberis educandis operam dabat, viro placere studens, sed magis Deo. Mediam fere anni partem solo pane tolerábat et aqua; quæ in quodam ipsíus morbo divinitus versa est in vinum, cum id a médicis præscriptum bíbere recusasset. Páuperis feminæ ulcus horréndum exosculata, derepénte sanávit. Pecunias paupéribus distribuendas, ut regem latérent, hiberno témpore in rosas convértit. Vírginem cæcam a nativitáte illuminávit; multos alios solo crucis signo a gravíssimis morbis liberávit; plurima id genus miracula patrávit. Monasteria, collegia et templa non modo exstruxit, sed étiam magnifice dotávit. In regum discordiis componéndis admirábilis fuit; in privátis publicisque mortalium sublevandis calamitátibus indefessa.

℣. Tu autem, Dómine, miserére nobis.

℟. Deo grátias.

℟. Dilexísti justítiam, et odísti iniquitátem:

* Proptérea unxit te Deus, Deus tuus, óleo lætítiæ.

℣. Propter veritátem, et mansuetúdinem, et justítiam.

℟. Proptérea unxit te Deus, Deus tuus, óleo lætítiæ.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Defuncto rege Dionysio, sicut virgínibus in prima ætate, in matrimonio conjugibus, ita viduis in solitúdine fuit ómnium virtútem exemplar. Illico enim religiosis sanctæ Claræ vestibus induta, regio fúneri constanter intérfuit, ac paulo post, Compostellam proficiscens, multa ex holosérico, argénto, auro, gemmisque donaria pro regis ánima óbtulit. Inde reversa domum, quidquid sibi carum aut pretiósum supérerat, in sacros ac pios usus convértit; absolvendóque suo vere regio Conimbricénsi vírginum cœnobio, et aléndis paupéribus, et protegéndis viduis, defendéndis pupillis, miseris omnibus juvandis intenta, non sibi, sed Deo, et mortalium ómnium commodis vivebat. Reges duos, fílium et generum, pacificatúra Stremotium nóbile oppidum veniens, morbo ex itinere contracto, ibidem a Vírgine Deípara, visitata, sanctíssime obiit, anno millesimo trecentésimo trigesimo sexto die quarta Julii. Post mortem multis miraculis cláruit, præsertim suavíssimo corporis jam per annos fere trecentos incorrúpti odore; semper étiam reginæ sanctæ cognomento celebris. Tandem anno jubilæi, et nostræ salútis millesimo sexcentésimo vigesimo quinto, totius christiáni orbis concursu et applausu, ab Urbano octavo rite inter Sanctos adscripta est.

℣. Tu autem, Dómine, miserére nobis.

℟. Deo grátias.

℟. Fallax grátia, et vana est pulchritúdo:

* Múlier timens Dóminum, ipsa laudábitur.

℣. Date ei de fructu mánuum suárum, et laudent eam in portis ópera ejus.

℟. Múlier timens Dóminum, ipsa laudábitur.

℣. Glória Patri, et Fílio, * et Spirítui Sancto.

℟. Múlier timens Dóminum, ipsa laudábitur.

Nocturnus III.

Ant. Deus deórum. ‡

Psalmus 49(1-15) [7]

49:1 Deus deórum, ‡ Dóminus locútus est: * et vocávit terram,

49:1 A solis ortu usque ad occásum: * ex Sion spécies decóris ejus.

49:3 Deus maniféste véniet: * Deus noster et non silébit.

49:3 Ignis in conspéctu ejus exardéscet: * et in circúitu ejus tempéstas válida.

49:4 Advocábit cælum desúrsum: * et terram discérnere pópulum suum.

49:5 Congregáte illi sanctos ejus: * qui órdinant testaméntum ejus super sacrifícia.

49:6 Et annuntiábunt cæli justítiam ejus: * quóniam Deus judex est.

49:7 Audi, pópulus meus, et loquar: Israël, et testificábor tibi: * Deus, Deus tuus ego sum.

49:8 Non in sacrifíciis tuis árguam te: * holocáusta autem tua in conspéctu meo sunt semper.

49:9 Non accípiam de domo tua vítulos: * neque de grégibus tuis hircos.

49:10 Quóniam meæ sunt omnes feræ silvárum: * juménta in móntibus et boves.

49:11 Cognóvi ómnia volatília cæli: * et pulchritúdo agri mecum est.

49:12 Si esuríero, non dicam tibi: * meus est enim orbis terræ, et plenitúdo ejus.

49:13 Numquid manducábo carnes taurórum? * aut sánguinem hircórum potábo?

49:14 Ímmola Deo sacrifícium laudis: * et redde Altíssimo vota tua.

49:15 Et ínvoca me in die tribulatiónis: * éruam te, et honorificábis me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus deórum, Dóminus locútus est.

Ant. Intellégite.

Psalmus 49(16-23) [8]

49:16 Peccatóri autem dixit Deus: * Quare tu enárras justítias meas, et assúmis testaméntum meum per os tuum?

49:17 Tu vero odísti disciplínam: * et projecísti sermónes meos retrórsum:

49:18 Si vidébas furem, currébas cum eo: * et cum adúlteris portiónem tuam ponébas.

49:19 Os tuum abundávit malítia: * et lingua tua concinnábat dolos.

49:20 Sedens advérsus fratrem tuum loquebáris, et advérsus fílium matris tuæ ponébas scándalum: * hæc fecísti, et tácui.

49:21 Existimásti, iníque, quod ero tui símilis: * árguam te, et státuam contra fáciem tuam.

49:22 Intellégite hæc, qui obliviscímini Deum: * nequándo rápiat, et non sit qui erípiat.

49:23 Sacrifícium laudis honorificábit me: * et illic iter, quo osténdam illi salutáre Dei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intellégite, qui obliviscímini Deum.

Ant. Acceptábis sacrifícium.

Psalmus 50 [9]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut justificéris in sermónibus tuis, et vincas cum judicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea justítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Jerúsalem.

50:21 Tunc acceptábis sacrifícium justítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Acceptábis sacrifícium justítiæ super altáre tuum, Dómine.

℣. Audítui meo dabis gáudium et lætítiam.

℟. Et exsultábunt ossa humiliáta.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 13:44-52

In illo témpore: Dixit Jesus discípulis suis parábolam hanc: Simile est regnum cælórum thesáuro abscóndito in agro. Et réliqua.

Homilía sancti Gregórii Papæ

Homilia 11 in Evangelia

Cælórum regnum, fratres caríssimi, idcírco terrénis rebus símile dícitur, ut, ex his quæ ánimus novit, surgat ad incógnita, quæ non novit: quátenus exémplo visibílium se ad invisibília rápiat, et, per ea quæ usu dídicit quasi confricátus incaléscat; ut per hoc, quod scit notum dilígere, discat et incógnita amáre. Ecce enim cælórum regnum thesáuro abscóndito in agro comparátur; quem, qui invénit homo, abscóndit, et præ gáudio illíus vadit, et vendit univérsa quæ habet, et emit agrum illum.

℣. Tu autem, Dómine, miserére nobis.

℟. Deo grátias.

℟. Os suum apéruit sapiéntiæ, et lex cleméntiæ in lingua ejus: considerávit sémitas domus suæ,

* Et panem otiósa non comédit.

℣. Gustávit et vidit quia bona est negotiátio ejus: non exstinguétur in nocte lucérna ejus.

℟. Et panem otiósa non comédit.

℣. Jube, domne, benedícere.

Benedictio. Cujus festum cólimus, ipsa intercédat pro nobis ad Dóminum.

℟. Amen.

Lectio 8

Qua in re hoc quoque notándum est, quod invéntus thesáurus abscónditur, ut servétur: quia stúdium cæléstis desidérii a malígnis spirítibus custodíre non súfficit, qui hoc ab humánis láudibus non abscóndit. In præsénti étenim vita, quasi in via sumus, qua ad pátriam pérgimus. Malígni autem spíritus iter nostrum quasi quidam latrúnculi óbsident. Deprædári ergo desíderat, qui thesáurum públice portat in via. Hoc autem dico, non ut próximi ópera nostra bona non vídeant, cum scriptum sit: Vídeant ópera vestra bona, et gloríficent Patrem vestrum qui in cælis est; sed, ut per hoc quod ágimus, laudes extérius non quærámus. Sic autem sit opus in público, quátenus inténtio máneat in occúlto; ut, et de bono ópere próximis præbeámus exémplum, et tamen per intentiónem, qua Deo soli placére quǽrimus, semper optémus secrétum.

℣. Tu autem, Dómine, miserére nobis.

℟. Deo grátias.

℟. Regnum mundi et omnem ornátum sǽculi contémpsi, propter amórem Dómini mei Jesu Christi:

* Quem vidi, quem amávi, in quem crédidi, quem diléxi.

℣. Eructávit cor meum verbum bonum: dico ego ópera mea Regi.

℟. Quem vidi, quem amávi, in quem crédidi, quem diléxi.

℣. Glória Patri, et Fílio, * et Spirítui Sancto.

℟. Quem vidi, quem amávi, in quem crédidi, quem diléxi.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Thesáurus autem cæléste est desidérium; ager vero, in quo thesáurus abscónditur, disciplína stúdii cæléstis. Quem profécto agrum, vénditis ómnibus, cómparat, qui, voluptátibus carnis renúntians, cuncta sua terréna desidéria per disciplínæ cæléstis custódiam calcat: ut nihil jam quod caro blandítur, líbeat; nihil, quod carnálem vitam trucídat, spíritus perhorréscat.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Clementíssime Deus, qui beátam Elísabeth regínam, inter céteras egrégias dotes, béllici furóris sedándi prærogatíva decorásti: da nobis, ejus intercessióne; post mortális vitæ, quam supplíciter pétimus, pacem, ad ætérna gáudia perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dóminus regnávit. ‡

Psalmus 96 [1]

96:1 Dóminus regnávit, ‡ exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus regnávit, exsúltet terra.

Ant. Te decet hymnus. ‡

Psalmus 64 [2]

64:2 Te decet hymnus, ‡ Deus, in Sion: * et tibi reddétur votum in Jerúsalem.

64:3 Exáudi oratiónem meam: * ad te omnis caro véniet.

64:4 Verba iniquórum prævaluérunt super nos: * et impietátibus nostris tu propitiáberis.

64:5 Beátus, quem elegísti, et assumpsísti: * inhabitábit in átriis tuis.

64:5 Replébimur in bonis domus tuæ: * sanctum est templum tuum, mirábile in æquitáte.

64:6 Exáudi nos, Deus, salutáris noster, * spes ómnium fínium terræ, et in mari longe.

64:7 Prǽparans montes in virtúte tua, accínctus poténtia: * qui contúrbas profúndum maris sonum flúctuum ejus.

64:8 Turbabúntur gentes, et timébunt qui hábitant términos a signis tuis: * éxitus matutíni, et véspere delectábis.

64:10 Visitásti terram, et inebriásti eam: * multiplicásti locupletáre eam.

64:10 Flumen Dei replétum est aquis, parásti cibum illórum: * quóniam ita est præparátio ejus.

64:11 Rivos ejus inébria, multíplica genímina ejus: * in stillicídiis ejus lætábitur gérminans.

64:12 Benedíces corónæ anni benignitátis tuæ: * et campi tui replebúntur ubertáte.

64:13 Pinguéscent speciósa desérti: * et exsultatióne colles accingéntur.

64:14 Indúti sunt aríetes óvium, et valles abundábunt fruménto: * clamábunt, étenim hymnum dicent.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Te decet hymnus, Deus, in Sion.

Ant. Tibi, Dómine, psallam.

Psalmus 100 [3]

100:1 Misericórdiam, et judícium * cantábo tibi, Dómine:

100:2 Psallam, et intéllegam in via immaculáta, * quando vénies ad me.

100:2 Perambulábam in innocéntia cordis mei, * in médio domus meæ.

100:3 Non proponébam ante óculos meos rem injústam: * faciéntes prævaricatiónes odívi.

100:4 Non adhǽsit mihi cor pravum: * declinántem a me malígnum non cognoscébam.

100:5 Detrahéntem secréto próximo suo, * hunc persequébar.

100:5 Supérbo óculo, et insatiábili corde, * cum hoc non edébam.

100:6 Óculi mei ad fidéles terræ ut sédeant mecum: * ámbulans in via immaculáta, hic mihi ministrábat.

100:7 Non habitábit in médio domus meæ qui facit supérbiam: * qui lóquitur iníqua, non diréxit in conspéctu oculórum meórum.

100:8 In matutíno interficiébam omnes peccatóres terræ: * ut dispérderem de civitáte Dómini omnes operántes iniquitátem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tibi, Dómine, psallam, et intéllegam in via immaculáta.

Ant. Dómine, magnus es tu.

Canticum Judith [4]

Judith 16:15-22

16:15 Hymnum cantémus Dómino, * hymnum novum cantémus Deo nostro.

16:16 Adonái, Dómine, magnus es tu, et præclárus in virtúte tua, * et quem superáre nemo potest.

16:17 Tibi sérviat omnis creatúra tua: * quia dixísti, et facta sunt:

16:18 Misísti spíritum tuum, et creáta sunt, * et non est qui resístat voci tuæ.

16:19 Montes a fundaméntis movebúntur cum aquis: * petræ, sicut cera, liquéscent ante fáciem tuam.

16:20 Qui autem timent te, * magni erunt apud te per ómnia.

16:21 Væ genti insurgénti super genus meum: Dóminus enim omnípotens vindicábit in eis, * in die judícii visitábit illos.

16:22 Dabit enim ignem, et vermes in carnes eórum, * ut urántur, et séntiant usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, magnus es tu, et præclárus in virtúte tua.

Ant. Laudábo Deum meum.

Psalmus 145 [5]

145:2 Lauda, ánima mea, Dóminum, † laudábo Dóminum in vita mea: * psallam Deo meo quámdiu fúero.

145:2 Nolíte confídere in princípibus: * in fíliis hóminum, in quibus non est salus.

145:4 Exíbit spíritus ejus, et revertétur in terram suam: * in illa die períbunt omnes cogitatiónes eórum.

145:5 Beátus, cujus Deus Jacob adjútor ejus, † spes ejus in Dómino, Deo ipsíus: * qui fecit cælum et terram, mare, et ómnia, quæ in eis sunt.

145:7 Qui custódit veritátem in sǽculum, † facit judícium injúriam patiéntibus: * dat escam esuriéntibus.

145:7 Dóminus solvit compedítos: * Dóminus illúminat cæcos.

145:8 Dóminus érigit elísos, * Dóminus díligit justos.

145:9 Dóminus custódit ádvenas, † pupíllum et víduam suscípiet: * et vias peccatórum dispérdet.

145:10 Regnábit Dóminus in sǽcula, Deus tuus, Sion, * in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudábo Deum meum in vita mea.

Capitulum Hymnus Versus {ex Commune aut Festo}

Prov. 31:10-11

Mulíerem fortem quis invéniet? Procul et de últimis fínibus prétium ejus. Confídit in ea cor viri sui, et spóliis non indigébit.

℟. Deo grátias.

Hymnus

Opes decúsque régium relíqueras,

Elísabeth, Dei dicáta númini:

Recépta nunc beáris inter Angelos;

Libens ab hóstium tuére nos dolis.

Præi, viámque, dux salútis, índica:

Sequémur: O sit una mens fidélium,

Odor bonus sit omnis áctio, tuis

Id ínnuit rosis opérta cáritas.

Beáta cáritas, in arce síderum

Potens locáre nos per omne sǽculum:

Patríque, Filióque summa glória,

Tibíque laus perénnis, alme Spíritus.

Amen.

℣. Méritis et précibus beátæ Elísabeth.

℟. Propítius esto, Dómine, pópulo tuo.

Canticum: Benedictus {Antiphona ex Proprio Sanctorum}

Ant. Tu glória Jerúsalem.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu glória Jerúsalem, tu lætítia Israël, tu honorificéntia pópuli tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Clementíssime Deus, qui beátam Elísabeth regínam, inter céteras egrégias dotes, béllici furóris sedándi prærogatíva decorásti: da nobis, ejus intercessióne; post mortális vitæ, quam supplíciter pétimus, pacem, ad ætérna gáudia perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Misericórdia tua.

Psalmus 25 [1]

25:1 Júdica me, Dómine, quóniam ego in innocéntia mea ingréssus sum: * et in Dómino sperans non infirmábor.

25:2 Proba me, Dómine, et tenta me: * ure renes meos et cor meum.

25:3 Quóniam misericórdia tua ante óculos meos est: * et complácui in veritáte tua.

25:4 Non sedi cum concílio vanitátis: * et cum iníqua geréntibus non introíbo.

25:5 Odívi ecclésiam malignántium: * et cum ímpiis non sedébo.

25:6 Lavábo inter innocéntes manus meas: * et circúmdabo altáre tuum, Dómine:

25:7 Ut áudiam vocem laudis, * et enárrem univérsa mirabília tua.

25:8 Dómine, diléxi decórem domus tuæ, * et locum habitatiónis glóriæ tuæ.

25:9 Ne perdas cum ímpiis, Deus, ánimam meam, * et cum viris sánguinum vitam meam:

25:10 In quorum mánibus iniquitátes sunt: * déxtera eórum repléta est munéribus.

25:11 Ego autem in innocéntia mea ingréssus sum: * rédime me, et miserére mei.

25:12 Pes meus stetit in dirécto: * in ecclésiis benedícam te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 51 [2]

51:3 Quid gloriáris in malítia, * qui potens es in iniquitáte?

51:4 Tota die injustítiam cogitávit lingua tua: * sicut novácula acúta fecísti dolum.

51:5 Dilexísti malítiam super benignitátem: * iniquitátem magis quam loqui æquitátem.

51:6 Dilexísti ómnia verba præcipitatiónis, * lingua dolósa.

51:7 Proptérea Deus déstruet te in finem, * evéllet te, et emigrábit te de tabernáculo tuo: et radícem tuam de terra vivéntium.

51:8 Vidébunt justi, et timébunt, et super eum ridébunt, et dicent: * Ecce homo, qui non pósuit Deum adjutórem suum:

51:9 Sed sperávit in multitúdine divitiárum suárum: * et præváluit in vanitáte sua.

51:10 Ego autem, sicut olíva fructífera in domo Dei, * sperávi in misericórdia Dei in ætérnum: et in sǽculum sǽculi.

51:11 Confitébor tibi in sǽculum, quia fecísti: * et exspectábo nomen tuum, quóniam bonum est in conspéctu sanctórum tuórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 52 [3]

52:1 Dixit insípiens in corde suo: * Non est Deus.

52:2 Corrúpti sunt, et abominábiles facti sunt in iniquitátibus: * non est qui fáciat bonum.

52:3 Deus de cælo prospéxit super fílios hóminum: * ut vídeat si est intéllegens, aut requírens Deum.

52:4 Omnes declinavérunt, simul inútiles facti sunt: * non est qui fáciat bonum, non est usque ad unum.

52:5 Nonne scient omnes qui operántur iniquitátem, * qui dévorant plebem meam ut cibum panis?

52:6 Deum non invocavérunt: * illic trepidavérunt timóre, ubi non erat timor.

52:6 Quóniam Deus dissipávit ossa eórum qui homínibus placent: * confúsi sunt, quóniam Deus sprevit eos.

52:7 Quis dabit ex Sion salutáre Israël? * cum convérterit Deus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia tua, Dómine, ante óculos meos: et complácui in veritáte tua.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Séptimo Idus Júlii Luna vicésima quarta Anno Dómini 2026

Romæ, ad Guttam júgiter manántem, natális sanctórum Mártyrum Zenónis, et aliórum decem míllium ac ducentórum trium.

Gortýnæ, in Creta, sancti Cyrílli Epíscopi, qui, in persecutióne Décii, sub Lúcio Prǽside, flammis est injéctus, et, cum ab igne, incénsis vínculis, illǽsus evasísset, ac stupóre tanti miráculi a Júdice dimíssus esset, rursus ab eódem, pro instánti et álacri fídei prædicatióne facta de Christo, comprehénsus et cápite plexus est.

Brilæ, in Hollándia, pássio novémdecim Mártyrum, Gorcomiénsium nuncupatórum; quorum ex número novem Sacerdótes ac duo Láici erant Fratres Minóres, quátuor Presbýteri sæculáres, duo Præmonstraténses, unus Reguláris Canónicus sancti Augustíni, et unus Dominicánus. Hi omnes, ob tuéndam Ecclésiæ Románæ auctoritátem et reálem Christi in Eucharístia præséntiam, a Calviniánis hæréticis vária ludíbria et torménta perpéssi, tandem, in trabem acti, agónem suum, adstríctis láqueo fáucibus, consummárunt; et a Pio Nono, Pontífice Máximo, inter sanctos Mártyres reláti sunt.

In civitáte Thora, apud lacum Velínum, item pássio sanctórum Anatóliæ et Audácis, sub Décio Imperatóre. Ex his Anatólia, Christi Virgo, postquam plúrimos per totam Picéni provínciam váriis languóribus afféctos curásset et in Christum credéntes fecísset, Júdicis Faustiniáni jussu divérsis pœnárum genéribus est vexáta, et, cum ab immísso serpénte líbera evádens Audácem convertísset ad fidem, novíssime, exténsis mánibus orans, gládio transverberáta est; Audax quoque, in custódiam tráditus, sine mora senténtia capitáli coronátur.

Alexandríæ sanctórum Mártyrum Patermúthii, Coprétis et Alexándri; qui sub Juliáno Apóstata cæsi sunt.

Mártulæ, in Umbria, sancti Bríctii Epíscopi, qui, sub Marciáno Júdice, ob confessiónem Dómini, multa passus est; ac tandem, cum magnam pópuli multitúdinem ad Christum convertísset, Conféssor in pace quiévit.

Tiférni, in Umbria, sanctæ Verónicæ de Juliánis Vírginis, in Urbaniénsis diœcésis óppido Mercatéllo natæ, Moniális e secúndo sancti Francísci Ordine ac Tifernátis ascetérii Abbatísse; quam, insígni patiéndi stúdio, ceterísque virtútibus, et cæléstibus charismátibus illústrem, Gregórius Papa Décimus sextus in sanctárum Vírginum collégium adscrípsit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Prov 31:29-30

Multæ fíliæ congregavérunt divítias: tu supergréssa es univérsas. Fallax grátia, et vana est pulchritúdo: múlier timens Dóminum, ipsa laudábitur.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus ádjuvat me:

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(2-16) [2]

54:2 Exáudi, Deus, oratiónem meam, et ne despéxeris deprecatiónem meam: * inténde mihi, et exáudi me.

54:3 Contristátus sum in exercitatióne mea: * et conturbátus sum a voce inimíci, et a tribulatióne peccatóris.

54:4 Quóniam declinavérunt in me iniquitátes: * et in ira molésti erant mihi.

54:5 Cor meum conturbátum est in me: * et formído mortis cécidit super me.

54:6 Timor et tremor venérunt super me: * et contexérunt me ténebræ.

54:7 Et dixi: Quis dabit mihi pennas sicut colúmbæ, * et volábo, et requiéscam?

54:8 Ecce, elongávi fúgiens: * et mansi in solitúdine.

54:9 Exspectábam eum, qui salvum me fecit * a pusillanimitáte spíritus et tempestáte.

54:10 Præcípita, Dómine, dívide linguas eórum: * quóniam vidi iniquitátem, et contradictiónem in civitáte.

54:11 Die ac nocte circúmdabit eam super muros ejus iníquitas: * et labor in médio ejus, et injustítia.

54:12 Et non defécit de platéis ejus * usúra, et dolus.

54:13 Quóniam si inimícus meus maledixísset mihi, * sustinuíssem útique.

54:13 Et si is, qui óderat me, super me magna locútus fuísset, * abscondíssem me fórsitan ab eo.

54:14 Tu vero, homo unánimis: * dux meus, et notus meus:

54:15 Qui simul mecum dulces capiébas cibos: * in domo Dei ambulávimus cum consénsu.

54:16 Véniat mors super illos: * et descéndant in inférnum vivéntes:

54:16 Quóniam nequítiæ in habitáculis eórum: * in médio eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(17-24) [3]

54:17 Ego autem ad Deum clamávi: * et Dóminus salvábit me.

54:18 Véspere, et mane, et merídie narrábo et annuntiábo: * et exáudiet vocem meam.

54:19 Rédimet in pace ánimam meam ab his, qui appropínquant mihi: * quóniam inter multos erant mecum.

54:20 Exáudiet Deus, et humiliábit illos, * qui est ante sǽcula.

54:20 Non enim est illis commutátio, et non timuérunt Deum: * exténdit manum suam in retribuéndo.

54:21 Contaminavérunt testaméntum ejus, divísi sunt ab ira vultus ejus: * et appropinquávit cor illíus.

54:22 Mollíti sunt sermónes ejus super óleum: * et ipsi sunt jácula.

54:23 Jacta super Dóminum curam tuam, et ipse te enútriet: * non dabit in ætérnum fluctuatiónem justo.

54:24 Tu vero, Deus, dedúces eos, * in púteum intéritus.

54:24 Viri sánguinum, et dolósi non dimidiábunt dies suos: * ego autem sperábo in te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus ádjuvat me: et Dóminus suscéptor est ánimæ meæ.

Capitulum Responsorium Versus {ex Commune aut Festo}

Prov. 31:10-11

Mulíerem fortem quis invéniet? Procul et de últimis fínibus prétium ejus. Confídit in ea cor viri sui, et spóliis non indigébit.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adjuvábit eam Deus vultu suo.

℟. Deus in médio ejus, non commovébitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Clementíssime Deus, qui beátam Elísabeth regínam, inter céteras egrégias dotes, béllici furóris sedándi prærogatíva decorásti: da nobis, ejus intercessióne; post mortális vitæ, quam supplíciter pétimus, pacem, ad ætérna gáudia perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In Deo sperávi.

Psalmus 55 [1]

55:2 Miserére mei, Deus, quóniam conculcávit me homo: * tota die impúgnans tribulávit me.

55:3 Conculcavérunt me inimíci mei tota die: * quóniam multi bellántes advérsum me.

55:4 Ab altitúdine diéi timébo: * ego vero in te sperábo.

55:5 In Deo laudábo sermónes meos, in Deo sperávi: * non timébo quid fáciat mihi caro.

55:6 Tota die verba mea exsecrabántur: * advérsum me omnes cogitatiónes eórum in malum.

55:7 Inhabitábunt et abscóndent: * ipsi calcáneum meum observábunt.

55:8 Sicut sustinuérunt ánimam meam, pro níhilo salvos fácies illos: * in ira pópulos confrínges.

55:9 Deus, vitam meam annuntiávi tibi: * posuísti lácrimas meas in conspéctu tuo.

55:9 Sicut et in promissióne tua: * tunc converténtur inimíci mei retrórsum:

55:10 In quacúmque die invocávero te: * ecce, cognóvi, quóniam Deus meus es.

55:11 In Deo laudábo verbum, in Dómino laudábo sermónem: * in Deo sperávi, non timébo quid fáciat mihi homo.

55:12 In me sunt, Deus, vota tua, * quæ reddam, laudatiónes tibi.

55:13 Quóniam eripuísti ánimam meam de morte, et pedes meos de lapsu: * ut pláceam coram Deo in lúmine vivéntium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 56 [2]

56:2 Miserére mei, Deus, miserére mei: * quóniam in te confídit ánima mea.

56:2 Et in umbra alárum tuárum sperábo, * donec tránseat iníquitas.

56:3 Clamábo ad Deum altíssimum: * Deum qui benefécit mihi.

56:4 Misit de cælo, et liberávit me: * dedit in oppróbrium conculcántes me.

56:4 Misit Deus misericórdiam suam, et veritátem suam, * et erípuit ánimam meam de médio catulórum leónum: dormívi conturbátus.

56:5 Fílii hóminum dentes eórum arma et sagíttæ: * et lingua eórum gládius acútus.

56:6 Exaltáre super cælos, Deus, * et in omnem terram glória tua.

56:7 Láqueum paravérunt pédibus meis: * et incurvavérunt ánimam meam.

56:7 Fodérunt ante fáciem meam fóveam: * et incidérunt in eam.

56:8 Parátum cor meum, Deus, parátum cor meum: * cantábo, et psalmum dicam.

56:9 Exsúrge, glória mea, exsúrge, psaltérium et cíthara: * exsúrgam dilúculo.

56:10 Confitébor tibi in pópulis, Dómine: * et psalmum dicam tibi in géntibus:

56:11 Quóniam magnificáta est usque ad cælos misericórdia tua, * et usque ad nubes véritas tua.

56:12 Exaltáre super cælos, Deus: * et super omnem terram glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 57 [3]

57:2 Si vere útique justítiam loquímini: * recta judicáte, fílii hóminum.

57:3 Étenim in corde iniquitátes operámini: * in terra injustítias manus vestræ concínnant.

57:4 Alienáti sunt peccatóres a vulva, erravérunt ab útero: * locúti sunt falsa.

57:5 Furor illis secúndum similitúdinem serpéntis: * sicut áspidis surdæ, et obturántis aures suas,

57:6 Quæ non exáudiet vocem incantántium: * et venéfici incantántis sapiénter.

57:7 Deus cónteret dentes eórum in ore ipsórum: * molas leónum confrínget Dóminus.

57:8 Ad níhilum devénient tamquam aqua decúrrens: * inténdit arcum suum donec infirméntur.

57:9 Sicut cera, quæ fluit, auferéntur: * supercécidit ignis, et non vidérunt solem.

57:10 Priúsquam intellégerent spinæ vestræ rhamnum: * sicut vivéntes, sic in ira absórbet eos.

57:11 Lætábitur justus cum víderit vindíctam: * manus suas lavábit in sánguine peccatóris.

57:12 Et dicet homo: Si útique est fructus justo: * útique est Deus júdicans eos in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo sperávi non timébo quid fáciat mihi homo.

Capitulum Responsorium Versus {ex Commune aut Festo}

Prov 31:20-21

Manum suam apéruit ínopi, et palmas suas exténdit ad páuperem. Non timébit dómui suæ a frigóribus nivis.

℟. Deo grátias.

℟.br. Adjuvábit eam * Deus vultu suo.

℟. Adjuvábit eam * Deus vultu suo.

℣. Deus in médio ejus, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adjuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Clementíssime Deus, qui beátam Elísabeth regínam, inter céteras egrégias dotes, béllici furóris sedándi prærogatíva decorásti: da nobis, ejus intercessióne; post mortális vitæ, quam supplíciter pétimus, pacem, ad ætérna gáudia perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 58(2-11) [1]

58:2 Éripe me de inimícis meis, Deus meus: * et ab insurgéntibus in me líbera me.

58:3 Éripe me de operántibus iniquitátem: * et de viris sánguinum salva me.

58:4 Quia ecce cepérunt ánimam meam: * irruérunt in me fortes.

58:5 Neque iníquitas mea, neque peccátum meum, Dómine: * sine iniquitáte cucúrri, et diréxi.

58:6 Exsúrge in occúrsum meum, et vide: * et tu, Dómine, Deus virtútum, Deus Israël,

58:6 Inténde ad visitándas omnes gentes: * non misereáris ómnibus, qui operántur iniquitátem.

58:7 Converténtur ad vésperam: et famem patiéntur ut canes, * et circuíbunt civitátem.

58:8 Ecce, loquéntur in ore suo, et gládius in lábiis eórum: * quóniam quis audívit?

58:9 Et tu, Dómine, deridébis eos: * ad níhilum dedúces omnes gentes.

58:10 Fortitúdinem meam ad te custódiam, quia, Deus, suscéptor meus es: * Deus meus, misericórdia ejus prævéniet me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 58(12-18) [2]

58:12 Deus osténdet mihi super inimícos meos, ne occídas eos: * nequándo obliviscántur pópuli mei.

58:12 Dispérge illos in virtúte tua: * et depóne eos, protéctor meus, Dómine:

58:13 Delíctum oris eórum, sermónem labiórum ipsórum: * et comprehendántur in supérbia sua.

58:13 Et de exsecratióne et mendácio annuntiabúntur in consummatióne: * in ira consummatiónis, et non erunt.

58:14 Et scient quia Deus dominábitur Jacob: * et fínium terræ.

58:15 Converténtur ad vésperam: et famem patiéntur ut canes, * et circuíbunt civitátem.

58:16 Ipsi dispergéntur ad manducándum: * si vero non fúerint saturáti, et murmurábunt.

58:17 Ego autem cantábo fortitúdinem tuam: * et exsultábo mane misericórdiam tuam.

58:17 Quia factus es suscéptor meus, * et refúgium meum, in die tribulatiónis meæ.

58:18 Adjútor meus, tibi psallam, quia, Deus, suscéptor meus es: * Deus meus, misericórdia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 59 [3]

59:3 Deus, repulísti nos, et destruxísti nos: * irátus es, et misértus es nobis.

59:4 Commovísti terram, et conturbásti eam: * sana contritiónes ejus, quia commóta est.

59:5 Ostendísti pópulo tuo dura: * potásti nos vino compunctiónis.

59:6 Dedísti metuéntibus te significatiónem: * ut fúgiant a fácie arcus:

59:7 Ut liberéntur dilécti tui: * salvum fac déxtera tua, et exáudi me.

59:8 Deus locútus est in sancto suo: * lætábor, et partíbor Síchimam: et convállem tabernaculórum metíbor.

59:9 Meus est Gálaad, et meus est Manásses: * et Éphraim fortitúdo cápitis mei.

59:9 Juda rex meus: * Moab olla spei meæ.

59:10 In Idumǽam exténdam calceaméntum meum: * mihi alienígenæ súbditi sunt.

59:11 Quis dedúcet me in civitátem munítam? * quis dedúcet me usque in Idumǽam?

59:12 Nonne tu, Deus, qui repulísti nos? * et non egrediéris, Deus, in virtútibus nostris?

59:13 Da nobis auxílium de tribulatióne: * quia vana salus hóminis.

59:14 In Deo faciémus virtútem: * et ipse ad níhilum dedúcet tribulántes nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus misericórdia tua prævéniet me.

Capitulum Responsorium Versus {ex Commune aut Festo}

Prov 31:29-30

Multæ fíliæ congregavérunt divítias: tu supergréssa es univérsas. Fallax grátia, et vana est pulchritúdo: múlier timens Dóminum, ipsa laudábitur.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Clementíssime Deus, qui beátam Elísabeth regínam, inter céteras egrégias dotes, béllici furóris sedándi prærogatíva decorásti: da nobis, ejus intercessióne; post mortális vitæ, quam supplíciter pétimus, pacem, ad ætérna gáudia perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Beáti omnes. ‡

Psalmus 127 [1]

127:1 Beáti, omnes, ‡ qui timent Dóminum, * qui ámbulant in viis ejus.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Jerúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti omnes qui timent Dóminum.

Ant. Confundántur omnes.

Psalmus 128 [2]

128:1 Sæpe expugnavérunt me a juventúte mea, * dicat nunc Israël.

128:2 Sæpe expugnavérunt me a juventúte mea: * étenim non potuérunt mihi.

128:3 Supra dorsum meum fabricavérunt peccatóres: * prolongavérunt iniquitátem suam.

128:4 Dóminus justus concídit cervíces peccatórum: * confundántur et convertántur retrórsum omnes, qui odérunt Sion.

128:6 Fiant sicut fænum tectórum: * quod priúsquam evellátur, exáruit:

128:7 De quo non implévit manum suam qui metit, * et sinum suum qui manípulos cólligit.

128:8 Et non dixérunt qui præteríbant: Benedíctio Dómini super vos: * benedíximus vobis in nómine Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confundántur omnes qui odérunt Sion.

Ant. De profúndis. ‡

Psalmus 129 [3]

129:1 De profúndis ‡ clamávi ad te, Dómine: * Dómine, exáudi vocem meam:

129:2 Fiant aures tuæ intendéntes, * in vocem deprecatiónis meæ.

129:3 Si iniquitátes observáveris, Dómine: * Dómine, quis sustinébit?

129:4 Quia apud te propitiátio est: * et propter legem tuam sustínui te, Dómine.

129:5 Sustínuit ánima mea in verbo ejus: * sperávit ánima mea in Dómino.

129:6 A custódia matutína usque ad noctem: * speret Israël in Dómino.

129:7 Quia apud Dóminum misericórdia: * et copiósa apud eum redémptio.

129:8 Et ipse rédimet Israël, * ex ómnibus iniquitátibus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. De profúndis clamávi ad te, Dómine.

Ant. Dómine. ‡

Psalmus 130 [4]

130:1 Dómine, ‡ non est exaltátum cor meum: * neque eláti sunt óculi mei.

130:1 Neque ambulávi in magnis: * neque in mirabílibus super me.

130:2 Si non humíliter sentiébam: * sed exaltávi ánimam meam:

130:2 Sicut ablactátus est super matre sua, * ita retribútio in ánima mea.

130:3 Speret Israël in Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, non est exaltátum cor meum.

Ant. Elégit Dóminus.

Psalmus 131 [5]

131:1 Meménto, Dómine, David, * et omnis mansuetúdinis ejus:

131:2 Sicut jurávit Dómino, * votum vovit Deo Jacob:

131:3 Si introíero in tabernáculum domus meæ, * si ascéndero in lectum strati mei:

131:4 Si dédero somnum óculis meis, * et pálpebris meis dormitatiónem:

131:5 Et réquiem tempóribus meis: donec invéniam locum Dómino, * tabernáculum Deo Jacob.

131:6 Ecce, audívimus eam in Éphrata: * invénimus eam in campis silvæ.

131:7 Introíbimus in tabernáculum ejus: * adorábimus in loco, ubi stetérunt pedes ejus.

131:8 Surge, Dómine, in réquiem tuam, * tu et arca sanctificatiónis tuæ.

131:9 Sacerdótes tui induántur justítiam: * et sancti tui exsúltent.

131:10 Propter David, servum tuum, * non avértas fáciem Christi tui.

131:11 Jurávit Dóminus David veritátem, et non frustrábitur eam: * De fructu ventris tui ponam super sedem tuam.

131:12 Si custodíerint fílii tui testaméntum meum, * et testimónia mea hæc, quæ docébo eos:

131:12 Et fílii eórum usque in sǽculum, * sedébunt super sedem tuam.

131:13 Quóniam elégit Dóminus Sion: * elégit eam in habitatiónem sibi.

131:14 Hæc réquies mea in sǽculum sǽculi: * hic habitábo quóniam elégi eam.

131:15 Víduam ejus benedícens benedícam: * páuperes ejus saturábo pánibus.

131:16 Sacerdótes ejus índuam salutári: * et sancti ejus exsultatióne exsultábunt.

131:17 Illuc prodúcam cornu David, * parávi lucérnam Christo meo.

131:18 Inimícos ejus índuam confusióne: * super ipsum autem efflorébit sanctificátio mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Elégit Dóminus Sion in habitatiónem sibi.

Capitulum Hymnus Versus {ex Commune aut Festo}

Prov. 31:10-11

Mulíerem fortem quis invéniet? Procul et de últimis fínibus prétium ejus. Confídit in ea cor viri sui, et spóliis non indigébit.

℟. Deo grátias.

Hymnus

Domáre cordis ímpetus Elísabeth

Fortis, inópsque Deo

Servíre, regno prǽtulit.

En fúlgidis recépta cæli sédibus,

Sidereǽque domus

Ditáta sanctis gáudiis,

Nunc regnat inter cǽlites beátior,

Et premit astra, docens

Quæ vera sint regni bona.

Patri potéstas, Filióque glória,

Perpetuúmque decus

Tibi sit alme Spíritus.

Amen.

℣. Ora pro nobis, beáta Elísabeth.

℟. Ut digni efficiámur promissiónibus Christi.

Canticum: Magnificat {Antiphona ex Proprio Sanctorum}

Ant. Elísabeth.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Elísabeth, pacis et pátriæ mater, in cælo triúmphans, dona nobis pacem.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Clementíssime Deus, qui beátam Elísabeth regínam, inter céteras egrégias dotes, béllici furóris sedándi prærogatíva decorásti: da nobis, ejus intercessióne; post mortális vitæ, quam supplíciter pétimus, pacem, ad ætérna gáudia perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Immíttet Ángelus Dómini.

Psalmus 33(2-11) [1]

33:2 Benedícam Dóminum in omni témpore: * semper laus ejus in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen ejus in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus ejus salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti ejus: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 33(12-23) [2]

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super justos: * et aures ejus in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt justi, et Dóminus exaudívit eos: * et ex ómnibus tribulatiónibus eórum liberávit eos.

33:19 Juxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes justórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt justum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 60 [3]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Immíttet Ángelus Dómini in circúitu timéntium eum: et erípiet eos.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Benedíctus es, Dómine, Deus patrum nostrórum.

℟. Et laudábilis et gloriósus in sǽcula.

℣. Benedicámus Patrem et Fílium cum Sancto Spíritu.

℟. Laudémus, et superexaltémus eum in sǽcula.

℣. Benedíctus es, Dómine, in firmaménto cæli.

℟. Et laudábilis, et gloriósus, et superexaltátus in sǽcula.

℣. Benedícat et custódiat nos omnípotens et miséricors Dóminus.

℟. Amen.

℣. Dignáre, Dómine, nocte ista.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Feria quinta infra Hebdomadam VI post Octavam Pentecostes
Feria

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Regem magnum Dóminum, * Veníte, adorémus.

Ant. Regem magnum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem magnum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem magnum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem magnum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem magnum Dóminum, * Veníte, adorémus.

Hymnus {ex Psalterio secundum tempora}

Nox atra rerum cóntegit

Terræ colóres ómnium:

Nos confiténtes póscimus

Te, juste judex córdium.

Ut áuferas piácula,

Sordésque mentis ábluas:

Donésque, Christe, grátiam,

Ut arceántur crímina.

Mens ecce torpet ímpia,

Quam culpa mordet nóxia:

Obscúra gestit tóllere,

Et te, Redémptor, quǽrere.

Repélle tu calíginem

Intrínsecus quam máxime,

Ut in beáto gáudeat

Se collocári lúmine.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. In Deo salutáre meum.

Psalmus 61 [1]

61:2 Nonne Deo subjécta erit ánima mea? * ab ipso enim salutáre meum.

61:3 Nam et ipse Deus meus, et salutáris meus: * suscéptor meus, non movébor ámplius.

61:4 Quoúsque irrúitis in hóminem? * interfícitis univérsi vos: tamquam paríeti inclináto et macériæ depúlsæ?

61:5 Verúmtamen prétium meum cogitavérunt repéllere, cucúrri in siti: * ore suo benedicébant, et corde suo maledicébant.

61:6 Verúmtamen Deo subjécta esto, ánima mea: * quóniam ab ipso patiéntia mea.

61:7 Quia ipse Deus meus, et salvátor meus: * adjútor meus, non emigrábo.

61:8 In Deo salutáre meum, et glória mea: * Deus auxílii mei, et spes mea in Deo est.

61:9 Speráte in eo omnis congregátio pópuli, effúndite coram illo corda vestra: * Deus adjútor noster in ætérnum.

61:10 Verúmtamen vani fílii hóminum, mendáces fílii hóminum in statéris: * ut decípiant ipsi de vanitáte in idípsum.

61:11 Nolíte speráre in iniquitáte, et rapínas nolíte concupíscere: * divítiæ si áffluant, nolíte cor appónere.

61:12 Semel locútus est Deus, duo hæc audívi, quia potéstas Dei est, et tibi, Dómine, misericórdia: * quia tu reddes unicuíque juxta ópera sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo salutáre meum et glória mea: et spes mea in Deo est.

Ant. Vidéte ópera Dómini.

Psalmus 65(1-12) [2]

65:1 Jubiláte Deo, omnis terra, psalmum dícite nómini ejus: * date glóriam laudi ejus.

65:3 Dícite Deo: Quam terribília sunt ópera tua, Dómine! * in multitúdine virtútis tuæ mentiéntur tibi inimíci tui.

65:4 Omnis terra adóret te, et psallat tibi: * psalmum dicat nómini tuo.

65:5 Veníte, et vidéte ópera Dei: * terríbilis in consíliis super fílios hóminum.

65:6 Qui convértit mare in áridam, in flúmine pertransíbunt pede: * ibi lætábimur in ipso.

65:7 Qui dominátur in virtúte sua in ætérnum, óculi ejus super gentes respíciunt: * qui exásperant non exalténtur in semetípsis.

65:8 Benedícite, gentes, Deum nostrum: * et audítam fácite vocem laudis ejus,

65:9 Qui pósuit ánimam meam ad vitam: * et non dedit in commotiónem pedes meos.

65:10 Quóniam probásti nos, Deus: * igne nos examinásti, sicut examinátur argéntum.

65:11 Induxísti nos in láqueum, posuísti tribulatiónes in dorso nostro: * imposuísti hómines super cápita nostra.

65:12 Transívimus per ignem et aquam: * et eduxísti nos in refrigérium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidéte ópera Dómini, et audítam fácite vocem laudis ejus.

Ant. Audíte, omnes.

Psalmus 65(13-20) [3]

65:13 Introíbo in domum tuam in holocáustis: * reddam tibi vota mea, quæ distinxérunt lábia mea.

65:14 Et locútum est os meum, * in tribulatióne mea.

65:15 Holocáusta medulláta ófferam tibi cum incénso aríetum: * ófferam tibi boves cum hircis.

65:16 Veníte, audíte, et narrábo, omnes, qui timétis Deum: * quanta fecit ánimæ meæ.

65:17 Ad ipsum ore meo clamávi, * et exaltávi sub lingua mea.

65:18 Iniquitátem si aspéxi in corde meo, * non exáudiet Dóminus.

65:19 Proptérea exaudívit Deus, * et atténdit voci deprecatiónis meæ.

65:20 Benedíctus Deus, * qui non amóvit oratiónem meam, et misericórdiam suam a me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Audíte, omnes qui timétis Deum, quanta fecit ánimæ meæ.

Ant. Exsúrgat Deus. ‡

Psalmus 67(2-11) [4]

67:2 Exsúrgat Deus, ‡ et dissipéntur inimíci ejus, * et fúgiant qui odérunt eum, a fácie ejus.

67:3 Sicut déficit fumus, defíciant: * sicut fluit cera a fácie ignis, sic péreant peccatóres a fácie Dei.

67:4 Et justi epuléntur, et exsúltent in conspéctu Dei: * et delecténtur in lætítia.

67:5 Cantáte Deo, psalmum dícite nómini ejus: * iter fácite ei, qui ascéndit super occásum: (fit reverentia) Dóminus nomen illi.

67:5 Exsultáte in conspéctu ejus: * turbabúntur a fácie ejus, patris orphanórum et júdicis viduárum.

67:6 Deus in loco sancto suo: * Deus, qui inhabitáre facit uníus moris in domo:

67:7 Qui edúcit vinctos in fortitúdine, * simíliter eos qui exásperant, qui hábitant in sepúlcris.

67:8 Deus, cum egrederéris in conspéctu pópuli tui, * cum pertransíres in desérto:

67:9 Terra mota est, étenim cæli distillavérunt a fácie Dei Sínai, * a fácie Dei Israël.

67:10 Plúviam voluntáriam segregábis, Deus, hereditáti tuæ: * et infirmáta est, tu vero perfecísti eam.

67:11 Animália tua habitábunt in ea: * parásti in dulcédine tua páuperi, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrgat Deus, et dissipéntur inimíci ejus.

Ant. Deus noster.

Psalmus 67(12-24) [5]

67:12 Dóminus dabit verbum evangelizántibus, * virtúte multa.

67:13 Rex virtútum dilécti, dilécti: * et speciéi domus divídere spólia.

67:14 Si dormiátis inter médios cleros, pennæ colúmbæ deargentátæ, * et posterióra dorsi ejus in pallóre auri.

67:15 Dum discérnit cæléstis reges super eam, nive dealbabúntur in Selmon: * mons Dei, mons pinguis.

67:16 Mons coagulátus, mons pinguis: * ut quid suspicámini montes coagulátos?

67:17 Mons, in quo beneplácitum est Deo habitáre in eo: * étenim Dóminus habitábit in finem.

67:18 Currus Dei decem míllibus múltiplex, míllia lætántium: * Dóminus in eis in Sina in sancto.

67:19 Ascendísti in altum, cepísti captivitátem: * accepísti dona in homínibus.

67:19 Étenim non credéntes, * inhabitáre Dóminum Deum.

67:20 Benedíctus Dóminus die quotídie: * prósperum iter fáciet nobis Deus salutárium nostrórum.

67:21 Deus noster, Deus salvos faciéndi: * et Dómini Dómini éxitus mortis.

67:22 Verúmtamen Deus confrínget cápita inimicórum suórum: * vérticem capílli perambulántium in delíctis suis.

67:23 Dixit Dóminus: Ex Basan convértam, * convértam in profúndum maris:

67:24 Ut intingátur pes tuus in sánguine: * lingua canum tuórum ex inimícis, ab ipso.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus noster, Deus salvos faciéndi: et Dómini sunt éxitus mortis.

Ant. In ecclésiis.

Psalmus 67(25-36) [6]

67:25 Vidérunt ingréssus tuos, Deus: * ingréssus Dei mei: regis mei qui est in sancto.

67:26 Prævenérunt príncipes conjúncti psalléntibus: * in médio juvenculárum tympanistriárum.

67:27 In ecclésiis benedícite Deo Dómino, * de fóntibus Israël.

67:28 Ibi Bénjamin adolescéntulus: * in mentis excéssu.

67:28 Príncipes Juda, duces eórum: * príncipes Zábulon, príncipes Néphtali.

67:29 Manda, Deus, virtúti tuæ: * confírma hoc, Deus, quod operátus es in nobis.

67:30 A templo tuo in Jerúsalem, * tibi ófferent reges múnera.

67:31 Íncrepa feras arúndinis, congregátio taurórum in vaccis populórum: * ut exclúdant eos, qui probáti sunt argénto.

67:31 Díssipa gentes, quæ bella volunt: vénient legáti ex Ægýpto: * Æthiópia prævéniet manus ejus Deo.

67:33 Regna terræ, cantáte Deo: * psállite Dómino.

67:33 Psállite Deo, qui ascéndit super cælum cæli, * ad Oriéntem.

67:34 Ecce dabit voci suæ vocem virtútis, date glóriam Deo super Israël, * magnificéntia ejus, et virtus ejus in núbibus.

67:36 Mirábilis Deus in sanctis suis, Deus Israël ipse dabit virtútem, et fortitúdinem plebi suæ, * benedíctus Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In ecclésiis benedícite Dómino Deo.

Ant. Salvum me fac. ‡

Psalmus 68(2-13) [7]

68:2 Salvum me fac, ‡ Deus: * quóniam intravérunt aquæ usque ad ánimam meam.

68:3 Infíxus sum in limo profúndi: * et non est substántia.

68:3 Veni in altitúdinem maris: * et tempéstas demérsit me.

68:4 Laborávi clamans, raucæ factæ sunt fauces meæ: * defecérunt óculi mei, dum spero in Deum meum.

68:5 Multiplicáti sunt super capíllos cápitis mei, * qui odérunt me gratis.

68:5 Confortáti sunt qui persecúti sunt me inimíci mei injúste: * quæ non rápui, tunc exsolvébam.

68:6 Deus, tu scis insipiéntiam meam: * et delícta mea a te non sunt abscóndita.

68:7 Non erubéscant in me qui exspéctant te, Dómine, * Dómine virtútum.

68:7 Non confundántur super me * qui quærunt te, Deus Israël.

68:8 Quóniam propter te sustínui oppróbrium: * opéruit confúsio fáciem meam.

68:9 Extráneus factus sum frátribus meis, * et peregrínus fíliis matris meæ.

68:10 Quóniam zelus domus tuæ comédit me: * et oppróbria exprobrántium tibi cecidérunt super me.

68:11 Et opérui in jejúnio ánimam meam: * et factum est in oppróbrium mihi.

68:12 Et pósui vestiméntum meum cilícium: * et factus sum illis in parábolam.

68:13 Advérsum me loquebántur, qui sedébant in porta: * et in me psallébant qui bibébant vinum.

68:13 Ego vero oratiónem meam ad te, Dómine: * tempus benepláciti, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Deus, quóniam intravérunt aquæ usque ad ánimam meam.

Ant. Propter inimícos meos.

Psalmus 68(14-29) [8]

68:14 In multitúdine misericórdiæ tuæ exáudi me, * in veritáte salútis tuæ:

68:15 Éripe me de luto, ut non infígar: * líbera me ab iis, qui odérunt me, et de profúndis aquárum.

68:16 Non me demérgat tempéstas aquæ, neque absórbeat me profúndum: * neque úrgeat super me púteus os suum.

68:17 Exáudi me, Dómine, quóniam benígna est misericórdia tua: * secúndum multitúdinem miseratiónum tuárum réspice in me.

68:18 Et ne avértas fáciem tuam a púero tuo: * quóniam tríbulor, velóciter exáudi me.

68:19 Inténde ánimæ meæ, et líbera eam: * propter inimícos meos éripe me.

68:20 Tu scis impropérium meum, et confusiónem meam, * et reveréntiam meam.

68:21 In conspéctu tuo sunt omnes qui tríbulant me: * impropérium exspectávit cor meum, et misériam.

68:21 Et sustínui qui simul contristarétur, et non fuit: * et qui consolarétur, et non invéni.

68:22 Et dedérunt in escam meam fel: * et in siti mea potavérunt me acéto.

68:23 Fiat mensa eórum coram ipsis in láqueum, * et in retributiónes, et in scándalum.

68:24 Obscuréntur óculi eórum ne vídeant: * et dorsum eórum semper incúrva.

68:25 Effúnde super eos iram tuam: * et furor iræ tuæ comprehéndat eos.

68:26 Fiat habitátio eórum desérta: * et in tabernáculis eórum non sit qui inhábitet.

68:27 Quóniam quem tu percussísti, persecúti sunt: * et super dolórem vúlnerum meórum addidérunt.

68:28 Appóne iniquitátem super iniquitátem eórum: * et non intrent in justítiam tuam.

68:29 Deleántur de libro vivéntium: * et cum justis non scribántur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter inimícos meos éripe me, Dómine.

Ant. Quǽrite Dóminum.

Psalmus 68(30-37) [9]

68:30 Ego sum pauper et dolens: * salus tua, Deus, suscépit me.

68:31 Laudábo nomen Dei cum cántico: * et magnificábo eum in laude:

68:32 Et placébit Deo super vítulum novéllum: * córnua producéntem et úngulas.

68:33 Vídeant páuperes et læténtur: * quǽrite Deum, et vivet ánima vestra.

68:34 Quóniam exaudívit páuperes Dóminus: * et vinctos suos non despéxit.

68:35 Laudent illum cæli et terra, * mare et ómnia reptília in eis.

68:36 Quóniam Deus salvam fáciet Sion: * et ædificabúntur civitátes Juda.

68:36 Et inhabitábunt ibi, * et hereditáte acquírent eam.

68:37 Et semen servórum ejus possidébit eam: * et qui díligunt nomen ejus, habitábunt in ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quǽrite Dóminum, et vivet ánima vestra.

℣. Laudábo nomen Dei cum cántico.

℟. Et magnificábo eum in laude.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro secúndo Regum

2 Reg 15:13-15

13 Venit ígitur núntius ad David dicens: Toto corde univérsus Israël séquitur Absalom.

14 Et ait David servis suis qui erant cum eo in Jerúsalem: Súrgite, fugiámus; neque enim erit nobis effúgium a fácie Absalom. Festináte égredi, ne forte véniens óccupet nos et impéllat super nos ruínam et percútiat civitátem in ore gládii.

15 Dixerúntque servi regis ad eum: Omnia, quæcúmque præcéperit dóminus noster rex, libénter exsequémur servi tui.

℣. Tu autem, Dómine, miserére nobis.

℟. Deo grátias.

℟. Præparáte corda vestra Dómino, et servíte illi soli:

* Et liberábit vos de mánibus inimicórum vestrórum.

℣. Convertímini ad eum in toto corde vestro, et auférte deos aliénos de médio vestri.

℟. Et liberábit vos de mánibus inimicórum vestrórum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Reg 15:16-18

16 Egréssus est ergo rex et univérsa domus ejus pédibus suis; et derelíquit rex decem mulíeres concubínas ad custodiéndam domum.

17 Egressúsque rex et omnis Israël pédibus suis stetit procul a domo.

18 Et univérsi servi ejus ambulábant juxta eum; et legiónes Ceréthi et Pheléthi et omnes Gethǽi pugnatóres válidi sexcénti viri, qui secúti eum fúerant de Geth, pédites præcedébant regem.

℣. Tu autem, Dómine, miserére nobis.

℟. Deo grátias.

℟. Deus ómnium exaudítor est: ipse misit Angelum suum, et tulit me de óvibus patris mei:

* Et unxit me unctióne misericórdiæ suæ.

℣. Dóminus, qui erípuit me de ore leónis, et de manu béstiæ liberávit me.

℟. Et unxit me unctióne misericórdiæ suæ.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Reg 15:19-20

19 Dixit autem rex ad Ethái Gethǽum: Cur venis nobíscum? Revértere et hábita cum rege, quia peregrínus es et egréssus es de loco tuo.

20 Heri venísti, et hódie compélleris nobíscum égredi? Ego autem vadam quo itúrus sum; revértere et reduc tecum fratres tuos, et Dóminus fáciet tecum misericórdiam et veritátem, quia ostendísti grátiam et fidem.

℣. Tu autem, Dómine, miserére nobis.

℟. Deo grátias.

℟. Dóminus, qui erípuit me de ore leónis, et de manu béstiæ liberávit me,

* Ipse me erípiet de mánibus inimicórum meórum.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Ipse me erípiet de mánibus inimicórum meórum.

℣. Glória Patri, et Fílio, * et Spirítui Sancto.

℟. Ipse me erípiet de mánibus inimicórum meórum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte.

Psalmus 97 [1]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte in conspéctu regis Dómini.

Ant. Dómine. ‡

Psalmus 89 [2]

89:1 Dómine, ‡ refúgium factus es nobis: * a generatióne in generatiónem.

89:2 Priúsquam montes fíerent, aut formarétur terra et orbis: * a sǽculo et usque in sǽculum tu es, Deus.

89:3 Ne avértas hóminem in humilitátem: * et dixísti: Convertímini, fílii hóminum.

89:4 Quóniam mille anni ante óculos tuos, * tamquam dies hestérna, quæ prætériit,

89:5 Et custódia in nocte, * quæ pro níhilo habéntur, eórum anni erunt.

89:6 Mane sicut herba tránseat, mane flóreat, et tránseat: * véspere décidat, indúret et aréscat.

89:7 Quia defécimus in ira tua, * et in furóre tuo turbáti sumus.

89:8 Posuísti iniquitátes nostras in conspéctu tuo: * sǽculum nostrum in illuminatióne vultus tui.

89:9 Quóniam omnes dies nostri defecérunt: * et in ira tua defécimus.

89:9 Anni nostri sicut aránea meditabúntur: * dies annórum nostrórum in ipsis, septuagínta anni.

89:10 Si autem in potentátibus, octogínta anni: * et ámplius eórum, labor et dolor.

89:10 Quóniam supervénit mansuetúdo: * et corripiémur.

89:11 Quis novit potestátem iræ tuæ: * et præ timóre tuo iram tuam dinumeráre?

89:12 Déxteram tuam sic notam fac: * et erudítos corde in sapiéntia.

89:13 Convértere, Dómine, úsquequo? * et deprecábilis esto super servos tuos.

89:14 Repléti sumus mane misericórdia tua: * et exsultávimus, et delectáti sumus ómnibus diébus nostris.

89:15 Lætáti sumus pro diébus, quibus nos humiliásti: * annis, quibus vídimus mala.

89:16 Réspice in servos tuos, et in ópera tua: * et dírige fílios eórum.

89:17 Et sit splendor Dómini, Dei nostri, super nos, et ópera mánuum nostrárum dírige super nos: * et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, refúgium factus es nobis.

Ant. Dómine.

Psalmus 35 [3]

35:2 Dixit injústus ut delínquat in semetípso: * non est timor Dei ante óculos ejus.

35:3 Quóniam dolóse egit in conspéctu ejus: * ut inveniátur iníquitas ejus ad ódium.

35:4 Verba oris ejus iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Justítia tua sicut montes Dei: * judícia tua abýssus multa.

35:7 Hómines, et juménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et justítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in cælo misericórdia tua.

Ant. Pópulus meus.

Canticum Jeremiæ [4]

Jer 31:10-18

31:10 Audíte verbum Dómini, gentes, * et annuntiáte in ínsulis, quæ procul sunt,

31:11 Et dícite: Qui dispérsit Israël, congregábit eum: * et custódiet eum sicut pastor gregem suum.

31:12 Redémit enim Dóminus Jacob, * et liberávit eum de manu potentióris.

31:13 Et vénient, et laudábunt in monte Sion: * et cónfluent ad bona Dómini,

31:14 Super fruménto, et vino, et óleo, * et fœtu pécorum et armentórum:

31:15 Erítque ánima eórum quasi hortus irríguus, * et ultra non esúrient.

31:16 Tunc lætábitur virgo in choro, * júvenes et senes simul:

31:17 Et convértam luctum eórum in gáudium, * et consolábor eos, et lætificábo a dolóre suo.

31:18 Et inebriábo ánimam sacerdótum pinguédine: * et pópulus meus bonis meis adimplébitur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pópulus meus, ait Dóminus, bonis meis adimplébitur.

Ant. Deo nostro.

Psalmus 146 [5]

146:1 Laudáte Dóminum quóniam bonus est psalmus: * Deo nostro sit jucúnda, decóraque laudátio.

146:2 Ædíficans Jerúsalem Dóminus: * dispersiónes Israélis congregábit.

146:3 Qui sanat contrítos corde: * et álligat contritiónes eórum.

146:4 Qui númerat multitúdinem stellárum: * et ómnibus eis nómina vocat.

146:5 Magnus Dóminus noster, et magna virtus ejus: * et sapiéntiæ ejus non est númerus.

146:6 Suscípiens mansuétos Dóminus: * humílians autem peccatóres usque ad terram.

146:7 Præcínite Dómino in confessióne: * psállite Deo nostro in cíthara.

146:8 Qui óperit cælum núbibus: * et parat terræ plúviam.

146:8 Qui prodúcit in móntibus fænum: * et herbam servitúti hóminum.

146:9 Qui dat juméntis escam ipsórum: * et pullis corvórum invocántibus eum.

146:10 Non in fortitúdine equi voluntátem habébit: * nec in tíbiis viri beneplácitum erit ei.

146:11 Beneplácitum est Dómino super timéntes eum: * et in eis, qui sperant super misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deo nostro jucúnda sit laudátio.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Lux ecce surgit áurea,

Pallens facéssat cǽcitas,

Quæ nosmet in præceps diu

Erróre traxit dévio.

Hæc lux serénum cónferat,

Purósque nos præstet sibi:

Nihil loquámur súbdolum:

Volvámus obscúrum nihil.

Sic tota decúrrat dies,

Ne lingua mendax, ne manus

Oculíve peccent lúbrici,

Ne noxa corpus ínquinet.

Speculátor astat désuper,

Qui nos diébus ómnibus,

Actúsque nostros próspicit

A luce prima in vésperum.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio de Tempore}

Ant. In sanctitáte.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In sanctitáte serviámus Dómino, et liberábit nos ab inimícis nostris.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. In loco páscuæ.

Psalmus 22 [1]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas justítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(2-8) [2]

71:2 Deus, judícium tuum regi da: * et justítiam tuam fílio regis:

71:2 Judicáre pópulum tuum in justítia, * et páuperes tuos in judício.

71:3 Suscípiant montes pacem pópulo: * et colles justítiam.

71:4 Judicábit páuperes pópuli, et salvos fáciet fílios páuperum: * et humiliábit calumniatórem.

71:5 Et permanébit cum sole, et ante lunam, * in generatióne et generatiónem.

71:6 Descéndet sicut plúvia in vellus: * et sicut stillicídia stillántia super terram.

71:7 Oriétur in diébus ejus justítia, et abundántia pacis: * donec auferátur luna.

71:8 Et dominábitur a mari usque ad mare: * et a flúmine usque ad términos orbis terrárum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(9-19) [3]

71:9 Coram illo prócident Æthíopes: * et inimíci ejus terram lingent.

71:10 Reges Tharsis, et ínsulæ múnera ófferent: * reges Árabum et Saba dona addúcent.

71:11 Et adorábunt eum omnes reges terræ: * omnes gentes sérvient ei:

71:12 Quia liberábit páuperem a poténte: * et páuperem, cui non erat adjútor.

71:13 Parcet páuperi et ínopi: * et ánimas páuperum salvas fáciet.

71:14 Ex usúris et iniquitáte rédimet ánimas eórum: * et honorábile nomen eórum coram illo.

71:15 Et vivet, et dábitur ei de auro Arábiæ, et adorábunt de ipso semper: * tota die benedícent ei.

71:16 Et erit firmaméntum in terra in summis móntium, superextollétur super Líbanum fructus ejus: * et florébunt de civitáte sicut fænum terræ.

71:17 Sit nomen ejus benedíctum in sǽcula: * ante solem pérmanet nomen ejus.

71:17 Et benedicéntur in ipso omnes tribus terræ: * omnes gentes magnificábunt eum.

71:18 Benedíctus Dóminus, Deus Israël, * qui facit mirabília solus:

71:19 Et benedíctum nomen majestátis ejus in ætérnum: * et replébitur majestáte ejus omnis terra: fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In loco páscuæ ibi Dóminus me collocávit.

Capitulum Responsorium Versus {ex Psalterio secundum tempora}

Zach 8:19

Pacem et veritátem dilígite, ait Dóminus omnípotens.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Sexto Idus Júlii Luna vicésima quinta Anno Dómini 2026

Romæ pássio sanctórum septem Mártyrum fratrum, filiórum sanctæ Felicitátis Mártyris, id est Januárii, Felícis, Philíppi, Silváni, Alexándri, Vitális et Martiális, témpore Antoníni Imperatóris, sub Præfécto Urbis Públio. Ex ipsis vero Januárius, post virgárum vérbera et cárceris maceratiónem, plumbátis occísus; Felix et Philíppus fústibus mactáti; Silvánus præcipítio interémptus; Alexánder, Vitális et Martiális capitáli senténtia puníti sunt.

Item Romæ sanctárum Vírginum et Mártyrum Rufínæ et Secúndæ sorórum, quæ, in persecutióne Valeriáni et Galliéni, torméntis subáctæ sunt; atque ad últimum, cum álteri caput illísum esset gládio, et álteri cervix cæsa, migrárunt in cælum. Ipsárum vero córpora in Basílica Lateranénsi, prope Baptistérium, débito honóre servántur.

In Africa sanctórum Mártyrum Januárii, Maríni, Nabóris et Felícis, qui gládio decolláti sunt.

Nicópoli, in Arménia, sanctórum Mártyrum Leóntii, Maurítii, Daniélis et Sociórum; qui, sub Licínio Imperatóre et Lýsia Prǽside, várie excruciáti, tandem, in ignem conjécti, martýrii cursum confecérunt.

In Pisídia sanctórum Mártyrum Bianóris et Silváni, qui sævíssima pro Christi nómine passi, demum, cervícibus abscíssis, coronántur.

Icónii, in Lycaónia, sancti Apollónii Mártyris, qui per crucem insígne martýrium consummávit.

Apud Gandávum, in Flándria, sanctæ Amelbérgæ Vírginis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Quam bonus. ‡

Psalmus 72(1-9) [1]

72:1 Quam bonus ‡ Israël Deus, * his, qui recto sunt corde!

72:2 Mei autem pæne moti sunt pedes: * pæne effúsi sunt gressus mei.

72:3 Quia zelávi super iníquos, * pacem peccatórum videns.

72:4 Quia non est respéctus morti eórum: * et firmaméntum in plaga eórum.

72:5 In labóre hóminum non sunt, * et cum homínibus non flagellabúntur:

72:6 Ídeo ténuit eos supérbia, * opérti sunt iniquitáte et impietáte sua.

72:7 Pródiit quasi ex ádipe iníquitas eórum: * transiérunt in afféctum cordis.

72:8 Cogitavérunt, et locúti sunt nequítiam: * iniquitátem in excélso locúti sunt.

72:9 Posuérunt in cælum os suum: * et lingua eórum transívit in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(10-17) [2]

72:10 Ídeo convertétur pópulus meus hic: * et dies pleni inveniéntur in eis.

72:11 Et dixérunt: Quómodo scit Deus, * et si est sciéntia in excélso?

72:12 Ecce, ipsi peccatóres, et abundántes in sǽculo, * obtinuérunt divítias.

72:13 Et dixi: Ergo sine causa justificávi cor meum, * et lavi inter innocéntes manus meas:

72:14 Et fui flagellátus tota die, * et castigátio mea in matutínis.

72:15 Si dicébam: Narrábo sic: * ecce, natiónem filiórum tuórum reprobávi.

72:16 Existimábam ut cognóscerem hoc, * labor est ante me:

72:17 Donec intrem in Sanctuárium Dei: * et intéllegam in novíssimis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(18-28) [3]

72:18 Verúmtamen propter dolos posuísti eis: * dejecísti eos dum allevaréntur.

72:19 Quómodo facti sunt in desolatiónem, súbito defecérunt: * periérunt propter iniquitátem suam.

72:20 Velut sómnium surgéntium, Dómine, * in civitáte tua imáginem ipsórum ad níhilum rédiges.

72:21 Quia inflammátum est cor meum, et renes mei commutáti sunt: * et ego ad níhilum redáctus sum, et nescívi.

72:23 Ut juméntum factus sum apud te: * et ego semper tecum.

72:24 Tenuísti manum déxteram meam: et in voluntáte tua deduxísti me, * et cum glória suscepísti me.

72:25 Quid enim mihi est in cælo? * et a te quid vólui super terram?

72:26 Defécit caro mea, et cor meum: * Deus cordis mei, et pars mea Deus in ætérnum.

72:27 Quia ecce, qui elóngant se a te, períbunt: * perdidísti omnes, qui fornicántur abs te.

72:28 Mihi autem adhærére Deo bonum est: * pónere in Dómino Deo spem meam:

72:28 Ut annúntiem omnes prædicatiónes tuas, * in portis fíliæ Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam bonus Israël Deus, his, qui recto sunt corde.

Capitulum Responsorium Versus {Per Annum}

Jer 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adjútor meus, esto, ne derelínquas me.

℟. Neque despícias me, Deus, salutáris meus.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Memor esto.

Psalmus 73(1-9) [1]

73:1 Ut quid, Deus, repulísti in finem: * irátus est furor tuus super oves páscuæ tuæ?

73:2 Memor esto congregatiónis tuæ, * quam possedísti ab inítio.

73:2 Redemísti virgam hereditátis tuæ: * mons Sion, in quo habitásti in eo.

73:3 Leva manus tuas in supérbias eórum in finem: * quanta malignátus est inimícus in sancto!

73:4 Et gloriáti sunt qui odérunt te: * in médio solemnitátis tuæ.

73:5 Posuérunt signa sua, signa: * et non cognovérunt sicut in éxitu super summum.

73:6 Quasi in silva lignórum secúribus excidérunt jánuas ejus in idípsum: * in secúri et áscia dejecérunt eam.

73:7 Incendérunt igni Sanctuárium tuum: * in terra polluérunt tabernáculum nóminis tui.

73:8 Dixérunt in corde suo cognátio eórum simul: * Quiéscere faciámus omnes dies festos Dei a terra.

73:9 Signa nostra non vídimus, jam non est prophéta: * et nos non cognóscet ámplius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(10-17) [2]

73:10 Úsquequo, Deus, improperábit inimícus: * irrítat adversárius nomen tuum in finem?

73:11 Ut quid avértis manum tuam, et déxteram tuam, * de médio sinu tuo in finem?

73:12 Deus autem Rex noster ante sǽcula: * operátus est salútem in médio terræ.

73:13 Tu confirmásti in virtúte tua mare: * contribulásti cápita dracónum in aquis.

73:14 Tu confregísti cápita dracónis: * dedísti eum escam pópulis Æthíopum.

73:15 Tu dirupísti fontes, et torréntes: * tu siccásti flúvios Ethan.

73:16 Tuus est dies, et tua est nox: * tu fabricátus es auróram et solem.

73:17 Tu fecísti omnes términos terræ: * æstátem et ver tu plasmásti ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(18-23) [3]

73:18 Memor esto hujus, inimícus improperávit Dómino: * et pópulus insípiens incitávit nomen tuum.

73:19 Ne tradas béstiis ánimas confiténtes tibi, * et ánimas páuperum tuórum ne obliviscáris in finem.

73:20 Réspice in testaméntum tuum: * quia repléti sunt, qui obscuráti sunt terræ dómibus iniquitátum.

73:21 Ne avertátur húmilis factus confúsus: * pauper et inops laudábunt nomen tuum.

73:22 Exsúrge, Deus, júdica causam tuam: * memor esto improperiórum tuórum, eórum quæ ab insipiénte sunt tota die.

73:23 Ne obliviscáris voces inimicórum tuórum: * supérbia eórum, qui te odérunt, ascéndit semper.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor esto congregatiónis tuæ, Dómine, quam possedísti ab inítio.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus ejus in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Invocábimus.

Psalmus 74 [1]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego justítias judicábo.

74:4 Liquefácta est terra, et omnes qui hábitant in ea: * ego confirmávi colúmnas ejus.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus judex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx ejus non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Jacob.

74:11 Et ómnia córnua peccatórum confríngam: * et exaltabúntur córnua justi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(2-7) [2]

75:2 Notus in Judǽa Deus: * in Israël magnum nomen ejus.

75:3 Et factus est in pace locus ejus: * et habitátio ejus in Sion.

75:4 Ibi confrégit poténtias árcuum, * scutum, gládium, et bellum.

75:5 Illúminans tu mirabíliter a móntibus ætérnis: * turbáti sunt omnes insipiéntes corde.

75:6 Dormiérunt somnum suum: * et nihil invenérunt omnes viri divitiárum in mánibus suis.

75:7 Ab increpatióne tua, Deus Jacob, * dormitavérunt qui ascendérunt equos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(8-13) [3]

75:8 Tu terríbilis es, et quis resístet tibi? * ex tunc ira tua.

75:9 De cælo audítum fecísti judícium: * terra trémuit et quiévit,

75:10 Cum exsúrgeret in judícium Deus, * ut salvos fáceret omnes mansuétos terræ.

75:11 Quóniam cogitátio hóminis confitébitur tibi: * et relíquiæ cogitatiónis diem festum agent tibi.

75:12 Vovéte, et réddite Dómino, Deo vestro: * omnes, qui in circúitu ejus affértis múnera.

75:13 Terríbili et ei qui aufert spíritum príncipum, * terríbili apud reges terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Invocábimus nomen tuum, Dómine: narrábimus mirabília tua.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus virtútum, cujus est totum quod est óptimum: ínsere pectóribus nostris amórem tui nóminis, et præsta in nobis religiónis augméntum; ut, quæ sunt bona, nútrias, ac pietátis stúdio, quæ sunt nutríta, custódias.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ss. Septem Fratrum Martyrum, ac Rufinæ et Secundæ Virginum et Martyrum
Semiduplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Ecce quam bonum. ‡

Psalmus 132 [1]

132:1 Ecce quam bonum ‡ et quam jucúndum, * habitáre fratres in unum:

132:2 Sicut unguéntum in cápite, * quod descéndit in barbam, barbam Aaron,

132:2 Quod descéndit in oram vestiménti ejus: * sicut ros Hermon, qui descéndit in montem Sion.

132:3 Quóniam illic mandávit Dóminus benedictiónem, * et vitam usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ecce quam bonum et quam jucúndum habitáre fratres in unum.

Ant. Confitémini Dómino. ‡

Psalmus 135(1-9) [2]

135:1 Confitémini Dómino ‡ quóniam bonus: * quóniam in ætérnum misericórdia ejus.

135:2 Confitémini Deo deórum: * quóniam in ætérnum misericórdia ejus.

135:3 Confitémini Dómino dominórum: * quóniam in ætérnum misericórdia ejus.

135:4 Qui facit mirabília magna solus: * quóniam in ætérnum misericórdia ejus.

135:5 Qui fecit cælos in intelléctu: * quóniam in ætérnum misericórdia ejus.

135:6 Qui firmávit terram super aquas: * quóniam in ætérnum misericórdia ejus.

135:7 Qui fecit luminária magna: * quóniam in ætérnum misericórdia ejus.

135:8 Solem in potestátem diéi: * quóniam in ætérnum misericórdia ejus.

135:9 Lunam, et stellas in potestátem noctis: * quóniam in ætérnum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quóniam in ætérnum misericórdia ejus.

Ant. Confitémini Dómino.

Psalmus 135(10-26) [3]

135:10 Qui percússit Ægýptum cum primogénitis eórum: * quóniam in ætérnum misericórdia ejus.

135:11 Qui edúxit Israël de médio eórum: * quóniam in ætérnum misericórdia ejus.

135:12 In manu poténti, et brácchio excélso: * quóniam in ætérnum misericórdia ejus.

135:13 Qui divísit Mare Rubrum in divisiónes: * quóniam in ætérnum misericórdia ejus.

135:14 Et edúxit Israël per médium ejus: * quóniam in ætérnum misericórdia ejus.

135:15 Et excússit Pharaónem, et virtútem ejus in Mari Rubro: * quóniam in ætérnum misericórdia ejus.

135:16 Qui tradúxit pópulum suum per desértum: * quóniam in ætérnum misericórdia ejus.

135:17 Qui percússit reges magnos: * quóniam in ætérnum misericórdia ejus.

135:18 Et occídit reges fortes: * quóniam in ætérnum misericórdia ejus.

135:19 Sehon, regem Amorrhæórum: * quóniam in ætérnum misericórdia ejus.

135:20 Et Og, regem Basan: * quóniam in ætérnum misericórdia ejus.

135:21 Et dedit terram eórum hereditátem: * quóniam in ætérnum misericórdia ejus.

135:22 Hereditátem Israël, servo suo: * quóniam in ætérnum misericórdia ejus.

135:23 Quia in humilitáte nostra memor fuit nostri: * quóniam in ætérnum misericórdia ejus.

135:24 Et redémit nos ab inimícis nostris: * quóniam in ætérnum misericórdia ejus.

135:25 Qui dat escam omni carni: * quóniam in ætérnum misericórdia ejus.

135:26 Confitémini Deo cæli: * quóniam in ætérnum misericórdia ejus.

135:26 Confitémini Dómino dominórum: * quóniam in ætérnum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quia in humilitáte nostra memor fuit nostri.

Ant. Adhǽreat lingua mea.

Psalmus 136 [4]

136:1 Super flúmina Babylónis, illic sédimus et flévimus: * cum recordarémur Sion:

136:2 In salícibus in médio ejus, * suspéndimus órgana nostra.

136:3 Quia illic interrogavérunt nos, qui captívos duxérunt nos, * verba cantiónum:

136:3 Et qui abduxérunt nos: * Hymnum cantáte nobis de cánticis Sion.

136:4 Quómodo cantábimus cánticum Dómini * in terra aliéna?

136:5 Si oblítus fúero tui, Jerúsalem, * oblivióni detur déxtera mea.

136:6 Adhǽreat lingua mea fáucibus meis, * si non memínero tui:

136:6 Si non proposúero Jerúsalem, * in princípio lætítiæ meæ.

136:7 Memor esto, Dómine, filiórum Edom, * in die Jerúsalem:

136:7 Qui dicunt: Exinaníte, exinaníte * usque ad fundaméntum in ea.

136:8 Fília Babylónis mísera: * beátus, qui retríbuet tibi retributiónem tuam, quam retribuísti nobis.

136:9 Beátus, qui tenébit, * et allídet párvulos tuos ad petram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adhǽreat lingua mea fáucibus meis, si non memínero tui Jerúsalem.

Ant. Confitébor. ‡

Psalmus 137 [5]

137:1 Confitébor ‡ tibi, Dómine, in toto corde meo: * quóniam audísti verba oris mei.

137:2 In conspéctu Angelórum psallam tibi: * adorábo ad templum sanctum tuum, et confitébor nómini tuo.

137:3 Super misericórdia tua, et veritáte tua: * quóniam magnificásti super omne, nomen sanctum tuum.

137:4 In quacúmque die invocávero te, exáudi me: * multiplicábis in ánima mea virtútem.

137:5 Confiteántur tibi, Dómine, omnes reges terræ: * quia audiérunt ómnia verba oris tui:

137:6 Et cantent in viis Dómini: * quóniam magna est glória Dómini.

137:7 Quóniam excélsus Dóminus, et humília réspicit: * et alta a longe cognóscit.

137:8 Si ambulávero in médio tribulatiónis, vivificábis me: * et super iram inimicórum meórum extendísti manum tuam, et salvum me fecit déxtera tua.

137:9 Dóminus retríbuet pro me: * Dómine, misericórdia tua in sǽculum: ópera mánuum tuárum ne despícias.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitébor nómini tuo, Dómine, super misericórdia et veritáte tua.

Capitulum Hymnus Versus {ex Commune aut Festo}

Sap 3:1-3

Justórum ánimæ in manu Dei sunt, et non tanget illos torméntum mortis. Visi sunt óculis insipiéntium mori: illi autem sunt in pace.

℟. Deo grátias.

Hymnus

Sanctórum méritis ínclita gáudia

Pangámus, sócii, géstaque fórtia:

Gliscens fert ánimus prómere cántibus

Victórum genus óptimum.

Hi sunt, quos fátue mundus abhórruit;

Hunc fructu vácuum, flóribus áridum

Contempsére tui nóminis ásseclæ

Jesu, Rex bone cǽlitum.

Hi pro te fúrias, atque minas truces

Calcárunt hóminum, sǽvaque vérbera:

His cessit lácerans fórtiter úngula,

Nec carpsit penetrália.

Cædúntur gládiis more bidéntium:

Non murmur résonat, non quærimónia;

Sed corde impávido mens bene cónscia

Consérvat patiéntiam.

Quæ vox, quæ póterit lingua retéxere,

Quæ tu Martýribus múnera prǽparas?

Rubri nam flúido sánguine fúlgidis

Cingunt témpora láureis.

Te, summa o Déitas, únaque póscimus;

Ut culpas ábigas, nóxia súbtrahas,

Des pacem fámulis; ut tibi glóriam,

Annórum in sériem, canant.

Amen.

℣. Lætámini in Dómino, et exsultáte justi.

℟. Et gloriámini omnes recti corde.

Canticum: Magnificat {Antiphona ex Proprio Sanctorum}

Ant. Istórum est enim.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Istórum est enim regnum cælórum qui contempsérunt vitam mundi, et pervenérunt ad prǽmia regni, et lavérunt stolas suas in sánguine Agni.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, quǽsumus, omnípotens Deus: ut, qui gloriósos Mártyres fortes in sua confessióne cognóvimus, pios apud te in nostra intercessióne sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Adjútor meus.

Psalmus 69 [1]

69:2 Deus, in adjutórium meum inténde: * Dómine, ad adjuvándum me festína.

69:3 Confundántur et revereántur, * qui quærunt ánimam meam.

69:4 Avertántur retrórsum, et erubéscant, * qui volunt mihi mala.

69:4 Avertántur statim erubescéntes, * qui dicunt mihi: Euge, euge.

69:5 Exsúltent et læténtur in te omnes qui quærunt te, * et dicant semper: Magnificétur Dóminus: qui díligunt salutáre tuum.

69:6 Ego vero egénus, et pauper sum: * Deus, ádjuva me.

69:6 Adjútor meus, et liberátor meus es tu: * Dómine, ne moréris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(1-12) [2]

70:1 In te, Dómine, sperávi, non confúndar in ætérnum: * in justítia tua líbera me, et éripe me.

70:2 Inclína ad me aurem tuam, * et salva me.

70:3 Esto mihi in Deum protectórem, et in locum munítum: * ut salvum me fácias,

70:3 Quóniam firmaméntum meum, * et refúgium meum es tu.

70:4 Deus meus, éripe me de manu peccatóris, * et de manu contra legem agéntis et iníqui:

70:5 Quóniam tu es patiéntia mea, Dómine: * Dómine, spes mea a juventúte mea.

70:6 In te confirmátus sum ex útero: * de ventre matris meæ tu es protéctor meus.

70:7 In te cantátio mea semper: * tamquam prodígium factus sum multis: et tu adjútor fortis.

70:8 Repleátur os meum laude, ut cantem glóriam tuam: * tota die magnitúdinem tuam.

70:9 Ne proícias me in témpore senectútis: * cum defécerit virtus mea, ne derelínquas me.

70:10 Quia dixérunt inimíci mei mihi: * et qui custodiébant ánimam meam, consílium fecérunt in unum.

70:11 Dicéntes: Deus derelíquit eum, persequímini, † et comprehéndite eum: * quia non est qui erípiat.

70:12 Deus, ne elongéris a me: * Deus meus, in auxílium meum réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(13-24) [3]

70:13 Confundántur, et defíciant detrahéntes ánimæ meæ: * operiántur confusióne, et pudóre qui quærunt mala mihi.

70:14 Ego autem semper sperábo: * et adíciam super omnem laudem tuam.

70:15 Os meum annuntiábit justítiam tuam: * tota die salutáre tuum.

70:16 Quóniam non cognóvi litteratúram, † introíbo in poténtias Dómini: * Dómine, memorábor justítiæ tuæ solíus.

70:17 Deus, docuísti me a juventúte mea: * et usque nunc pronuntiábo mirabília tua.

70:18 Et usque in senéctam et sénium: * Deus, ne derelínquas me,

70:18 Donec annúntiem brácchium tuum * generatióni omni, quæ ventúra est:

70:19 Poténtiam tuam, et justítiam tuam, Deus, † usque in altíssima, quæ fecísti magnália: * Deus, quis símilis tibi?

70:20 Quantas ostendísti mihi tribulatiónes multas et malas: et convérsus vivificásti me: * et de abýssis terræ íterum reduxísti me:

70:21 Multiplicásti magnificéntiam tuam: * et convérsus consolátus es me.

70:22 Nam et ego confitébor tibi in vasis psalmi veritátem tuam: * Deus, psallam tibi in cíthara, Sanctus Israël.

70:23 Exsultábunt lábia mea cum cantávero tibi: * et ánima mea, quam redemísti.

70:24 Sed et lingua mea tota die meditábitur justítiam tuam: * cum confúsi et revériti fúerint, qui quærunt mala mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjútor meus et liberátor meus esto, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Benedíctus es, Dómine, Deus patrum nostrórum.

℟. Et laudábilis et gloriósus in sǽcula.

℣. Benedicámus Patrem et Fílium cum Sancto Spíritu.

℟. Laudémus, et superexaltémus eum in sǽcula.

℣. Benedíctus es, Dómine, in firmaménto cæli.

℟. Et laudábilis, et gloriósus, et superexaltátus in sǽcula.

℣. Benedícat et custódiat nos omnípotens et miséricors Dóminus.

℟. Amen.

℣. Dignáre, Dómine, nocte ista.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Ss. Septem Fratrum Martyrum, ac Rufinæ et Secundæ Virginum et Martyrum
Semiduplex
Tempora: Feria sexta infra Hebdomadam VI post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Mártyrum Dóminum, * Veníte, adorémus.

Ant. Regem Mártyrum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Mártyrum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Mártyrum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Mártyrum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Mártyrum Dóminum, * Veníte, adorémus.

Hymnus {ex Commune aut Festo}

Christo profúsum sánguinem,

Et Mártyrum victórias,

Dignámque cælo láuream

Lætis sequámur vócibus.

Terróre victo sǽculi,

Pœnísque spretis córporis,

Mortis sacræ compéndio

Vitam beátam póssident.

Tradúntur igni Mártyres,

Et bestiárum déntibus;

Armáta sævit úngulis

Tortóris insáni manus.

Nudáta pendent víscera,

Sanguis sacrátus fúnditur;

Sed pérmanent immóbiles,

Vitæ perénnis grátia.

Te nunc, Redémptor, quǽsumus,

Ut mártyrum consórtio

Jungas precántes sérvulos

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Suscitávit Dóminus.

Psalmus 77(1-8) [1]

77:1 Atténdite, pópule meus, legem meam: * inclináte aurem vestram in verba oris mei.

77:2 Apériam in parábolis os meum: * loquar propositiónes ab inítio.

77:3 Quanta audívimus et cognóvimus ea: * et patres nostri narravérunt nobis.

77:4 Non sunt occultáta a fíliis eórum: * in generatióne áltera.

77:4 Narrántes laudes Dómini, et virtútes ejus: * et mirabília ejus, quæ fecit.

77:5 Et suscitávit testimónium in Jacob: * et legem pósuit in Israël.

77:5 Quanta mandávit pátribus nostris nota fácere ea fíliis suis: * ut cognóscat generátio áltera.

77:6 Fílii qui nascéntur, et exsúrgent, * et narrábunt fíliis suis.

77:7 Ut ponant in Deo spem suam, et non obliviscántur óperum Dei: * et mandáta ejus exquírant.

77:8 Ne fiant sicut patres eórum: * generátio prava et exásperans.

77:8 Generátio, quæ non diréxit cor suum: * et non est créditus cum Deo spíritus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscitávit Dóminus testimónium in Jacob: et legem pósuit in Israël.

Ant. Coram pátribus eórum.

Psalmus 77(9-16) [2]

77:9 Fílii Ephrem intendéntes et mitténtes arcum: * convérsi sunt in die belli.

77:10 Non custodiérunt testaméntum Dei: * et in lege ejus noluérunt ambuláre.

77:11 Et oblíti sunt benefactórum ejus: * et mirabílium ejus quæ osténdit eis.

77:12 Coram pátribus eórum fecit mirabília in terra Ægýpti: * in campo Táneos.

77:13 Interrúpit mare, et perdúxit eos: * et státuit aquas quasi in utre.

77:14 Et dedúxit eos in nube diéi: * et tota nocte in illuminatióne ignis.

77:15 Interrúpit petram in erémo: * et adaquávit eos velut in abýsso multa.

77:16 Et edúxit aquam de petra: * et dedúxit tamquam flúmina aquas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Coram pátribus eórum fecit Deus mirabília.

Ant. Jánuas cæli apéruit.

Psalmus 77(17-31) [3]

77:17 Et apposuérunt adhuc peccáre ei: * in iram excitavérunt Excélsum in inaquóso.

77:18 Et tentavérunt Deum in córdibus suis, * ut péterent escas animábus suis.

77:19 Et male locúti sunt de Deo: * dixérunt: Numquid póterit Deus paráre mensam in desérto?

77:20 Quóniam percússit petram, et fluxérunt aquæ: * et torréntes inundavérunt.

77:20 Numquid et panem póterit dare, * aut paráre mensam pópulo suo?

77:21 Ídeo audívit Dóminus, et dístulit: * et ignis accénsus est in Jacob, et ira ascéndit in Israël.

77:22 Quia non credidérunt in Deo: * nec speravérunt in salutári ejus:

77:23 Et mandávit núbibus désuper: * et jánuas cæli apéruit.

77:24 Et pluit illis manna ad manducándum: * et panem cæli dedit eis.

77:25 Panem Angelórum manducávit homo, * cibária misit eis in abundántia.

77:26 Tránstulit Austrum de cælo: * et indúxit in virtúte sua Áfricum.

77:27 Et pluit super eos sicut púlverem carnes: * et sicut arénam maris volatília pennáta.

77:28 Et cecidérunt in médio castrórum eórum: * circa tabernácula eórum.

77:29 Et manducavérunt, et saturáti sunt nimis, et desidérium eórum áttulit eis: * non sunt fraudáti a desidério suo.

77:30 Adhuc escæ eórum erant in ore ipsórum: * et ira Dei ascéndit super eos.

77:31 Et occídit pingues eórum, * et eléctos Israël impedívit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jánuas cæli apéruit Dóminus, et pluit illis manna ad manducándum.

℣. Deus percússit petram et fluxérunt aquæ.

℟. Et torréntes inundavérunt.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro secúndo Regum

2 Reg 16:5-8

5 Venit ergo rex David usque Bahúrim, et ecce egrediebátur inde vir de cognatióne domus Saul nómine Sémei fílius Gera; procedebátque egrédiens et maledicébat,

6 Mittebátque lápides contra David et contra univérsos servos regis David. Omnis autem pópulus et univérsi bellatóres a dextro et a sinístro látere regis incedébant.

7 Ita autem loquebátur Sémei, cum maledíceret regi: Egrédere, egrédere, vir sánguinum et vir Bélial:

8 Réddidit tibi Dóminus univérsum sánguinem domus Saul, quóniam invasísti regnum pro eo.

℣. Tu autem, Dómine, miserére nobis.

℟. Deo grátias.

℟. Percússit Saul mille, et David decem míllia:

* Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Nonne iste est David, de quo canébant in choro, dicéntes: Saul percússit mille, et David decem míllia?

℟. Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

2 Reg 16:9-10

9 Dixit autem Abísai fílius Sárviæ regi: Quare maledícit canis hic mórtuus dómino meo regi? vadam et amputábo caput ejus.

10 Et ait rex: Quid mihi et vobis est, fílii Sárviæ? Dimíttite eum ut maledícat; Dóminus enim præcépit ei ut maledíceret David, et quis est qui áudeat dícere quare sic fécerit?

℣. Tu autem, Dómine, miserére nobis.

℟. Deo grátias.

℟. Montes Gélboë, nec ros nec plúvia véniant super vos,

* Ubi cecidérunt fortes Israël.

℣. Omnes montes, qui estis in circúitu ejus, vísitet Dóminus: a Gélboë autem tránseat.

℟. Ubi cecidérunt fortes Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

2 Reg 16:11-12

11 Et ait rex Abísai et univérsis servis suis: Ecce fílius meus, qui egréssus est de útero meo, quærit ánimam meam; quanto magis nunc fílius Jémini? Dimíttite eum ut maledícat juxta præcéptum Dómini;

12 Si forte respíciat Dóminus afflictiónem meam et reddat mihi Dóminus bonum pro maledictióne hac hodiérna.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus II.

Ant. Deus adjútor.

Psalmus 77(32-41) [4]

77:32 In ómnibus his peccavérunt adhuc: * et non credidérunt in mirabílibus ejus.

77:33 Et defecérunt in vanitáte dies eórum: * et anni eórum cum festinatióne.

77:34 Cum occíderet eos, quærébant eum: * et revertebántur, et dilúculo veniébant ad eum.

77:35 Et rememoráti sunt quia Deus adjútor est eórum: * et Deus excélsus redémptor eórum est.

77:36 Et dilexérunt eum in ore suo, * et lingua sua mentíti sunt ei.

77:37 Cor autem eórum non erat rectum cum eo: * nec fidéles hábiti sunt in testaménto ejus.

77:38 Ipse autem est miséricors, et propítius fiet peccátis eórum: * et non dispérdet eos.

77:38 Et abundávit ut avérteret iram suam: * et non accéndit omnem iram suam:

77:39 Et recordátus est quia caro sunt: * spíritus vadens et non rédiens.

77:40 Quóties exacerbavérunt eum in desérto, * in iram concitavérunt eum in inaquóso?

77:41 Et convérsi sunt, et tentavérunt Deum: * et Sanctum Israël exacerbavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus adjútor est eórum: et Excélsus redémptor eórum est.

Ant. Redémit eos.

Psalmus 77(42-58) [5]

77:42 Non sunt recordáti manus ejus, * die qua redémit eos de manu tribulántis.

77:43 Sicut pósuit in Ægýpto signa sua, * et prodígia sua in campo Táneos.

77:44 Et convértit in sánguinem flúmina eórum: * et imbres eórum, ne bíberent.

77:45 Misit in eos cœnomyíam, et comédit eos: * et ranam, et dispérdidit eos.

77:46 Et dedit ærúgini fructus eórum: * et labóres eórum locústæ.

77:47 Et occídit in grándine víneas eórum: * et moros eórum in pruína.

77:48 Et trádidit grándini juménta eórum: * et possessiónem eórum igni.

77:49 Misit in eos iram indignatiónis suæ: * indignatiónem, et iram, et tribulatiónem: immissiónes per ángelos malos.

77:50 Viam fecit sémitæ iræ suæ, non pepércit a morte animábus eórum: * et juménta eórum in morte conclúsit.

77:51 Et percússit omne primogénitum in terra Ægýpti: * primítias omnis labóris eórum in tabernáculis Cham.

77:52 Et ábstulit sicut oves pópulum suum: * et perdúxit eos tamquam gregem in desérto.

77:53 Et dedúxit eos in spe, et non timuérunt: * et inimícos eórum opéruit mare.

77:54 Et indúxit eos in montem sanctificatiónis suæ: * montem, quem acquisívit déxtera ejus.

77:54 Et ejécit a fácie eórum gentes: * et sorte divísit eis terram in funículo distributiónis.

77:55 Et habitáre fecit in tabernáculis eórum: * tribus Israël.

77:56 Et tentavérunt, et exacerbavérunt Deum excélsum: * et testimónia ejus non custodiérunt.

77:57 Et avertérunt se, et non servavérunt pactum: * quemádmodum patres eórum convérsi sunt in arcum pravum.

77:58 In iram concitavérunt eum in cóllibus suis: * et in sculptílibus suis ad æmulatiónem eum provocavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redémit eos Dóminus de manu tribulántis.

Ant. Ædificávit.

Psalmus 77(59-72) [6]

77:59 Audívit Deus, et sprevit: * et ad níhilum redégit valde Israël.

77:60 Et répulit tabernáculum Silo: * tabernáculum suum, ubi habitávit in homínibus.

77:61 Et trádidit in captivitátem virtútem eórum: * et pulchritúdinem eórum in manus inimíci.

77:62 Et conclúsit in gládio pópulum suum: * et hereditátem suam sprevit.

77:63 Júvenes eórum comédit ignis: * et vírgines eórum non sunt lamentátæ.

77:64 Sacerdótes eórum in gládio cecidérunt: * et víduæ eórum non plorabántur.

77:65 Et excitátus est tamquam dórmiens Dóminus: * tamquam potens crapulátus a vino.

77:66 Et percússit inimícos suos in posterióra: * oppróbrium sempitérnum dedit illis.

77:67 Et répulit tabernáculum Joseph: * et tribum Éphraim non elégit.

77:68 Sed elégit tribum Juda, * montem Sion quem diléxit.

77:69 Et ædificávit sicut unicórnium sanctifícium suum in terra, * quam fundávit in sǽcula.

77:70 Et elégit David, servum suum, et sústulit eum de grégibus óvium: * de post fœtántes accépit eum,

77:71 Páscere Jacob, servum suum, * et Israël, hereditátem suam:

77:72 Et pavit eos in innocéntia cordis sui: * et in intelléctibus mánuum suárum dedúxit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ædificávit Deus sanctifícium suum in terra.

℣. Elégit Dóminus tribum Juda.

℟. Montem Sion quem diléxit.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Septem fratres, fílii sanctæ Felicitátis, Romæ in persecutióne Marci Aurélii Antonini a Publio præfécto primum blandítiis, deínde terróribus tentati, ut Christo renuntiántes, deos veneraréntur; et, sua virtúte, et matre hortante, in fidei confessióne perseverántes, varie necáti sunt. Januarius plumbátis cæsus; Felix et Philippus fustibus contusi; Silvanus ex altíssimo loco præceps dejéctus est; Alexander, Vitalis et Martialis cápite plectúntur. Mater eórum quarto post mense eamdem martyrii palmam consecuta est: illi sexto Idus Julii spíritum Dómino reddidérunt.

℣. Tu autem, Dómine, miserére nobis.

℟. Deo grátias.

℟. Sancti tui, Dómine, mirábile consecúti sunt iter, serviéntes præcéptis tuis, ut inveniréntur illǽsi in aquis válidis:

* Terra appáruit árida: et in Mari Rubro via sine impediménto.

℣. Quóniam percússit petram, et fluxérunt aquæ, et torréntes inundavérunt.

℟. Terra appáruit árida: et in Mari Rubro via sine impediménto.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Rufina et Secunda sorores, vírgines Romanæ, rejecto connubio Armentárii et Verini, quibus a paréntibus desponsæ fuerant, quod Jesu Christo virginitátem vovissent, Valeriáno et Gallieno imperatóribus, comprehendúntur. Quas cum nec promissis nec terróre Juníus præfectus a proposito posset abducere, Rufinam primum virgis cædi jubet; in cujus verbéribus Secunda judicem sic interpellat: Quid est, quod sorórem meam honore, me áfficis ignomínia? Jube ambas simul cædi, quæ simul Christum Deum confitemur. Quibus verbis incénsus judex imperat utramque detrudi in tenebricósum et fœtidum carcerem. Quo loco statim claríssima luce et suavíssimo odore completo, in ardénte balnei solio includúntur. Et cum inde étiam integræ evasissent, mox saxo ad collum alligato in Tiberim projectæ sunt; unde ab Angelo liberátæ, extra Urbem via Aurelia milliario décimo, cápite plectúntur. Quarum corpora, a Plautilla matrona in ejus prædio sepúlta, ac póstea in Urbem translata, in basilica Constantiniana prope baptistérium cóndita sunt.

℣. Tu autem, Dómine, miserére nobis.

℟. Deo grátias.

℟. Vérbera carníficum non timuérunt Sancti Dei, moriéntes pro Christi nómine:

* Ut herédes fíerent in domo Dómini.

℣. Tradidérunt córpora sua propter Deum ad supplícia.

℟. Ut herédes fíerent in domo Dómini.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Sermo sancti Augustíni Epíscopi

Sermo 110 de diversis

Magnum spectaculum, fratres, positum est ante óculos fidei nostræ. Aure audívimus, corde vídimus optántem matrem ante se finire istam vitam fílios suos, longe contrariis votis consuetudini humanæ. Omnes enim hómines fílios suos, ex hac vita migrando, præcedere volunt, non sequi; illa autem optávit posterior mori. Non enim ammitebat fílios, sed præmittebat; nec intuebátur quam vitam finirent, sed quam inchoarent. Desinébant enim vivere, ubi quandoque fuerant morituri; et incipiébant vivere, sine fine victuri. Parum est fuísse spectatricem; miráti sumus potius hortatricem. Fœcundior virtútibus quam fœtibus: videns certántes, in quibus omnibus ipsa certabat, et in omnibus vincéntibus ipsa vincebat.

℣. Tu autem, Dómine, miserére nobis.

℟. Deo grátias.

℟. Tamquam aurum in fornáce probávit eléctos Dóminus, et quasi holocáusti hóstiam accépit illos: et in témpore erit respéctus illórum:

* Quóniam donum et pax est eléctis Dei.

℣. Qui confídunt in illum, intélligent veritátem, et fidéles in dilectióne acquiéscent illi.

℟. Quóniam donum et pax est eléctis Dei.

℣. Glória Patri, et Fílio, * et Spirítui Sancto.

℟. Quóniam donum et pax est eléctis Dei.

Nocturnus III.

Ant. Ádjuva nos.

Psalmus 78 [7]

78:1 Deus, venérunt gentes in hereditátem tuam, polluérunt templum sanctum tuum: * posuérunt Jerúsalem in pomórum custódiam.

78:2 Posuérunt morticína servórum tuórum, escas volatílibus cæli: * carnes sanctórum tuórum béstiis terræ.

78:3 Effudérunt sánguinem eórum tamquam aquam in circúitu Jerúsalem: * et non erat qui sepelíret.

78:4 Facti sumus oppróbrium vicínis nostris: * subsannátio et illúsio his, qui in circúitu nostro sunt.

78:5 Úsquequo, Dómine, irascéris in finem: * accendétur velut ignis zelus tuus?

78:6 Effúnde iram tuam in gentes, quæ te non novérunt: * et in regna quæ nomen tuum non invocavérunt:

78:7 Quia comedérunt Jacob: * et locum ejus desolavérunt.

78:8 Ne memíneris iniquitátum nostrárum antiquárum, cito antícipent nos misericórdiæ tuæ: * quia páuperes facti sumus nimis.

78:9 Ádjuva nos, Deus, salutáris noster: et propter glóriam nóminis tui, Dómine, líbera nos: * et propítius esto peccátis nostris, propter nomen tuum:

78:10 Ne forte dicant in géntibus: Ubi est Deus eórum? * et innotéscat in natiónibus coram óculis nostris.

78:10 Últio sánguinis servórum tuórum, qui effúsus est: * intróeat in conspéctu tuo gémitus compeditórum.

78:11 Secúndum magnitúdinem brácchii tui, * pósside fílios mortificatórum.

78:12 Et redde vicínis nostris séptuplum in sinu eórum: * impropérium ipsórum, quod exprobravérunt tibi, Dómine.

78:13 Nos autem pópulus tuus, et oves páscuæ tuæ, * confitébimur tibi in sǽculum.

78:13 In generatiónem et generatiónem * annuntiábimus laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ádjuva nos, Deus, salutáris noster: et propítius esto peccátis nostris.

Ant. Ego sum Dóminus.

Psalmus 80 [8]

80:2 Exsultáte Deo, adjutóri nostro: * jubiláte Deo Jacob.

80:3 Súmite psalmum, et date týmpanum: * psaltérium jucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et judícium Deo Jacob.

80:6 Testimónium in Joseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum ejus: * manus ejus in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum Dóminus Deus tuus Israël, qui edúxi te de terra Ægýpti.

Ant. Ne táceas Deus.

Psalmus 82 [9]

82:2 Deus, quis símilis erit tibi? * Ne táceas, neque compescáris, Deus.

82:3 Quóniam ecce inimíci tui sonuérunt: * et qui odérunt te extulérunt caput.

82:4 Super pópulum tuum malignavérunt consílium: * et cogitavérunt advérsus sanctos tuos.

82:5 Dixérunt: Veníte, et disperdámus eos de gente: * et non memorétur nomen Israël ultra.

82:6 Quóniam cogitavérunt unanímiter: * simul advérsum te testaméntum disposuérunt, tabernácula Idumæórum et Ismahelítæ:

82:8 Moab, et Agaréni, Gebal, et Ammon, et Ámalec: * alienígenæ cum habitántibus Tyrum.

82:9 Étenim Assur venit cum illis: * facti sunt in adjutórium fíliis Lot.

82:10 Fac illis sicut Mádian, et Sísaræ: * sicut Jabin in torrénte Cisson.

82:11 Disperiérunt in Endor: * facti sunt ut stercus terræ.

82:12 Pone príncipes eórum sicut Oreb, et Zeb, * et Zébee, et Sálmana:

82:13 Omnes príncipes eórum: * qui dixérunt: Hereditáte possideámus Sanctuárium Dei.

82:14 Deus meus, pone illos ut rotam: * et sicut stípulam ante fáciem venti.

82:15 Sicut ignis, qui combúrit silvam: * et sicut flamma combúrens montes:

82:16 Ita persequéris illos in tempestáte tua: * et in ira tua turbábis eos.

82:17 Imple fácies eórum ignomínia: * et quærent nomen tuum, Dómine.

82:18 Erubéscant, et conturbéntur in sǽculum sǽculi: * et confundántur, et péreant.

82:19 Et cognóscant quia nomen tibi Dóminus: * tu solus Altíssimus in omni terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne táceas Deus quóniam inimíci tui extulérunt caput.

℣. Cognóscant quia nomen tibi Dóminus.

℟. Tu solus Altíssimus super omnem terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 12:46-50

In illo témpore: Loquénte Jesu ad turbas, ecce Mater ejus et fratres stabant foris quæréntes loqui ei. Et réliqua.

Homilía sancti Gregórii Papæ

Homilia 3 in Evangelia

Sancti Evangélii, fratres caríssimi, brevis est léctio recitata, sed magnis mysteriórum pondéribus grávida. Jesus étenim, cónditor et redémptor noster, Matrem se nosse dissimulat, et quæ ei mater sit et qui propinqui, non per cognatiónem carnis, sed per conjunctiónem spíritus designat, dicens: Quæ est mater mea, et qui sunt fratres mei? Quicúmque enim fécerit voluntátem Patris mei, qui in cælis est, ipse meus frater, et soror, et mater est. Quibus nobis verbis quid aliud innuit, nisi quod obsequéntes jussiónibus suis multos ex Gentilitate colligit; et Judǽam, ex cujus carne est génitus, non agnoscit?

℣. Tu autem, Dómine, miserére nobis.

℟. Deo grátias.

℟. Propter testaméntum Dómini, et leges patérnas, Sancti Dei perstitérunt in amóre fraternitátis:

* Quia unus fuit semper spíritus in eis, et una fides.

℣. Ecce quam bonum et quam jucúndum habitáre fratres in unum.

℟. Quia unus fuit semper spíritus in eis, et una fides.

℣. Jube, domne, benedícere.

Benedictio. Quorum festum cólimus, ipsi intercédant pro nobis ad Dóminum.

℟. Amen.

Lectio 8

Sed cum is, qui voluntátem Patris fécerit, soror et frater Dómini dícitur, propter utrumque sexum qui ad fidem collígitur, mirum non est; mirándum vero valde est, quómodo étiam mater dicátur. Fideles enim discipulos fratres vocare dignátus est, dicens: Ite, nuntiáte frátribus meis. Qui ergo frater Dómini fíeri ad fidem veniéndo potúerit, quæréndum est quómodo étiam et mater esse possit.

℣. Tu autem, Dómine, miserére nobis.

℟. Deo grátias.

℟. Sancti mei, qui in carne pósiti, certámen habuístis:

* Mercédem labóris ego reddam vobis.

℣. Veníte benedícti Patris mei, percípite regnum.

℟. Mercédem labóris ego reddam vobis.

℣. Glória Patri, et Fílio, * et Spirítui Sancto.

℟. Mercédem labóris ego reddam vobis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Sed sciéndum nobis est, quia qui Christi soror et frater est credendo, mater effícitur prædicando. Quasi enim parit Dóminum, quem cordi audiéntis infuderit; et mater ejus prædicando effícitur, si per ejus vocem amor Dómini in próximi mente generátur. Ad quam rem nobis idónee confírmandam adest beáta Felícitas, cujus hódie natalícia celebramus, quæ credéndo exstitit ancílla Christi, et prædicando facta est mater Christi. Septem quippe fílios, sicut in gestis ejus emendatióribus legitur, sic post se tímuit vivos in carne relínquere, sicut carnales paréntes solent metúere ne mórtuos præmittant.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, quǽsumus, omnípotens Deus: ut, qui gloriósos Mártyres fortes in sua confessióne cognóvimus, pios apud te in nostra intercessióne sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Exaltáte.

Psalmus 98 [1]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis judícium díligit.

98:4 Tu parásti directiónes: * judícium et justítiam in Jacob tu fecísti.

98:5 Exaltáte Dóminum, Deum nostrum, et adoráte scabéllum pedum ejus: * quóniam sanctum est.

98:6 Móyses et Aaron in sacerdótibus ejus: * et Sámuel inter eos, qui ínvocant nomen ejus:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia ejus, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto ejus: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Dóminum Deum nostrum, et adoráte in monte sancto ejus.

Ant. Éripe me.

Psalmus 142 [2]

142:1 Dómine, exáudi oratiónem meam: áuribus pércipe obsecratiónem meam in veritáte tua: * exáudi me in tua justítia.

142:2 Et non intres in judícium cum servo tuo: * quia non justificábitur in conspéctu tuo omnis vivens.

142:3 Quia persecútus est inimícus ánimam meam: * humiliávit in terra vitam meam.

142:3 Collocávit me in obscúris sicut mórtuos sǽculi: * et anxiátus est super me spíritus meus, in me turbátum est cor meum.

142:5 Memor fui diérum antiquórum, meditátus sum in ómnibus opéribus tuis: * in factis mánuum tuárum meditábar.

142:6 Expándi manus meas ad te: * ánima mea sicut terra sine aqua tibi.

142:7 Velóciter exáudi me, Dómine: * defécit spíritus meus.

142:7 Non avértas fáciem tuam a me: * et símilis ero descendéntibus in lacum.

142:8 Audítam fac mihi mane misericórdiam tuam: * quia in te sperávi.

142:8 Notam fac mihi viam, in qua ámbulem: * quia ad te levávi ánimam meam.

142:9 Éripe me de inimícis meis, Dómine, ad te confúgi: * doce me fácere voluntátem tuam, quia Deus meus es tu.

142:10 Spíritus tuus bonus dedúcet me in terram rectam: * propter nomen tuum, Dómine, vivificábis me, in æquitáte tua.

142:11 Edúces de tribulatióne ánimam meam: * et in misericórdia tua dispérdes inimícos meos.

142:12 Et perdes omnes, qui tríbulant ánimam meam: * quóniam ego servus tuus sum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éripe me de inimícis meis, Dómine, ad te confúgi.

Ant. Benedixísti. ‡

Psalmus 84 [3]

84:2 Benedixísti, ‡ Dómine, terram tuam: * avertísti captivitátem Jacob.

84:3 Remisísti iniquitátem plebis tuæ: * operuísti ómnia peccáta eórum.

84:4 Mitigásti omnem iram tuam: * avertísti ab ira indignatiónis tuæ.

84:5 Convérte nos, Deus, salutáris noster: * et avérte iram tuam a nobis.

84:6 Numquid in ætérnum irascéris nobis? * aut exténdes iram tuam a generatióne in generatiónem?

84:7 Deus, tu convérsus vivificábis nos: * et plebs tua lætábitur in te.

84:8 Osténde nobis, Dómine, misericórdiam tuam: * et salutáre tuum da nobis.

84:9 Áudiam quid loquátur in me Dóminus Deus: * quóniam loquétur pacem in plebem suam.

84:9 Et super sanctos suos: * et in eos, qui convertúntur ad cor.

84:10 Verúmtamen prope timéntes eum salutáre ipsíus: * ut inhábitet glória in terra nostra.

84:11 Misericórdia, et véritas obviavérunt sibi: * justítia, et pax osculátæ sunt.

84:12 Véritas de terra orta est: * et justítia de cælo prospéxit.

84:13 Étenim Dóminus dabit benignitátem: * et terra nostra dabit fructum suum.

84:14 Justítia ante eum ambulábit: * et ponet in via gressus suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedixísti, Dómine, terram tuam: remisísti iniquitátem plebis tuæ.

Ant. In Dómino justificábitur.

Canticum Isaiæ [4]

Isa 45:15-30

45:15 Vere tu es Deus abscónditus, * Deus Israël, Salvátor.

45:16 Confúsi sunt, et erubuérunt omnes: * simul abiérunt in confusiónem fabricatóres errórum.

45:17 Israël salvátus est in Dómino salúte ætérna: * non confundémini, et non erubescétis usque in sǽculum sǽculi.

45:18 Quia hæc dicit Dóminus creans cælos, * ipse Deus formans terram, et fáciens eam, ipse plastes ejus:

45:19 Non in vanum creávit eam, ut habitarétur, formávit eam: * Ego Dóminus, et non est álius.

45:20 Non in abscóndito locútus sum, * in loco terræ tenebróso:

45:21 Non dixi sémini Jacob frustra: Quǽrite me: * ego Dóminus loquens justítiam, annúntians recta.

45:22 Congregámini, et veníte, et accédite simul * qui salváti estis ex géntibus:

45:23 Nesciérunt qui levant lignum sculptúræ suæ, * et rogant deum non salvántem.

45:24 Annuntiáte, et veníte, et consiliámini simul: * Quis audítum fecit hoc ab inítio, ex tunc prædíxit illud?

45:25 Numquid non ego Dóminus, et non est ultra Deus absque me? * Deus justus, et salvans non est præter me.

45:26 Convertímini ad me, et salvi éritis, omnes fines terræ: * quia ego Deus, et non est álius.

45:27 In memetípso jurávi, egrediétur de ore meo justítiæ verbum, * et non revertétur:

45:28 Quia mihi curvábitur omne genu, * et jurábit omnis lingua.

45:29 Ergo in Dómino, dicet, meæ sunt justítiæ et impérium: * ad eum vénient, et confundéntur omnes qui repúgnant ei.

45:30 In Dómino justificábitur, et laudábitur * omne semen Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Dómino justificábitur et laudábitur omne semen Israël.

Ant. Lauda. ‡

Psalmus 147 [5]

147:1 Lauda, ‡ Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lauda, Jerúsalem, Dóminum.

Capitulum Hymnus Versus {ex Commune aut Festo}

Sap 3:1-3

Justórum ánimæ in manu Dei sunt, et non tanget illos torméntum mortis. Visi sunt óculis insipiéntium mori: illi autem sunt in pace.

℟. Deo grátias.

Hymnus

Rex glorióse Mártyrum,

Coróna confiténtium,

Qui respuéntes térrea

Perdúcis ad cæléstia:

Aurem benígnam prótinus

Inténde nostris vócibus:

Trophǽa sacra pángimus:

Ignósce quod delíquimus.

Tu vincis inter Mártyres

Parcísque Confessóribus:

Tu vince nostra crímina,

Largítor indulgéntiæ.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

℣. Exsultábunt Sancti in glória.

℟. Lætabúntur in cubílibus suis.

Canticum: Benedictus {Antiphona ex Proprio Sanctorum}

Ant. Vestri capílli cápitis.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vestri capílli cápitis omnes numeráti sunt: nolíte timére: multis passéribus melióres estis vos.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, quǽsumus, omnípotens Deus: ut, qui gloriósos Mártyres fortes in sua confessióne cognóvimus, pios apud te in nostra intercessióne sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ne discédas a me.

Psalmus 21(2-12) [1]

21:2 Deus, Deus meus, réspice in me: quare me dereliquísti? * longe a salúte mea verba delictórum meórum.

21:3 Deus meus, clamábo per diem, et non exáudies: * et nocte, et non ad insipiéntiam mihi.

21:4 Tu autem in sancto hábitas, * laus Israël.

21:5 In te speravérunt patres nostri: * speravérunt, et liberásti eos.

21:6 Ad te clamavérunt, et salvi facti sunt: * in te speravérunt, et non sunt confúsi.

21:7 Ego autem sum vermis, et non homo: * oppróbrium hóminum, et abjéctio plebis.

21:8 Omnes vidéntes me, derisérunt me: * locúti sunt lábiis, et movérunt caput.

21:9 Sperávit in Dómino, erípiat eum: * salvum fáciat eum, quóniam vult eum.

21:10 Quóniam tu es, qui extraxísti me de ventre: * spes mea ab ubéribus matris meæ. In te projéctus sum ex útero:

21:11 De ventre matris meæ Deus meus es tu, * ne discésseris a me:

21:12 Quóniam tribulátio próxima est: * quóniam non est qui ádjuvet.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(13-23) [2]

21:13 Circumdedérunt me vítuli multi: * tauri pingues obsedérunt me.

21:14 Aperuérunt super me os suum, * sicut leo rápiens et rúgiens.

21:15 Sicut aqua effúsus sum: * et dispérsa sunt ómnia ossa mea.

21:15 Factum est cor meum tamquam cera liquéscens * in médio ventris mei.

21:16 Áruit tamquam testa virtus mea, et lingua mea adhǽsit fáucibus meis: * et in púlverem mortis deduxísti me.

21:17 Quóniam circumdedérunt me canes multi: * concílium malignántium obsédit me.

21:17 Fodérunt manus meas et pedes meos: * dinumeravérunt ómnia ossa mea.

21:18 Ipsi vero consideravérunt et inspexérunt me: * divisérunt sibi vestiménta mea, et super vestem meam misérunt sortem.

21:20 Tu autem, Dómine, ne elongáveris auxílium tuum a me: * ad defensiónem meam cónspice.

21:21 Érue a frámea, Deus, ánimam meam: * et de manu canis únicam meam:

21:22 Salva me ex ore leónis: * et a córnibus unicórnium humilitátem meam.

21:23 Narrábo nomen tuum frátribus meis: * in médio ecclésiæ laudábo te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(24-32) [3]

21:24 Qui timétis Dóminum, laudáte eum: * univérsum semen Jacob, glorificáte eum.

21:25 Tímeat eum omne semen Israël: * quóniam non sprevit, neque despéxit deprecatiónem páuperis:

21:25 Nec avértit fáciem suam a me: * et cum clamárem ad eum, exaudívit me.

21:26 Apud te laus mea in ecclésia magna: * vota mea reddam in conspéctu timéntium eum.

21:27 Edent páuperes, et saturabúntur: et laudábunt Dóminum qui requírunt eum: * vivent corda eórum in sǽculum sǽculi.

21:28 Reminiscéntur et converténtur ad Dóminum * univérsi fines terræ:

21:28 Et adorábunt in conspéctu ejus * univérsæ famíliæ géntium.

21:29 Quóniam Dómini est regnum: * et ipse dominábitur géntium.

21:30 Manducavérunt et adoravérunt omnes pingues terræ: * in conspéctu ejus cadent omnes qui descéndunt in terram.

21:31 Et ánima mea illi vivet: * et semen meum sérviet ipsi.

21:32 Annuntiábitur Dómino generátio ventúra: * et annuntiábunt cæli justítiam ejus pópulo qui nascétur, quem fecit Dóminus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne discédas a me, Dómine: quóniam tribulátio próxima est: quóniam non est qui ádjuvet.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quinto Idus Júlii Luna vicésima sexta Anno Dómini 2026

Romæ sancti Pii Primi, Papæ et Mártyris; qui martýrio coronátus est in persecutióne Marci Aurélii Antoníni.

Bergómi sancti Joánnis Epíscopi, qui, ob tuéndam cathólicam fidem, ab Ariánis occísus est.

Sidæ, in Pamphýlia, sancti Cindéi Presbýteri, qui, sub Diocletiáno Imperatóre et Stratoníco Prǽside, post multa torménta, injéctus in ignem et nil læsus, demum in oratióne réddidit spíritum.

Córdubæ, in Hispánia, sancti Abúndii Presbýteri, qui, in persecutióne Arábica, cum in Mahumétis sectam inveherétur, martýrio coronátus est.

Nicópoli, in Arménia, natális sanctórum Mártyrum Januárii et Pelágiæ, qui, equúleo, úngulis et testárum fragméntis per dies quátuor cruciáti, martýrium implevérunt.

In território Senonénsi sancti Sidronii Mártyris.

Icónii, in Lycaónia, sancti Marciáni Mártyris, qui, sub Perénnio Prǽside, per multa torménta pervénit ad palmam.

Bríxiæ sanctórum Mártyrum Savíni et Cypriáni.

In território Pictaviénsi sancti Sabíni Confessóris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 3:7-8

Fulgébunt justi, et tamquam scintíllæ in arundinéto discúrrent. Judicábunt natiónes, et dominabúntur pópulis: et regnábit Dóminus illórum in perpétuum.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Éxcita, Dómine.

Psalmus 79(2-8) [1]

79:2 Qui regis Israël, inténde: * qui dedúcis velut ovem Joseph.

79:2 Qui sedes super Chérubim, * manifestáre coram Éphraim, Bénjamin, et Manásse.

79:3 Éxcita poténtiam tuam, et veni, * ut salvos fácias nos.

79:4 Deus, convérte nos: * et osténde fáciem tuam, et salvi érimus.

79:5 Dómine, Deus virtútum, * quoúsque irascéris super oratiónem servi tui?

79:6 Cibábis nos pane lacrimárum: * et potum dabis nobis in lácrimis in mensúra?

79:7 Posuísti nos in contradictiónem vicínis nostris: * et inimíci nostri subsannavérunt nos.

79:8 Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 79(9-20) [2]

79:9 Víneam de Ægýpto transtulísti: * ejecísti gentes, et plantásti eam.

79:10 Dux itíneris fuísti in conspéctu ejus: * plantásti radíces ejus, et implévit terram.

79:11 Opéruit montes umbra ejus: * et arbústa ejus cedros Dei.

79:12 Exténdit pálmites suos usque ad mare: * et usque ad flumen propágines ejus.

79:13 Ut quid destruxísti macériam ejus: * et vindémiant eam omnes, qui prætergrediúntur viam?

79:14 Exterminávit eam aper de silva: * et singuláris ferus depástus est eam.

79:15 Deus virtútum, convértere: * réspice de cælo, et vide, et vísita víneam istam.

79:16 Et pérfice eam, quam plantávit déxtera tua: * et super fílium hóminis, quem confirmásti tibi.

79:17 Incénsa igni, et suffóssa * ab increpatióne vultus tui períbunt.

79:18 Fiat manus tua super virum déxteræ tuæ: * et super fílium hóminis, quem confirmásti tibi.

79:19 Et non discédimus a te, vivificábis nos: * et nomen tuum invocábimus.

79:20 Dómine, Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 81 [3]

81:1 Deus stetit in synagóga deórum: * in médio autem deos dijúdicat.

81:2 Úsquequo judicátis iniquitátem: * et fácies peccatórum súmitis?

81:3 Judicáte egéno, et pupíllo: * húmilem, et páuperem justificáte.

81:4 Erípite páuperem: * et egénum de manu peccatóris liberáte.

81:5 Nesciérunt, neque intellexérunt, in ténebris ámbulant: * movebúntur ómnia fundaménta terræ.

81:6 Ego dixi: Dii estis, * et fílii Excélsi omnes.

81:7 Vos autem sicut hómines moriémini: * et sicut unus de princípibus cadétis.

81:8 Surge, Deus, júdica terram: * quóniam tu hereditábis in ómnibus géntibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éxcita, Dómine, poténtiam tuam, ut salvos fácias nos.

Capitulum Responsorium Versus {ex Commune aut Festo}

Sap 3:1-3

Justórum ánimæ in manu Dei sunt, et non tanget illos torméntum mortis. Visi sunt óculis insipiéntium mori: illi autem sunt in pace.

℟. Deo grátias.

℟.br. Lætámini in Dómino, * Et exsultáte justi.

℟. Lætámini in Dómino, * Et exsultáte justi.

℣. Et gloriámini omnes recti corde.

℟. Et exsultáte justi.

℣. Glória Patri, et Fílio, * et Spirítui Sancto.

℟. Lætámini in Dómino, * Et exsultáte justi.

℣. Exsúltent justi in conspéctu Dei.

℟. Et delecténtur in lætítia.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, quǽsumus, omnípotens Deus: ut, qui gloriósos Mártyres fortes in sua confessióne cognóvimus, pios apud te in nostra intercessióne sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Beáti, qui hábitant.

Psalmus 83(2-8) [1]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cujus est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 83(9-13) [2]

83:9 Dómine, Deus virtútum, exáudi oratiónem meam: * áuribus pércipe, Deus Jacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abjéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 86 [3]

86:1 Fundaménta ejus in móntibus sanctis: * díligit Dóminus portas Sion super ómnia tabernácula Jacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti, qui hábitant in domo tua, Dómine.

Capitulum Responsorium Versus {ex Commune aut Festo}

Sap 10:17

Réddidit Deus mercédem labórum sanctórum suórum, et dedúxit illos in via mirábili: et fuit illis in velaménto diéi, et in luce stellárum nocte.

℟. Deo grátias.

℟.br. Exsúltent justi * In conspéctu Dei.

℟. Exsúltent justi * In conspéctu Dei.

℣. Et delecténtur in lætítia.

℟. In conspéctu Dei.

℣. Glória Patri, et Fílio, * et Spirítui Sancto.

℟. Exsúltent justi * In conspéctu Dei.

℣. Justi autem in perpétuum vivent.

℟. Et apud Dóminum est merces eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, quǽsumus, omnípotens Deus: ut, qui gloriósos Mártyres fortes in sua confessióne cognóvimus, pios apud te in nostra intercessióne sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Misericórdia et véritas.

Psalmus 88(2-19) [1]

88:2 Misericórdias Dómini * in ætérnum cantábo.

88:2 In generatiónem et generatiónem * annuntiábo veritátem tuam in ore meo.

88:3 Quóniam dixísti: In ætérnum misericórdia ædificábitur in cælis: * præparábitur véritas tua in eis.

88:4 Dispósui testaméntum eléctis meis, jurávi David, servo meo: * Usque in ætérnum præparábo semen tuum.

88:5 Et ædificábo in generatiónem et generatiónem * sedem tuam.

88:6 Confitebúntur cæli mirabília tua, Dómine: * étenim veritátem tuam in ecclésia sanctórum.

88:7 Quóniam quis in núbibus æquábitur Dómino: * símilis erit Deo in fíliis Dei?

88:8 Deus, qui glorificátur in consílio sanctórum: * magnus et terríbilis super omnes qui in circúitu ejus sunt.

88:9 Dómine, Deus virtútum, quis símilis tibi? * potens es, Dómine, et véritas tua in circúitu tuo.

88:10 Tu domináris potestáti maris: * motum autem flúctuum ejus tu mítigas.

88:11 Tu humiliásti sicut vulnerátum, supérbum: * in brácchio virtútis tuæ dispersísti inimícos tuos.

88:12 Tui sunt cæli, et tua est terra, orbem terræ et plenitúdinem ejus tu fundásti: * aquilónem, et mare tu creásti.

88:13 Thabor et Hermon in nómine tuo exsultábunt: * tuum brácchium cum poténtia.

88:14 Firmétur manus tua, et exaltétur déxtera tua: * justítia et judícium præparátio sedis tuæ.

88:15 Misericórdia et véritas præcédent fáciem tuam: * beátus pópulus, qui scit jubilatiónem.

88:16 Dómine, in lúmine vultus tui ambulábunt, et in nómine tuo exsultábunt tota die: * et in justítia tua exaltabúntur.

88:18 Quóniam glória virtútis eórum tu es: * et in beneplácito tuo exaltábitur cornu nostrum.

88:19 Quia Dómini est assúmptio nostra, * et Sancti Israël, regis nostri.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(20-38) [2]

88:20 Tunc locútus es in visióne sanctis tuis, et dixísti: * Pósui adjutórium in poténte: et exaltávi eléctum de plebe mea.

88:21 Invéni David, servum meum: * óleo sancto meo unxi eum.

88:22 Manus enim mea auxiliábitur ei: * et brácchium meum confortábit eum.

88:23 Nihil profíciet inimícus in eo, * et fílius iniquitátis non appónet nocére ei.

88:24 Et concídam a fácie ipsíus inimícos ejus: * et odiéntes eum in fugam convértam.

88:25 Et véritas mea, et misericórdia mea cum ipso: * et in nómine meo exaltábitur cornu ejus.

88:26 Et ponam in mari manum ejus: * et in flumínibus déxteram ejus.

88:27 Ipse invocábit me: Pater meus es tu: * Deus meus, et suscéptor salútis meæ.

88:28 Et ego primogénitum ponam illum * excélsum præ régibus terræ.

88:29 In ætérnum servábo illi misericórdiam meam: * et testaméntum meum fidéle ipsi.

88:30 Et ponam in sǽculum sǽculi semen ejus: * et thronum ejus sicut dies cæli.

88:31 Si autem derelíquerint fílii ejus legem meam: * et in judíciis meis non ambuláverint:

88:32 Si justítias meas profanáverint: * et mandáta mea non custodíerint:

88:33 Visitábo in virga iniquitátes eórum: * et in verbéribus peccáta eórum.

88:34 Misericórdiam autem meam non dispérgam ab eo: * neque nocébo in veritáte mea:

88:35 Neque profanábo testaméntum meum: * et quæ procédunt de lábiis meis, non fáciam írrita.

88:36 Semel jurávi in sancto meo: Si David méntiar: * semen ejus in ætérnum manébit.

88:37 Et thronus ejus sicut sol in conspéctu meo, * et sicut luna perfécta in ætérnum: et testis in cælo fidélis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(39-53) [3]

88:39 Tu vero repulísti et despexísti: * distulísti Christum tuum.

88:40 Evertísti testaméntum servi tui: * profanásti in terra Sanctuárium ejus.

88:41 Destruxísti omnes sepes ejus: * posuísti firmaméntum ejus formídinem.

88:42 Diripuérunt eum omnes transeúntes viam: * factus est oppróbrium vicínis suis.

88:43 Exaltásti déxteram depriméntium eum: * lætificásti omnes inimícos ejus.

88:44 Avertísti adjutórium gládii ejus: * et non es auxiliátus ei in bello.

88:45 Destruxísti eum ab emundatióne: * et sedem ejus in terram collisísti.

88:46 Minorásti dies témporis ejus: * perfudísti eum confusióne.

88:47 Úsquequo, Dómine, avértis in finem: * exardéscet sicut ignis ira tua?

88:48 Memoráre quæ mea substántia: * numquid enim vane constituísti omnes fílios hóminum?

88:49 Quis est homo, qui vivet, et non vidébit mortem: * éruet ánimam suam de manu ínferi?

88:50 Ubi sunt misericórdiæ tuæ antíquæ, Dómine, * sicut jurásti David in veritáte tua?

88:51 Memor esto, Dómine, oppróbrii servórum tuórum * quod contínui in sinu meo multárum géntium.

88:52 Quod exprobravérunt inimíci tui, Dómine, * quod exprobravérunt commutatiónem Christi tui.

88:53 Benedíctus Dóminus in ætérnum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia et véritas præcédent fáciem tuam, Dómine.

Capitulum Responsorium Versus {ex Commune aut Festo}

Sap 3:7-8

Fulgébunt justi, et tamquam scintíllæ in arundinéto discúrrent. Judicábunt natiónes, et dominabúntur pópulis: et regnábit Dóminus illórum in perpétuum.

℟. Deo grátias.

℟.br. Justi autem * In perpétuum vivent.

℟. Justi autem * In perpétuum vivent.

℣. Et apud Dóminum est merces eórum.

℟. In perpétuum vivent.

℣. Glória Patri, et Fílio, * et Spirítui Sancto.

℟. Justi autem * In perpétuum vivent.

℣. Exsultábunt Sancti in glória.

℟. Lætabúntur in cubílibus suis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, quǽsumus, omnípotens Deus: ut, qui gloriósos Mártyres fortes in sua confessióne cognóvimus, pios apud te in nostra intercessióne sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dómine. ‡

Psalmus 138(1-13) [1]

138:1 Dómine, ‡ probásti me, et cognovísti me: * tu cognovísti sessiónem meam, et resurrectiónem meam.

138:3 Intellexísti cogitatiónes meas de longe: * sémitam meam, et funículum meum investigásti.

138:4 Et omnes vias meas prævidísti: * quia non est sermo in lingua mea.

138:5 Ecce, Dómine, tu cognovísti ómnia novíssima, et antíqua: * tu formásti me, et posuísti super me manum tuam.

138:6 Mirábilis facta est sciéntia tua ex me: * confortáta est, et non pótero ad eam.

138:7 Quo ibo a spíritu tuo? * et quo a fácie tua fúgiam?

138:8 Si ascéndero in cælum, tu illic es: * si descéndero in inférnum, ades.

138:9 Si súmpsero pennas meas dilúculo, * et habitávero in extrémis maris:

138:10 Étenim illuc manus tua dedúcet me: * et tenébit me déxtera tua.

138:11 Et dixi: Fórsitan ténebræ conculcábunt me: * et nox illuminátio mea in delíciis meis.

138:12 Quia ténebræ non obscurabúntur a te, † et nox sicut dies illuminábitur: * sicut ténebræ ejus, ita et lumen ejus.

138:13 Quia tu possedísti renes meos: * suscepísti me de útero matris meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, probásti me et cognovísti me.

Ant. Mirabília ópera tua.

Psalmus 138(14-24) [2]

138:14 Confitébor tibi quia terribíliter magnificátus es: † mirabília ópera tua, * et ánima mea cognóscit nimis.

138:15 Non est occultátum os meum a te, quod fecísti in occúlto: * et substántia mea in inferióribus terræ.

138:16 Imperféctum meum vidérunt óculi tui, † et in libro tuo omnes scribéntur: * dies formabúntur, et nemo in eis.

138:17 Mihi autem nimis honorificáti sunt amíci tui, Deus: * nimis confortátus est principátus eórum.

138:18 Dinumerábo eos, et super arénam multiplicabúntur: * exsurréxi, et adhuc sum tecum.

138:19 Si occíderis, Deus, peccatóres: * viri sánguinum, declináte a me:

138:20 Quia dícitis in cogitatióne: * Accípient in vanitáte civitátes tuas.

138:21 Nonne qui odérunt te, Dómine, óderam? * et super inimícos tuos tabescébam?

138:22 Perfécto ódio óderam illos: * et inimíci facti sunt mihi.

138:23 Proba me, Deus, et scito cor meum: * intérroga me, et cognósce sémitas meas.

138:24 Et vide, si via iniquitátis in me est: * et deduc me in via ætérna.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Mirabília ópera tua, Dómine, et ánima mea cognóscit nimis.

Ant. Ne derelínquas me.

Psalmus 139 [3]

139:2 Éripe me, Dómine, ab hómine malo: * a viro iníquo éripe me.

139:3 Qui cogitavérunt iniquitátes in corde: * tota die constituébant prǽlia.

139:4 Acuérunt linguas suas sicut serpéntis: * venénum áspidum sub lábiis eórum.

139:5 Custódi me, Dómine, de manu peccatóris: * et ab homínibus iníquis éripe me.

139:5 Qui cogitavérunt supplantáre gressus meos: * abscondérunt supérbi láqueum mihi:

139:6 Et funes extendérunt in láqueum: * juxta iter scándalum posuérunt mihi.

139:7 Dixi Dómino: Deus meus es tu: * exáudi, Dómine, vocem deprecatiónis meæ.

139:8 Dómine, Dómine, virtus salútis meæ: * obumbrásti super caput meum in die belli.

139:9 Ne tradas me, Dómine, a desidério meo peccatóri: * cogitavérunt contra me, ne derelínquas me, ne forte exalténtur.

139:10 Caput circúitus eórum: * labor labiórum ipsórum opériet eos.

139:11 Cadent super eos carbónes, in ignem deícies eos: * in misériis non subsístent.

139:12 Vir linguósus non dirigétur in terra: * virum injústum mala cápient in intéritu.

139:13 Cognóvi quia fáciet Dóminus judícium ínopis: * et vindíctam páuperum.

139:14 Verúmtamen justi confitebúntur nómini tuo: * et habitábunt recti cum vultu tuo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne derelínquas me, Dómine, virtus salútis meæ.

Ant. Dómine. ‡

Psalmus 140 [4]

140:1 Dómine, ‡ clamávi ad te, exáudi me: * inténde voci meæ, cum clamávero ad te.

140:2 Dirigátur orátio mea sicut incénsum in conspéctu tuo: * elevátio mánuum meárum sacrifícium vespertínum.

140:3 Pone, Dómine, custódiam ori meo: * et óstium circumstántiæ lábiis meis.

140:4 Non declínes cor meum in verba malítiæ, * ad excusándas excusatiónes in peccátis.

140:4 Cum homínibus operántibus iniquitátem: * et non communicábo cum eléctis eórum.

140:5 Corrípiet me justus in misericórdia, et increpábit me: * óleum autem peccatóris non impínguet caput meum.

140:6 Quóniam adhuc et orátio mea in beneplácitis eórum: * absórpti sunt juncti petræ júdices eórum.

140:7 Áudient verba mea quóniam potuérunt: * sicut crassitúdo terræ erúpta est super terram.

140:8 Dissipáta sunt ossa nostra secus inférnum: * quia ad te, Dómine, Dómine, óculi mei: in te sperávi, non áuferas ánimam meam.

140:9 Custódi me a láqueo, quem statuérunt mihi: * et a scándalis operántium iniquitátem.

140:10 Cadent in retiáculo ejus peccatóres: * singuláriter sum ego donec tránseam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, clamávi ad te, exáudi me.

Ant. Educ de custódia.

Psalmus 141 [5]

141:2 Voce mea ad Dóminum clamávi: * voce mea ad Dóminum deprecátus sum:

141:3 Effúndo in conspéctu ejus oratiónem meam, * et tribulatiónem meam ante ipsum pronúntio.

141:4 In deficiéndo ex me spíritum meum, * et tu cognovísti sémitas meas.

141:4 In via hac, qua ambulábam, * abscondérunt láqueum mihi.

141:5 Considerábam ad déxteram, et vidébam: * et non erat qui cognósceret me.

141:5 Périit fuga a me, * et non est qui requírat ánimam meam.

141:6 Clamávi ad te, Dómine, * dixi: Tu es spes mea, pórtio mea in terra vivéntium.

141:7 Inténde ad deprecatiónem meam: * quia humiliátus sum nimis.

141:7 Líbera me a persequéntibus me: * quia confortáti sunt super me.

141:8 Educ de custódia ánimam meam ad confiténdum nómini tuo: * me exspéctant justi, donec retríbuas mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Educ de custódia ánimam meam, Dómine, ad confiténdum nómini tuo.

Capitulum Hymnus Versus {ex Commune aut Festo}

Sap 3:1-3

Justórum ánimæ in manu Dei sunt, et non tanget illos torméntum mortis. Visi sunt óculis insipiéntium mori: illi autem sunt in pace.

℟. Deo grátias.

Hymnus

Sanctórum méritis ínclita gáudia

Pangámus, sócii, géstaque fórtia:

Gliscens fert ánimus prómere cántibus

Victórum genus óptimum.

Hi sunt, quos fátue mundus abhórruit;

Hunc fructu vácuum, flóribus áridum

Contempsére tui nóminis ásseclæ

Jesu, Rex bone cǽlitum.

Hi pro te fúrias, atque minas truces

Calcárunt hóminum, sǽvaque vérbera:

His cessit lácerans fórtiter úngula,

Nec carpsit penetrália.

Cædúntur gládiis more bidéntium:

Non murmur résonat, non quærimónia;

Sed corde impávido mens bene cónscia

Consérvat patiéntiam.

Quæ vox, quæ póterit lingua retéxere,

Quæ tu Martýribus múnera prǽparas?

Rubri nam flúido sánguine fúlgidis

Cingunt témpora láureis.

Te, summa o Déitas, únaque póscimus;

Ut culpas ábigas, nóxia súbtrahas,

Des pacem fámulis; ut tibi glóriam,

Annórum in sériem, canant.

Amen.

℣. Exsultábunt Sancti in glória.

℟. Lætabúntur in cubílibus suis.

Canticum: Magnificat {Antiphona ex Proprio Sanctorum}

Ant. Gaudent in cælis.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Gaudent in cælis ánimæ Sanctórum, qui Christi vestígia sunt secúti: et quia pro ejus amóre sánguinem suum fudérunt, ídeo cum Christo exsúltant sine fine.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, quǽsumus, omnípotens Deus: ut, qui gloriósos Mártyres fortes in sua confessióne cognóvimus, pios apud te in nostra intercessióne sentiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Sanctæ Mariæ Sabbato

Ant. Beáta Mater et intácta Virgo, gloriósa Regína mundi, intercéde pro nobis ad Dóminum.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Orémus.

Concéde nos fámulos tuos, quǽsumus, Dómine Deus, perpétua mentis et córporis sanitáte gaudére: et, gloriósa beátæ Maríæ semper Vírginis intercessióne, a præsénti liberári tristítia, et ætérna pérfrui lætítia.

Commemoratio S. Pii I Papæ et Martyris

Ant. Iste Sanctus pro lege Dei sui certávit usque ad mortem, et a verbis impiórum non tímuit: fundátus enim erat supra firmam petram.

℣. Glória et honóre coronásti eum, Dómine.

℟. Et constituísti eum super ópera mánuum tuárum.

Orémus.

Gregem tuum, Pastor ætérne, placátus inténde: et, per beátum Pium Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Voce mea. ‡

Psalmus 76(2-13) [1]

76:2 Voce mea ‡ ad Dóminum clamávi: * voce mea ad Deum, et inténdit mihi.

76:3 In die tribulatiónis meæ Deum exquisívi, mánibus meis nocte contra eum: * et non sum decéptus.

76:4 Rénuit consolári ánima mea, * memor fui Dei, et delectátus sum, et exercitátus sum: et defécit spíritus meus.

76:5 Anticipavérunt vigílias óculi mei: * turbátus sum, et non sum locútus.

76:6 Cogitávi dies antíquos: * et annos ætérnos in mente hábui.

76:7 Et meditátus sum nocte cum corde meo, * et exercitábar, et scopébam spíritum meum.

76:8 Numquid in ætérnum proíciet Deus: * aut non appónet ut complacítior sit adhuc?

76:9 Aut in finem misericórdiam suam abscíndet, * a generatióne in generatiónem?

76:10 Aut obliviscétur miseréri Deus? * aut continébit in ira sua misericórdias suas?

76:11 Et dixi: Nunc cœpi: * hæc mutátio déxteræ Excélsi.

76:12 Memor fui óperum Dómini: * quia memor ero ab inítio mirabílium tuórum.

76:13 Et meditábor in ómnibus opéribus tuis: * et in adinventiónibus tuis exercébor.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 76(14-21) [2]

76:14 Deus, in sancto via tua: quis Deus magnus sicut Deus noster? * tu es Deus qui facis mirabília.

76:15 Notam fecísti in pópulis virtútem tuam: * redemísti in brácchio tuo pópulum tuum, fílios Jacob et Joseph.

76:17 Vidérunt te aquæ, Deus, vidérunt te aquæ: * et timuérunt, et turbátæ sunt abýssi.

76:18 Multitúdo sónitus aquárum: * vocem dedérunt nubes.

76:18 Étenim sagíttæ tuæ tránseunt: * vox tonítrui tui in rota.

76:19 Illuxérunt coruscatiónes tuæ orbi terræ: * commóta est, et contrémuit terra.

76:20 In mari via tua, et sémitæ tuæ in aquis multis: * et vestígia tua non cognoscéntur.

76:21 Deduxísti sicut oves pópulum tuum, * in manu Móysi et Aaron.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 85 [3]

85:1 Inclína, Dómine, aurem tuam, et exáudi me: * quóniam inops, et pauper sum ego.

85:2 Custódi ánimam meam, quóniam sanctus sum: * salvum fac servum tuum, Deus meus, sperántem in te.

85:3 Miserére mei, Dómine, quóniam ad te clamávi tota die: * lætífica ánimam servi tui, quóniam ad te, Dómine, ánimam meam levávi.

85:5 Quóniam tu, Dómine, suávis, et mitis: * et multæ misericórdiæ ómnibus invocántibus te.

85:6 Áuribus pércipe, Dómine, oratiónem meam: * et inténde voci deprecatiónis meæ.

85:7 In die tribulatiónis meæ clamávi ad te: * quia exaudísti me.

85:8 Non est símilis tui in diis, Dómine: * et non est secúndum ópera tua.

85:9 Omnes gentes quascúmque fecísti, vénient, et adorábunt coram te, Dómine: * et glorificábunt nomen tuum.

85:10 Quóniam magnus es tu, et fáciens mirabília: * tu es Deus solus.

85:11 Deduc me, Dómine, in via tua, et ingrédiar in veritáte tua: * lætétur cor meum ut tímeat nomen tuum.

85:12 Confitébor tibi, Dómine, Deus meus, in toto corde meo, * et glorificábo nomen tuum in ætérnum:

85:13 Quia misericórdia tua magna est super me: * et eruísti ánimam meam ex inférno inferióri.

85:14 Deus, iníqui insurrexérunt super me, et synagóga poténtium quæsiérunt ánimam meam: * et non proposuérunt te in conspéctu suo.

85:15 Et tu, Dómine, Deus miserátor et miséricors, * pátiens, et multæ misericórdiæ, et verax,

85:16 Réspice in me, et miserére mei, * da impérium tuum púero tuo: et salvum fac fílium ancíllæ tuæ.

85:17 Fac mecum signum in bonum, ut vídeant qui odérunt me, et confundántur: * quóniam tu, Dómine, adjuvísti me, et consolátus es me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Voce mea ad Dóminum clamávi: neque obliviscétur miseréri Deus.

Hymnus {Doxology: Nat}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Benedíctus es, Dómine, Deus patrum nostrórum.

℟. Et laudábilis et gloriósus in sǽcula.

℣. Benedicámus Patrem et Fílium cum Sancto Spíritu.

℟. Laudémus, et superexaltémus eum in sǽcula.

℣. Benedíctus es, Dómine, in firmaménto cæli.

℟. Et laudábilis, et gloriósus, et superexaltátus in sǽcula.

℣. Benedícat et custódiat nos omnípotens et miséricors Dóminus.

℟. Amen.

℣. Dignáre, Dómine, nocte ista.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Sanctæ Mariæ Sabbato
Simplex
Commemoratio: S. Pii I Papæ et Martyris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Proprio de Tempore}

Ant. Ave María, grátia plena, * Dóminus tecum.

Ant. Ave María, grátia plena, * Dóminus tecum.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Ave María, grátia plena, * Dóminus tecum.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Dóminus tecum.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Ave María, grátia plena, * Dóminus tecum.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Dóminus tecum.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Ave María, grátia plena, * Dóminus tecum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus tecum.

Ant. Ave María, grátia plena, * Dóminus tecum.

Hymnus {ex Proprio de Tempore}

Quem terra, pontus, sídera

Colunt, adórant, prædicant,

Trinam regéntem máchinam,

Claustrum Maríæ bájulat.

Cui luna, sol, et ómnia

Desérviunt per témpora,

Perfúsa cæli grátia,

Gestant puéllæ víscera.

Beáta Mater múnere,

Cujus supérnus ártifex

Mundum pugíllo cóntinens,

Ventris sub arca clausus est.

Beáta cæli núntio,

Fœcúnda sancto Spíritu,

Desiderátus géntibus,

Cujus per alvum fusus est.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Memor fuit in sǽculum.

Psalmus 104(1-15) [1]

104:1 Confitémini Dómino, et invocáte nomen ejus: * annuntiáte inter gentes ópera ejus.

104:2 Cantáte ei, et psállite ei: * narráte ómnia mirabília ejus.

104:3 Laudámini in nómine sancto ejus: * lætétur cor quæréntium Dóminum.

104:4 Quǽrite Dóminum, et confirmámini: * quǽrite fáciem ejus semper.

104:5 Mementóte mirabílium ejus, quæ fecit: * prodígia ejus, et judícia oris ejus.

104:6 Semen Ábraham, servi ejus: * fílii Jacob, elécti ejus.

104:7 Ipse Dóminus Deus noster: * in univérsa terra judícia ejus.

104:8 Memor fuit in sǽculum testaménti sui: * verbi, quod mandávit in mille generatiónes:

104:9 Quod dispósuit ad Ábraham: * et juraménti sui ad Isaac:

104:10 Et státuit illud Jacob in præcéptum: * et Israël in testaméntum ætérnum:

104:11 Dicens: Tibi dabo terram Chánaan, * funículum hereditátis vestræ.

104:12 Cum essent número brevi, * paucíssimi et íncolæ ejus:

104:13 Et pertransiérunt de gente in gentem, * et de regno ad pópulum álterum.

104:14 Non relíquit hóminem nocére eis: * et corrípuit pro eis reges.

104:15 Nolíte tángere christos meos: * et in prophétis meis nolíte malignári.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor fuit in sǽculum testaménti sui Dóminus Deus noster.

Ant. Auxit Dóminus.

Psalmus 104(16-27) [2]

104:16 Et vocávit famem super terram: * et omne firmaméntum panis contrívit.

104:17 Misit ante eos virum: * in servum venúmdatus est Joseph.

104:18 Humiliavérunt in compédibus pedes ejus, ferrum pertránsiit ánimam ejus * donec veníret verbum ejus.

104:19 Elóquium Dómini inflammávit eum: * misit rex, et solvit eum; princeps populórum, et dimísit eum.

104:21 Constítuit eum dóminum domus suæ: * et príncipem omnis possessiónis suæ:

104:22 Ut erudíret príncipes ejus sicut semetípsum: * et senes ejus prudéntiam docéret.

104:23 Et intrávit Israël in Ægýptum: * et Jacob áccola fuit in terra Cham.

104:24 Et auxit pópulum suum veheménter: * et firmávit eum super inimícos ejus.

104:25 Convértit cor eórum ut odírent pópulum ejus: * et dolum fácerent in servos ejus.

104:26 Misit Móysen, servum suum: * Aaron, quem elégit ipsum.

104:27 Pósuit in eis verba signórum suórum: * et prodigiórum in terra Cham.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxit Dóminus pópulum suum: et firmávit eum super inimícos ejus.

Ant. Edúxit Deus.

Psalmus 104(28-45) [3]

104:28 Misit ténebras, et obscurávit: * et non exacerbávit sermónes suos.

104:29 Convértit aquas eórum in sánguinem: * et occídit pisces eórum.

104:30 Édidit terra eórum ranas: * in penetrálibus regum ipsórum.

104:31 Dixit, et venit cœnomyía: * et cínifes in ómnibus fínibus eórum.

104:32 Pósuit plúvias eórum grándinem: * ignem comburéntem in terra ipsórum.

104:33 Et percússit víneas eórum, et ficúlneas eórum: * et contrívit lignum fínium eórum.

104:34 Dixit, et venit locústa, et bruchus, * cujus non erat númerus:

104:35 Et comédit omne fænum in terra eórum: * et comédit omnem fructum terræ eórum.

104:36 Et percússit omne primogénitum in terra eórum: * primítias omnis labóris eórum.

104:37 Et edúxit eos cum argénto et auro: * et non erat in tríbubus eórum infírmus.

104:38 Lætáta est Ægýptus in profectióne eórum: * quia incúbuit timor eórum super eos.

104:39 Expándit nubem in protectiónem eórum: * et ignem ut lucéret eis per noctem.

104:40 Petiérunt, et venit cotúrnix: * et pane cæli saturávit eos.

104:41 Dirúpit petram et fluxérunt aquæ: * abiérunt in sicco flúmina;

104:42 Quóniam memor fuit verbi sancti sui: * quod hábuit ad Ábraham, púerum suum.

104:43 Et edúxit pópulum suum in exsultatióne, * et eléctos suos in lætítia.

104:44 Et dedit illis regiónes géntium: * et labóres populórum possedérunt:

104:45 Ut custódiant justificatiónes ejus, * et legem ejus requírant.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Edúxit Deus pópulum suum in exsultatióne, et eléctos suos in lætítia.

Ant. Salvávit eos Dóminus.

Psalmus 105(1-15) [4]

105:1 Confitémini Dómino, quóniam bonus: * quóniam in sǽculum misericórdia ejus.

105:2 Quis loquétur poténtias Dómini, * audítas fáciet omnes laudes ejus?

105:3 Beáti, qui custódiunt judícium, * et fáciunt justítiam in omni témpore.

105:4 Meménto nostri, Dómine, in beneplácito pópuli tui: * vísita nos in salutári tuo:

105:5 Ad vidéndum in bonitáte electórum tuórum, ad lætándum in lætítia gentis tuæ: * ut laudéris cum hereditáte tua.

105:6 Peccávimus cum pátribus nostris: * injúste égimus, iniquitátem fécimus.

105:7 Patres nostri in Ægýpto non intellexérunt mirabília tua: * non fuérunt mémores multitúdinis misericórdiæ tuæ.

105:7 Et irritavérunt ascendéntes in mare, * Mare Rubrum.

105:8 Et salvávit eos propter nomen suum: * ut notam fáceret poténtiam suam.

105:9 Et incrépuit Mare Rubrum, et exsiccátum est, * et dedúxit eos in abýssis sicut in desérto.

105:10 Et salvávit eos de manu odiéntium: * et redémit eos de manu inimíci.

105:11 Et opéruit aqua tribulántes eos: * unus ex eis non remánsit.

105:12 Et credidérunt verbis ejus: * et laudavérunt laudem ejus.

105:13 Cito fecérunt, oblíti sunt óperum ejus: * et non sustinuérunt consílium ejus.

105:14 Et concupiérunt concupiscéntiam in desérto: * et tentavérunt Deum in inaquóso.

105:15 Et dedit eis petitiónem ipsórum: * et misit saturitátem in ánimas eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvávit eos Dóminus propter nomen suum.

Ant. Oblíti sunt Deum.

Psalmus 105(16-31) [5]

105:16 Et irritavérunt Móysen in castris: * Aaron, sanctum Dómini.

105:17 Apérta est terra, et deglutívit Dathan: * et opéruit super congregatiónem Abíron.

105:18 Et exársit ignis in synagóga eórum * flamma combússit peccatóres.

105:19 Et fecérunt vítulum in Horeb * et adoravérunt scúlptile.

105:20 Et mutavérunt glóriam suam * in similitúdinem vítuli comedéntis fænum.

105:21 Oblíti sunt Deum, qui salvávit eos, * qui fecit magnália in Ægýpto, mirabília in terra Cham: terribília in Mari Rubro.

105:23 Et dixit ut dispérderet eos: * si non Móyses, eléctus ejus, stetísset in confractióne in conspéctu ejus:

105:24 Ut avérteret iram ejus ne dispérderet eos: * et pro níhilo habuérunt terram desiderábilem:

105:25 Non credidérunt verbo ejus, et murmuravérunt in tabernáculis suis: * non exaudiérunt vocem Dómini.

105:26 Et elevávit manum suam super eos: * ut prostérneret eos in desérto:

105:27 Et ut deíceret semen eórum in natiónibus: * et dispérgeret eos in regiónibus.

105:28 Et initiáti sunt Beélphegor: * et comedérunt sacrifícia mortuórum.

105:29 Et irritavérunt eum in adinventiónibus suis: * et multiplicáta est in eis ruína.

105:30 Et stetit Phínees, et placávit: * et cessávit quassátio.

105:31 Et reputátum est ei in justítiam: * in generatiónem et generatiónem usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oblíti sunt Deum qui salvávit eos.

Ant. Cum tribularéntur.

Psalmus 105(32-48) [6]

105:32 Et irritavérunt eum ad aquas contradictiónis: * et vexátus est Móyses propter eos: quia exacerbavérunt spíritum ejus.

105:33 Et distínxit in lábiis suis: * non disperdidérunt gentes, quas dixit Dóminus illis.

105:35 Et commísti sunt inter gentes, et didicérunt ópera eórum: et serviérunt sculptílibus eórum: * et factum est illis in scándalum.

105:37 Et immolavérunt fílios suos, * et fílias suas dæmóniis.

105:38 Et effudérunt sánguinem innocéntem: * sánguinem filiórum suórum et filiárum suárum, quas sacrificavérunt sculptílibus Chánaan.

105:39 Et infécta est terra in sanguínibus, et contamináta est in opéribus eórum: * et fornicáti sunt in adinventiónibus suis.

105:40 Et irátus est furóre Dóminus in pópulum suum: * et abominátus est hereditátem suam.

105:41 Et trádidit eos in manus géntium: * et domináti sunt eórum qui odérunt eos.

105:42 Et tribulavérunt eos inimíci eórum, et humiliáti sunt sub mánibus eórum: * sæpe liberávit eos.

105:43 Ipsi autem exacerbavérunt eum in consílio suo: * et humiliáti sunt in iniquitátibus suis.

105:44 Et vidit, cum tribularéntur: * et audívit oratiónem eórum.

105:45 Et memor fuit testaménti sui: * et pœnítuit eum secúndum multitúdinem misericórdiæ suæ.

105:46 Et dedit eos in misericórdias * in conspéctu ómnium qui céperant eos.

105:47 Salvos nos fac, Dómine, Deus noster: * et cóngrega nos de natiónibus:

105:47 Ut confiteámur nómini sancto tuo: * et gloriémur in laude tua.

105:48 Benedíctus Dóminus, Deus Israël, a sǽculo et usque in sǽculum: * et dicet omnis pópulus: Fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum tribularéntur vidit Dóminus: et audívit oratiónem eórum.

Ant. Clamavérunt ad Dóminum.

Psalmus 106(1-14) [7]

106:1 Confitémini Dómino quóniam bonus: * quóniam in sǽculum misericórdia ejus.

106:2 Dicant qui redémpti sunt a Dómino, quos redémit de manu inimíci: * et de regiónibus congregávit eos:

106:3 A solis ortu, et occásu: * ab aquilóne, et mari.

106:4 Erravérunt in solitúdine in inaquóso: * viam civitátis habitáculi non invenérunt.

106:5 Esuriéntes, et sitiéntes: * ánima eórum in ipsis defécit.

106:6 Et clamavérunt ad Dóminum cum tribularéntur: * et de necessitátibus eórum erípuit eos.

106:7 Et dedúxit eos in viam rectam: * ut irent in civitátem habitatiónis.

106:8 Confiteántur Dómino misericórdiæ ejus: * et mirabília ejus fíliis hóminum.

106:9 Quia satiávit ánimam inánem: * et ánimam esuriéntem satiávit bonis.

106:10 Sedéntes in ténebris, et umbra mortis: * vinctos in mendicitáte et ferro.

106:11 Quia exacerbavérunt elóquia Dei: * et consílium Altíssimi irritavérunt.

106:12 Et humiliátum est in labóribus cor eórum: * infirmáti sunt, nec fuit qui adjuváret.

106:13 Et clamavérunt ad Dóminum cum tribularéntur: * et de necessitátibus eórum liberávit eos.

106:14 Et edúxit eos de ténebris, et umbra mortis: * et víncula eórum disrúpit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt ad Dóminum et de necessitátibus eórum liberávit eos.

Ant. Ipsi vidérunt.

Psalmus 106(15-30) [8]

106:15 Confiteántur Dómino misericórdiæ ejus: * et mirabília ejus fíliis hóminum.

106:16 Quia contrívit portas ǽreas: * et vectes férreos confrégit.

106:17 Suscépit eos de via iniquitátis eórum: * propter injustítias enim suas humiliáti sunt.

106:18 Omnem escam abomináta est ánima eórum: * et appropinquavérunt usque ad portas mortis.

106:19 Et clamavérunt ad Dóminum cum tribularéntur: * et de necessitátibus eórum liberávit eos.

106:20 Misit verbum suum, et sanávit eos: * et erípuit eos de interitiónibus eórum.

106:21 Confiteántur Dómino misericórdiæ ejus: * et mirabília ejus fíliis hóminum.

106:22 Et sacríficent sacrifícium laudis: * et annúntient ópera ejus in exsultatióne.

106:23 Qui descéndunt mare in návibus, * faciéntes operatiónem in aquis multis.

106:24 Ipsi vidérunt ópera Dómini, * et mirabília ejus in profúndo.

106:25 Dixit, et stetit spíritus procéllæ: * et exaltáti sunt fluctus ejus.

106:26 Ascéndunt usque ad cælos, et descéndunt usque ad abýssos: * ánima eórum in malis tabescébat.

106:27 Turbáti sunt, et moti sunt sicut ébrius: * et omnis sapiéntia eórum devoráta est.

106:28 Et clamavérunt ad Dóminum cum tribularéntur: * et de necessitátibus eórum edúxit eos.

106:29 Et státuit procéllam ejus in auram: * et siluérunt fluctus ejus.

106:30 Et lætáti sunt quia siluérunt: * et dedúxit eos in portum voluntátis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ipsi vidérunt ópera Dei et mirabília ejus.

Ant. Vidébunt recti.

Psalmus 106(31-43) [9]

106:31 Confiteántur Dómino misericórdiæ ejus: * et mirabília ejus fíliis hóminum.

106:32 Et exáltent eum in ecclésia plebis: * et in cáthedra seniórum laudent eum.

106:33 Pósuit flúmina in desértum: * et éxitus aquárum in sitim.

106:34 Terram fructíferam in salsúginem: * a malítia inhabitántium in ea.

106:35 Pósuit desértum in stagna aquárum: * et terram sine aqua in éxitus aquárum.

106:36 Et collocávit illic esuriéntes: * et constituérunt civitátem habitatiónis.

106:37 Et seminavérunt agros, et plantavérunt víneas: * et fecérunt fructum nativitátis.

106:38 Et benedíxit eis, et multiplicáti sunt nimis: * et juménta eórum non minorávit.

106:39 Et pauci facti sunt: * et vexáti sunt a tribulatióne malórum, et dolóre.

106:40 Effúsa est contémptio super príncipes: * et erráre fecit eos in ínvio, et non in via.

106:41 Et adjúvit páuperem de inópia: * et pósuit sicut oves famílias.

106:42 Vidébunt recti, et lætabúntur: * et omnis iníquitas oppilábit os suum.

106:43 Quis sápiens et custódiet hæc? * et intélleget misericórdias Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidébunt recti et lætabúntur, et intéllegent misericórdias Dómini.

℣. Exáltent Dóminum in ecclésia plebis.

℟. Et in cáthedra seniórum laudent eum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Précibus et méritis beátæ Maríæ semper Vírginis et ómnium Sanctórum, perdúcat nos Dóminus ad regna cælórum.

℟. Amen.

℣. Jube, domne, benedícere.

Benedictio. Nos cum prole pia benedícat Virgo María.

℟. Amen.

Lectio 1

De libro secúndo Regum

2 Reg 18:6-8

6 Egréssus est pópulus in campum contra Israël, et factum est prǽlium in saltu Ephraim.

7 Et cæsus est ibi pópulus Israël ab exércitu David, fáctaque est plaga magna in die illa vigínti míllium.

8 Fuit autem ibi prǽlium dispérsum super fáciem omnis terræ, et multo plures erant, quos saltus consúmpserat de pópulo, quam hi quos voráverat gládius in die illa.

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Ipsa Virgo Vírginum intercédat pro nobis ad Dóminum.

℟. Amen.

Lectio 2

2 Reg 18:9-12

9 Accidit autem ut occúrreret Absalom servis David sedens mulo; cumque ingréssus fuísset mulus subter condénsam quercum et magnam, adhǽsit caput ejus quércui et, illo suspénso inter cælum et terram, mulus cui inséderat, pertransívit.

10 Vidit autem hoc quíspiam, et nuntiávit Joab dicens: Vidi Absalom pendére de quercu.

11 Et ait Joab viro qui nuntiáverat ei: Si vidísti, quare non confodísti eum cum terra et ego dedíssem tibi decem argénti siclos et unum bálteum?

12 Qui dixit ad Joab: Si appénderes in mánibus meis mille argénteos, nequáquam mítterem manum meam in fílium regis; audiéntibus enim nobis, præcépit rex tibi, et Abísai, et Ethái, dicens: Custodíte mihi púerum Absalom.

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Glória Patri, et Fílio, * et Spirítui Sancto.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Per Vírginem matrem concédat nobis Dóminus salútem et pacem.

℟. Amen.

Lectio 3

Ex Epístola sancti Ambrósii Epíscopi ad Sirícium Papam

Epist. 81, alias 7, circa medium

Non excédit fidem, quod homo exívit de vírgine, quando petra fontem prófluum scaturívit, ferrum super aquas natávit, ambulávit homo super aquas. Ergo si hóminem unda portávit, non pótuit hóminem virgo generáre, atque hóminem, de quo légimus: Et mittet illis Dóminus hóminem, qui salvos fáciet eos et notus erit Dóminus Ægýptiis? In véteri ítaque Testaménto virgo Hebræórum per mare duxit exércitum: in novo Testaménto Virgo, géneris aula cæléstis, elécta est ad salútem.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nos fámulos tuos, quǽsumus, Dómine Deus, perpétua mentis et córporis sanitáte gaudére: et, gloriósa beátæ Maríæ semper Vírginis intercessióne, a præsénti liberári tristítia, et ætérna pérfrui lætítia.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Fílii Sion.

Psalmus 149 [1]

149:1 Cantáte Dómino cánticum novum: * laus ejus in ecclésia sanctórum.

149:2 Lætétur Israël in eo, qui fecit eum: * et fílii Sion exsúltent in rege suo.

149:3 Laudent nomen ejus in choro: * in týmpano, et psaltério psallant ei:

149:4 Quia beneplácitum est Dómino in pópulo suo: * et exaltábit mansuétos in salútem.

149:5 Exsultábunt sancti in glória: * lætabúntur in cubílibus suis.

149:6 Exaltatiónes Dei in gútture eórum: * et gládii ancípites in mánibus eórum.

149:7 Ad faciéndam vindíctam in natiónibus: * increpatiónes in pópulis.

149:8 Ad alligándos reges eórum in compédibus: * et nóbiles eórum in mánicis férreis.

149:9 Ut fáciant in eis judícium conscríptum: * glória hæc est ómnibus sanctis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fílii Sion exsúltent in Rege suo.

Ant. Quam magnificáta.

Psalmus 91 [2]

91:2 Bonum est confitéri Dómino: * et psállere nómini tuo, Altíssime.

91:3 Ad annuntiándum mane misericórdiam tuam: * et veritátem tuam per noctem.

91:4 In decachórdo, psaltério: * cum cántico, in cíthara.

91:5 Quia delectásti me, Dómine, in factúra tua: * et in opéribus mánuum tuárum exsultábo.

91:6 Quam magnificáta sunt ópera tua, Dómine! * nimis profúndæ factæ sunt cogitatiónes tuæ.

91:7 Vir insípiens non cognóscet: * et stultus non intélleget hæc.

91:8 Cum exórti fúerint peccatóres sicut fænum: * et apparúerint omnes, qui operántur iniquitátem:

91:9 Ut intéreant in sǽculum sǽculi: * tu autem Altíssimus in ætérnum, Dómine.

91:10 Quóniam ecce inimíci tui, Dómine, quóniam ecce inimíci tui períbunt: * et dispergéntur omnes, qui operántur iniquitátem.

91:11 Et exaltábitur sicut unicórnis cornu meum: * et senéctus mea in misericórdia úberi.

91:12 Et despéxit óculus meus inimícos meos: * et in insurgéntibus in me malignántibus áudiet auris mea.

91:13 Justus, ut palma florébit: * sicut cedrus Líbani multiplicábitur.

91:14 Plantáti in domo Dómini, * in átriis domus Dei nostri florébunt.

91:15 Adhuc multiplicabúntur in senécta úberi: * et bene patiéntes erunt, ut annúntient:

91:16 Quóniam rectus Dóminus, Deus noster: * et non est iníquitas in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam magnificáta sunt ópera tua, Dómine.

Ant. Lætábitur justus.

Psalmus 63 [3]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta ejus intellexérunt.

63:11 Lætábitur justus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætábitur justus in Dómino et sperábit in eo.

Ant. Osténde nobis, Dómine.

Canticum Ecclesiastici [4]

Sir 36:1-16

36:1 Miserére nostri, Deus ómnium, et réspice nos, * et osténde nobis lucem miseratiónum tuárum:

36:2 Et immítte timórem tuum super gentes, * quæ non exquisiérunt te,

36:3 Ut cognóscant quia non est Deus nisi tu, * et enárrent magnália tua.

36:4 Álleva manum tuam super gentes aliénas, * ut vídeant poténtiam tuam.

36:5 Sicut enim in conspéctu eórum sanctificátus es in nobis, * sic in conspéctu nostro magnificáberis in eis,

36:6 Ut cognóscant te, sicut et nos cognóvimus, * quóniam non est Deus præter te, Dómine.

36:7 Ínnova signa, et immúta mirabília. * Glorífica manum, et brácchium dextrum.

36:8 Éxcita furórem, et effúnde iram. * Tolle adversárium, et afflíge inimícum.

36:9 Festína tempus, et meménto finis, * ut enárrent mirabília tua.

36:10 In ira flammæ devorétur qui salvátur: * et qui péssimant plebem tuam, invéniant perditiónem.

36:11 Cóntere caput príncipum inimicórum, * dicéntium: Non est álius præter nos.

36:12 Cóngrega omnes tribus Jacob: ut cognóscant quia non est Deus nisi tu, * et enárrent magnália tua:

36:13 Et hereditábis eos, * sicut ab inítio.

36:14 Miserére plebi tuæ, super quam invocátum est nomen tuum: * et Israël, quem coæquásti primogénito tuo.

36:15 Miserére civitáti sanctificatiónis tuæ Jerúsalem, * civitáti requiéi tuæ.

36:16 Reple Sion inenarrabílibus verbis tuis, * et glória tua pópulum tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Osténde nobis, Dómine, lucem miseratiónum tuárum.

Ant. Omnis spíritus.

Psalmus 150 [5]

150:1 Laudáte Dóminum in sanctis ejus: * laudáte eum in firmaménto virtútis ejus.

150:2 Laudáte eum in virtútibus ejus: * laudáte eum secúndum multitúdinem magnitúdinis ejus.

150:3 Laudáte eum in sono tubæ: * laudáte eum in psaltério, et cíthara.

150:4 Laudáte eum in týmpano, et choro: * laudáte eum in chordis, et órgano.

150:5 Laudáte eum in cýmbalis benesonántibus: † laudáte eum in cýmbalis jubilatiónis: * omnis spíritus laudet Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Omnis spíritus laudet Dóminum.

Capitulum Hymnus Versus {ex Proprio de Tempore}

Sir 24:14

Ab inítio et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

℟. Deo grátias.

Hymnus {Doxology: Nat}

O gloriósa vírginum,

Sublímis inter sídera,

Qui te creávit, párvulum

Lacténte nutris úbere.

Quod Heva tristis ábstulit,

Tu reddis almo gérmine:

Intrent ut astra flébiles,

Cæli reclúdis cárdines.

Tu Regis alti jánua

Et aula lucis fúlgida:

Vitam datam per Vírginem,

Gentes redémptæ, pláudite.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

℣. Benedícta tu in muliéribus.

℟. Et benedíctus fructus ventris tui.

Canticum: Benedictus {Antiphona ex Proprio de Tempore}

Ant. Beáta Dei Génitrix, María.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáta Dei Génitrix, María, Virgo perpétua, templum Dómini, sacrárium Spíritus Sancti, sola sine exémplo placuísti Dómino nostro Jesu Christo: ora pro pópulo, intérveni pro clero, intercéde pro devóto femíneo sexu.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nos fámulos tuos, quǽsumus, Dómine Deus, perpétua mentis et córporis sanitáte gaudére: et, gloriósa beátæ Maríæ semper Vírginis intercessióne, a præsénti liberári tristítia, et ætérna pérfrui lætítia.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Pii I Papæ et Martyris

Ant. Qui odit ánimam suam in hoc mundo, in vitam ætérnam custódit eam.

℣. Justus ut palma florébit.

℟. Sicut cedrus Líbani multiplicábitur.

Orémus.

Gregem tuum, Pastor ætérne, placátus inténde: et, per beátum Pium Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Suffragium {per annum}

Ant. Sancti omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus et omittuntur verba atque beáto N.. Si Titularis ante omnes fuerit nominandus, particula cum omittitur ante nomen sanctorum Petri et Pauli ac præponitur nomini Sancti Joseph.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáto Joseph, cum beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {ex Psalterio secundum diem}

Ant. Exaltáre, Dómine.

Psalmus 93(1-11) [1]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 93(12-23) [2]

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 107 [3]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáre, Dómine, qui júdicas terram: redde retributiónem supérbis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui natus es de María Vírgine.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quarto Idus Júlii Luna vicésima séptima Anno Dómini 2026

In monastério Passiniáno, prope Floréntiam, sancti Joánnis Gualbérti Abbátis, qui fuit Institútor Ordinis Vallis Umbrósæ.

Laudæ, in Insúbria, sanctórum Mártyrum Nabóris et Felícis, qui, in persecutióne Maximiáni, post vária torménta, cápitis decollatióne martýrium complevérunt; eorúmque córpora a beáta Savína Mediolánum advécta sunt, ibíque honorífice sepúlta.

In Cypro beáti Jásonis, qui fuit unus ex antíquis Christi discípulis.

Lucæ, in Túscia, beáti Paulíni, qui a sancto Petro Apóstolo primus ejúsdem civitátis Epíscopus est ordinátus; et, sub Neróne, ad radíces montis Pisáni, post multos agónes, martýrium suum cum áliis Sóciis consummávit.

Aquiléjæ natális sancti Hermágoræ, qui éxstitit discípulus beáti Marci Evangelístæ, et primus ejúsdem civitátis Epíscopus. Hic, inter mirácula sanitátum, et prædicatiónis instántiam, ac populórum conversiónem, plúrima pœnárum génera expértus, tandem, una cum Diácono suo Fortunáto, capitáli supplício perpétuum méruit obtinére triúmphum.

Eódem die pássio sanctórum Procli et Hilariónis, qui, sub Trajáno Imperatóre et Máximo Prǽside, per acerbíssima torménta ad palmam martýrii pervenérunt.

Toléti, in Hispánia, sanctæ Marciánæ, Vírginis et Mártyris; quæ pro fide Christi, objécta béstiis atque a tauro discérpta, martýrio coronátur.

Apud Leontínos, in Sicília, sanctæ Epíphanæ, quæ sub Diocletiáno Imperatóre et Tertýllo Prǽside, ubéribus præcísis, réddidit spíritum.

Lugdúni, in Gállia, sancti Viventióli Epíscopi.

Bonóniæ sancti Paterniáni Epíscopi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Proprio Sanctorum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 24:19-20

In platéis sicut cinnamómum et bálsamum aromatízans odórem dedi: quasi myrrha elécta, dedi suavitátem odóris.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {ex Psalterio secundum diem}

Ant. Clamor meus.

Psalmus 101(2-13) [1]

101:2 Dómine, exáudi oratiónem meam: * et clamor meus ad te véniat.

101:3 Non avértas fáciem tuam a me: * in quacúmque die tríbulor, inclína ad me aurem tuam.

101:3 In quacúmque die invocávero te, * velóciter exáudi me.

101:4 Quia defecérunt sicut fumus dies mei: * et ossa mea sicut crémium aruérunt.

101:5 Percússus sum ut fænum, et áruit cor meum: * quia oblítus sum comédere panem meum.

101:6 A voce gémitus mei * adhǽsit os meum carni meæ.

101:7 Símilis factus sum pellicáno solitúdinis: * factus sum sicut nyctícorax in domicílio.

101:8 Vigilávi, * et factus sum sicut passer solitárius in tecto.

101:9 Tota die exprobrábant mihi inimíci mei: * et qui laudábant me, advérsum me jurábant.

101:10 Quia cínerem tamquam panem manducábam, * et potum meum cum fletu miscébam.

101:11 A fácie iræ et indignatiónis tuæ: * quia élevans allisísti me.

101:12 Dies mei sicut umbra declinavérunt: * et ego sicut fænum árui.

101:13 Tu autem, Dómine, in ætérnum pérmanes: * et memoriále tuum in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(14-23) [2]

101:14 Tu exsúrgens miseréberis Sion: * quia tempus miseréndi ejus, quia venit tempus.

101:15 Quóniam placuérunt servis tuis lápides ejus: * et terræ ejus miserebúntur.

101:16 Et timébunt gentes nomen tuum, Dómine, * et omnes reges terræ glóriam tuam.

101:17 Quia ædificávit Dóminus Sion: * et vidébitur in glória sua.

101:18 Respéxit in oratiónem humílium: * et non sprevit precem eórum.

101:19 Scribántur hæc in generatióne áltera: * et pópulus, qui creábitur, laudábit Dóminum:

101:20 Quia prospéxit de excélso sancto suo: * Dóminus de cælo in terram aspéxit:

101:21 Ut audíret gémitus compeditórum: * ut sólveret fílios interemptórum:

101:22 Ut annúntient in Sion nomen Dómini: * et laudem ejus in Jerúsalem.

101:23 In conveniéndo pópulos in unum, * et reges ut sérviant Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(24-29) [3]

101:24 Respóndit ei in via virtútis suæ: * Paucitátem diérum meórum núntia mihi.

101:25 Ne révoces me in dimídio diérum meórum: * in generatiónem et generatiónem anni tui.

101:26 Inítio tu, Dómine, terram fundásti: * et ópera mánuum tuárum sunt cæli.

101:27 Ipsi períbunt, tu autem pérmanes: * et omnes sicut vestiméntum veteráscent.

101:28 Et sicut opertórium mutábis eos, et mutabúntur: * tu autem idem ipse es, et anni tui non defícient.

101:29 Fílii servórum tuórum habitábunt: * et semen eórum in sǽculum dirigétur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamor meus, Dómine, ad te pervéniat: non avértas fáciem tuam a me.

Capitulum Responsorium Versus {ex Proprio de Tempore}

Sir 24:14

Ab inítio et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adjuvábit eam Deus vultu suo.

℟. Deus in médio ejus, non commovébitur.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nos fámulos tuos, quǽsumus, Dómine Deus, perpétua mentis et córporis sanitáte gaudére: et, gloriósa beátæ Maríæ semper Vírginis intercessióne, a præsénti liberári tristítia, et ætérna pérfrui lætítia.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {ex Psalterio secundum diem}

Ant. Dómine, Deus meus.

Psalmus 103(1-12) [1]

103:1 Bénedic, ánima mea, Dómino: * Dómine, Deus meus, magnificátus es veheménter.

103:1 Confessiónem, et decórem induísti: * amíctus lúmine sicut vestiménto:

103:2 Exténdens cælum sicut pellem: * qui tegis aquis superióra ejus.

103:3 Qui ponis nubem ascénsum tuum: * qui ámbulas super pennas ventórum.

103:4 Qui facis ángelos tuos, spíritus: * et minístros tuos ignem uréntem.

103:5 Qui fundásti terram super stabilitátem suam: * non inclinábitur in sǽculum sǽculi.

103:6 Abýssus, sicut vestiméntum, amíctus ejus: * super montes stabunt aquæ.

103:7 Ab increpatióne tua fúgient: * a voce tonítrui tui formidábunt.

103:8 Ascéndunt montes: et descéndunt campi * in locum, quem fundásti eis.

103:9 Términum posuísti, quem non transgrediéntur: * neque converténtur operíre terram.

103:10 Qui emíttis fontes in convállibus: * inter médium móntium pertransíbunt aquæ.

103:11 Potábunt omnes béstiæ agri: * exspectábunt ónagri in siti sua.

103:12 Super ea vólucres cæli habitábunt: * de médio petrárum dabunt voces.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(13-23) [2]

103:13 Rigans montes de superióribus suis: * de fructu óperum tuórum satiábitur terra:

103:14 Prodúcens fænum juméntis, * et herbam servitúti hóminum:

103:14 Ut edúcas panem de terra: * et vinum lætíficet cor hóminis:

103:15 Ut exhílaret fáciem in óleo: * et panis cor hóminis confírmet.

103:16 Saturabúntur ligna campi, et cedri Líbani, quas plantávit: * illic pásseres nidificábunt.

103:17 Heródii domus dux est eórum: * montes excélsi cervis: petra refúgium herináciis.

103:19 Fecit lunam in témpora: * sol cognóvit occásum suum.

103:20 Posuísti ténebras, et facta est nox: * in ipsa pertransíbunt omnes béstiæ silvæ.

103:21 Cátuli leónum rugiéntes, ut rápiant, * et quærant a Deo escam sibi.

103:22 Ortus est sol, et congregáti sunt: * et in cubílibus suis collocabúntur.

103:23 Exíbit homo ad opus suum: * et ad operatiónem suam usque ad vésperum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(24-35) [3]

103:24 Quam magnificáta sunt ópera tua, Dómine! * ómnia in sapiéntia fecísti: impléta est terra possessióne tua.

103:25 Hoc mare magnum, et spatiósum mánibus: * illic reptília, quorum non est númerus.

103:26 Animália pusílla cum magnis: * illic naves pertransíbunt.

103:27 Draco iste, quem formásti ad illudéndum ei: * ómnia a te exspéctant ut des illis escam in témpore.

103:28 Dante te illis, cólligent: * aperiénte te manum tuam, ómnia implebúntur bonitáte.

103:29 Averténte autem te fáciem, turbabúntur: * áuferes spíritum eórum, et defícient, et in púlverem suum reverténtur.

103:30 Emíttes spíritum tuum, et creabúntur: * et renovábis fáciem terræ.

103:31 Sit glória Dómini in sǽculum: * lætábitur Dóminus in opéribus suis:

103:32 Qui réspicit terram, et facit eam trémere: * qui tangit montes, et fúmigant.

103:33 Cantábo Dómino in vita mea: * psallam Deo meo, quámdiu sum.

103:34 Jucúndum sit ei elóquium meum: * ego vero delectábor in Dómino.

103:35 Defíciant peccatóres a terra, et iníqui ita ut non sint: * bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, Deus meus magnificátus es veheménter.

Capitulum Responsorium Versus {ex Proprio de Tempore}

Sir 24:15-16

Et sic in Sion firmáta sum, et in civitáte sanctificáta simíliter requiévi, et in Jerúsalem potéstas mea. Et radicávi in pópulo honorificáto, et in parte Dei mei heréditas illíus, et in plenitúdine sanctórum deténtio mea.

℟. Deo grátias.

℟.br. Adjuvábit eam * Deus vultu suo.

℟. Adjuvábit eam * Deus vultu suo.

℣. Deus in médio ejus, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adjuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nos fámulos tuos, quǽsumus, Dómine Deus, perpétua mentis et córporis sanitáte gaudére: et, gloriósa beátæ Maríæ semper Vírginis intercessióne, a præsénti liberári tristítia, et ætérna pérfrui lætítia.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {ex Psalterio secundum diem}

Ant. Ne tacúeris Deus.

Psalmus 108(2-13) [1]

108:2 Deus, laudem meam ne tacúeris: * quia os peccatóris, et os dolósi super me apértum est.

108:3 Locúti sunt advérsum me lingua dolósa, et sermónibus ódii circumdedérunt me: * et expugnavérunt me gratis.

108:4 Pro eo ut me dilígerent, detrahébant mihi: * ego autem orábam.

108:5 Et posuérunt advérsum me mala pro bonis: * et ódium pro dilectióne mea.

108:6 Constítue super eum peccatórem: * et diábolus stet a dextris ejus.

108:7 Cum judicátur, éxeat condemnátus: * et orátio ejus fiat in peccátum.

108:8 Fiant dies ejus pauci: * et episcopátum ejus accípiat alter.

108:9 Fiant fílii ejus órphani: * et uxor ejus vídua.

108:10 Nutántes transferántur fílii ejus, et mendícent: * et eiciántur de habitatiónibus suis.

108:11 Scrutétur fænerátor omnem substántiam ejus: * et dirípiant aliéni labóres ejus.

108:12 Non sit illi adjútor: * nec sit qui misereátur pupíllis ejus.

108:13 Fiant nati ejus in intéritum: * in generatióne una deleátur nomen ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(14-21) [2]

108:14 In memóriam rédeat iníquitas patrum ejus in conspéctu Dómini: * et peccátum matris ejus non deleátur.

108:15 Fiant contra Dóminum semper, et dispéreat de terra memória eórum: * pro eo quod non est recordátus fácere misericórdiam.

108:17 Et persecútus est hóminem ínopem, et mendícum, * et compúnctum corde mortificáre.

108:18 Et diléxit maledictiónem, et véniet ei: * et nóluit benedictiónem, et elongábitur ab eo.

108:18 Et índuit maledictiónem sicut vestiméntum, * et intrávit sicut aqua in interióra ejus, et sicut óleum in óssibus ejus.

108:19 Fiat ei sicut vestiméntum, quo operítur: * et sicut zona, qua semper præcíngitur.

108:20 Hoc opus eórum, qui détrahunt mihi apud Dóminum: * et qui loquúntur mala advérsus ánimam meam.

108:21 Et tu, Dómine, Dómine, fac mecum propter nomen tuum: * quia suávis est misericórdia tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(22-31) [3]

108:22 Líbera me quia egénus, et pauper ego sum: * et cor meum conturbátum est intra me.

108:23 Sicut umbra cum declínat, ablátus sum: * et excússus sum sicut locústæ.

108:24 Génua mea infirmáta sunt a jejúnio: * et caro mea immutáta est propter óleum.

108:25 Et ego factus sum oppróbrium illis: * vidérunt me, et movérunt cápita sua.

108:26 Ádjuva me, Dómine, Deus meus: * salvum me fac secúndum misericórdiam tuam.

108:27 Et sciant quia manus tua hæc: * et tu, Dómine, fecísti eam.

108:28 Maledícent illi, et tu benedíces: * qui insúrgunt in me, confundántur: servus autem tuus lætábitur.

108:29 Induántur qui détrahunt mihi, pudóre: * et operiántur sicut diplóide confusióne sua.

108:30 Confitébor Dómino nimis in ore meo: * et in médio multórum laudábo eum.

108:31 Quia ástitit a dextris páuperis, * ut salvam fáceret a persequéntibus ánimam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne tacúeris Deus, quia sermónibus ódii circumdedérunt me.

Capitulum Responsorium Versus {ex Proprio de Tempore}

Sir 24:19-20

In platéis sicut cinnamómum et bálsamum aromatízans odórem dedi: quasi myrrha elécta, dedi suavitátem odóris.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Concéde nos fámulos tuos, quǽsumus, Dómine Deus, perpétua mentis et córporis sanitáte gaudére: et, gloriósa beátæ Maríæ semper Vírginis intercessióne, a præsénti liberári tristítia, et ætérna pérfrui lætítia.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Dominica VII Post Pentecosten
Semiduplex Dominica minor

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Benedíctus Dóminus. ‡

Psalmus 143(1-8) [1]

143:1 Benedíctus Dóminus, ‡ Deus meus, qui docet manus meas ad prǽlium, * et dígitos meos ad bellum.

143:2 Misericórdia mea, et refúgium meum: * suscéptor meus, et liberátor meus:

143:2 Protéctor meus, et in ipso sperávi: * qui subdit pópulum meum sub me.

143:3 Dómine, quid est homo, quia innotuísti ei? * aut fílius hóminis, quia réputas eum?

143:4 Homo vanitáti símilis factus est: * dies ejus sicut umbra prætéreunt.

143:5 Dómine, inclína cælos tuos, et descénde: * tange montes, et fumigábunt.

143:6 Fúlgura coruscatiónem, et dissipábis eos: * emítte sagíttas tuas, et conturbábis eos.

143:7 Emítte manum tuam de alto, éripe me, et líbera me de aquis multis: * de manu filiórum alienórum.

143:8 Quorum os locútum est vanitátem: * et déxtera eórum, déxtera iniquitátis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíctus Dóminus suscéptor meus et liberátor meus.

Ant. Beátus pópulus.

Psalmus 143(9-15) [2]

143:9 Deus, cánticum novum cantábo tibi: * in psaltério decachórdo psallam tibi.

143:10 Qui das salútem régibus: * qui redemísti David, servum tuum, de gládio malígno: éripe me.

143:11 Et érue me de manu filiórum alienórum, quorum os locútum est vanitátem: * et déxtera eórum, déxtera iniquitátis:

143:12 Quorum fílii, sicut novéllæ plantatiónes * in juventúte sua.

143:12 Fíliæ eórum compósitæ: * circumornátæ ut similitúdo templi.

143:13 Promptuária eórum plena, * eructántia ex hoc in illud.

143:13 Oves eórum fœtósæ, abundántes in egréssibus suis: * boves eórum crassæ.

143:14 Non est ruína macériæ, neque tránsitus: * neque clamor in platéis eórum.

143:15 Beátum dixérunt pópulum, cui hæc sunt: * beátus pópulus, cujus Dóminus Deus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus pópulus cujus Dóminus Deus ejus.

Ant. Magnus Dóminus.

Psalmus 144(1-7) [3]

144:1 Exaltábo te, Deus meus, rex: * et benedícam nómini tuo in sǽculum, et in sǽculum sǽculi.

144:2 Per síngulos dies benedícam tibi: * et laudábo nomen tuum in sǽculum, et in sǽculum sǽculi.

144:3 Magnus Dóminus, et laudábilis nimis: * et magnitúdinis ejus non est finis.

144:4 Generátio et generátio laudábit ópera tua: * et poténtiam tuam pronuntiábunt.

144:5 Magnificéntiam glóriæ sanctitátis tuæ loquéntur: * et mirabília tua narrábunt.

144:6 Et virtútem terribílium tuórum dicent: * et magnitúdinem tuam narrábunt.

144:7 Memóriam abundántiæ suavitátis tuæ eructábunt: * et justítia tua exsultábunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis: et magnitúdinis ejus non est finis.

Ant. Suávis Dóminus.

Psalmus 144(8-13a) [4]

144:8 Miserátor, et miséricors Dóminus: * pátiens, et multum miséricors.

144:9 Suávis Dóminus univérsis: * et miseratiónes ejus super ómnia ópera ejus.

144:10 Confiteántur tibi, Dómine, ómnia ópera tua: * et sancti tui benedícant tibi.

144:11 Glóriam regni tui dicent: * et poténtiam tuam loquéntur:

144:12 Ut notam fáciant fíliis hóminum poténtiam tuam: * et glóriam magnificéntiæ regni tui.

144:13 Regnum tuum regnum ómnium sæculórum: * et dominátio tua in omni generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suávis Dóminus univérsis: et miseratiónes ejus super ómnia ópera ejus.

Ant. Fidélis Dóminus. ‡

Psalmus 144(13b-21) [5]

144:13 Fidélis Dóminus ‡ in ómnibus verbis suis: * et sanctus in ómnibus opéribus suis.

144:14 Állevat Dóminus omnes qui córruunt: * et érigit omnes elísos.

144:15 Óculi ómnium in te sperant, Dómine: * et tu das escam illórum in témpore opportúno.

144:16 Áperis tu manum tuam: * et imples omne ánimal benedictióne.

144:17 Justus Dóminus in ómnibus viis suis: * et sanctus in ómnibus opéribus suis.

144:18 Prope est Dóminus ómnibus invocántibus eum: * ómnibus invocántibus eum in veritáte.

144:19 Voluntátem timéntium se fáciet: † et deprecatiónem eórum exáudiet: * et salvos fáciet eos.

144:20 Custódit Dóminus omnes diligéntes se: * et omnes peccatóres dispérdet.

144:21 Laudatiónem Dómini loquétur os meum: * et benedícat omnis caro nómini sancto ejus in sǽculum, et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fidélis Dóminus in ómnibus verbis suis: et sanctus in ómnibus opéribus suis.

Capitulum Hymnus Versus {ex Psalterio secundum diem}

Rom 11:33

O Altitúdo divitiárum sapiéntiæ, et sciéntiæ Dei, quam incomprehensibília sunt judícia ejus, et investigábiles viæ ejus!

℟. Deo grátias.

Hymnus

Jam sol recédit ígneus:

Tu, lux perénnis, Únitas,

Nostris, beáta Trínitas,

Infúnde lumen córdibus.

Te mane laudum cármine,

Te deprecámur véspere;

Dignéris ut te súpplices

Laudémus inter cǽlites.

Patri, simúlque Fílio,

Tibíque, Sancte Spíritus,

Sicut fuit, sit júgiter

Sæclum per omne glória.

Amen.

℣. Vespertína orátio ascéndat ad te, Dómine.

℟. Et descéndat super nos misericórdia tua.

Canticum: Magnificat {Antiphona ex Proprio de Tempore}

Ant. Unxérunt Salomónem.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Unxérunt Salomónem Sadoc sacérdos et Nathan prophéta, regem in Gihon et ascendéntes læti dixérunt: Vivat rex in ætérnum.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, cujus providéntia in sui dispositióne non fállitur: te súpplices exorámus; ut nóxia cuncta submóveas, et ómnia nobis profutúra concédas.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Joannis Gualberti Abbatis

Ant. Similábo eum viro sapiénti, qui ædificávit domum suam supra petram.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Intercéssio nos, quǽsumus, Dómine, beáti Joánnis Abbátis comméndet: ut, quod nostris méritis non valémus, ejus patrocínio assequámur.

Commemoratio Ss. Naboris et Felicis Martyrum

Ant. Istórum est enim regnum cælórum qui contempsérunt vitam mundi, et pervenérunt ad prǽmia regni, et lavérunt stolas suas in sánguine Agni.

℣. Lætámini in Dómino, et exsultáte justi.

℟. Et gloriámini omnes recti corde.

Orémus.

Præsta, quǽsumus, Dómine: ut sicut nos sanctórum Mártyrum tuórum Náboris et Felícis natalícia celebránda non déserunt; ita júgiter suffrágiis comiténtur.

Suffragium {per annum}

Ant. Sancti omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus et omittuntur verba atque beáto N.. Si Titularis ante omnes fuerit nominandus, particula cum omittitur ante nomen sanctorum Petri et Pauli ac præponitur nomini Sancti Joseph.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáto Joseph, cum beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Intret orátio mea.

Psalmus 87 [1]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adjutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et justítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a juventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(1-12) [2]

102:1 Bénedic, ánima mea, Dómino: * et ómnia, quæ intra me sunt, nómini sancto ejus.

102:2 Bénedic, ánima mea, Dómino: * et noli oblivísci omnes retributiónes ejus.

102:3 Qui propitiátur ómnibus iniquitátibus tuis: * qui sanat omnes infirmitátes tuas.

102:4 Qui rédimit de intéritu vitam tuam: * qui corónat te in misericórdia et miseratiónibus.

102:5 Qui replet in bonis desidérium tuum: * renovábitur ut áquilæ juvéntus tua:

102:6 Fáciens misericórdias Dóminus: * et judícium ómnibus injúriam patiéntibus.

102:7 Notas fecit vias suas Móysi, * fíliis Israël voluntátes suas.

102:8 Miserátor, et miséricors Dóminus: * longánimis, et multum miséricors.

102:9 Non in perpétuum irascétur: * neque in ætérnum comminábitur.

102:10 Non secúndum peccáta nostra fecit nobis: * neque secúndum iniquitátes nostras retríbuit nobis.

102:11 Quóniam secúndum altitúdinem cæli a terra: * corroborávit misericórdiam suam super timéntes se.

102:12 Quantum distat ortus ab occidénte: * longe fecit a nobis iniquitátes nostras.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(13-22) [3]

102:13 Quómodo miserétur pater filiórum, misértus est Dóminus timéntibus se: * quóniam ipse cognóvit figméntum nostrum.

102:14 Recordátus est quóniam pulvis sumus: * homo, sicut fænum dies ejus, tamquam flos agri sic efflorébit.

102:16 Quóniam spíritus pertransíbit in illo, et non subsístet: * et non cognóscet ámplius locum suum.

102:17 Misericórdia autem Dómini ab ætérno, * et usque in ætérnum super timéntes eum.

102:17 Et justítia illíus in fílios filiórum, * his qui servant testaméntum ejus:

102:18 Et mémores sunt mandatórum ipsíus, * ad faciéndum ea.

102:19 Dóminus in cælo parávit sedem suam: * et regnum ipsíus ómnibus dominábitur.

102:20 Benedícite Dómino, omnes Ángeli ejus: * poténtes virtúte, faciéntes verbum illíus, ad audiéndam vocem sermónum ejus.

102:21 Benedícite Dómino, omnes virtútes ejus: * minístri ejus, qui fácitis voluntátem ejus.

102:22 Benedícite Dómino, ómnia ópera ejus: * in omni loco dominatiónis ejus, bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intret orátio mea in conspéctu tuo, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Benedíctus es, Dómine, Deus patrum nostrórum.

℟. Et laudábilis et gloriósus in sǽcula.

℣. Benedicámus Patrem et Fílium cum Sancto Spíritu.

℟. Laudémus, et superexaltémus eum in sǽcula.

℣. Benedíctus es, Dómine, in firmaménto cæli.

℟. Et laudábilis, et gloriósus, et superexaltátus in sǽcula.

℣. Benedícat et custódiat nos omnípotens et miséricors Dóminus.

℟. Amen.

℣. Dignáre, Dómine, nocte ista.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Dominica VII Post Pentecosten
Semiduplex Dominica minor
Commemoratio: S. Joannis Gualberti Abbatis

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Dóminum, qui fecit nos, * Veníte, adorémus.

Ant. Dóminum, qui fecit nos, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Dóminum, qui fecit nos, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Dóminum, qui fecit nos, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Dóminum, qui fecit nos, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Dóminum, qui fecit nos, * Veníte, adorémus.

Hymnus {ex Psalterio secundum tempora}

Nocte surgéntes vigilémus omnes,

Semper in psalmis meditémur, atque

Voce concórdi Dómino canámus

Dúlciter hymnos.

Ut pio Regi páriter canéntes,

Cum suis Sanctis mereámur aulam

Íngredi cæli, simul et perénnem

Dúcere vitam.

Præstet hoc nobis Déitas beáta

Patris, ac Nati, paritérque Sancti

Spíritus, cujus résonat per omnem

Glória mundum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Beátus vir. ‡

Psalmus 1 [1]

1:1 Beátus vir, ‡ qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas ejus, * et in lege ejus meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium ejus non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in judício: * neque peccatóres in concílio justórum.

1:6 Quóniam novit Dóminus viam justórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus vir qui in lege Dómini meditátur.

Ant. Servíte Dómino.

Psalmus 2 [2]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum ejus.

2:3 Dirumpámus víncula eórum: * et proiciámus a nobis jugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum ejus, * prǽdicans præcéptum ejus.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui judicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via justa.

2:13 Cum exárserit in brevi ira ejus: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Servíte Dómino in timóre, et exsultáte ei cum tremóre.

Ant. Exsúrge.

Psalmus 3 [3]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo ejus.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, salvum me fac, Deus meus.

℣. Memor fui nocte nóminis tui, Dómine.

℟. Et custodívi legem tuam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

Incipit liber tértius Regum

3 Reg 1:1-4

1 Et rex David senúerat habebátque ætátis plúrimos dies: cumque operirétur véstibus, non calefiébat.

2 Dixérunt ergo ei servi sui: Quærámus dómino nostro regi adolescéntulam vírginem, et stet coram rege et fóveat eum dormiátque in sinu suo et calefáciat dóminum nostrum regem.

3 Quæsiérunt ígitur adolescéntulam speciósam in ómnibus fínibus Israël et invenérunt Abísag Sunamítidem et adduxérunt eam ad regem.

4 Erat autem puélla pulchra nimis dormiebátque cum rege et ministrábat ei; rex vero non cognóvit eam.

℣. Tu autem, Dómine, miserére nobis.

℟. Deo grátias.

℟. Præparáte corda vestra Dómino, et servíte illi soli:

* Et liberábit vos de mánibus inimicórum vestrórum.

℣. Convertímini ad eum in toto corde vestro, et auférte deos aliénos de médio vestri.

℟. Et liberábit vos de mánibus inimicórum vestrórum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

3 Reg 1:5-8

5 Adonías autem fílius Haggith elevabátur, dicens: Ego regnábo. Fecítque sibi currus et équites et quinquagínta viros, qui cúrrerent ante eum.

6 Nec corrípuit eum pater suus aliquándo dicens: Quare hoc fecísti? Erat autem et ipse pulcher valde, secúndus natu post Absalom.

7 Et sermo ei cum Joab fílio Sárviæ et cum Abíathar sacerdóte, qui adjuvábant partes Adoníæ.

8 Sadoc vero sacérdos, et Banájas fílius Jójadæ, et Nathan prophéta, et Sémei et Rei, et robur exércitus David non erat cum Adonía.

℣. Tu autem, Dómine, miserére nobis.

℟. Deo grátias.

℟. Deus ómnium exaudítor est: ipse misit Angelum suum, et tulit me de óvibus patris mei:

* Et unxit me unctióne misericórdiæ suæ.

℣. Dóminus, qui erípuit me de ore leónis, et de manu béstiæ liberávit me.

℟. Et unxit me unctióne misericórdiæ suæ.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

3 Reg 1:11-15

11 Dixit ítaque Nathan ad Bethsabée matrem Salomónis: Num audísti quod regnáverit Adonías fílius Haggith, et dóminus noster David hoc ignórat?

12 Nunc ergo veni, áccipe consílium a me et salva ánimam tuam filiíque tui Salomónis.

13 Vade et ingrédere ad regem David et dic ei: Nonne tu, dómine mi rex, jurásti mihi ancíllæ tuæ dicens: Sálomon fílius tuus regnábit post me et ipse sedébit in sólio meo? Quare ergo regnat Adonías?

14 Et, adhuc ibi te loquénte cum rege, ego véniam post te et complébo sermónes tuos.

15 Ingréssa est ítaque Bethsabée ad regem in cubículum.

℣. Tu autem, Dómine, miserére nobis.

℟. Deo grátias.

℟. Dóminus, qui erípuit me de ore leónis, et de manu béstiæ liberávit me,

* Ipse me erípiet de mánibus inimicórum meórum.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Ipse me erípiet de mánibus inimicórum meórum.

℣. Glória Patri, et Fílio, * et Spirítui Sancto.

℟. Ipse me erípiet de mánibus inimicórum meórum.

Nocturnus II.

Ant. Quam admirábile.

Psalmus 8 [4]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam admirábile est nomen tuum, Dómine, in univérsa terra!

Ant. Sedísti super thronum.

Psalmus 9(2-11) [5]

9:2 Confitébor tibi, Dómine, in toto corde meo: * narrábo ómnia mirabília tua.

9:3 Lætábor et exsultábo in te: * psallam nómini tuo, Altíssime.

9:4 In converténdo inimícum meum retrórsum: * infirmabúntur, et períbunt a fácie tua.

9:5 Quóniam fecísti judícium meum et causam meam: * sedísti super thronum, qui júdicas justítiam.

9:6 Increpásti gentes, et périit ímpius: * nomen eórum delésti in ætérnum, et in sǽculum sǽculi.

9:7 Inimíci defecérunt frámeæ in finem: * et civitátes eórum destruxísti.

9:7 Périit memória eórum cum sónitu: * et Dóminus in ætérnum pérmanet.

9:8 Parávit in judício thronum suum: * et ipse judicábit orbem terræ in æquitáte, judicábit pópulos in justítia.

9:10 Et factus est Dóminus refúgium páuperi: * adjútor in opportunitátibus, in tribulatióne.

9:11 Et sperent in te qui novérunt nomen tuum: * quóniam non dereliquísti quæréntes te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sedísti super thronum qui júdicas justítiam.

Ant. Exsúrge, Dómine.

Psalmus 9(12-21) [6]

9:12 Psállite Dómino, qui hábitat in Sion: * annuntiáte inter gentes stúdia ejus:

9:13 Quóniam requírens sánguinem eórum recordátus est: * non est oblítus clamórem páuperum.

9:14 Miserére mei, Dómine: * vide humilitátem meam de inimícis meis.

9:15 Qui exáltas me de portis mortis, * ut annúntiem omnes laudatiónes tuas in portis fíliæ Sion.

9:16 Exsultábo in salutári tuo: * infíxæ sunt gentes in intéritu, quem fecérunt.

9:16 In láqueo isto, quem abscondérunt, * comprehénsus est pes eórum.

9:17 Cognoscétur Dóminus judícia fáciens: * in opéribus mánuum suárum comprehénsus est peccátor.

9:18 Convertántur peccatóres in inférnum, * omnes gentes quæ obliviscúntur Deum.

9:19 Quóniam non in finem oblívio erit páuperis: * patiéntia páuperum non períbit in finem.

9:20 Exsúrge, Dómine, non confortétur homo: * judicéntur gentes in conspéctu tuo.

9:21 Constítue, Dómine, legislatórem super eos: * ut sciant gentes quóniam hómines sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, non præváleat homo.

℣. Média nocte surgébam ad confiténdum tibi.

℟. Super judícia justificatiónis tuæ.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex Epístola sancti Hierónymi Presbýteri ad Nepotiánum

Epist. 2, tom. 1

David annos natus septuagínta, bellicósus quondam vir, senectúte frigescénte, non póterat calefíeri. Quǽritur ítaque puélla de univérsis fínibus Israël Abísag Sunamítis, quæ cum rege dormíret, et seníle corpus calefáceret. Quæ est ista Sunamítis, uxor et virgo, tam fervens, ut frígidum calefáceret; tam sancta, ut caléntem ad libídinem non provocáret? Expónat sapientíssimus Sálomon patris sui delícias, et pacíficus bellatóris viri narret ampléxus: Pósside sapiéntiam, pósside intelligéntiam. Ne obliviscáris, et ne declináveris a verbis oris mei: neque derelínquas illam, et apprehéndet te: ama illam, et servábit te. Princípium sapiéntiæ, pósside sapiéntiam, et in omni possessióne tua pósside intelligéntiam: circúmda illam, et exaltábit te; honóra illam, et amplexábitur te, ut det cápiti tuo corónam gratiárum. Coróna quoque deliciárum próteget te.

℣. Tu autem, Dómine, miserére nobis.

℟. Deo grátias.

℟. Percússit Saul mille, et David decem míllia:

* Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Nonne iste est David, de quo canébant in choro, dicéntes: Saul percússit mille, et David decem míllia?

℟. Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Omnes pene virtútes córporis mutántur in sénibus, et crescénte sola sapiéntia, decréscunt cétera: jejúnia, vigíliæ, chaméuniæ, id est, super paviméntum dormitiónes, huc illúcque discúrsus, peregrinórum suscéptio, defénsio páuperum, instántia oratiónum et perseverántia, visitátio languéntium, labor mánuum unde præbeántur eleemósynæ. Et, ne sermónem lóngius prótraham, cuncta exercéntur, fracto córpore, minóra fiunt.

℣. Tu autem, Dómine, miserére nobis.

℟. Deo grátias.

℟. Montes Gélboë, nec ros nec plúvia véniant super vos,

* Ubi cecidérunt fortes Israël.

℣. Omnes montes, qui estis in circúitu ejus, vísitet Dóminus: a Gélboë autem tránseat.

℟. Ubi cecidérunt fortes Israël.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Nec hoc dico, quod in juvénibus et adhuc solidióris ætátis, his dumtáxat, qui labóre et ardentíssimo stúdio, vitæ quoque sanctimónia, et oratiónis ad Dóminum Jesum frequéntia, sciéntiam consecúti sunt, frígeat sapiéntia, quæ in plerísque sénibus ætáte marcéscit; sed quod adolescéntia multa córporis bella sustíneat, et inter incentíva vitiórum et carnis titillatiónes, quasi ignis in lignis virídibus suffocétur, ut suum non possit explicáre fulgórem. Senéctus vero rursus eórum qui adolescéntiam suam honéstis ártibus instruxérunt, et in lege Dómini meditáti sunt die ac nocte, ætáte fit dóctior, usu trítior, procéssu témporis sapiéntior, et véterum studiórum dulcíssimos fructus metit.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus III.

Ant. Ut quid, Dómine. ‡

Psalmus 9(22-32) [7]

9:22 Ut quid, Dómine, ‡ recessísti longe, * déspicis in opportunitátibus, in tribulatióne?

9:23 Dum supérbit ímpius, incénditur pauper: * comprehendúntur in consíliis quibus cógitant.

9:24 Quóniam laudátur peccátor in desidériis ánimæ suæ: * et iníquus benedícitur.

9:25 Exacerbávit Dóminum peccátor, * secúndum multitúdinem iræ suæ non quæret.

9:26 Non est Deus in conspéctu ejus: * inquinátæ sunt viæ illíus in omni témpore.

9:26 Auferúntur judícia tua a fácie ejus: * ómnium inimicórum suórum dominábitur.

9:27 Dixit enim in corde suo: * Non movébor a generatióne in generatiónem sine malo.

9:28 Cujus maledictióne os plenum est, et amaritúdine, et dolo: * sub lingua ejus labor et dolor.

9:29 Sedet in insídiis cum divítibus in occúltis: * ut interfíciat innocéntem.

9:30 Óculi ejus in páuperem respíciunt: * insidiátur in abscóndito, quasi leo in spelúnca sua.

9:30 Insidiátur ut rápiat páuperem: * rápere páuperem, dum áttrahit eum.

9:31 In láqueo suo humiliábit eum: * inclinábit se, et cadet, cum dominátus fúerit páuperum.

9:32 Dixit enim in corde suo: Oblítus est Deus, * avértit fáciem suam ne vídeat in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut quid, Dómine, recessísti longe?

Ant. Exsúrge. ‡

Psalmus 9(33-39) [8]

9:33 Exsúrge, ‡ Dómine Deus, exaltétur manus tua: * ne obliviscáris páuperum.

9:34 Propter quid irritávit ímpius Deum? * dixit enim in corde suo: Non requíret.

9:35 Vides quóniam tu labórem et dolórem consíderas: * ut tradas eos in manus tuas.

9:35 Tibi derelíctus est pauper: * órphano tu eris adjútor.

9:36 Cóntere brácchium peccatóris et malígni: * quærétur peccátum illíus, et non inveniétur.

9:37 Dóminus regnábit in ætérnum, et in sǽculum sǽculi: * períbitis, gentes, de terra illíus.

9:38 Desidérium páuperum exaudívit Dóminus: * præparatiónem cordis eórum audívit auris tua.

9:39 Judicáre pupíllo et húmili, * ut non appónat ultra magnificáre se homo super terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine Deus, exaltétur manus tua.

Ant. Justus Dóminus.

Psalmus 10 [9]

10:2 In Dómino confído: † quómodo dícitis ánimæ meæ: * Tránsmigra in montem sicut passer?

10:3 Quóniam ecce peccatóres intendérunt arcum, † paravérunt sagíttas suas in pháretra, * ut sagíttent in obscúro rectos corde.

10:4 Quóniam quæ perfecísti, destruxérunt: * justus autem quid fecit?

10:5 Dóminus in templo sancto suo, * Dóminus in cælo sedes ejus.

10:5 Óculi ejus in páuperem respíciunt: * pálpebræ ejus intérrogant fílios hóminum.

10:6 Dóminus intérrogat justum et ímpium: * qui autem díligit iniquitátem, odit ánimam suam.

10:7 Pluet super peccatóres láqueos: * ignis, et sulphur, et spíritus procellárum pars cálicis eórum.

10:8 Quóniam justus Dóminus, et justítias diléxit: * æquitátem vidit vultus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Justus Dóminus et justítiam diléxit.

℣. Prævenérunt óculi mei ad te dilúculo.

℟. Ut meditárer elóquia tua, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 7:15-21

In illo témpore: Dixit Jesus discípulis suis: Atténdite a falsis prophétis, qui véniunt ad vos in vestiméntis óvium, intrínsecus autem sunt lupi rapáces. Et réliqua.

Homilía sancti Hilárii Epíscopi

Comment. in Matth. can. 6

Blandiménta verbórum et mansuetúdinis simulatiónem ádmonet fructu operatiónis expéndi oportére; ut non qualem quis verbis réferat, sed qualem se rebus effíciat, spectémus; quia in multis vestítu óvium rábies lupína contégitur. Ergo ut spinæ uvas, ut tríbuli ficus non génerant, et ut iníquæ árbores utília poma non áfferunt; ita ne in istis quidem consístere docet boni óperis efféctum, et idcírco omnes cognoscéndos esse de frúctibus. Regnum enim cælórum sola verbórum offícia non óbtinent; neque qui díxerit: Dómine, Dómine, heres illíus erit.

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Quid enim mériti est Dómino dícere, Dómine? Numquid Dóminus non erit, nisi fúerit dictus a nobis? Et quæ offícii sánctitas est nóminis nuncupátio, cum cæléstis regni iter obediéntia pótius voluntátis Dei, non nuncupátio, repertúra sit? Multi mihi dicent in illa die: Dómine, Dómine, nonne in tuo nómine prophetávimus? Etiam nunc pseudoprophetárum frauduléntiam et hypocritárum simulaménta condémnat, qui glóriam sibi ex verbi virtúte præsúmunt, in doctrínæ prophetía, et dæmoniórum fuga, et istiúsmodi óperum virtútibus.

℣. Tu autem, Dómine, miserére nobis.

℟. Deo grátias.

℟. Duo Séraphim clamábant alter ad álterum:

* Sanctus, sanctus, sanctus Dóminus Deus Sábaoth: * Plena est omnis terra glória ejus.

℣. Tres sunt qui testimónium dant in cælo: Pater, Verbum, et Spíritus Sanctus: et hi tres unum sunt.

℟. Sanctus, sanctus, sanctus Dóminus Deus Sábaoth.

℣. Glória Patri, et Fílio, * et Spirítui Sancto.

℟. Plena est omnis terra glória ejus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Atque hinc sibi regnum cælórum pollicéntur: quasi vero eórum áliquid próprium sit, quæ loquúntur aut fáciunt, et non ómnia virtus Dei invocáta perfíciat; cum doctrínæ sciéntiam léctio áfferat, dæmónia Christi nomen exágitet. De nostro ígitur est beáta illa ætérnitas promerénda, præstandúmque est áliquid ex próprio, ut bonum velímus, malum omne vitémus, totóque afféctu præcéptis cæléstibus obtemperémus, ac tálibus offíciis cógniti Deo simus, agamúsque pótius quod vult, quam quod potest gloriémur; repúdians eos ac repéllens, quos a cognitióne sua, ópera iniquitátis avérterint.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, cujus providéntia in sui dispositióne non fállitur: te súpplices exorámus; ut nóxia cuncta submóveas, et ómnia nobis profutúra concédas.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Allelúja.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, Dóminus regnávit, decórem índuit, allelúja, allelúja.

Ant. Jubiláte. ‡

Psalmus 99 [2]

99:2 Jubiláte ‡ Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo omnis terra, allelúja.

Ant. Benedícam te.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícam te in vita mea, Dómine: et in nómine tuo levábo manus meas, allelúja.

Ant. Tres púeri.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Tres púeri jussu regis in fornácem missi sunt, non timéntes flammam ignis, dicéntes: Benedíctus Deus, allelúja.

Ant. Allelúja.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, laudáte Dóminum de cælis, allelúja, allelúja.

Capitulum Hymnus Versus {ex Psalterio secundum diem}

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro in sǽcula sæculórum. Amen.

℟. Deo grátias.

Hymnus

Ecce, jam noctis tenuátur umbra,

Lux et auróræ rútilans corúscat:

Súpplices rerum Dóminum canóra

Voce precémur:

Ut reos culpæ miserátus omnem

Pellat angórem, tríbuat salútem,

Donet et nobis bona sempitérnæ

Múnera pacis.

Præstet hoc nobis Déitas beáta

Patris, ac Nati, paritérque Sancti

Spíritus, cujus résonat per omnem

Glória mundum.

Amen.

℣. Dóminus regnávit, decórem índuit.

℟. Índuit Dóminus fortitúdinem, et præcínxit se virtúte.

Canticum: Benedictus {Antiphona ex Proprio de Tempore}

Ant. Atténdite.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Atténdite a falsis prophétis, qui véniunt ad vos in vestiméntis óvium, intrínsecus autem sunt lupi rapáces; a frúctibus eórum cognoscétis eos, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, cujus providéntia in sui dispositióne non fállitur: te súpplices exorámus; ut nóxia cuncta submóveas, et ómnia nobis profutúra concédas.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Joannis Gualberti Abbatis

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Intercéssio nos, quǽsumus, Dómine, beáti Joánnis Abbátis comméndet: ut, quod nostris méritis non valémus, ejus patrocínio assequámur.

Commemoratio Ss. Naboris et Felicis Martyrum

Ant. Vestri capílli cápitis omnes numeráti sunt: nolíte timére: multis passéribus melióres estis vos.

℣. Exsultábunt Sancti in glória.

℟. Lætabúntur in cubílibus suis.

Orémus.

Præsta, quǽsumus, Dómine: ut sicut nos sanctórum Mártyrum tuórum Náboris et Felícis natalícia celebránda non déserunt; ita júgiter suffrágiis comiténtur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 117 [1]

117:1 Confitémini Dómino quóniam bonus: * quóniam in sǽculum misericórdia ejus.

117:2 Dicat nunc Israël quóniam bonus: * quóniam in sǽculum misericórdia ejus.

117:3 Dicat nunc domus Aaron: * quóniam in sǽculum misericórdia ejus.

117:4 Dicant nunc qui timent Dóminum: * quóniam in sǽculum misericórdia ejus.

117:5 De tribulatióne invocávi Dóminum: * et exaudívit me in latitúdine Dóminus.

117:6 Dóminus mihi adjútor: * non timébo quid fáciat mihi homo.

117:7 Dóminus mihi adjútor: * et ego despíciam inimícos meos.

117:8 Bonum est confídere in Dómino, * quam confídere in hómine:

117:9 Bonum est speráre in Dómino, * quam speráre in princípibus.

117:10 Omnes gentes circuiérunt me: * et in nómine Dómini quia ultus sum in eos.

117:11 Circumdántes circumdedérunt me: * et in nómine Dómini quia ultus sum in eos.

117:12 Circumdedérunt me sicut apes, † et exarsérunt sicut ignis in spinis: * et in nómine Dómini quia ultus sum in eos.

117:13 Impúlsus evérsus sum ut cáderem: * et Dóminus suscépit me.

117:14 Fortitúdo mea, et laus mea Dóminus: * et factus est mihi in salútem.

117:15 Vox exsultatiónis, et salútis * in tabernáculis justórum.

117:16 Déxtera Dómini fecit virtútem: † déxtera Dómini exaltávit me, * déxtera Dómini fecit virtútem.

117:17 Non móriar, sed vivam: * et narrábo ópera Dómini.

117:18 Castígans castigávit me Dóminus: * et morti non trádidit me.

117:19 Aperíte mihi portas justítiæ, † ingréssus in eas confitébor Dómino: * hæc porta Dómini, justi intrábunt in eam.

117:21 Confitébor tibi quóniam exaudísti me: * et factus es mihi in salútem.

117:22 Lápidem, quem reprobavérunt ædificántes: * hic factus est in caput ánguli.

117:23 A Dómino factum est istud: * et est mirábile in óculis nostris.

117:24 Hæc est dies, quam fecit Dóminus: * exsultémus, et lætémur in ea.

117:25 O Dómine, salvum me fac, † o Dómine, bene prosperáre: * benedíctus qui venit in nómine Dómini.

117:26 Benedíximus vobis de domo Dómini: * Deus Dóminus, et illúxit nobis.

117:27 Constitúite diem solémnem in condénsis, * usque ad cornu altáris.

117:28 Deus meus es tu, et confitébor tibi: * Deus meus es tu, et exaltábo te.

117:28 Confitébor tibi quóniam exaudísti me * et factus es mihi in salútem.

117:29 Confitémini Dómino quóniam bonus: * quóniam in sǽculum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, confitémini Dómino, quóniam in sǽculum misericórdia ejus, allelúja, allelúja.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Tértio Idus Júlii Luna vicésima octáva Anno Dómini 2026

Romæ sancti Anacléti, Papæ et Mártyris, qui, post sanctum Cleméntem Ecclésiam Dei regens, eam glorióso martýrio decorávit.

Bambérgæ natális sancti Henríci Primi, Imperatóris Romanórum et Confessóris, qui cum sancta Cunegúnde, uxóre sua, perpétuam virginitátem servávit, et sanctum Stéphanum, Hungarórum Regem, cum univérso fere ipsíus regno, ad fidem Christi suscipiéndam perdúxit. Ejus autem festívitas Idibus mensis hujus celebrátur.

In Palæstína sanctórum Joélis et Esdræ Prophetárum.

In Macedónia beáti Silæ, qui, cum esset unus de primis frátribus et ab Apóstolis ad Ecclésias Géntium, una cum Paulo et Bárnaba, destinátus, prædicatiónis offícium, grátia Dei plenus, instánter consummávit, atque, in passiónibus suis Christum claríficans, póstmodum requiévit.

Item sancti Serapiónis Mártyris, qui, sub Sevéro Imperatóre et Aquila Prǽside, per ignem pervénit ad corónam martýrii.

In ínsula Chio sanctæ Myrópis Mártyris, quæ sub Décio Imperatóre et Numeriáno Prǽside, véctibus contúsa, migrávit ad Dóminum.

In Africa sanctórum Confessórum Eugénii, Carthaginénsis Epíscopi, fide ac virtútibus gloriósi, et univérsi cleri ejúsdem Ecclésiæ, qui fere quingénti, vel eo ámplius, in persecutióne Wandálica, sub Ariáno Rege Hunneríco, cæde inediáque maceráti (inter quos plúrimi erant Lectóres infántuli), gaudéntes in Dómino, exsílio crudéli procul extrúsi sunt. Erant étiam nobilíssimi in eis Archidiáconus, nómine Salutáris, et Murítta, secúndus in offício ministrórum; qui, tértio Confessóres effécti, ambo glorióse in Christo, perseverántiæ título, illustráti sunt.

In Británnia minóre sancti Turiávi, Epíscopi et Confessóris, miræ simplicitátis et innocéntiæ viri.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, deduc me, Dómine, in sémitam mandatórum tuórum, allelúja, allelúja.

Capitulum Responsorium Versus {Per Annum}

1 Joann. 4:16

Deus cáritas est: et qui manet in caritáte, in Deo manet, et Deus in eo.

℟. Deo grátias.

℟.br. Inclína cor meum, Deus, * In testimónia tua.

℟. Inclína cor meum, Deus, * In testimónia tua.

℣. Avérte óculos meos, ne vídeant vanitátem: in via tua vivífica me.

℟. In testimónia tua.

℣. Glória Patri, et Fílio, * et Spirítui Sancto.

℟. Inclína cor meum, Deus, * In testimónia tua.

℣. Ego dixi: Dómine, miserére mei.

℟. Sana ánimam meam, quia peccávi tibi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, cujus providéntia in sui dispositióne non fállitur: te súpplices exorámus; ut nóxia cuncta submóveas, et ómnia nobis profutúra concédas.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, tuus sum ego, salvum me fac, Dómine, allelúja, allelúja.

Capitulum Responsorium Versus {Per Annum}

Gal 6:2

Alter altérius ónera portáte, et sic adimplébitis legem Christi.

℟. Deo grátias.

℟.br. In ætérnum, Dómine, * Pérmanet verbum tuum.

℟. In ætérnum, Dómine, * Pérmanet verbum tuum.

℣. In sǽculum sǽculi véritas tua.

℟. Pérmanet verbum tuum.

℣. Glória Patri, et Fílio, * et Spirítui Sancto.

℟. In ætérnum, Dómine, * Pérmanet verbum tuum.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, cujus providéntia in sui dispositióne non fállitur: te súpplices exorámus; ut nóxia cuncta submóveas, et ómnia nobis profutúra concédas.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, fáciem tuam, Dómine, illúmina super servum tuum, allelúja, allelúja.

Capitulum Responsorium Versus {Per Annum}

1 Cor 6:20

Empti enim estis prétio magno. Glorificáte et portáte Deum in córpore vestro.

℟. Deo grátias.

℟.br. Clamávi in toto corde meo: * Exáudi me, Dómine.

℟. Clamávi in toto corde meo: * Exáudi me, Dómine.

℣. Justificatiónes tuas requíram.

℟. Exáudi me, Dómine.

℣. Glória Patri, et Fílio, * et Spirítui Sancto.

℟. Clamávi in toto corde meo: * Exáudi me, Dómine.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, cujus providéntia in sui dispositióne non fállitur: te súpplices exorámus; ut nóxia cuncta submóveas, et ómnia nobis profutúra concédas.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dixit Dóminus. ‡

Psalmus 109 [1]

109:1 Dixit Dóminus ‡ Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Dóminus Dómino meo: Sede a dextris meis.

Ant. Magna ópera Dómini:

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magna ópera Dómini: exquisíta in omnes voluntátes ejus.

Ant. Qui timet Dóminum.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui timet Dóminum, in mandátis ejus cupit nimis.

Ant. Sit nomen Dómini.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sit nomen Dómini benedíctum in sǽcula.

Ant. Deus autem noster.

Psalmus 113 [5]

113:1 In éxitu Israël de Ægýpto, * domus Jacob de pópulo bárbaro:

113:2 Facta est Judǽa sanctificátio ejus, * Israël potéstas ejus.

113:3 Mare vidit, et fugit: * Jordánis convérsus est retrórsum.

113:4 Montes exsultavérunt ut aríetes, * et colles sicut agni óvium.

113:5 Quid est tibi, mare, quod fugísti: * et tu, Jordánis, quia convérsus es retrórsum?

113:6 Montes, exsultástis sicut aríetes, * et colles, sicut agni óvium.

113:7 A fácie Dómini mota est terra, * a fácie Dei Jacob.

113:8 Qui convértit petram in stagna aquárum, * et rupem in fontes aquárum.

113:9 Non nobis, Dómine, non nobis: * sed nómini tuo da glóriam.

113:10 Super misericórdia tua, et veritáte tua: * nequándo dicant gentes: Ubi est Deus eórum?

113:11 Deus autem noster in cælo: * ómnia quæcúmque vóluit, fecit.

113:12 Simulácra géntium argéntum, et aurum, * ópera mánuum hóminum.

113:13 Os habent, et non loquéntur: * óculos habent, et non vidébunt.

113:14 Aures habent, et non áudient: * nares habent, et non odorábunt.

113:15 Manus habent, et non palpábunt: † pedes habent, et non ambulábunt: * non clamábunt in gútture suo.

113:16 Símiles illis fiant qui fáciunt ea: * et omnes qui confídunt in eis.

113:17 Domus Israël sperávit in Dómino: * adjútor eórum et protéctor eórum est,

113:18 Domus Aaron sperávit in Dómino: * adjútor eórum et protéctor eórum est,

113:19 Qui timent Dóminum, speravérunt in Dómino: * adjútor eórum et protéctor eórum est.

113:20 Dóminus memor fuit nostri: * et benedíxit nobis:

113:20 Benedíxit dómui Israël: * benedíxit dómui Aaron.

113:21 Benedíxit ómnibus, qui timent Dóminum, * pusíllis cum majóribus.

113:22 Adíciat Dóminus super vos: * super vos, et super fílios vestros.

113:23 Benedícti vos a Dómino, * qui fecit cælum, et terram.

113:24 Cælum cæli Dómino: * terram autem dedit fíliis hóminum.

113:25 Non mórtui laudábunt te, Dómine: * neque omnes, qui descéndunt in inférnum.

113:26 Sed nos qui vívimus, benedícimus Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus autem noster in cælo: ómnia quæcúmque vóluit, fecit.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Jesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Lucis Creátor óptime,

Lucem diérum próferens,

Primórdiis lucis novæ,

Mundi parans oríginem:

Qui mane junctum vésperi

Diem vocári prǽcipis:

Illábitur tetrum chaos,

Audi preces cum flétibus.

Ne mens graváta crímine,

Vitæ sit exsul múnere,

Dum nil perénne cógitat,

Seséque culpis ílligat.

Cæléste pulset óstium:

Vitále tollat prǽmium:

Vitémus omne nóxium:

Purgémus omne péssimum.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Non potest arbor.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Non potest arbor bona fructus malos fácere, nec arbor mala fructus bonos fácere. Omnis arbor quæ non facit fructum bonum, excidétur, et in ignem mittétur, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, cujus providéntia in sui dispositióne non fállitur: te súpplices exorámus; ut nóxia cuncta submóveas, et ómnia nobis profutúra concédas.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Anacleti Papæ et Martyris

Ant. Iste Sanctus pro lege Dei sui certávit usque ad mortem, et a verbis impiórum non tímuit: fundátus enim erat supra firmam petram.

℣. Glória et honóre coronásti eum, Dómine.

℟. Et constituísti eum super ópera mánuum tuárum.

Orémus.

Gregem tuum, Pastor ætérne, placátus inténde: et, per beátum Anaclétum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Commemoratio S. Joannis Gualberti Abbatis

Ant. Hic vir despíciens mundum et terréna, triúmphans, divítias cælo cóndidit ore, manu.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Intercéssio nos, quǽsumus, Dómine, beáti Joánnis Abbátis comméndet: ut, quod nostris méritis non valémus, ejus patrocínio assequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Anacleti Papæ et Martyris
Semiduplex
Tempora: Feria secunda infra Hebdomadam VII post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Mártyrum Dóminum, * Veníte, adorémus.

Ant. Regem Mártyrum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Mártyrum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Mártyrum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Mártyrum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Mártyrum Dóminum, * Veníte, adorémus.

Hymnus {ex Commune aut Festo}

Deus tuórum mílitum

Sors, et córona, prǽmium,

Laudes canéntes Mártyris

Absólve nexu críminis.

Hic nempe mundi gáudia,

Et blanda fraudum pábula

Imbúta felle députans,

Pervénit ad cæléstia.

Pœnas cucúrrit fórtiter,

Et sústulit viríliter,

Fundénsque pro te sánguinem,

Ætérna dona póssidet.

Ob hoc precátu súpplici

Te póscimus, piíssime;

In hoc triúmpho Mártyris

Dimítte noxam sérvulis.

Laus et perénnis glória

Patri sit, atque Fílio,

Sancto simul Paráclito,

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Dóminus de cælo.

Psalmus 13 [1]

13:1 Dixit insípiens in corde suo: * non est Deus.

13:1 Corrúpti sunt, et abominábiles facti sunt in stúdiis suis: * non est qui fáciat bonum, non est usque ad unum.

13:2 Dóminus de cælo prospéxit super fílios hóminum, * ut vídeat si est intéllegens, aut requírens Deum.

13:3 Omnes declinavérunt, simul inútiles facti sunt: * non est qui fáciat bonum, non est usque ad unum.

13:3 Sepúlcrum patens est guttur eórum: † linguis suis dolóse agébant * venénum áspidum sub lábiis eórum.

13:3 Quorum os maledictióne et amaritúdine plenum est: * velóces pedes eórum ad effundéndum sánguinem.

13:3 Contrítio et infelícitas in viis eórum, † et viam pacis non cognovérunt: * non est timor Dei ante óculos eórum.

13:4 Nonne cognóscent omnes qui operántur iniquitátem, * qui dévorant plebem meam sicut escam panis?

13:5 Dóminum non invocavérunt, * illic trepidavérunt timóre, ubi non erat timor.

13:6 Quóniam Dóminus in generatióne justa est, † consílium ínopis confudístis: * quóniam Dóminus spes ejus est.

13:7 Quis dabit ex Sion salutáre Israël? * cum avérterit Dóminus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus de cælo prospéxit super fílios hóminum.

Ant. Qui operátur justítiam.

Psalmus 14 [2]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur justítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu ejus malígnus: * timéntes autem Dóminum gloríficat:

14:4 Qui jurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui operátur justítiam requiéscet in monte sancto tuo, Dómine.

Ant. Inclína, Dómine.

Psalmus 16 [3]

16:1 Exáudi, Dómine, justítiam meam: * inténde deprecatiónem meam.

16:1 Áuribus pércipe oratiónem meam, * non in lábiis dolósis.

16:2 De vultu tuo judícium meum pródeat: * óculi tui vídeant æquitátes.

16:3 Probásti cor meum, et visitásti nocte: * igne me examinásti, et non est invénta in me iníquitas.

16:4 Ut non loquátur os meum ópera hóminum: * propter verba labiórum tuórum ego custodívi vias duras.

16:5 Pérfice gressus meos in sémitis tuis: * ut non moveántur vestígia mea.

16:6 Ego clamávi, quóniam exaudísti me, Deus: * inclína aurem tuam mihi, et exáudi verba mea.

16:7 Mirífica misericórdias tuas, * qui salvos facis sperántes in te.

16:8 A resisténtibus déxteræ tuæ custódi me, * ut pupíllam óculi.

16:8 Sub umbra alárum tuárum prótege me: * a fácie impiórum qui me afflixérunt.

16:9 Inimíci mei ánimam meam circumdedérunt, † ádipem suum conclusérunt: * os eórum locútum est supérbiam.

16:11 Proiciéntes me nunc circumdedérunt me: * óculos suos statuérunt declináre in terram.

16:12 Suscepérunt me sicut leo parátus ad prædam: * et sicut cátulus leónis hábitans in ábditis.

16:13 Exsúrge, Dómine, prǽveni eum, et supplánta eum: * éripe ánimam meam ab ímpio, frámeam tuam ab inimícis manus tuæ.

16:14 Dómine, a paucis de terra dívide eos in vita eórum: * de abscónditis tuis adimplétus est venter eórum.

16:14 Saturáti sunt fíliis: * et dimisérunt relíquias suas párvulis suis.

16:15 Ego autem in justítia apparébo conspéctui tuo: * satiábor cum apparúerit glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclína, Dómine, aurem tuam mihi, et exáudi verba mea.

℣. Mirífica Dómine misericórdias tuas.

℟. Qui salvos facis sperántes in te.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro tértio Regum

3 Reg 1:28-31

28 Et respóndit rex David dicens: Vocáte ad me Bethsabée. Quæ cum fuísset ingréssa coram rege et stetísset ante eum,

29 Jurávit rex, et ait: Vivit Dóminus, qui éruit ánimam meam de omni angústia,

30 Quia, sicut jurávi tibi per Dóminum Deum Israël dicens: Sálomon fílius tuus regnábit post me et ipse sedébit super sólium meum pro me, sic fáciam hódie.

31 Summissóque Bethsabée in terram vultu, adorávit regem, dicens: Vivat dóminus meus David in ætérnum.

℣. Tu autem, Dómine, miserére nobis.

℟. Deo grátias.

℟. Recordáre, Dómine, testaménti tui, et dic Angelo percutiénti: Cesset jam manus tua,

* Ut non desolétur terra, et ne perdas omnem ánimam vivam.

℣. Ego sum qui peccávi, ego qui iníque egi: isti qui oves sunt, quid fecérunt? Avertátur, óbsecro, furor tuus, Dómine, a pópulo tuo.

℟. Ut non desolétur terra, et ne perdas omnem ánimam vivam.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

3 Reg 1:32-35

32 Dixit quoque rex David: Vocáte mihi Sadoc sacerdótem et Nathan prophétam et Banájam fílium Jójadæ. Qui cum ingréssi fuíssent coram rege,

33 Dixit ad eos: tóllite vobíscum servos Dómini vestri, et impónite Salomónem fílium meum super mulam meam, et dúcite eum in Gihon,

34 Et ungat eum ibi Sadoc sacérdos et Nathan prophéta in regem super Israël. Et canétis búccina, atque dicétis: Vivat rex Sálomon.

35 Et ascendétis post eum, et véniet, et sedébit super sólium meum, et ipse regnábit pro me.

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

3 Reg 1:38-40

38 Descéndit ergo Sadoc sacérdos, et Nathan prophéta, et Banájas fílius Jójadæ et Ceréthi, et Pheléthi: et imposuérunt Salomónem super mulam regis David, et adduxérunt eum in Gihon.

39 Sumpsítque Sadoc sacérdos cornu ólei de tabernáculo, et unxit Salomónem: et cecinérunt búccina, et dixit omnis pópulus: Vivat rex Sálomon.

40 Et ascéndit univérsa multitúdo post eum, et pópulus canéntium tíbiis, et lætántium gáudio magno: et insónuit terra a clamóre eórum.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Nocturnus II.

Ant. Díligam te. ‡

Psalmus 17(2-16b) [4]

17:2 Díligam te, ‡ Dómine, fortitúdo mea: * Dóminus firmaméntum meum, et refúgium meum, et liberátor meus.

17:3 Deus meus adjútor meus, * et sperábo in eum.

17:3 Protéctor meus, et cornu salútis meæ, * et suscéptor meus.

17:4 Laudans invocábo Dóminum: * et ab inimícis meis salvus ero.

17:5 Circumdedérunt me dolóres mortis: * et torréntes iniquitátis conturbavérunt me.

17:6 Dolóres inférni circumdedérunt me: * præoccupavérunt me láquei mortis.

17:7 In tribulatióne mea invocávi Dóminum, * et ad Deum meum clamávi.

17:7 Et exaudívit de templo sancto suo vocem meam: * et clamor meus in conspéctu ejus, introívit in aures ejus.

17:8 Commóta est, et contrémuit terra: * fundaménta móntium conturbáta sunt, et commóta sunt, quóniam irátus est eis.

17:9 Ascéndit fumus in ira ejus: † et ignis a fácie ejus exársit: * carbónes succénsi sunt ab eo.

17:10 Inclinávit cælos, et descéndit: * et calígo sub pédibus ejus.

17:11 Et ascéndit super Chérubim, et volávit: * volávit super pennas ventórum.

17:12 Et pósuit ténebras latíbulum suum, † in circúitu ejus tabernáculum ejus: * tenebrósa aqua in núbibus áëris.

17:13 Præ fulgóre in conspéctu ejus nubes transiérunt, * grando et carbónes ignis.

17:14 Et intónuit de cælo Dóminus, † et Altíssimus dedit vocem suam: * grando et carbónes ignis.

17:15 Et misit sagíttas suas, et dissipávit eos: * fúlgura multiplicávit, et conturbávit eos.

17:16 Et apparuérunt fontes aquárum, * et reveláta sunt fundaménta orbis terrárum:

17:16 Ab increpatióne tua, Dómine, * ab inspiratióne spíritus iræ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Díligam te, Dómine, virtus mea.

Ant. Retríbuet mihi Dóminus.

Psalmus 17(17-35) [5]

17:17 Misit de summo, et accépit me: * et assúmpsit me de aquis multis.

17:18 Erípuit me de inimícis meis fortíssimis, † et ab his qui odérunt me: * quóniam confortáti sunt super me.

17:19 Prævenérunt me in die afflictiónis meæ: * et factus est Dóminus protéctor meus.

17:20 Et edúxit me in latitúdinem: * salvum me fecit, quóniam vóluit me.

17:21 Et retríbuet mihi Dóminus secúndum justítiam meam: * et secúndum puritátem mánuum meárum retríbuet mihi:

17:22 Quia custodívi vias Dómini, * nec ímpie gessi a Deo meo.

17:23 Quóniam ómnia judícia ejus in conspéctu meo: * et justítias ejus non répuli a me.

17:24 Et ero immaculátus cum eo: * et observábo me ab iniquitáte mea.

17:25 Et retríbuet mihi Dóminus secúndum justítiam meam: * et secúndum puritátem mánuum meárum in conspéctu oculórum ejus.

17:26 Cum sancto sanctus eris, * et cum viro innocénte ínnocens eris:

17:27 Et cum elécto eléctus eris: * et cum pervérso pervertéris.

17:28 Quóniam tu pópulum húmilem salvum fácies: * et óculos superbórum humiliábis.

17:29 Quóniam tu illúminas lucérnam meam, Dómine: * Deus meus, illúmina ténebras meas.

17:30 Quóniam in te erípiar a tentatióne, * et in Deo meo transgrédiar murum.

17:31 Deus meus, impollúta via ejus: † elóquia Dómini igne examináta: * protéctor est ómnium sperántium in se.

17:32 Quóniam quis Deus præter Dóminum? * aut quis Deus præter Deum nostrum?

17:33 Deus, qui præcínxit me virtúte: * et pósuit immaculátam viam meam.

17:34 Qui perfécit pedes meos tamquam cervórum, * et super excélsa státuens me.

17:35 Qui docet manus meas ad prǽlium: * et posuísti, ut arcum ǽreum, brácchia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Retríbuet mihi Dóminus secúndum justítiam meam.

Ant. Vivit Dóminus.

Psalmus 17(36a-51) [6]

17:36 Et dedísti mihi protectiónem salútis tuæ: * et déxtera tua suscépit me:

17:36 Et disciplína tua corréxit me in finem: * et disciplína tua ipsa me docébit.

17:37 Dilatásti gressus meos subtus me: * et non sunt infirmáta vestígia mea:

17:38 Pérsequar inimícos meos et comprehéndam illos: * et non convértar, donec defíciant.

17:39 Confríngam illos, nec póterunt stare: * cadent subtus pedes meos.

17:40 Et præcinxísti me virtúte ad bellum: * et supplantásti insurgéntes in me subtus me.

17:41 Et inimícos meos dedísti mihi dorsum, * et odiéntes me disperdidísti.

17:42 Clamavérunt, nec erat qui salvos fáceret ad Dóminum: * nec exaudívit eos.

17:43 Et commínuam eos, ut púlverem ante fáciem venti: * ut lutum plateárum delébo eos.

17:44 Erípies me de contradictiónibus pópuli: * constítues me in caput géntium.

17:45 Pópulus quem non cognóvi servívit mihi: * in audítu auris obedívit mihi.

17:46 Fílii aliéni mentíti sunt mihi, * fílii aliéni inveteráti sunt, et claudicavérunt a sémitis suis.

17:47 Vivit Dóminus, et benedíctus Deus meus: * et exaltétur Deus salútis meæ.

17:48 Deus, qui das vindíctas mihi, et subdis pópulos sub me: * liberátor meus de inimícis meis iracúndis.

17:49 Et ab insurgéntibus in me exaltábis me: * a viro iníquo erípies me.

17:50 Proptérea confitébor tibi in natiónibus, Dómine: * et nómini tuo psalmum dicam.

17:51 Magníficans salútes Regis ejus, † et fáciens misericórdiam Christo suo David: * et sémini ejus usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivit Dóminus et benedíctus Deus salútis meæ.

℣. Confitébor tibi in natiónibus, Dómine.

℟. Et nómini tuo psalmum dicam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Anacletus Atheniensis, Trajano imperatore rexit Ecclesiam. Decrevit, ut episcopus a tribus episcopis, neque a paucioribus consecraretur, et clerici sacris ordinibus publice a proprio episcopo initiarentur: et ut in Missa, peracta consecratione omnes communicarent. Beati Petri sepulcrum ornavit, Pontificumque sepulturæ locum attribuit. Fecit ordinationes duas mense Decembri, quibus creavit presbyteros quinque, diaconos tres, episcopos sex. Sedit annos novem, menses tres, dies decem. Martyrio coronatus, sepultus est in Vaticano.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Descendítque cum illo in fóveam, et in vínculis non derelíquit eum.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

De Expositione sancti Ambrósii Epíscopi in Psalmum centesimum decimum octavum.

Lectio v. Serm. 21.

Principes persecuti sunt me gratis: et a verbis tuis trepidavit cor meum. Bene hoc Martyr dicit, quod injuste persecutionum tormenta sustineat: qui nihil rapuerit, nullum violentus oppresserit, nullius sanguinem fuderit, nullius torum putaverit esse violandum: qui nihil legibus debeat, et graviora latronum sustinere cogatur supplicia: qui loquatur juste, et non audiatur: qui loquatur plena salutis, et impugnetur: ut possit dicere, Cum loquebar illis, impugnabant me gratis. Gratis igitur persecutionem patitur, qui impugnatur sine crimine impugnatur ut noxius, cum sit in tali confessione laudabilis: impugnatur quasi veneficus, qui in nomine Domini gloriatur, cum pietas virtutum omnium fundamentum sit.

℣. Tu autem, Dómine, miserére nobis.

℟. Deo grátias.

℟. Desidérium ánimæ ejus tribuísti ei Dómine,

* Et voluntáte labiórum ejus non fraudásti eum.

℣. Quóniam prævenísti eum in benedictiónibus dulcédinis: posuísti in cápite ejus corónam de lápide pretióso.

℟. Et voluntáte labiórum ejus non fraudásti eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Vere frustra impugnatur, qui apud impios et infidos impietatis arcessitur, cum fidei sit magister. Verum qui gratis impugnatur, fortis debet esse et constans, quomodo ergo subtexuit: Et a verbis tuis trepidavit cor meum? Trepidare infirmitatis est, timoris atque formidinis. Sed est étiam infirmitas ad salutem, est étiam timor sanctorum. Timete Dominum omnes sancti ejus: et, Beatus vir, qui timet Dominum. Qua ratione beatus? Quia in mandatis ejus cupit nimis.

℣. Tu autem, Dómine, miserére nobis.

℟. Deo grátias.

℟. Stola jucunditátis índuit eum Dóminus:

* Et corónam pulchritúdinis pósuit super caput ejus.

℣. Cibávit illum Dóminus pane vitæ et intelléctus: et aqua sapiéntiæ salutáris potávit illum.

℟. Et corónam pulchritúdinis pósuit super caput ejus.

℣. Glória Patri, et Fílio, * et Spirítui Sancto.

℟. Et corónam pulchritúdinis pósuit super caput ejus.

Nocturnus III.

Ant. Exáudiat te. ‡

Psalmus 19 [7]

19:2 Exáudiat te ‡ Dóminus in die tribulatiónis: * prótegat te nomen Dei Jacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ ejus.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exáudiat te Dóminus in die tribulatiónis.

Ant. Dómine. ‡

Psalmus 20 [8]

20:2 Dómine, ‡ in virtúte tua lætábitur rex: * et super salutáre tuum exsultábit veheménter.

20:3 Desidérium cordis ejus tribuísti ei: * et voluntáte labiórum ejus non fraudásti eum.

20:4 Quóniam prævenísti eum in benedictiónibus dulcédinis: * posuísti in cápite ejus corónam de lápide pretióso.

20:5 Vitam pétiit a te: * et tribuísti ei longitúdinem diérum in sǽculum, et in sǽculum sǽculi.

20:6 Magna est glória ejus in salutári tuo: * glóriam et magnum decórem impónes super eum.

20:7 Quóniam dabis eum in benedictiónem in sǽculum sǽculi: * lætificábis eum in gáudio cum vultu tuo.

20:8 Quóniam rex sperat in Dómino: * et in misericórdia Altíssimi non commovébitur.

20:9 Inveniátur manus tua ómnibus inimícis tuis: * déxtera tua invéniat omnes, qui te odérunt.

20:10 Pones eos ut clíbanum ignis in témpore vultus tui: * Dóminus in ira sua conturbábit eos, et devorábit eos ignis.

20:11 Fructum eórum de terra perdes: * et semen eórum a fíliis hóminum.

20:12 Quóniam declinavérunt in te mala: * cogitavérunt consília, quæ non potuérunt stabilíre.

20:13 Quóniam pones eos dorsum: * in relíquiis tuis præparábis vultum eórum.

20:14 Exaltáre, Dómine, in virtúte tua: * cantábimus et psallémus virtútes tuas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in virtúte tua lætábitur rex.

Ant. Exaltábo te. ‡

Psalmus 29 [9]

29:2 Exaltábo te, ‡ Dómine, quóniam suscepísti me: * nec delectásti inimícos meos super me.

29:3 Dómine, Deus meus, clamávi ad te, * et sanásti me.

29:4 Dómine, eduxísti ab inférno ánimam meam: * salvásti me a descendéntibus in lacum.

29:5 Psállite Dómino, sancti ejus: * et confitémini memóriæ sanctitátis ejus.

29:6 Quóniam ira in indignatióne ejus: * et vita in voluntáte ejus.

29:6 Ad vésperum demorábitur fletus: * et ad matutínum lætítia.

29:7 Ego autem dixi in abundántia mea: * Non movébor in ætérnum.

29:8 Dómine, in voluntáte tua, * præstitísti decóri meo virtútem.

29:8 Avertísti fáciem tuam a me, * et factus sum conturbátus.

29:9 Ad te, Dómine, clamábo: * et ad Deum meum deprecábor.

29:10 Quæ utílitas in sánguine meo, * dum descéndo in corruptiónem?

29:10 Numquid confitébitur tibi pulvis, * aut annuntiábit veritátem tuam?

29:11 Audívit Dóminus, et misértus est mei: * Dóminus factus est adjútor meus.

29:12 Convertísti planctum meum in gáudium mihi: * conscidísti saccum meum, et circumdedísti me lætítia:

29:13 Ut cantet tibi glória mea, et non compúngar: * Dómine, Deus meus, in ætérnum confitébor tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltábo te, Dómine, quóniam suscepísti me.

℣. Psállite Dómino sancti ejus.

℟. Et confitémini memóriæ sanctitátis ejus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 16:13-19

In illo témpore: Venit Jesus in partes Cæsaréæ Philíppi, et interrogábat discípulos suos, dicens: Quem dicunt hómines esse Fílium hóminis? Et réliqua.

Homilía sancti Leónis Papæ

Sermo 2 in anniversario assumpt. suæ, ante medium

Cum, sicut evangélica lectióne reserátum est, interrogásset Dóminus discípulos, quem ipsum (multis divérsa opinántibus) créderent; respondissétque beátus Petrus, dicens: Tu es Christus Fílius Dei vivi; Dóminus ait: Beátus es, Simon Bar-Jona, quia caro et sanguis non revelávit tibi, sed Pater meus, qui in cælis est: et ego dico tibi, quia tu es Petrus, et super hanc petram ædificábo Ecclésiam meam, et portæ ínferi non prævalébunt advérsus eam. Et tibi dabo claves regni cælórum: et quodcúmque ligáveris super terram, erit ligátum et in cælis: et quodcúmque sólveris super terram, erit solútum et in cælis. Manet ergo disposítio veritátis, et beátus Petrus, in accépta fortitúdine petræ persevérans, suscépta Ecclésiæ gubernácula non relíquit.

℣. Tu autem, Dómine, miserére nobis.

℟. Deo grátias.

℟. Coróna áurea super caput ejus,

* Expréssa signo sanctitátis, glória honóris, et opus fortitúdinis.

℣. Quóniam prævenísti eum in benedictiónibus dulcédinis, posuísti in cápite ejus corónam de lápide pretióso.

℟. Expréssa signo sanctitátis, glória honóris, et opus fortitúdinis.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

In univérsa namque Ecclésia, Tu es Christus Fílius Dei vivi, quotídie Petrus dicit; et omnis lingua, quæ confitétur Dóminum, magistério hujus vocis imbúitur. Hæc fides diábolum vincit et captivórum ejus víncula dissólvit. Hæc érutos mundo, ínserit cælo, et portæ ínferi advérsus eam prævalére non possunt. Tanta enim divínitus soliditáte muníta est, ut eam neque hærética umquam corrúmpere právitas, nec pagána potúerit superáre perfídia. His ítaque modis, dilectíssimi, rationábile obséquio celebrétur hodiérna festívitas: ut in persóna humilitátis meæ ille intelligátur, ille honorétur, in quo et ómnium pastórum sollicitúdo, cum commendatárum sibi óvium custódia persevérat, et cujus étiam dígnitas in indígno heréde non déficit.

℣. Tu autem, Dómine, miserére nobis.

℟. Deo grátias.

℟. Hic est vere Martyr, qui pro Christi nómine sánguinem suum fudit:

* Qui minas júdicum non tímuit, nec terrénæ dignitátis glóriam quæsívit, sed ad cæléstia regna pervénit.

℣. Justum dedúxit Dóminus per vias rectas, et osténdit illi regnum Dei.

℟. Qui minas júdicum non tímuit, nec terrénæ dignitátis glóriam quæsívit, sed ad cæléstia regna pervénit.

℣. Glória Patri, et Fílio, * et Spirítui Sancto.

℟. Qui minas júdicum non tímuit, nec terrénæ dignitátis glóriam quæsívit, sed ad cæléstia regna pervénit.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Cum ergo cohortatiónes nostras áuribus vestræ sanctitátis adhibémus, ipsum vobis, cujus vice fúngimur, loqui crédite: quia et illíus vos afféctu monémus, et non áliud vobis, quam quod dócuit, prædicámus; obsecrántes, ut succíncti lumbos mentis vestræ, castam et sóbriam vitam in Dei timóre ducátis. Coróna mea, sicut Apóstolus ait, et gáudium vos estis, si fides vestra, quæ ab inítio Evangélii in univérso mundo prædicáta est, in dilectióne et sanctitáte permánserit. Nam licet omnem Ecclésiam, quæ in toto est orbe terrárum, cunctis opórteat florére virtútibus; vos tamen præcípue inter céteros pópulos decet méritis pietátis excéllere, quos in ipsa apostólicæ petræ arce fundátos, et Dóminus noster Jesus Christus cum ómnibus redémit, et beátus Apóstolus Petrus præ ómnibus erudívit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Anaclétum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte.

Psalmus 46 [1]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo in voce exsultatiónis.

Ant. Inténde.

Psalmus 5 [2]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit juxta te malígnus: * neque permanébunt injústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in justítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * júdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces justo.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde voci oratiónis meæ, Rex meus et Deus meus.

Ant. Deus majestátis.

Psalmus 28 [3]

28:1 Afférte Dómino, fílii Dei: * afférte Dómino fílios aríetum.

28:2 Afférte Dómino glóriam et honórem, afférte Dómino glóriam nómini ejus: * adoráte Dóminum in átrio sancto ejus.

28:3 Vox Dómini super aquas, Deus majestátis intónuit: * Dóminus super aquas multas.

28:4 Vox Dómini in virtúte: * vox Dómini in magnificéntia.

28:5 Vox Dómini confringéntis cedros: * et confrínget Dóminus cedros Líbani:

28:6 Et commínuet eas tamquam vítulum Líbani: * et diléctus quemádmodum fílius unicórnium.

28:7 Vox Dómini intercidéntis flammam ignis: * vox Dómini concutiéntis desértum: et commovébit Dóminus desértum Cades.

28:9 Vox Dómini præparántis cervos, et revelábit condénsa: * et in templo ejus omnes dicent glóriam.

28:10 Dóminus dilúvium inhabitáre facit: * et sedébit Dóminus Rex in ætérnum.

28:11 Dóminus virtútem pópulo suo dabit: * Dóminus benedícet pópulo suo in pace.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus majestátis intónuit: afférte glóriam nómini ejus.

Ant. Laudámus nomen tuum.

Canticum David [4]

1 Par. 29:10-13

29:10 Benedíctus es, Dómine, Deus Israël patris nostri, * ab ætérno in ætérnum.

29:11 Tua est, Dómine, magnificéntia, et poténtia, * et glória, atque victória:

29:11 Et tibi laus: * cuncta enim quæ in cælo sunt, et in terra, tua sunt:

29:11 Tuum, Dómine, regnum, * et tu es super omnes príncipes.

29:12 Tuæ divítiæ, et tua est glória: * tu domináris ómnium,

29:12 In manu tua virtus et poténtia: * in manu tua magnitúdo, et impérium ómnium.

29:13 Nunc ígitur, Deus noster, confitémur tibi, * et laudámus nomen tuum ínclitum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudámus nomen tuum ínclitum, Deus noster.

Ant. Laudáte. ‡

Psalmus 116 [5]

116:1 Laudáte ‡ Dóminum, omnes gentes: * laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum omnes gentes.

Capitulum Hymnus Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

Hymnus

Invícte Martyr, únicum

Patris secútus Fílium,

Victis triúmphas hóstibus,

Victor fruens cæléstibus.

Tui precátus múnere

Nostrum reátum dílue,

Arcens mali contágium,

Vitæ repéllens tǽdium.

Solúta sunt jam víncula

Tui sacráti córporis:

Nos solve vinclis sǽculi,

Dono supérni Núminis.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

℣. Justus ut palma florébit.

℟. Sicut cedrus Líbani multiplicábitur.

Canticum: Benedictus {Antiphona ex Proprio Sanctorum}

Ant. Qui odit.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui odit ánimam suam in hoc mundo, in vitam ætérnam custódit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Anaclétum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ínnocens mánibus.

Psalmus 23 [1]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(2-7b) [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(8-15b) [3]

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ínnocens mánibus et mundo corde ascéndet in montem Dómini.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Prídie Idus Júlii Luna vicésima nona Anno Dómini 2026

Sancti Bonaventúræ, ex Ordine Minórum, Cardinális et Epíscopi Albanénsis, Confessóris et Ecclésiæ Doctóris; qui sequénti die migrávit ad Dóminum.

Romæ natális sancti Camílli de Lellis, Presbýteri et Confessóris, Clericórum Regulárium infírmis ministrántium Institutóris; quem, virtútibus et miráculis clarum, Summus Póntifex Benedíctus Décimus quartus in Sanctórum número recénsuit, et Leo Décimus tértius cæléstem hospitálium et infirmórum Patrónum renuntiávit. Ipsíus tamen festívitas quintodécimo Kaléndas Augústi recólitur.

Item Romæ sancti Justi mílitis, qui, sub Cláudio Tribúno, apparénte sibi divínitus Cruce, crédidit in Christum, et, mox baptizátus, ómnia sua paupéribus erogávit; tentus deínde a Magnétio Præfécto, atque verberári nervis, gálea igníta cóntegi et in rogum immítti jussus ac ne in capíllo quidem læsus, in Dómini confessióne réddidit spíritum.

Synópe, in Ponto, sancti Phocæ Mártyris, ejúsdem civitátis Epíscopi, qui, sub Trajáno Imperatóre, cárcerem, víncula, ferrum ignémque pro Christo súperans, evolávit in cælum. Ejus relíquiæ póstea Viénnam, in Gállia, sunt delátæ, et in Basílica sanctórum Apostolórum cónditæ.

Alexandríæ sancti Héraclæ Antístitis, ob cujus celebérrimam opiniónem, Africánus historiógraphus mémorat se Alexandríam, ad eum viséndum, properásse.

Carthágine sancti Cyri Epíscopi, in cujus festivitáte sanctus Augustínus de eo sermónem ad pópulum hábuit.

Novocómi sancti Felícis, qui fuit primus ejúsdem civitátis Epíscopus.

Bríxiæ sancti Optatiáni Epíscopi.

Davéntriæ, in Belgis, sancti Marcellíni, Presbýteri et Confessóris.

Limæ, in Perúvia, sancti Francísci Soláni, Sacerdótis ex Ordine Minórum et Confessóris; qui, prædicatióne, signis et virtútibus apud Indos Occidentáles illústris, migrávit ad Dóminum, atque a Benedícto Décimo tértio, Pontífice Máximo, Sanctórum fastis adscríptus est.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Illuminátio mea.

Psalmus 26(1-6) [1]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum ejus.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo ejus hóstiam vociferatiónis: * cantábo, et psalmum dicam Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 26(7-14) [2]

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adjútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 27 [3]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum ejus * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adjútor meus, et protéctor meus: * in ipso sperávit cor meum, et adjútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illuminátio mea et salus mea Dóminus.

Capitulum Responsorium Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

℟.br. Glória et honóre * Coronásti eum, Dómine.

℟. Glória et honóre * Coronásti eum, Dómine.

℣. Et constituísti eum super ópera mánuum tuárum.

℟. Coronásti eum, Dómine.

℣. Glória Patri, et Fílio, * et Spirítui Sancto.

℟. Glória et honóre * Coronásti eum, Dómine.

℣. Posuísti, Dómine, super caput ejus.

℟. Corónam de lápide pretióso.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Anaclétum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In tua justítia.

Psalmus 30(2-9) [1]

30:2 In te, Dómine, sperávi, non confúndar in ætérnum: * in justítia tua líbera me.

30:3 Inclína ad me aurem tuam, * accélera ut éruas me.

30:3 Esto mihi in Deum protectórem, et in domum refúgii: * ut salvum me fácias.

30:4 Quóniam fortitúdo mea, et refúgium meum es tu: * et propter nomen tuum dedúces me, et enútries me.

30:5 Edúces me de láqueo hoc, quem abscondérunt mihi: * quóniam tu es protéctor meus.

30:6 In manus tuas comméndo spíritum meum: * redemísti me, Dómine, Deus veritátis.

30:7 Odísti observántes vanitátes, * supervácue.

30:7 Ego autem in Dómino sperávi: * exsultábo, et lætábor in misericórdia tua.

30:8 Quóniam respexísti humilitátem meam, * salvásti de necessitátibus ánimam meam.

30:9 Nec conclusísti me in mánibus inimíci: * statuísti in loco spatióso pedes meos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(10-19) [2]

30:10 Miserére mei, Dómine, quóniam tríbulor: * conturbátus est in ira óculus meus, ánima mea, et venter meus:

30:11 Quóniam defécit in dolóre vita mea: * et anni mei in gemítibus.

30:11 Infirmáta est in paupertáte virtus mea: * et ossa mea conturbáta sunt.

30:12 Super omnes inimícos meos factus sum oppróbrium et vicínis meis valde: * et timor notis meis.

30:12 Qui vidébant me, foras fugérunt a me: * oblivióni datus sum, tamquam mórtuus a corde.

30:13 Factus sum tamquam vas pérditum: * quóniam audívi vituperatiónem multórum commorántium in circúitu.

30:14 In eo dum convenírent simul advérsum me, * accípere ánimam meam consiliáti sunt.

30:15 Ego autem in te sperávi, Dómine: * dixi: Deus meus es tu: in mánibus tuis sortes meæ.

30:16 Éripe me de manu inimicórum meórum, * et a persequéntibus me.

30:17 Illústra fáciem tuam super servum tuum, salvum me fac in misericórdia tua: * Dómine, non confúndar, quóniam invocávi te.

30:18 Erubéscant ímpii, et deducántur in inférnum: * muta fiant lábia dolósa.

30:19 Quæ loquúntur advérsus justum iniquitátem: * in supérbia, et in abusióne.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(20-25) [3]

30:20 Quam magna multitúdo dulcédinis tuæ, Dómine, * quam abscondísti timéntibus te.

30:20 Perfecísti eis, qui sperant in te, * in conspéctu filiórum hóminum.

30:21 Abscóndes eos in abscóndito faciéi tuæ * a conturbatióne hóminum.

30:21 Próteges eos in tabernáculo tuo * a contradictióne linguárum.

30:22 Benedíctus Dóminus: * quóniam mirificávit misericórdiam suam mihi in civitáte muníta.

30:23 Ego autem dixi in excéssu mentis meæ: * Projéctus sum a fácie oculórum tuórum.

30:23 Ídeo exaudísti vocem oratiónis meæ, * dum clamárem ad te.

30:24 Dilígite Dóminum omnes sancti ejus: * quóniam veritátem requíret Dóminus, et retríbuet abundánter faciéntibus supérbiam.

30:25 Viríliter ágite, et confortétur cor vestrum, * omnes, qui sperátis in Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In tua justítia líbera me, Dómine.

Capitulum Responsorium Versus {ex Commune aut Festo}

Sir 15:3

Cibávit illum pane vitæ et intelléctus, et aqua sapiéntiæ salutáris potávit illum Dóminus Deus noster.

℟. Deo grátias.

℟.br. Posuísti, Dómine, * Super caput ejus.

℟. Posuísti, Dómine, * Super caput ejus.

℣. Corónam de lápide pretióso.

℟. Super caput ejus.

℣. Glória Patri, et Fílio, * et Spirítui Sancto.

℟. Posuísti, Dómine, * Super caput ejus.

℣. Magna est glória ejus in salutári tuo.

℟. Glóriam et magnum decórem impónes super eum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Anaclétum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Exsultáte, justi.

Psalmus 31 [1]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu ejus dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et injustítiam meam non abscóndi.

31:5 Dixi: Confitébor advérsum me injustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, justi, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(1-11) [2]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(12-22) [3]

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultáte, justi, et gloriámini, omnes recti corde.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Magna est glória ejus * In salutári tuo.

℟. Magna est glória ejus * In salutári tuo.

℣. Glóriam et magnum decórem impónes super eum.

℟. In salutári tuo.

℣. Glória Patri, et Fílio, * et Spirítui Sancto.

℟. Magna est glória ejus * In salutári tuo.

℣. Justus ut palma florébit.

℟. Sicut cedrus Líbani multiplicábitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Gregem tuum, Pastor ætérne, placátus inténde: et, per beátum Anaclétum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Bonaventuræ Episcopi Confessoris et Ecclesiæ Doctoris
Duplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Inclinávit Dóminus * aurem suam mihi.

Psalmus 114 [1]

114:1 Diléxi, quóniam exáudiet Dóminus * vocem oratiónis meæ.

114:2 Quia inclinávit aurem suam mihi: * et in diébus meis invocábo.

114:3 Circumdedérunt me dolóres mortis: * et perícula inférni invenérunt me.

114:3 Tribulatiónem et dolórem invéni: * et nomen Dómini invocávi.

114:4 O Dómine, líbera ánimam meam: † miséricors Dóminus, et justus, * et Deus noster miserétur.

114:6 Custódiens párvulos Dóminus: * humiliátus sum, et liberávit me.

114:7 Convértere, ánima mea, in réquiem tuam: * quia Dóminus benefécit tibi.

114:8 Quia erípuit ánimam meam de morte: † óculos meos a lácrimis, * pedes meos a lapsu.

114:9 Placébo Dómino * in regióne vivórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclinávit Dóminus aurem suam mihi.

Ant. Vota mea * Dómino reddam coram omni pópulo ejus.

Psalmus 115 [2]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vota mea Dómino reddam coram omni pópulo ejus.

Ant. Clamávi * et Dóminus exaudívit me.

Psalmus 119 [3]

119:1 Ad Dóminum cum tribulárer clamávi: * et exaudívit me.

119:2 Dómine, líbera ánimam meam a lábiis iníquis, * et a lingua dolósa.

119:3 Quid detur tibi, aut quid apponátur tibi * ad linguam dolósam?

119:4 Sagíttæ poténtis acútæ, * cum carbónibus desolatóriis.

119:5 Heu mihi, quia incolátus meus prolongátus est: † habitávi cum habitántibus Cedar: * multum íncola fuit ánima mea.

119:7 Cum his, qui odérunt pacem, eram pacíficus: * cum loquébar illis, impugnábant me gratis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamávi et Dóminus exaudívit me.

Ant. Auxílium meum * a Dómino, qui fecit cælum et terram.

Psalmus 120 [4]

120:1 Levávi óculos meos in montes, * unde véniet auxílium mihi.

120:2 Auxílium meum a Dómino, * qui fecit cælum et terram.

120:3 Non det in commotiónem pedem tuum: * neque dormítet qui custódit te.

120:4 Ecce, non dormitábit neque dórmiet, * qui custódit Israël.

120:5 Dóminus custódit te, Dóminus protéctio tua, * super manum déxteram tuam.

120:6 Per diem sol non uret te: * neque luna per noctem.

120:7 Dóminus custódit te ab omni malo: * custódiat ánimam tuam Dóminus.

120:8 Dóminus custódiat intróitum tuum, et éxitum tuum: * ex hoc nunc, et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxílium meum a Dómino, qui fecit cælum et terram.

Ant. Lætátus sum * in his, quæ dicta sunt mihi. ‡

Psalmus 121 [5]

121:1 Lætátus sum in his, quæ dicta sunt mihi: * ‡ In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætátus sum in his, quæ dicta sunt mihi.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Amávit eum Dóminus, et ornávit eum.

℟. Stolam glóriæ índuit eum.

Canticum: Magnificat {Antiphona ex Proprio Sanctorum}

Ant. O Doctor óptime, * Ecclésiæ sanctæ lumen, beáte Bonaventúra, divínæ legis amátor, deprecáre pro nobis Fílium Dei.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O Doctor óptime, Ecclésiæ sanctæ lumen, beáte Bonaventúra, divínæ legis amátor, deprecáre pro nobis Fílium Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui pópulo tuo ætérnæ salútis beátum Bonaventúram minístrum tribuísti: præsta, quǽsumus; ut, quem Doctórem vitæ habúimus in terris, intercessórem habére mereámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Anacleti Papæ et Martyris

Ant. Qui vult veníre post me, ábneget semetípsum, et tollat crucem suam, et sequátur me.

℣. Justus ut palma florébit.

℟. Sicut cedrus Líbani multiplicábitur.

Orémus.

Gregem tuum, Pastor ætérne, placátus inténde: et, per beátum Anaclétum Mártyrem tuum atque Summum Pontíficem, perpétua protectióne custódi; quem totíus Ecclésiæ præstitísti esse pastórem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Salvum me fac.

Psalmus 6 [1]

6:2 Dómine, ne in furóre tuo árguas me, * neque in ira tua corrípias me.

6:3 Miserére mei, Dómine, quóniam infírmus sum: * sana me, Dómine, quóniam conturbáta sunt ossa mea.

6:4 Et ánima mea turbáta est valde: * sed tu, Dómine, úsquequo?

6:5 Convértere, Dómine, et éripe ánimam meam: * salvum me fac propter misericórdiam tuam.

6:6 Quóniam non est in morte qui memor sit tui: * in inférno autem quis confitébitur tibi?

6:7 Laborávi in gémitu meo, † lavábo per síngulas noctes lectum meum: * lácrimis meis stratum meum rigábo.

6:8 Turbátus est a furóre óculus meus: * inveterávi inter omnes inimícos meos.

6:9 Discédite a me, omnes, qui operámini iniquitátem: * quóniam exaudívit Dóminus vocem fletus mei.

6:10 Exaudívit Dóminus deprecatiónem meam, * Dóminus oratiónem meam suscépit.

6:11 Erubéscant, et conturbéntur veheménter omnes inimíci mei: * convertántur et erubéscant valde velóciter.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(2-10) [2]

7:2 Dómine, Deus meus, in te sperávi: * salvum me fac ex ómnibus persequéntibus me, et líbera me.

7:3 Nequándo rápiat ut leo ánimam meam, * dum non est qui rédimat, neque qui salvum fáciat.

7:4 Dómine, Deus meus, si feci istud, * si est iníquitas in mánibus meis:

7:5 Si réddidi retribuéntibus mihi mala, * décidam mérito ab inimícis meis inánis.

7:6 Persequátur inimícus ánimam meam, † et comprehéndat, et concúlcet in terra vitam meam, * et glóriam meam in púlverem dedúcat.

7:7 Exsúrge, Dómine, in ira tua: * et exaltáre in fínibus inimicórum meórum.

7:7 Et exsúrge, Dómine, Deus meus, in præcépto quod mandásti: * et synagóga populórum circúmdabit te.

7:8 Et propter hanc in altum regrédere: * Dóminus júdicat pópulos.

7:9 Júdica me, Dómine, secúndum justítiam meam, * et secúndum innocéntiam meam super me.

7:10 Consumétur nequítia peccatórum, et díriges justum, * scrutans corda et renes, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(11-18) [3]

7:11 Justum adjutórium meum a Dómino, * qui salvos facit rectos corde.

7:12 Deus judex justus, fortis, et pátiens: * numquid iráscitur per síngulos dies?

7:13 Nisi convérsi fuéritis, gládium suum vibrábit: * arcum suum teténdit, et parávit illum.

7:14 Et in eo parávit vasa mortis: * sagíttas suas ardéntibus effécit.

7:15 Ecce, partúriit injustítiam: * concépit dolórem, et péperit iniquitátem.

7:16 Lacum apéruit, et effódit eum: * et íncidit in fóveam quam fecit.

7:17 Convertétur dolor ejus in caput ejus: * et in vérticem ipsíus iníquitas ejus descéndet.

7:18 Confitébor Dómino secúndum justítiam ejus: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Dómine, propter misericórdiam tuam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Bonaventuræ Episcopi Confessoris et Ecclesiæ Doctoris
Duplex
Tempora: Feria tertia infra Hebdomadam VII post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Expúgna, Dómine, * impugnántes me.

Psalmus 34(1-10) [1]

34:1 Júdica, Dómine, nocéntes me, * expúgna impugnántes me.

34:2 Apprehénde arma et scutum: * et exsúrge in adjutórium mihi.

34:3 Effúnde frámeam, et conclúde advérsus eos, qui persequúntur me: * dic ánimæ meæ: Salus tua ego sum.

34:4 Confundántur et revereántur, * quæréntes ánimam meam.

34:4 Avertántur retrórsum, et confundántur * cogitántes mihi mala.

34:5 Fiant tamquam pulvis ante fáciem venti: * et Ángelus Dómini coárctans eos.

34:6 Fiat via illórum ténebræ et lúbricum: * et Ángelus Dómini pérsequens eos.

34:7 Quóniam gratis abscondérunt mihi intéritum láquei sui: * supervácue exprobravérunt ánimam meam.

34:8 Véniat illi láqueus, quem ignórat: et cáptio, quam abscóndit, apprehéndat eum: * et in láqueum cadat in ipsum.

34:9 Ánima autem mea exsultábit in Dómino: * et delectábitur super salutári suo.

34:10 Ómnia ossa mea dicent: * Dómine, quis símilis tibi?

34:10 Erípiens ínopem de manu fortiórum ejus: * egénum et páuperem a diripiéntibus eum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Expúgna, Dómine, impugnántes me.

Ant. Restítue ánimam meam * a malefáctis eórum, Dómine.

Psalmus 34(11-17) [2]

34:11 Surgéntes testes iníqui, * quæ ignorábam interrogábant me.

34:12 Retribuébant mihi mala pro bonis: * sterilitátem ánimæ meæ.

34:13 Ego autem cum mihi molésti essent, * induébar cilício.

34:13 Humiliábam in jejúnio ánimam meam: * et orátio mea in sinu meo convertétur.

34:14 Quasi próximum, et quasi fratrem nostrum, sic complacébam: * quasi lugens et contristátus, sic humiliábar.

34:15 Et advérsum me lætáti sunt, et convenérunt: * congregáta sunt super me flagélla, et ignorávi.

34:16 Dissipáti sunt, nec compúncti, tentavérunt me, subsannavérunt me subsannatióne: * frenduérunt super me déntibus suis.

34:17 Dómine, quando respícies? * restítue ánimam meam a malignitáte eórum, a leónibus únicam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Restítue ánimam meam a malefáctis eórum, Dómine.

Ant. Exsúrge, Dómine, * et inténde judício meo.

Psalmus 34(18-28) [3]

34:18 Confitébor tibi in ecclésia magna, * in pópulo gravi laudábo te.

34:19 Non supergáudeant mihi qui adversántur mihi iníque: * qui odérunt me gratis et ánnuunt óculis.

34:20 Quóniam mihi quidem pacífice loquebántur: * et in iracúndia terræ loquéntes, dolos cogitábant.

34:21 Et dilatavérunt super me os suum: * dixérunt: Euge, euge, vidérunt óculi nostri.

34:22 Vidísti, Dómine, ne síleas: * Dómine, ne discédas a me.

34:23 Exsúrge et inténde judício meo: * Deus meus, et Dóminus meus in causam meam.

34:24 Júdica me secúndum justítiam tuam, Dómine, Deus meus, * et non supergáudeant mihi.

34:25 Non dicant in córdibus suis: Euge, euge, ánimæ nostræ: * nec dicant: Devorávimus eum.

34:26 Erubéscant et revereántur simul, * qui gratulántur malis meis.

34:26 Induántur confusióne et reveréntia * qui magna loquúntur super me.

34:27 Exsúltent et læténtur qui volunt justítiam meam: * et dicant semper: Magnificétur Dóminus qui volunt pacem servi ejus.

34:28 Et lingua mea meditábitur justítiam tuam, * tota die laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, et inténde judício meo.

℣. Lingua mea meditábitur justítiam tuam.

℟. Tota die laudem tuam, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro tértio Regum

3 Reg 2:1-4

1 Appropinquavérunt autem dies David ut morerétur, præcepítque Salomóni fílio suo, dicens:

2 Ego ingrédior viam univérsæ terræ: confortáre, et esto vir,

3 Et obsérva custódias Dómini Dei tui, ut ámbules in viis ejus: ut custódias cæremónias ejus, et præcépta ejus, et judícia, et testimónia, sicut scriptum est in lege Móysi; ut intéllegas univérsa quæ facis, et quocúmque te vérteris;

4 Ut confírmet Dóminus sermónes suos, quos locútus est de me dicens: Si custodíerint fílii tui vias suas, et ambuláverint coram me in veritáte in omni corde suo et in omni ánima sua, non auferétur tibi vir de sólio Israël.

℣. Tu autem, Dómine, miserére nobis.

℟. Deo grátias.

℟. Dómine, si convérsus fúerit pópulus tuus, et oráverit ad sanctuárium tuum:

* Tu exáudies de cælo, Dómine, et líbera eos de mánibus inimicórum suórum.

℣. Si peccáverit in te pópulus tuus, et convérsus égerit pœniténtiam, veniénsque oráverit in isto loco.

℟. Tu exáudies de cælo, Dómine, et líbera eos de mánibus inimicórum suórum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

3 Reg 2:5-6

5 Tu quoque nosti quæ fécerit mihi Joab fílius Sárviæ, quæ fécerit duóbus princípibus exércitus Israël, Abner fílio Ner, et Amasæ fílio Jether: quos occídit, et effúdit sánguinem belli in pace, et pósuit cruórem prǽlii in bálteo suo, qui erat circa lumbos ejus, et in calceaménto suo, quod erat in pédibus ejus.

6 Fácies ergo juxta sapiéntiam tuam, et non dedúces canítiem ejus pacífice ad ínferos.

℣. Tu autem, Dómine, miserére nobis.

℟. Deo grátias.

℟. Factum est, dum tólleret Dóminus Elíam per túrbinem in cælum,

* Eliséus clamábat, dicens: Pater mi, pater mi, currus Israël, et auríga ejus.

℣. Cumque pérgerent, et incedéntes sermocinaréntur, ecce currus ígneus et equi ígnei divisérunt utrúmque, et ascéndit Elías per túrbinem in cælum.

℟. Eliséus clamábat, dicens: Pater mi, pater mi, currus Israël, et auríga ejus.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

3 Reg 2:7-9

7 Sed et fíliis Berzellái Galaadítis reddes grátiam, erúntque comedéntes in mensa tua; occurérunt enim mihi quando fugiébam a fácie Absalom fratris tui.

8 Habes quoque apud te Sémei fílium Gera fílii Jémini de Bahúrim, qui maledíxit mihi maledictióne péssima, quando ibam ad castra; sed quia descéndit mihi in occúrsum, cum transírem Jordánem, et jurávi ei per Dóminum, dicens: Non te interfíciam gládio.

9 Tu noli pati eum esse innóxium.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus II.

Ant. Noli æmulári * in eo qui prosperátur et facit iniquitátem.

Psalmus 36(1-15) [4]

36:1 Noli æmulári in malignántibus: * neque zeláveris faciéntes iniquitátem.

36:2 Quóniam tamquam fænum velóciter aréscent: * et quemádmodum ólera herbárum cito décident.

36:3 Spera in Dómino, et fac bonitátem: * et inhábita terram, et pascéris in divítiis ejus.

36:4 Delectáre in Dómino: * et dabit tibi petitiónes cordis tui.

36:5 Revéla Dómino viam tuam, et spera in eo: * et ipse fáciet.

36:6 Et edúcet quasi lumen justítiam tuam: et judícium tuum tamquam merídiem: * súbditus esto Dómino, et ora eum.

36:7 Noli æmulári in eo, qui prosperátur in via sua: * in hómine faciénte injustítias.

36:8 Désine ab ira, et derelínque furórem: * noli æmulári ut malignéris.

36:9 Quóniam qui malignántur, exterminabúntur: * sustinéntes autem Dóminum, ipsi hereditábunt terram.

36:10 Et adhuc pusíllum, et non erit peccátor: * et quæres locum ejus et non invénies.

36:11 Mansuéti autem hereditábunt terram: * et delectabúntur in multitúdine pacis.

36:12 Observábit peccátor justum: * et stridébit super eum déntibus suis.

36:13 Dóminus autem irridébit eum: * quóniam próspicit quod véniet dies ejus.

36:14 Gládium evaginavérunt peccatóres: * intendérunt arcum suum,

36:14 Ut deíciant páuperem et ínopem: * ut trucídent rectos corde.

36:15 Gládius eórum intret in corda ipsórum: * et arcus eórum confringátur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Noli æmulári in eo qui prosperátur et facit iniquitátem.

Ant. Brácchia peccatórum * conteréntur, confírmat autem justos Dóminus.

Psalmus 36(16-29) [5]

36:16 Mélius est módicum justo, * super divítias peccatórum multas.

36:17 Quóniam brácchia peccatórum conteréntur: * confírmat autem justos Dóminus.

36:18 Novit Dóminus dies immaculatórum: * et heréditas eórum in ætérnum erit.

36:19 Non confundéntur in témpore malo, et in diébus famis saturabúntur: * quia peccatóres períbunt.

36:20 Inimíci vero Dómini mox ut honorificáti fúerint et exaltáti: * deficiéntes, quemádmodum fumus defícient.

36:21 Mutuábitur peccátor, et non solvet: * justus autem miserétur et tríbuet.

36:22 Quia benedicéntes ei hereditábunt terram: * maledicéntes autem ei disperíbunt.

36:23 Apud Dóminum gressus hóminis dirigéntur: * et viam ejus volet.

36:24 Cum cecíderit non collidétur: * quia Dóminus suppónit manum suam.

36:25 Júnior fui, étenim sénui: * et non vidi justum derelíctum, nec semen ejus quærens panem.

36:26 Tota die miserétur et cómmodat: * et semen illíus in benedictióne erit.

36:27 Declína a malo, et fac bonum: * et inhábita in sǽculum sǽculi.

36:28 Quia Dóminus amat judícium, et non derelínquet sanctos suos: * in ætérnum conservabúntur.

36:28 Injústi puniéntur: * et semen impiórum períbit.

36:29 Justi autem hereditábunt terram: * et inhabitábunt in sǽculum sǽculi super eam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Brácchia peccatórum conteréntur, confírmat autem justos Dóminus.

Ant. Custódi innocéntiam * et vide æquitátem.

Psalmus 36(30-40) [6]

36:30 Os justi meditábitur sapiéntiam, * et lingua ejus loquétur judícium.

36:31 Lex Dei ejus in corde ipsíus, * et non supplantabúntur gressus ejus.

36:32 Consíderat peccátor justum: * et quærit mortificáre eum.

36:33 Dóminus autem non derelínquet eum in mánibus ejus: * nec damnábit eum, cum judicábitur illi.

36:34 Exspécta Dóminum, et custódi viam ejus: et exaltábit te ut hereditáte cápias terram: * cum períerint peccatóres vidébis.

36:35 Vidi ímpium superexaltátum, * et elevátum sicut cedros Líbani.

36:36 Et transívi, et ecce non erat: * et quæsívi eum, et non est invéntus locus ejus.

36:37 Custódi innocéntiam, et vide æquitátem: * quóniam sunt relíquiæ hómini pacífico.

36:38 Injústi autem disperíbunt simul: * relíquiæ impiórum interíbunt.

36:39 Salus autem justórum a Dómino: * et protéctor eórum in témpore tribulatiónis.

36:40 Et adjuvábit eos Dóminus et liberábit eos: * et éruet eos a peccatóribus, et salvábit eos: quia speravérunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custódi innocéntiam et vide æquitátem.

℣. Exspécta Dóminum, et custódi viam ejus.

℟. Exaltábit te, ut hereditáte cápias terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Bonaventúra, Balneorégii in Etrúria natus, a letháli morbo adhuc puer, beáti Francísci précibus, cujus religióni, si convaluísset, voto matris dicátus fúerat, evásit incólumis. Itaque adoléscens, fratrum Minórum institútum amplécti vóluit, in quo ad eam doctrinæ præstántium Alexándro de Ales magístro pervénit, ut séptimo post anno Parísiis magistérii láuream adéptus, libros Sententiárum públice summa cum laude sit interpretátus, quos étiam præcláris póstea commentáriis illustrávit. Nec sciéntiæ solum eruditióne, sed et morum integritáte vitæque innocéntia, humilitáte, mansuetúdine, terrenárum rerum contémptu et cæléstium desidério mirífice excélluit; dignus plane, qui tamquam perfectiónis exémplar haberétur, et a beáto Thoma Aquináte, cui summa caritáte conjúnctus erat, sanctus appellarétur. Is enim, cum sancti Francísci vitam illum scribéntem comperísset: Sinámus, ait, Sanctum pro Sancto laboráre.

℣. Tu autem, Dómine, miserére nobis.

℟. Deo grátias.

℟. Invéni David servum meum, óleo sancto meo unxi eum:

* Manus enim mea auxiliábitur ei.

℣. Nihil profíciet inimícus in eo, et fílius iniquitátis non nocébit ei.

℟. Manus enim mea auxiliábitur ei.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Divíni amóris flamma succénsus, erga Christi Dómini passiónem, quam júgiter meditabátur, ac Deíparam Vírginem, cui se totum devóverat, singulári ferebátur pietátis afféctu; quem in áliis étiam verbo et exémplo excitáre, scriptísque opúsculis augére summópere stúduit. Hinc illa morum suávitas, grátia sermónis et cáritas in omnes effúsa, qua singulórum ánimos sibi arctíssime devinciébat. Quam ob rem, vix quinque et trigínta annos natus, Romæ summo ómnium consénsu generális órdinis miníster eléctus est; susceptúmque munus per duodevigínti annos admirábili prudéntia gessit ac laude sanctitátis. Plura constítuit regulári disciplínæ et amplificándo órdini utília; quem una cum áliis ordínibus mendicántibus advérsus obtrectatórum calúmnias felíciter propugnávit.

℣. Tu autem, Dómine, miserére nobis.

℟. Deo grátias.

℟. Pósui adjutórium super poténtem, et exaltávi eléctum de plebe mea:

* Manus enim mea auxiliábitur ei.

℣. Invéni David servum meum, óleo sancto meo unxi eum.

℟. Manus enim mea auxiliábitur ei.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Ad Lugdunénse concílium a beáto Gregório décimo accersítus et cardinális epíscopus Albanénsis creátus, árduis concílii rebus egrégiam navávit óperam; qua et schísmatis dissídia, compósita sunt, et ecclesiástica dógmata vindicáta. Quibus in labóribus, anno ætátis suæ quinquagésimo tértio, salútis vero millésimo ducentésimo septuagésimo quarto, summo ómnium mæróre decéssit, ab univérso concílio, ipso præsénte Románo Pontífice, fúnere honestátus. Eum Xystus quartus, plúrimis maximísque clarum miráculis, in Sanctórum númerum rétulit. Multa scripsit, in quibus summam eruditiónem cum pietátis ardóre conjúngens, lectórem docéndo movet: quare a Xysto quinto Doctóris Seráphici nómine mérito est insignítus.

℣. Tu autem, Dómine, miserére nobis.

℟. Deo grátias.

℟. Iste est, qui ante Deum magnas virtútes operátus est, et omnis terra doctrína ejus repléta est:

* Ipse intercédat pro peccátis ómnium populórum.

℣. Iste est, qui contémpsit vitam mundi, et pervénit ad cæléstia regna.

℟. Ipse intercédat pro peccátis ómnium populórum.

℣. Glória Patri, et Fílio, * et Spirítui Sancto.

℟. Ipse intercédat pro peccátis ómnium populórum.

Nocturnus III.

Ant. Ne in ira tua * corrípias me, Dómine.

Psalmus 37(2-11) [7]

37:2 Dómine, ne in furóre tuo árguas me, * neque in ira tua corrípias me.

37:3 Quóniam sagíttæ tuæ infíxæ sunt mihi: * et confirmásti super me manum tuam.

37:4 Non est sánitas in carne mea a fácie iræ tuæ: * non est pax óssibus meis a fácie peccatórum meórum.

37:5 Quóniam iniquitátes meæ supergréssæ sunt caput meum: * et sicut onus grave gravátæ sunt super me.

37:6 Putruérunt et corrúptæ sunt cicatríces meæ, * a fácie insipiéntiæ meæ.

37:7 Miser factus sum, et curvátus sum usque in finem: * tota die contristátus ingrediébar.

37:8 Quóniam lumbi mei impléti sunt illusiónibus: * et non est sánitas in carne mea.

37:9 Afflíctus sum, et humiliátus sum nimis: * rugiébam a gémitu cordis mei.

37:10 Dómine, ante te omne desidérium meum: * et gémitus meus a te non est abscónditus.

37:11 Cor meum conturbátum est, derelíquit me virtus mea: * et lumen oculórum meórum, et ipsum non est mecum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne in ira tua corrípias me, Dómine.

Ant. Inténde in adjutórium meum, * Dómine, virtus salútis meæ.

Psalmus 37(12-23) [8]

37:12 Amíci mei, et próximi mei * advérsum me appropinquavérunt, et stetérunt.

37:12 Et qui juxta me erant, de longe stetérunt: * et vim faciébant qui quærébant ánimam meam.

37:13 Et qui inquirébant mala mihi, locúti sunt vanitátes: * et dolos tota die meditabántur.

37:14 Ego autem tamquam surdus non audiébam: * et sicut mutus non apériens os suum.

37:15 Et factus sum sicut homo non áudiens: * et non habens in ore suo redargutiónes.

37:16 Quóniam in te, Dómine, sperávi: * tu exáudies me, Dómine, Deus meus.

37:17 Quia dixi: Nequándo supergáudeant mihi inimíci mei: * et dum commovéntur pedes mei, super me magna locúti sunt.

37:18 Quóniam ego in flagélla parátus sum: * et dolor meus in conspéctu meo semper.

37:19 Quóniam iniquitátem meam annuntiábo: * et cogitábo pro peccáto meo.

37:20 Inimíci autem mei vivunt, et confirmáti sunt super me: * et multiplicáti sunt qui odérunt me iníque.

37:21 Qui retríbuunt mala pro bonis, detrahébant mihi: * quóniam sequébar bonitátem.

37:22 Ne derelínquas me, Dómine, Deus meus: * ne discésseris a me.

37:23 Inténde in adjutórium meum, * Dómine, Deus, salútis meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde in adjutórium meum, Dómine, virtus salútis meæ.

Ant. Ámove, Dómine, * a me plagas tuas.

Psalmus 38 [9]

38:2 Dixi: Custódiam vias meas: * ut non delínquam in lingua mea.

38:2 Pósui ori meo custódiam, * cum consísteret peccátor advérsum me.

38:3 Obmútui, et humiliátus sum, et sílui a bonis: * et dolor meus renovátus est.

38:4 Concáluit cor meum intra me: * et in meditatióne mea exardéscet ignis.

38:5 Locútus sum in lingua mea: * Notum fac mihi, Dómine, finem meum.

38:5 Et númerum diérum meórum quis est: * ut sciam quid desit mihi.

38:6 Ecce mensurábiles posuísti dies meos: * et substántia mea tamquam níhilum ante te.

38:6 Verúmtamen univérsa vánitas, * omnis homo vivens.

38:7 Verúmtamen in imágine pertránsit homo: * sed et frustra conturbátur.

38:7 Thesaurízat: * et ignórat cui congregábit ea.

38:8 Et nunc quæ est exspectátio mea? Nonne Dóminus? * Et substántia mea apud te est.

38:9 Ab ómnibus iniquitátibus meis érue me: * oppróbrium insipiénti dedísti me.

38:10 Obmútui, et non apérui os meum, quóniam tu fecísti: * ámove a me plagas tuas.

38:12 A fortitúdine manus tuæ ego deféci in increpatiónibus: * propter iniquitátem corripuísti hóminem.

38:12 Et tabéscere fecísti sicut aráneam ánimam ejus: * verúmtamen vane conturbátur omnis homo.

38:13 Exáudi oratiónem meam, Dómine, et deprecatiónem meam: * áuribus pércipe lácrimas meas.

38:13 Ne síleas: quóniam ádvena ego sum apud te, et peregrínus, * sicut omnes patres mei.

38:14 Remítte mihi, ut refrígerer priúsquam ábeam, * et ámplius non ero.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámove, Dómine, a me plagas tuas.

℣. Deus, ne síleas a me, remítte mihi.

℟. Quóniam íncola ego sum apud te et peregrínus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 5:13-19

In illo témpore: Dixit Jesus discípulis suis: Vos estis sal terræ. Quod si sal evanúerit, in quo saliétur? Et réliqua.

Homilía sancti Joánnis Chrysóstomi

Homilia 15 in Matthæum, sub medium

Atténdite quid díxerit, Vos estis sal terræ: per quod osténdit quam necessário ista præcípiat. Non enim de vestra, inquit, tantúmmodo vita, sed de univérso orbe vobis ratio reddénda est. Non ad duas quippe urbes, aut decem, aut vigínti, neque ad unam gentem vos mitto, sicut mittébam prophétas: sed ad omnem terram prorsus ac mare, totúmque mundum, et hunc váriis crimínibus oppréssum.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Induit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Dicéndo enim, Vos estis sal terræ, osténdit univérsam hóminum infatuátam esse natúram, et peccatórum vi corrúptam: et idcírco illas ab eis virtútes requírit, quæ máxime ad multórum salútem procurándam necessáriæ sunt atque útiles. Nam qui mansuétus est ac modéstus, et miséricors et justus, non intra se tantúmmodo hæc recte facta conclúdit, verum in aliórum quoque utilitátem præcláros hos fáciet efflúere fontes. Igitur qui corde mundo est atque pacíficus, et persecutiónem pro veritáte pátitur, nihilóminus in commúne cómmodum vitam instítuit.

℣. Tu autem, Dómine, miserére nobis.

℟. Deo grátias.

℟. In médio Ecclésiæ apéruit os ejus,

* Et implévit eum Dóminus spíritu sapiéntiæ et intelléctus.

℣. Jucunditátem et exsultatiónem thesaurizávit super eum.

℟. Et implévit eum Dóminus spíritu sapiéntiæ et intelléctus.

℣. Glória Patri, et Fílio, * et Spirítui Sancto.

℟. Et implévit eum Dóminus spíritu sapiéntiæ et intelléctus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Ne ígitur putétis, inquit, ad lévia vos ducéndos esse certámina, neque exiguárum rerum vobis ineúndam esse ratiónem. Vos estis sal terræ. Quid ígitur? Ipsine putrefácta medicáti sunt? Nequáquam: neque enim fíeri potest, ut ea quæ jam corrúpta sunt, salis perfricatióne reparéntur. Non ergo hoc fecérunt, sed ante renováta, sibíque trádita, atque ab illa jam putrédine liberáta, aspergébant sale, et in ea novitáte conservábant, quam a Dómino suscéperant. Liberáre quippe a putrédine peccatórum, Christi virtútis est: ut autem ad illa íterum non revertántur, Apostolórum curæ est ac labóris.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui pópulo tuo ætérnæ salútis beátum Bonaventúram minístrum tribuísti: præsta, quǽsumus; ut, quem Doctórem vitæ habúimus in terris, intercessórem habére mereámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Cantáte * Dómino et benedícite nómini ejus.

Psalmus 95 [1]

95:1 Cantáte Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cantáte Dómino et benedícite nómini ejus.

Ant. Salutáre vultus mei, * Deus meus.

Psalmus 42 [2]

42:1 Júdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat juventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salutáre vultus mei, Deus meus.

Ant. Illúmina, Dómine, * vultum tuum super nos.

Psalmus 66 [3]

66:2 Deus misereátur nostri, et benedícat nobis: * illúminet vultum suum super nos, et misereátur nostri.

66:3 Ut cognoscámus in terra viam tuam, * in ómnibus géntibus salutáre tuum.

66:4 Confiteántur tibi pópuli, Deus: * confiteántur tibi pópuli omnes.

66:5 Læténtur et exsúltent gentes: * quóniam júdicas pópulos in æquitáte, et gentes in terra dírigis.

66:6 Confiteántur tibi pópuli, Deus, confiteántur tibi pópuli omnes: * terra dedit fructum suum.

66:7 Benedícat nos Deus, Deus noster, benedícat nos Deus: * et métuant eum omnes fines terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illúmina, Dómine, vultum tuum super nos.

Ant. Exaltáte * Regem sæculórum in opéribus vestris.

Canticum Tobiæ [4]

Tob. 13:1-11

13:1 Magnus es, Dómine, in ætérnum, * et in ómnia sǽcula regnum tuum:

13:2 Quóniam tu flagéllas, et salvas: dedúcis ad ínferos, et redúcis: * et non est qui effúgiat manum tuam.

13:3 Confitémini Dómino, fílii Israël, * et in conspéctu géntium laudáte eum:

13:4 Quóniam ídeo dispérsit vos inter gentes, quæ ignórant eum, * ut vos enarrétis mirabília ejus,

13:5 Et faciátis scire eos, * quia non est álius Deus omnípotens præter eum.

13:6 Ipse castigávit nos propter iniquitátes nostras: * et ipse salvábit nos propter misericórdiam suam.

13:7 Aspícite ergo quæ fecit nobíscum, et cum timóre et tremóre confitémini illi: * Regémque sæculórum exaltáte in opéribus vestris.

13:8 Ego autem in terra captivitátis meæ confitébor illi: * quóniam osténdit majestátem suam in gentem peccatrícem.

13:9 Convertímini ítaque, peccatóres, et fácite justítiam coram Deo, * credéntes quod fáciat vobíscum misericórdiam suam:

13:10 Ego autem, et ánima mea * in eo lætábimur.

13:11 Benedícite Dóminum, omnes elécti ejus: * ágite dies lætítiæ, et confitémini illi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Regem sæculórum in opéribus vestris.

Ant. Laudáte * nomen Dómini, qui statis in domo Dómini.

Psalmus 134 [5]

134:1 Laudáte nomen Dómini, * laudáte, servi, Dóminum.

134:2 Qui statis in domo Dómini, * in átriis domus Dei nostri.

134:3 Laudáte Dóminum, quia bonus Dóminus: * psállite nómini ejus, quóniam suáve.

134:4 Quóniam Jacob elégit sibi Dóminus, * Israël in possessiónem sibi.

134:5 Quia ego cognóvi quod magnus est Dóminus, * et Deus noster præ ómnibus diis.

134:6 Ómnia quæcúmque vóluit, Dóminus fecit in cælo, et in terra, * in mari, et in ómnibus abýssis.

134:7 Edúcens nubes ab extrémo terræ: * fúlgura in plúviam fecit.

134:8 Qui prodúcit ventos de thesáuris suis: * qui percússit primogénita Ægýpti ab hómine usque ad pecus.

134:9 Et misit signa, et prodígia in médio tui, Ægýpte: * in Pharaónem, et in omnes servos ejus.

134:10 Qui percússit gentes multas: * et occídit reges fortes:

134:11 Sehon, regem Amorrhæórum, et Og, regem Basan, * et ómnia regna Chánaan.

134:12 Et dedit terram eórum hereditátem, * hereditátem Israël, pópulo suo.

134:13 Dómine, nomen tuum in ætérnum: * Dómine, memoriále tuum in generatiónem et generatiónem.

134:14 Quia judicábit Dóminus pópulum suum: * et in servis suis deprecábitur.

134:15 Simulácra géntium argéntum, et aurum, * ópera mánuum hóminum.

134:16 Os habent, et non loquéntur: * óculos habent, et non vidébunt.

134:17 Aures habent, et non áudient: * neque enim est spíritus in ore ipsórum.

134:18 Símiles illis fiant qui fáciunt ea: * et omnes qui confídunt in eis.

134:19 Domus Israël, benedícite Dómino: * domus Aaron, benedícite Dómino.

134:20 Domus Levi, benedícite Dómino: * qui timétis Dóminum, benedícite Dómino.

134:21 Benedíctus Dóminus ex Sion, * qui hábitat in Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte nomen Dómini, qui statis in domo Dómini.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

Hymnus

Jesu Redémptor ómnium,

Perpes coróna Prǽsulum,

In hac die cleméntius

Indúlgeas precántibus.

Tui sacri qua nóminis

Conféssor almus cláruit:

Hujus celébrat ánnua

Devóta plebs solémnia.

Qui rite mundi gáudia

Hujus cadúca réspuens,

Æternitátis prǽmio

Potítur inter Ángelos.

Hujus benígnus ánnue

Nobis sequi vestígia:

Hujus precátu, sérvulis

Dimítte noxam críminis.

Sit Christe, Rex piíssime,

Tibi, Patríque glória,

Cum Spíritu Paráclito,

Nunc, et per omne sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, dicit Dóminus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, dicit Dóminus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui pópulo tuo ætérnæ salútis beátum Bonaventúram minístrum tribuísti: præsta, quǽsumus; ut, quem Doctórem vitæ habúimus in terris, intercessórem habére mereámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 24(1-7) [1]

24:1 Ad te, Dómine, levávi ánimam meam: * Deus meus, in te confído, non erubéscam.

24:3 Neque irrídeant me inimíci mei: * étenim univérsi, qui sústinent te, non confundéntur.

24:4 Confundántur omnes iníqua agéntes * supervácue.

24:4 Vias tuas, Dómine, demónstra mihi: * et sémitas tuas édoce me.

24:5 Dírige me in veritáte tua, et doce me: * quia tu es, Deus, salvátor meus, et te sustínui tota die.

24:6 Reminíscere miseratiónum tuárum, Dómine, * et misericordiárum tuárum, quæ a sǽculo sunt.

24:7 Delícta juventútis meæ, * et ignorántias meas ne memíneris.

24:7 Secúndum misericórdiam tuam meménto mei tu: * propter bonitátem tuam, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(8-14) [2]

24:8 Dulcis et rectus Dóminus: * propter hoc legem dabit delinquéntibus in via.

24:9 Díriget mansuétos in judício: * docébit mites vias suas.

24:10 Univérsæ viæ Dómini, misericórdia et véritas, * requiréntibus testaméntum ejus et testimónia ejus.

24:11 Propter nomen tuum, Dómine, propitiáberis peccáto meo: * multum est enim.

24:12 Quis est homo qui timet Dóminum? * legem státuit ei in via, quam elégit.

24:13 Ánima ejus in bonis demorábitur: * et semen ejus hereditábit terram.

24:14 Firmaméntum est Dóminus timéntibus eum: * et testaméntum ipsíus ut manifestétur illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(15-22) [3]

24:15 Óculi mei semper ad Dóminum: * quóniam ipse evéllet de láqueo pedes meos.

24:16 Réspice in me, et miserére mei: * quia únicus et pauper sum ego.

24:17 Tribulatiónes cordis mei multiplicátæ sunt: * de necessitátibus meis érue me.

24:18 Vide humilitátem meam, et labórem meum: * et dimítte univérsa delícta mea.

24:19 Réspice inimícos meos quóniam multiplicáti sunt, * et ódio iníquo odérunt me.

24:20 Custódi ánimam meam, et érue me: * non erubéscam quóniam sperávi in te.

24:21 Innocéntes et recti adhæsérunt mihi: * quia sustínui te.

24:22 Líbera, Deus, Israël, * ex ómnibus tribulatiónibus suis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus in te confído non erubéscam.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Idibus Júlii Luna tricésima Anno Dómini 2026

Sancti Henríci Primi, Imperatóris Romanórum et Confessóris, cujus dies natális tértio Idus mensis hujus recensétur.

Lugdúni, in Gállia, deposítio sancti Bonaventúræ, Cardinális et Epíscopi Albanénsis, Confessóris et Ecclésiæ Doctóris, ex Ordine Minórum, doctrína et vitæ sanctitáte celebérrimi. Ipsíus tamen festívitas prídie hujus diéi recólitur.

Pápiæ sancti Felícis, Epíscopi et Mártyris.

In Portu Románo natális sanctórum Mártyrum Eutrópii, atque Zósimæ et Bonósæ sorórum.

Carthágine beáti Catulíni Diáconi, de cujus láudibus sanctus Augustínus sermónem ad pópulum hábuit, et sanctórum Januárii, Floréntii, Júliæ et Justæ Mártyrum; qui pósiti sunt in Basílica Fausti.

Alexandríæ sanctórum Mártyrum Philíppi, Zenónis, Narséi et decem infántum.

In ínsula Ténedo sancti Abudémii Mártyris, qui sub Diocletiáno passus est.

Sebáste, in Arménia, sancti Antíochi médici, qui, sub Hadriáno Prǽside, cápite obtruncátus est; cumque ex eo lac pro sánguine manáret, Cyriácus cárnifex, convérsus ad Christum, et ipse martýrium súbiit.

Nísibi, in Mesopotámia, natális sancti Jacóbi, ejúsdem urbis Epíscopi, magnæ sanctitátis viri. Hic, miráculis et eruditióne clarus, unus fuit, sub persecutióne Galérii Maximiáni, ex número Confessórum, qui in Nicǽna deínde Sýnodo perversitátem Aríi, Homoúsii oppositióne, damnárunt; cujus et sancti Alexándri Epíscopi oratióne ipse Aríus condígnam suæ iniquitátis mercedem, effúsis viscéribus, Constantinópoli recépit.

Neápoli, in Campánia, sancti Athanásii, ejúsdem civitátis Epíscopi, qui, ab ímpio nepóte Sérgio multa passus ac sede pulsus, tandem Vérulis, in Hérnicis, conféctus ærúmnis, migrávit in cælum, témpore Cároli Calvi.

Campi Salentinórum, in Apúlia, sancti Pompílii Maríæ Pirrótti, Confessóris, ex Ordine Clericórum Páuperum Matris Dei Scholárum Piárum, vita apostólica præclári, a Pio Undécimo, Pontífice Máximo, inter Sanctos reláti.

Panórmi Invéntio córporis sanctæ Rosáliæ, Vírginis Panormitánæ; quod, Urbáno Octávo Pontífice Máximo, repértum divínitus, Jubilǽi anno Sicíliam a peste liberávit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Respéxit me.

Psalmus 39(2-9) [1]

39:2 Exspéctans exspectávi Dóminum, * et inténdit mihi.

39:3 Et exaudívit preces meas: * et edúxit me de lacu misériæ, et de luto fæcis.

39:3 Et státuit super petram pedes meos: * et diréxit gressus meos.

39:4 Et immísit in os meum cánticum novum, * carmen Deo nostro.

39:4 Vidébunt multi, et timébunt: * et sperábunt in Dómino.

39:5 Beátus vir, cujus est nomen Dómini spes ejus: * et non respéxit in vanitátes et insánias falsas.

39:6 Multa fecísti tu, Dómine, Deus meus, mirabília tua: * et cogitatiónibus tuis non est qui símilis sit tibi.

39:6 Annuntiávi et locútus sum: * multiplicáti sunt super númerum.

39:7 Sacrifícium et oblatiónem noluísti: * aures autem perfecísti mihi.

39:7 Holocáustum et pro peccáto non postulásti: * tunc dixi: Ecce, vénio.

39:8 In cápite libri scriptum est de me ut fácerem voluntátem tuam: * Deus meus, vólui, et legem tuam in médio cordis mei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(10-14) [2]

39:10 Annuntiávi justítiam tuam in ecclésia magna, * ecce, lábia mea non prohibébo: Dómine, tu scisti.

39:11 Justítiam tuam non abscóndi in corde meo: * veritátem tuam et salutáre tuum dixi.

39:11 Non abscóndi misericórdiam tuam et veritátem tuam * a concílio multo.

39:12 Tu autem, Dómine, ne longe fácias miseratiónes tuas a me: * misericórdia tua et véritas tua semper suscepérunt me.

39:13 Quóniam circumdedérunt me mala, quorum non est númerus: * comprehendérunt me iniquitátes meæ, et non pótui ut vidérem.

39:13 Multiplicátæ sunt super capíllos cápitis mei: * et cor meum derelíquit me.

39:14 Compláceat tibi, Dómine, ut éruas me: * Dómine, ad adjuvándum me réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(15-18) [3]

39:15 Confundántur et revereántur simul, qui quærunt ánimam meam, * ut áuferant eam.

39:15 Convertántur retrórsum, et revereántur, * qui volunt mihi mala.

39:16 Ferant conféstim confusiónem suam, * qui dicunt mihi: Euge, euge.

39:17 Exsúltent et læténtur super te omnes quæréntes te: * et dicant semper: Magnificétur Dóminus: qui díligunt salutáre tuum.

39:18 Ego autem mendícus sum, et pauper: * Dóminus sollícitus est mei.

39:18 Adjútor meus, et protéctor meus tu es: * Deus meus, ne tardáveris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit me et exaudívit deprecatiónem meam Dóminus.

Capitulum Responsorium Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Elégit eum Dóminus sacerdótem sibi.

℟. Ad sacrificándum ei hóstiam laudis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui pópulo tuo ætérnæ salútis beátum Bonaventúram minístrum tribuísti: præsta, quǽsumus; ut, quem Doctórem vitæ habúimus in terris, intercessórem habére mereámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Suscepísti me, Dómine:

Psalmus 40 [1]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(2-6) [2]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi quotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(7-12) [3]

41:7 Ad meípsum ánima mea conturbáta est: * proptérea memor ero tui de terra Jordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum ejus.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscepísti me, Dómine: et confirmásti me in conspéctu tuo.

Capitulum Responsorium Versus {ex Commune aut Festo}

Sir 44:20; 44:22

Non est invéntus símilis illi, qui conserváret legem Excélsi: ídeo jurejurándo fecit illum Dóminus créscere in plebem suam.

℟. Deo grátias.

℟.br. Elégit eum Dóminus * Sacerdótem sibi.

℟. Elégit eum Dóminus * Sacerdótem sibi.

℣. Ad sacrificándum ei hóstiam laudis.

℟. Sacerdótem sibi.

℣. Glória Patri, et Fílio, * et Spirítui Sancto.

℟. Elégit eum Dóminus * Sacerdótem sibi.

℣. Tu es sacérdos in ætérnum.

℟. Secúndum órdinem Melchísedech.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui pópulo tuo ætérnæ salútis beátum Bonaventúram minístrum tribuísti: præsta, quǽsumus; ut, quem Doctórem vitæ habúimus in terris, intercessórem habére mereámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Salvásti nos.

Psalmus 43(2-9) [1]

43:2 Deus áuribus nostris audívimus: * patres nostri annuntiavérunt nobis.

43:2 Opus, quod operátus es in diébus eórum, * et in diébus antíquis.

43:3 Manus tua gentes dispérdidit, et plantásti eos: * afflixísti pópulos, et expulísti eos.

43:4 Nec enim in gládio suo possedérunt terram, * et brácchium eórum non salvávit eos:

43:4 Sed déxtera tua, et brácchium tuum, et illuminátio vultus tui: * quóniam complacuísti in eis.

43:5 Tu es ipse Rex meus et Deus meus: * qui mandas salútes Jacob.

43:6 In te inimícos nostros ventilábimus cornu: * et in nómine tuo spernémus insurgéntes in nobis.

43:7 Non enim in arcu meo sperábo: * et gládius meus non salvábit me.

43:8 Salvásti enim nos de affligéntibus nos: * et odiéntes nos confudísti.

43:9 In Deo laudábimur tota die: * et in nómine tuo confitébimur in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(10-20) [2]

43:10 Nunc autem repulísti et confudísti nos: * et non egrediéris, Deus, in virtútibus nostris.

43:11 Avertísti nos retrórsum post inimícos nostros: * et qui odérunt nos, diripiébant sibi.

43:12 Dedísti nos tamquam oves escárum: * et in géntibus dispersísti nos.

43:13 Vendidísti pópulum tuum sine prétio: * et non fuit multitúdo in commutatiónibus eórum.

43:14 Posuísti nos oppróbrium vicínis nostris, * subsannatiónem et derísum his, qui sunt in circúitu nostro.

43:15 Posuísti nos in similitúdinem géntibus: * commotiónem cápitis in pópulis.

43:16 Tota die verecúndia mea contra me est, * et confúsio faciéi meæ coopéruit me.

43:17 A voce exprobrántis, et obloquéntis: * a fácie inimíci, et persequéntis.

43:18 Hæc ómnia venérunt super nos, nec oblíti sumus te: * et iníque non égimus in testaménto tuo.

43:19 Et non recéssit retro cor nostrum: * et declinásti sémitas nostras a via tua:

43:20 Quóniam humiliásti nos in loco afflictiónis, * et coopéruit nos umbra mortis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(21-26) [3]

43:21 Si oblíti sumus nomen Dei nostri, * et si expándimus manus nostras ad deum aliénum:

43:22 Nonne Deus requíret ista? * ipse enim novit abscóndita cordis.

43:22 Quóniam propter te mortificámur tota die: * æstimáti sumus sicut oves occisiónis.

43:23 Exsúrge, quare obdórmis, Dómine? * exsúrge, et ne repéllas in finem.

43:24 Quare fáciem tuam avértis, * oblivísceris inópiæ nostræ, et tribulatiónis nostræ?

43:25 Quóniam humiliáta est in púlvere ánima nostra: * conglutinátus est in terra venter noster.

43:26 Exsúrge, Dómine, ádjuva nos: * et rédime nos propter nomen tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvásti nos, Dómine, et in nómine tuo confitébimur in sǽcula.

Capitulum Responsorium Versus {ex Commune aut Festo}

Sir 45:19-20

Fungi sacerdótio, et habére laudem in nómine ipsíus, et offérre illi incénsum dignum in odórem suavitátis.

℟. Deo grátias.

℟.br. Tu es sacérdos * In ætérnum.

℟. Tu es sacérdos * In ætérnum.

℣. Secúndum órdinem Melchísedech.

℟. In ætérnum.

℣. Glória Patri, et Fílio, * et Spirítui Sancto.

℟. Tu es sacérdos * In ætérnum.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui pópulo tuo ætérnæ salútis beátum Bonaventúram minístrum tribuísti: præsta, quǽsumus; ut, quem Doctórem vitæ habúimus in terris, intercessórem habére mereámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Qui hábitas in cælis, * miserére nobis.

Psalmus 122 [1]

122:1 Ad te levávi óculos meos, * qui hábitas in cælis.

122:2 Ecce, sicut óculi servórum * in mánibus dominórum suórum,

122:2 Sicut óculi ancíllæ in mánibus dóminæ suæ: * ita óculi nostri ad Dóminum, Deum nostrum, donec misereátur nostri.

122:3 Miserére nostri, Dómine, miserére nostri: * quia multum repléti sumus despectióne:

122:4 Quia multum repléta est ánima nostra: * oppróbrium abundántibus, et despéctio supérbis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui hábitas in cælis, miserére nobis.

Ant. Adjutórium nostrum * in nómine Dómini.

Psalmus 123 [2]

123:1 Nisi quia Dóminus erat in nobis, dicat nunc Israël: * nisi quia Dóminus erat in nobis,

123:2 Cum exsúrgerent hómines in nos, * forte vivos deglutíssent nos:

123:3 Cum irascerétur furor eórum in nos, * fórsitan aqua absorbuísset nos.

123:5 Torréntem pertransívit ánima nostra: * fórsitan pertransísset ánima nostra aquam intolerábilem.

123:6 Benedíctus Dóminus * qui non dedit nos in captiónem déntibus eórum.

123:7 Ánima nostra sicut passer erépta est * de láqueo venántium:

123:7 Láqueus contrítus est, * et nos liberáti sumus.

123:8 Adjutórium nostrum in nómine Dómini, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjutórium nostrum in nómine Dómini.

Ant. In circúitu pópuli sui * Dóminus, ex hoc nunc et usque in sǽculum.

Psalmus 124 [3]

124:1 Qui confídunt in Dómino, sicut mons Sion: * non commovébitur in ætérnum, qui hábitat in Jerúsalem.

124:2 Montes in circúitu ejus: † et Dóminus in circúitu pópuli sui, * ex hoc nunc et usque in sǽculum.

124:3 Quia non relínquet Dóminus virgam peccatórum super sortem justórum: * ut non exténdant justi ad iniquitátem manus suas.

124:4 Bénefac, Dómine, bonis, * et rectis corde.

124:5 Declinántes autem in obligatiónes addúcet Dóminus cum operántibus iniquitátem: * pax super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In circúitu pópuli sui Dóminus, ex hoc nunc et usque in sǽculum.

Ant. Magnificávit Dóminus * fácere nobíscum: facti sumus lætántes.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnificávit Dóminus fácere nobíscum: facti sumus lætántes.

Ant. Dóminus ædíficet * nobis domum, et custódiat civitátem.

Psalmus 126 [5]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus ædíficet nobis domum, et custódiat civitátem.

Capitulum Hymnus Versus {ex Commune aut Festo}

Sir 44:16-17

Ecce sacérdos magnus, qui in diébus suis plácuit Deo, et invéntus est justus: et in témpore iracúndiæ factus est reconciliátio.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Magnificat {Antiphona ex Proprio Sanctorum}

Ant. O Doctor óptime, * Ecclésiæ sanctæ lumen, beáte Bonaventúra, divínæ legis amátor, deprecáre pro nobis Fílium Dei.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O Doctor óptime, Ecclésiæ sanctæ lumen, beáte Bonaventúra, divínæ legis amátor, deprecáre pro nobis Fílium Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui pópulo tuo ætérnæ salútis beátum Bonaventúram minístrum tribuísti: præsta, quǽsumus; ut, quem Doctórem vitæ habúimus in terris, intercessórem habére mereámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Henrici Imperatoris Confessoris

Ant. Similábo eum viro sapiénti, qui ædificávit domum suam supra petram.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Deus, qui hodiérna die beátum Henrícum Confessórem tuum e terréni cúlmine impérii ad regnum ætérnum transtulísti: te súpplices exorámus; ut, sicut illum, grátiæ tuæ ubertáte prævéntum, illécebras sǽculi superáre fecísti, ita nos fácias, ejus imitatióne, mundi hujus blandiménta vitáre, et ad te puris méntibus perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Tu, Dómine.

Psalmus 11 [1]

11:2 Salvum me fac, Dómine, quóniam defécit sanctus: * quóniam diminútæ sunt veritátes a fíliis hóminum.

11:3 Vana locúti sunt unusquísque ad próximum suum: * lábia dolósa, in corde et corde locúti sunt.

11:4 Dispérdat Dóminus univérsa lábia dolósa, * et linguam magníloquam.

11:5 Qui dixérunt: Linguam nostram magnificábimus, † lábia nostra a nobis sunt, * quis noster Dóminus est?

11:6 Propter misériam ínopum, et gémitum páuperum, * nunc exsúrgam, dicit Dóminus.

11:6 Ponam in salutári: * fiduciáliter agam in eo.

11:7 Elóquia Dómini, elóquia casta: * argéntum igne examinátum, probátum terræ purgátum séptuplum.

11:8 Tu, Dómine, servábis nos: et custódies nos * a generatióne hac in ætérnum.

11:9 In circúitu ímpii ámbulant: * secúndum altitúdinem tuam multiplicásti fílios hóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 12 [2]

12:1 Úsquequo, Dómine, obliviscéris me in finem? * Úsquequo avértis fáciem tuam a me?

12:2 Quámdiu ponam consília in ánima mea, * dolórem in corde meo per diem?

12:3 Úsquequo exaltábitur inimícus meus super me? * réspice, et exáudi me, Dómine, Deus meus.

12:4 Illúmina óculos meos ne umquam obdórmiam in morte: * nequándo dicat inimícus meus: Præválui advérsus eum.

12:5 Qui tríbulant me, exsultábunt si motus fúero: * ego autem in misericórdia tua sperávi.

12:6 Exsultábit cor meum in salutári tuo: † cantábo Dómino qui bona tríbuit mihi: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra ejus, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu, Dómine, servábis nos: et custódies nos in ætérnum.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Henrici Imperatoris Confessoris
Semiduplex
Tempora: Feria quarta infra Hebdomadam VII post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Speciósus forma.

Psalmus 44(2a-10b) [1]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósus forma præ fíliis hóminum, diffúsa est grátia in lábiis tuis.

Ant. Confitebúntur tibi.

Psalmus 44(11-18b) [2]

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitebúntur tibi pópuli Deus in ætérnum.

Ant. Adjútor in tribulatiónibus.

Psalmus 45 [3]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjútor in tribulatiónibus Deus noster.

℣. Dóminus virtútum nobíscum.

℟. Suscéptor noster, Deus Jacob.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro tértio Regum

3 Reg 3:5-6

5 Appáruit autem Dóminus Salomóni per sómnium nocte, dicens: Póstula quod vis ut dem tibi.

6 Et ait Sálomon: Tu fecísti cum servo tuo David patre meo misericórdiam magnam, sicut ambulávit in conspéctu tuo in veritáte et justítia, et recto corde tecum; custodísti ei misericórdiam tuam grandem, et dedísti ei fílium sedéntem super thronum ejus, sicut est hódie.

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

3 Reg 3:7-9

7 Et nunc, Dómine Deus, tu regnáre fecísti servum tuum pro David patre meo: Ego autem sum puer párvulus et ignórans egréssum et intróitum meum;

8 Et servus tuus in médio est pópuli quem elegísti, pópuli infiníti, qui numerári et supputári non potest præ multitúdine.

9 Dabis ergo servo tuo cor dócile, ut pópulum tuum judicáre possit et discérnere inter bonum et malum. Quis enim póterit judicáre pópulum istum, pópulum tuum hunc multum?

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

3 Reg 3:10-13

10 Plácuit ergo sermo coram Dómino, quod Sálomon postulásset hujuscémodi rem.

11 Et dixit Dóminus Salomóni: Quia postulásti verbum hoc, et non petísti tibi dies multos, nec divítias, aut ánimas inimicórum tuórum, sed postulásti tibi sapiéntiam ad discernéndum judícium:

12 Ecce feci tibi secúndum sermónes tuos, et dedi tibi cor sápiens et intéllegens, in tantum ut nullus ante símilis tui fúerit, nec post te surrectúrus sit.

13 Sed et hæc, quæ non postulásti, dedi tibi, divítias scílicet et glóriam, ut nemo fúerit símilis tui in régibus cunctis retro diébus.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Nocturnus II.

Ant. Magnus Dóminus. ‡

Psalmus 47 [4]

47:2 Magnus Dóminus, ‡ et laudábilis nimis * in civitáte Dei nostri, in monte sancto ejus.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus ejus cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * justítia plena est déxtera tua.

47:12 Lætétur mons Sion, et exsúltent fíliæ Judæ: * propter judícia tua, Dómine.

47:13 Circúmdate Sion, et complectímini eam: * narráte in túrribus ejus.

47:14 Pónite corda vestra in virtúte ejus: * et distribúite domos ejus, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis in civitáte Dei nostri.

Ant. Os meum loquétur.

Psalmus 48(2-13) [5]

48:2 Audíte hæc, omnes gentes: * áuribus percípite omnes, qui habitátis orbem:

48:3 Quique terrígenæ, et fílii hóminum: * simul in unum dives et pauper.

48:4 Os meum loquétur sapiéntiam: * et meditátio cordis mei prudéntiam.

48:5 Inclinábo in parábolam aurem meam: * apériam in psaltério propositiónem meam.

48:6 Cur timébo in die mala? * iníquitas calcánei mei circúmdabit me:

48:7 Qui confídunt in virtúte sua: * et in multitúdine divitiárum suárum gloriántur.

48:8 Frater non rédimit, rédimet homo: * non dabit Deo placatiónem suam.

48:9 Et prétium redemptiónis ánimæ suæ: * et laborábit in ætérnum, et vivet adhuc in finem.

48:11 Non vidébit intéritum, cum víderit sapiéntes moriéntes: * simul insípiens, et stultus períbunt.

48:11 Et relínquent aliénis divítias suas: * et sepúlcra eórum domus illórum in ætérnum.

48:12 Tabernácula eórum in progénie et progénie: * vocavérunt nómina sua in terris suis.

48:13 Et homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Os meum loquétur sapiéntiam: et meditátio cordis mei prudéntiam.

Ant. Ne timúeris.

Psalmus 48(14-21) [6]

48:14 Hæc via illórum scándalum ipsis: * et póstea in ore suo complacébunt.

48:15 Sicut oves in inférno pósiti sunt: * mors depáscet eos.

48:15 Et dominabúntur eórum justi in matutíno: * et auxílium eórum veteráscet in inférno a glória eórum.

48:16 Verúmtamen Deus rédimet ánimam meam de manu ínferi: * cum accéperit me.

48:17 Ne timúeris, cum dives factus fúerit homo: * et cum multiplicáta fúerit glória domus ejus.

48:18 Quóniam cum interíerit, non sumet ómnia: * neque descéndet cum eo glória ejus.

48:19 Quia ánima ejus in vita ipsíus benedicétur: * confitébitur tibi cum beneféceris ei.

48:20 Introíbit usque in progénies patrum suórum: * et usque in ætérnum non vidébit lumen.

48:21 Homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne timúeris cum dívite non descéndet in sepúlcrum glória ejus.

℣. Deus rédimet ánimam meam de manu ínferi.

℟. Cum accéperit me.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Henrícus, cognoménto Pius, e duce Baváriæ rex Germániæ ac póstmodum Romanórum imperátor, temporális regni non conténtus angústiis, pro adipiscénda immortalitátis coróna sédulam ætérno Regi exhíbuit servitútem. Adépto enim império, religióni amplificándæ studióse incúmbens, ecclésias ab infidélibus destrúctas magnificéntius reparávit, plurimísque largitiónibus et prǽdiis locupletávit. Monastéria aliáque loca pia vel ipse ædificávit, vel assignátis redítibus auxit. Episcopátum Bambergénsem, hereditáriis ópibus fundátum, beáto Petro Romanóque Pontífici vectigálem fecit. Benedíctum octávum, a quo impérii corónam accéperat, prófugum excépit, suǽque Sedi restítuit.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Justum dedúxit Dóminus per vias rectas, et osténdit illi regnum Dei.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

In Cassinénsi monastério, gravi deténtus infirmitáte, a sancto Benedícto, insígni miráculo, sanátus est. Románam Ecclésiam amplíssimo diplómate munerátus, eídem tuéndæ bellum advérsus Græcos suscépit, et Apúliam, diu ab illis posséssam, recuperávit. Nihil sine précibus ággredi sólitus, Angelum Dómini sanctósque Mártyres tuteláres pro se pugnántes ante áciem intérdum vidit. Divína autem protéctus ope, bárbaras natiónes précibus magis quam armis expugnávit. Pannóniam adhuc infidélem, trádita Stéphano regi soróre sua in uxórem, eóque baptizáto, ad Christi fidem perdúxit. Virginitátem raro exémplo matrimónio junxit, sanctámque Cunegúndam, cónjugem suam, propínquis ejus, morti próximus, illibátam restítuit.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Índuit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Dénique, rebus ómnibus, quæ ad impérii honórem et utilitátem pertinébant, summa prudéntia dispósitis, et illústribus per Gálliam, Itáliam et Germániam religiósæ munificéntiæ vestígiis passim relíctis; postquam heróicæ virtútis suavíssimum odórem longe latéque diffúderat, sanctitáte quam sceptro clárior, ad regni cæléstis prǽmia, consummátis vitæ labóribus, a Dómino vocátus est anno salútis millésimo vigésimo quarto. Cujus corpus in ecclésia beatórum Apostolórum Petri et Pauli Bambergæ cónditum fuit; statímque ad ejus túmulum multa mirácula, Deo ipsum glorificánte, patráta sunt. Quibus póstea rite probátis, Eugénius tértius Sanctórum número illum adscrípsit.

℣. Tu autem, Dómine, miserére nobis.

℟. Deo grátias.

℟. Iste homo perfécit ómnia quæ locútus est ei Deus, et dixit ad eum: Ingrédere in réquiem meam:

* Quia te vidi justum coram me ex ómnibus géntibus.

℣. Iste est, qui contémpsit vitam mundi, et pervénit ad cæléstia regna.

℟. Quia te vidi justum coram me ex ómnibus géntibus.

℣. Glória Patri, et Fílio, * et Spirítui Sancto.

℟. Quia te vidi justum coram me ex ómnibus géntibus.

Nocturnus III.

Ant. Deus deórum. ‡

Psalmus 49(1-15) [7]

49:1 Deus deórum, ‡ Dóminus locútus est: * et vocávit terram,

49:1 A solis ortu usque ad occásum: * ex Sion spécies decóris ejus.

49:3 Deus maniféste véniet: * Deus noster et non silébit.

49:3 Ignis in conspéctu ejus exardéscet: * et in circúitu ejus tempéstas válida.

49:4 Advocábit cælum desúrsum: * et terram discérnere pópulum suum.

49:5 Congregáte illi sanctos ejus: * qui órdinant testaméntum ejus super sacrifícia.

49:6 Et annuntiábunt cæli justítiam ejus: * quóniam Deus judex est.

49:7 Audi, pópulus meus, et loquar: Israël, et testificábor tibi: * Deus, Deus tuus ego sum.

49:8 Non in sacrifíciis tuis árguam te: * holocáusta autem tua in conspéctu meo sunt semper.

49:9 Non accípiam de domo tua vítulos: * neque de grégibus tuis hircos.

49:10 Quóniam meæ sunt omnes feræ silvárum: * juménta in móntibus et boves.

49:11 Cognóvi ómnia volatília cæli: * et pulchritúdo agri mecum est.

49:12 Si esuríero, non dicam tibi: * meus est enim orbis terræ, et plenitúdo ejus.

49:13 Numquid manducábo carnes taurórum? * aut sánguinem hircórum potábo?

49:14 Ímmola Deo sacrifícium laudis: * et redde Altíssimo vota tua.

49:15 Et ínvoca me in die tribulatiónis: * éruam te, et honorificábis me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus deórum, Dóminus locútus est.

Ant. Intellégite.

Psalmus 49(16-23) [8]

49:16 Peccatóri autem dixit Deus: * Quare tu enárras justítias meas, et assúmis testaméntum meum per os tuum?

49:17 Tu vero odísti disciplínam: * et projecísti sermónes meos retrórsum:

49:18 Si vidébas furem, currébas cum eo: * et cum adúlteris portiónem tuam ponébas.

49:19 Os tuum abundávit malítia: * et lingua tua concinnábat dolos.

49:20 Sedens advérsus fratrem tuum loquebáris, et advérsus fílium matris tuæ ponébas scándalum: * hæc fecísti, et tácui.

49:21 Existimásti, iníque, quod ero tui símilis: * árguam te, et státuam contra fáciem tuam.

49:22 Intellégite hæc, qui obliviscímini Deum: * nequándo rápiat, et non sit qui erípiat.

49:23 Sacrifícium laudis honorificábit me: * et illic iter, quo osténdam illi salutáre Dei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intellégite, qui obliviscímini Deum.

Ant. Acceptábis sacrifícium.

Psalmus 50 [9]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut justificéris in sermónibus tuis, et vincas cum judicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea justítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Jerúsalem.

50:21 Tunc acceptábis sacrifícium justítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Acceptábis sacrifícium justítiæ super altáre tuum, Dómine.

℣. Audítui meo dabis gáudium et lætítiam.

℟. Et exsultábunt ossa humiliáta.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 12:35-40

In illo témpore: Dixit Jesus discípulis suis: Sint lumbi vestri præcincti, et lucernæ ardentes in mánibus vestris. Et réliqua.

Homilía sancti Gregórii Papæ

Homilia 13 in Evang.

Sancti Evangélii, fratres caríssimi, apérta vobis est léctio recitata. Sed ne alíquibus ipsa ejus planíties alta fortásse videátur, eam sub brevitáte transcúrrimus, quátenus ejus exposítio ita nesciéntibus fiat cógnita, ut tamen sciéntibus non sit onerósa. Dóminus dicit: Sint lumbi vestri præcíncti. Lumbos enim præcíngimus, cum carnis luxúriam per continéntiam coarctámus. Sed quia minus est, mala non ágere, nisi étiam quisque stúdeat, et bonis opéribus insudáre, prótinus ádditur: Et lucérnæ ardéntes in mánibus vestris. Lucérnas quippe ardéntes in mánibus tenémus, cum per bona ópera próximis nostris lucis exémpla monstrámus. De quibus profécto opéribus Dóminus dicit: Lúceat lux vestra coram homínibus, ut vídeant ópera vestra bona, et gloríficent Patrem vestrum qui in cælis est.

℣. Tu autem, Dómine, miserére nobis.

℟. Deo grátias.

℟. Iste est qui ante Deum magnas virtútes operátus est, et de omni corde suo laudávit Dóminum:

* Ipse intercédat pro peccátis ómnium populórum.

℣. Ecce homo sine queréla, verus Dei cultor, ábstinens se ab omni ópere malo, et pérmanens in innocéntia sua.

℟. Ipse intercédat pro peccátis ómnium populórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Duo autem sunt, quæ jubéntur, et lumbos restríngere, et lucérnas tenére: ut et mundítia sit castitátis in córpore, et lumen veritátis in operatióne. Redemptóri étenim nostro unum sine áltero placére nequáquam potest: si aut is qui bona agit, adhuc luxúriæ inquinaménta non déserit: aut is qui castitáte præéminet, necdum se per bona ópera exércet. Nec cástitas ergo magna est sine bono ópere, nec opus bonum est áliquod sine castitáte. Sed et si utrúmque ágitur, restat, ut quisquis ille est, spe ad supérnam pátriam tendat, et nequáquam se a vítiis pro mundi hujus honestáte contíneat.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Et vos símiles homínibus exspectántibus dóminum suum, quando revertátur a núptiis: ut cum vénerit et pulsáverit, conféstim apériant ei. Venit quippe Dóminus, cum ad judícium próperat: pulsat vero, cum jam per ægritúdinis moléstias esse mortem vicínam desígnat. Cui conféstim aperímus, si hunc cum amóre suscípimus. Aperíre enim júdici pulsánti non vult, qui exíre de córpore trépidat: et vidére eum, quem contempsísse se méminit, júdicem formídat. Qui autem de sua spe et operatióne secúrus est, pulsanti conféstim áperit, quia lætus júdicem sústinet; et, cum tempus propínquæ mortis advénerit, de glória retributiónis hilaréscit.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérna die beátum Henrícum Confessórem tuum e terréni cúlmine impérii ad regnum ætérnum transtulísti: te súpplices exorámus; ut, sicut illum, grátiæ tuæ ubertáte prævéntum, illécebras sǽculi superáre fecísti, ita nos fácias, ejus imitatióne, mundi hujus blandiménta vitáre, et ad te puris méntibus perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dóminus regnávit. ‡

Psalmus 96 [1]

96:1 Dóminus regnávit, ‡ exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus regnávit, exsúltet terra.

Ant. Te decet hymnus. ‡

Psalmus 64 [2]

64:2 Te decet hymnus, ‡ Deus, in Sion: * et tibi reddétur votum in Jerúsalem.

64:3 Exáudi oratiónem meam: * ad te omnis caro véniet.

64:4 Verba iniquórum prævaluérunt super nos: * et impietátibus nostris tu propitiáberis.

64:5 Beátus, quem elegísti, et assumpsísti: * inhabitábit in átriis tuis.

64:5 Replébimur in bonis domus tuæ: * sanctum est templum tuum, mirábile in æquitáte.

64:6 Exáudi nos, Deus, salutáris noster, * spes ómnium fínium terræ, et in mari longe.

64:7 Prǽparans montes in virtúte tua, accínctus poténtia: * qui contúrbas profúndum maris sonum flúctuum ejus.

64:8 Turbabúntur gentes, et timébunt qui hábitant términos a signis tuis: * éxitus matutíni, et véspere delectábis.

64:10 Visitásti terram, et inebriásti eam: * multiplicásti locupletáre eam.

64:10 Flumen Dei replétum est aquis, parásti cibum illórum: * quóniam ita est præparátio ejus.

64:11 Rivos ejus inébria, multíplica genímina ejus: * in stillicídiis ejus lætábitur gérminans.

64:12 Benedíces corónæ anni benignitátis tuæ: * et campi tui replebúntur ubertáte.

64:13 Pinguéscent speciósa desérti: * et exsultatióne colles accingéntur.

64:14 Indúti sunt aríetes óvium, et valles abundábunt fruménto: * clamábunt, étenim hymnum dicent.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Te decet hymnus, Deus, in Sion.

Ant. Tibi, Dómine, psallam.

Psalmus 100 [3]

100:1 Misericórdiam, et judícium * cantábo tibi, Dómine:

100:2 Psallam, et intéllegam in via immaculáta, * quando vénies ad me.

100:2 Perambulábam in innocéntia cordis mei, * in médio domus meæ.

100:3 Non proponébam ante óculos meos rem injústam: * faciéntes prævaricatiónes odívi.

100:4 Non adhǽsit mihi cor pravum: * declinántem a me malígnum non cognoscébam.

100:5 Detrahéntem secréto próximo suo, * hunc persequébar.

100:5 Supérbo óculo, et insatiábili corde, * cum hoc non edébam.

100:6 Óculi mei ad fidéles terræ ut sédeant mecum: * ámbulans in via immaculáta, hic mihi ministrábat.

100:7 Non habitábit in médio domus meæ qui facit supérbiam: * qui lóquitur iníqua, non diréxit in conspéctu oculórum meórum.

100:8 In matutíno interficiébam omnes peccatóres terræ: * ut dispérderem de civitáte Dómini omnes operántes iniquitátem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tibi, Dómine, psallam, et intéllegam in via immaculáta.

Ant. Dómine, magnus es tu.

Canticum Judith [4]

Judith 16:15-22

16:15 Hymnum cantémus Dómino, * hymnum novum cantémus Deo nostro.

16:16 Adonái, Dómine, magnus es tu, et præclárus in virtúte tua, * et quem superáre nemo potest.

16:17 Tibi sérviat omnis creatúra tua: * quia dixísti, et facta sunt:

16:18 Misísti spíritum tuum, et creáta sunt, * et non est qui resístat voci tuæ.

16:19 Montes a fundaméntis movebúntur cum aquis: * petræ, sicut cera, liquéscent ante fáciem tuam.

16:20 Qui autem timent te, * magni erunt apud te per ómnia.

16:21 Væ genti insurgénti super genus meum: Dóminus enim omnípotens vindicábit in eis, * in die judícii visitábit illos.

16:22 Dabit enim ignem, et vermes in carnes eórum, * ut urántur, et séntiant usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, magnus es tu, et præclárus in virtúte tua.

Ant. Laudábo Deum meum.

Psalmus 145 [5]

145:2 Lauda, ánima mea, Dóminum, † laudábo Dóminum in vita mea: * psallam Deo meo quámdiu fúero.

145:2 Nolíte confídere in princípibus: * in fíliis hóminum, in quibus non est salus.

145:4 Exíbit spíritus ejus, et revertétur in terram suam: * in illa die períbunt omnes cogitatiónes eórum.

145:5 Beátus, cujus Deus Jacob adjútor ejus, † spes ejus in Dómino, Deo ipsíus: * qui fecit cælum et terram, mare, et ómnia, quæ in eis sunt.

145:7 Qui custódit veritátem in sǽculum, † facit judícium injúriam patiéntibus: * dat escam esuriéntibus.

145:7 Dóminus solvit compedítos: * Dóminus illúminat cæcos.

145:8 Dóminus érigit elísos, * Dóminus díligit justos.

145:9 Dóminus custódit ádvenas, † pupíllum et víduam suscípiet: * et vias peccatórum dispérdet.

145:10 Regnábit Dóminus in sǽcula, Deus tuus, Sion, * in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudábo Deum meum in vita mea.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Jesu, coróna célsior,

Et véritas sublímior,

Qui confiténti sérvulo

Reddis perénne prǽmium:

Da supplicánti cœ́tui,

Hujus rogátu, nóxii

Remissiónem críminis,

Rumpéndo nexum vínculi.

Anni revérso témpore,

Dies refúlsit lúmine,

Quo Sanctus hic de córpore

Migrávit inter sídera.

Hic vana terræ gáudia,

Et luculénta prǽdia,

Pollúta sorde députans,

Ovans tenet cæléstia.

Te, Christe, Rex piíssime,

Hic confiténdo júgiter,

Calcávit artes dǽmonum,

Sævúmque avérni príncipem.

Virtúte clarus, et fide,

Confessióne sédulus,

Jejúna membra déferens,

Dapes supérnas óbtinet.

Proínde te piíssime

Precámur omnes súpplices:

Nobis ut hujus grátia

Pœnas remíttas débitas.

Patri perénnis glória,

Natóque Patris único,

Sanctóque sit Paráclito,

Per omne semper sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérna die beátum Henrícum Confessórem tuum e terréni cúlmine impérii ad regnum ætérnum transtulísti: te súpplices exorámus; ut, sicut illum, grátiæ tuæ ubertáte prævéntum, illécebras sǽculi superáre fecísti, ita nos fácias, ejus imitatióne, mundi hujus blandiménta vitáre, et ad te puris méntibus perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Misericórdia tua.

Psalmus 25 [1]

25:1 Júdica me, Dómine, quóniam ego in innocéntia mea ingréssus sum: * et in Dómino sperans non infirmábor.

25:2 Proba me, Dómine, et tenta me: * ure renes meos et cor meum.

25:3 Quóniam misericórdia tua ante óculos meos est: * et complácui in veritáte tua.

25:4 Non sedi cum concílio vanitátis: * et cum iníqua geréntibus non introíbo.

25:5 Odívi ecclésiam malignántium: * et cum ímpiis non sedébo.

25:6 Lavábo inter innocéntes manus meas: * et circúmdabo altáre tuum, Dómine:

25:7 Ut áudiam vocem laudis, * et enárrem univérsa mirabília tua.

25:8 Dómine, diléxi decórem domus tuæ, * et locum habitatiónis glóriæ tuæ.

25:9 Ne perdas cum ímpiis, Deus, ánimam meam, * et cum viris sánguinum vitam meam:

25:10 In quorum mánibus iniquitátes sunt: * déxtera eórum repléta est munéribus.

25:11 Ego autem in innocéntia mea ingréssus sum: * rédime me, et miserére mei.

25:12 Pes meus stetit in dirécto: * in ecclésiis benedícam te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 51 [2]

51:3 Quid gloriáris in malítia, * qui potens es in iniquitáte?

51:4 Tota die injustítiam cogitávit lingua tua: * sicut novácula acúta fecísti dolum.

51:5 Dilexísti malítiam super benignitátem: * iniquitátem magis quam loqui æquitátem.

51:6 Dilexísti ómnia verba præcipitatiónis, * lingua dolósa.

51:7 Proptérea Deus déstruet te in finem, * evéllet te, et emigrábit te de tabernáculo tuo: et radícem tuam de terra vivéntium.

51:8 Vidébunt justi, et timébunt, et super eum ridébunt, et dicent: * Ecce homo, qui non pósuit Deum adjutórem suum:

51:9 Sed sperávit in multitúdine divitiárum suárum: * et præváluit in vanitáte sua.

51:10 Ego autem, sicut olíva fructífera in domo Dei, * sperávi in misericórdia Dei in ætérnum: et in sǽculum sǽculi.

51:11 Confitébor tibi in sǽculum, quia fecísti: * et exspectábo nomen tuum, quóniam bonum est in conspéctu sanctórum tuórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 52 [3]

52:1 Dixit insípiens in corde suo: * Non est Deus.

52:2 Corrúpti sunt, et abominábiles facti sunt in iniquitátibus: * non est qui fáciat bonum.

52:3 Deus de cælo prospéxit super fílios hóminum: * ut vídeat si est intéllegens, aut requírens Deum.

52:4 Omnes declinavérunt, simul inútiles facti sunt: * non est qui fáciat bonum, non est usque ad unum.

52:5 Nonne scient omnes qui operántur iniquitátem, * qui dévorant plebem meam ut cibum panis?

52:6 Deum non invocavérunt: * illic trepidavérunt timóre, ubi non erat timor.

52:6 Quóniam Deus dissipávit ossa eórum qui homínibus placent: * confúsi sunt, quóniam Deus sprevit eos.

52:7 Quis dabit ex Sion salutáre Israël? * cum convérterit Deus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia tua, Dómine, ante óculos meos: et complácui in veritáte tua.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Décimo séptimo Kaléndas Augústi Luna prima Anno Dómini 2026

Festum beátæ Maríæ Vírginis de monte Carmélo.

Sebáste, in Arménia, sanctórum Mártyrum Athenógenis Epíscopi, et decem discipulórum ejus, sub Diocletiáno Imperatóre.

Tréviris sancti Valentíni, Epíscopi et Mártyris.

Córdubæ, in Hispánia, sancti Sisenándi, Levítæ et Mártyris; qui a Saracénis, pro Christi fide, jugulátus est.

Eódem die natális sancti Fausti Mártyris, qui, sub Décio Imperatóre, cruci affíxus, quinque diébus in ea vixit, ac demum, sagíttis confóssus, migrávit in cælum.

Santis, in Gállia, sanctórum Mártyrum Rainéldis Vírginis, et Sociórum ejus, qui a bárbaris, pro Christi fide, cæsi sunt.

Bérgomi sancti Domniónis Mártyris.

Antiochíæ natális beáti Eustáchii, Epíscopi et Confessóris, doctrína et sanctitáte célebris; qui, sub Ariáno Imperatóre Constántio, ob cathólicæ fídei defensiónem, exsílio Trajanópolim Thráciæ pulsus, ibídem in Dómino requiévit.

Cápuæ sancti Vitaliáni, Epíscopi et Confessóris.

Apud Abbátiam Sanctíssimi Salvatóris, diœcésis Constantiénsis, in Gállia, sanctæ Maríæ-Magdalénæ Postel, Fundatrícis Institúti Sorórum Scholárum Christianárum a Misericórdia, a Pio Papa Undécimo in sanctárum Vírginum album relátæ.

Apud Ostia Tiberína, Translátio córporis sancti Hilaríni Mónachi, qui, una cum sancto Donáto, in persecutióne Juliáni Apóstatæ, comprehénsus est, et, cum nollet sacrificáre, demum, fústibus cæsus, Arétii, in Túscia, martýrium sumpsit séptimo Idus Augústi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus ádjuvat me:

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(2-16) [2]

54:2 Exáudi, Deus, oratiónem meam, et ne despéxeris deprecatiónem meam: * inténde mihi, et exáudi me.

54:3 Contristátus sum in exercitatióne mea: * et conturbátus sum a voce inimíci, et a tribulatióne peccatóris.

54:4 Quóniam declinavérunt in me iniquitátes: * et in ira molésti erant mihi.

54:5 Cor meum conturbátum est in me: * et formído mortis cécidit super me.

54:6 Timor et tremor venérunt super me: * et contexérunt me ténebræ.

54:7 Et dixi: Quis dabit mihi pennas sicut colúmbæ, * et volábo, et requiéscam?

54:8 Ecce, elongávi fúgiens: * et mansi in solitúdine.

54:9 Exspectábam eum, qui salvum me fecit * a pusillanimitáte spíritus et tempestáte.

54:10 Præcípita, Dómine, dívide linguas eórum: * quóniam vidi iniquitátem, et contradictiónem in civitáte.

54:11 Die ac nocte circúmdabit eam super muros ejus iníquitas: * et labor in médio ejus, et injustítia.

54:12 Et non defécit de platéis ejus * usúra, et dolus.

54:13 Quóniam si inimícus meus maledixísset mihi, * sustinuíssem útique.

54:13 Et si is, qui óderat me, super me magna locútus fuísset, * abscondíssem me fórsitan ab eo.

54:14 Tu vero, homo unánimis: * dux meus, et notus meus:

54:15 Qui simul mecum dulces capiébas cibos: * in domo Dei ambulávimus cum consénsu.

54:16 Véniat mors super illos: * et descéndant in inférnum vivéntes:

54:16 Quóniam nequítiæ in habitáculis eórum: * in médio eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(17-24) [3]

54:17 Ego autem ad Deum clamávi: * et Dóminus salvábit me.

54:18 Véspere, et mane, et merídie narrábo et annuntiábo: * et exáudiet vocem meam.

54:19 Rédimet in pace ánimam meam ab his, qui appropínquant mihi: * quóniam inter multos erant mecum.

54:20 Exáudiet Deus, et humiliábit illos, * qui est ante sǽcula.

54:20 Non enim est illis commutátio, et non timuérunt Deum: * exténdit manum suam in retribuéndo.

54:21 Contaminavérunt testaméntum ejus, divísi sunt ab ira vultus ejus: * et appropinquávit cor illíus.

54:22 Mollíti sunt sermónes ejus super óleum: * et ipsi sunt jácula.

54:23 Jacta super Dóminum curam tuam, et ipse te enútriet: * non dabit in ætérnum fluctuatiónem justo.

54:24 Tu vero, Deus, dedúces eos, * in púteum intéritus.

54:24 Viri sánguinum, et dolósi non dimidiábunt dies suos: * ego autem sperábo in te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus ádjuvat me: et Dóminus suscéptor est ánimæ meæ.

Capitulum Responsorium Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os justi meditábitur sapiéntiam.

℟. Et lingua ejus loquétur judícium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérna die beátum Henrícum Confessórem tuum e terréni cúlmine impérii ad regnum ætérnum transtulísti: te súpplices exorámus; ut, sicut illum, grátiæ tuæ ubertáte prævéntum, illécebras sǽculi superáre fecísti, ita nos fácias, ejus imitatióne, mundi hujus blandiménta vitáre, et ad te puris méntibus perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In Deo sperávi.

Psalmus 55 [1]

55:2 Miserére mei, Deus, quóniam conculcávit me homo: * tota die impúgnans tribulávit me.

55:3 Conculcavérunt me inimíci mei tota die: * quóniam multi bellántes advérsum me.

55:4 Ab altitúdine diéi timébo: * ego vero in te sperábo.

55:5 In Deo laudábo sermónes meos, in Deo sperávi: * non timébo quid fáciat mihi caro.

55:6 Tota die verba mea exsecrabántur: * advérsum me omnes cogitatiónes eórum in malum.

55:7 Inhabitábunt et abscóndent: * ipsi calcáneum meum observábunt.

55:8 Sicut sustinuérunt ánimam meam, pro níhilo salvos fácies illos: * in ira pópulos confrínges.

55:9 Deus, vitam meam annuntiávi tibi: * posuísti lácrimas meas in conspéctu tuo.

55:9 Sicut et in promissióne tua: * tunc converténtur inimíci mei retrórsum:

55:10 In quacúmque die invocávero te: * ecce, cognóvi, quóniam Deus meus es.

55:11 In Deo laudábo verbum, in Dómino laudábo sermónem: * in Deo sperávi, non timébo quid fáciat mihi homo.

55:12 In me sunt, Deus, vota tua, * quæ reddam, laudatiónes tibi.

55:13 Quóniam eripuísti ánimam meam de morte, et pedes meos de lapsu: * ut pláceam coram Deo in lúmine vivéntium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 56 [2]

56:2 Miserére mei, Deus, miserére mei: * quóniam in te confídit ánima mea.

56:2 Et in umbra alárum tuárum sperábo, * donec tránseat iníquitas.

56:3 Clamábo ad Deum altíssimum: * Deum qui benefécit mihi.

56:4 Misit de cælo, et liberávit me: * dedit in oppróbrium conculcántes me.

56:4 Misit Deus misericórdiam suam, et veritátem suam, * et erípuit ánimam meam de médio catulórum leónum: dormívi conturbátus.

56:5 Fílii hóminum dentes eórum arma et sagíttæ: * et lingua eórum gládius acútus.

56:6 Exaltáre super cælos, Deus, * et in omnem terram glória tua.

56:7 Láqueum paravérunt pédibus meis: * et incurvavérunt ánimam meam.

56:7 Fodérunt ante fáciem meam fóveam: * et incidérunt in eam.

56:8 Parátum cor meum, Deus, parátum cor meum: * cantábo, et psalmum dicam.

56:9 Exsúrge, glória mea, exsúrge, psaltérium et cíthara: * exsúrgam dilúculo.

56:10 Confitébor tibi in pópulis, Dómine: * et psalmum dicam tibi in géntibus:

56:11 Quóniam magnificáta est usque ad cælos misericórdia tua, * et usque ad nubes véritas tua.

56:12 Exaltáre super cælos, Deus: * et super omnem terram glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 57 [3]

57:2 Si vere útique justítiam loquímini: * recta judicáte, fílii hóminum.

57:3 Étenim in corde iniquitátes operámini: * in terra injustítias manus vestræ concínnant.

57:4 Alienáti sunt peccatóres a vulva, erravérunt ab útero: * locúti sunt falsa.

57:5 Furor illis secúndum similitúdinem serpéntis: * sicut áspidis surdæ, et obturántis aures suas,

57:6 Quæ non exáudiet vocem incantántium: * et venéfici incantántis sapiénter.

57:7 Deus cónteret dentes eórum in ore ipsórum: * molas leónum confrínget Dóminus.

57:8 Ad níhilum devénient tamquam aqua decúrrens: * inténdit arcum suum donec infirméntur.

57:9 Sicut cera, quæ fluit, auferéntur: * supercécidit ignis, et non vidérunt solem.

57:10 Priúsquam intellégerent spinæ vestræ rhamnum: * sicut vivéntes, sic in ira absórbet eos.

57:11 Lætábitur justus cum víderit vindíctam: * manus suas lavábit in sánguine peccatóris.

57:12 Et dicet homo: Si útique est fructus justo: * útique est Deus júdicans eos in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo sperávi non timébo quid fáciat mihi homo.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os justi * Meditábitur sapiéntiam.

℟. Os justi * Meditábitur sapiéntiam.

℣. Et lingua ejus loquétur judícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os justi * Meditábitur sapiéntiam.

℣. Lex Dei ejus in corde ipsíus.

℟. Et non supplantabúntur gressus ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérna die beátum Henrícum Confessórem tuum e terréni cúlmine impérii ad regnum ætérnum transtulísti: te súpplices exorámus; ut, sicut illum, grátiæ tuæ ubertáte prævéntum, illécebras sǽculi superáre fecísti, ita nos fácias, ejus imitatióne, mundi hujus blandiménta vitáre, et ad te puris méntibus perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 58(2-11) [1]

58:2 Éripe me de inimícis meis, Deus meus: * et ab insurgéntibus in me líbera me.

58:3 Éripe me de operántibus iniquitátem: * et de viris sánguinum salva me.

58:4 Quia ecce cepérunt ánimam meam: * irruérunt in me fortes.

58:5 Neque iníquitas mea, neque peccátum meum, Dómine: * sine iniquitáte cucúrri, et diréxi.

58:6 Exsúrge in occúrsum meum, et vide: * et tu, Dómine, Deus virtútum, Deus Israël,

58:6 Inténde ad visitándas omnes gentes: * non misereáris ómnibus, qui operántur iniquitátem.

58:7 Converténtur ad vésperam: et famem patiéntur ut canes, * et circuíbunt civitátem.

58:8 Ecce, loquéntur in ore suo, et gládius in lábiis eórum: * quóniam quis audívit?

58:9 Et tu, Dómine, deridébis eos: * ad níhilum dedúces omnes gentes.

58:10 Fortitúdinem meam ad te custódiam, quia, Deus, suscéptor meus es: * Deus meus, misericórdia ejus prævéniet me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 58(12-18) [2]

58:12 Deus osténdet mihi super inimícos meos, ne occídas eos: * nequándo obliviscántur pópuli mei.

58:12 Dispérge illos in virtúte tua: * et depóne eos, protéctor meus, Dómine:

58:13 Delíctum oris eórum, sermónem labiórum ipsórum: * et comprehendántur in supérbia sua.

58:13 Et de exsecratióne et mendácio annuntiabúntur in consummatióne: * in ira consummatiónis, et non erunt.

58:14 Et scient quia Deus dominábitur Jacob: * et fínium terræ.

58:15 Converténtur ad vésperam: et famem patiéntur ut canes, * et circuíbunt civitátem.

58:16 Ipsi dispergéntur ad manducándum: * si vero non fúerint saturáti, et murmurábunt.

58:17 Ego autem cantábo fortitúdinem tuam: * et exsultábo mane misericórdiam tuam.

58:17 Quia factus es suscéptor meus, * et refúgium meum, in die tribulatiónis meæ.

58:18 Adjútor meus, tibi psallam, quia, Deus, suscéptor meus es: * Deus meus, misericórdia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 59 [3]

59:3 Deus, repulísti nos, et destruxísti nos: * irátus es, et misértus es nobis.

59:4 Commovísti terram, et conturbásti eam: * sana contritiónes ejus, quia commóta est.

59:5 Ostendísti pópulo tuo dura: * potásti nos vino compunctiónis.

59:6 Dedísti metuéntibus te significatiónem: * ut fúgiant a fácie arcus:

59:7 Ut liberéntur dilécti tui: * salvum fac déxtera tua, et exáudi me.

59:8 Deus locútus est in sancto suo: * lætábor, et partíbor Síchimam: et convállem tabernaculórum metíbor.

59:9 Meus est Gálaad, et meus est Manásses: * et Éphraim fortitúdo cápitis mei.

59:9 Juda rex meus: * Moab olla spei meæ.

59:10 In Idumǽam exténdam calceaméntum meum: * mihi alienígenæ súbditi sunt.

59:11 Quis dedúcet me in civitátem munítam? * quis dedúcet me usque in Idumǽam?

59:12 Nonne tu, Deus, qui repulísti nos? * et non egrediéris, Deus, in virtútibus nostris?

59:13 Da nobis auxílium de tribulatióne: * quia vana salus hóminis.

59:14 In Deo faciémus virtútem: * et ipse ad níhilum dedúcet tribulántes nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus misericórdia tua prævéniet me.

Capitulum Responsorium Versus {ex Commune aut Festo}

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei ejus * In corde ipsíus.

℟. Lex Dei ejus * In corde ipsíus.

℣. Et non supplantabúntur gressus ejus.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei ejus * In corde ipsíus.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui hodiérna die beátum Henrícum Confessórem tuum e terréni cúlmine impérii ad regnum ætérnum transtulísti: te súpplices exorámus; ut, sicut illum, grátiæ tuæ ubertáte prævéntum, illécebras sǽculi superáre fecísti, ita nos fácias, ejus imitatióne, mundi hujus blandiménta vitáre, et ad te puris méntibus perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

In Commemoratione Beatæ Mariæ Virgine de Monte Carmelo
Duplex majus

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Dum esset Rex * in accúbitu suo, nardus mea dedit odórem suavitátis.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum esset Rex in accúbitu suo, nardus mea dedit odórem suavitátis.

Ant. Læva ejus * sub cápite meo, et déxtera illíus amplexábitur me.

Psalmus 112 [2]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Læva ejus sub cápite meo, et déxtera illíus amplexábitur me.

Ant. Nigra sum, * sed formósa, fíliæ Jerúsalem; ídeo diléxit me Rex, et introdúxit me in cubículum suum.

Psalmus 121 [3]

121:1 Lætátus sum in his, quæ dicta sunt mihi: * In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nigra sum, sed formósa, fíliæ Jerúsalem; ídeo diléxit me Rex, et introdúxit me in cubículum suum.

Ant. Jam hiems tránsiit, * imber ábiit et recéssit: surge, amíca mea, et veni.

Psalmus 126 [4]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jam hiems tránsiit, imber ábiit et recéssit: surge, amíca mea, et veni.

Ant. Speciósa * facta es et suávis in delíciis tuis, sancta Dei Génitrix.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósa facta es et suávis in delíciis tuis, sancta Dei Génitrix.

Capitulum Hymnus Versus {ex Commune aut Festo}

Sir 24:14

Ab inítio et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

℟. Deo grátias.

Hymnus

Prima stropha sequentis hymni dicitur flexis genibus.

Ave maris stella,

Dei Mater alma,

Atque semper Virgo,

Felix cæli porta.

Sumens illud Ave

Gabriélis ore,

Funda nos in pace,

Mutans Hevæ nomen.

Solve vincla reis,

Profer lumen cæcis,

Mala nostra pelle,

Bona cuncta posce.

Monstra te esse matrem,

Sumat per te preces,

Qui pro nobis natus,

Tulit esse tuus.

Virgo singuláris,

Inter omnes mitis,

Nos culpis solútos

Mites fac et castos.

Vitam præsta puram,

Iter para tutum,

Ut vidéntes Jesum,

Semper collætémur.

Sit laus Deo Patri,

Summo Christo decus,

Spirítui Sancto,

Tribus honor unus.

Amen.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Canticum: Magnificat {Antiphona ex Proprio Sanctorum}

Ant. Sancta María, succurre míseris, juva pusillánimes, réfove flébiles, ora pro pópulo, intérveni pro clero, intercéde pro devóto femíneo sexu: séntiant omnes tuum juvámen, quicúmque célebrant tuam solémnem Commemoratiónem.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sancta María, succurre míseris, juva pusillánimes, réfove flébiles, ora pro pópulo, intérveni pro clero, intercéde pro devóto femíneo sexu: séntiant omnes tuum juvámen, quicúmque célebrant tuam solémnem Commemoratiónem.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beatíssimæ semper Vírginis et Genitrícis tuæ Maríæ singulári título Carméli órdinem decorásti: concéde propítius; ut, cujus hódie Commemoratiónem solémni celebrámus offício, ejus muníti præsídiis, ad gáudia sempitérna perveníre mereámur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Henrici Imperatoris Confessoris

Ant. Hic vir despíciens mundum et terréna, triúmphans, divítias cælo cóndidit ore, manu.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui hodiérna die beátum Henrícum Confessórem tuum e terréni cúlmine impérii ad regnum ætérnum transtulísti: te súpplices exorámus; ut, sicut illum, grátiæ tuæ ubertáte prævéntum, illécebras sǽculi superáre fecísti, ita nos fácias, ejus imitatióne, mundi hujus blandiménta vitáre, et ad te puris méntibus perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Nat}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

In Commemoratione Beatæ Mariæ Virgine de Monte Carmelo
Duplex majus
Tempora: Feria quinta infra Hebdomadam VII post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Sancta María, Dei Génitrix Virgo, * Intercéde pro nobis.

Ant. Sancta María, Dei Génitrix Virgo, * Intercéde pro nobis.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Sancta María, Dei Génitrix Virgo, * Intercéde pro nobis.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Intercéde pro nobis.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Sancta María, Dei Génitrix Virgo, * Intercéde pro nobis.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Intercéde pro nobis.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Sancta María, Dei Génitrix Virgo, * Intercéde pro nobis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intercéde pro nobis.

Ant. Sancta María, Dei Génitrix Virgo, * Intercéde pro nobis.

Hymnus {ex Commune aut Festo}

Quem terra, pontus, sídera

Colunt, adórant, prædicant,

Trinam regéntem máchinam,

Claustrum Maríæ bájulat.

Cui luna, sol, et ómnia

Desérviunt per témpora,

Perfúsa cæli grátia,

Gestant puéllæ víscera.

Beáta Mater múnere,

Cujus supérnus ártifex

Mundum pugíllo cóntinens,

Ventris sub arca clausus est.

Beáta cæli núntio,

Fœcúnda sancto Spíritu,

Desiderátus géntibus,

Cujus per alvum fusus est.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. Benedícta tu * in muliéribus, et benedíctus fructus ventris tui.

Psalmus 8 [1]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícta tu in muliéribus, et benedíctus fructus ventris tui.

Ant. Sicut myrrha * elécta, odórem dedísti suavitátis, sancta Dei Génitrix.

Psalmus 18 [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sicut myrrha elécta, odórem dedísti suavitátis, sancta Dei Génitrix.

Ant. Ante torum * hujus Vírginis frequentáte nobis dúlcia cántica drámatis.

Psalmus 23 [3]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ante torum hujus Vírginis frequentáte nobis dúlcia cántica drámatis.

℣. Spécie tua et pulchritúdine tua.

℟. Inténde, próspere procéde, et regna.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Parábolis Salomónis

Prov 8:12-17

12 Ego sapiéntia hábito in consílio et erudítis intérsum cogitatiónibus.

13 Timor Dómini odit malum: arrogántiam, et supérbiam, et viam pravam, et os bilíngue detéstor.

14 Meum est consílium et ǽquitas, mea est prudéntia, mea est fortitúdo.

15 Per me reges regnant, et legum conditóres justa decérnunt;

16 Per me príncipes ímperant, et poténtes decérnunt justítiam.

17 Ego diligéntes me díligo; et qui mane vígilant ad me, invénient me.

℣. Tu autem, Dómine, miserére nobis.

℟. Deo grátias.

℟. Sancta et immaculáta virgínitas, quibus te láudibus éfferam, néscio:

* Quia quem cæli cápere non póterant, tuo grémio contulísti.

℣. Benedícta tu in muliéribus, et benedíctus fructus ventris tui.

℟. Quia quem cæli cápere non póterant, tuo grémio contulisti.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Prov 8:18-25

18 Mecum sunt divítiæ et glória, opes supérbæ et justítia.

19 Mélior est enim fructus meus auro et lápide pretióso, et genímina mea argénto elécto.

20 In viis justítiæ ámbulo, in médio semitárum judícii,

21 Ut ditem diligéntes me et thesáuros eórum répleam.

22 Dóminus possidébit me in inítio viárum suárum, ántequam quidquam fáceret a princípio.

23 Ab ætérno ordináta sum et ex antíquis, ántequam terra fíeret.

24 Nondum erant abýssi, et ego jam concépta eram;

25 Necdum fontes aquárum erúperant, necdum montes gravi mole constíterant; ante colles ego parturiébar.

℣. Tu autem, Dómine, miserére nobis.

℟. Deo grátias.

℟. Congratulámini mihi, omnes qui dilígitis Dóminum: quia cum essem párvula, plácui Altíssimo,

* Et de meis viscéribus génui Deum et hóminem.

℣. Beátam me dicent omnes generatiónes, quia ancíllam húmilem respéxit Deus.

℟. Et de meis viscéribus génui Deum et hóminem.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Prov 8:34-36; 9:1-5

34 Beátus homo qui audit me, et qui vígilat ad fores meas quotídie, et obsérvat ad postes óstii mei.

35 Qui me invénerit, invéniet vitam, et háuriet salútem a Dómino;

36 Qui autem in me peccáverit, lædet ánimam suam. Omnes, qui me odérunt, díligunt mortem.

1 Sapiéntia ædificávit sibi domum, excídit colúmnas septem.

2 Immolávit víctimas suas, míscuit vinum et propósuit mensam suam.

3 Misit ancíllas suas ut vocárent ad arcem et ad mœ́nia civitátis:

4 Si quis est párvulus, véniat ad me. Et insipiéntibus locúta est:

5 Veníte, comédite panem meum, et bíbite vinum quod míscui vobis.

℣. Tu autem, Dómine, miserére nobis.

℟. Deo grátias.

℟. Beáta es, Virgo María, quæ Dóminum portásti, Creatórem mundi:

* Genuísti qui te fecit, et in ætérnum pérmanes Virgo.

℣. Ave, María, grátia plena; Dóminus tecum.

℟. Genuísti qui te fecit, et in ætérnum pérmanes Virgo.

℣. Glória Patri, et Fílio, * et Spirítui Sancto.

℟. Genuísti qui te fecit, et in ætérnum pérmanes Virgo.

Nocturnus II.

Ant. Spécie tua * et pulchritúdine tua inténde, próspere procéde, et regna.

Psalmus 44 [4]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Spécie tua et pulchritúdine tua inténde, próspere procéde, et regna.

Ant. Adjuvábit eam * Deus vultu suo: Deus in médio ejus, non commovébitur.

Psalmus 45 [5]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjuvábit eam Deus vultu suo: Deus in médio ejus, non commovébitur.

Ant. Sicut lætántium * ómnium nostrum habitátio est in te, sancta Dei Génitrix.

Psalmus 86 [6]

86:1 Fundaménta ejus in móntibus sanctis: * díligit Dóminus portas Sion super ómnia tabernácula Jacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sicut lætántium ómnium nostrum habitátio est in te, sancta Dei Génitrix.

℣. Adjuvábit eam Deus vultu suo.

℟. Deus in médio ejus, non commovébitur.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Cum sacra Pentecostes die Apóstoli, cælitus afflati, variis linguis loqueréntur, et, invocato augustíssimo Jesu nómine, mira multa patrarent; viri plurimi (ut fertur), qui vestigiis sanctórum prophetárum Elíæ ac Eliséi instíterant, et Joánnis Baptistæ præconio ad Christi advéntum comparáti fuerant, rerum veritáte perspecta atque probata, evangelicam fidem conféstim amplexáti sunt, ac peculiari quodam afféctu beatíssimam Vírginem (cujus colloquiis ac familiaritate feliciter frui potuére) adeo venerari cœpérunt, ut primi ómnium in eo montis Carmeli loco, ubi Elías olim ascendentem nébulam, Vírginis typo insignem, conspexerat, eidem puríssimæ Virgini sacellum construxerint.

℣. Tu autem, Dómine, miserére nobis.

℟. Deo grátias.

℟. Sicut cedrus exaltáta sum in Líbano, et sicut cypréssus in monte Sion: quasi myrrha elécta,

* Dedi suavitátem odóris.

℣. Et sicut cinnamómum et bálsamum aromatízans.

℟. Dedi suavitátem odóris.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Ad novum ergo sacellum sæpe quotídie conveniéntes, rítibus piis, precatiónibus ac laudibus beatíssimam Vírginem, velut singularem ordinis tutelam, colebant. Quam ob rem fratres beátæ Maríæ de Monte Carmelo passim ab ómnibus appellari cœpérunt; eumque titulum summi Pontifices non modo confírmarunt, sed et indulgéntias peculiares iis, qui eo titulo vel ordinem vel fratres síngulos nuncuparent, concessére. Nec vero nomenclatúram tantum magnificentíssima Virgo tríbuit et tutelam, verum et insigne sacri scapularis; quod beato Simoni Anglico præbuit, ut cælésti hac veste ordo ille sacer dignoscerétur, et a malis ingruéntibus protegerétur. Ac demum, cum olim in Europa ordo esset ignotus, et ob id apud Honórium tertium non pauci pro illíus exstinctióne instarent, ástitit Honorio noctu piíssima Virgo Maria, planeque jussit ut institutum et hómines benígne complecterétur.

℣. Tu autem, Dómine, miserére nobis.

℟. Deo grátias.

℟. Quæ est ista quæ procéssit sicut sol, et formósa tamquam Jerúsalem?

* Vidérunt eam fíliæ Sion, et beátam dixérunt, et regínæ laudavérunt eam.

℣. Et sicut dies verni circúmdabant eam flores rosárum et lília convállium.

℟. Vidérunt eam fíliæ Sion, et beátam dixérunt, et regínæ laudavérunt eam.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Non in hac tantum sæculo ordinem sibi tam acceptum multis prærogativis beatíssima Virgo insignívit; verum et in alio (cum ubíque et poténtia et misericórdia plurimum valeat) fílios in scapularis societátem relatos, qui abstinéntiam modicam precesque paucas eis præscriptas frequentarunt, ac pro sui status ratióne castitátem coluérunt, materno plane afféctu, dum igne purgatorii expiántur, solari ac in cælestem pátriam obtentu suo quantócius pie creditur efferre. Tot ergo tantisque beneficiis ordo cumulátus, solemnem beatíssimæ Vírginis Commemoratiónem, ritu perpetuo ad ejusdem Vírginis glóriam quotannis celebrandam, instituit.

℣. Tu autem, Dómine, miserére nobis.

℟. Deo grátias.

℟. Ornátam monílibus fíliam Jerúsalem Dóminus concupívit:

* Et vidéntes eam fíliæ Sion, beatíssimam prædicavérunt, dicéntes: * Unguéntum effúsum nomen tuum.

℣. Astitit regína a dextris tuis in vestítu deauráto, circúmdata varietáte.

℟. Et vidéntes eam fíliæ Sion, beatíssimam prædicavérunt, dicéntes:

℣. Glória Patri, et Fílio, * et Spirítui Sancto.

℟. Unguéntum effúsum nomen tuum.

Nocturnus III.

Ant. Gaude, María Virgo: * cunctas hǽreses sola interemísti in univérso mundo.

Psalmus 95 [7]

95:1 Cantáte Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Gaude, María Virgo: cunctas hǽreses sola interemísti in univérso mundo.

Ant. Dignáre me * laudáre te, Virgo sacráta: da mihi virtútem contra hostes tuos.

Psalmus 96 [8]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dignáre me laudáre te, Virgo sacráta: da mihi virtútem contra hostes tuos.

Ant. Post partum, * Virgo, invioláta permansísti: Dei Génitrix, intercéde pro nobis.

Psalmus 97 [9]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Post partum, Virgo, invioláta permansísti: Dei Génitrix, intercéde pro nobis.

℣. Elégit eam Deus, et præelégit eam.

℟. In tabernáculo suo habitáre facit eam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 11:27-28

In illo témpore: Loquénte Jesu ad turbas, extóllens vocem quædam múlier de turba dixit illi: Beátus venter qui te portávit. Et réliqua.

Homilía sancti Bedæ Venerábilis Presbýteri

Lib 4. cap. 49. in Luc. 11.

Magnæ devotiónis et fídei hæc múlier osténditur, quæ, scribis et pharisǽis Dóminum tentántibus simul et blasphemántibus, tanta ejus incarnatiónem præ ómnibus sinceritáte cognóscit, tanta fidúcia confitétur, ut et præséntium prócerum calúmniam, et futurórum confúndat hæreticórum perfídiam. Nam, sicut tunc Judǽi, Sancti Spíritus ópera blasphemándo, verum consubstantialémque Patri Dei Fílium negábant; sic hærétici póstea, negándo Maríam semper Vírginem, Sancti Spíritus operánte virtúte, nascitúro cum humánis membris Unigénito Dei, carnis suæ matériam ministrásse, verum consubstantialémque matri Fílium hóminis fatéri non debére dixérunt.

℣. Tu autem, Dómine, miserére nobis.

℟. Deo grátias.

℟. Felix namque es, sacra Virgo María, et omni laude digníssima:

* Quia ex te ortus est sol justítiæ, Christus, Deus noster.

℣. Ora pro pópulo, intérveni pro clero, intercéde pro devóto femíneo sexu: séntiant omnes tuum juvámen, quicúmque célebrant tuam Solémnem Commemoratiónem.

℟. Quia ex te ortus est sol justítiæ, Christus, Deus noster.

℣. Jube, domne, benedícere.

Benedictio. Cujus festum cólimus, ipsa Virgo vírginum intercédat pro nobis ad Dóminum.

℟. Amen.

Lectio 8

Sed, si caro Verbi Dei secúndum carnem nascéntis a carne Vírginis matris pronuntiátur extránea, sine causa venter qui eam portásset, úbera quæ lactássent, beatificántur. Dicit autem Apóstolus: Quia misit Deus Fílium suum, factum ex mulíere, factum sub lege. Neque audiéndi sunt, qui legéndum putant: Natum ex mulíere, factum sub lege, sed Factum ex mulíere; quia concéptus ex útero virgináli, carnem non de níhilo, non aliúnde, sed matérna traxit ex carne. Alióquin nec vere Fílius hóminis dicerétur, qui oríginem non habéret ex hómine. Et nos ígitur, his contra Eutychen dictis, extollámus vocem cum Ecclésia cathólica, cujus hæc múlier typum gessit, extollámus et mentem de médio turbárum, dicamúsque Salvatóri: Beátus venter qui te portávit, et úbera quæ suxísti. Vere enim beáta parens, quæ, sicut quidam ait, Eníxa est puérpera Regem, qui cælum terrámque tenet per sǽcula.

℣. Tu autem, Dómine, miserére nobis.

℟. Deo grátias.

℟. Beátam me dicent omnes generatiónes,

* Quia fecit mihi Dóminus magna qui potens est, et sanctum nomen ejus.

℣. Et misericórdia ejus a progénie in progénies timéntibus eum.

℟. Quia fecit mihi Dóminus magna qui potens est, et sanctum nomen ejus.

℣. Glória Patri, et Fílio, * et Spirítui Sancto.

℟. Quia fecit mihi Dóminus magna qui potens est, et sanctum nomen ejus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Quinímmo beáti qui áudiunt verbum Dei et custódiunt. Pulchre Salvátor attestatióni mulíeris ánnuit, non eam tantúmmodo quæ Verbum Dei corporáliter generáre merúerat, sed et omnes qui idem Verbum spiritáliter audítu fídei concípere, et boni óperis custódia vel in suo vel in proximórum corde párere et quasi álere studúerint, asséverans esse beátos; quia, et éadem Dei Génitrix, et inde quidem beáta quia Verbi incarnándi minístra facta est temporális, sed inde multo beátior quia ejúsdem semper amándi custos manébat ætérna.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beatíssimæ semper Vírginis et Genitrícis tuæ Maríæ singulári título Carméli órdinem decorásti: concéde propítius; ut, cujus hódie Commemoratiónem solémni celebrámus offício, ejus muníti præsídiis, ad gáudia sempitérna perveníre mereámur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Dum esset Rex * in accúbitu suo, nardus mea dedit odórem suavitátis.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum esset Rex in accúbitu suo, nardus mea dedit odórem suavitátis.

Ant. Læva ejus * sub cápite meo, et déxtera illíus amplexábitur me.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Læva ejus sub cápite meo, et déxtera illíus amplexábitur me.

Ant. Nigra sum, * sed formósa, fíliæ Jerúsalem; ídeo diléxit me Rex, et introdúxit me in cubículum suum.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nigra sum, sed formósa, fíliæ Jerúsalem; ídeo diléxit me Rex, et introdúxit me in cubículum suum.

Ant. Jam hiems tránsiit, * imber ábiit et recéssit: surge, amíca mea, et veni.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Jam hiems tránsiit, imber ábiit et recéssit: surge, amíca mea, et veni.

Ant. Speciósa * facta es et suávis in delíciis tuis, sancta Dei Génitrix.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósa facta es et suávis in delíciis tuis, sancta Dei Génitrix.

Capitulum Hymnus Versus {ex Commune aut Festo}

Sir 24:14

Ab inítio et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

℟. Deo grátias.

Hymnus {Doxology: Nat}

O gloriósa vírginum,

Sublímis inter sídera,

Qui te creávit, párvulum

Lacténte nutris úbere.

Quod Heva tristis ábstulit,

Tu reddis almo gérmine:

Intrent ut astra flébiles,

Cæli reclúdis cárdines.

Tu Regis alti jánua

Et aula lucis fúlgida:

Vitam datam per Vírginem,

Gentes redémptæ, pláudite.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Benedictus {Antiphona ex Proprio Sanctorum}

Ant. Caput tuum * ut Carmélus, et comæ cápitis tui sicut púrpura Regis vincta canálibus, allelúja.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Caput tuum ut Carmélus, et comæ cápitis tui sicut púrpura Regis vincta canálibus, allelúja.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beatíssimæ semper Vírginis et Genitrícis tuæ Maríæ singulári título Carméli órdinem decorásti: concéde propítius; ut, cujus hódie Commemoratiónem solémni celebrámus offício, ejus muníti præsídiis, ad gáudia sempitérna perveníre mereámur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Dum esset Rex.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum esset Rex in accúbitu suo, nardus mea dedit odórem suavitátis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui natus es de María Vírgine.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Sextodécimo Kaléndas Augústi Luna secúnda Anno Dómini 2026

Romæ sancti Aléxii Confessóris, ex Euphemiáno Senatóre progéniti. Hic, prima nocte nuptiárum, sponsa intácta, e domo sua abscédens, ac, post longam peregrinatiónem, ad Urbem rédiens, decem et septem annos tamquam egenus in domo patérna recéptus hospítio, nova mundum arte delúdens, incógnitus mansit; sed post óbitum, et voce per Urbis Ecclésias audíta et scripto suo agnítus, Innocéntio Primo Pontífice Máximo, ad sancti Bonifátii Ecclésiam summo honóre delátus est, ibíque multis miráculis cláruit.

Carthágine natális sanctórum Mártyrum Scillitanórum, id est Speráti, Narzális, Cythíni, Vetúrii, Felícis, Acyllíni, Lætántii, Januáriæ, Generósæ, Vestínæ, Donátæ et Secúndæ; qui, jussu Saturníni Præfécti, post primam Christi confessiónem, in cárcerem trusi et in ligno confíxi, deínde gládio decolláti sunt. Speráti autem relíquiæ, cum óssibus beáti Cypriáni et cápite sancti Pantaleónis Mártyris, ex Africa in Gállias translátæ, Lugdúni, in Basílica sancti Joánnis Baptístæ, religióse cónditæ fuérunt.

Amástride, in Paphlagónia, sancti Hyacínthi Mártyris, qui sub Castrítio Prǽside, multa passus, quiévit in cárcere.

Tíbure sancti Generósi Mártyris.

Constantinópoli sanctæ Theodótæ Mártyris, sub Leóne Iconoclásta.

Romæ deposítio sancti Leónis Papæ Quarti.

Pápiæ sancti Ennódii, Epíscopi et Confessóris.

Antisiodóri sancti Theodósii Epíscopi.

Medioláni sanctæ Marcéllinæ Vírginis, soróris beáti Ambrósii Epíscopi, quæ Romæ, in Basílica sancti Petri, a Libério Papa velum consecratiónis accépit; cujus étiam sanctitátem idem beátus Ambrósius scriptis suis testátam facit.

Venétiis Translátio sanctæ Marínæ Vírginis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 24:19-20

In platéis sicut cinnamómum et bálsamum aromatízans odórem dedi: quasi myrrha elécta, dedi suavitátem odóris.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Læva ejus.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Læva ejus sub cápite meo, et déxtera illíus amplexábitur me.

Capitulum Responsorium Versus {ex Commune aut Festo}

Sir 24:14

Ab inítio et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adjuvábit eam Deus vultu suo.

℟. Deus in médio ejus, non commovébitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beatíssimæ semper Vírginis et Genitrícis tuæ Maríæ singulári título Carméli órdinem decorásti: concéde propítius; ut, cujus hódie Commemoratiónem solémni celebrámus offício, ejus muníti præsídiis, ad gáudia sempitérna perveníre mereámur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Nigra sum.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nigra sum, sed formósa, fíliæ Jerúsalem; ídeo diléxit me Rex, et introdúxit me in cubículum suum.

Capitulum Responsorium Versus {ex Commune aut Festo}

Sir 24:15-16

Et sic in Sion firmáta sum, et in civitáte sanctificáta simíliter requiévi, et in Jerúsalem potéstas mea. Et radicávi in pópulo honorificáto, et in parte Dei mei heréditas illíus, et in plenitúdine sanctórum deténtio mea.

℟. Deo grátias.

℟.br. Adjuvábit eam * Deus vultu suo.

℟. Adjuvábit eam * Deus vultu suo.

℣. Deus in médio ejus, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adjuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beatíssimæ semper Vírginis et Genitrícis tuæ Maríæ singulári título Carméli órdinem decorásti: concéde propítius; ut, cujus hódie Commemoratiónem solémni celebrámus offício, ejus muníti præsídiis, ad gáudia sempitérna perveníre mereámur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus {Doxology: Nat}

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Psalmi {Psalmi Dominica & antiphonæ ex Commune aut Festo}

Ant. Speciósa.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósa facta es et suávis in delíciis tuis, sancta Dei Génitrix.

Capitulum Responsorium Versus {ex Commune aut Festo}

Sir 24:19-20

In platéis sicut cinnamómum et bálsamum aromatízans odórem dedi: quasi myrrha elécta, dedi suavitátem odóris.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beatíssimæ semper Vírginis et Genitrícis tuæ Maríæ singulári título Carméli órdinem decorásti: concéde propítius; ut, cujus hódie Commemoratiónem solémni celebrámus offício, ejus muníti præsídiis, ad gáudia sempitérna perveníre mereámur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Dum esset Rex * in accúbitu suo, nardus mea dedit odórem suavitátis.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum esset Rex in accúbitu suo, nardus mea dedit odórem suavitátis.

Ant. Læva ejus * sub cápite meo, et déxtera illíus amplexábitur me.

Psalmus 112 [2]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Læva ejus sub cápite meo, et déxtera illíus amplexábitur me.

Ant. Nigra sum, * sed formósa, fíliæ Jerúsalem; ídeo diléxit me Rex, et introdúxit me in cubículum suum.

Psalmus 121 [3]

121:1 Lætátus sum in his, quæ dicta sunt mihi: * In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nigra sum, sed formósa, fíliæ Jerúsalem; ídeo diléxit me Rex, et introdúxit me in cubículum suum.

Ant. Jam hiems tránsiit, * imber ábiit et recéssit: surge, amíca mea, et veni.

Psalmus 126 [4]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jam hiems tránsiit, imber ábiit et recéssit: surge, amíca mea, et veni.

Ant. Speciósa * facta es et suávis in delíciis tuis, sancta Dei Génitrix.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósa facta es et suávis in delíciis tuis, sancta Dei Génitrix.

Capitulum Hymnus Versus {ex Commune aut Festo}

Sir 24:14

Ab inítio et ante sǽcula creáta sum, et usque ad futúrum sǽculum non désinam, et in habitatióne sancta coram ipso ministrávi.

℟. Deo grátias.

Hymnus

Prima stropha sequentis hymni dicitur flexis genibus.

Ave maris stella,

Dei Mater alma,

Atque semper Virgo,

Felix cæli porta.

Sumens illud Ave

Gabriélis ore,

Funda nos in pace,

Mutans Hevæ nomen.

Solve vincla reis,

Profer lumen cæcis,

Mala nostra pelle,

Bona cuncta posce.

Monstra te esse matrem,

Sumat per te preces,

Qui pro nobis natus,

Tulit esse tuus.

Virgo singuláris,

Inter omnes mitis,

Nos culpis solútos

Mites fac et castos.

Vitam præsta puram,

Iter para tutum,

Ut vidéntes Jesum,

Semper collætémur.

Sit laus Deo Patri,

Summo Christo decus,

Spirítui Sancto,

Tribus honor unus.

Amen.

℣. Dignáre me laudáre te, Virgo sacráta.

℟. Da mihi virtútem contra hostes tuos.

Canticum: Magnificat {Antiphona ex Proprio Sanctorum}

Ant. Glória Líbani * data est ei, decor Carméli et Saron, allelúja.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Glória Líbani data est ei, decor Carméli et Saron, allelúja.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beatíssimæ semper Vírginis et Genitrícis tuæ Maríæ singulári título Carméli órdinem decorásti: concéde propítius; ut, cujus hódie Commemoratiónem solémni celebrámus offício, ejus muníti præsídiis, ad gáudia sempitérna perveníre mereámur:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Alexii Confessoris

Ant. Similábo eum viro sapiénti, qui ædificávit domum suam supra petram.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Deus, qui nos beáti Aléxii Confessóris tui ánnua solemnitáte lætíficas: concéde propítius; ut cujus natalítia cólimus, étiam actiónes imitémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus {Doxology: Nat}

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Jesu, tibi sit glória,

Qui natus es de Vírgine,

Cum Patre et almo Spíritu,

In sempitérna sǽcula.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Alexii Confessoris
Semiduplex
Tempora: Feria sexta infra Hebdomadam VII post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Suscitávit Dóminus.

Psalmus 77(1-8) [1]

77:1 Atténdite, pópule meus, legem meam: * inclináte aurem vestram in verba oris mei.

77:2 Apériam in parábolis os meum: * loquar propositiónes ab inítio.

77:3 Quanta audívimus et cognóvimus ea: * et patres nostri narravérunt nobis.

77:4 Non sunt occultáta a fíliis eórum: * in generatióne áltera.

77:4 Narrántes laudes Dómini, et virtútes ejus: * et mirabília ejus, quæ fecit.

77:5 Et suscitávit testimónium in Jacob: * et legem pósuit in Israël.

77:5 Quanta mandávit pátribus nostris nota fácere ea fíliis suis: * ut cognóscat generátio áltera.

77:6 Fílii qui nascéntur, et exsúrgent, * et narrábunt fíliis suis.

77:7 Ut ponant in Deo spem suam, et non obliviscántur óperum Dei: * et mandáta ejus exquírant.

77:8 Ne fiant sicut patres eórum: * generátio prava et exásperans.

77:8 Generátio, quæ non diréxit cor suum: * et non est créditus cum Deo spíritus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscitávit Dóminus testimónium in Jacob: et legem pósuit in Israël.

Ant. Coram pátribus eórum.

Psalmus 77(9-16) [2]

77:9 Fílii Ephrem intendéntes et mitténtes arcum: * convérsi sunt in die belli.

77:10 Non custodiérunt testaméntum Dei: * et in lege ejus noluérunt ambuláre.

77:11 Et oblíti sunt benefactórum ejus: * et mirabílium ejus quæ osténdit eis.

77:12 Coram pátribus eórum fecit mirabília in terra Ægýpti: * in campo Táneos.

77:13 Interrúpit mare, et perdúxit eos: * et státuit aquas quasi in utre.

77:14 Et dedúxit eos in nube diéi: * et tota nocte in illuminatióne ignis.

77:15 Interrúpit petram in erémo: * et adaquávit eos velut in abýsso multa.

77:16 Et edúxit aquam de petra: * et dedúxit tamquam flúmina aquas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Coram pátribus eórum fecit Deus mirabília.

Ant. Jánuas cæli apéruit.

Psalmus 77(17-31) [3]

77:17 Et apposuérunt adhuc peccáre ei: * in iram excitavérunt Excélsum in inaquóso.

77:18 Et tentavérunt Deum in córdibus suis, * ut péterent escas animábus suis.

77:19 Et male locúti sunt de Deo: * dixérunt: Numquid póterit Deus paráre mensam in desérto?

77:20 Quóniam percússit petram, et fluxérunt aquæ: * et torréntes inundavérunt.

77:20 Numquid et panem póterit dare, * aut paráre mensam pópulo suo?

77:21 Ídeo audívit Dóminus, et dístulit: * et ignis accénsus est in Jacob, et ira ascéndit in Israël.

77:22 Quia non credidérunt in Deo: * nec speravérunt in salutári ejus:

77:23 Et mandávit núbibus désuper: * et jánuas cæli apéruit.

77:24 Et pluit illis manna ad manducándum: * et panem cæli dedit eis.

77:25 Panem Angelórum manducávit homo, * cibária misit eis in abundántia.

77:26 Tránstulit Austrum de cælo: * et indúxit in virtúte sua Áfricum.

77:27 Et pluit super eos sicut púlverem carnes: * et sicut arénam maris volatília pennáta.

77:28 Et cecidérunt in médio castrórum eórum: * circa tabernácula eórum.

77:29 Et manducavérunt, et saturáti sunt nimis, et desidérium eórum áttulit eis: * non sunt fraudáti a desidério suo.

77:30 Adhuc escæ eórum erant in ore ipsórum: * et ira Dei ascéndit super eos.

77:31 Et occídit pingues eórum, * et eléctos Israël impedívit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jánuas cæli apéruit Dóminus, et pluit illis manna ad manducándum.

℣. Deus percússit petram et fluxérunt aquæ.

℟. Et torréntes inundavérunt.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro tértio Regum

3 Reg 5:1-4

1 Misit quoque Hiram, rex Tyri, servos suos ad Salomónem; audívit enim quod ipsum unxíssent regem pro patre ejus; quia amícus fúerat Hiram David omni témpore.

2 Misit autem Sálomon ad Hiram, dicens:

3 Tu scis voluntátem David patris mei, et quia non potúerit ædificáre domum nómini Dómini Dei sui propter bella imminéntia per circúitum, donec daret Dóminus eos sub vestígio pedum ejus.

4 Nunc autem réquiem dedit Dóminus Deus meus mihi per circúitum, et non est satan neque occúrsus malus.

℣. Tu autem, Dómine, miserére nobis.

℟. Deo grátias.

℟. Percússit Saul mille, et David decem míllia:

* Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Nonne iste est David, de quo canébant in choro, dicéntes: Saul percússit mille, et David decem míllia?

℟. Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

3 Reg 5:5-6

5 Quam ob rem cógito ædificáre templum nómini Dómini Dei mei, sicut locútus est Dóminus David, patri meo, dicens: Fílius tuus, quem dabo pro te super sólium tuum, ipse ædificábit domum nómini meo.

6 Prǽcipe ígitur ut præcídant mihi servi tui cedros de Líbano, et servi mei sint cum servis tuis; mercédem autem servórum tuórum dabo tibi quamcúmque petíeris; scis enim quómodo non est in pópulo meo vir qui nóverit ligna cǽdere sicut Sidónii.

℣. Tu autem, Dómine, miserére nobis.

℟. Deo grátias.

℟. Montes Gélboë, nec ros nec plúvia véniant super vos,

* Ubi cecidérunt fortes Israël.

℣. Omnes montes, qui estis in circúitu ejus, vísitet Dóminus: a Gélboë autem tránseat.

℟. Ubi cecidérunt fortes Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

3 Reg 5:7-9

7 Cum ergo audísset Hiram verba Salomónis, lætátus est valde, et ait: Benedíctus Dóminus Deus hódie, qui dedit David fílium sapientíssimum super pópulum hunc plúrimum.

8 Et misit Hiram ad Salomónem, dicens: Audívi quæcúmque mandásti mihi: ego fáciam omnem voluntátem tuam in lignis cédrinis et abiégnis.

9 Servi mei depónent ea de Líbano ad mare, et ego compónam ea in rátibus in mari usque ad locum quem significáveris mihi; et applicábo ea ibi, et tu tolles ea præbebísque necessária mihi ut detur cibus dómui meæ.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus II.

Ant. Deus adjútor.

Psalmus 77(32-41) [4]

77:32 In ómnibus his peccavérunt adhuc: * et non credidérunt in mirabílibus ejus.

77:33 Et defecérunt in vanitáte dies eórum: * et anni eórum cum festinatióne.

77:34 Cum occíderet eos, quærébant eum: * et revertebántur, et dilúculo veniébant ad eum.

77:35 Et rememoráti sunt quia Deus adjútor est eórum: * et Deus excélsus redémptor eórum est.

77:36 Et dilexérunt eum in ore suo, * et lingua sua mentíti sunt ei.

77:37 Cor autem eórum non erat rectum cum eo: * nec fidéles hábiti sunt in testaménto ejus.

77:38 Ipse autem est miséricors, et propítius fiet peccátis eórum: * et non dispérdet eos.

77:38 Et abundávit ut avérteret iram suam: * et non accéndit omnem iram suam:

77:39 Et recordátus est quia caro sunt: * spíritus vadens et non rédiens.

77:40 Quóties exacerbavérunt eum in desérto, * in iram concitavérunt eum in inaquóso?

77:41 Et convérsi sunt, et tentavérunt Deum: * et Sanctum Israël exacerbavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus adjútor est eórum: et Excélsus redémptor eórum est.

Ant. Redémit eos.

Psalmus 77(42-58) [5]

77:42 Non sunt recordáti manus ejus, * die qua redémit eos de manu tribulántis.

77:43 Sicut pósuit in Ægýpto signa sua, * et prodígia sua in campo Táneos.

77:44 Et convértit in sánguinem flúmina eórum: * et imbres eórum, ne bíberent.

77:45 Misit in eos cœnomyíam, et comédit eos: * et ranam, et dispérdidit eos.

77:46 Et dedit ærúgini fructus eórum: * et labóres eórum locústæ.

77:47 Et occídit in grándine víneas eórum: * et moros eórum in pruína.

77:48 Et trádidit grándini juménta eórum: * et possessiónem eórum igni.

77:49 Misit in eos iram indignatiónis suæ: * indignatiónem, et iram, et tribulatiónem: immissiónes per ángelos malos.

77:50 Viam fecit sémitæ iræ suæ, non pepércit a morte animábus eórum: * et juménta eórum in morte conclúsit.

77:51 Et percússit omne primogénitum in terra Ægýpti: * primítias omnis labóris eórum in tabernáculis Cham.

77:52 Et ábstulit sicut oves pópulum suum: * et perdúxit eos tamquam gregem in desérto.

77:53 Et dedúxit eos in spe, et non timuérunt: * et inimícos eórum opéruit mare.

77:54 Et indúxit eos in montem sanctificatiónis suæ: * montem, quem acquisívit déxtera ejus.

77:54 Et ejécit a fácie eórum gentes: * et sorte divísit eis terram in funículo distributiónis.

77:55 Et habitáre fecit in tabernáculis eórum: * tribus Israël.

77:56 Et tentavérunt, et exacerbavérunt Deum excélsum: * et testimónia ejus non custodiérunt.

77:57 Et avertérunt se, et non servavérunt pactum: * quemádmodum patres eórum convérsi sunt in arcum pravum.

77:58 In iram concitavérunt eum in cóllibus suis: * et in sculptílibus suis ad æmulatiónem eum provocavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redémit eos Dóminus de manu tribulántis.

Ant. Ædificávit.

Psalmus 77(59-72) [6]

77:59 Audívit Deus, et sprevit: * et ad níhilum redégit valde Israël.

77:60 Et répulit tabernáculum Silo: * tabernáculum suum, ubi habitávit in homínibus.

77:61 Et trádidit in captivitátem virtútem eórum: * et pulchritúdinem eórum in manus inimíci.

77:62 Et conclúsit in gládio pópulum suum: * et hereditátem suam sprevit.

77:63 Júvenes eórum comédit ignis: * et vírgines eórum non sunt lamentátæ.

77:64 Sacerdótes eórum in gládio cecidérunt: * et víduæ eórum non plorabántur.

77:65 Et excitátus est tamquam dórmiens Dóminus: * tamquam potens crapulátus a vino.

77:66 Et percússit inimícos suos in posterióra: * oppróbrium sempitérnum dedit illis.

77:67 Et répulit tabernáculum Joseph: * et tribum Éphraim non elégit.

77:68 Sed elégit tribum Juda, * montem Sion quem diléxit.

77:69 Et ædificávit sicut unicórnium sanctifícium suum in terra, * quam fundávit in sǽcula.

77:70 Et elégit David, servum suum, et sústulit eum de grégibus óvium: * de post fœtántes accépit eum,

77:71 Páscere Jacob, servum suum, * et Israël, hereditátem suam:

77:72 Et pavit eos in innocéntia cordis sui: * et in intelléctibus mánuum suárum dedúxit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ædificávit Deus sanctifícium suum in terra.

℣. Elégit Dóminus tribum Juda.

℟. Montem Sion quem diléxit.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Aléxius, Romanórum nobilíssimus, propter exímium Jesu Christi amórem prima nocte nuptiárum peculiari Dei mónitu relínquens intactam sponsam, illustrium orbis terræ ecclesiárum peregrinatiónem suscépit. Quibus in itinéribus cum ignotus septémdecim annos fuísset, aliquándo apud Edessam, Syriæ urbem, per imáginem sanctíssimæ Maríæ Vírginis, ejus nómine divulgato, inde navi discessit. Ad portum Romanum appulsus, a patre suo tamquam alienus pauper hospítio accipitur; apud quem, ómnibus incógnitus, cum decem et septem annos vixísset, relícto scripto sui nóminis, sánguinis, ac totius vitæ cursus, migrávit in cælum, Innocentio primo summo Pontifice.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Justum dedúxit Dóminus per vias rectas, et osténdit illi regnum Dei.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Ex libro Moralium sancti Gregorii Papæ.

Lib. 10. cap. 16. in cap. 12. Job.

Deridétur justi simplícitas. Hujus mundi sapiéntia est, cor machinatiónibus tégere, sensum verbis veláre: quæ falsa sunt, vera osténdere; quæ vera sunt, falsa demonstráre. Hæc nimírum prudéntia usu a juvénibus scitur hæc a púeris prétio díscitur; hanc qui sciunt, céteros despiciéndo supérbiunt: hanc qui nésciunt, subjécti et tímidi in áliis mirántur: quia ab eis hæc éadem duplicitátis iníquitas nómine palliáta dilígitur, dum mentis pervérsitas urbánitas vocátur. Hæc sibi obsequéntibus præcipit honórum cúlmina quærere, adépta temporális glóriæ vanitáte gaudére, irrogáta ab áliis mala multiplícius réddere: cum vires súppetunt, nullis resisténtibus cédere: cum virtútis possibílitas deest, quidquid explére per malítiam non valent, hoc in pacífica bonitáte simuláre.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Índuit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

At contra, sapiéntia justórum est: nil per ostensiónem fíngere, sensum verbis aperíre, vera ut sunt dilígere, falsa devitáre; bona gratis exhibére, mala libéntius toleráre quam fácere; nullam injúriæ ultiónem quærere, pro veritáte contuméliam lucrum putáre. Sed hæc justórum simplícitas deridétur; quia ab hujus mundi sapiéntibus puritátis virtus fatúitas créditur. Omne enim quod innocénter ágitur, ab eis proculdúbio stultum putátur; et quidquid in ópere véritas ápprobat, carnáli sapiéntiæ fátuum sonat. Quid namque stúltius vidétur mundo, quam mentem verbis osténdere, nil cállida machinatióne simuláre, nullas injúriis contumélias réddere, pro maledicéntibus oráre, paupertátem quærere, posséssa relínquere, rapiénti non resístere, percutiénti álteram maxíllam præbére?

℣. Tu autem, Dómine, miserére nobis.

℟. Deo grátias.

℟. Iste homo perfécit ómnia quæ locútus est ei Deus, et dixit ad eum: Ingrédere in réquiem meam:

* Quia te vidi justum coram me ex ómnibus géntibus.

℣. Iste est, qui contémpsit vitam mundi, et pervénit ad cæléstia regna.

℟. Quia te vidi justum coram me ex ómnibus géntibus.

℣. Glória Patri, et Fílio, * et Spirítui Sancto.

℟. Quia te vidi justum coram me ex ómnibus géntibus.

Nocturnus III.

Ant. Ádjuva nos.

Psalmus 78 [7]

78:1 Deus, venérunt gentes in hereditátem tuam, polluérunt templum sanctum tuum: * posuérunt Jerúsalem in pomórum custódiam.

78:2 Posuérunt morticína servórum tuórum, escas volatílibus cæli: * carnes sanctórum tuórum béstiis terræ.

78:3 Effudérunt sánguinem eórum tamquam aquam in circúitu Jerúsalem: * et non erat qui sepelíret.

78:4 Facti sumus oppróbrium vicínis nostris: * subsannátio et illúsio his, qui in circúitu nostro sunt.

78:5 Úsquequo, Dómine, irascéris in finem: * accendétur velut ignis zelus tuus?

78:6 Effúnde iram tuam in gentes, quæ te non novérunt: * et in regna quæ nomen tuum non invocavérunt:

78:7 Quia comedérunt Jacob: * et locum ejus desolavérunt.

78:8 Ne memíneris iniquitátum nostrárum antiquárum, cito antícipent nos misericórdiæ tuæ: * quia páuperes facti sumus nimis.

78:9 Ádjuva nos, Deus, salutáris noster: et propter glóriam nóminis tui, Dómine, líbera nos: * et propítius esto peccátis nostris, propter nomen tuum:

78:10 Ne forte dicant in géntibus: Ubi est Deus eórum? * et innotéscat in natiónibus coram óculis nostris.

78:10 Últio sánguinis servórum tuórum, qui effúsus est: * intróeat in conspéctu tuo gémitus compeditórum.

78:11 Secúndum magnitúdinem brácchii tui, * pósside fílios mortificatórum.

78:12 Et redde vicínis nostris séptuplum in sinu eórum: * impropérium ipsórum, quod exprobravérunt tibi, Dómine.

78:13 Nos autem pópulus tuus, et oves páscuæ tuæ, * confitébimur tibi in sǽculum.

78:13 In generatiónem et generatiónem * annuntiábimus laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ádjuva nos, Deus, salutáris noster: et propítius esto peccátis nostris.

Ant. Ego sum Dóminus.

Psalmus 80 [8]

80:2 Exsultáte Deo, adjutóri nostro: * jubiláte Deo Jacob.

80:3 Súmite psalmum, et date týmpanum: * psaltérium jucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et judícium Deo Jacob.

80:6 Testimónium in Joseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum ejus: * manus ejus in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum Dóminus Deus tuus Israël, qui edúxi te de terra Ægýpti.

Ant. Ne táceas Deus.

Psalmus 82 [9]

82:2 Deus, quis símilis erit tibi? * Ne táceas, neque compescáris, Deus.

82:3 Quóniam ecce inimíci tui sonuérunt: * et qui odérunt te extulérunt caput.

82:4 Super pópulum tuum malignavérunt consílium: * et cogitavérunt advérsus sanctos tuos.

82:5 Dixérunt: Veníte, et disperdámus eos de gente: * et non memorétur nomen Israël ultra.

82:6 Quóniam cogitavérunt unanímiter: * simul advérsum te testaméntum disposuérunt, tabernácula Idumæórum et Ismahelítæ:

82:8 Moab, et Agaréni, Gebal, et Ammon, et Ámalec: * alienígenæ cum habitántibus Tyrum.

82:9 Étenim Assur venit cum illis: * facti sunt in adjutórium fíliis Lot.

82:10 Fac illis sicut Mádian, et Sísaræ: * sicut Jabin in torrénte Cisson.

82:11 Disperiérunt in Endor: * facti sunt ut stercus terræ.

82:12 Pone príncipes eórum sicut Oreb, et Zeb, * et Zébee, et Sálmana:

82:13 Omnes príncipes eórum: * qui dixérunt: Hereditáte possideámus Sanctuárium Dei.

82:14 Deus meus, pone illos ut rotam: * et sicut stípulam ante fáciem venti.

82:15 Sicut ignis, qui combúrit silvam: * et sicut flamma combúrens montes:

82:16 Ita persequéris illos in tempestáte tua: * et in ira tua turbábis eos.

82:17 Imple fácies eórum ignomínia: * et quærent nomen tuum, Dómine.

82:18 Erubéscant, et conturbéntur in sǽculum sǽculi: * et confundántur, et péreant.

82:19 Et cognóscant quia nomen tibi Dóminus: * tu solus Altíssimus in omni terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne táceas Deus quóniam inimíci tui extulérunt caput.

℣. Cognóscant quia nomen tibi Dóminus.

℟. Tu solus Altíssimus super omnem terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum.

Matt 19:27-29

In illo témpore: Dixit Petrus ad Jesum: Ecce nos relíquimus ómnia, et secúti sumus te: quid ergo erit nobis? Et réliqua.

Homilía sancti Hierónymi Presbýteri.

Lib. 3. in Matth. cap. 19.

Grandis fidúcia! Petrus piscátor erat, dives non fúerat, cibos manu et arte quærébat: et tamen lóquitur confidénter: Relíquimus ómnia. Et quia non súfficit tantum relínquere, jungit quod perféctum est: Et secúti sumus te. Fécimus quod jussísti: quid ígitur nobis dabis prǽmii? Jesus autem dixit illis: Amen dico vobis, quod vos qui secúti estis me, in regeneratióne, cum séderit Fílius hóminis in sede majestátis suæ, sedébitis et vos super sedes duódecim, judicántes duódecim tribus Ísraël. Non dixit: Qui reliquístis ómnia; hoc enim et Crates fecit philósophus, et multi álii divítias contempsérunt: sed, Qui secúti estis me: quod próprie Apostolórum est, atque credéntium.

℣. Tu autem, Dómine, miserére nobis.

℟. Deo grátias.

℟. Iste est qui ante Deum magnas virtútes operátus est, et de omni corde suo laudávit Dóminum:

* Ipse intercédat pro peccátis ómnium populórum.

℣. Ecce homo sine queréla, verus Dei cultor, ábstinens se ab omni ópere malo, et pérmanens in innocéntia sua.

℟. Ipse intercédat pro peccátis ómnium populórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

In regeneratióne, cum séderit Fílius hóminis in sede majestátis suæ (quando et mórtui de corruptióne resúrgent incorrúpti) sedébitis et vos in sóliis judicántium, condemnántes duódecim tribus Ísraël: quia vobis credéntibus, illi crédere noluérunt. Et omnis qui relíquerit domum, vel fratres, aut soróres, aut patrem, aut matrem, aut uxórem, aut fílios, aut agros propter nomen meum, céntuplum accípiet, et vitam ætérnam possidébit. Locus iste cum illa senténtia cóngruit, in qua Salvátor lóquitur: Non veni pacem míttere, sed gládium. Veni enim separáre hóminem a patre suo, et matrem a fília, et nurum a socru: et inimíci hóminis doméstici ejus. Qui ergo propter fidem Christi, et prædicatiónem Evangélii, omnes afféctus contémpserint, atque divítias et sǽculi voluptátes: isti céntuplum recípient, et vitam ætérnam possidébunt.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Ex occasióne hujus senténtiæ quidam introdúcunt mille annos post resurrectiónem, dicéntes, tunc nobis céntuplum ómnium rerum quas dimísimus, et vitam ætérnam esse reddéndam: non intelligéntes, quod, si in céteris digna sit repromíssio, in uxóribus appáreat turpitúdo: ut qui unam pro Dómino dimíserit centum recípiat in futúro. Sensus ergo iste est: Qui carnália pro Salvatóre dimíserit, spirituália recípiet: quæ comparatióne et mérito sui ita erunt, quasi si parvo número centenárius númerus comparétur.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos beáti Aléxii Confessóris tui ánnua solemnitáte lætíficas: concéde propítius; ut cujus natalítia cólimus, étiam actiónes imitémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Exaltáte.

Psalmus 98 [1]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis judícium díligit.

98:4 Tu parásti directiónes: * judícium et justítiam in Jacob tu fecísti.

98:5 Exaltáte Dóminum, Deum nostrum, et adoráte scabéllum pedum ejus: * quóniam sanctum est.

98:6 Móyses et Aaron in sacerdótibus ejus: * et Sámuel inter eos, qui ínvocant nomen ejus:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia ejus, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto ejus: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Dóminum Deum nostrum, et adoráte in monte sancto ejus.

Ant. Éripe me.

Psalmus 142 [2]

142:1 Dómine, exáudi oratiónem meam: áuribus pércipe obsecratiónem meam in veritáte tua: * exáudi me in tua justítia.

142:2 Et non intres in judícium cum servo tuo: * quia non justificábitur in conspéctu tuo omnis vivens.

142:3 Quia persecútus est inimícus ánimam meam: * humiliávit in terra vitam meam.

142:3 Collocávit me in obscúris sicut mórtuos sǽculi: * et anxiátus est super me spíritus meus, in me turbátum est cor meum.

142:5 Memor fui diérum antiquórum, meditátus sum in ómnibus opéribus tuis: * in factis mánuum tuárum meditábar.

142:6 Expándi manus meas ad te: * ánima mea sicut terra sine aqua tibi.

142:7 Velóciter exáudi me, Dómine: * defécit spíritus meus.

142:7 Non avértas fáciem tuam a me: * et símilis ero descendéntibus in lacum.

142:8 Audítam fac mihi mane misericórdiam tuam: * quia in te sperávi.

142:8 Notam fac mihi viam, in qua ámbulem: * quia ad te levávi ánimam meam.

142:9 Éripe me de inimícis meis, Dómine, ad te confúgi: * doce me fácere voluntátem tuam, quia Deus meus es tu.

142:10 Spíritus tuus bonus dedúcet me in terram rectam: * propter nomen tuum, Dómine, vivificábis me, in æquitáte tua.

142:11 Edúces de tribulatióne ánimam meam: * et in misericórdia tua dispérdes inimícos meos.

142:12 Et perdes omnes, qui tríbulant ánimam meam: * quóniam ego servus tuus sum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éripe me de inimícis meis, Dómine, ad te confúgi.

Ant. Benedixísti. ‡

Psalmus 84 [3]

84:2 Benedixísti, ‡ Dómine, terram tuam: * avertísti captivitátem Jacob.

84:3 Remisísti iniquitátem plebis tuæ: * operuísti ómnia peccáta eórum.

84:4 Mitigásti omnem iram tuam: * avertísti ab ira indignatiónis tuæ.

84:5 Convérte nos, Deus, salutáris noster: * et avérte iram tuam a nobis.

84:6 Numquid in ætérnum irascéris nobis? * aut exténdes iram tuam a generatióne in generatiónem?

84:7 Deus, tu convérsus vivificábis nos: * et plebs tua lætábitur in te.

84:8 Osténde nobis, Dómine, misericórdiam tuam: * et salutáre tuum da nobis.

84:9 Áudiam quid loquátur in me Dóminus Deus: * quóniam loquétur pacem in plebem suam.

84:9 Et super sanctos suos: * et in eos, qui convertúntur ad cor.

84:10 Verúmtamen prope timéntes eum salutáre ipsíus: * ut inhábitet glória in terra nostra.

84:11 Misericórdia, et véritas obviavérunt sibi: * justítia, et pax osculátæ sunt.

84:12 Véritas de terra orta est: * et justítia de cælo prospéxit.

84:13 Étenim Dóminus dabit benignitátem: * et terra nostra dabit fructum suum.

84:14 Justítia ante eum ambulábit: * et ponet in via gressus suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedixísti, Dómine, terram tuam: remisísti iniquitátem plebis tuæ.

Ant. In Dómino justificábitur.

Canticum Isaiæ [4]

Isa 45:15-30

45:15 Vere tu es Deus abscónditus, * Deus Israël, Salvátor.

45:16 Confúsi sunt, et erubuérunt omnes: * simul abiérunt in confusiónem fabricatóres errórum.

45:17 Israël salvátus est in Dómino salúte ætérna: * non confundémini, et non erubescétis usque in sǽculum sǽculi.

45:18 Quia hæc dicit Dóminus creans cælos, * ipse Deus formans terram, et fáciens eam, ipse plastes ejus:

45:19 Non in vanum creávit eam, ut habitarétur, formávit eam: * Ego Dóminus, et non est álius.

45:20 Non in abscóndito locútus sum, * in loco terræ tenebróso:

45:21 Non dixi sémini Jacob frustra: Quǽrite me: * ego Dóminus loquens justítiam, annúntians recta.

45:22 Congregámini, et veníte, et accédite simul * qui salváti estis ex géntibus:

45:23 Nesciérunt qui levant lignum sculptúræ suæ, * et rogant deum non salvántem.

45:24 Annuntiáte, et veníte, et consiliámini simul: * Quis audítum fecit hoc ab inítio, ex tunc prædíxit illud?

45:25 Numquid non ego Dóminus, et non est ultra Deus absque me? * Deus justus, et salvans non est præter me.

45:26 Convertímini ad me, et salvi éritis, omnes fines terræ: * quia ego Deus, et non est álius.

45:27 In memetípso jurávi, egrediétur de ore meo justítiæ verbum, * et non revertétur:

45:28 Quia mihi curvábitur omne genu, * et jurábit omnis lingua.

45:29 Ergo in Dómino, dicet, meæ sunt justítiæ et impérium: * ad eum vénient, et confundéntur omnes qui repúgnant ei.

45:30 In Dómino justificábitur, et laudábitur * omne semen Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Dómino justificábitur et laudábitur omne semen Israël.

Ant. Lauda. ‡

Psalmus 147 [5]

147:1 Lauda, ‡ Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lauda, Jerúsalem, Dóminum.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Jesu, coróna célsior,

Et véritas sublímior,

Qui confiténti sérvulo

Reddis perénne prǽmium:

Da supplicánti cœ́tui,

Hujus rogátu, nóxii

Remissiónem críminis,

Rumpéndo nexum vínculi.

Anni revérso témpore,

Dies refúlsit lúmine,

Quo Sanctus hic de córpore

Migrávit inter sídera.

Hic vana terræ gáudia,

Et luculénta prǽdia,

Pollúta sorde députans,

Ovans tenet cæléstia.

Te, Christe, Rex piíssime,

Hic confiténdo júgiter,

Calcávit artes dǽmonum,

Sævúmque avérni príncipem.

Virtúte clarus, et fide,

Confessióne sédulus,

Jejúna membra déferens,

Dapes supérnas óbtinet.

Proínde te piíssime

Precámur omnes súpplices:

Nobis ut hujus grátia

Pœnas remíttas débitas.

Patri perénnis glória,

Natóque Patris único,

Sanctóque sit Paráclito,

Per omne semper sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos beáti Aléxii Confessóris tui ánnua solemnitáte lætíficas: concéde propítius; ut cujus natalítia cólimus, étiam actiónes imitémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ne discédas a me.

Psalmus 21(2-12) [1]

21:2 Deus, Deus meus, réspice in me: quare me dereliquísti? * longe a salúte mea verba delictórum meórum.

21:3 Deus meus, clamábo per diem, et non exáudies: * et nocte, et non ad insipiéntiam mihi.

21:4 Tu autem in sancto hábitas, * laus Israël.

21:5 In te speravérunt patres nostri: * speravérunt, et liberásti eos.

21:6 Ad te clamavérunt, et salvi facti sunt: * in te speravérunt, et non sunt confúsi.

21:7 Ego autem sum vermis, et non homo: * oppróbrium hóminum, et abjéctio plebis.

21:8 Omnes vidéntes me, derisérunt me: * locúti sunt lábiis, et movérunt caput.

21:9 Sperávit in Dómino, erípiat eum: * salvum fáciat eum, quóniam vult eum.

21:10 Quóniam tu es, qui extraxísti me de ventre: * spes mea ab ubéribus matris meæ. In te projéctus sum ex útero:

21:11 De ventre matris meæ Deus meus es tu, * ne discésseris a me:

21:12 Quóniam tribulátio próxima est: * quóniam non est qui ádjuvet.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(13-23) [2]

21:13 Circumdedérunt me vítuli multi: * tauri pingues obsedérunt me.

21:14 Aperuérunt super me os suum, * sicut leo rápiens et rúgiens.

21:15 Sicut aqua effúsus sum: * et dispérsa sunt ómnia ossa mea.

21:15 Factum est cor meum tamquam cera liquéscens * in médio ventris mei.

21:16 Áruit tamquam testa virtus mea, et lingua mea adhǽsit fáucibus meis: * et in púlverem mortis deduxísti me.

21:17 Quóniam circumdedérunt me canes multi: * concílium malignántium obsédit me.

21:17 Fodérunt manus meas et pedes meos: * dinumeravérunt ómnia ossa mea.

21:18 Ipsi vero consideravérunt et inspexérunt me: * divisérunt sibi vestiménta mea, et super vestem meam misérunt sortem.

21:20 Tu autem, Dómine, ne elongáveris auxílium tuum a me: * ad defensiónem meam cónspice.

21:21 Érue a frámea, Deus, ánimam meam: * et de manu canis únicam meam:

21:22 Salva me ex ore leónis: * et a córnibus unicórnium humilitátem meam.

21:23 Narrábo nomen tuum frátribus meis: * in médio ecclésiæ laudábo te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(24-32) [3]

21:24 Qui timétis Dóminum, laudáte eum: * univérsum semen Jacob, glorificáte eum.

21:25 Tímeat eum omne semen Israël: * quóniam non sprevit, neque despéxit deprecatiónem páuperis:

21:25 Nec avértit fáciem suam a me: * et cum clamárem ad eum, exaudívit me.

21:26 Apud te laus mea in ecclésia magna: * vota mea reddam in conspéctu timéntium eum.

21:27 Edent páuperes, et saturabúntur: et laudábunt Dóminum qui requírunt eum: * vivent corda eórum in sǽculum sǽculi.

21:28 Reminiscéntur et converténtur ad Dóminum * univérsi fines terræ:

21:28 Et adorábunt in conspéctu ejus * univérsæ famíliæ géntium.

21:29 Quóniam Dómini est regnum: * et ipse dominábitur géntium.

21:30 Manducavérunt et adoravérunt omnes pingues terræ: * in conspéctu ejus cadent omnes qui descéndunt in terram.

21:31 Et ánima mea illi vivet: * et semen meum sérviet ipsi.

21:32 Annuntiábitur Dómino generátio ventúra: * et annuntiábunt cæli justítiam ejus pópulo qui nascétur, quem fecit Dóminus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne discédas a me, Dómine: quóniam tribulátio próxima est: quóniam non est qui ádjuvet.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quintodécimo Kaléndas Augústi Luna tértia Anno Dómini 2026

Sancti Camílli de Lellis, Presbýteri et Confessóris, Clericórum Regulárium infírmis ministrántium Institutóris, cæléstis hospitálium et infirmórum Patróni; cujus dies natális prídie Idus Júlii recólitur.

Tíbure sanctæ Symphorósæ, uxóris sancti Getúlii Mártyris, cum septem fíliis suis, scílicet Crescénte, Juliáno, Nemésio, Primitívo, Justíno, Stácteo et Eugénio. Horum mater, sub Hadriáno Príncipe, ob insuperábilem constántiam, primo cæsa diu palmis, deínde crínibus suspénsa, novíssime saxo alligáta, in flumen præcipitáta est; fílii autem, stipítibus ad tróchleas exténsi, divérso mortis éxitu martýrium complevérunt. Eorúndem córpora póstea Romam transláta, et, Pio Quarto Summo Pontífice, in Diaconía sancti Angeli in Piscína fuérunt invénta.

Trajécti sancti Frideríci, Epíscopi et Mártyris.

Doróstori, in Mýsia inferióre, sancti Æmiliáni Mártyris, qui, témpore Juliáni Apóstatæ, sub Capitolíno Prǽside, in fornácem injéctus, martýrii palmam accépit.

Carthágine sanctæ Gundénis Vírginis, quæ, jussu Rufíni Procónsulis, ob Christi confessiónem, quater divérsis tempóribus per extensiónem in equúleo torta, et úngulis horrénde lacerántibus cruciáta, cárceris squalóre diu afflícta, novíssime gládio cæsa est.

Gallǽciæ, in Hispánia, sanctæ Marínæ, Vírginis et Mártyris.

Medioláni sancti Matérni Epíscopi, qui, sub Maximiáno Imperatóre, pro fide Christi et pro Ecclésia sibi commíssa, in cárcerem detrúsus et sæpe verbéribus cæsus est; ac tandem, multis confessiónibus clarus, obdormívit in Dómino.

Bríxiæ natális sancti Philástrii, qui fuit ejúsdem civitátis Epíscopus. Hic advérsus hæréticos, præsértim Ariános, a quibus multa passus est, plúrimum verbis scriptísque pugnávit; demum, clarus miráculis, Conféssor in pace quiévit.

Metis, in Gállia, sancti Arnúlphi Epíscopi, qui, sanctitáte et miráculis illústris, eremíticam delégit vitam, et beáto fine quiévit.

Signiæ sancti Brunónis, Epíscopi et Confessóris.

Foro Pompílii, in Æmília, sancti Ruffílli, ejúsdem civitátis Epíscopi.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Éxcita, Dómine.

Psalmus 79(2-8) [1]

79:2 Qui regis Israël, inténde: * qui dedúcis velut ovem Joseph.

79:2 Qui sedes super Chérubim, * manifestáre coram Éphraim, Bénjamin, et Manásse.

79:3 Éxcita poténtiam tuam, et veni, * ut salvos fácias nos.

79:4 Deus, convérte nos: * et osténde fáciem tuam, et salvi érimus.

79:5 Dómine, Deus virtútum, * quoúsque irascéris super oratiónem servi tui?

79:6 Cibábis nos pane lacrimárum: * et potum dabis nobis in lácrimis in mensúra?

79:7 Posuísti nos in contradictiónem vicínis nostris: * et inimíci nostri subsannavérunt nos.

79:8 Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 79(9-20) [2]

79:9 Víneam de Ægýpto transtulísti: * ejecísti gentes, et plantásti eam.

79:10 Dux itíneris fuísti in conspéctu ejus: * plantásti radíces ejus, et implévit terram.

79:11 Opéruit montes umbra ejus: * et arbústa ejus cedros Dei.

79:12 Exténdit pálmites suos usque ad mare: * et usque ad flumen propágines ejus.

79:13 Ut quid destruxísti macériam ejus: * et vindémiant eam omnes, qui prætergrediúntur viam?

79:14 Exterminávit eam aper de silva: * et singuláris ferus depástus est eam.

79:15 Deus virtútum, convértere: * réspice de cælo, et vide, et vísita víneam istam.

79:16 Et pérfice eam, quam plantávit déxtera tua: * et super fílium hóminis, quem confirmásti tibi.

79:17 Incénsa igni, et suffóssa * ab increpatióne vultus tui períbunt.

79:18 Fiat manus tua super virum déxteræ tuæ: * et super fílium hóminis, quem confirmásti tibi.

79:19 Et non discédimus a te, vivificábis nos: * et nomen tuum invocábimus.

79:20 Dómine, Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 81 [3]

81:1 Deus stetit in synagóga deórum: * in médio autem deos dijúdicat.

81:2 Úsquequo judicátis iniquitátem: * et fácies peccatórum súmitis?

81:3 Judicáte egéno, et pupíllo: * húmilem, et páuperem justificáte.

81:4 Erípite páuperem: * et egénum de manu peccatóris liberáte.

81:5 Nesciérunt, neque intellexérunt, in ténebris ámbulant: * movebúntur ómnia fundaménta terræ.

81:6 Ego dixi: Dii estis, * et fílii Excélsi omnes.

81:7 Vos autem sicut hómines moriémini: * et sicut unus de princípibus cadétis.

81:8 Surge, Deus, júdica terram: * quóniam tu hereditábis in ómnibus géntibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éxcita, Dómine, poténtiam tuam, ut salvos fácias nos.

Capitulum Responsorium Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os justi meditábitur sapiéntiam.

℟. Et lingua ejus loquétur judícium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos beáti Aléxii Confessóris tui ánnua solemnitáte lætíficas: concéde propítius; ut cujus natalítia cólimus, étiam actiónes imitémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Beáti, qui hábitant.

Psalmus 83(2-8) [1]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cujus est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 83(9-13) [2]

83:9 Dómine, Deus virtútum, exáudi oratiónem meam: * áuribus pércipe, Deus Jacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abjéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 86 [3]

86:1 Fundaménta ejus in móntibus sanctis: * díligit Dóminus portas Sion super ómnia tabernácula Jacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti, qui hábitant in domo tua, Dómine.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os justi * Meditábitur sapiéntiam.

℟. Os justi * Meditábitur sapiéntiam.

℣. Et lingua ejus loquétur judícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os justi * Meditábitur sapiéntiam.

℣. Lex Dei ejus in corde ipsíus.

℟. Et non supplantabúntur gressus ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos beáti Aléxii Confessóris tui ánnua solemnitáte lætíficas: concéde propítius; ut cujus natalítia cólimus, étiam actiónes imitémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Misericórdia et véritas.

Psalmus 88(2-19) [1]

88:2 Misericórdias Dómini * in ætérnum cantábo.

88:2 In generatiónem et generatiónem * annuntiábo veritátem tuam in ore meo.

88:3 Quóniam dixísti: In ætérnum misericórdia ædificábitur in cælis: * præparábitur véritas tua in eis.

88:4 Dispósui testaméntum eléctis meis, jurávi David, servo meo: * Usque in ætérnum præparábo semen tuum.

88:5 Et ædificábo in generatiónem et generatiónem * sedem tuam.

88:6 Confitebúntur cæli mirabília tua, Dómine: * étenim veritátem tuam in ecclésia sanctórum.

88:7 Quóniam quis in núbibus æquábitur Dómino: * símilis erit Deo in fíliis Dei?

88:8 Deus, qui glorificátur in consílio sanctórum: * magnus et terríbilis super omnes qui in circúitu ejus sunt.

88:9 Dómine, Deus virtútum, quis símilis tibi? * potens es, Dómine, et véritas tua in circúitu tuo.

88:10 Tu domináris potestáti maris: * motum autem flúctuum ejus tu mítigas.

88:11 Tu humiliásti sicut vulnerátum, supérbum: * in brácchio virtútis tuæ dispersísti inimícos tuos.

88:12 Tui sunt cæli, et tua est terra, orbem terræ et plenitúdinem ejus tu fundásti: * aquilónem, et mare tu creásti.

88:13 Thabor et Hermon in nómine tuo exsultábunt: * tuum brácchium cum poténtia.

88:14 Firmétur manus tua, et exaltétur déxtera tua: * justítia et judícium præparátio sedis tuæ.

88:15 Misericórdia et véritas præcédent fáciem tuam: * beátus pópulus, qui scit jubilatiónem.

88:16 Dómine, in lúmine vultus tui ambulábunt, et in nómine tuo exsultábunt tota die: * et in justítia tua exaltabúntur.

88:18 Quóniam glória virtútis eórum tu es: * et in beneplácito tuo exaltábitur cornu nostrum.

88:19 Quia Dómini est assúmptio nostra, * et Sancti Israël, regis nostri.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(20-38) [2]

88:20 Tunc locútus es in visióne sanctis tuis, et dixísti: * Pósui adjutórium in poténte: et exaltávi eléctum de plebe mea.

88:21 Invéni David, servum meum: * óleo sancto meo unxi eum.

88:22 Manus enim mea auxiliábitur ei: * et brácchium meum confortábit eum.

88:23 Nihil profíciet inimícus in eo, * et fílius iniquitátis non appónet nocére ei.

88:24 Et concídam a fácie ipsíus inimícos ejus: * et odiéntes eum in fugam convértam.

88:25 Et véritas mea, et misericórdia mea cum ipso: * et in nómine meo exaltábitur cornu ejus.

88:26 Et ponam in mari manum ejus: * et in flumínibus déxteram ejus.

88:27 Ipse invocábit me: Pater meus es tu: * Deus meus, et suscéptor salútis meæ.

88:28 Et ego primogénitum ponam illum * excélsum præ régibus terræ.

88:29 In ætérnum servábo illi misericórdiam meam: * et testaméntum meum fidéle ipsi.

88:30 Et ponam in sǽculum sǽculi semen ejus: * et thronum ejus sicut dies cæli.

88:31 Si autem derelíquerint fílii ejus legem meam: * et in judíciis meis non ambuláverint:

88:32 Si justítias meas profanáverint: * et mandáta mea non custodíerint:

88:33 Visitábo in virga iniquitátes eórum: * et in verbéribus peccáta eórum.

88:34 Misericórdiam autem meam non dispérgam ab eo: * neque nocébo in veritáte mea:

88:35 Neque profanábo testaméntum meum: * et quæ procédunt de lábiis meis, non fáciam írrita.

88:36 Semel jurávi in sancto meo: Si David méntiar: * semen ejus in ætérnum manébit.

88:37 Et thronus ejus sicut sol in conspéctu meo, * et sicut luna perfécta in ætérnum: et testis in cælo fidélis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(39-53) [3]

88:39 Tu vero repulísti et despexísti: * distulísti Christum tuum.

88:40 Evertísti testaméntum servi tui: * profanásti in terra Sanctuárium ejus.

88:41 Destruxísti omnes sepes ejus: * posuísti firmaméntum ejus formídinem.

88:42 Diripuérunt eum omnes transeúntes viam: * factus est oppróbrium vicínis suis.

88:43 Exaltásti déxteram depriméntium eum: * lætificásti omnes inimícos ejus.

88:44 Avertísti adjutórium gládii ejus: * et non es auxiliátus ei in bello.

88:45 Destruxísti eum ab emundatióne: * et sedem ejus in terram collisísti.

88:46 Minorásti dies témporis ejus: * perfudísti eum confusióne.

88:47 Úsquequo, Dómine, avértis in finem: * exardéscet sicut ignis ira tua?

88:48 Memoráre quæ mea substántia: * numquid enim vane constituísti omnes fílios hóminum?

88:49 Quis est homo, qui vivet, et non vidébit mortem: * éruet ánimam suam de manu ínferi?

88:50 Ubi sunt misericórdiæ tuæ antíquæ, Dómine, * sicut jurásti David in veritáte tua?

88:51 Memor esto, Dómine, oppróbrii servórum tuórum * quod contínui in sinu meo multárum géntium.

88:52 Quod exprobravérunt inimíci tui, Dómine, * quod exprobravérunt commutatiónem Christi tui.

88:53 Benedíctus Dóminus in ætérnum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia et véritas præcédent fáciem tuam, Dómine.

Capitulum Responsorium Versus {ex Commune aut Festo}

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei ejus * In corde ipsíus.

℟. Lex Dei ejus * In corde ipsíus.

℣. Et non supplantabúntur gressus ejus.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei ejus * In corde ipsíus.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui nos beáti Aléxii Confessóris tui ánnua solemnitáte lætíficas: concéde propítius; ut cujus natalítia cólimus, étiam actiónes imitémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Camilli de Lellis Confessoris
Duplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dómine, * probásti me et cognovísti me. ‡

Psalmus 138(1-13) [1]

138:1 Dómine, probásti me, et cognovísti me: * ‡ tu cognovísti sessiónem meam, et resurrectiónem meam.

138:3 Intellexísti cogitatiónes meas de longe: * sémitam meam, et funículum meum investigásti.

138:4 Et omnes vias meas prævidísti: * quia non est sermo in lingua mea.

138:5 Ecce, Dómine, tu cognovísti ómnia novíssima, et antíqua: * tu formásti me, et posuísti super me manum tuam.

138:6 Mirábilis facta est sciéntia tua ex me: * confortáta est, et non pótero ad eam.

138:7 Quo ibo a spíritu tuo? * et quo a fácie tua fúgiam?

138:8 Si ascéndero in cælum, tu illic es: * si descéndero in inférnum, ades.

138:9 Si súmpsero pennas meas dilúculo, * et habitávero in extrémis maris:

138:10 Étenim illuc manus tua dedúcet me: * et tenébit me déxtera tua.

138:11 Et dixi: Fórsitan ténebræ conculcábunt me: * et nox illuminátio mea in delíciis meis.

138:12 Quia ténebræ non obscurabúntur a te, † et nox sicut dies illuminábitur: * sicut ténebræ ejus, ita et lumen ejus.

138:13 Quia tu possedísti renes meos: * suscepísti me de útero matris meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, probásti me et cognovísti me.

Ant. Mirabília ópera tua, * Dómine, et ánima mea cognóscit nimis.

Psalmus 138(14-24) [2]

138:14 Confitébor tibi quia terribíliter magnificátus es: † mirabília ópera tua, * et ánima mea cognóscit nimis.

138:15 Non est occultátum os meum a te, quod fecísti in occúlto: * et substántia mea in inferióribus terræ.

138:16 Imperféctum meum vidérunt óculi tui, † et in libro tuo omnes scribéntur: * dies formabúntur, et nemo in eis.

138:17 Mihi autem nimis honorificáti sunt amíci tui, Deus: * nimis confortátus est principátus eórum.

138:18 Dinumerábo eos, et super arénam multiplicabúntur: * exsurréxi, et adhuc sum tecum.

138:19 Si occíderis, Deus, peccatóres: * viri sánguinum, declináte a me:

138:20 Quia dícitis in cogitatióne: * Accípient in vanitáte civitátes tuas.

138:21 Nonne qui odérunt te, Dómine, óderam? * et super inimícos tuos tabescébam?

138:22 Perfécto ódio óderam illos: * et inimíci facti sunt mihi.

138:23 Proba me, Deus, et scito cor meum: * intérroga me, et cognósce sémitas meas.

138:24 Et vide, si via iniquitátis in me est: * et deduc me in via ætérna.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Mirabília ópera tua, Dómine, et ánima mea cognóscit nimis.

Ant. Ne derelínquas me, * Dómine, virtus salútis meæ.

Psalmus 139 [3]

139:2 Éripe me, Dómine, ab hómine malo: * a viro iníquo éripe me.

139:3 Qui cogitavérunt iniquitátes in corde: * tota die constituébant prǽlia.

139:4 Acuérunt linguas suas sicut serpéntis: * venénum áspidum sub lábiis eórum.

139:5 Custódi me, Dómine, de manu peccatóris: * et ab homínibus iníquis éripe me.

139:5 Qui cogitavérunt supplantáre gressus meos: * abscondérunt supérbi láqueum mihi:

139:6 Et funes extendérunt in láqueum: * juxta iter scándalum posuérunt mihi.

139:7 Dixi Dómino: Deus meus es tu: * exáudi, Dómine, vocem deprecatiónis meæ.

139:8 Dómine, Dómine, virtus salútis meæ: * obumbrásti super caput meum in die belli.

139:9 Ne tradas me, Dómine, a desidério meo peccatóri: * cogitavérunt contra me, ne derelínquas me, ne forte exalténtur.

139:10 Caput circúitus eórum: * labor labiórum ipsórum opériet eos.

139:11 Cadent super eos carbónes, in ignem deícies eos: * in misériis non subsístent.

139:12 Vir linguósus non dirigétur in terra: * virum injústum mala cápient in intéritu.

139:13 Cognóvi quia fáciet Dóminus judícium ínopis: * et vindíctam páuperum.

139:14 Verúmtamen justi confitebúntur nómini tuo: * et habitábunt recti cum vultu tuo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne derelínquas me, Dómine, virtus salútis meæ.

Ant. Dómine, * clamávi ad te, exáudi me. ‡

Psalmus 140 [4]

140:1 Dómine, clamávi ad te, exáudi me: * ‡ inténde voci meæ, cum clamávero ad te.

140:2 Dirigátur orátio mea sicut incénsum in conspéctu tuo: * elevátio mánuum meárum sacrifícium vespertínum.

140:3 Pone, Dómine, custódiam ori meo: * et óstium circumstántiæ lábiis meis.

140:4 Non declínes cor meum in verba malítiæ, * ad excusándas excusatiónes in peccátis.

140:4 Cum homínibus operántibus iniquitátem: * et non communicábo cum eléctis eórum.

140:5 Corrípiet me justus in misericórdia, et increpábit me: * óleum autem peccatóris non impínguet caput meum.

140:6 Quóniam adhuc et orátio mea in beneplácitis eórum: * absórpti sunt juncti petræ júdices eórum.

140:7 Áudient verba mea quóniam potuérunt: * sicut crassitúdo terræ erúpta est super terram.

140:8 Dissipáta sunt ossa nostra secus inférnum: * quia ad te, Dómine, Dómine, óculi mei: in te sperávi, non áuferas ánimam meam.

140:9 Custódi me a láqueo, quem statuérunt mihi: * et a scándalis operántium iniquitátem.

140:10 Cadent in retiáculo ejus peccatóres: * singuláriter sum ego donec tránseam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, clamávi ad te, exáudi me.

Ant. Educ de custódia * ánimam meam, Dómine, ad confiténdum nómini tuo.

Psalmus 141 [5]

141:2 Voce mea ad Dóminum clamávi: * voce mea ad Dóminum deprecátus sum:

141:3 Effúndo in conspéctu ejus oratiónem meam, * et tribulatiónem meam ante ipsum pronúntio.

141:4 In deficiéndo ex me spíritum meum, * et tu cognovísti sémitas meas.

141:4 In via hac, qua ambulábam, * abscondérunt láqueum mihi.

141:5 Considerábam ad déxteram, et vidébam: * et non erat qui cognósceret me.

141:5 Périit fuga a me, * et non est qui requírat ánimam meam.

141:6 Clamávi ad te, Dómine, * dixi: Tu es spes mea, pórtio mea in terra vivéntium.

141:7 Inténde ad deprecatiónem meam: * quia humiliátus sum nimis.

141:7 Líbera me a persequéntibus me: * quia confortáti sunt super me.

141:8 Educ de custódia ánimam meam ad confiténdum nómini tuo: * me exspéctant justi, donec retríbuas mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Educ de custódia ánimam meam, Dómine, ad confiténdum nómini tuo.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Amávit eum Dóminus, et ornávit eum.

℟. Stolam glóriæ índuit eum.

Canticum: Magnificat {Antiphona ex Proprio Sanctorum}

Ant. Similábo eum * viro sapiénti, qui ædificávit domum suam supra petram.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Similábo eum viro sapiénti, qui ædificávit domum suam supra petram.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctum Camíllum, ad animárum in extrémo agóne luctántium subsídium, singulári caritátis prærogatíva decorásti: ejus, quǽsumus, méritis, spíritum nobis tuæ dilectiónis infúnde; ut in hora éxitus nostri hostem víncere, et ad cæléstem mereámur corónam perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Alexii Confessoris

Ant. Hic vir despíciens mundum et terréna, triúmphans, divítias cælo cóndidit ore, manu.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui nos beáti Aléxii Confessóris tui ánnua solemnitáte lætíficas: concéde propítius; ut cujus natalítia cólimus, étiam actiónes imitémur.

Commemoratio Ss. Symphorosæ et Septem Filiorum Martyrum

Ant. Istórum est enim regnum cælórum qui contempsérunt vitam mundi, et pervenérunt ad prǽmia regni, et lavérunt stolas suas in sánguine Agni.

℣. Lætámini in Dómino, et exsultáte justi.

℟. Et gloriámini omnes recti corde.

Orémus.

Deus, qui nos concédis sanctórum Mártyrum tuórum Symphorósæ et filiórum ejus natalítia cólere: da nobis in ætérna beatitúdine de eórum societáte gaudére.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Voce mea. ‡

Psalmus 76(2-13) [1]

76:2 Voce mea ‡ ad Dóminum clamávi: * voce mea ad Deum, et inténdit mihi.

76:3 In die tribulatiónis meæ Deum exquisívi, mánibus meis nocte contra eum: * et non sum decéptus.

76:4 Rénuit consolári ánima mea, * memor fui Dei, et delectátus sum, et exercitátus sum: et defécit spíritus meus.

76:5 Anticipavérunt vigílias óculi mei: * turbátus sum, et non sum locútus.

76:6 Cogitávi dies antíquos: * et annos ætérnos in mente hábui.

76:7 Et meditátus sum nocte cum corde meo, * et exercitábar, et scopébam spíritum meum.

76:8 Numquid in ætérnum proíciet Deus: * aut non appónet ut complacítior sit adhuc?

76:9 Aut in finem misericórdiam suam abscíndet, * a generatióne in generatiónem?

76:10 Aut obliviscétur miseréri Deus? * aut continébit in ira sua misericórdias suas?

76:11 Et dixi: Nunc cœpi: * hæc mutátio déxteræ Excélsi.

76:12 Memor fui óperum Dómini: * quia memor ero ab inítio mirabílium tuórum.

76:13 Et meditábor in ómnibus opéribus tuis: * et in adinventiónibus tuis exercébor.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 76(14-21) [2]

76:14 Deus, in sancto via tua: quis Deus magnus sicut Deus noster? * tu es Deus qui facis mirabília.

76:15 Notam fecísti in pópulis virtútem tuam: * redemísti in brácchio tuo pópulum tuum, fílios Jacob et Joseph.

76:17 Vidérunt te aquæ, Deus, vidérunt te aquæ: * et timuérunt, et turbátæ sunt abýssi.

76:18 Multitúdo sónitus aquárum: * vocem dedérunt nubes.

76:18 Étenim sagíttæ tuæ tránseunt: * vox tonítrui tui in rota.

76:19 Illuxérunt coruscatiónes tuæ orbi terræ: * commóta est, et contrémuit terra.

76:20 In mari via tua, et sémitæ tuæ in aquis multis: * et vestígia tua non cognoscéntur.

76:21 Deduxísti sicut oves pópulum tuum, * in manu Móysi et Aaron.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 85 [3]

85:1 Inclína, Dómine, aurem tuam, et exáudi me: * quóniam inops, et pauper sum ego.

85:2 Custódi ánimam meam, quóniam sanctus sum: * salvum fac servum tuum, Deus meus, sperántem in te.

85:3 Miserére mei, Dómine, quóniam ad te clamávi tota die: * lætífica ánimam servi tui, quóniam ad te, Dómine, ánimam meam levávi.

85:5 Quóniam tu, Dómine, suávis, et mitis: * et multæ misericórdiæ ómnibus invocántibus te.

85:6 Áuribus pércipe, Dómine, oratiónem meam: * et inténde voci deprecatiónis meæ.

85:7 In die tribulatiónis meæ clamávi ad te: * quia exaudísti me.

85:8 Non est símilis tui in diis, Dómine: * et non est secúndum ópera tua.

85:9 Omnes gentes quascúmque fecísti, vénient, et adorábunt coram te, Dómine: * et glorificábunt nomen tuum.

85:10 Quóniam magnus es tu, et fáciens mirabília: * tu es Deus solus.

85:11 Deduc me, Dómine, in via tua, et ingrédiar in veritáte tua: * lætétur cor meum ut tímeat nomen tuum.

85:12 Confitébor tibi, Dómine, Deus meus, in toto corde meo, * et glorificábo nomen tuum in ætérnum:

85:13 Quia misericórdia tua magna est super me: * et eruísti ánimam meam ex inférno inferióri.

85:14 Deus, iníqui insurrexérunt super me, et synagóga poténtium quæsiérunt ánimam meam: * et non proposuérunt te in conspéctu suo.

85:15 Et tu, Dómine, Deus miserátor et miséricors, * pátiens, et multæ misericórdiæ, et verax,

85:16 Réspice in me, et miserére mei, * da impérium tuum púero tuo: et salvum fac fílium ancíllæ tuæ.

85:17 Fac mecum signum in bonum, ut vídeant qui odérunt me, et confundántur: * quóniam tu, Dómine, adjuvísti me, et consolátus es me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Voce mea ad Dóminum clamávi: neque obliviscétur miseréri Deus.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Camilli de Lellis Confessoris
Duplex
Tempora: Sabbato infra Hebdomadam VII post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Memor fuit in sǽculum * testaménti sui Dóminus Deus noster.

Psalmus 104(1-15) [1]

104:1 Confitémini Dómino, et invocáte nomen ejus: * annuntiáte inter gentes ópera ejus.

104:2 Cantáte ei, et psállite ei: * narráte ómnia mirabília ejus.

104:3 Laudámini in nómine sancto ejus: * lætétur cor quæréntium Dóminum.

104:4 Quǽrite Dóminum, et confirmámini: * quǽrite fáciem ejus semper.

104:5 Mementóte mirabílium ejus, quæ fecit: * prodígia ejus, et judícia oris ejus.

104:6 Semen Ábraham, servi ejus: * fílii Jacob, elécti ejus.

104:7 Ipse Dóminus Deus noster: * in univérsa terra judícia ejus.

104:8 Memor fuit in sǽculum testaménti sui: * verbi, quod mandávit in mille generatiónes:

104:9 Quod dispósuit ad Ábraham: * et juraménti sui ad Isaac:

104:10 Et státuit illud Jacob in præcéptum: * et Israël in testaméntum ætérnum:

104:11 Dicens: Tibi dabo terram Chánaan, * funículum hereditátis vestræ.

104:12 Cum essent número brevi, * paucíssimi et íncolæ ejus:

104:13 Et pertransiérunt de gente in gentem, * et de regno ad pópulum álterum.

104:14 Non relíquit hóminem nocére eis: * et corrípuit pro eis reges.

104:15 Nolíte tángere christos meos: * et in prophétis meis nolíte malignári.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor fuit in sǽculum testaménti sui Dóminus Deus noster.

Ant. Auxit Dóminus * pópulum suum: et firmávit eum super inimícos ejus.

Psalmus 104(16-27) [2]

104:16 Et vocávit famem super terram: * et omne firmaméntum panis contrívit.

104:17 Misit ante eos virum: * in servum venúmdatus est Joseph.

104:18 Humiliavérunt in compédibus pedes ejus, ferrum pertránsiit ánimam ejus * donec veníret verbum ejus.

104:19 Elóquium Dómini inflammávit eum: * misit rex, et solvit eum; princeps populórum, et dimísit eum.

104:21 Constítuit eum dóminum domus suæ: * et príncipem omnis possessiónis suæ:

104:22 Ut erudíret príncipes ejus sicut semetípsum: * et senes ejus prudéntiam docéret.

104:23 Et intrávit Israël in Ægýptum: * et Jacob áccola fuit in terra Cham.

104:24 Et auxit pópulum suum veheménter: * et firmávit eum super inimícos ejus.

104:25 Convértit cor eórum ut odírent pópulum ejus: * et dolum fácerent in servos ejus.

104:26 Misit Móysen, servum suum: * Aaron, quem elégit ipsum.

104:27 Pósuit in eis verba signórum suórum: * et prodigiórum in terra Cham.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxit Dóminus pópulum suum: et firmávit eum super inimícos ejus.

Ant. Edúxit Deus * pópulum suum in exsultatióne, et eléctos suos in lætítia.

Psalmus 104(28-45) [3]

104:28 Misit ténebras, et obscurávit: * et non exacerbávit sermónes suos.

104:29 Convértit aquas eórum in sánguinem: * et occídit pisces eórum.

104:30 Édidit terra eórum ranas: * in penetrálibus regum ipsórum.

104:31 Dixit, et venit cœnomyía: * et cínifes in ómnibus fínibus eórum.

104:32 Pósuit plúvias eórum grándinem: * ignem comburéntem in terra ipsórum.

104:33 Et percússit víneas eórum, et ficúlneas eórum: * et contrívit lignum fínium eórum.

104:34 Dixit, et venit locústa, et bruchus, * cujus non erat númerus:

104:35 Et comédit omne fænum in terra eórum: * et comédit omnem fructum terræ eórum.

104:36 Et percússit omne primogénitum in terra eórum: * primítias omnis labóris eórum.

104:37 Et edúxit eos cum argénto et auro: * et non erat in tríbubus eórum infírmus.

104:38 Lætáta est Ægýptus in profectióne eórum: * quia incúbuit timor eórum super eos.

104:39 Expándit nubem in protectiónem eórum: * et ignem ut lucéret eis per noctem.

104:40 Petiérunt, et venit cotúrnix: * et pane cæli saturávit eos.

104:41 Dirúpit petram et fluxérunt aquæ: * abiérunt in sicco flúmina;

104:42 Quóniam memor fuit verbi sancti sui: * quod hábuit ad Ábraham, púerum suum.

104:43 Et edúxit pópulum suum in exsultatióne, * et eléctos suos in lætítia.

104:44 Et dedit illis regiónes géntium: * et labóres populórum possedérunt:

104:45 Ut custódiant justificatiónes ejus, * et legem ejus requírant.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Edúxit Deus pópulum suum in exsultatióne, et eléctos suos in lætítia.

℣. Memor fuit Dóminus verbi sancti sui.

℟. Quod locútus est ad Ábraham, púerum suum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro tértio Regum

3 Reg 7:51; 8:1-2

51 Et perfécit omne opus, quod faciébat Sálomon in domo Dómini, et íntulit quæ sanctificáverat David pater suus, argéntum, et aurum, et vasa, reposuítque in thesáuris domus Dómini.

1 Tunc congregáti sunt omnes majóres natu Israël cum princípibus tríbuum et duces familiárum filiórum Israël ad regem Salomónem in Jerúsalem, ut deférrent arcam fœ́deris Dómini de civitáte David, id est de Sion.

2 Convenítque ad regem Salomónem univérsus Israël in mense Ethánim in solémni die (ipse est mensis séptimus).

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

3 Reg 8:3-7

3 Venerúntque cuncti senes de Israël, et tulérunt arcam sacerdótes,

4 Et portavérunt arcam Dómini, et tabernáculum fœ́deris et ómnia vasa sanctuárii, quæ erant in tabernáculo, et ferébant ea sacerdótes et levítæ.

5 Rex autem Sálomon et omnis multitúdo Israël, quæ convénerat ad eum, gradiebátur cum illo ante arcam, et immolábant oves et boves absque æstimatióne et número.

6 Et intulérunt sacerdótes arcam fœ́deris Dómini in locum suum, in oráculum templi, in Sanctum sanctórum, subter alas Chérubim;

7 Síquidem Chérubim expandébant alas super locum arcæ, et protegébant arcam, et vectes ejus désuper.

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

3 Reg 8:9-12

9 In arca autem non erat áliud nisi duæ tábulæ lapídeæ, quas posúerat in ea Móyses in Horeb, quando pépigit Dóminus fœdus cum fíliis Israël, cum egrederéntur de terra Ægýpti.

10 Factum est autem, cum exíssent sacerdótes de sanctuário, nébula implévit domum Dómini,

11 Et non póterant sacerdótes stare et ministráre propter nébulam; impléverat enim glória Dómini domum Dómini.

12 Tunc ait Sálomon: Dóminus dixit ut habitáret in nébula.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Nocturnus II.

Ant. Salvávit eos Dóminus * propter nomen suum.

Psalmus 105(1-15) [4]

105:1 Confitémini Dómino, quóniam bonus: * quóniam in sǽculum misericórdia ejus.

105:2 Quis loquétur poténtias Dómini, * audítas fáciet omnes laudes ejus?

105:3 Beáti, qui custódiunt judícium, * et fáciunt justítiam in omni témpore.

105:4 Meménto nostri, Dómine, in beneplácito pópuli tui: * vísita nos in salutári tuo:

105:5 Ad vidéndum in bonitáte electórum tuórum, ad lætándum in lætítia gentis tuæ: * ut laudéris cum hereditáte tua.

105:6 Peccávimus cum pátribus nostris: * injúste égimus, iniquitátem fécimus.

105:7 Patres nostri in Ægýpto non intellexérunt mirabília tua: * non fuérunt mémores multitúdinis misericórdiæ tuæ.

105:7 Et irritavérunt ascendéntes in mare, * Mare Rubrum.

105:8 Et salvávit eos propter nomen suum: * ut notam fáceret poténtiam suam.

105:9 Et incrépuit Mare Rubrum, et exsiccátum est, * et dedúxit eos in abýssis sicut in desérto.

105:10 Et salvávit eos de manu odiéntium: * et redémit eos de manu inimíci.

105:11 Et opéruit aqua tribulántes eos: * unus ex eis non remánsit.

105:12 Et credidérunt verbis ejus: * et laudavérunt laudem ejus.

105:13 Cito fecérunt, oblíti sunt óperum ejus: * et non sustinuérunt consílium ejus.

105:14 Et concupiérunt concupiscéntiam in desérto: * et tentavérunt Deum in inaquóso.

105:15 Et dedit eis petitiónem ipsórum: * et misit saturitátem in ánimas eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvávit eos Dóminus propter nomen suum.

Ant. Oblíti sunt Deum * qui salvávit eos.

Psalmus 105(16-31) [5]

105:16 Et irritavérunt Móysen in castris: * Aaron, sanctum Dómini.

105:17 Apérta est terra, et deglutívit Dathan: * et opéruit super congregatiónem Abíron.

105:18 Et exársit ignis in synagóga eórum * flamma combússit peccatóres.

105:19 Et fecérunt vítulum in Horeb * et adoravérunt scúlptile.

105:20 Et mutavérunt glóriam suam * in similitúdinem vítuli comedéntis fænum.

105:21 Oblíti sunt Deum, qui salvávit eos, * qui fecit magnália in Ægýpto, mirabília in terra Cham: terribília in Mari Rubro.

105:23 Et dixit ut dispérderet eos: * si non Móyses, eléctus ejus, stetísset in confractióne in conspéctu ejus:

105:24 Ut avérteret iram ejus ne dispérderet eos: * et pro níhilo habuérunt terram desiderábilem:

105:25 Non credidérunt verbo ejus, et murmuravérunt in tabernáculis suis: * non exaudiérunt vocem Dómini.

105:26 Et elevávit manum suam super eos: * ut prostérneret eos in desérto:

105:27 Et ut deíceret semen eórum in natiónibus: * et dispérgeret eos in regiónibus.

105:28 Et initiáti sunt Beélphegor: * et comedérunt sacrifícia mortuórum.

105:29 Et irritavérunt eum in adinventiónibus suis: * et multiplicáta est in eis ruína.

105:30 Et stetit Phínees, et placávit: * et cessávit quassátio.

105:31 Et reputátum est ei in justítiam: * in generatiónem et generatiónem usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Oblíti sunt Deum qui salvávit eos.

Ant. Cum tribularéntur * vidit Dóminus: et audívit oratiónem eórum.

Psalmus 105(32-48) [6]

105:32 Et irritavérunt eum ad aquas contradictiónis: * et vexátus est Móyses propter eos: quia exacerbavérunt spíritum ejus.

105:33 Et distínxit in lábiis suis: * non disperdidérunt gentes, quas dixit Dóminus illis.

105:35 Et commísti sunt inter gentes, et didicérunt ópera eórum: et serviérunt sculptílibus eórum: * et factum est illis in scándalum.

105:37 Et immolavérunt fílios suos, * et fílias suas dæmóniis.

105:38 Et effudérunt sánguinem innocéntem: * sánguinem filiórum suórum et filiárum suárum, quas sacrificavérunt sculptílibus Chánaan.

105:39 Et infécta est terra in sanguínibus, et contamináta est in opéribus eórum: * et fornicáti sunt in adinventiónibus suis.

105:40 Et irátus est furóre Dóminus in pópulum suum: * et abominátus est hereditátem suam.

105:41 Et trádidit eos in manus géntium: * et domináti sunt eórum qui odérunt eos.

105:42 Et tribulavérunt eos inimíci eórum, et humiliáti sunt sub mánibus eórum: * sæpe liberávit eos.

105:43 Ipsi autem exacerbavérunt eum in consílio suo: * et humiliáti sunt in iniquitátibus suis.

105:44 Et vidit, cum tribularéntur: * et audívit oratiónem eórum.

105:45 Et memor fuit testaménti sui: * et pœnítuit eum secúndum multitúdinem misericórdiæ suæ.

105:46 Et dedit eos in misericórdias * in conspéctu ómnium qui céperant eos.

105:47 Salvos nos fac, Dómine, Deus noster: * et cóngrega nos de natiónibus:

105:47 Ut confiteámur nómini sancto tuo: * et gloriémur in laude tua.

105:48 Benedíctus Dóminus, Deus Israël, a sǽculo et usque in sǽculum: * et dicet omnis pópulus: Fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum tribularéntur vidit Dóminus: et audívit oratiónem eórum.

℣. Salvos nos fac, Dómine, Deus noster.

℟. Ut confiteámur nómini sancto tuo.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Camillus Bucclánici, Theatinæ diœcesis oppido, ex nobili Lelliórum família natus est matre sexagenaria, cui gravidæ visum est per quietem, puerulum crucis signo in péctore munítum, et ágmini puerórum idem signum gestántium præeuntem, se peperisse. Adoléscens rem militarem secutus, sæculi vitiis aliquámdiu indulsit; donec, vigesimum quintum agens ætátis annum, tanto supernæ gratiæ lúmine divinæque offensæ dolóre correptus fuit, ut uberrimo lacrimárum imbre íllico perfusus, anteáctæ vitæ sordes indesinenter abstérgere, novumque indúere hóminem firmiter decreverit. Quare ipso, quo id cóntigit, Purificatiónis beatíssimæ Vírginis festo die, ad fratres Minores, quos Capuccinos vocant, cónvolans, ut eórum número adscriberétur summis precibus exorávit. Voti compos semel atque íterum factus est; sed, fœdo úlcere, quo aliquándo laboráverat, in ejus tibia iterato recrudescente, divinæ providéntiæ majora de eo disponentis consílio humíliter se subjécit; suique victor, illíus religiónis bis expetítum et susceptum habitum bis dimísit.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Justum dedúxit Dóminus per vias rectas, et osténdit illi regnum Dei.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Romam profectus, in nosocomíum, quod Insanabílium dícitur, recéptus est; cujus étiam administratiónem, ob perspectas ejus virtútes sibi demandatam, summa integritate, ac sollicitúdine vere paterna peregit. Omnium ægrotum servum se réputans, eórum stérnere lectulos, sordes térgere, ulcéribus medéri, agoníque extremo piis precibus et cohortatiónibus opem ferre solemne hábuit; quibus in munéribus præclára præbuit admirábilis patiéntiæ, invictæ fortitúdinis et heróicæ caritátis exempla. Verum, cum animárum in extremis periclitántium, quod únice intendébat, levámini subsidium litterárum plurimum conférre intellígeret, trigínta duos annos natus in primis grammaticæ elementis tirocinium inter púeros íterum subire non erubuit. Sacerdotio póstea rite initiatus, nonnullis sibi adjunctis sociis, prima jecit congregatiónis Clericórum regulárium infirmis ministrántium fundamenta, írrito conatu obniténte humani generis hoste. Nam Camillus, cælésti voce e Christi crucifixi, manus étiam de ligno avulsas admirando prodigio protendentis, simulacro emissa mirabíliter confirmátus, ordinem suum a Sede apostolica approbari obtinuit; sodálibus quarto obstrictis maxime arduo voto, infirmis, quos étiam pestis infécerit, ministrandi. Quod institutum, quam foret Deo acceptum et animárum salúti proficuum, sanctus Philippus Nerius, qui Camillo a sacris confessiónibus erat, comprobávit, dum ejus alumnis decedéntium agoni opem feréntibus Angelos suggeréntes verba sæpius se vidisse testátus est.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Índuit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Arctióribus hisce vinculis ægrotántium ministerio mancipatus, mirum est qua alacritate, nullis fractus labóribus, nullis deterritus vitæ periculis, diu noctuque ad supremum usque spíritum, eórum cómmodis vigilaverit. Omnibus ómnia factus, vilíssima quæque offícia demissíssimo obsequio flexísque plerumque genibus, véluti Christum ipsum cérneret in infirmis, hílari promptoque animo arripiébat; utque ómnium indigéntiis præsto esset, generalem ordinis præfecturam, cælique delicias quibus in contemplatióne defixus affluebat, sponte dimísit. Paternus vero illíus erga míseros amor tum maxime effulsit, dum et Urbs contagióso morbo primum, deínde extrema annonæ laboráret inópia, et Nolæ in Campánia dira pestis grassarétur. Tanta denique in Deum et próximum caritate exársit, ut angelus nuncupari, et Angelórum opem in vario itinerum discrímine experíri promererétur. Prophetíæ dono et grátia sanitátum præditus, arcana quoque cordium inspéxit; ejusque precibus nunc cibária multiplicáti sunt, nunc aqua in vinum conversa. Tandem vigiliis, jejuniis et assiduis attritus labóribus, cum pelle tantum et óssibus constare viderétur, quinque molestis æque ac diútinis morbis, quos misericórdias Dómini appellabat, fortiter tolerátis, sacramentis munítus, Romæ, inter suavíssima Jesu et Maríæ nómina, ad ea verba: Mitis atque festivus Christi Jesu tibi aspectus appareat; qua prædixerat hora, obdormívit in Dómino, pridie Idus Julii, anno salútis millesimo sexcentésimo décimo quarto, ætátis suæ sexagesimo quinto. Quem, plúribus illustrem miraculis, Benedíctus décimus quartus solemni ritu Sanctórum fastis adscripsit; et Leo décimus tértius, ex Sacrórum cathólici orbis antístitum voto ac Rítuum Congregatiónis consúlto, cæléstem ómnium hospitálium et infirmórum ubíque degéntium patrónum declarávit, ipsiúsque nomen in agonizántium litaníis invocári præcépit.

℣. Tu autem, Dómine, miserére nobis.

℟. Deo grátias.

℟. Iste homo perfécit ómnia quæ locútus est ei Deus, et dixit ad eum: Ingrédere in réquiem meam:

* Quia te vidi justum coram me ex ómnibus géntibus.

℣. Iste est, qui contémpsit vitam mundi, et pervénit ad cæléstia regna.

℟. Quia te vidi justum coram me ex ómnibus géntibus.

℣. Glória Patri, et Fílio, * et Spirítui Sancto.

℟. Quia te vidi justum coram me ex ómnibus géntibus.

Nocturnus III.

Ant. Clamavérunt ad Dóminum * et de necessitátibus eórum liberávit eos.

Psalmus 106(1-14) [7]

106:1 Confitémini Dómino quóniam bonus: * quóniam in sǽculum misericórdia ejus.

106:2 Dicant qui redémpti sunt a Dómino, quos redémit de manu inimíci: * et de regiónibus congregávit eos:

106:3 A solis ortu, et occásu: * ab aquilóne, et mari.

106:4 Erravérunt in solitúdine in inaquóso: * viam civitátis habitáculi non invenérunt.

106:5 Esuriéntes, et sitiéntes: * ánima eórum in ipsis defécit.

106:6 Et clamavérunt ad Dóminum cum tribularéntur: * et de necessitátibus eórum erípuit eos.

106:7 Et dedúxit eos in viam rectam: * ut irent in civitátem habitatiónis.

106:8 Confiteántur Dómino misericórdiæ ejus: * et mirabília ejus fíliis hóminum.

106:9 Quia satiávit ánimam inánem: * et ánimam esuriéntem satiávit bonis.

106:10 Sedéntes in ténebris, et umbra mortis: * vinctos in mendicitáte et ferro.

106:11 Quia exacerbavérunt elóquia Dei: * et consílium Altíssimi irritavérunt.

106:12 Et humiliátum est in labóribus cor eórum: * infirmáti sunt, nec fuit qui adjuváret.

106:13 Et clamavérunt ad Dóminum cum tribularéntur: * et de necessitátibus eórum liberávit eos.

106:14 Et edúxit eos de ténebris, et umbra mortis: * et víncula eórum disrúpit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt ad Dóminum et de necessitátibus eórum liberávit eos.

Ant. Ipsi vidérunt * ópera Dei et mirabília ejus.

Psalmus 106(15-30) [8]

106:15 Confiteántur Dómino misericórdiæ ejus: * et mirabília ejus fíliis hóminum.

106:16 Quia contrívit portas ǽreas: * et vectes férreos confrégit.

106:17 Suscépit eos de via iniquitátis eórum: * propter injustítias enim suas humiliáti sunt.

106:18 Omnem escam abomináta est ánima eórum: * et appropinquavérunt usque ad portas mortis.

106:19 Et clamavérunt ad Dóminum cum tribularéntur: * et de necessitátibus eórum liberávit eos.

106:20 Misit verbum suum, et sanávit eos: * et erípuit eos de interitiónibus eórum.

106:21 Confiteántur Dómino misericórdiæ ejus: * et mirabília ejus fíliis hóminum.

106:22 Et sacríficent sacrifícium laudis: * et annúntient ópera ejus in exsultatióne.

106:23 Qui descéndunt mare in návibus, * faciéntes operatiónem in aquis multis.

106:24 Ipsi vidérunt ópera Dómini, * et mirabília ejus in profúndo.

106:25 Dixit, et stetit spíritus procéllæ: * et exaltáti sunt fluctus ejus.

106:26 Ascéndunt usque ad cælos, et descéndunt usque ad abýssos: * ánima eórum in malis tabescébat.

106:27 Turbáti sunt, et moti sunt sicut ébrius: * et omnis sapiéntia eórum devoráta est.

106:28 Et clamavérunt ad Dóminum cum tribularéntur: * et de necessitátibus eórum edúxit eos.

106:29 Et státuit procéllam ejus in auram: * et siluérunt fluctus ejus.

106:30 Et lætáti sunt quia siluérunt: * et dedúxit eos in portum voluntátis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ipsi vidérunt ópera Dei et mirabília ejus.

Ant. Vidébunt recti * et lætabúntur, et intéllegent misericórdias Dómini.

Psalmus 106(31-43) [9]

106:31 Confiteántur Dómino misericórdiæ ejus: * et mirabília ejus fíliis hóminum.

106:32 Et exáltent eum in ecclésia plebis: * et in cáthedra seniórum laudent eum.

106:33 Pósuit flúmina in desértum: * et éxitus aquárum in sitim.

106:34 Terram fructíferam in salsúginem: * a malítia inhabitántium in ea.

106:35 Pósuit desértum in stagna aquárum: * et terram sine aqua in éxitus aquárum.

106:36 Et collocávit illic esuriéntes: * et constituérunt civitátem habitatiónis.

106:37 Et seminavérunt agros, et plantavérunt víneas: * et fecérunt fructum nativitátis.

106:38 Et benedíxit eis, et multiplicáti sunt nimis: * et juménta eórum non minorávit.

106:39 Et pauci facti sunt: * et vexáti sunt a tribulatióne malórum, et dolóre.

106:40 Effúsa est contémptio super príncipes: * et erráre fecit eos in ínvio, et non in via.

106:41 Et adjúvit páuperem de inópia: * et pósuit sicut oves famílias.

106:42 Vidébunt recti, et lætabúntur: * et omnis iníquitas oppilábit os suum.

106:43 Quis sápiens et custódiet hæc? * et intélleget misericórdias Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidébunt recti et lætabúntur, et intéllegent misericórdias Dómini.

℣. Exáltent Dóminum in ecclésia plebis.

℟. Et in cáthedra seniórum laudent eum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Joánnem

Joannes 15:12-16

In illo témpore: Dixit Jesus discípulis suis: Hoc est præcéptum meum, ut diligátis invicem, sicut diléxi vos. Et réliqua.

Homilía sancti Augustíni Epíscopi

Tractátus 83 in Joánnem

Quid putamus, fratres mei? numquidnam solum ejus de ista dilectióne mandátum est, qua dilígimus invicem? Nonne est et aliud majus, ut diligámus Deum? Aut vero de sola Deus nobis dilectióne mandávit, ut alia non requiramus? Tria certe commendat Apóstolus, dicens: Manent autem fides, spes, caritas, tria hæc, major autem horum caritas. Et, si in caritate, hoc est, in dilectióne, concludúntur duo illa præcepta, major tamen dicta est esse, non sola. De fide ígitur nobis quam multa mandáta sunt, quam multa de spe! Quis potest cuncta colligere, quis enumerando sufficere? Sed intueamur, quod ait idem Apóstolus: Plenitúdo legis caritas.

℣. Tu autem, Dómine, miserére nobis.

℟. Deo grátias.

℟. Iste est qui ante Deum magnas virtútes operátus est, et de omni corde suo laudávit Dóminum:

* Ipse intercédat pro peccátis ómnium populórum.

℣. Ecce homo sine queréla, verus Dei cultor, ábstinens se ab omni ópere malo, et pérmanens in innocéntia sua.

℟. Ipse intercédat pro peccátis ómnium populórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Ubi ergo caritas est, quid est quod possit deésse? ubi autem non est, quid est quod possit prodesse? Dæmon credit, nec díligit: nemo díligit, qui non credit. Frustra quidem, sed tamen potest speráre véniam qui non díligit; nemo autem potest desperáre qui díligit. Itaque ubi diléctio est, ibi necessario fides et spes; et, ubi diléctio próximi, ibi necessario étiam diléctio Dei. Qui enim non díligit Deum, quómodo díligit próximum tamquam se ipsum? Quandóquidem non díligit et se ipsum. Est quippe ímpius et iníquus; qui autem díligit iniquitátem, non plane díligit, sed odit ánimam suam.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Commemoratio: Ss. Symphorosæ et Septem Filiorum Martyrum

Symphorosa Tiburtina, Getulii Mártyris uxor, ex eo septem fílios péperit, Crescéntium, Julianum, Nemesium, Primitivum, Justinum, Stacteum, et Eugenium; qui omnes propter christianæ fidei professiónem una cum matre, Hadriáno imperatóre, comprehénsi sunt. Quorum pietas, multis variisque tentáta suppliciis, cum stábilis permanéret, mater, quæ fíliis fidei magistra fúerat, dux eisdem ad martyrium éxstitit. Nam, saxo ad collum alligato, in profluentem dejícitur: cujus corpus, conquisítum a fratre ejus Eugenio, sepelítur. Postridie ejus diéi, qui fuit décimo quinto Kalendas Augusti, septem fratres singuli ad palum alligati, varie sunt interfécti: Crescentio guttur ferro transfígitur; Juliáno pectus confóditur; Nemesio cor transverberátur; Primitivo trajícitur umbilicus; Justinus membratim secátur; Stacteus telis confígitur; Eugenius a péctore in duas partes dividitur. Ita octo hostiæ Deo gratíssimæ sunt immolátæ. Corpora in altíssimam fóveam projecta sunt via Tiburtina, nono ab Urbe lápide; quæ, póstea Romam translata, cóndita sunt in ecclésia sancti Angeli in piscina.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctum Camíllum, ad animárum in extrémo agóne luctántium subsídium, singulári caritátis prærogatíva decorásti: ejus, quǽsumus, méritis, spíritum nobis tuæ dilectiónis infúnde; ut in hora éxitus nostri hostem víncere, et ad cæléstem mereámur corónam perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Fílii Sion * exsúltent in Rege suo.

Psalmus 149 [1]

149:1 Cantáte Dómino cánticum novum: * laus ejus in ecclésia sanctórum.

149:2 Lætétur Israël in eo, qui fecit eum: * et fílii Sion exsúltent in rege suo.

149:3 Laudent nomen ejus in choro: * in týmpano, et psaltério psallant ei:

149:4 Quia beneplácitum est Dómino in pópulo suo: * et exaltábit mansuétos in salútem.

149:5 Exsultábunt sancti in glória: * lætabúntur in cubílibus suis.

149:6 Exaltatiónes Dei in gútture eórum: * et gládii ancípites in mánibus eórum.

149:7 Ad faciéndam vindíctam in natiónibus: * increpatiónes in pópulis.

149:8 Ad alligándos reges eórum in compédibus: * et nóbiles eórum in mánicis férreis.

149:9 Ut fáciant in eis judícium conscríptum: * glória hæc est ómnibus sanctis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fílii Sion exsúltent in Rege suo.

Ant. Quam magnificáta * sunt ópera tua, Dómine.

Psalmus 91 [2]

91:2 Bonum est confitéri Dómino: * et psállere nómini tuo, Altíssime.

91:3 Ad annuntiándum mane misericórdiam tuam: * et veritátem tuam per noctem.

91:4 In decachórdo, psaltério: * cum cántico, in cíthara.

91:5 Quia delectásti me, Dómine, in factúra tua: * et in opéribus mánuum tuárum exsultábo.

91:6 Quam magnificáta sunt ópera tua, Dómine! * nimis profúndæ factæ sunt cogitatiónes tuæ.

91:7 Vir insípiens non cognóscet: * et stultus non intélleget hæc.

91:8 Cum exórti fúerint peccatóres sicut fænum: * et apparúerint omnes, qui operántur iniquitátem:

91:9 Ut intéreant in sǽculum sǽculi: * tu autem Altíssimus in ætérnum, Dómine.

91:10 Quóniam ecce inimíci tui, Dómine, quóniam ecce inimíci tui períbunt: * et dispergéntur omnes, qui operántur iniquitátem.

91:11 Et exaltábitur sicut unicórnis cornu meum: * et senéctus mea in misericórdia úberi.

91:12 Et despéxit óculus meus inimícos meos: * et in insurgéntibus in me malignántibus áudiet auris mea.

91:13 Justus, ut palma florébit: * sicut cedrus Líbani multiplicábitur.

91:14 Plantáti in domo Dómini, * in átriis domus Dei nostri florébunt.

91:15 Adhuc multiplicabúntur in senécta úberi: * et bene patiéntes erunt, ut annúntient:

91:16 Quóniam rectus Dóminus, Deus noster: * et non est iníquitas in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam magnificáta sunt ópera tua, Dómine.

Ant. Lætábitur justus * in Dómino et sperábit in eo.

Psalmus 63 [3]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta ejus intellexérunt.

63:11 Lætábitur justus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætábitur justus in Dómino et sperábit in eo.

Ant. Osténde nobis, Dómine, * lucem miseratiónum tuárum.

Canticum Ecclesiastici [4]

Sir 36:1-16

36:1 Miserére nostri, Deus ómnium, et réspice nos, * et osténde nobis lucem miseratiónum tuárum:

36:2 Et immítte timórem tuum super gentes, * quæ non exquisiérunt te,

36:3 Ut cognóscant quia non est Deus nisi tu, * et enárrent magnália tua.

36:4 Álleva manum tuam super gentes aliénas, * ut vídeant poténtiam tuam.

36:5 Sicut enim in conspéctu eórum sanctificátus es in nobis, * sic in conspéctu nostro magnificáberis in eis,

36:6 Ut cognóscant te, sicut et nos cognóvimus, * quóniam non est Deus præter te, Dómine.

36:7 Ínnova signa, et immúta mirabília. * Glorífica manum, et brácchium dextrum.

36:8 Éxcita furórem, et effúnde iram. * Tolle adversárium, et afflíge inimícum.

36:9 Festína tempus, et meménto finis, * ut enárrent mirabília tua.

36:10 In ira flammæ devorétur qui salvátur: * et qui péssimant plebem tuam, invéniant perditiónem.

36:11 Cóntere caput príncipum inimicórum, * dicéntium: Non est álius præter nos.

36:12 Cóngrega omnes tribus Jacob: ut cognóscant quia non est Deus nisi tu, * et enárrent magnália tua:

36:13 Et hereditábis eos, * sicut ab inítio.

36:14 Miserére plebi tuæ, super quam invocátum est nomen tuum: * et Israël, quem coæquásti primogénito tuo.

36:15 Miserére civitáti sanctificatiónis tuæ Jerúsalem, * civitáti requiéi tuæ.

36:16 Reple Sion inenarrabílibus verbis tuis, * et glória tua pópulum tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Osténde nobis, Dómine, lucem miseratiónum tuárum.

Ant. Omnis spíritus * laudet Dóminum.

Psalmus 150 [5]

150:1 Laudáte Dóminum in sanctis ejus: * laudáte eum in firmaménto virtútis ejus.

150:2 Laudáte eum in virtútibus ejus: * laudáte eum secúndum multitúdinem magnitúdinis ejus.

150:3 Laudáte eum in sono tubæ: * laudáte eum in psaltério, et cíthara.

150:4 Laudáte eum in týmpano, et choro: * laudáte eum in chordis, et órgano.

150:5 Laudáte eum in cýmbalis benesonántibus: † laudáte eum in cýmbalis jubilatiónis: * omnis spíritus laudet Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Omnis spíritus laudet Dóminum.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Jesu, coróna célsior,

Et véritas sublímior,

Qui confiténti sérvulo

Reddis perénne prǽmium:

Da supplicánti cœ́tui,

Hujus rogátu, nóxii

Remissiónem críminis,

Rumpéndo nexum vínculi.

Anni revérso témpore,

Dies refúlsit lúmine,

Quo Sanctus hic de córpore

Migrávit inter sídera.

Hic vana terræ gáudia,

Et luculénta prǽdia,

Pollúta sorde députans,

Ovans tenet cæléstia.

Te, Christe, Rex piíssime,

Hic confiténdo júgiter,

Calcávit artes dǽmonum,

Sævúmque avérni príncipem.

Virtúte clarus, et fide,

Confessióne sédulus,

Jejúna membra déferens,

Dapes supérnas óbtinet.

Proínde te piíssime

Precámur omnes súpplices:

Nobis ut hujus grátia

Pœnas remíttas débitas.

Patri perénnis glória,

Natóque Patris único,

Sanctóque sit Paráclito,

Per omne semper sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, intra in gáudium Dómini tui.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctum Camíllum, ad animárum in extrémo agóne luctántium subsídium, singulári caritátis prærogatíva decorásti: ejus, quǽsumus, méritis, spíritum nobis tuæ dilectiónis infúnde; ut in hora éxitus nostri hostem víncere, et ad cæléstem mereámur corónam perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Ss. Symphorosæ et Septem Filiorum Martyrum

Ant. Vestri capílli cápitis omnes numeráti sunt: nolíte timére: multis passéribus melióres estis vos.

℣. Exsultábunt Sancti in glória.

℟. Lætabúntur in cubílibus suis.

Orémus.

Deus, qui nos concédis sanctórum Mártyrum tuórum Symphorósæ et filiórum ejus natalítia cólere: da nobis in ætérna beatitúdine de eórum societáte gaudére.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Exaltáre, Dómine.

Psalmus 93(1-11) [1]

93:1 Deus ultiónum Dóminus: * Deus ultiónum líbere egit.

93:2 Exaltáre, qui júdicas terram: * redde retributiónem supérbis.

93:3 Úsquequo peccatóres, Dómine, * úsquequo peccatóres gloriabúntur:

93:4 Effabúntur, et loquéntur iniquitátem: * loquéntur omnes, qui operántur injustítiam?

93:5 Pópulum tuum, Dómine, humiliavérunt: * et hereditátem tuam vexavérunt.

93:6 Víduam, et ádvenam interfecérunt: * et pupíllos occidérunt.

93:7 Et dixérunt: Non vidébit Dóminus, * nec intélleget Deus Jacob.

93:8 Intellégite, insipiéntes in pópulo: * et stulti, aliquándo sápite.

93:9 Qui plantávit aurem, non áudiet? * aut qui finxit óculum, non consíderat?

93:10 Qui córripit gentes, non árguet: * qui docet hóminem sciéntiam?

93:11 Dóminus scit cogitatiónes hóminum, * quóniam vanæ sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 93(12-23) [2]

93:12 Beátus homo, quem tu erudíeris, Dómine: * et de lege tua docúeris eum,

93:13 Ut mítiges ei a diébus malis: * donec fodiátur peccatóri fóvea.

93:14 Quia non repéllet Dóminus plebem suam: * et hereditátem suam non derelínquet.

93:15 Quoadúsque justítia convertátur in judícium: * et qui juxta illam omnes qui recto sunt corde.

93:16 Quis consúrget mihi advérsus malignántes? * aut quis stabit mecum advérsus operántes iniquitátem?

93:17 Nisi quia Dóminus adjúvit me: * paulo minus habitásset in inférno ánima mea.

93:18 Si dicébam: Motus est pes meus: * misericórdia tua, Dómine, adjuvábat me.

93:19 Secúndum multitúdinem dolórum meórum in corde meo: * consolatiónes tuæ lætificavérunt ánimam meam.

93:20 Numquid adhǽret tibi sedes iniquitátis: * qui fingis labórem in præcépto?

93:21 Captábunt in ánimam justi: * et sánguinem innocéntem condemnábunt.

93:22 Et factus est mihi Dóminus in refúgium: * et Deus meus in adjutórium spei meæ.

93:23 Et reddet illis iniquitátem ipsórum: et in malítia eórum dispérdet eos: * dispérdet illos Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 107 [3]

107:2 Parátum cor meum, Deus, parátum cor meum: * cantábo, et psallam in glória mea.

107:3 Exsúrge, glória mea, exsúrge, psaltérium et cíthara: * exsúrgam dilúculo.

107:4 Confitébor tibi in pópulis, Dómine: * et psallam tibi in natiónibus.

107:5 Quia magna est super cælos misericórdia tua: * et usque ad nubes véritas tua:

107:6 Exaltáre super cælos, Deus, et super omnem terram glória tua: * ut liberéntur dilécti tui.

107:7 Salvum fac déxtera tua, et exáudi me: * Deus locútus est in sancto suo:

107:8 Exsultábo, et dívidam Síchimam, * et convállem tabernaculórum dimétiar.

107:9 Meus est Gálaad, et meus est Manásses: * et Éphraim suscéptio cápitis mei.

107:10 Juda rex meus: * Moab lebes spei meæ.

107:10 In Idumǽam exténdam calceaméntum meum: * mihi alienígenæ amíci facti sunt.

107:11 Quis dedúcet me in civitátem munítam? * quis dedúcet me usque in Idumǽam?

107:12 Nonne tu, Deus, qui repulísti nos, * et non exíbis, Deus, in virtútibus nostris?

107:13 Da nobis auxílium de tribulatióne: * quia vana salus hóminis.

107:14 In Deo faciémus virtútem: * et ipse ad níhilum dedúcet inimícos nostros.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáre, Dómine, qui júdicas terram: redde retributiónem supérbis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quartodécimo Kaléndas Augústi Luna quarta Anno Dómini 2026

Sancti Vincéntii a Paulo, Presbýteri et Confessóris, Congregatiónis Presbyterórum Missiónis et Puellárum Caritátis Fundatóris, cæléstis ómnium caritátis Societátum Patróni; qui in Dómino obdormívit quinto Kaléndas Octóbris.

Colóssis, in Phrýgia, natális sancti Epaphræ, quem sanctus Paulus Apóstolus concaptívum appéllat. Hic, ab eódem Apóstolo Colóssis Epíscopus ordinátus, ibídem, clarus virtútibus, martýrii palmam, pro óvibus sibi commendátis, viríli agóne percépit; cujus corpus Romæ, in Basílica sanctæ Maríæ Majóris, cónditum est.

Tréviris sancti Martíni, Epíscopi et Mártyris.

Híspali, in Hispánia, pássio sanctárum Vírginum Justæ et Rufínæ, quæ, a Prǽside Diogeniáno comprehénsæ, primo equúlei extensióne et ungulárum laniatióne vexátæ, póstea cárcere, inédia et váriis torsiónibus sunt afflíctæ; tandem Justa in cárcere spíritum exhalávit, Rufínæ vero cervix, in confessióne Dómini, confrácta est.

Córdubæ, in Hispánia, sanctæ Aureæ Vírginis, beatórum Adúlphi et Joánnis Mártyrum soróris; quæ aliquándo in apostasíæ crimen a Mahumetáno Júdice indúcta est, sed mox, facti pǽnitens, iteráto certámine, hostem effúso sánguine superávit.

Romæ sancti Sýmmachi Papæ, qui, a schismaticórum factióne diútius fatigátus, demum, sanctitáte conspícuus, migrávit ad Dóminum.

Verónæ sancti Felícis Epíscopi.

Apud Scetim, Ægýpti montem, sancti Arsénii, Románæ Ecclésiæ Diáconi; qui, Theodósii témpore, in solitúdinem secéssit, ibíque, virtútibus ómnibus consummátus et jugi lacrimárum imbre perfúsus, spíritum Deo réddidit.

In Cappadócia sanctæ Macrínæ Vírginis, fíliæ sanctórum Basilíi et Emméliæ, atque soróris item sanctórum Episcopórum Basilíi Magni, Gregórii Nysséni et Petri Sebasténsis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Clamor meus.

Psalmus 101(2-13) [1]

101:2 Dómine, exáudi oratiónem meam: * et clamor meus ad te véniat.

101:3 Non avértas fáciem tuam a me: * in quacúmque die tríbulor, inclína ad me aurem tuam.

101:3 In quacúmque die invocávero te, * velóciter exáudi me.

101:4 Quia defecérunt sicut fumus dies mei: * et ossa mea sicut crémium aruérunt.

101:5 Percússus sum ut fænum, et áruit cor meum: * quia oblítus sum comédere panem meum.

101:6 A voce gémitus mei * adhǽsit os meum carni meæ.

101:7 Símilis factus sum pellicáno solitúdinis: * factus sum sicut nyctícorax in domicílio.

101:8 Vigilávi, * et factus sum sicut passer solitárius in tecto.

101:9 Tota die exprobrábant mihi inimíci mei: * et qui laudábant me, advérsum me jurábant.

101:10 Quia cínerem tamquam panem manducábam, * et potum meum cum fletu miscébam.

101:11 A fácie iræ et indignatiónis tuæ: * quia élevans allisísti me.

101:12 Dies mei sicut umbra declinavérunt: * et ego sicut fænum árui.

101:13 Tu autem, Dómine, in ætérnum pérmanes: * et memoriále tuum in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(14-23) [2]

101:14 Tu exsúrgens miseréberis Sion: * quia tempus miseréndi ejus, quia venit tempus.

101:15 Quóniam placuérunt servis tuis lápides ejus: * et terræ ejus miserebúntur.

101:16 Et timébunt gentes nomen tuum, Dómine, * et omnes reges terræ glóriam tuam.

101:17 Quia ædificávit Dóminus Sion: * et vidébitur in glória sua.

101:18 Respéxit in oratiónem humílium: * et non sprevit precem eórum.

101:19 Scribántur hæc in generatióne áltera: * et pópulus, qui creábitur, laudábit Dóminum:

101:20 Quia prospéxit de excélso sancto suo: * Dóminus de cælo in terram aspéxit:

101:21 Ut audíret gémitus compeditórum: * ut sólveret fílios interemptórum:

101:22 Ut annúntient in Sion nomen Dómini: * et laudem ejus in Jerúsalem.

101:23 In conveniéndo pópulos in unum, * et reges ut sérviant Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 101(24-29) [3]

101:24 Respóndit ei in via virtútis suæ: * Paucitátem diérum meórum núntia mihi.

101:25 Ne révoces me in dimídio diérum meórum: * in generatiónem et generatiónem anni tui.

101:26 Inítio tu, Dómine, terram fundásti: * et ópera mánuum tuárum sunt cæli.

101:27 Ipsi períbunt, tu autem pérmanes: * et omnes sicut vestiméntum veteráscent.

101:28 Et sicut opertórium mutábis eos, et mutabúntur: * tu autem idem ipse es, et anni tui non defícient.

101:29 Fílii servórum tuórum habitábunt: * et semen eórum in sǽculum dirigétur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamor meus, Dómine, ad te pervéniat: non avértas fáciem tuam a me.

Capitulum Responsorium Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os justi meditábitur sapiéntiam.

℟. Et lingua ejus loquétur judícium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctum Camíllum, ad animárum in extrémo agóne luctántium subsídium, singulári caritátis prærogatíva decorásti: ejus, quǽsumus, méritis, spíritum nobis tuæ dilectiónis infúnde; ut in hora éxitus nostri hostem víncere, et ad cæléstem mereámur corónam perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Dómine, Deus meus.

Psalmus 103(1-12) [1]

103:1 Bénedic, ánima mea, Dómino: * Dómine, Deus meus, magnificátus es veheménter.

103:1 Confessiónem, et decórem induísti: * amíctus lúmine sicut vestiménto:

103:2 Exténdens cælum sicut pellem: * qui tegis aquis superióra ejus.

103:3 Qui ponis nubem ascénsum tuum: * qui ámbulas super pennas ventórum.

103:4 Qui facis ángelos tuos, spíritus: * et minístros tuos ignem uréntem.

103:5 Qui fundásti terram super stabilitátem suam: * non inclinábitur in sǽculum sǽculi.

103:6 Abýssus, sicut vestiméntum, amíctus ejus: * super montes stabunt aquæ.

103:7 Ab increpatióne tua fúgient: * a voce tonítrui tui formidábunt.

103:8 Ascéndunt montes: et descéndunt campi * in locum, quem fundásti eis.

103:9 Términum posuísti, quem non transgrediéntur: * neque converténtur operíre terram.

103:10 Qui emíttis fontes in convállibus: * inter médium móntium pertransíbunt aquæ.

103:11 Potábunt omnes béstiæ agri: * exspectábunt ónagri in siti sua.

103:12 Super ea vólucres cæli habitábunt: * de médio petrárum dabunt voces.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(13-23) [2]

103:13 Rigans montes de superióribus suis: * de fructu óperum tuórum satiábitur terra:

103:14 Prodúcens fænum juméntis, * et herbam servitúti hóminum:

103:14 Ut edúcas panem de terra: * et vinum lætíficet cor hóminis:

103:15 Ut exhílaret fáciem in óleo: * et panis cor hóminis confírmet.

103:16 Saturabúntur ligna campi, et cedri Líbani, quas plantávit: * illic pásseres nidificábunt.

103:17 Heródii domus dux est eórum: * montes excélsi cervis: petra refúgium herináciis.

103:19 Fecit lunam in témpora: * sol cognóvit occásum suum.

103:20 Posuísti ténebras, et facta est nox: * in ipsa pertransíbunt omnes béstiæ silvæ.

103:21 Cátuli leónum rugiéntes, ut rápiant, * et quærant a Deo escam sibi.

103:22 Ortus est sol, et congregáti sunt: * et in cubílibus suis collocabúntur.

103:23 Exíbit homo ad opus suum: * et ad operatiónem suam usque ad vésperum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 103(24-35) [3]

103:24 Quam magnificáta sunt ópera tua, Dómine! * ómnia in sapiéntia fecísti: impléta est terra possessióne tua.

103:25 Hoc mare magnum, et spatiósum mánibus: * illic reptília, quorum non est númerus.

103:26 Animália pusílla cum magnis: * illic naves pertransíbunt.

103:27 Draco iste, quem formásti ad illudéndum ei: * ómnia a te exspéctant ut des illis escam in témpore.

103:28 Dante te illis, cólligent: * aperiénte te manum tuam, ómnia implebúntur bonitáte.

103:29 Averténte autem te fáciem, turbabúntur: * áuferes spíritum eórum, et defícient, et in púlverem suum reverténtur.

103:30 Emíttes spíritum tuum, et creabúntur: * et renovábis fáciem terræ.

103:31 Sit glória Dómini in sǽculum: * lætábitur Dóminus in opéribus suis:

103:32 Qui réspicit terram, et facit eam trémere: * qui tangit montes, et fúmigant.

103:33 Cantábo Dómino in vita mea: * psallam Deo meo, quámdiu sum.

103:34 Jucúndum sit ei elóquium meum: * ego vero delectábor in Dómino.

103:35 Defíciant peccatóres a terra, et iníqui ita ut non sint: * bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, Deus meus magnificátus es veheménter.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os justi * Meditábitur sapiéntiam.

℟. Os justi * Meditábitur sapiéntiam.

℣. Et lingua ejus loquétur judícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os justi * Meditábitur sapiéntiam.

℣. Lex Dei ejus in corde ipsíus.

℟. Et non supplantabúntur gressus ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctum Camíllum, ad animárum in extrémo agóne luctántium subsídium, singulári caritátis prærogatíva decorásti: ejus, quǽsumus, méritis, spíritum nobis tuæ dilectiónis infúnde; ut in hora éxitus nostri hostem víncere, et ad cæléstem mereámur corónam perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Ne tacúeris Deus.

Psalmus 108(2-13) [1]

108:2 Deus, laudem meam ne tacúeris: * quia os peccatóris, et os dolósi super me apértum est.

108:3 Locúti sunt advérsum me lingua dolósa, et sermónibus ódii circumdedérunt me: * et expugnavérunt me gratis.

108:4 Pro eo ut me dilígerent, detrahébant mihi: * ego autem orábam.

108:5 Et posuérunt advérsum me mala pro bonis: * et ódium pro dilectióne mea.

108:6 Constítue super eum peccatórem: * et diábolus stet a dextris ejus.

108:7 Cum judicátur, éxeat condemnátus: * et orátio ejus fiat in peccátum.

108:8 Fiant dies ejus pauci: * et episcopátum ejus accípiat alter.

108:9 Fiant fílii ejus órphani: * et uxor ejus vídua.

108:10 Nutántes transferántur fílii ejus, et mendícent: * et eiciántur de habitatiónibus suis.

108:11 Scrutétur fænerátor omnem substántiam ejus: * et dirípiant aliéni labóres ejus.

108:12 Non sit illi adjútor: * nec sit qui misereátur pupíllis ejus.

108:13 Fiant nati ejus in intéritum: * in generatióne una deleátur nomen ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(14-21) [2]

108:14 In memóriam rédeat iníquitas patrum ejus in conspéctu Dómini: * et peccátum matris ejus non deleátur.

108:15 Fiant contra Dóminum semper, et dispéreat de terra memória eórum: * pro eo quod non est recordátus fácere misericórdiam.

108:17 Et persecútus est hóminem ínopem, et mendícum, * et compúnctum corde mortificáre.

108:18 Et diléxit maledictiónem, et véniet ei: * et nóluit benedictiónem, et elongábitur ab eo.

108:18 Et índuit maledictiónem sicut vestiméntum, * et intrávit sicut aqua in interióra ejus, et sicut óleum in óssibus ejus.

108:19 Fiat ei sicut vestiméntum, quo operítur: * et sicut zona, qua semper præcíngitur.

108:20 Hoc opus eórum, qui détrahunt mihi apud Dóminum: * et qui loquúntur mala advérsus ánimam meam.

108:21 Et tu, Dómine, Dómine, fac mecum propter nomen tuum: * quia suávis est misericórdia tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 108(22-31) [3]

108:22 Líbera me quia egénus, et pauper ego sum: * et cor meum conturbátum est intra me.

108:23 Sicut umbra cum declínat, ablátus sum: * et excússus sum sicut locústæ.

108:24 Génua mea infirmáta sunt a jejúnio: * et caro mea immutáta est propter óleum.

108:25 Et ego factus sum oppróbrium illis: * vidérunt me, et movérunt cápita sua.

108:26 Ádjuva me, Dómine, Deus meus: * salvum me fac secúndum misericórdiam tuam.

108:27 Et sciant quia manus tua hæc: * et tu, Dómine, fecísti eam.

108:28 Maledícent illi, et tu benedíces: * qui insúrgunt in me, confundántur: servus autem tuus lætábitur.

108:29 Induántur qui détrahunt mihi, pudóre: * et operiántur sicut diplóide confusióne sua.

108:30 Confitébor Dómino nimis in ore meo: * et in médio multórum laudábo eum.

108:31 Quia ástitit a dextris páuperis, * ut salvam fáceret a persequéntibus ánimam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne tacúeris Deus, quia sermónibus ódii circumdedérunt me.

Capitulum Responsorium Versus {ex Commune aut Festo}

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei ejus * In corde ipsíus.

℟. Lex Dei ejus * In corde ipsíus.

℣. Et non supplantabúntur gressus ejus.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei ejus * In corde ipsíus.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctum Camíllum, ad animárum in extrémo agóne luctántium subsídium, singulári caritátis prærogatíva decorásti: ejus, quǽsumus, méritis, spíritum nobis tuæ dilectiónis infúnde; ut in hora éxitus nostri hostem víncere, et ad cæléstem mereámur corónam perveníre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Dominica VIII Post Pentecosten
Semiduplex Dominica minor

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Benedíctus Dóminus. ‡

Psalmus 143(1-8) [1]

143:1 Benedíctus Dóminus, ‡ Deus meus, qui docet manus meas ad prǽlium, * et dígitos meos ad bellum.

143:2 Misericórdia mea, et refúgium meum: * suscéptor meus, et liberátor meus:

143:2 Protéctor meus, et in ipso sperávi: * qui subdit pópulum meum sub me.

143:3 Dómine, quid est homo, quia innotuísti ei? * aut fílius hóminis, quia réputas eum?

143:4 Homo vanitáti símilis factus est: * dies ejus sicut umbra prætéreunt.

143:5 Dómine, inclína cælos tuos, et descénde: * tange montes, et fumigábunt.

143:6 Fúlgura coruscatiónem, et dissipábis eos: * emítte sagíttas tuas, et conturbábis eos.

143:7 Emítte manum tuam de alto, éripe me, et líbera me de aquis multis: * de manu filiórum alienórum.

143:8 Quorum os locútum est vanitátem: * et déxtera eórum, déxtera iniquitátis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedíctus Dóminus suscéptor meus et liberátor meus.

Ant. Beátus pópulus.

Psalmus 143(9-15) [2]

143:9 Deus, cánticum novum cantábo tibi: * in psaltério decachórdo psallam tibi.

143:10 Qui das salútem régibus: * qui redemísti David, servum tuum, de gládio malígno: éripe me.

143:11 Et érue me de manu filiórum alienórum, quorum os locútum est vanitátem: * et déxtera eórum, déxtera iniquitátis:

143:12 Quorum fílii, sicut novéllæ plantatiónes * in juventúte sua.

143:12 Fíliæ eórum compósitæ: * circumornátæ ut similitúdo templi.

143:13 Promptuária eórum plena, * eructántia ex hoc in illud.

143:13 Oves eórum fœtósæ, abundántes in egréssibus suis: * boves eórum crassæ.

143:14 Non est ruína macériæ, neque tránsitus: * neque clamor in platéis eórum.

143:15 Beátum dixérunt pópulum, cui hæc sunt: * beátus pópulus, cujus Dóminus Deus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus pópulus cujus Dóminus Deus ejus.

Ant. Magnus Dóminus.

Psalmus 144(1-7) [3]

144:1 Exaltábo te, Deus meus, rex: * et benedícam nómini tuo in sǽculum, et in sǽculum sǽculi.

144:2 Per síngulos dies benedícam tibi: * et laudábo nomen tuum in sǽculum, et in sǽculum sǽculi.

144:3 Magnus Dóminus, et laudábilis nimis: * et magnitúdinis ejus non est finis.

144:4 Generátio et generátio laudábit ópera tua: * et poténtiam tuam pronuntiábunt.

144:5 Magnificéntiam glóriæ sanctitátis tuæ loquéntur: * et mirabília tua narrábunt.

144:6 Et virtútem terribílium tuórum dicent: * et magnitúdinem tuam narrábunt.

144:7 Memóriam abundántiæ suavitátis tuæ eructábunt: * et justítia tua exsultábunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis: et magnitúdinis ejus non est finis.

Ant. Suávis Dóminus.

Psalmus 144(8-13a) [4]

144:8 Miserátor, et miséricors Dóminus: * pátiens, et multum miséricors.

144:9 Suávis Dóminus univérsis: * et miseratiónes ejus super ómnia ópera ejus.

144:10 Confiteántur tibi, Dómine, ómnia ópera tua: * et sancti tui benedícant tibi.

144:11 Glóriam regni tui dicent: * et poténtiam tuam loquéntur:

144:12 Ut notam fáciant fíliis hóminum poténtiam tuam: * et glóriam magnificéntiæ regni tui.

144:13 Regnum tuum regnum ómnium sæculórum: * et dominátio tua in omni generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suávis Dóminus univérsis: et miseratiónes ejus super ómnia ópera ejus.

Ant. Fidélis Dóminus. ‡

Psalmus 144(13b-21) [5]

144:13 Fidélis Dóminus ‡ in ómnibus verbis suis: * et sanctus in ómnibus opéribus suis.

144:14 Állevat Dóminus omnes qui córruunt: * et érigit omnes elísos.

144:15 Óculi ómnium in te sperant, Dómine: * et tu das escam illórum in témpore opportúno.

144:16 Áperis tu manum tuam: * et imples omne ánimal benedictióne.

144:17 Justus Dóminus in ómnibus viis suis: * et sanctus in ómnibus opéribus suis.

144:18 Prope est Dóminus ómnibus invocántibus eum: * ómnibus invocántibus eum in veritáte.

144:19 Voluntátem timéntium se fáciet: † et deprecatiónem eórum exáudiet: * et salvos fáciet eos.

144:20 Custódit Dóminus omnes diligéntes se: * et omnes peccatóres dispérdet.

144:21 Laudatiónem Dómini loquétur os meum: * et benedícat omnis caro nómini sancto ejus in sǽculum, et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Fidélis Dóminus in ómnibus verbis suis: et sanctus in ómnibus opéribus suis.

Capitulum Hymnus Versus {ex Psalterio secundum diem}

Rom 11:33

O Altitúdo divitiárum sapiéntiæ, et sciéntiæ Dei, quam incomprehensibília sunt judícia ejus, et investigábiles viæ ejus!

℟. Deo grátias.

Hymnus

Jam sol recédit ígneus:

Tu, lux perénnis, Únitas,

Nostris, beáta Trínitas,

Infúnde lumen córdibus.

Te mane laudum cármine,

Te deprecámur véspere;

Dignéris ut te súpplices

Laudémus inter cǽlites.

Patri, simúlque Fílio,

Tibíque, Sancte Spíritus,

Sicut fuit, sit júgiter

Sæclum per omne glória.

Amen.

℣. Vespertína orátio ascéndat ad te, Dómine.

℟. Et descéndat super nos misericórdia tua.

Canticum: Magnificat {Antiphona ex Proprio de Tempore}

Ant. Exaudísti, Dómine.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaudísti, Dómine, oratiónem servi tui, ut ædificárem templum nómini tuo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Largíre nobis, quǽsumus, Dómine, semper spíritum cogitándi quæ recta sunt, propítius et agéndi: ut, qui sine te esse non póssumus, secúndum te vívere valeámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Camilli de Lellis Confessoris

Ant. Hic vir despíciens mundum et terréna, triúmphans, divítias cælo cóndidit ore, manu.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui sanctum Camíllum, ad animárum in extrémo agóne luctántium subsídium, singulári caritátis prærogatíva decorásti: ejus, quǽsumus, méritis, spíritum nobis tuæ dilectiónis infúnde; ut in hora éxitus nostri hostem víncere, et ad cæléstem mereámur corónam perveníre.

Commemoratio S. Vincentii a Paulo Confessoris

Ant. Similábo eum viro sapiénti, qui ædificávit domum suam supra petram.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Deus, qui, ad evangelizándum paupéribus et ecclesiástici órdinis decórem promovéndum, beátum Vincéntium apostólica virtúte roborásti: præsta, quǽsumus; ut, cujus pia mérita venerámur, virtútum quoque instruámur exémplis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Intret orátio mea.

Psalmus 87 [1]

87:2 Dómine, Deus salútis meæ: * in die clamávi, et nocte coram te.

87:3 Intret in conspéctu tuo orátio mea: * inclína aurem tuam ad precem meam:

87:4 Quia repléta est malis ánima mea: * et vita mea inférno appropinquávit.

87:5 Æstimátus sum cum descendéntibus in lacum: * factus sum sicut homo sine adjutório, inter mórtuos liber.

87:6 Sicut vulneráti dormiéntes in sepúlcris, quorum non es memor ámplius: * et ipsi de manu tua repúlsi sunt.

87:7 Posuérunt me in lacu inferióri: * in tenebrósis, et in umbra mortis.

87:8 Super me confirmátus est furor tuus: * et omnes fluctus tuos induxísti super me.

87:9 Longe fecísti notos meos a me: * posuérunt me abominatiónem sibi.

87:9 Tráditus sum, et non egrediébar: * óculi mei languérunt præ inópia.

87:10 Clamávi ad te, Dómine, tota die: * expándi ad te manus meas.

87:11 Numquid mórtuis fácies mirabília: * aut médici suscitábunt, et confitebúntur tibi?

87:12 Numquid narrábit áliquis in sepúlcro misericórdiam tuam, * et veritátem tuam in perditióne?

87:13 Numquid cognoscéntur in ténebris mirabília tua, * et justítia tua in terra obliviónis?

87:14 Et ego ad te, Dómine, clamávi: * et mane orátio mea prævéniet te.

87:15 Ut quid, Dómine, repéllis oratiónem meam: * avértis fáciem tuam a me?

87:16 Pauper sum ego, et in labóribus a juventúte mea: * exaltátus autem, humiliátus sum et conturbátus.

87:17 In me transiérunt iræ tuæ: * et terróres tui conturbavérunt me.

87:18 Circumdedérunt me sicut aqua tota die: * circumdedérunt me simul.

87:19 Elongásti a me amícum et próximum: * et notos meos a miséria.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(1-12) [2]

102:1 Bénedic, ánima mea, Dómino: * et ómnia, quæ intra me sunt, nómini sancto ejus.

102:2 Bénedic, ánima mea, Dómino: * et noli oblivísci omnes retributiónes ejus.

102:3 Qui propitiátur ómnibus iniquitátibus tuis: * qui sanat omnes infirmitátes tuas.

102:4 Qui rédimit de intéritu vitam tuam: * qui corónat te in misericórdia et miseratiónibus.

102:5 Qui replet in bonis desidérium tuum: * renovábitur ut áquilæ juvéntus tua:

102:6 Fáciens misericórdias Dóminus: * et judícium ómnibus injúriam patiéntibus.

102:7 Notas fecit vias suas Móysi, * fíliis Israël voluntátes suas.

102:8 Miserátor, et miséricors Dóminus: * longánimis, et multum miséricors.

102:9 Non in perpétuum irascétur: * neque in ætérnum comminábitur.

102:10 Non secúndum peccáta nostra fecit nobis: * neque secúndum iniquitátes nostras retríbuit nobis.

102:11 Quóniam secúndum altitúdinem cæli a terra: * corroborávit misericórdiam suam super timéntes se.

102:12 Quantum distat ortus ab occidénte: * longe fecit a nobis iniquitátes nostras.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 102(13-22) [3]

102:13 Quómodo miserétur pater filiórum, misértus est Dóminus timéntibus se: * quóniam ipse cognóvit figméntum nostrum.

102:14 Recordátus est quóniam pulvis sumus: * homo, sicut fænum dies ejus, tamquam flos agri sic efflorébit.

102:16 Quóniam spíritus pertransíbit in illo, et non subsístet: * et non cognóscet ámplius locum suum.

102:17 Misericórdia autem Dómini ab ætérno, * et usque in ætérnum super timéntes eum.

102:17 Et justítia illíus in fílios filiórum, * his qui servant testaméntum ejus:

102:18 Et mémores sunt mandatórum ipsíus, * ad faciéndum ea.

102:19 Dóminus in cælo parávit sedem suam: * et regnum ipsíus ómnibus dominábitur.

102:20 Benedícite Dómino, omnes Ángeli ejus: * poténtes virtúte, faciéntes verbum illíus, ad audiéndam vocem sermónum ejus.

102:21 Benedícite Dómino, omnes virtútes ejus: * minístri ejus, qui fácitis voluntátem ejus.

102:22 Benedícite Dómino, ómnia ópera ejus: * in omni loco dominatiónis ejus, bénedic, ánima mea, Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intret orátio mea in conspéctu tuo, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Dominica VIII Post Pentecosten
Semiduplex Dominica minor
Commemoratio: S. Vincentii a Paulo Confessoris

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Dóminum, qui fecit nos, * Veníte, adorémus.

Ant. Dóminum, qui fecit nos, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Dóminum, qui fecit nos, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Dóminum, qui fecit nos, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Dóminum, qui fecit nos, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Dóminum, qui fecit nos, * Veníte, adorémus.

Hymnus {ex Psalterio secundum tempora}

Nocte surgéntes vigilémus omnes,

Semper in psalmis meditémur, atque

Voce concórdi Dómino canámus

Dúlciter hymnos.

Ut pio Regi páriter canéntes,

Cum suis Sanctis mereámur aulam

Íngredi cæli, simul et perénnem

Dúcere vitam.

Præstet hoc nobis Déitas beáta

Patris, ac Nati, paritérque Sancti

Spíritus, cujus résonat per omnem

Glória mundum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Beátus vir. ‡

Psalmus 1 [1]

1:1 Beátus vir, ‡ qui non ábiit in consílio impiórum, † et in via peccatórum non stetit, * et in cáthedra pestiléntiæ non sedit:

1:2 Sed in lege Dómini volúntas ejus, * et in lege ejus meditábitur die ac nocte.

1:3 Et erit tamquam lignum, quod plantátum est secus decúrsus aquárum, * quod fructum suum dabit in témpore suo:

1:3 Et fólium ejus non défluet: * et ómnia quæcúmque fáciet, prosperabúntur.

1:4 Non sic ímpii, non sic: * sed tamquam pulvis, quem próicit ventus a fácie terræ.

1:5 Ídeo non resúrgent ímpii in judício: * neque peccatóres in concílio justórum.

1:6 Quóniam novit Dóminus viam justórum: * et iter impiórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beátus vir qui in lege Dómini meditátur.

Ant. Servíte Dómino.

Psalmus 2 [2]

2:1 Quare fremuérunt gentes: * et pópuli meditáti sunt inánia?

2:2 Astitérunt reges terræ, et príncipes convenérunt in unum * advérsus Dóminum, et advérsus Christum ejus.

2:3 Dirumpámus víncula eórum: * et proiciámus a nobis jugum ipsórum.

2:4 Qui hábitat in cælis, irridébit eos: * et Dóminus subsannábit eos.

2:5 Tunc loquétur ad eos in ira sua, * et in furóre suo conturbábit eos.

2:6 Ego autem constitútus sum Rex ab eo super Sion montem sanctum ejus, * prǽdicans præcéptum ejus.

2:7 Dóminus dixit ad me: * Fílius meus es tu, ego hódie génui te.

2:8 Póstula a me, et dabo tibi gentes hereditátem tuam, * et possessiónem tuam términos terræ.

2:9 Reges eos in virga férrea, * et tamquam vas fíguli confrínges eos.

2:10 Et nunc, reges, intellégite: * erudímini, qui judicátis terram.

2:11 Servíte Dómino in timóre: * et exsultáte ei cum tremóre.

2:12 Apprehéndite disciplínam, nequándo irascátur Dóminus, * et pereátis de via justa.

2:13 Cum exárserit in brevi ira ejus: * beáti omnes qui confídunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Servíte Dómino in timóre, et exsultáte ei cum tremóre.

Ant. Exsúrge.

Psalmus 3 [3]

3:2 Dómine, quid multiplicáti sunt qui tríbulant me? * multi insúrgunt advérsum me.

3:3 Multi dicunt ánimæ meæ: * Non est salus ipsi in Deo ejus.

3:4 Tu autem, Dómine, suscéptor meus es, * glória mea, et exáltans caput meum.

3:5 Voce mea ad Dóminum clamávi: * et exaudívit me de monte sancto suo.

3:6 Ego dormívi, et soporátus sum: * et exsurréxi, quia Dóminus suscépit me.

3:7 Non timébo míllia pópuli circumdántis me: * exsúrge, Dómine, salvum me fac, Deus meus.

3:8 Quóniam tu percussísti omnes adversántes mihi sine causa: * dentes peccatórum contrivísti.

3:9 Dómini est salus: * et super pópulum tuum benedíctio tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, salvum me fac, Deus meus.

℣. Memor fui nocte nóminis tui, Dómine.

℟. Et custodívi legem tuam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro tértio Regum

3 Reg 9:1-5

1 Factum est autem cum perfecísset Sálomon ædifícium domus Dómini et ædifícium regis et omne quod optáverat et volúerat fácere,

2 Appáruit ei Dóminus secúndo, sicut apparúerat ei in Gábaon.

3 Dixítque Dóminus ad eum: Exaudívi oratiónem tuam et deprecatiónem tuam, quam deprecátus es coram me; sanctificávi domum hanc, quam ædificásti, ut pónerem nomen meum ibi in sempitérnum; et erunt óculi mei et cor meum ibi cunctis diébus.

4 Tu quoque, si ambuláveris coram me sicut ambulávit pater tuus in simplicitáte cordis et in æquitáte, et féceris ómnia quæ præcépi tibi et legítima mea et judícia mea serváveris,

5 Ponam thronum regni tui super Israël in sempitérnum, sicut locútus sum David, patri tuo dicens: Non auferétur vir de génere tuo de sólio Israël.

℣. Tu autem, Dómine, miserére nobis.

℟. Deo grátias.

℟. Præparáte corda vestra Dómino, et servíte illi soli:

* Et liberábit vos de mánibus inimicórum vestrórum.

℣. Convertímini ad eum in toto corde vestro, et auférte deos aliénos de médio vestri.

℟. Et liberábit vos de mánibus inimicórum vestrórum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

3 Reg 9:6-9

6 Si autem aversióne avérsi fuéritis vos et fílii vestri non sequéntes me nec custodiéntes mandáta mea et cæremónias meas quas propósui vobis, sed abiéritis et coluéritis deos aliénos et adoravéritis eos;

7 Áuferam Israël de superfície terræ quam dedi eis, et templum quod sanctificávi nómini meo proíciam a conspéctu meo, erítque Israël in provérbium et in fábulam cunctis pópulis,

8 Et domus hæc erit in exémplum: omnis qui transíerit per eam stupébit et sibilábit et dicet: Quare fecit Dóminus sic terræ huic et dómui huic?

9 Et respondébunt: Quia dereliquérunt Dóminum Deum suum, qui edúxit patres eórum de terra Ægýpti, et secúti sunt deos aliénos et adoravérunt eos et coluérunt eos; idcírco indúxit Dóminus super eos omne malum hoc.

℣. Tu autem, Dómine, miserére nobis.

℟. Deo grátias.

℟. Deus ómnium exaudítor est: ipse misit Angelum suum, et tulit me de óvibus patris mei:

* Et unxit me unctióne misericórdiæ suæ.

℣. Dóminus, qui erípuit me de ore leónis, et de manu béstiæ liberávit me.

℟. Et unxit me unctióne misericórdiæ suæ.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

3 Reg 9:10-14

10 Explétis autem annis vigínti postquam ædificáverat Sálomon duas domos, id est domus Dómini et domum regis

11 (Hiram rege Tyri præbénte Salomóni ligna cédrina et abiégna et aurum juxta omne quod opus habúerat), tunc dedit Sálomon Hiram vigínti óppida in terra Galilǽæ.

12 Et egréssus est Hiram de Tyro ut vidéret óppida, quæ déderat ei Sálomon, et non placuérunt ei,

13 Et ait: Hǽcine sunt civitátes, quas dedísti mihi, frater? Et appellávit eas terram Chabul usque in diem hanc.

14 Misit quoque Hiram ad regem Salomónem centum vigínti talénta auri.

℣. Tu autem, Dómine, miserére nobis.

℟. Deo grátias.

℟. Dóminus, qui erípuit me de ore leónis, et de manu béstiæ liberávit me,

* Ipse me erípiet de mánibus inimicórum meórum.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Ipse me erípiet de mánibus inimicórum meórum.

℣. Glória Patri, et Fílio, * et Spirítui Sancto.

℟. Ipse me erípiet de mánibus inimicórum meórum.

Nocturnus II.

Ant. Quam admirábile.

Psalmus 8 [4]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam admirábile est nomen tuum, Dómine, in univérsa terra!

Ant. Sedísti super thronum.

Psalmus 9(2-11) [5]

9:2 Confitébor tibi, Dómine, in toto corde meo: * narrábo ómnia mirabília tua.

9:3 Lætábor et exsultábo in te: * psallam nómini tuo, Altíssime.

9:4 In converténdo inimícum meum retrórsum: * infirmabúntur, et períbunt a fácie tua.

9:5 Quóniam fecísti judícium meum et causam meam: * sedísti super thronum, qui júdicas justítiam.

9:6 Increpásti gentes, et périit ímpius: * nomen eórum delésti in ætérnum, et in sǽculum sǽculi.

9:7 Inimíci defecérunt frámeæ in finem: * et civitátes eórum destruxísti.

9:7 Périit memória eórum cum sónitu: * et Dóminus in ætérnum pérmanet.

9:8 Parávit in judício thronum suum: * et ipse judicábit orbem terræ in æquitáte, judicábit pópulos in justítia.

9:10 Et factus est Dóminus refúgium páuperi: * adjútor in opportunitátibus, in tribulatióne.

9:11 Et sperent in te qui novérunt nomen tuum: * quóniam non dereliquísti quæréntes te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sedísti super thronum qui júdicas justítiam.

Ant. Exsúrge, Dómine.

Psalmus 9(12-21) [6]

9:12 Psállite Dómino, qui hábitat in Sion: * annuntiáte inter gentes stúdia ejus:

9:13 Quóniam requírens sánguinem eórum recordátus est: * non est oblítus clamórem páuperum.

9:14 Miserére mei, Dómine: * vide humilitátem meam de inimícis meis.

9:15 Qui exáltas me de portis mortis, * ut annúntiem omnes laudatiónes tuas in portis fíliæ Sion.

9:16 Exsultábo in salutári tuo: * infíxæ sunt gentes in intéritu, quem fecérunt.

9:16 In láqueo isto, quem abscondérunt, * comprehénsus est pes eórum.

9:17 Cognoscétur Dóminus judícia fáciens: * in opéribus mánuum suárum comprehénsus est peccátor.

9:18 Convertántur peccatóres in inférnum, * omnes gentes quæ obliviscúntur Deum.

9:19 Quóniam non in finem oblívio erit páuperis: * patiéntia páuperum non períbit in finem.

9:20 Exsúrge, Dómine, non confortétur homo: * judicéntur gentes in conspéctu tuo.

9:21 Constítue, Dómine, legislatórem super eos: * ut sciant gentes quóniam hómines sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, non præváleat homo.

℣. Média nocte surgébam ad confiténdum tibi.

℟. Super judícia justificatiónis tuæ.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ex libro sancti Augustíni Epíscopi de Civitáte Dei.

Liber 17. cap. 8. sub medio.

Facta est quidem nonnúlla imágo rei futúræ étiam in Salomóne, in eo quod templum ædificávit, et pacem hábuit secúndum nomen suum (Sálomon quippe pacíficus est Latíne), et in exórdio regni sui mirabíliter laudábilis fuit. Sed eádem sua persóna per umbram futúri prænuntiábat étiam ipse Christum Dóminum nostrum, non exhibébat. Unde quædam de illo ita scripta sunt, quasi de ipso ista prædícta sint, dum Scriptúra sancta étiam rebus gestis prophétans, quodámmodo in eo figúram delíneat futurórum.

℣. Tu autem, Dómine, miserére nobis.

℟. Deo grátias.

℟. Percússit Saul mille, et David decem míllia:

* Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Nonne iste est David, de quo canébant in choro, dicéntes: Saul percússit mille, et David decem míllia?

℟. Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Nam præter libros divínæ históriæ, ubi regnásse narrátur, Psalmus étiam septuagésimus primus título nóminis ejus inscríptus est. In quo tam multa dicúntur, quæ omníno ei conveníre non possunt, Dómino autem Christo aptíssima perspicuitáte convéniunt: ut evidénter appáreat, quod in illo figúra qualiscúmque adumbráta sit, in isto autem ipsa véritas præsentáta.

℣. Tu autem, Dómine, miserére nobis.

℟. Deo grátias.

℟. Montes Gélboë, nec ros nec plúvia véniant super vos,

* Ubi cecidérunt fortes Israël.

℣. Omnes montes, qui estis in circúitu ejus, vísitet Dóminus: a Gélboë autem tránseat.

℟. Ubi cecidérunt fortes Israël.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Notum est enim quibus términis regnum conclúsum fúerit Salomónis: et tamen in eo Psalmo légitur, ut ália táceam: Dominábitur a mari usque ad mare, et a flúmine usque ad términos orbis terræ; quod in Christo vidémus impléri. A flúmine quippe dominándi sumpsit exórdium, ubi baptizátus a Joánne, eódem monstránte, cœpit agnósci a discípulis, qui eum non solum magístrum, verum étiam Dóminum appellavérunt.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus III.

Ant. Ut quid, Dómine. ‡

Psalmus 9(22-32) [7]

9:22 Ut quid, Dómine, ‡ recessísti longe, * déspicis in opportunitátibus, in tribulatióne?

9:23 Dum supérbit ímpius, incénditur pauper: * comprehendúntur in consíliis quibus cógitant.

9:24 Quóniam laudátur peccátor in desidériis ánimæ suæ: * et iníquus benedícitur.

9:25 Exacerbávit Dóminum peccátor, * secúndum multitúdinem iræ suæ non quæret.

9:26 Non est Deus in conspéctu ejus: * inquinátæ sunt viæ illíus in omni témpore.

9:26 Auferúntur judícia tua a fácie ejus: * ómnium inimicórum suórum dominábitur.

9:27 Dixit enim in corde suo: * Non movébor a generatióne in generatiónem sine malo.

9:28 Cujus maledictióne os plenum est, et amaritúdine, et dolo: * sub lingua ejus labor et dolor.

9:29 Sedet in insídiis cum divítibus in occúltis: * ut interfíciat innocéntem.

9:30 Óculi ejus in páuperem respíciunt: * insidiátur in abscóndito, quasi leo in spelúnca sua.

9:30 Insidiátur ut rápiat páuperem: * rápere páuperem, dum áttrahit eum.

9:31 In láqueo suo humiliábit eum: * inclinábit se, et cadet, cum dominátus fúerit páuperum.

9:32 Dixit enim in corde suo: Oblítus est Deus, * avértit fáciem suam ne vídeat in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ut quid, Dómine, recessísti longe?

Ant. Exsúrge. ‡

Psalmus 9(33-39) [8]

9:33 Exsúrge, ‡ Dómine Deus, exaltétur manus tua: * ne obliviscáris páuperum.

9:34 Propter quid irritávit ímpius Deum? * dixit enim in corde suo: Non requíret.

9:35 Vides quóniam tu labórem et dolórem consíderas: * ut tradas eos in manus tuas.

9:35 Tibi derelíctus est pauper: * órphano tu eris adjútor.

9:36 Cóntere brácchium peccatóris et malígni: * quærétur peccátum illíus, et non inveniétur.

9:37 Dóminus regnábit in ætérnum, et in sǽculum sǽculi: * períbitis, gentes, de terra illíus.

9:38 Desidérium páuperum exaudívit Dóminus: * præparatiónem cordis eórum audívit auris tua.

9:39 Judicáre pupíllo et húmili, * ut non appónat ultra magnificáre se homo super terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine Deus, exaltétur manus tua.

Ant. Justus Dóminus.

Psalmus 10 [9]

10:2 In Dómino confído: † quómodo dícitis ánimæ meæ: * Tránsmigra in montem sicut passer?

10:3 Quóniam ecce peccatóres intendérunt arcum, † paravérunt sagíttas suas in pháretra, * ut sagíttent in obscúro rectos corde.

10:4 Quóniam quæ perfecísti, destruxérunt: * justus autem quid fecit?

10:5 Dóminus in templo sancto suo, * Dóminus in cælo sedes ejus.

10:5 Óculi ejus in páuperem respíciunt: * pálpebræ ejus intérrogant fílios hóminum.

10:6 Dóminus intérrogat justum et ímpium: * qui autem díligit iniquitátem, odit ánimam suam.

10:7 Pluet super peccatóres láqueos: * ignis, et sulphur, et spíritus procellárum pars cálicis eórum.

10:8 Quóniam justus Dóminus, et justítias diléxit: * æquitátem vidit vultus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Justus Dóminus et justítiam diléxit.

℣. Prævenérunt óculi mei ad te dilúculo.

℟. Ut meditárer elóquia tua, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 16:1-9

In illo témpore: Dixit Jesus discípulis suis parábolam hanc: Homo quidam erat dives, qui habébat víllicum, et hic diffamátus est apud illum quasi dissipásset bona ipsíus. Et réliqua.

Homilía sancti Hierónymi Presbýteri

Epistola 151 ad Algasium, quæst. 6, tom. 3

Si dispensátor iníqui mammónæ, dómini voce laudátur, quod de re iníqua sibi justítiam præparárit; et passus dispéndia dóminus laudat dispensatóris prudéntiam, quod advérsus dóminum quidem fraudulénter, sed pro se prudénter égerit: quanto magis Christus, qui nullum damnum sustinére potest, et pronus est ad cleméntiam, laudábit discípulos suos, si in eos qui creditúri sibi sunt, misericórdes fúerint?

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 8

Dénique post parábolam íntulit: Et ego vobis dico, Fácite vobis amícos de iníquo mammóna. Mammóna autem non Hebræórum, sed Syrórum lingua divítiæ nuncupántur, quod de iniquitáte colléctæ sint. Si ergo iníquitas bene dispensáta vértitur in justítiam; quanto magis sermo divínus, in quo nulla est iníquitas, qui et Apóstolis créditus est, si bene fúerit dispensátus, dispensatóres suos levábit in cælum?

℣. Tu autem, Dómine, miserére nobis.

℟. Deo grátias.

℟. Duo Séraphim clamábant alter ad álterum:

* Sanctus, sanctus, sanctus Dóminus Deus Sábaoth: * Plena est omnis terra glória ejus.

℣. Tres sunt qui testimónium dant in cælo: Pater, Verbum, et Spíritus Sanctus: et hi tres unum sunt.

℟. Sanctus, sanctus, sanctus Dóminus Deus Sábaoth.

℣. Glória Patri, et Fílio, * et Spirítui Sancto.

℟. Plena est omnis terra glória ejus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Quam ob rem séquitur: Qui fidélis est in mínimo, hoc est, in carnálibus; et in multis fidélis erit, hoc est, in spirituálibus. Qui autem in parvo iníquus est, ut non det frátribus ad uténdum, quod a Deo pro ómnibus est creátum; iste et in spirituáli pecúnia dividénda iníquus erit, ut non pro necessitáte, sed pro persónis doctrínam Dómini dívidat. Si autem, inquit, carnáles divítia, quæ labúntur, non bene dispensátis; veras æternásque divítias doctrínæ Dei quis credet vobis?

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Largíre nobis, quǽsumus, Dómine, semper spíritum cogitándi quæ recta sunt, propítius et agéndi: ut, qui sine te esse non póssumus, secúndum te vívere valeámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Allelúja.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, Dóminus regnávit, decórem índuit, allelúja, allelúja.

Ant. Jubiláte. ‡

Psalmus 99 [2]

99:2 Jubiláte ‡ Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo omnis terra, allelúja.

Ant. Benedícam te.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedícam te in vita mea, Dómine: et in nómine tuo levábo manus meas, allelúja.

Ant. Tres púeri.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Tres púeri jussu regis in fornácem missi sunt, non timéntes flammam ignis, dicéntes: Benedíctus Deus, allelúja.

Ant. Allelúja.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, laudáte Dóminum de cælis, allelúja, allelúja.

Capitulum Hymnus Versus {ex Psalterio secundum diem}

Apo 7:12

Benedíctio, et cláritas, et sapiéntia, et gratiárum áctio, honor, virtus, et fortitúdo Deo nostro in sǽcula sæculórum. Amen.

℟. Deo grátias.

Hymnus

Ecce, jam noctis tenuátur umbra,

Lux et auróræ rútilans corúscat:

Súpplices rerum Dóminum canóra

Voce precémur:

Ut reos culpæ miserátus omnem

Pellat angórem, tríbuat salútem,

Donet et nobis bona sempitérnæ

Múnera pacis.

Præstet hoc nobis Déitas beáta

Patris, ac Nati, paritérque Sancti

Spíritus, cujus résonat per omnem

Glória mundum.

Amen.

℣. Dóminus regnávit, decórem índuit.

℟. Índuit Dóminus fortitúdinem, et præcínxit se virtúte.

Canticum: Benedictus {Antiphona ex Proprio de Tempore}

Ant. Ait dóminus víllico:

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ait dóminus víllico: Quid hoc áudio de te? redde ratiónem villicatiónis tuæ, allelúja.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Largíre nobis, quǽsumus, Dómine, semper spíritum cogitándi quæ recta sunt, propítius et agéndi: ut, qui sine te esse non póssumus, secúndum te vívere valeámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Vincentii a Paulo Confessoris

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui, ad evangelizándum paupéribus et ecclesiástici órdinis decórem promovéndum, beátum Vincéntium apostólica virtúte roborásti: præsta, quǽsumus; ut, cujus pia mérita venerámur, virtútum quoque instruámur exémplis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 117 [1]

117:1 Confitémini Dómino quóniam bonus: * quóniam in sǽculum misericórdia ejus.

117:2 Dicat nunc Israël quóniam bonus: * quóniam in sǽculum misericórdia ejus.

117:3 Dicat nunc domus Aaron: * quóniam in sǽculum misericórdia ejus.

117:4 Dicant nunc qui timent Dóminum: * quóniam in sǽculum misericórdia ejus.

117:5 De tribulatióne invocávi Dóminum: * et exaudívit me in latitúdine Dóminus.

117:6 Dóminus mihi adjútor: * non timébo quid fáciat mihi homo.

117:7 Dóminus mihi adjútor: * et ego despíciam inimícos meos.

117:8 Bonum est confídere in Dómino, * quam confídere in hómine:

117:9 Bonum est speráre in Dómino, * quam speráre in princípibus.

117:10 Omnes gentes circuiérunt me: * et in nómine Dómini quia ultus sum in eos.

117:11 Circumdántes circumdedérunt me: * et in nómine Dómini quia ultus sum in eos.

117:12 Circumdedérunt me sicut apes, † et exarsérunt sicut ignis in spinis: * et in nómine Dómini quia ultus sum in eos.

117:13 Impúlsus evérsus sum ut cáderem: * et Dóminus suscépit me.

117:14 Fortitúdo mea, et laus mea Dóminus: * et factus est mihi in salútem.

117:15 Vox exsultatiónis, et salútis * in tabernáculis justórum.

117:16 Déxtera Dómini fecit virtútem: † déxtera Dómini exaltávit me, * déxtera Dómini fecit virtútem.

117:17 Non móriar, sed vivam: * et narrábo ópera Dómini.

117:18 Castígans castigávit me Dóminus: * et morti non trádidit me.

117:19 Aperíte mihi portas justítiæ, † ingréssus in eas confitébor Dómino: * hæc porta Dómini, justi intrábunt in eam.

117:21 Confitébor tibi quóniam exaudísti me: * et factus es mihi in salútem.

117:22 Lápidem, quem reprobavérunt ædificántes: * hic factus est in caput ánguli.

117:23 A Dómino factum est istud: * et est mirábile in óculis nostris.

117:24 Hæc est dies, quam fecit Dóminus: * exsultémus, et lætémur in ea.

117:25 O Dómine, salvum me fac, † o Dómine, bene prosperáre: * benedíctus qui venit in nómine Dómini.

117:26 Benedíximus vobis de domo Dómini: * Deus Dóminus, et illúxit nobis.

117:27 Constitúite diem solémnem in condénsis, * usque ad cornu altáris.

117:28 Deus meus es tu, et confitébor tibi: * Deus meus es tu, et exaltábo te.

117:28 Confitébor tibi quóniam exaudísti me * et factus es mihi in salútem.

117:29 Confitémini Dómino quóniam bonus: * quóniam in sǽculum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, confitémini Dómino, quóniam in sǽculum misericórdia ejus, allelúja, allelúja.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Tertiodécimo Kaléndas Augústi Luna quinta Anno Dómini 2026

Sancti Hierónymi Æmiliáni Confessóris, Congregatiónis Somáschæ Institutóris, cæléstis ómnium orphanórum ac derelíctæ juventútis Patróni; qui sexto Idus Februárii obdormívit in Dómino.

Antiochíæ pássio sanctæ Margarítæ, Vírginis et Mártyris.

In monte Carmélo sancti Elíæ Prophétæ.

In Judǽa natális beáti Joseph, qui cognominátus est Justus, quem Apóstoli cum beáto Matthía statuérunt ut locum apostolátus Judæ proditóris impléret; sed, cum sors cecidísset super Matthíam, ipse, nihilóminus prædicatiónis et sanctitátis offício insérviens, multámque pro fide Christi a Judǽis persecutiónem sústinens, victorióso fine quiévit. De quo étiam refértur quod venénum bíberit, et nihil ex hoc triste propter Dómini fidem pertúlerit.

Córdubæ, in Hispánia, sancti Pauli, Diáconi et Mártyris; qui, cum infidéles príncipes argúeret Mahuméticæ impietátis ac sævítiæ, et Christum constantíssime prædicáret, idcírco, eórum jussu necátus, ad prǽmia evolávit in cælum.

Damásci sanctórum Mártyrum Sabíni, Juliáni, Máximi, Macróbii, Cássiæ et Paulæ, cum áliis decem.

In Lusitánia sanctæ Wilgefórtis, Vírginis et Mártyris; quæ, pro Christiána fide ac pudicítia decértans, in cruce méruit gloriósum obtinére triúmphum.

Eódem die natális sanctórum Flaviáni Secúndi, Epíscopi Antiochéni, et Elíæ, Epíscopi Hierosolymitáni; qui, pro Sýnodo Chalcedonénsi ab Anastásio Imperatóre ambo in exsílium acti, victóres migrárunt ad Dóminum.

In pago Bononiénsi, in Gállia, sancti Vulmári Abbátis, admirándæ sanctitátis viri.

Tréviris sanctæ Sevéræ Vírginis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, deduc me, Dómine, in sémitam mandatórum tuórum, allelúja, allelúja.

Capitulum Responsorium Versus {Per Annum}

1 Joann. 4:16

Deus cáritas est: et qui manet in caritáte, in Deo manet, et Deus in eo.

℟. Deo grátias.

℟.br. Inclína cor meum, Deus, * In testimónia tua.

℟. Inclína cor meum, Deus, * In testimónia tua.

℣. Avérte óculos meos, ne vídeant vanitátem: in via tua vivífica me.

℟. In testimónia tua.

℣. Glória Patri, et Fílio, * et Spirítui Sancto.

℟. Inclína cor meum, Deus, * In testimónia tua.

℣. Ego dixi: Dómine, miserére mei.

℟. Sana ánimam meam, quia peccávi tibi.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Largíre nobis, quǽsumus, Dómine, semper spíritum cogitándi quæ recta sunt, propítius et agéndi: ut, qui sine te esse non póssumus, secúndum te vívere valeámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, tuus sum ego, salvum me fac, Dómine, allelúja, allelúja.

Capitulum Responsorium Versus {Per Annum}

Gal 6:2

Alter altérius ónera portáte, et sic adimplébitis legem Christi.

℟. Deo grátias.

℟.br. In ætérnum, Dómine, * Pérmanet verbum tuum.

℟. In ætérnum, Dómine, * Pérmanet verbum tuum.

℣. In sǽculum sǽculi véritas tua.

℟. Pérmanet verbum tuum.

℣. Glória Patri, et Fílio, * et Spirítui Sancto.

℟. In ætérnum, Dómine, * Pérmanet verbum tuum.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Largíre nobis, quǽsumus, Dómine, semper spíritum cogitándi quæ recta sunt, propítius et agéndi: ut, qui sine te esse non póssumus, secúndum te vívere valeámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Allelúja.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Allelúja, fáciem tuam, Dómine, illúmina super servum tuum, allelúja, allelúja.

Capitulum Responsorium Versus {Per Annum}

1 Cor 6:20

Empti enim estis prétio magno. Glorificáte et portáte Deum in córpore vestro.

℟. Deo grátias.

℟.br. Clamávi in toto corde meo: * Exáudi me, Dómine.

℟. Clamávi in toto corde meo: * Exáudi me, Dómine.

℣. Justificatiónes tuas requíram.

℟. Exáudi me, Dómine.

℣. Glória Patri, et Fílio, * et Spirítui Sancto.

℟. Clamávi in toto corde meo: * Exáudi me, Dómine.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Largíre nobis, quǽsumus, Dómine, semper spíritum cogitándi quæ recta sunt, propítius et agéndi: ut, qui sine te esse non póssumus, secúndum te vívere valeámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dixit Dóminus. ‡

Psalmus 109 [1]

109:1 Dixit Dóminus ‡ Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Dóminus Dómino meo: Sede a dextris meis.

Ant. Magna ópera Dómini:

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magna ópera Dómini: exquisíta in omnes voluntátes ejus.

Ant. Qui timet Dóminum.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui timet Dóminum, in mandátis ejus cupit nimis.

Ant. Sit nomen Dómini.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Sit nomen Dómini benedíctum in sǽcula.

Ant. Deus autem noster.

Psalmus 113 [5]

113:1 In éxitu Israël de Ægýpto, * domus Jacob de pópulo bárbaro:

113:2 Facta est Judǽa sanctificátio ejus, * Israël potéstas ejus.

113:3 Mare vidit, et fugit: * Jordánis convérsus est retrórsum.

113:4 Montes exsultavérunt ut aríetes, * et colles sicut agni óvium.

113:5 Quid est tibi, mare, quod fugísti: * et tu, Jordánis, quia convérsus es retrórsum?

113:6 Montes, exsultástis sicut aríetes, * et colles, sicut agni óvium.

113:7 A fácie Dómini mota est terra, * a fácie Dei Jacob.

113:8 Qui convértit petram in stagna aquárum, * et rupem in fontes aquárum.

113:9 Non nobis, Dómine, non nobis: * sed nómini tuo da glóriam.

113:10 Super misericórdia tua, et veritáte tua: * nequándo dicant gentes: Ubi est Deus eórum?

113:11 Deus autem noster in cælo: * ómnia quæcúmque vóluit, fecit.

113:12 Simulácra géntium argéntum, et aurum, * ópera mánuum hóminum.

113:13 Os habent, et non loquéntur: * óculos habent, et non vidébunt.

113:14 Aures habent, et non áudient: * nares habent, et non odorábunt.

113:15 Manus habent, et non palpábunt: † pedes habent, et non ambulábunt: * non clamábunt in gútture suo.

113:16 Símiles illis fiant qui fáciunt ea: * et omnes qui confídunt in eis.

113:17 Domus Israël sperávit in Dómino: * adjútor eórum et protéctor eórum est,

113:18 Domus Aaron sperávit in Dómino: * adjútor eórum et protéctor eórum est,

113:19 Qui timent Dóminum, speravérunt in Dómino: * adjútor eórum et protéctor eórum est.

113:20 Dóminus memor fuit nostri: * et benedíxit nobis:

113:20 Benedíxit dómui Israël: * benedíxit dómui Aaron.

113:21 Benedíxit ómnibus, qui timent Dóminum, * pusíllis cum majóribus.

113:22 Adíciat Dóminus super vos: * super vos, et super fílios vestros.

113:23 Benedícti vos a Dómino, * qui fecit cælum, et terram.

113:24 Cælum cæli Dómino: * terram autem dedit fíliis hóminum.

113:25 Non mórtui laudábunt te, Dómine: * neque omnes, qui descéndunt in inférnum.

113:26 Sed nos qui vívimus, benedícimus Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus autem noster in cælo: ómnia quæcúmque vóluit, fecit.

Capitulum Hymnus Versus {ex Psalterio secundum diem}

2 Cor 1:3-4

Benedíctus Deus, et Pater Dómini nostri Jesu Christi, Pater misericordiárum, et Deus totíus consolatiónis, qui consolátur nos in omni tribulatióne nostra.

℟. Deo grátias.

Hymnus

Lucis Creátor óptime,

Lucem diérum próferens,

Primórdiis lucis novæ,

Mundi parans oríginem:

Qui mane junctum vésperi

Diem vocári prǽcipis:

Illábitur tetrum chaos,

Audi preces cum flétibus.

Ne mens graváta crímine,

Vitæ sit exsul múnere,

Dum nil perénne cógitat,

Seséque culpis ílligat.

Cæléste pulset óstium:

Vitále tollat prǽmium:

Vitémus omne nóxium:

Purgémus omne péssimum.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

℣. Dirigátur, Dómine, orátio mea.

℟. Sicut incénsum in conspéctu tuo.

Canticum: Magnificat {Antiphona ex Proprio de Tempore}

Ant. Quid fáciam.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quid fáciam, quia dóminus meus aufert a me villicatiónem? Fódere non váleo, mendicáre erubésco. Scio quid fáciam, ut, cum amótus fúero a villicatióne, recípiant me in domos suas.

Preces Feriales{omittitur}

Oratio {ex Proprio de Tempore}

℣. Dómine, exáudi oratiónem meam.

℟. Et clamor meus ad te véniat.

Orémus.

Largíre nobis, quǽsumus, Dómine, semper spíritum cogitándi quæ recta sunt, propítius et agéndi: ut, qui sine te esse non póssumus, secúndum te vívere valeámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Hieronymi Æmiliani Confessoris

Ant. Similábo eum viro sapiénti, qui ædificávit domum suam supra petram.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Deus, misericordiárum pater, per mérita et intercessiónem beáti Hierónymi, quem órphanis adjutórem et patrem esse voluísti: concéde; ut spíritum adoptiónis, quo fílii tui nominámur et sumus, fidéliter custodiámus.

Commemoratio S. Vincentii a Paulo Confessoris

Ant. Hic vir despíciens mundum et terréna, triúmphans, divítias cælo cóndidit ore, manu.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui, ad evangelizándum paupéribus et ecclesiástici órdinis decórem promovéndum, beátum Vincéntium apostólica virtúte roborásti: præsta, quǽsumus; ut, cujus pia mérita venerámur, virtútum quoque instruámur exémplis.

Commemoratio S. Margaritæ, Virginis et Martyris

Ant. Veni, Sponsa Christi, áccipe corónam, quam tibi Dóminus præparávit in ætérnum.

℣. Spécie tua et pulchritúdine tua.

℟. Inténde, próspere procéde, et regna.

Orémus.

Indulgéntiam nobis, quǽsumus, Dómine, beáta Margaríta Virgo et Martyr implóret: quæ tibi grata semper éxstitit, et mérito castitátis, et tuæ professióne virtútis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Hieronymi Æmiliani Confessoris
Duplex
Tempora: Feria secunda infra Hebdomadam VIII post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Dóminus de cælo * prospéxit super fílios hóminum.

Psalmus 13 [1]

13:1 Dixit insípiens in corde suo: * non est Deus.

13:1 Corrúpti sunt, et abominábiles facti sunt in stúdiis suis: * non est qui fáciat bonum, non est usque ad unum.

13:2 Dóminus de cælo prospéxit super fílios hóminum, * ut vídeat si est intéllegens, aut requírens Deum.

13:3 Omnes declinavérunt, simul inútiles facti sunt: * non est qui fáciat bonum, non est usque ad unum.

13:3 Sepúlcrum patens est guttur eórum: † linguis suis dolóse agébant * venénum áspidum sub lábiis eórum.

13:3 Quorum os maledictióne et amaritúdine plenum est: * velóces pedes eórum ad effundéndum sánguinem.

13:3 Contrítio et infelícitas in viis eórum, † et viam pacis non cognovérunt: * non est timor Dei ante óculos eórum.

13:4 Nonne cognóscent omnes qui operántur iniquitátem, * qui dévorant plebem meam sicut escam panis?

13:5 Dóminum non invocavérunt, * illic trepidavérunt timóre, ubi non erat timor.

13:6 Quóniam Dóminus in generatióne justa est, † consílium ínopis confudístis: * quóniam Dóminus spes ejus est.

13:7 Quis dabit ex Sion salutáre Israël? * cum avérterit Dóminus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus de cælo prospéxit super fílios hóminum.

Ant. Qui operátur justítiam * requiéscet in monte sancto tuo, Dómine.

Psalmus 14 [2]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur justítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu ejus malígnus: * timéntes autem Dóminum gloríficat:

14:4 Qui jurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui operátur justítiam requiéscet in monte sancto tuo, Dómine.

Ant. Inclína, Dómine, * aurem tuam mihi, et exáudi verba mea.

Psalmus 16 [3]

16:1 Exáudi, Dómine, justítiam meam: * inténde deprecatiónem meam.

16:1 Áuribus pércipe oratiónem meam, * non in lábiis dolósis.

16:2 De vultu tuo judícium meum pródeat: * óculi tui vídeant æquitátes.

16:3 Probásti cor meum, et visitásti nocte: * igne me examinásti, et non est invénta in me iníquitas.

16:4 Ut non loquátur os meum ópera hóminum: * propter verba labiórum tuórum ego custodívi vias duras.

16:5 Pérfice gressus meos in sémitis tuis: * ut non moveántur vestígia mea.

16:6 Ego clamávi, quóniam exaudísti me, Deus: * inclína aurem tuam mihi, et exáudi verba mea.

16:7 Mirífica misericórdias tuas, * qui salvos facis sperántes in te.

16:8 A resisténtibus déxteræ tuæ custódi me, * ut pupíllam óculi.

16:8 Sub umbra alárum tuárum prótege me: * a fácie impiórum qui me afflixérunt.

16:9 Inimíci mei ánimam meam circumdedérunt, † ádipem suum conclusérunt: * os eórum locútum est supérbiam.

16:11 Proiciéntes me nunc circumdedérunt me: * óculos suos statuérunt declináre in terram.

16:12 Suscepérunt me sicut leo parátus ad prædam: * et sicut cátulus leónis hábitans in ábditis.

16:13 Exsúrge, Dómine, prǽveni eum, et supplánta eum: * éripe ánimam meam ab ímpio, frámeam tuam ab inimícis manus tuæ.

16:14 Dómine, a paucis de terra dívide eos in vita eórum: * de abscónditis tuis adimplétus est venter eórum.

16:14 Saturáti sunt fíliis: * et dimisérunt relíquias suas párvulis suis.

16:15 Ego autem in justítia apparébo conspéctui tuo: * satiábor cum apparúerit glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclína, Dómine, aurem tuam mihi, et exáudi verba mea.

℣. Mirífica Dómine misericórdias tuas.

℟. Qui salvos facis sperántes in te.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro tértio Regum

3 Reg 10:1-3

1 Sed et regína Saba audíta fama Salomónis in nómine Dómini, venit tentáre eum in ænigmátibus.

2 Et ingréssa Jerúsalem multo cum comitátu et divítiis, camélis portántibus arómata, et aurum infinítum nimis, et gemmas pretiósas, venit ad regem Salomónem, et locúta est ei univérsa quæ habébat in corde suo.

3 Et dócuit eam Sálomon ómnia verba quæ proposúerat; non fuit sermo qui regem posset latére, et non respondéret ei.

℣. Tu autem, Dómine, miserére nobis.

℟. Deo grátias.

℟. Recordáre, Dómine, testaménti tui, et dic Angelo percutiénti: Cesset jam manus tua,

* Ut non desolétur terra, et ne perdas omnem ánimam vivam.

℣. Ego sum qui peccávi, ego qui iníque egi: isti qui oves sunt, quid fecérunt? Avertátur, óbsecro, furor tuus, Dómine, a pópulo tuo.

℟. Ut non desolétur terra, et ne perdas omnem ánimam vivam.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

3 Reg 10:4-7

4 Videns autem regína Saba omnem sapiéntiam Salomónis et domum quam ædificáverat,

5 Et cibos mensæ ejus, et habitácula servórum, et órdines ministrántium, vestésque eórum, et pincérnas, et holocáusta quæ offerébat in domo Dómini, non habébat ultra spíritum;

6 Dixítque ad regem: Verus est sermo, quem audívi in terra mea

7 Super sermónibus tuis, et super sapiéntia tua: et non credébam narrántibus mihi, donec ipsa veni, et vidi óculis meis, et probávi quod média pars mihi nuntiáta non fúerit. Major est sapiéntia et ópera tua, quam rumor quem audívi.

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

3 Reg 10:8-11

8 Beáti viri tui, et beáti servi tui, qui stant coram te semper et áudiunt sapiéntiam tuam.

9 Sit Dóminus Deus tuus benedíctus, cui complacuísti, et pósuit te super thronum Israël, eo quod diléxerit Dóminus Israël in sempitérnum, et constítuit te regem ut fáceres judícium et justítiam.

10 Dedit ergo regi centum vigínti talénta auri, et arómata multa nimis, et gemmas pretiósas. Non sunt alláta ultra arómata tam multa, quam ea quæ dedit regína Saba regi Salomóni.

11 Sed et classis Hiram, quæ portábat aurum de Ophir, áttulit ex Ophir ligna thyína multa nimis, et gemmas pretiósas.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Nocturnus II.

Ant. Díligam te, * Dómine, virtus mea.

Psalmus 17(2-16b) [4]

17:2 Díligam te, Dómine, fortitúdo mea: * Dóminus firmaméntum meum, et refúgium meum, et liberátor meus.

17:3 Deus meus adjútor meus, * et sperábo in eum.

17:3 Protéctor meus, et cornu salútis meæ, * et suscéptor meus.

17:4 Laudans invocábo Dóminum: * et ab inimícis meis salvus ero.

17:5 Circumdedérunt me dolóres mortis: * et torréntes iniquitátis conturbavérunt me.

17:6 Dolóres inférni circumdedérunt me: * præoccupavérunt me láquei mortis.

17:7 In tribulatióne mea invocávi Dóminum, * et ad Deum meum clamávi.

17:7 Et exaudívit de templo sancto suo vocem meam: * et clamor meus in conspéctu ejus, introívit in aures ejus.

17:8 Commóta est, et contrémuit terra: * fundaménta móntium conturbáta sunt, et commóta sunt, quóniam irátus est eis.

17:9 Ascéndit fumus in ira ejus: † et ignis a fácie ejus exársit: * carbónes succénsi sunt ab eo.

17:10 Inclinávit cælos, et descéndit: * et calígo sub pédibus ejus.

17:11 Et ascéndit super Chérubim, et volávit: * volávit super pennas ventórum.

17:12 Et pósuit ténebras latíbulum suum, † in circúitu ejus tabernáculum ejus: * tenebrósa aqua in núbibus áëris.

17:13 Præ fulgóre in conspéctu ejus nubes transiérunt, * grando et carbónes ignis.

17:14 Et intónuit de cælo Dóminus, † et Altíssimus dedit vocem suam: * grando et carbónes ignis.

17:15 Et misit sagíttas suas, et dissipávit eos: * fúlgura multiplicávit, et conturbávit eos.

17:16 Et apparuérunt fontes aquárum, * et reveláta sunt fundaménta orbis terrárum:

17:16 Ab increpatióne tua, Dómine, * ab inspiratióne spíritus iræ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Díligam te, Dómine, virtus mea.

Ant. Retríbuet mihi Dóminus * secúndum justítiam meam.

Psalmus 17(17-35) [5]

17:17 Misit de summo, et accépit me: * et assúmpsit me de aquis multis.

17:18 Erípuit me de inimícis meis fortíssimis, † et ab his qui odérunt me: * quóniam confortáti sunt super me.

17:19 Prævenérunt me in die afflictiónis meæ: * et factus est Dóminus protéctor meus.

17:20 Et edúxit me in latitúdinem: * salvum me fecit, quóniam vóluit me.

17:21 Et retríbuet mihi Dóminus secúndum justítiam meam: * et secúndum puritátem mánuum meárum retríbuet mihi:

17:22 Quia custodívi vias Dómini, * nec ímpie gessi a Deo meo.

17:23 Quóniam ómnia judícia ejus in conspéctu meo: * et justítias ejus non répuli a me.

17:24 Et ero immaculátus cum eo: * et observábo me ab iniquitáte mea.

17:25 Et retríbuet mihi Dóminus secúndum justítiam meam: * et secúndum puritátem mánuum meárum in conspéctu oculórum ejus.

17:26 Cum sancto sanctus eris, * et cum viro innocénte ínnocens eris:

17:27 Et cum elécto eléctus eris: * et cum pervérso pervertéris.

17:28 Quóniam tu pópulum húmilem salvum fácies: * et óculos superbórum humiliábis.

17:29 Quóniam tu illúminas lucérnam meam, Dómine: * Deus meus, illúmina ténebras meas.

17:30 Quóniam in te erípiar a tentatióne, * et in Deo meo transgrédiar murum.

17:31 Deus meus, impollúta via ejus: † elóquia Dómini igne examináta: * protéctor est ómnium sperántium in se.

17:32 Quóniam quis Deus præter Dóminum? * aut quis Deus præter Deum nostrum?

17:33 Deus, qui præcínxit me virtúte: * et pósuit immaculátam viam meam.

17:34 Qui perfécit pedes meos tamquam cervórum, * et super excélsa státuens me.

17:35 Qui docet manus meas ad prǽlium: * et posuísti, ut arcum ǽreum, brácchia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Retríbuet mihi Dóminus secúndum justítiam meam.

Ant. Vivit Dóminus * et benedíctus Deus salútis meæ.

Psalmus 17(36a-51) [6]

17:36 Et dedísti mihi protectiónem salútis tuæ: * et déxtera tua suscépit me:

17:36 Et disciplína tua corréxit me in finem: * et disciplína tua ipsa me docébit.

17:37 Dilatásti gressus meos subtus me: * et non sunt infirmáta vestígia mea:

17:38 Pérsequar inimícos meos et comprehéndam illos: * et non convértar, donec defíciant.

17:39 Confríngam illos, nec póterunt stare: * cadent subtus pedes meos.

17:40 Et præcinxísti me virtúte ad bellum: * et supplantásti insurgéntes in me subtus me.

17:41 Et inimícos meos dedísti mihi dorsum, * et odiéntes me disperdidísti.

17:42 Clamavérunt, nec erat qui salvos fáceret ad Dóminum: * nec exaudívit eos.

17:43 Et commínuam eos, ut púlverem ante fáciem venti: * ut lutum plateárum delébo eos.

17:44 Erípies me de contradictiónibus pópuli: * constítues me in caput géntium.

17:45 Pópulus quem non cognóvi servívit mihi: * in audítu auris obedívit mihi.

17:46 Fílii aliéni mentíti sunt mihi, * fílii aliéni inveteráti sunt, et claudicavérunt a sémitis suis.

17:47 Vivit Dóminus, et benedíctus Deus meus: * et exaltétur Deus salútis meæ.

17:48 Deus, qui das vindíctas mihi, et subdis pópulos sub me: * liberátor meus de inimícis meis iracúndis.

17:49 Et ab insurgéntibus in me exaltábis me: * a viro iníquo erípies me.

17:50 Proptérea confitébor tibi in natiónibus, Dómine: * et nómini tuo psalmum dicam.

17:51 Magníficans salútes Regis ejus, † et fáciens misericórdiam Christo suo David: * et sémini ejus usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivit Dóminus et benedíctus Deus salútis meæ.

℣. Confitébor tibi in natiónibus, Dómine.

℟. Et nómini tuo psalmum dicam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Hieronymus, e gente patrícia Æmiliáni Venetiis ortus, a prima adolescéntia milítiæ addictus, difficillimis reipublicæ tempóribus Casto novo ad Quarum in móntibus Tarvisinis præfícitur. Arce ab hostibus capta, ipse in teterrimum carcerem detrúditur, mánibus ac pédibus vinctus; cui omni humana ope destituto beatíssima Virgo, ejus precibus exorata, clemens adest, víncula solvit, et per médios hostes, qui vias omnes obséderant, in Tarvisii conspéctum incólumum ducit. Urbem ingréssus, ad Deíparæ aram, cui se vóverat, mánicas, compedes, catenas, quas secum detulerat, in accepti beneficii testimónium suspendit. Reversus Venetias, cœpit pietátis stúdia impensius cólere, in páuperes mire effúsus, sed puerórum præsertim misértus, qui paréntibus orbati, egeni et sórdidi per urbem vagabántur; quos in ædes a se conductas recepit de suo alendos, et christiánis móribus imbuéndos.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Justum dedúxit Dóminus per vias rectas, et osténdit illi regnum Dei.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Per eos dies Venetias appúlerant beátus Cajetanus et Petrus Caráfa (postmodum Paulus quartus), qui, Hierónymi spíritu novoque instituto colligéndi órphanos probato, illum in Incurabílium hospitale adduxérunt, in quo órphanos simul educaret, atque ægrotis pari caritate inservíret. Mox eorúmdem hortatu in próximam continentem profectus, Brixiæ primum, deínde Bérgomi atque Novocómi orphanotróphia eréxit: Bérgomi præsertim, ubi præter duo, pro púeris unum et pro puellis álterum, domum excipiendis, novo in illis regiónibus exemplo, muliéribus a turpi vita ad pœniténtiam conversis, apéruit. Somaschæ, in humili pago agri Bergoménsis ad Vénetæ ditiónis fines, sibi ac suis ibi sedem constítuit, formamque indúxit, congregatiónis, cui proptérea a Somascha nomen factum; quam subinde auctam et propagatam, nedum orphanórum regímini et ecclesiárum cultui, sed ad majórem christianæ reipublicæ utilitátem, adolescéntium in litteris et bonis móribus institutióni in collegiis, academíis et seminariis addictam, sanctus Pius quintus inter religiósos ordines adscripsit, ceteríque Pontifices privilegiis ornarunt.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Índuit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Orphanis colligéndis intentus, Mediolanum proficíscitur atque Ticinum; et utrobíque collectis agmínibus puerórum, tectum, victum, vestem, magistros, nobílibus viris favéntibus, próvide constítuit. Inde Somascham redux, ómnibus ómnia factus, a nullo abhorrebat opere, quod in próximi bonum cédere prævidéret. Agricolis immixtus per agros sparsis, dum se illis adjutórem in meténdis frugibus præbet, mysteria fidei explicábat; puerórum cápita porígine fœda abstergens, et patienter tractans curábat; pútridis rusticórum vulnéribus medebátur eo successu, ut grátia curatiónum donatus censerétur. In monte, qui Somaschæ imminet, repérta specu, in illam se ábdidit; ubi, se flagellis cædens, dies integros jejunus tránsigens, oratióne in plurimum noctem protracta, super nudo saxo brevem somnum carpens, sui aliorúmque noxárum pœnas luebat. In hujus specus interiori recessu ex árido sílice exstillat aqua, precibus servi Dei, ut constant tradítio est, impetrata, quæ usque in hodiérnam diem jugiter manans, et in varias regiónes delata, ægris sanitátem plerumque conciliat. Tandem, ex contagióne quæ per omnem vallem serpebat, dum ægrotántibus inservit, et vita functos propriis humeris ad sepultúram defert, contracto morbo, annos natus sex et quinquagínta, quam paulo ante prædixerat, pretiósam mortem obiit anno millesimo quingentésimo trigesimo septimo. Quem plúribus in vita et post mortem miraculis illustrem, Benedíctus décimus quartus Beatórum, Clemens vero décimus tertius Sanctórum fastis solemniter adscripsit.

℣. Tu autem, Dómine, miserére nobis.

℟. Deo grátias.

℟. Iste homo perfécit ómnia quæ locútus est ei Deus, et dixit ad eum: Ingrédere in réquiem meam:

* Quia te vidi justum coram me ex ómnibus géntibus.

℣. Iste est, qui contémpsit vitam mundi, et pervénit ad cæléstia regna.

℟. Quia te vidi justum coram me ex ómnibus géntibus.

℣. Glória Patri, et Fílio, * et Spirítui Sancto.

℟. Quia te vidi justum coram me ex ómnibus géntibus.

Nocturnus III.

Ant. Exáudiat te * Dóminus in die tribulatiónis. ‡

Psalmus 19 [7]

19:2 Exáudiat te Dóminus in die tribulatiónis: * ‡ prótegat te nomen Dei Jacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ ejus.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exáudiat te Dóminus in die tribulatiónis.

Ant. Dómine, * in virtúte tua lætábitur rex. ‡

Psalmus 20 [8]

20:2 Dómine, in virtúte tua lætábitur rex: * ‡ et super salutáre tuum exsultábit veheménter.

20:3 Desidérium cordis ejus tribuísti ei: * et voluntáte labiórum ejus non fraudásti eum.

20:4 Quóniam prævenísti eum in benedictiónibus dulcédinis: * posuísti in cápite ejus corónam de lápide pretióso.

20:5 Vitam pétiit a te: * et tribuísti ei longitúdinem diérum in sǽculum, et in sǽculum sǽculi.

20:6 Magna est glória ejus in salutári tuo: * glóriam et magnum decórem impónes super eum.

20:7 Quóniam dabis eum in benedictiónem in sǽculum sǽculi: * lætificábis eum in gáudio cum vultu tuo.

20:8 Quóniam rex sperat in Dómino: * et in misericórdia Altíssimi non commovébitur.

20:9 Inveniátur manus tua ómnibus inimícis tuis: * déxtera tua invéniat omnes, qui te odérunt.

20:10 Pones eos ut clíbanum ignis in témpore vultus tui: * Dóminus in ira sua conturbábit eos, et devorábit eos ignis.

20:11 Fructum eórum de terra perdes: * et semen eórum a fíliis hóminum.

20:12 Quóniam declinavérunt in te mala: * cogitavérunt consília, quæ non potuérunt stabilíre.

20:13 Quóniam pones eos dorsum: * in relíquiis tuis præparábis vultum eórum.

20:14 Exaltáre, Dómine, in virtúte tua: * cantábimus et psallémus virtútes tuas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in virtúte tua lætábitur rex.

Ant. Exaltábo te, * Dómine, quóniam suscepísti me. ‡

Psalmus 29 [9]

29:2 Exaltábo te, Dómine, quóniam suscepísti me: * ‡ nec delectásti inimícos meos super me.

29:3 Dómine, Deus meus, clamávi ad te, * et sanásti me.

29:4 Dómine, eduxísti ab inférno ánimam meam: * salvásti me a descendéntibus in lacum.

29:5 Psállite Dómino, sancti ejus: * et confitémini memóriæ sanctitátis ejus.

29:6 Quóniam ira in indignatióne ejus: * et vita in voluntáte ejus.

29:6 Ad vésperum demorábitur fletus: * et ad matutínum lætítia.

29:7 Ego autem dixi in abundántia mea: * Non movébor in ætérnum.

29:8 Dómine, in voluntáte tua, * præstitísti decóri meo virtútem.

29:8 Avertísti fáciem tuam a me, * et factus sum conturbátus.

29:9 Ad te, Dómine, clamábo: * et ad Deum meum deprecábor.

29:10 Quæ utílitas in sánguine meo, * dum descéndo in corruptiónem?

29:10 Numquid confitébitur tibi pulvis, * aut annuntiábit veritátem tuam?

29:11 Audívit Dóminus, et misértus est mei: * Dóminus factus est adjútor meus.

29:12 Convertísti planctum meum in gáudium mihi: * conscidísti saccum meum, et circumdedísti me lætítia:

29:13 Ut cantet tibi glória mea, et non compúngar: * Dómine, Deus meus, in ætérnum confitébor tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltábo te, Dómine, quóniam suscepísti me.

℣. Psállite Dómino sancti ejus.

℟. Et confitémini memóriæ sanctitátis ejus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 19:13-21

In illo témpore: Obláti sunt Jesu párvuli, ut manus eis impóneret, et oraret. Et réliqua.

Homilía sancti Joánnis Chrysostomi

Homilia 62 in Matthæum

Cur discípuli púeros abigebant? Dignitátis causa. Quid ergo ille? Ut doceat illos modeste sapere, fastumque mundanum conculcare, et suscipit, et ulnis complectitur, talibúsque regnum cælórum pollicétur; id quod étiam dixit superius. Et nos ígitur, si volumus heredes esse cælórum, hanc virtútem cum diligéntia magna sectemur. Hoc est enim philosophíæ culmen, simplicem esse cum prudéntia; hæc vita est angelica. Anima enim puéruli ómnibus animi morbis vacua est; non memóriam retinet injuriárum, sed eas inferéntes adit ut amicos, ac si nihil factum esset. Et quamvis a matre verbéribus cædátur, eam semper quærit, et ómnibus antepónit.

℣. Tu autem, Dómine, miserére nobis.

℟. Deo grátias.

℟. Iste est qui ante Deum magnas virtútes operátus est, et de omni corde suo laudávit Dóminum:

* Ipse intercédat pro peccátis ómnium populórum.

℣. Ecce homo sine queréla, verus Dei cultor, ábstinens se ab omni ópere malo, et pérmanens in innocéntia sua.

℟. Ipse intercédat pro peccátis ómnium populórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Si regínam ipsi ostendas diadémate ornatam, non præfert eam matri pannis detritis vestitæ, malletque illam incultam vidére, quam regínam mirifice amíctam. Nam, quod suum, quod aliénum est, non ex paupertáte vel divítiis, sed ex amóre existimare solet; et nihil plus requirit quam necessaria, atque ut lacte repletus est, statim a mamma abscedit. Non eisdem, quibus nos, ærumnis prémitur, nec pecuniárum jactura, rebusque simílibus; nec iisdem, quibus nos, fluxis rebus lætátur, neque córporum pulchritúdinem mirátur. Ideo dicebat: Talium est enim regnum cælórum; ut ex proposito voluntátis illa operemur, quæ natúra sua púeri faciunt.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Quia enim pharisæi non aliunde quam a nequítia et arrogántia ad agéndum ferebántur, ideo ubíque discipulos suos simplices esse jubet, illosque subíndicat, dum hos instituit. Nihil enim ita supérbiam parit, ut principátus et primi conséssus. Quóniam ígitur discípuli per totum terrárum orbem multum honoris consecuturi erant, ipsórum animos prævenit, nec sinit eos humánum quid pati, nec honórema vulgo expétere, vel ante alios sese efferre. Nam, etiamsi hæc parva vidéntur esse, at malis ingéntibus causam præbent. Sic enim institúti pharisæi in malórum culmen ascendérunt, salutatiónes, primos conséssus et médios requiréntes; hinc in ardentem glóriæ cupiditátem, inde vero in impietátem lapsi sunt.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, misericordiárum pater, per mérita et intercessiónem beáti Hierónymi, quem órphanis adjutórem et patrem esse voluísti: concéde; ut spíritum adoptiónis, quo fílii tui nominámur et sumus, fidéliter custodiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte * Deo in voce exsultatiónis.

Psalmus 46 [1]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo in voce exsultatiónis.

Ant. Inténde * voci oratiónis meæ, Rex meus et Deus meus.

Psalmus 5 [2]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit juxta te malígnus: * neque permanébunt injústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in justítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * júdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces justo.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde voci oratiónis meæ, Rex meus et Deus meus.

Ant. Deus majestátis * intónuit: afférte glóriam nómini ejus.

Psalmus 28 [3]

28:1 Afférte Dómino, fílii Dei: * afférte Dómino fílios aríetum.

28:2 Afférte Dómino glóriam et honórem, afférte Dómino glóriam nómini ejus: * adoráte Dóminum in átrio sancto ejus.

28:3 Vox Dómini super aquas, Deus majestátis intónuit: * Dóminus super aquas multas.

28:4 Vox Dómini in virtúte: * vox Dómini in magnificéntia.

28:5 Vox Dómini confringéntis cedros: * et confrínget Dóminus cedros Líbani:

28:6 Et commínuet eas tamquam vítulum Líbani: * et diléctus quemádmodum fílius unicórnium.

28:7 Vox Dómini intercidéntis flammam ignis: * vox Dómini concutiéntis desértum: et commovébit Dóminus desértum Cades.

28:9 Vox Dómini præparántis cervos, et revelábit condénsa: * et in templo ejus omnes dicent glóriam.

28:10 Dóminus dilúvium inhabitáre facit: * et sedébit Dóminus Rex in ætérnum.

28:11 Dóminus virtútem pópulo suo dabit: * Dóminus benedícet pópulo suo in pace.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus majestátis intónuit: afférte glóriam nómini ejus.

Ant. Laudámus nomen tuum * ínclitum, Deus noster.

Canticum David [4]

1 Par. 29:10-13

29:10 Benedíctus es, Dómine, Deus Israël patris nostri, * ab ætérno in ætérnum.

29:11 Tua est, Dómine, magnificéntia, et poténtia, * et glória, atque victória:

29:11 Et tibi laus: * cuncta enim quæ in cælo sunt, et in terra, tua sunt:

29:11 Tuum, Dómine, regnum, * et tu es super omnes príncipes.

29:12 Tuæ divítiæ, et tua est glória: * tu domináris ómnium,

29:12 In manu tua virtus et poténtia: * in manu tua magnitúdo, et impérium ómnium.

29:13 Nunc ígitur, Deus noster, confitémur tibi, * et laudámus nomen tuum ínclitum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudámus nomen tuum ínclitum, Deus noster.

Ant. Laudáte * Dóminum omnes gentes. ‡

Psalmus 116 [5]

116:1 Laudáte Dóminum, omnes gentes: * ‡ laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum omnes gentes.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Jesu, coróna célsior,

Et véritas sublímior,

Qui confiténti sérvulo

Reddis perénne prǽmium:

Da supplicánti cœ́tui,

Hujus rogátu, nóxii

Remissiónem críminis,

Rumpéndo nexum vínculi.

Anni revérso témpore,

Dies refúlsit lúmine,

Quo Sanctus hic de córpore

Migrávit inter sídera.

Hic vana terræ gáudia,

Et luculénta prǽdia,

Pollúta sorde députans,

Ovans tenet cæléstia.

Te, Christe, Rex piíssime,

Hic confiténdo júgiter,

Calcávit artes dǽmonum,

Sævúmque avérni príncipem.

Virtúte clarus, et fide,

Confessióne sédulus,

Jejúna membra déferens,

Dapes supérnas óbtinet.

Proínde te piíssime

Precámur omnes súpplices:

Nobis ut hujus grátia

Pœnas remíttas débitas.

Patri perénnis glória,

Natóque Patris único,

Sanctóque sit Paráclito,

Per omne semper sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, intra in gáudium Dómini tui.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, misericordiárum pater, per mérita et intercessiónem beáti Hierónymi, quem órphanis adjutórem et patrem esse voluísti: concéde; ut spíritum adoptiónis, quo fílii tui nominámur et sumus, fidéliter custodiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Margaritæ, Virginis et Martyris

Ant. Símile est regnum cælórum hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Orémus.

Indulgéntiam nobis, quǽsumus, Dómine, beáta Margaríta Virgo et Martyr implóret: quæ tibi grata semper éxstitit, et mérito castitátis, et tuæ professióne virtútis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ínnocens mánibus.

Psalmus 23 [1]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(2-7b) [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(8-15b) [3]

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ínnocens mánibus et mundo corde ascéndet in montem Dómini.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Duodécimo Kaléndas Augústi Luna sexta Anno Dómini 2026

Romæ sanctæ Praxédis Vírginis, quæ, in omni castitáte et lege divína cum esset erudíta, vigíliis et oratiónibus atque jejúniis assídue vacans, quiévit in Christo, sepúltaque est, juxta sorórem suam Pudentiánam, via Salária.

Babylóne sancti Daniélis Prophétæ.

Cománæ, in Arménia, sancti Zótici, Epíscopi et Mártyris; qui sub Sevéro coronátus est.

Massíliæ, in Gállia, natális sancti Victóris, qui, cum esset miles, et nec militáre neque idólis sacrificáre vellet, hinc, primo in cárcerem trusus ibíque ab Angelo visitátus, deínde váriis cruciátibus punítus, novíssime, contrítus in mola pistória, martýrium consummávit. Passi sunt cum ipso et tres mílites, id est Alexánder, Feliciánus et Longínus.

Trecis, in Gállia, pássio sanctórum Cláudii, Justi, Jucundíni et Sociórum quinque, sub Aureliáno Imperatóre.

Ibídem sanctæ Júliæ, Vírginis et Mártyris.

Argentoráti sancti Arbogásti Epíscopi, miráculis clari.

In Sýria sancti Joánnis Mónachi, qui éxstitit colléga sancti Simeónis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Illuminátio mea.

Psalmus 26(1-6) [1]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum ejus.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo ejus hóstiam vociferatiónis: * cantábo, et psalmum dicam Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 26(7-14) [2]

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adjútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 27 [3]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum ejus * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adjútor meus, et protéctor meus: * in ipso sperávit cor meum, et adjútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illuminátio mea et salus mea Dóminus.

Capitulum Responsorium Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os justi meditábitur sapiéntiam.

℟. Et lingua ejus loquétur judícium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, misericordiárum pater, per mérita et intercessiónem beáti Hierónymi, quem órphanis adjutórem et patrem esse voluísti: concéde; ut spíritum adoptiónis, quo fílii tui nominámur et sumus, fidéliter custodiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In tua justítia.

Psalmus 30(2-9) [1]

30:2 In te, Dómine, sperávi, non confúndar in ætérnum: * in justítia tua líbera me.

30:3 Inclína ad me aurem tuam, * accélera ut éruas me.

30:3 Esto mihi in Deum protectórem, et in domum refúgii: * ut salvum me fácias.

30:4 Quóniam fortitúdo mea, et refúgium meum es tu: * et propter nomen tuum dedúces me, et enútries me.

30:5 Edúces me de láqueo hoc, quem abscondérunt mihi: * quóniam tu es protéctor meus.

30:6 In manus tuas comméndo spíritum meum: * redemísti me, Dómine, Deus veritátis.

30:7 Odísti observántes vanitátes, * supervácue.

30:7 Ego autem in Dómino sperávi: * exsultábo, et lætábor in misericórdia tua.

30:8 Quóniam respexísti humilitátem meam, * salvásti de necessitátibus ánimam meam.

30:9 Nec conclusísti me in mánibus inimíci: * statuísti in loco spatióso pedes meos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(10-19) [2]

30:10 Miserére mei, Dómine, quóniam tríbulor: * conturbátus est in ira óculus meus, ánima mea, et venter meus:

30:11 Quóniam defécit in dolóre vita mea: * et anni mei in gemítibus.

30:11 Infirmáta est in paupertáte virtus mea: * et ossa mea conturbáta sunt.

30:12 Super omnes inimícos meos factus sum oppróbrium et vicínis meis valde: * et timor notis meis.

30:12 Qui vidébant me, foras fugérunt a me: * oblivióni datus sum, tamquam mórtuus a corde.

30:13 Factus sum tamquam vas pérditum: * quóniam audívi vituperatiónem multórum commorántium in circúitu.

30:14 In eo dum convenírent simul advérsum me, * accípere ánimam meam consiliáti sunt.

30:15 Ego autem in te sperávi, Dómine: * dixi: Deus meus es tu: in mánibus tuis sortes meæ.

30:16 Éripe me de manu inimicórum meórum, * et a persequéntibus me.

30:17 Illústra fáciem tuam super servum tuum, salvum me fac in misericórdia tua: * Dómine, non confúndar, quóniam invocávi te.

30:18 Erubéscant ímpii, et deducántur in inférnum: * muta fiant lábia dolósa.

30:19 Quæ loquúntur advérsus justum iniquitátem: * in supérbia, et in abusióne.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(20-25) [3]

30:20 Quam magna multitúdo dulcédinis tuæ, Dómine, * quam abscondísti timéntibus te.

30:20 Perfecísti eis, qui sperant in te, * in conspéctu filiórum hóminum.

30:21 Abscóndes eos in abscóndito faciéi tuæ * a conturbatióne hóminum.

30:21 Próteges eos in tabernáculo tuo * a contradictióne linguárum.

30:22 Benedíctus Dóminus: * quóniam mirificávit misericórdiam suam mihi in civitáte muníta.

30:23 Ego autem dixi in excéssu mentis meæ: * Projéctus sum a fácie oculórum tuórum.

30:23 Ídeo exaudísti vocem oratiónis meæ, * dum clamárem ad te.

30:24 Dilígite Dóminum omnes sancti ejus: * quóniam veritátem requíret Dóminus, et retríbuet abundánter faciéntibus supérbiam.

30:25 Viríliter ágite, et confortétur cor vestrum, * omnes, qui sperátis in Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In tua justítia líbera me, Dómine.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os justi * Meditábitur sapiéntiam.

℟. Os justi * Meditábitur sapiéntiam.

℣. Et lingua ejus loquétur judícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os justi * Meditábitur sapiéntiam.

℣. Lex Dei ejus in corde ipsíus.

℟. Et non supplantabúntur gressus ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, misericordiárum pater, per mérita et intercessiónem beáti Hierónymi, quem órphanis adjutórem et patrem esse voluísti: concéde; ut spíritum adoptiónis, quo fílii tui nominámur et sumus, fidéliter custodiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Exsultáte, justi.

Psalmus 31 [1]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu ejus dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et injustítiam meam non abscóndi.

31:5 Dixi: Confitébor advérsum me injustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, justi, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(1-11) [2]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(12-22) [3]

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultáte, justi, et gloriámini, omnes recti corde.

Capitulum Responsorium Versus {ex Commune aut Festo}

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei ejus * In corde ipsíus.

℟. Lex Dei ejus * In corde ipsíus.

℣. Et non supplantabúntur gressus ejus.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei ejus * In corde ipsíus.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, misericordiárum pater, per mérita et intercessiónem beáti Hierónymi, quem órphanis adjutórem et patrem esse voluísti: concéde; ut spíritum adoptiónis, quo fílii tui nominámur et sumus, fidéliter custodiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Inclinávit Dóminus * aurem suam mihi.

Psalmus 114 [1]

114:1 Diléxi, quóniam exáudiet Dóminus * vocem oratiónis meæ.

114:2 Quia inclinávit aurem suam mihi: * et in diébus meis invocábo.

114:3 Circumdedérunt me dolóres mortis: * et perícula inférni invenérunt me.

114:3 Tribulatiónem et dolórem invéni: * et nomen Dómini invocávi.

114:4 O Dómine, líbera ánimam meam: † miséricors Dóminus, et justus, * et Deus noster miserétur.

114:6 Custódiens párvulos Dóminus: * humiliátus sum, et liberávit me.

114:7 Convértere, ánima mea, in réquiem tuam: * quia Dóminus benefécit tibi.

114:8 Quia erípuit ánimam meam de morte: † óculos meos a lácrimis, * pedes meos a lapsu.

114:9 Placébo Dómino * in regióne vivórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclinávit Dóminus aurem suam mihi.

Ant. Vota mea * Dómino reddam coram omni pópulo ejus.

Psalmus 115 [2]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vota mea Dómino reddam coram omni pópulo ejus.

Ant. Clamávi * et Dóminus exaudívit me.

Psalmus 119 [3]

119:1 Ad Dóminum cum tribulárer clamávi: * et exaudívit me.

119:2 Dómine, líbera ánimam meam a lábiis iníquis, * et a lingua dolósa.

119:3 Quid detur tibi, aut quid apponátur tibi * ad linguam dolósam?

119:4 Sagíttæ poténtis acútæ, * cum carbónibus desolatóriis.

119:5 Heu mihi, quia incolátus meus prolongátus est: † habitávi cum habitántibus Cedar: * multum íncola fuit ánima mea.

119:7 Cum his, qui odérunt pacem, eram pacíficus: * cum loquébar illis, impugnábant me gratis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamávi et Dóminus exaudívit me.

Ant. Auxílium meum * a Dómino, qui fecit cælum et terram.

Psalmus 120 [4]

120:1 Levávi óculos meos in montes, * unde véniet auxílium mihi.

120:2 Auxílium meum a Dómino, * qui fecit cælum et terram.

120:3 Non det in commotiónem pedem tuum: * neque dormítet qui custódit te.

120:4 Ecce, non dormitábit neque dórmiet, * qui custódit Israël.

120:5 Dóminus custódit te, Dóminus protéctio tua, * super manum déxteram tuam.

120:6 Per diem sol non uret te: * neque luna per noctem.

120:7 Dóminus custódit te ab omni malo: * custódiat ánimam tuam Dóminus.

120:8 Dóminus custódiat intróitum tuum, et éxitum tuum: * ex hoc nunc, et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxílium meum a Dómino, qui fecit cælum et terram.

Ant. Lætátus sum * in his, quæ dicta sunt mihi. ‡

Psalmus 121 [5]

121:1 Lætátus sum in his, quæ dicta sunt mihi: * ‡ In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætátus sum in his, quæ dicta sunt mihi.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit suprémos

Laudis honóres.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Magnificat {Antiphona ex Proprio Sanctorum}

Ant. Hic vir despíciens mundum * et terréna, triúmphans, divítias cælo cóndidit ore, manu.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hic vir despíciens mundum et terréna, triúmphans, divítias cælo cóndidit ore, manu.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, misericordiárum pater, per mérita et intercessiónem beáti Hierónymi, quem órphanis adjutórem et patrem esse voluísti: concéde; ut spíritum adoptiónis, quo fílii tui nominámur et sumus, fidéliter custodiámus.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Praxedis Virginis

Ant. Veni, Sponsa Christi, áccipe corónam, quam tibi Dóminus præparávit in ætérnum.

℣. Spécie tua et pulchritúdine tua.

℟. Inténde, próspere procéde, et regna.

Orémus.

Exáudi nos, Deus, salutáris noster: ut sicut de beátæ Praxédis Vírginis tuæ festivitáte gaudémus; ita piæ devotiónis erudiámur afféctu.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Salvum me fac.

Psalmus 6 [1]

6:2 Dómine, ne in furóre tuo árguas me, * neque in ira tua corrípias me.

6:3 Miserére mei, Dómine, quóniam infírmus sum: * sana me, Dómine, quóniam conturbáta sunt ossa mea.

6:4 Et ánima mea turbáta est valde: * sed tu, Dómine, úsquequo?

6:5 Convértere, Dómine, et éripe ánimam meam: * salvum me fac propter misericórdiam tuam.

6:6 Quóniam non est in morte qui memor sit tui: * in inférno autem quis confitébitur tibi?

6:7 Laborávi in gémitu meo, † lavábo per síngulas noctes lectum meum: * lácrimis meis stratum meum rigábo.

6:8 Turbátus est a furóre óculus meus: * inveterávi inter omnes inimícos meos.

6:9 Discédite a me, omnes, qui operámini iniquitátem: * quóniam exaudívit Dóminus vocem fletus mei.

6:10 Exaudívit Dóminus deprecatiónem meam, * Dóminus oratiónem meam suscépit.

6:11 Erubéscant, et conturbéntur veheménter omnes inimíci mei: * convertántur et erubéscant valde velóciter.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(2-10) [2]

7:2 Dómine, Deus meus, in te sperávi: * salvum me fac ex ómnibus persequéntibus me, et líbera me.

7:3 Nequándo rápiat ut leo ánimam meam, * dum non est qui rédimat, neque qui salvum fáciat.

7:4 Dómine, Deus meus, si feci istud, * si est iníquitas in mánibus meis:

7:5 Si réddidi retribuéntibus mihi mala, * décidam mérito ab inimícis meis inánis.

7:6 Persequátur inimícus ánimam meam, † et comprehéndat, et concúlcet in terra vitam meam, * et glóriam meam in púlverem dedúcat.

7:7 Exsúrge, Dómine, in ira tua: * et exaltáre in fínibus inimicórum meórum.

7:7 Et exsúrge, Dómine, Deus meus, in præcépto quod mandásti: * et synagóga populórum circúmdabit te.

7:8 Et propter hanc in altum regrédere: * Dóminus júdicat pópulos.

7:9 Júdica me, Dómine, secúndum justítiam meam, * et secúndum innocéntiam meam super me.

7:10 Consumétur nequítia peccatórum, et díriges justum, * scrutans corda et renes, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(11-18) [3]

7:11 Justum adjutórium meum a Dómino, * qui salvos facit rectos corde.

7:12 Deus judex justus, fortis, et pátiens: * numquid iráscitur per síngulos dies?

7:13 Nisi convérsi fuéritis, gládium suum vibrábit: * arcum suum teténdit, et parávit illum.

7:14 Et in eo parávit vasa mortis: * sagíttas suas ardéntibus effécit.

7:15 Ecce, partúriit injustítiam: * concépit dolórem, et péperit iniquitátem.

7:16 Lacum apéruit, et effódit eum: * et íncidit in fóveam quam fecit.

7:17 Convertétur dolor ejus in caput ejus: * et in vérticem ipsíus iníquitas ejus descéndet.

7:18 Confitébor Dómino secúndum justítiam ejus: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Dómine, propter misericórdiam tuam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Praxedis Virginis
Simplex
Tempora: Feria tertia infra Hebdomadam VIII post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Vírginum Dóminum, * Veníte, adorémus.

Ant. Regem Vírginum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Vírginum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Vírginum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Vírginum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Vírginum Dóminum, * Veníte, adorémus.

Hymnus {ex Commune aut Festo}

Vírginis Proles, Opiféxque Matris,

Virgo quem gessit, peperítque Virgo:

Vírginis festum cánimus beátæ,

Accipe votum.

Hujus orátu, Deus alme, nobis

Débitas pœnas scélerum remítte;

Ut tibi puro resonémus almum

Péctore carmen.

Sit decus Patri, genitǽque Proli,

Et tibi, compar utriúsque virtus,

Spíritus semper, Deus unus, omni

Témporis ævo.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Expúgna, Dómine.

Psalmus 34(1-10) [1]

34:1 Júdica, Dómine, nocéntes me, * expúgna impugnántes me.

34:2 Apprehénde arma et scutum: * et exsúrge in adjutórium mihi.

34:3 Effúnde frámeam, et conclúde advérsus eos, qui persequúntur me: * dic ánimæ meæ: Salus tua ego sum.

34:4 Confundántur et revereántur, * quæréntes ánimam meam.

34:4 Avertántur retrórsum, et confundántur * cogitántes mihi mala.

34:5 Fiant tamquam pulvis ante fáciem venti: * et Ángelus Dómini coárctans eos.

34:6 Fiat via illórum ténebræ et lúbricum: * et Ángelus Dómini pérsequens eos.

34:7 Quóniam gratis abscondérunt mihi intéritum láquei sui: * supervácue exprobravérunt ánimam meam.

34:8 Véniat illi láqueus, quem ignórat: et cáptio, quam abscóndit, apprehéndat eum: * et in láqueum cadat in ipsum.

34:9 Ánima autem mea exsultábit in Dómino: * et delectábitur super salutári suo.

34:10 Ómnia ossa mea dicent: * Dómine, quis símilis tibi?

34:10 Erípiens ínopem de manu fortiórum ejus: * egénum et páuperem a diripiéntibus eum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Expúgna, Dómine, impugnántes me.

Ant. Restítue ánimam meam.

Psalmus 34(11-17) [2]

34:11 Surgéntes testes iníqui, * quæ ignorábam interrogábant me.

34:12 Retribuébant mihi mala pro bonis: * sterilitátem ánimæ meæ.

34:13 Ego autem cum mihi molésti essent, * induébar cilício.

34:13 Humiliábam in jejúnio ánimam meam: * et orátio mea in sinu meo convertétur.

34:14 Quasi próximum, et quasi fratrem nostrum, sic complacébam: * quasi lugens et contristátus, sic humiliábar.

34:15 Et advérsum me lætáti sunt, et convenérunt: * congregáta sunt super me flagélla, et ignorávi.

34:16 Dissipáti sunt, nec compúncti, tentavérunt me, subsannavérunt me subsannatióne: * frenduérunt super me déntibus suis.

34:17 Dómine, quando respícies? * restítue ánimam meam a malignitáte eórum, a leónibus únicam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Restítue ánimam meam a malefáctis eórum, Dómine.

Ant. Exsúrge, Dómine.

Psalmus 34(18-28) [3]

34:18 Confitébor tibi in ecclésia magna, * in pópulo gravi laudábo te.

34:19 Non supergáudeant mihi qui adversántur mihi iníque: * qui odérunt me gratis et ánnuunt óculis.

34:20 Quóniam mihi quidem pacífice loquebántur: * et in iracúndia terræ loquéntes, dolos cogitábant.

34:21 Et dilatavérunt super me os suum: * dixérunt: Euge, euge, vidérunt óculi nostri.

34:22 Vidísti, Dómine, ne síleas: * Dómine, ne discédas a me.

34:23 Exsúrge et inténde judício meo: * Deus meus, et Dóminus meus in causam meam.

34:24 Júdica me secúndum justítiam tuam, Dómine, Deus meus, * et non supergáudeant mihi.

34:25 Non dicant in córdibus suis: Euge, euge, ánimæ nostræ: * nec dicant: Devorávimus eum.

34:26 Erubéscant et revereántur simul, * qui gratulántur malis meis.

34:26 Induántur confusióne et reveréntia * qui magna loquúntur super me.

34:27 Exsúltent et læténtur qui volunt justítiam meam: * et dicant semper: Magnificétur Dóminus qui volunt pacem servi ejus.

34:28 Et lingua mea meditábitur justítiam tuam, * tota die laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, et inténde judício meo.

Ant. Noli æmulári. ‡

Psalmus 36(1-15) [4]

36:1 Noli æmulári ‡ in malignántibus: * neque zeláveris faciéntes iniquitátem.

36:2 Quóniam tamquam fænum velóciter aréscent: * et quemádmodum ólera herbárum cito décident.

36:3 Spera in Dómino, et fac bonitátem: * et inhábita terram, et pascéris in divítiis ejus.

36:4 Delectáre in Dómino: * et dabit tibi petitiónes cordis tui.

36:5 Revéla Dómino viam tuam, et spera in eo: * et ipse fáciet.

36:6 Et edúcet quasi lumen justítiam tuam: et judícium tuum tamquam merídiem: * súbditus esto Dómino, et ora eum.

36:7 Noli æmulári in eo, qui prosperátur in via sua: * in hómine faciénte injustítias.

36:8 Désine ab ira, et derelínque furórem: * noli æmulári ut malignéris.

36:9 Quóniam qui malignántur, exterminabúntur: * sustinéntes autem Dóminum, ipsi hereditábunt terram.

36:10 Et adhuc pusíllum, et non erit peccátor: * et quæres locum ejus et non invénies.

36:11 Mansuéti autem hereditábunt terram: * et delectabúntur in multitúdine pacis.

36:12 Observábit peccátor justum: * et stridébit super eum déntibus suis.

36:13 Dóminus autem irridébit eum: * quóniam próspicit quod véniet dies ejus.

36:14 Gládium evaginavérunt peccatóres: * intendérunt arcum suum,

36:14 Ut deíciant páuperem et ínopem: * ut trucídent rectos corde.

36:15 Gládius eórum intret in corda ipsórum: * et arcus eórum confringátur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Noli æmulári in eo qui prosperátur et facit iniquitátem.

Ant. Brácchia peccatórum.

Psalmus 36(16-29) [5]

36:16 Mélius est módicum justo, * super divítias peccatórum multas.

36:17 Quóniam brácchia peccatórum conteréntur: * confírmat autem justos Dóminus.

36:18 Novit Dóminus dies immaculatórum: * et heréditas eórum in ætérnum erit.

36:19 Non confundéntur in témpore malo, et in diébus famis saturabúntur: * quia peccatóres períbunt.

36:20 Inimíci vero Dómini mox ut honorificáti fúerint et exaltáti: * deficiéntes, quemádmodum fumus defícient.

36:21 Mutuábitur peccátor, et non solvet: * justus autem miserétur et tríbuet.

36:22 Quia benedicéntes ei hereditábunt terram: * maledicéntes autem ei disperíbunt.

36:23 Apud Dóminum gressus hóminis dirigéntur: * et viam ejus volet.

36:24 Cum cecíderit non collidétur: * quia Dóminus suppónit manum suam.

36:25 Júnior fui, étenim sénui: * et non vidi justum derelíctum, nec semen ejus quærens panem.

36:26 Tota die miserétur et cómmodat: * et semen illíus in benedictióne erit.

36:27 Declína a malo, et fac bonum: * et inhábita in sǽculum sǽculi.

36:28 Quia Dóminus amat judícium, et non derelínquet sanctos suos: * in ætérnum conservabúntur.

36:28 Injústi puniéntur: * et semen impiórum períbit.

36:29 Justi autem hereditábunt terram: * et inhabitábunt in sǽculum sǽculi super eam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Brácchia peccatórum conteréntur, confírmat autem justos Dóminus.

Ant. Custódi innocéntiam.

Psalmus 36(30-40) [6]

36:30 Os justi meditábitur sapiéntiam, * et lingua ejus loquétur judícium.

36:31 Lex Dei ejus in corde ipsíus, * et non supplantabúntur gressus ejus.

36:32 Consíderat peccátor justum: * et quærit mortificáre eum.

36:33 Dóminus autem non derelínquet eum in mánibus ejus: * nec damnábit eum, cum judicábitur illi.

36:34 Exspécta Dóminum, et custódi viam ejus: et exaltábit te ut hereditáte cápias terram: * cum períerint peccatóres vidébis.

36:35 Vidi ímpium superexaltátum, * et elevátum sicut cedros Líbani.

36:36 Et transívi, et ecce non erat: * et quæsívi eum, et non est invéntus locus ejus.

36:37 Custódi innocéntiam, et vide æquitátem: * quóniam sunt relíquiæ hómini pacífico.

36:38 Injústi autem disperíbunt simul: * relíquiæ impiórum interíbunt.

36:39 Salus autem justórum a Dómino: * et protéctor eórum in témpore tribulatiónis.

36:40 Et adjuvábit eos Dóminus et liberábit eos: * et éruet eos a peccatóribus, et salvábit eos: quia speravérunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custódi innocéntiam et vide æquitátem.

Ant. Ne in ira tua.

Psalmus 37(2-11) [7]

37:2 Dómine, ne in furóre tuo árguas me, * neque in ira tua corrípias me.

37:3 Quóniam sagíttæ tuæ infíxæ sunt mihi: * et confirmásti super me manum tuam.

37:4 Non est sánitas in carne mea a fácie iræ tuæ: * non est pax óssibus meis a fácie peccatórum meórum.

37:5 Quóniam iniquitátes meæ supergréssæ sunt caput meum: * et sicut onus grave gravátæ sunt super me.

37:6 Putruérunt et corrúptæ sunt cicatríces meæ, * a fácie insipiéntiæ meæ.

37:7 Miser factus sum, et curvátus sum usque in finem: * tota die contristátus ingrediébar.

37:8 Quóniam lumbi mei impléti sunt illusiónibus: * et non est sánitas in carne mea.

37:9 Afflíctus sum, et humiliátus sum nimis: * rugiébam a gémitu cordis mei.

37:10 Dómine, ante te omne desidérium meum: * et gémitus meus a te non est abscónditus.

37:11 Cor meum conturbátum est, derelíquit me virtus mea: * et lumen oculórum meórum, et ipsum non est mecum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne in ira tua corrípias me, Dómine.

Ant. Inténde in adjutórium meum.

Psalmus 37(12-23) [8]

37:12 Amíci mei, et próximi mei * advérsum me appropinquavérunt, et stetérunt.

37:12 Et qui juxta me erant, de longe stetérunt: * et vim faciébant qui quærébant ánimam meam.

37:13 Et qui inquirébant mala mihi, locúti sunt vanitátes: * et dolos tota die meditabántur.

37:14 Ego autem tamquam surdus non audiébam: * et sicut mutus non apériens os suum.

37:15 Et factus sum sicut homo non áudiens: * et non habens in ore suo redargutiónes.

37:16 Quóniam in te, Dómine, sperávi: * tu exáudies me, Dómine, Deus meus.

37:17 Quia dixi: Nequándo supergáudeant mihi inimíci mei: * et dum commovéntur pedes mei, super me magna locúti sunt.

37:18 Quóniam ego in flagélla parátus sum: * et dolor meus in conspéctu meo semper.

37:19 Quóniam iniquitátem meam annuntiábo: * et cogitábo pro peccáto meo.

37:20 Inimíci autem mei vivunt, et confirmáti sunt super me: * et multiplicáti sunt qui odérunt me iníque.

37:21 Qui retríbuunt mala pro bonis, detrahébant mihi: * quóniam sequébar bonitátem.

37:22 Ne derelínquas me, Dómine, Deus meus: * ne discésseris a me.

37:23 Inténde in adjutórium meum, * Dómine, Deus, salútis meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde in adjutórium meum, Dómine, virtus salútis meæ.

Ant. Ámove, Dómine.

Psalmus 38 [9]

38:2 Dixi: Custódiam vias meas: * ut non delínquam in lingua mea.

38:2 Pósui ori meo custódiam, * cum consísteret peccátor advérsum me.

38:3 Obmútui, et humiliátus sum, et sílui a bonis: * et dolor meus renovátus est.

38:4 Concáluit cor meum intra me: * et in meditatióne mea exardéscet ignis.

38:5 Locútus sum in lingua mea: * Notum fac mihi, Dómine, finem meum.

38:5 Et númerum diérum meórum quis est: * ut sciam quid desit mihi.

38:6 Ecce mensurábiles posuísti dies meos: * et substántia mea tamquam níhilum ante te.

38:6 Verúmtamen univérsa vánitas, * omnis homo vivens.

38:7 Verúmtamen in imágine pertránsit homo: * sed et frustra conturbátur.

38:7 Thesaurízat: * et ignórat cui congregábit ea.

38:8 Et nunc quæ est exspectátio mea? Nonne Dóminus? * Et substántia mea apud te est.

38:9 Ab ómnibus iniquitátibus meis érue me: * oppróbrium insipiénti dedísti me.

38:10 Obmútui, et non apérui os meum, quóniam tu fecísti: * ámove a me plagas tuas.

38:12 A fortitúdine manus tuæ ego deféci in increpatiónibus: * propter iniquitátem corripuísti hóminem.

38:12 Et tabéscere fecísti sicut aráneam ánimam ejus: * verúmtamen vane conturbátur omnis homo.

38:13 Exáudi oratiónem meam, Dómine, et deprecatiónem meam: * áuribus pércipe lácrimas meas.

38:13 Ne síleas: quóniam ádvena ego sum apud te, et peregrínus, * sicut omnes patres mei.

38:14 Remítte mihi, ut refrígerer priúsquam ábeam, * et ámplius non ero.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámove, Dómine, a me plagas tuas.

℣. Deus, ne síleas a me, remítte mihi.

℟. Quóniam íncola ego sum apud te et peregrínus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

De libro tértio Regum

3 Reg 11:1-4

1 Rex autem Sálomon adamávit mulíeres alienígenas multas, fíliam quoque pharaónis, et Moabítidas, et Ammonítidas, Idumǽas, et Sidónias, et Hethǽas:

2 De géntibus super quibus dixit Dóminus fíliis Israël: Non ingrediémini ad eas, neque de illis ingrediéntur ad vestras; certíssime enim avértent corda vestra ut sequámini deos eárum. His ítaque copulátus est Sálomon ardentíssimo amóre:

3 Fuerúntque ei uxóres quasi regínæ septingéntæ, et concubínæ trecéntæ; et avertérunt mulíeres cor ejus.

4 Cumque jam esset senex, depravátum est cor ejus per mulíeres, ut sequerétur deos aliénos; nec erat cor ejus perféctum cum Dómino Deo suo, sicut cor David patris ejus.

℣. Tu autem, Dómine, miserére nobis.

℟. Deo grátias.

℟. Dómine, si convérsus fúerit pópulus tuus, et oráverit ad sanctuárium tuum:

* Tu exáudies de cælo, Dómine, et líbera eos de mánibus inimicórum suórum.

℣. Si peccáverit in te pópulus tuus, et convérsus égerit pœniténtiam, veniénsque oráverit in isto loco.

℟. Tu exáudies de cælo, Dómine, et líbera eos de mánibus inimicórum suórum.

℣. Jube, domne, benedícere.

Benedictio. Cujus festum cólimus, ipsa intercédat pro nobis ad Dóminum.

℟. Amen.

Lectio 2

3 Reg 11:5-8

5 Sed colébat Sálomon Astárthen deam Sidoniórum, et Moloch idólum Ammonitárum.

6 Fecítque Sálomon quod non placúerat coram Dómino, et non adimplévit ut sequerétur Dóminum sicut David pater ejus.

7 Tunc ædificávit Sálomon fanum Chamos idólo Moab in monte, qui est contra Jerúsalem, et Moloch idólo filiórum Ammon.

8 Atque in hunc modum fecit univérsis uxóribus suis alienígenis, quæ adolébant thura, et immolábant diis suis.

℣. Tu autem, Dómine, miserére nobis.

℟. Deo grátias.

℟. Factum est, dum tólleret Dóminus Elíam per túrbinem in cælum,

* Eliséus clamábat, dicens: Pater mi, pater mi, currus Israël, et auríga ejus.

℣. Cumque pérgerent, et incedéntes sermocinaréntur, ecce currus ígneus et equi ígnei divisérunt utrúmque, et ascéndit Elías per túrbinem in cælum.

℟. Eliséus clamábat, dicens: Pater mi, pater mi, currus Israël, et auríga ejus.

℣. Glória Patri, et Fílio, * et Spirítui Sancto.

℟. Eliséus clamábat, dicens: Pater mi, pater mi, currus Israël, et auríga ejus.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Praxédes, virgo Romana, Pudentiánæ vírginis soror, Marco Antonino imperatóre Christiános persequente, eos facultátibus, opera, consolatióne, et omni caritátis officio prosequebátur. Nam alios domi occultábat; alios ad fidei constantiam hortabátur: aliórum córpora sepeliebat; iis, qui in carcere inclusi erant, qui in ergástulis exercebántur, nulla re déerat. Quæ, cum tantam Christianórum stragem jam ferre non posset, Deum precáta est, ut, si mori expediret, se e tantis malis eríperet. Itaque duodecimo Kalendas Augusti ad pietátis præmia vocátur in cælum. Cujus corpus a Pastore presbytero in patris et sororis Pudentiánæ sepúlcrum illátum est, quod erat in cœmeterio Priscillæ, via Salaria.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi nos, Deus, salutáris noster: ut sicut de beátæ Praxédis Vírginis tuæ festivitáte gaudémus; ita piæ devotiónis erudiámur afféctu.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Cantáte. ‡

Psalmus 95 [1]

95:1 Cantáte ‡ Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cantáte Dómino et benedícite nómini ejus.

Ant. Salutáre vultus mei.

Psalmus 42 [2]

42:1 Júdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat juventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salutáre vultus mei, Deus meus.

Ant. Illúmina, Dómine.

Psalmus 66 [3]

66:2 Deus misereátur nostri, et benedícat nobis: * illúminet vultum suum super nos, et misereátur nostri.

66:3 Ut cognoscámus in terra viam tuam, * in ómnibus géntibus salutáre tuum.

66:4 Confiteántur tibi pópuli, Deus: * confiteántur tibi pópuli omnes.

66:5 Læténtur et exsúltent gentes: * quóniam júdicas pópulos in æquitáte, et gentes in terra dírigis.

66:6 Confiteántur tibi pópuli, Deus, confiteántur tibi pópuli omnes: * terra dedit fructum suum.

66:7 Benedícat nos Deus, Deus noster, benedícat nos Deus: * et métuant eum omnes fines terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illúmina, Dómine, vultum tuum super nos.

Ant. Exaltáte.

Canticum Tobiæ [4]

Tob. 13:1-11

13:1 Magnus es, Dómine, in ætérnum, * et in ómnia sǽcula regnum tuum:

13:2 Quóniam tu flagéllas, et salvas: dedúcis ad ínferos, et redúcis: * et non est qui effúgiat manum tuam.

13:3 Confitémini Dómino, fílii Israël, * et in conspéctu géntium laudáte eum:

13:4 Quóniam ídeo dispérsit vos inter gentes, quæ ignórant eum, * ut vos enarrétis mirabília ejus,

13:5 Et faciátis scire eos, * quia non est álius Deus omnípotens præter eum.

13:6 Ipse castigávit nos propter iniquitátes nostras: * et ipse salvábit nos propter misericórdiam suam.

13:7 Aspícite ergo quæ fecit nobíscum, et cum timóre et tremóre confitémini illi: * Regémque sæculórum exaltáte in opéribus vestris.

13:8 Ego autem in terra captivitátis meæ confitébor illi: * quóniam osténdit majestátem suam in gentem peccatrícem.

13:9 Convertímini ítaque, peccatóres, et fácite justítiam coram Deo, * credéntes quod fáciat vobíscum misericórdiam suam:

13:10 Ego autem, et ánima mea * in eo lætábimur.

13:11 Benedícite Dóminum, omnes elécti ejus: * ágite dies lætítiæ, et confitémini illi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Regem sæculórum in opéribus vestris.

Ant. Laudáte. ‡

Psalmus 134 [5]

134:1 Laudáte ‡ nomen Dómini, * laudáte, servi, Dóminum.

134:2 Qui statis in domo Dómini, * in átriis domus Dei nostri.

134:3 Laudáte Dóminum, quia bonus Dóminus: * psállite nómini ejus, quóniam suáve.

134:4 Quóniam Jacob elégit sibi Dóminus, * Israël in possessiónem sibi.

134:5 Quia ego cognóvi quod magnus est Dóminus, * et Deus noster præ ómnibus diis.

134:6 Ómnia quæcúmque vóluit, Dóminus fecit in cælo, et in terra, * in mari, et in ómnibus abýssis.

134:7 Edúcens nubes ab extrémo terræ: * fúlgura in plúviam fecit.

134:8 Qui prodúcit ventos de thesáuris suis: * qui percússit primogénita Ægýpti ab hómine usque ad pecus.

134:9 Et misit signa, et prodígia in médio tui, Ægýpte: * in Pharaónem, et in omnes servos ejus.

134:10 Qui percússit gentes multas: * et occídit reges fortes:

134:11 Sehon, regem Amorrhæórum, et Og, regem Basan, * et ómnia regna Chánaan.

134:12 Et dedit terram eórum hereditátem, * hereditátem Israël, pópulo suo.

134:13 Dómine, nomen tuum in ætérnum: * Dómine, memoriále tuum in generatiónem et generatiónem.

134:14 Quia judicábit Dóminus pópulum suum: * et in servis suis deprecábitur.

134:15 Simulácra géntium argéntum, et aurum, * ópera mánuum hóminum.

134:16 Os habent, et non loquéntur: * óculos habent, et non vidébunt.

134:17 Aures habent, et non áudient: * neque enim est spíritus in ore ipsórum.

134:18 Símiles illis fiant qui fáciunt ea: * et omnes qui confídunt in eis.

134:19 Domus Israël, benedícite Dómino: * domus Aaron, benedícite Dómino.

134:20 Domus Levi, benedícite Dómino: * qui timétis Dóminum, benedícite Dómino.

134:21 Benedíctus Dóminus ex Sion, * qui hábitat in Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte nomen Dómini, qui statis in domo Dómini.

Capitulum Hymnus Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

Hymnus

Jesu, coróna Vírginum,

Quem Mater illa cóncipit

Quæ sola Virgo párturit,

Hæc vota clemens áccipe:

Qui pergis inter lília

Septus choréis Vírginum,

Sponsus decórus glória

Sponsísque reddens prǽmia.

Quocúmque tendis, Vírgines

Sequúntur, atque láudibus

Post te canéntes cúrsitant,

Hymnósque dulces pérsonant;

Te deprecámur súpplices,

Nostris ut addas sénsibus

Nescíre prorsus ómnia

Corruptiónis vúlnera.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Benedictus {Antiphona ex Proprio Sanctorum}

Ant. Símile est regnum cælórum.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Símile est regnum cælórum hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi nos, Deus, salutáris noster: ut sicut de beátæ Praxédis Vírginis tuæ festivitáte gaudémus; ita piæ devotiónis erudiámur afféctu.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 24(1-7) [1]

24:1 Ad te, Dómine, levávi ánimam meam: * Deus meus, in te confído, non erubéscam.

24:3 Neque irrídeant me inimíci mei: * étenim univérsi, qui sústinent te, non confundéntur.

24:4 Confundántur omnes iníqua agéntes * supervácue.

24:4 Vias tuas, Dómine, demónstra mihi: * et sémitas tuas édoce me.

24:5 Dírige me in veritáte tua, et doce me: * quia tu es, Deus, salvátor meus, et te sustínui tota die.

24:6 Reminíscere miseratiónum tuárum, Dómine, * et misericordiárum tuárum, quæ a sǽculo sunt.

24:7 Delícta juventútis meæ, * et ignorántias meas ne memíneris.

24:7 Secúndum misericórdiam tuam meménto mei tu: * propter bonitátem tuam, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(8-14) [2]

24:8 Dulcis et rectus Dóminus: * propter hoc legem dabit delinquéntibus in via.

24:9 Díriget mansuétos in judício: * docébit mites vias suas.

24:10 Univérsæ viæ Dómini, misericórdia et véritas, * requiréntibus testaméntum ejus et testimónia ejus.

24:11 Propter nomen tuum, Dómine, propitiáberis peccáto meo: * multum est enim.

24:12 Quis est homo qui timet Dóminum? * legem státuit ei in via, quam elégit.

24:13 Ánima ejus in bonis demorábitur: * et semen ejus hereditábit terram.

24:14 Firmaméntum est Dóminus timéntibus eum: * et testaméntum ipsíus ut manifestétur illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(15-22) [3]

24:15 Óculi mei semper ad Dóminum: * quóniam ipse evéllet de láqueo pedes meos.

24:16 Réspice in me, et miserére mei: * quia únicus et pauper sum ego.

24:17 Tribulatiónes cordis mei multiplicátæ sunt: * de necessitátibus meis érue me.

24:18 Vide humilitátem meam, et labórem meum: * et dimítte univérsa delícta mea.

24:19 Réspice inimícos meos quóniam multiplicáti sunt, * et ódio iníquo odérunt me.

24:20 Custódi ánimam meam, et érue me: * non erubéscam quóniam sperávi in te.

24:21 Innocéntes et recti adhæsérunt mihi: * quia sustínui te.

24:22 Líbera, Deus, Israël, * ex ómnibus tribulatiónibus suis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus in te confído non erubéscam.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Undécimo Kaléndas Augústi Luna séptima Anno Dómini 2026

Apud Massíliam, in Gállia, natális sanctæ Maríæ Magdalénæ, de qua Dóminus ejécit septem dæmónia, et quæ ipsum Salvatórem a mórtuis resurgéntem prima vidére méruit.

Philíppis, in Macedónia, sanctæ Synthýches, cujus méminit beátus Paulus Apóstolus.

Ancýræ, in Galátia, natális sancti Platónis Mártyris, qui, sub Agrippíno Vicário, verbéribus cæsus, uncis laniátus férreis, aliísque immaníssimis tormentórum genéribus cruciátus, demum, abscísso cápite, invíctam ánimam Deo réddidit. Ipsíus vero mirácula in subveniéndis captívis, Acta secúndæ Sýnodi Nicǽnæ testántur.

In Cypro sancti Theóphili Prætóris, qui ab Arábibus tentus, et, cum nec donis nec minis flecti posset ut Christum negáret, gládio cæsus est.

Antiochíæ sancti Cyrílli Epíscopi, doctrína et sanctitáte conspícui.

Menáti, in território Arvernénsi, sancti Meneléi Abbátis.

In monastério Fontanéllæ, in Gállia, sancti Wandregísili Abbátis, miráculis clari; cujus corpus ad Blandínum monastérium, in Flándria, póstea delátum fuit.

Ulyssipóne, in Lusitánia, sancti Lauréntii a Brundúsio, Sacerdótes et Confessóris; qui Ordinis Minórum sancti Francísci Capuccinórum Miníster éxstitit Generális, atque, divíni verbi prædicatióne et árduis pro Dei glória gestis præclárus, Leóne Décimo tértio, Summo Pontífice, Sanctórum fastis adscríptus est.

Scythópoli, in Palæstína, sancti Joséphi Cómitis.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 4:1

O quam pulchra est casta generátio cum claritáte! Immortális est enim memória illíus, quóniam apud Deum nota est, et apud hómines.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Respéxit me.

Psalmus 39(2-9) [1]

39:2 Exspéctans exspectávi Dóminum, * et inténdit mihi.

39:3 Et exaudívit preces meas: * et edúxit me de lacu misériæ, et de luto fæcis.

39:3 Et státuit super petram pedes meos: * et diréxit gressus meos.

39:4 Et immísit in os meum cánticum novum, * carmen Deo nostro.

39:4 Vidébunt multi, et timébunt: * et sperábunt in Dómino.

39:5 Beátus vir, cujus est nomen Dómini spes ejus: * et non respéxit in vanitátes et insánias falsas.

39:6 Multa fecísti tu, Dómine, Deus meus, mirabília tua: * et cogitatiónibus tuis non est qui símilis sit tibi.

39:6 Annuntiávi et locútus sum: * multiplicáti sunt super númerum.

39:7 Sacrifícium et oblatiónem noluísti: * aures autem perfecísti mihi.

39:7 Holocáustum et pro peccáto non postulásti: * tunc dixi: Ecce, vénio.

39:8 In cápite libri scriptum est de me ut fácerem voluntátem tuam: * Deus meus, vólui, et legem tuam in médio cordis mei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(10-14) [2]

39:10 Annuntiávi justítiam tuam in ecclésia magna, * ecce, lábia mea non prohibébo: Dómine, tu scisti.

39:11 Justítiam tuam non abscóndi in corde meo: * veritátem tuam et salutáre tuum dixi.

39:11 Non abscóndi misericórdiam tuam et veritátem tuam * a concílio multo.

39:12 Tu autem, Dómine, ne longe fácias miseratiónes tuas a me: * misericórdia tua et véritas tua semper suscepérunt me.

39:13 Quóniam circumdedérunt me mala, quorum non est númerus: * comprehendérunt me iniquitátes meæ, et non pótui ut vidérem.

39:13 Multiplicátæ sunt super capíllos cápitis mei: * et cor meum derelíquit me.

39:14 Compláceat tibi, Dómine, ut éruas me: * Dómine, ad adjuvándum me réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(15-18) [3]

39:15 Confundántur et revereántur simul, qui quærunt ánimam meam, * ut áuferant eam.

39:15 Convertántur retrórsum, et revereántur, * qui volunt mihi mala.

39:16 Ferant conféstim confusiónem suam, * qui dicunt mihi: Euge, euge.

39:17 Exsúltent et læténtur super te omnes quæréntes te: * et dicant semper: Magnificétur Dóminus: qui díligunt salutáre tuum.

39:18 Ego autem mendícus sum, et pauper: * Dóminus sollícitus est mei.

39:18 Adjútor meus, et protéctor meus tu es: * Deus meus, ne tardáveris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit me et exaudívit deprecatiónem meam Dóminus.

Capitulum Responsorium Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adjuvábit eam Deus vultu suo.

℟. Deus in médio ejus, non commovébitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi nos, Deus, salutáris noster: ut sicut de beátæ Praxédis Vírginis tuæ festivitáte gaudémus; ita piæ devotiónis erudiámur afféctu.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Suscepísti me, Dómine:

Psalmus 40 [1]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(2-6) [2]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi quotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(7-12) [3]

41:7 Ad meípsum ánima mea conturbáta est: * proptérea memor ero tui de terra Jordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum ejus.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscepísti me, Dómine: et confirmásti me in conspéctu tuo.

Capitulum Responsorium Versus {ex Commune aut Festo}

2 Cor 11:2

Æmulor enim vos Dei æmulatióne. Despóndi enim vos uni viro vírginem castam exhibére Christo.

℟. Deo grátias.

℟.br. Adjuvábit eam * Deus vultu suo.

℟. Adjuvábit eam * Deus vultu suo.

℣. Deus in médio ejus, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adjuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi nos, Deus, salutáris noster: ut sicut de beátæ Praxédis Vírginis tuæ festivitáte gaudémus; ita piæ devotiónis erudiámur afféctu.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Salvásti nos.

Psalmus 43(2-9) [1]

43:2 Deus áuribus nostris audívimus: * patres nostri annuntiavérunt nobis.

43:2 Opus, quod operátus es in diébus eórum, * et in diébus antíquis.

43:3 Manus tua gentes dispérdidit, et plantásti eos: * afflixísti pópulos, et expulísti eos.

43:4 Nec enim in gládio suo possedérunt terram, * et brácchium eórum non salvávit eos:

43:4 Sed déxtera tua, et brácchium tuum, et illuminátio vultus tui: * quóniam complacuísti in eis.

43:5 Tu es ipse Rex meus et Deus meus: * qui mandas salútes Jacob.

43:6 In te inimícos nostros ventilábimus cornu: * et in nómine tuo spernémus insurgéntes in nobis.

43:7 Non enim in arcu meo sperábo: * et gládius meus non salvábit me.

43:8 Salvásti enim nos de affligéntibus nos: * et odiéntes nos confudísti.

43:9 In Deo laudábimur tota die: * et in nómine tuo confitébimur in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(10-20) [2]

43:10 Nunc autem repulísti et confudísti nos: * et non egrediéris, Deus, in virtútibus nostris.

43:11 Avertísti nos retrórsum post inimícos nostros: * et qui odérunt nos, diripiébant sibi.

43:12 Dedísti nos tamquam oves escárum: * et in géntibus dispersísti nos.

43:13 Vendidísti pópulum tuum sine prétio: * et non fuit multitúdo in commutatiónibus eórum.

43:14 Posuísti nos oppróbrium vicínis nostris, * subsannatiónem et derísum his, qui sunt in circúitu nostro.

43:15 Posuísti nos in similitúdinem géntibus: * commotiónem cápitis in pópulis.

43:16 Tota die verecúndia mea contra me est, * et confúsio faciéi meæ coopéruit me.

43:17 A voce exprobrántis, et obloquéntis: * a fácie inimíci, et persequéntis.

43:18 Hæc ómnia venérunt super nos, nec oblíti sumus te: * et iníque non égimus in testaménto tuo.

43:19 Et non recéssit retro cor nostrum: * et declinásti sémitas nostras a via tua:

43:20 Quóniam humiliásti nos in loco afflictiónis, * et coopéruit nos umbra mortis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(21-26) [3]

43:21 Si oblíti sumus nomen Dei nostri, * et si expándimus manus nostras ad deum aliénum:

43:22 Nonne Deus requíret ista? * ipse enim novit abscóndita cordis.

43:22 Quóniam propter te mortificámur tota die: * æstimáti sumus sicut oves occisiónis.

43:23 Exsúrge, quare obdórmis, Dómine? * exsúrge, et ne repéllas in finem.

43:24 Quare fáciem tuam avértis, * oblivísceris inópiæ nostræ, et tribulatiónis nostræ?

43:25 Quóniam humiliáta est in púlvere ánima nostra: * conglutinátus est in terra venter noster.

43:26 Exsúrge, Dómine, ádjuva nos: * et rédime nos propter nomen tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvásti nos, Dómine, et in nómine tuo confitébimur in sǽcula.

Capitulum Responsorium Versus {ex Commune aut Festo}

Sap 4:1

O quam pulchra est casta generátio cum claritáte! Immortális est enim memória illíus, quóniam apud Deum nota est, et apud hómines.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi nos, Deus, salutáris noster: ut sicut de beátæ Praxédis Vírginis tuæ festivitáte gaudémus; ita piæ devotiónis erudiámur afféctu.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Mariæ Magdalenæ Pœnitentis
Duplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Qui hábitas in cælis, * miserére nobis.

Psalmus 122 [1]

122:1 Ad te levávi óculos meos, * qui hábitas in cælis.

122:2 Ecce, sicut óculi servórum * in mánibus dominórum suórum,

122:2 Sicut óculi ancíllæ in mánibus dóminæ suæ: * ita óculi nostri ad Dóminum, Deum nostrum, donec misereátur nostri.

122:3 Miserére nostri, Dómine, miserére nostri: * quia multum repléti sumus despectióne:

122:4 Quia multum repléta est ánima nostra: * oppróbrium abundántibus, et despéctio supérbis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui hábitas in cælis, miserére nobis.

Ant. Adjutórium nostrum * in nómine Dómini.

Psalmus 123 [2]

123:1 Nisi quia Dóminus erat in nobis, dicat nunc Israël: * nisi quia Dóminus erat in nobis,

123:2 Cum exsúrgerent hómines in nos, * forte vivos deglutíssent nos:

123:3 Cum irascerétur furor eórum in nos, * fórsitan aqua absorbuísset nos.

123:5 Torréntem pertransívit ánima nostra: * fórsitan pertransísset ánima nostra aquam intolerábilem.

123:6 Benedíctus Dóminus * qui non dedit nos in captiónem déntibus eórum.

123:7 Ánima nostra sicut passer erépta est * de láqueo venántium:

123:7 Láqueus contrítus est, * et nos liberáti sumus.

123:8 Adjutórium nostrum in nómine Dómini, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjutórium nostrum in nómine Dómini.

Ant. In circúitu pópuli sui * Dóminus, ex hoc nunc et usque in sǽculum.

Psalmus 124 [3]

124:1 Qui confídunt in Dómino, sicut mons Sion: * non commovébitur in ætérnum, qui hábitat in Jerúsalem.

124:2 Montes in circúitu ejus: † et Dóminus in circúitu pópuli sui, * ex hoc nunc et usque in sǽculum.

124:3 Quia non relínquet Dóminus virgam peccatórum super sortem justórum: * ut non exténdant justi ad iniquitátem manus suas.

124:4 Bénefac, Dómine, bonis, * et rectis corde.

124:5 Declinántes autem in obligatiónes addúcet Dóminus cum operántibus iniquitátem: * pax super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In circúitu pópuli sui Dóminus, ex hoc nunc et usque in sǽculum.

Ant. Magnificávit Dóminus * fácere nobíscum: facti sumus lætántes.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnificávit Dóminus fácere nobíscum: facti sumus lætántes.

Ant. Dóminus ædíficet * nobis domum, et custódiat civitátem.

Psalmus 126 [5]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus ædíficet nobis domum, et custódiat civitátem.

Capitulum Hymnus Versus {ex Commune aut Festo}

Prov. 31:10-11

Mulíerem fortem quis invéniet? Procul et de últimis fínibus prétium ejus. Confídit in ea cor viri sui, et spóliis non indigébit.

℟. Deo grátias.

Hymnus

Pater supérni lúminis,

Cum Magdalénam réspicis,

Flammas amóris éxcitas,

Gelúque solvis péctoris.

Amóre currit sáucia

Pedes beátos úngere,

Laváre fletu, térgere

Comis, et ore lámbere.

Astáre non timet cruci,

Sepúlcro inhǽret ánxia,

Truces nec horret mílites:

Pellit timórem cáritas.

O vera, Christe, cáritas,

Tu nostra purga crímina,

Tu corda reple grátia,

Tu redde cæli prǽmia.

Patri simúlque Fílio,

Tibíque, Sancte Spíritus,

Sicut fuit, sit júgiter

Sæclum per omne glória.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Magnificat {Antiphona ex Proprio Sanctorum}

Ant. Múlier * quæ erat in civitáte peccátrix, ut cognóvit quod Jesus accúbuit in domo Simónis leprósi, áttulit alabástrum unguénti, et stans retro secus pedes Jesu, lácrimis cœpit rigáre pedes ejus, et capíllis cápitis sui tergébat, et osculabátur pedes ejus, et unguénto ungébat.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Múlier quæ erat in civitáte peccátrix, ut cognóvit quod Jesus accúbuit in domo Simónis leprósi, áttulit alabástrum unguénti, et stans retro secus pedes Jesu, lácrimis cœpit rigáre pedes ejus, et capíllis cápitis sui tergébat, et osculabátur pedes ejus, et unguénto ungébat.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Beátæ Maríæ Magdalénæ, quǽsumus, Dómine, suffrágiis adjuvémur: cujus précibus exorátus, quatriduánum fratrem Lázarum vivum ab ínferis resuscitásti:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Tu, Dómine.

Psalmus 11 [1]

11:2 Salvum me fac, Dómine, quóniam defécit sanctus: * quóniam diminútæ sunt veritátes a fíliis hóminum.

11:3 Vana locúti sunt unusquísque ad próximum suum: * lábia dolósa, in corde et corde locúti sunt.

11:4 Dispérdat Dóminus univérsa lábia dolósa, * et linguam magníloquam.

11:5 Qui dixérunt: Linguam nostram magnificábimus, † lábia nostra a nobis sunt, * quis noster Dóminus est?

11:6 Propter misériam ínopum, et gémitum páuperum, * nunc exsúrgam, dicit Dóminus.

11:6 Ponam in salutári: * fiduciáliter agam in eo.

11:7 Elóquia Dómini, elóquia casta: * argéntum igne examinátum, probátum terræ purgátum séptuplum.

11:8 Tu, Dómine, servábis nos: et custódies nos * a generatióne hac in ætérnum.

11:9 In circúitu ímpii ámbulant: * secúndum altitúdinem tuam multiplicásti fílios hóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 12 [2]

12:1 Úsquequo, Dómine, obliviscéris me in finem? * Úsquequo avértis fáciem tuam a me?

12:2 Quámdiu ponam consília in ánima mea, * dolórem in corde meo per diem?

12:3 Úsquequo exaltábitur inimícus meus super me? * réspice, et exáudi me, Dómine, Deus meus.

12:4 Illúmina óculos meos ne umquam obdórmiam in morte: * nequándo dicat inimícus meus: Præválui advérsus eum.

12:5 Qui tríbulant me, exsultábunt si motus fúero: * ego autem in misericórdia tua sperávi.

12:6 Exsultábit cor meum in salutári tuo: † cantábo Dómino qui bona tríbuit mihi: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra ejus, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu, Dómine, servábis nos: et custódies nos in ætérnum.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Mariæ Magdalenæ Pœnitentis
Duplex
Tempora: Feria quarta infra Hebdomadam VIII post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Proprio Sanctorum}

Ant. Laudémus Deum nostrum * In conversióne Maríæ Magdalénæ.

Ant. Laudémus Deum nostrum * In conversióne Maríæ Magdalénæ.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Laudémus Deum nostrum * In conversióne Maríæ Magdalénæ.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. In conversióne Maríæ Magdalénæ.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Laudémus Deum nostrum * In conversióne Maríæ Magdalénæ.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. In conversióne Maríæ Magdalénæ.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Laudémus Deum nostrum * In conversióne Maríæ Magdalénæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In conversióne Maríæ Magdalénæ.

Ant. Laudémus Deum nostrum * In conversióne Maríæ Magdalénæ.

Hymnus {ex Proprio Sanctorum}

María castis ósculis

Lambit Dei vestígia,

Fletu rigat, tergit comis,

Detérsa nardo pérlinit.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Speciósus forma * præ fíliis hóminum, diffúsa est grátia in lábiis tuis.

Psalmus 44(2a-10b) [1]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósus forma præ fíliis hóminum, diffúsa est grátia in lábiis tuis.

Ant. Confitebúntur tibi * pópuli Deus in ætérnum.

Psalmus 44(11-18b) [2]

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitebúntur tibi pópuli Deus in ætérnum.

Ant. Adjútor in tribulatiónibus * Deus noster.

Psalmus 45 [3]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjútor in tribulatiónibus Deus noster.

℣. Dóminus virtútum nobíscum.

℟. Suscéptor noster, Deus Jacob.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Canticis canticórum

Cant 3:1-4

1 In léctulo meo, per noctes, quæsívi quem díligit ánima mea; quæsívi illum, et non invéni.

2 Surgam, et circuíbo civitátem: per vicos et platéas, quæram quem díligit ánima mea: quæsívi illum, et non invéni.

3 Invenérunt me vígiles qui custódiunt civitátem. Num quem díligit ánima mea vidístis?

4 Páululum cum pertransíssem eos, invéni quem díligit ánima mea: ténui eum, nec dimíttam, donec introdúcam illum in domum matris meæ, et in cubículum genetrícis meæ.

℣. Tu autem, Dómine, miserére nobis.

℟. Deo grátias.

℟. María Magdaléne, et áltera María ibant dilúculo ad monuméntum:

* Jesum quem quǽritis, non est hic, surréxit sicut locútus est, præcédet vos in Galilǽam, ibi eum vidébitis.

℣. Et valde mane una sabbatórum véniunt ad monuméntum, orto jam sole: et introëúntes vidérunt júvenem sedéntem in dextris, qui dixit illis.

℟. Jesum quem quǽritis, non est hic, surréxit sicut locútus est, præcédet vos in Galilǽam, ibi eum vidébitis.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Cant 8:1-4

1 Quis mihi det te fratrem meum, sugentem úbera matris meæ, ut invéniam te foris, et deósculer te, et jam me nemo despíciat?

2 Apprehéndam te, et ducam in domum matris meæ; ibi me docébis, et dabo tibi póculum ex vino condíto, et mustum malórum granatórum meórum.

3 Læva ejus sub cápite meo, et déxtera illíus amplexábitur me.

4 Adjúro vos, fíliæ Jerúsalem, ne suscitétis, neque evigiláre faciátis diléctam, donec ipsa velit.

℣. Tu autem, Dómine, miserére nobis.

℟. Deo grátias.

℟. Congratulámini mihi, omnes qui dilígitis Dóminum, quia quem quærébam, appáruit mihi:

* Et dum flerem ad monuméntum, vidi Dóminum meum, allelúja.

℣. Recedéntibus discípulis, non recedébam, et amóris ejus igne succénsa, ardébam desidério.

℟. Et dum flerem ad monuméntum, vidi Dóminum meum, allelúja.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Cant 8:5-7

5 Quæ est ista, quæ ascéndit de desérto, delíciis áffluens, inníxa super diléctum suum? Sub árbore malo suscitávi te, ibi corrúpta est mater tua, ibi violáta est génitrix tua.

6 Pone me ut signáculum super cor tuum, ut signáculum super brácchium tuum, quia fortis est ut mors diléctio, dura sicut inférnus æmulátio; lámpades ejus lámpades ignis atque flammárum.

7 Aquæ multæ non potuérunt exstínguere caritátem, nec flúmina óbruent illam.

℣. Tu autem, Dómine, miserére nobis.

℟. Deo grátias.

℟. Tulérunt Dóminum meum, et néscio, ubi posuérunt eum. Dicunt ei Angeli: Múlier, quid ploras? surréxit sicut dixit:

* Præcédet vos in Galilǽam: ibi eum vidébitis.

℣. Cum ergo fleret, inclinávit se, et prospéxit in monuméntum: et vidit duos Angelos in albis, sedéntes, qui dicunt ei.

℟. Præcédet vos in Galilǽam: ibi eum vidébitis.

℣. Glória Patri, et Fílio, * et Spirítui Sancto.

℟. Præcédet vos in Galilǽam: ibi eum vidébitis.

Nocturnus II.

Ant. Magnus Dóminus * et laudábilis nimis in civitáte Dei nostri. ‡

Psalmus 47 [4]

47:2 Magnus Dóminus, et laudábilis nimis in civitáte Dei nostri, ‡ in monte sancto ejus.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus ejus cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * justítia plena est déxtera tua.

47:12 Lætétur mons Sion, et exsúltent fíliæ Judæ: * propter judícia tua, Dómine.

47:13 Circúmdate Sion, et complectímini eam: * narráte in túrribus ejus.

47:14 Pónite corda vestra in virtúte ejus: * et distribúite domos ejus, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis in civitáte Dei nostri.

Ant. Os meum loquétur * sapiéntiam: et meditátio cordis mei prudéntiam.

Psalmus 48(2-13) [5]

48:2 Audíte hæc, omnes gentes: * áuribus percípite omnes, qui habitátis orbem:

48:3 Quique terrígenæ, et fílii hóminum: * simul in unum dives et pauper.

48:4 Os meum loquétur sapiéntiam: * et meditátio cordis mei prudéntiam.

48:5 Inclinábo in parábolam aurem meam: * apériam in psaltério propositiónem meam.

48:6 Cur timébo in die mala? * iníquitas calcánei mei circúmdabit me:

48:7 Qui confídunt in virtúte sua: * et in multitúdine divitiárum suárum gloriántur.

48:8 Frater non rédimit, rédimet homo: * non dabit Deo placatiónem suam.

48:9 Et prétium redemptiónis ánimæ suæ: * et laborábit in ætérnum, et vivet adhuc in finem.

48:11 Non vidébit intéritum, cum víderit sapiéntes moriéntes: * simul insípiens, et stultus períbunt.

48:11 Et relínquent aliénis divítias suas: * et sepúlcra eórum domus illórum in ætérnum.

48:12 Tabernácula eórum in progénie et progénie: * vocavérunt nómina sua in terris suis.

48:13 Et homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Os meum loquétur sapiéntiam: et meditátio cordis mei prudéntiam.

Ant. Ne timúeris * cum dívite non descéndet in sepúlcrum glória ejus.

Psalmus 48(14-21) [6]

48:14 Hæc via illórum scándalum ipsis: * et póstea in ore suo complacébunt.

48:15 Sicut oves in inférno pósiti sunt: * mors depáscet eos.

48:15 Et dominabúntur eórum justi in matutíno: * et auxílium eórum veteráscet in inférno a glória eórum.

48:16 Verúmtamen Deus rédimet ánimam meam de manu ínferi: * cum accéperit me.

48:17 Ne timúeris, cum dives factus fúerit homo: * et cum multiplicáta fúerit glória domus ejus.

48:18 Quóniam cum interíerit, non sumet ómnia: * neque descéndet cum eo glória ejus.

48:19 Quia ánima ejus in vita ipsíus benedicétur: * confitébitur tibi cum beneféceris ei.

48:20 Introíbit usque in progénies patrum suórum: * et usque in ætérnum non vidébit lumen.

48:21 Homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne timúeris cum dívite non descéndet in sepúlcrum glória ejus.

℣. Deus rédimet ánimam meam de manu ínferi.

℟. Cum accéperit me.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Gregórii Papæ

Homilia 25 in Evangelia

María Magdaléne, quæ fúerat in civitáte peccátrix, amándo veritátem, lavit lácrimis máculas críminis: et vox Veritátis implétur, qua dícitur: Dimíssa sunt ei peccáta multa, quia diléxit multum. Quæ enim prius frígida peccándo remánserat, póstmodum amándo fórtiter ardébat. Quæ a monuménto Dómini, étiam discípulis recedéntibus, non recedébat. Exquirébat quem non invénerat; flebat inquiréndo, et amóris sui igne succénsa, ejus, quem ablátum crédidit, ardébat desidério. Unde cóntigit, ut eum sola tunc vidéret, quæ remánserat ut quǽreret: quia nimírum virtus boni óperis perseverántia est.

℣. Tu autem, Dómine, miserére nobis.

℟. Deo grátias.

℟. Propter veritátem, et mansuetúdinem, et justítiam:

* Et dedúcet te mirabíliter déxtera tua.

℣. Spécie tua et pulchritúdine tua inténde, próspere procéde, et regna.

℟. Et dedúcet te mirabíliter déxtera tua.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Quæsívit ergo prius, et mínime invénit: perseverávit ut quæreret, unde et cóntigit ut inveníret: actúmque est, ut desidéria diláta créscerent, et crescéntia cáperent quod inveníssent. Hinc est enim quod de eódem sponsa Ecclésia in Cánticis canticórum dicit: In léctulo meo per noctes quæsívi quem díligit ánima mea. Diléctum namque in léctulo quærimus, quando, in præséntis vitæ aliquántula réquie. Redemptóris nostri desidério suspirámus. Per noctem quærimus: quia, etsi jam in illo mens vígilat, tamen adhuc óculus calígat.

℣. Tu autem, Dómine, miserére nobis.

℟. Deo grátias.

℟. Dilexísti justítiam, et odísti iniquitátem:

* Proptérea unxit te Deus, Deus tuus, óleo lætítiæ.

℣. Propter veritátem, et mansuetúdinem, et justítiam.

℟. Proptérea unxit te Deus, Deus tuus, óleo lætítiæ.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Sed, qui diléctum suum non invénit, restat ut surgat, civitátem circúmeat, id est, sanctam electórum Ecclésiam mente et inquisitióne percúrrat; per vicos eum et platéas quærat, id est, per angústa et lata gradiéntes aspíciat, ut, si qua inveníre in eis váleat, ejus vestígia exquírat: quia sunt nonnúlli étiam vitæ sæculáris, qui imitándum áliquid hábeant de actióne virtútis. Quæréntes autem nos vígiles invéniunt, qui custódiunt civitátem: quia sancti Patres, qui Ecclésiæ statum custódiunt, bonis nostris stúdiis occúrrunt, ut suo vel verbo vel scripto nos dóceant. Quos cum páululum pertransímus, invenímus quem dilígimus: quia Redémptor noster, etsi humilitáte homo inter hómines, divinitáte tamen super hómines fuit.

℣. Tu autem, Dómine, miserére nobis.

℟. Deo grátias.

℟. Fallax grátia, et vana est pulchritúdo:

* Múlier timens Dóminum, ipsa laudábitur.

℣. Date ei de fructu mánuum suárum, et laudent eam in portis ópera ejus.

℟. Múlier timens Dóminum, ipsa laudábitur.

℣. Glória Patri, et Fílio, * et Spirítui Sancto.

℟. Múlier timens Dóminum, ipsa laudábitur.

Nocturnus III.

Ant. Deus deórum, * Dóminus locútus est. ‡

Psalmus 49(1-15) [7]

49:1 Deus deórum, Dóminus locútus est: * ‡ et vocávit terram,

49:1 A solis ortu usque ad occásum: * ex Sion spécies decóris ejus.

49:3 Deus maniféste véniet: * Deus noster et non silébit.

49:3 Ignis in conspéctu ejus exardéscet: * et in circúitu ejus tempéstas válida.

49:4 Advocábit cælum desúrsum: * et terram discérnere pópulum suum.

49:5 Congregáte illi sanctos ejus: * qui órdinant testaméntum ejus super sacrifícia.

49:6 Et annuntiábunt cæli justítiam ejus: * quóniam Deus judex est.

49:7 Audi, pópulus meus, et loquar: Israël, et testificábor tibi: * Deus, Deus tuus ego sum.

49:8 Non in sacrifíciis tuis árguam te: * holocáusta autem tua in conspéctu meo sunt semper.

49:9 Non accípiam de domo tua vítulos: * neque de grégibus tuis hircos.

49:10 Quóniam meæ sunt omnes feræ silvárum: * juménta in móntibus et boves.

49:11 Cognóvi ómnia volatília cæli: * et pulchritúdo agri mecum est.

49:12 Si esuríero, non dicam tibi: * meus est enim orbis terræ, et plenitúdo ejus.

49:13 Numquid manducábo carnes taurórum? * aut sánguinem hircórum potábo?

49:14 Ímmola Deo sacrifícium laudis: * et redde Altíssimo vota tua.

49:15 Et ínvoca me in die tribulatiónis: * éruam te, et honorificábis me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus deórum, Dóminus locútus est.

Ant. Intellégite, * qui obliviscímini Deum.

Psalmus 49(16-23) [8]

49:16 Peccatóri autem dixit Deus: * Quare tu enárras justítias meas, et assúmis testaméntum meum per os tuum?

49:17 Tu vero odísti disciplínam: * et projecísti sermónes meos retrórsum:

49:18 Si vidébas furem, currébas cum eo: * et cum adúlteris portiónem tuam ponébas.

49:19 Os tuum abundávit malítia: * et lingua tua concinnábat dolos.

49:20 Sedens advérsus fratrem tuum loquebáris, et advérsus fílium matris tuæ ponébas scándalum: * hæc fecísti, et tácui.

49:21 Existimásti, iníque, quod ero tui símilis: * árguam te, et státuam contra fáciem tuam.

49:22 Intellégite hæc, qui obliviscímini Deum: * nequándo rápiat, et non sit qui erípiat.

49:23 Sacrifícium laudis honorificábit me: * et illic iter, quo osténdam illi salutáre Dei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intellégite, qui obliviscímini Deum.

Ant. Acceptábis sacrifícium * justítiæ super altáre tuum, Dómine.

Psalmus 50 [9]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut justificéris in sermónibus tuis, et vincas cum judicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea justítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Jerúsalem.

50:21 Tunc acceptábis sacrifícium justítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Acceptábis sacrifícium justítiæ super altáre tuum, Dómine.

℣. Audítui meo dabis gáudium et lætítiam.

℟. Et exsultábunt ossa humiliáta.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 7:36-50

In illo témpore: Rogábat Jesum quidam de pharisǽis, ut manducáret cum illo. Et ingréssus domum pharisǽi discúbuit. Et réliqua.

Homilía sancti Augustíni Epíscopi

Liber 50 Homilía 23, tom. 10

Evangélium cum legerétur, attentíssime audístis; et res gesta narráta atque versáta est ante óculos cordis vestri. Vidístis enim, non carne, sed mente, Dóminum Jesum Christum in domo pharisǽi recumbéntem, et ab illo invitátum non fastidiéntem. Vidístis étiam in civitáte mulíerem famósam, mala útique fama, quæ erat peccátrix, non invitátam irruísse convívio ubi suus médicus recumbébat, et quæsísse pia impudéntia sanitátem; írruens, quasi importúna convívio, opportúna benefício. Nóverat enim quanto morbo laboráret; et illum ad sanándum esse idóneum, ad quem vénerat, sciébat.

℣. Tu autem, Dómine, miserére nobis.

℟. Deo grátias.

℟. Os suum apéruit sapiéntiæ, et lex cleméntiæ in lingua ejus: considerávit sémitas domus suæ,

* Et panem otiósa non comédit.

℣. Gustávit et vidit quia bona est negotiátio ejus: non exstinguétur in nocte lucérna ejus.

℟. Et panem otiósa non comédit.

℣. Jube, domne, benedícere.

Benedictio. Cujus festum cólimus, ipsa intercédat pro nobis ad Dóminum.

℟. Amen.

Lectio 8

Accéssit ergo non ad caput Dómini, sed ad pedes. Et quæ diu male ambuláverat, vestígia recta quærébat. Prius fudit lácrimas cordis, et lavit Dómini pedes obséquio confessiónis, capíllis suis tersit, osculáta est, unxit; tácita loquebátur, non sermónem promébat, sed devotiónem ostendébat. Quia ergo tétigit Dóminum rigándo, osculándo, tergéndo, unguéndo pedes ejus; pharisæus, qui invitáverat Dóminum Jesum Christum, quia ex illo génere erat hóminum superbórum, de quibus Isaías prophéta dicit: Qui dicunt, Recéde longe a me, noli me tángere, quóniam mundus sum; putávit Dóminum nescísse mulíerem.

℣. Tu autem, Dómine, miserére nobis.

℟. Deo grátias.

℟. Regnum mundi et omnem ornátum sǽculi contémpsi, propter amórem Dómini mei Jesu Christi:

* Quem vidi, quem amávi, in quem crédidi, quem diléxi.

℣. Eructávit cor meum verbum bonum: dico ego ópera mea Regi.

℟. Quem vidi, quem amávi, in quem crédidi, quem diléxi.

℣. Glória Patri, et Fílio, * et Spirítui Sancto.

℟. Quem vidi, quem amávi, in quem crédidi, quem diléxi.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

O pharisǽe invitátor et irrísor Dómini, Dóminum pascis, et a quo pascéndus sis, non intélligis? Unde scis Dóminum nescísse, quæ fúerit illa múlier, nisi quia permíssa est accédere, nisi quia, illo patiénte, osculáta est pedes ejus, nisi quia tersit, nisi quia unxit? Hæc enim non débuit permítti fácere in pédibus mundis múlier immúnda? Ad illíus ergo pharisæi pedes si talis múlier accessísset, dictúrus erat, quod Isaías de tálibus dicit: Recéde a me, noli me tángere, quóniam mundus sum. Accéssit autem ad Dóminum immúnda, ut redíret munda; accéssit ægra, ut redíret sana; accéssit conféssa, ut redíret proféssa.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Beátæ Maríæ Magdalénæ, quǽsumus, Dómine, suffrágiis adjuvémur: cujus précibus exorátus, quatriduánum fratrem Lázarum vivum ab ínferis resuscitásti:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dóminus regnávit, * exsúltet terra. ‡

Psalmus 96 [1]

96:1 Dóminus regnávit, exsúltet terra: * ‡ læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus regnávit, exsúltet terra.

Ant. Te decet hymnus, * Deus, in Sion. ‡

Psalmus 64 [2]

64:2 Te decet hymnus, Deus, in Sion: * ‡ et tibi reddétur votum in Jerúsalem.

64:3 Exáudi oratiónem meam: * ad te omnis caro véniet.

64:4 Verba iniquórum prævaluérunt super nos: * et impietátibus nostris tu propitiáberis.

64:5 Beátus, quem elegísti, et assumpsísti: * inhabitábit in átriis tuis.

64:5 Replébimur in bonis domus tuæ: * sanctum est templum tuum, mirábile in æquitáte.

64:6 Exáudi nos, Deus, salutáris noster, * spes ómnium fínium terræ, et in mari longe.

64:7 Prǽparans montes in virtúte tua, accínctus poténtia: * qui contúrbas profúndum maris sonum flúctuum ejus.

64:8 Turbabúntur gentes, et timébunt qui hábitant términos a signis tuis: * éxitus matutíni, et véspere delectábis.

64:10 Visitásti terram, et inebriásti eam: * multiplicásti locupletáre eam.

64:10 Flumen Dei replétum est aquis, parásti cibum illórum: * quóniam ita est præparátio ejus.

64:11 Rivos ejus inébria, multíplica genímina ejus: * in stillicídiis ejus lætábitur gérminans.

64:12 Benedíces corónæ anni benignitátis tuæ: * et campi tui replebúntur ubertáte.

64:13 Pinguéscent speciósa desérti: * et exsultatióne colles accingéntur.

64:14 Indúti sunt aríetes óvium, et valles abundábunt fruménto: * clamábunt, étenim hymnum dicent.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Te decet hymnus, Deus, in Sion.

Ant. Tibi, Dómine, psallam, * et intéllegam in via immaculáta.

Psalmus 100 [3]

100:1 Misericórdiam, et judícium * cantábo tibi, Dómine:

100:2 Psallam, et intéllegam in via immaculáta, * quando vénies ad me.

100:2 Perambulábam in innocéntia cordis mei, * in médio domus meæ.

100:3 Non proponébam ante óculos meos rem injústam: * faciéntes prævaricatiónes odívi.

100:4 Non adhǽsit mihi cor pravum: * declinántem a me malígnum non cognoscébam.

100:5 Detrahéntem secréto próximo suo, * hunc persequébar.

100:5 Supérbo óculo, et insatiábili corde, * cum hoc non edébam.

100:6 Óculi mei ad fidéles terræ ut sédeant mecum: * ámbulans in via immaculáta, hic mihi ministrábat.

100:7 Non habitábit in médio domus meæ qui facit supérbiam: * qui lóquitur iníqua, non diréxit in conspéctu oculórum meórum.

100:8 In matutíno interficiébam omnes peccatóres terræ: * ut dispérderem de civitáte Dómini omnes operántes iniquitátem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tibi, Dómine, psallam, et intéllegam in via immaculáta.

Ant. Dómine, magnus es tu, * et præclárus in virtúte tua.

Canticum Judith [4]

Judith 16:15-22

16:15 Hymnum cantémus Dómino, * hymnum novum cantémus Deo nostro.

16:16 Adonái, Dómine, magnus es tu, et præclárus in virtúte tua, * et quem superáre nemo potest.

16:17 Tibi sérviat omnis creatúra tua: * quia dixísti, et facta sunt:

16:18 Misísti spíritum tuum, et creáta sunt, * et non est qui resístat voci tuæ.

16:19 Montes a fundaméntis movebúntur cum aquis: * petræ, sicut cera, liquéscent ante fáciem tuam.

16:20 Qui autem timent te, * magni erunt apud te per ómnia.

16:21 Væ genti insurgénti super genus meum: Dóminus enim omnípotens vindicábit in eis, * in die judícii visitábit illos.

16:22 Dabit enim ignem, et vermes in carnes eórum, * ut urántur, et séntiant usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, magnus es tu, et præclárus in virtúte tua.

Ant. Laudábo Deum meum * in vita mea.

Psalmus 145 [5]

145:2 Lauda, ánima mea, Dóminum, † laudábo Dóminum in vita mea: * psallam Deo meo quámdiu fúero.

145:2 Nolíte confídere in princípibus: * in fíliis hóminum, in quibus non est salus.

145:4 Exíbit spíritus ejus, et revertétur in terram suam: * in illa die períbunt omnes cogitatiónes eórum.

145:5 Beátus, cujus Deus Jacob adjútor ejus, † spes ejus in Dómino, Deo ipsíus: * qui fecit cælum et terram, mare, et ómnia, quæ in eis sunt.

145:7 Qui custódit veritátem in sǽculum, † facit judícium injúriam patiéntibus: * dat escam esuriéntibus.

145:7 Dóminus solvit compedítos: * Dóminus illúminat cæcos.

145:8 Dóminus érigit elísos, * Dóminus díligit justos.

145:9 Dóminus custódit ádvenas, † pupíllum et víduam suscípiet: * et vias peccatórum dispérdet.

145:10 Regnábit Dóminus in sǽcula, Deus tuus, Sion, * in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudábo Deum meum in vita mea.

Capitulum Hymnus Versus {ex Commune aut Festo}

Prov. 31:10-11

Mulíerem fortem quis invéniet? Procul et de últimis fínibus prétium ejus. Confídit in ea cor viri sui, et spóliis non indigébit.

℟. Deo grátias.

Hymnus

Summi Paréntis Unice,

Vultu pio nos réspice,

Vocans ad arcem glóriæ

Cor Magdalénæ pœ́nitens.

Amíssa drachma régio

Recóndita est ærário,

Et gemma, detérso luto,

Nitóre vincit sídera.

Jesu, medéla vúlnerum,

Spes una pœniténtium,

Per Magdalénæ lácrimas

Peccáta nostra díluas.

Dei Parens piíssima,

Hevæ nepótes flébiles

De mille vitæ flúctibus

Salútis in portum vehas.

Uni Deo sit glória,

Pro multifórmi grátia,

Peccántium qui crímina

Remíttit, et dat prǽmia.

Amen.

℣. Elégit eam Deus, et præelégit eam.

℟. In tabernáculo suo habitáre facit eam.

Canticum: Benedictus {Antiphona ex Proprio Sanctorum}

Ant. María * unxit pedes Jesu, et extérsit capíllis suis, et domus impléta est ex odóre unguénti.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. María unxit pedes Jesu, et extérsit capíllis suis, et domus impléta est ex odóre unguénti.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Beátæ Maríæ Magdalénæ, quǽsumus, Dómine, suffrágiis adjuvémur: cujus précibus exorátus, quatriduánum fratrem Lázarum vivum ab ínferis resuscitásti:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Misericórdia tua.

Psalmus 25 [1]

25:1 Júdica me, Dómine, quóniam ego in innocéntia mea ingréssus sum: * et in Dómino sperans non infirmábor.

25:2 Proba me, Dómine, et tenta me: * ure renes meos et cor meum.

25:3 Quóniam misericórdia tua ante óculos meos est: * et complácui in veritáte tua.

25:4 Non sedi cum concílio vanitátis: * et cum iníqua geréntibus non introíbo.

25:5 Odívi ecclésiam malignántium: * et cum ímpiis non sedébo.

25:6 Lavábo inter innocéntes manus meas: * et circúmdabo altáre tuum, Dómine:

25:7 Ut áudiam vocem laudis, * et enárrem univérsa mirabília tua.

25:8 Dómine, diléxi decórem domus tuæ, * et locum habitatiónis glóriæ tuæ.

25:9 Ne perdas cum ímpiis, Deus, ánimam meam, * et cum viris sánguinum vitam meam:

25:10 In quorum mánibus iniquitátes sunt: * déxtera eórum repléta est munéribus.

25:11 Ego autem in innocéntia mea ingréssus sum: * rédime me, et miserére mei.

25:12 Pes meus stetit in dirécto: * in ecclésiis benedícam te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 51 [2]

51:3 Quid gloriáris in malítia, * qui potens es in iniquitáte?

51:4 Tota die injustítiam cogitávit lingua tua: * sicut novácula acúta fecísti dolum.

51:5 Dilexísti malítiam super benignitátem: * iniquitátem magis quam loqui æquitátem.

51:6 Dilexísti ómnia verba præcipitatiónis, * lingua dolósa.

51:7 Proptérea Deus déstruet te in finem, * evéllet te, et emigrábit te de tabernáculo tuo: et radícem tuam de terra vivéntium.

51:8 Vidébunt justi, et timébunt, et super eum ridébunt, et dicent: * Ecce homo, qui non pósuit Deum adjutórem suum:

51:9 Sed sperávit in multitúdine divitiárum suárum: * et præváluit in vanitáte sua.

51:10 Ego autem, sicut olíva fructífera in domo Dei, * sperávi in misericórdia Dei in ætérnum: et in sǽculum sǽculi.

51:11 Confitébor tibi in sǽculum, quia fecísti: * et exspectábo nomen tuum, quóniam bonum est in conspéctu sanctórum tuórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 52 [3]

52:1 Dixit insípiens in corde suo: * Non est Deus.

52:2 Corrúpti sunt, et abominábiles facti sunt in iniquitátibus: * non est qui fáciat bonum.

52:3 Deus de cælo prospéxit super fílios hóminum: * ut vídeat si est intéllegens, aut requírens Deum.

52:4 Omnes declinavérunt, simul inútiles facti sunt: * non est qui fáciat bonum, non est usque ad unum.

52:5 Nonne scient omnes qui operántur iniquitátem, * qui dévorant plebem meam ut cibum panis?

52:6 Deum non invocavérunt: * illic trepidavérunt timóre, ubi non erat timor.

52:6 Quóniam Deus dissipávit ossa eórum qui homínibus placent: * confúsi sunt, quóniam Deus sprevit eos.

52:7 Quis dabit ex Sion salutáre Israël? * cum convérterit Deus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia tua, Dómine, ante óculos meos: et complácui in veritáte tua.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Décimo Kaléndas Augústi Luna octáva Anno Dómini 2026

Ravénnæ natális sancti Apollináris Epíscopi, qui, ab Apóstolo Petro Romæ ordinátus et Ravénnam missus, pro fide Christi divérsas et multíplices pœnas perpéssus est; póstea, Evangélium in Æmília prǽdicans, plúrimos ab idolórum cultu revocávit; tandem, Ravénnam revérsus, gloriósum martýrium, sub Vespasiáno Cǽsare, complévit.

Cenómanis, in Gállia, sancti Libórii, Epíscopi et Confessóris.

Romæ natális sanctæ Birgíttæ Víduæ, quæ, post multas sanctárum locórum peregrinatiónes, divíno affláta Spíritu, quiévit. Ipsíus autem festívitas octávo Idus Octóbris celebrátur.

Ibídem sancti Rásyphi Mártyris.

Item Romæ pássio sanctæ Primitívæ, Vírginis et Mártyris.

Item sanctórum Mártyrum Apollónii et Eugénii.

Eódem die natális sanctórum Mártyrum Tróphimi et Theóphili, qui, sub Diocletiáno Imperatóre, cæsi lapídibus et igne incénsi, demum, gládio percússi, martýrio coronántur.

In Bulgária sanctórum plurimórum Mártyrum, quos ímpius Imperátor Nicéphorus, Ecclésias Dei devástans, divérso mortis génere, nimírum ense, láqueo, sagíttis, diútino cárcere et fame necári fecit.

Romæ sanctárum Vírginum Rómulæ, Redémptæ et Herúndinis, de quibus scribit sanctus Gregórius Papa.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Prov 31:29-30

Multæ fíliæ congregavérunt divítias: tu supergréssa es univérsas. Fallax grátia, et vana est pulchritúdo: múlier timens Dóminum, ipsa laudábitur.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus ádjuvat me:

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(2-16) [2]

54:2 Exáudi, Deus, oratiónem meam, et ne despéxeris deprecatiónem meam: * inténde mihi, et exáudi me.

54:3 Contristátus sum in exercitatióne mea: * et conturbátus sum a voce inimíci, et a tribulatióne peccatóris.

54:4 Quóniam declinavérunt in me iniquitátes: * et in ira molésti erant mihi.

54:5 Cor meum conturbátum est in me: * et formído mortis cécidit super me.

54:6 Timor et tremor venérunt super me: * et contexérunt me ténebræ.

54:7 Et dixi: Quis dabit mihi pennas sicut colúmbæ, * et volábo, et requiéscam?

54:8 Ecce, elongávi fúgiens: * et mansi in solitúdine.

54:9 Exspectábam eum, qui salvum me fecit * a pusillanimitáte spíritus et tempestáte.

54:10 Præcípita, Dómine, dívide linguas eórum: * quóniam vidi iniquitátem, et contradictiónem in civitáte.

54:11 Die ac nocte circúmdabit eam super muros ejus iníquitas: * et labor in médio ejus, et injustítia.

54:12 Et non defécit de platéis ejus * usúra, et dolus.

54:13 Quóniam si inimícus meus maledixísset mihi, * sustinuíssem útique.

54:13 Et si is, qui óderat me, super me magna locútus fuísset, * abscondíssem me fórsitan ab eo.

54:14 Tu vero, homo unánimis: * dux meus, et notus meus:

54:15 Qui simul mecum dulces capiébas cibos: * in domo Dei ambulávimus cum consénsu.

54:16 Véniat mors super illos: * et descéndant in inférnum vivéntes:

54:16 Quóniam nequítiæ in habitáculis eórum: * in médio eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(17-24) [3]

54:17 Ego autem ad Deum clamávi: * et Dóminus salvábit me.

54:18 Véspere, et mane, et merídie narrábo et annuntiábo: * et exáudiet vocem meam.

54:19 Rédimet in pace ánimam meam ab his, qui appropínquant mihi: * quóniam inter multos erant mecum.

54:20 Exáudiet Deus, et humiliábit illos, * qui est ante sǽcula.

54:20 Non enim est illis commutátio, et non timuérunt Deum: * exténdit manum suam in retribuéndo.

54:21 Contaminavérunt testaméntum ejus, divísi sunt ab ira vultus ejus: * et appropinquávit cor illíus.

54:22 Mollíti sunt sermónes ejus super óleum: * et ipsi sunt jácula.

54:23 Jacta super Dóminum curam tuam, et ipse te enútriet: * non dabit in ætérnum fluctuatiónem justo.

54:24 Tu vero, Deus, dedúces eos, * in púteum intéritus.

54:24 Viri sánguinum, et dolósi non dimidiábunt dies suos: * ego autem sperábo in te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus ádjuvat me: et Dóminus suscéptor est ánimæ meæ.

Capitulum Responsorium Versus {ex Commune aut Festo}

Prov. 31:10-11

Mulíerem fortem quis invéniet? Procul et de últimis fínibus prétium ejus. Confídit in ea cor viri sui, et spóliis non indigébit.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adjuvábit eam Deus vultu suo.

℟. Deus in médio ejus, non commovébitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Beátæ Maríæ Magdalénæ, quǽsumus, Dómine, suffrágiis adjuvémur: cujus précibus exorátus, quatriduánum fratrem Lázarum vivum ab ínferis resuscitásti:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In Deo sperávi.

Psalmus 55 [1]

55:2 Miserére mei, Deus, quóniam conculcávit me homo: * tota die impúgnans tribulávit me.

55:3 Conculcavérunt me inimíci mei tota die: * quóniam multi bellántes advérsum me.

55:4 Ab altitúdine diéi timébo: * ego vero in te sperábo.

55:5 In Deo laudábo sermónes meos, in Deo sperávi: * non timébo quid fáciat mihi caro.

55:6 Tota die verba mea exsecrabántur: * advérsum me omnes cogitatiónes eórum in malum.

55:7 Inhabitábunt et abscóndent: * ipsi calcáneum meum observábunt.

55:8 Sicut sustinuérunt ánimam meam, pro níhilo salvos fácies illos: * in ira pópulos confrínges.

55:9 Deus, vitam meam annuntiávi tibi: * posuísti lácrimas meas in conspéctu tuo.

55:9 Sicut et in promissióne tua: * tunc converténtur inimíci mei retrórsum:

55:10 In quacúmque die invocávero te: * ecce, cognóvi, quóniam Deus meus es.

55:11 In Deo laudábo verbum, in Dómino laudábo sermónem: * in Deo sperávi, non timébo quid fáciat mihi homo.

55:12 In me sunt, Deus, vota tua, * quæ reddam, laudatiónes tibi.

55:13 Quóniam eripuísti ánimam meam de morte, et pedes meos de lapsu: * ut pláceam coram Deo in lúmine vivéntium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 56 [2]

56:2 Miserére mei, Deus, miserére mei: * quóniam in te confídit ánima mea.

56:2 Et in umbra alárum tuárum sperábo, * donec tránseat iníquitas.

56:3 Clamábo ad Deum altíssimum: * Deum qui benefécit mihi.

56:4 Misit de cælo, et liberávit me: * dedit in oppróbrium conculcántes me.

56:4 Misit Deus misericórdiam suam, et veritátem suam, * et erípuit ánimam meam de médio catulórum leónum: dormívi conturbátus.

56:5 Fílii hóminum dentes eórum arma et sagíttæ: * et lingua eórum gládius acútus.

56:6 Exaltáre super cælos, Deus, * et in omnem terram glória tua.

56:7 Láqueum paravérunt pédibus meis: * et incurvavérunt ánimam meam.

56:7 Fodérunt ante fáciem meam fóveam: * et incidérunt in eam.

56:8 Parátum cor meum, Deus, parátum cor meum: * cantábo, et psalmum dicam.

56:9 Exsúrge, glória mea, exsúrge, psaltérium et cíthara: * exsúrgam dilúculo.

56:10 Confitébor tibi in pópulis, Dómine: * et psalmum dicam tibi in géntibus:

56:11 Quóniam magnificáta est usque ad cælos misericórdia tua, * et usque ad nubes véritas tua.

56:12 Exaltáre super cælos, Deus: * et super omnem terram glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 57 [3]

57:2 Si vere útique justítiam loquímini: * recta judicáte, fílii hóminum.

57:3 Étenim in corde iniquitátes operámini: * in terra injustítias manus vestræ concínnant.

57:4 Alienáti sunt peccatóres a vulva, erravérunt ab útero: * locúti sunt falsa.

57:5 Furor illis secúndum similitúdinem serpéntis: * sicut áspidis surdæ, et obturántis aures suas,

57:6 Quæ non exáudiet vocem incantántium: * et venéfici incantántis sapiénter.

57:7 Deus cónteret dentes eórum in ore ipsórum: * molas leónum confrínget Dóminus.

57:8 Ad níhilum devénient tamquam aqua decúrrens: * inténdit arcum suum donec infirméntur.

57:9 Sicut cera, quæ fluit, auferéntur: * supercécidit ignis, et non vidérunt solem.

57:10 Priúsquam intellégerent spinæ vestræ rhamnum: * sicut vivéntes, sic in ira absórbet eos.

57:11 Lætábitur justus cum víderit vindíctam: * manus suas lavábit in sánguine peccatóris.

57:12 Et dicet homo: Si útique est fructus justo: * útique est Deus júdicans eos in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo sperávi non timébo quid fáciat mihi homo.

Capitulum Responsorium Versus {ex Commune aut Festo}

Prov 31:20-21

Manum suam apéruit ínopi, et palmas suas exténdit ad páuperem. Non timébit dómui suæ a frigóribus nivis.

℟. Deo grátias.

℟.br. Adjuvábit eam * Deus vultu suo.

℟. Adjuvábit eam * Deus vultu suo.

℣. Deus in médio ejus, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adjuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Beátæ Maríæ Magdalénæ, quǽsumus, Dómine, suffrágiis adjuvémur: cujus précibus exorátus, quatriduánum fratrem Lázarum vivum ab ínferis resuscitásti:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 58(2-11) [1]

58:2 Éripe me de inimícis meis, Deus meus: * et ab insurgéntibus in me líbera me.

58:3 Éripe me de operántibus iniquitátem: * et de viris sánguinum salva me.

58:4 Quia ecce cepérunt ánimam meam: * irruérunt in me fortes.

58:5 Neque iníquitas mea, neque peccátum meum, Dómine: * sine iniquitáte cucúrri, et diréxi.

58:6 Exsúrge in occúrsum meum, et vide: * et tu, Dómine, Deus virtútum, Deus Israël,

58:6 Inténde ad visitándas omnes gentes: * non misereáris ómnibus, qui operántur iniquitátem.

58:7 Converténtur ad vésperam: et famem patiéntur ut canes, * et circuíbunt civitátem.

58:8 Ecce, loquéntur in ore suo, et gládius in lábiis eórum: * quóniam quis audívit?

58:9 Et tu, Dómine, deridébis eos: * ad níhilum dedúces omnes gentes.

58:10 Fortitúdinem meam ad te custódiam, quia, Deus, suscéptor meus es: * Deus meus, misericórdia ejus prævéniet me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 58(12-18) [2]

58:12 Deus osténdet mihi super inimícos meos, ne occídas eos: * nequándo obliviscántur pópuli mei.

58:12 Dispérge illos in virtúte tua: * et depóne eos, protéctor meus, Dómine:

58:13 Delíctum oris eórum, sermónem labiórum ipsórum: * et comprehendántur in supérbia sua.

58:13 Et de exsecratióne et mendácio annuntiabúntur in consummatióne: * in ira consummatiónis, et non erunt.

58:14 Et scient quia Deus dominábitur Jacob: * et fínium terræ.

58:15 Converténtur ad vésperam: et famem patiéntur ut canes, * et circuíbunt civitátem.

58:16 Ipsi dispergéntur ad manducándum: * si vero non fúerint saturáti, et murmurábunt.

58:17 Ego autem cantábo fortitúdinem tuam: * et exsultábo mane misericórdiam tuam.

58:17 Quia factus es suscéptor meus, * et refúgium meum, in die tribulatiónis meæ.

58:18 Adjútor meus, tibi psallam, quia, Deus, suscéptor meus es: * Deus meus, misericórdia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 59 [3]

59:3 Deus, repulísti nos, et destruxísti nos: * irátus es, et misértus es nobis.

59:4 Commovísti terram, et conturbásti eam: * sana contritiónes ejus, quia commóta est.

59:5 Ostendísti pópulo tuo dura: * potásti nos vino compunctiónis.

59:6 Dedísti metuéntibus te significatiónem: * ut fúgiant a fácie arcus:

59:7 Ut liberéntur dilécti tui: * salvum fac déxtera tua, et exáudi me.

59:8 Deus locútus est in sancto suo: * lætábor, et partíbor Síchimam: et convállem tabernaculórum metíbor.

59:9 Meus est Gálaad, et meus est Manásses: * et Éphraim fortitúdo cápitis mei.

59:9 Juda rex meus: * Moab olla spei meæ.

59:10 In Idumǽam exténdam calceaméntum meum: * mihi alienígenæ súbditi sunt.

59:11 Quis dedúcet me in civitátem munítam? * quis dedúcet me usque in Idumǽam?

59:12 Nonne tu, Deus, qui repulísti nos? * et non egrediéris, Deus, in virtútibus nostris?

59:13 Da nobis auxílium de tribulatióne: * quia vana salus hóminis.

59:14 In Deo faciémus virtútem: * et ipse ad níhilum dedúcet tribulántes nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus misericórdia tua prævéniet me.

Capitulum Responsorium Versus {ex Commune aut Festo}

Prov 31:29-30

Multæ fíliæ congregavérunt divítias: tu supergréssa es univérsas. Fallax grátia, et vana est pulchritúdo: múlier timens Dóminum, ipsa laudábitur.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Beátæ Maríæ Magdalénæ, quǽsumus, Dómine, suffrágiis adjuvémur: cujus précibus exorátus, quatriduánum fratrem Lázarum vivum ab ínferis resuscitásti:

Qui vivis et regnas cum Deo Patre, in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Apollinaris Episcopi et Martyris
Duplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Beáti omnes * qui timent Dóminum. ‡

Psalmus 127 [1]

127:1 Beáti, omnes, qui timent Dóminum, * ‡ qui ámbulant in viis ejus.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Jerúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti omnes qui timent Dóminum.

Ant. Confundántur omnes * qui odérunt Sion.

Psalmus 128 [2]

128:1 Sæpe expugnavérunt me a juventúte mea, * dicat nunc Israël.

128:2 Sæpe expugnavérunt me a juventúte mea: * étenim non potuérunt mihi.

128:3 Supra dorsum meum fabricavérunt peccatóres: * prolongavérunt iniquitátem suam.

128:4 Dóminus justus concídit cervíces peccatórum: * confundántur et convertántur retrórsum omnes, qui odérunt Sion.

128:6 Fiant sicut fænum tectórum: * quod priúsquam evellátur, exáruit:

128:7 De quo non implévit manum suam qui metit, * et sinum suum qui manípulos cólligit.

128:8 Et non dixérunt qui præteríbant: Benedíctio Dómini super vos: * benedíximus vobis in nómine Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confundántur omnes qui odérunt Sion.

Ant. De profúndis * clamávi ad te, Dómine. ‡

Psalmus 129 [3]

129:1 De profúndis clamávi ad te, Dómine: * ‡ Dómine, exáudi vocem meam:

129:2 Fiant aures tuæ intendéntes, * in vocem deprecatiónis meæ.

129:3 Si iniquitátes observáveris, Dómine: * Dómine, quis sustinébit?

129:4 Quia apud te propitiátio est: * et propter legem tuam sustínui te, Dómine.

129:5 Sustínuit ánima mea in verbo ejus: * sperávit ánima mea in Dómino.

129:6 A custódia matutína usque ad noctem: * speret Israël in Dómino.

129:7 Quia apud Dóminum misericórdia: * et copiósa apud eum redémptio.

129:8 Et ipse rédimet Israël, * ex ómnibus iniquitátibus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. De profúndis clamávi ad te, Dómine.

Ant. Dómine, * non est exaltátum cor meum. ‡

Psalmus 130 [4]

130:1 Dómine, non est exaltátum cor meum: * ‡ neque eláti sunt óculi mei.

130:1 Neque ambulávi in magnis: * neque in mirabílibus super me.

130:2 Si non humíliter sentiébam: * sed exaltávi ánimam meam:

130:2 Sicut ablactátus est super matre sua, * ita retribútio in ánima mea.

130:3 Speret Israël in Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, non est exaltátum cor meum.

Ant. Elégit Dóminus * Sion in habitatiónem sibi.

Psalmus 131 [5]

131:1 Meménto, Dómine, David, * et omnis mansuetúdinis ejus:

131:2 Sicut jurávit Dómino, * votum vovit Deo Jacob:

131:3 Si introíero in tabernáculum domus meæ, * si ascéndero in lectum strati mei:

131:4 Si dédero somnum óculis meis, * et pálpebris meis dormitatiónem:

131:5 Et réquiem tempóribus meis: donec invéniam locum Dómino, * tabernáculum Deo Jacob.

131:6 Ecce, audívimus eam in Éphrata: * invénimus eam in campis silvæ.

131:7 Introíbimus in tabernáculum ejus: * adorábimus in loco, ubi stetérunt pedes ejus.

131:8 Surge, Dómine, in réquiem tuam, * tu et arca sanctificatiónis tuæ.

131:9 Sacerdótes tui induántur justítiam: * et sancti tui exsúltent.

131:10 Propter David, servum tuum, * non avértas fáciem Christi tui.

131:11 Jurávit Dóminus David veritátem, et non frustrábitur eam: * De fructu ventris tui ponam super sedem tuam.

131:12 Si custodíerint fílii tui testaméntum meum, * et testimónia mea hæc, quæ docébo eos:

131:12 Et fílii eórum usque in sǽculum, * sedébunt super sedem tuam.

131:13 Quóniam elégit Dóminus Sion: * elégit eam in habitatiónem sibi.

131:14 Hæc réquies mea in sǽculum sǽculi: * hic habitábo quóniam elégi eam.

131:15 Víduam ejus benedícens benedícam: * páuperes ejus saturábo pánibus.

131:16 Sacerdótes ejus índuam salutári: * et sancti ejus exsultatióne exsultábunt.

131:17 Illuc prodúcam cornu David, * parávi lucérnam Christo meo.

131:18 Inimícos ejus índuam confusióne: * super ipsum autem efflorébit sanctificátio mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Elégit Dóminus Sion in habitatiónem sibi.

Capitulum Hymnus Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

Hymnus

Deus tuórum mílitum

Sors, et córona, prǽmium,

Laudes canéntes Mártyris

Absólve nexu críminis.

Hic nempe mundi gáudia,

Et blanda fraudum pábula

Imbúta felle députans,

Pervénit ad cæléstia.

Pœnas cucúrrit fórtiter,

Et sústulit viríliter,

Fundénsque pro te sánguinem,

Ætérna dona póssidet.

Ob hoc precátu súpplici

Te póscimus, piíssime;

In hoc triúmpho Mártyris

Dimítte noxam sérvulis.

Laus et perénnis glória

Patri sit, atque Fílio,

Sancto simul Paráclito,

In sempitérna sǽcula.

Amen.

℣. Glória et honóre coronásti eum, Dómine.

℟. Et constituísti eum super ópera mánuum tuárum.

Canticum: Magnificat {Antiphona ex Proprio Sanctorum}

Ant. Iste Sanctus * pro lege Dei sui certávit usque ad mortem, et a verbis impiórum non tímuit: fundátus enim erat supra firmam petram.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Iste Sanctus pro lege Dei sui certávit usque ad mortem, et a verbis impiórum non tímuit: fundátus enim erat supra firmam petram.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, fidélium remunerátor animárum, qui hunc diem beáti Apollináris Sacerdótis tui martýrio consecrásti: tríbue nobis, quǽsumus, fámulis tuis; ut, cujus venerándam celebrámus festivitátem, précibus ejus indulgéntiam consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Mariæ Magdalenæ Pœnitentis

Ant. Múlier quæ erat in civitáte peccátrix, áttulit alabástrum unguénti, et stans retro secus pedes Dómini, lácrimis cœpit rigáre pedes ejus, et capíllis cápitis sui tergébat.

℣. Elégit eam Deus, et præelégit eam.

℟. In tabernáculo suo habitáre facit eam.

Orémus.

Beátæ Maríæ Magdalénæ, quǽsumus, Dómine, suffrágiis adjuvémur: cujus précibus exorátus, quatriduánum fratrem Lázarum vivum ab ínferis resuscitásti:

Commemoratio S. Liborii Episcopi et Confessoris

Ant. Sacérdos et Póntifex, et virtútum ópifex, pastor bone in pópulo, ora pro nobis Dóminum.

℣. Amávit eum Dóminus, et ornávit eum.

℟. Stolam glóriæ índuit eum.

Orémus.

Da, quǽsumus, omnípotens Deus: ut beáti Libórii Confessóris tui atque Pontíficis veneránda solémnitas, et devotiónem nobis áugeat et salútem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Immíttet Ángelus Dómini.

Psalmus 33(2-11) [1]

33:2 Benedícam Dóminum in omni témpore: * semper laus ejus in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen ejus in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus ejus salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti ejus: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 33(12-23) [2]

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super justos: * et aures ejus in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt justi, et Dóminus exaudívit eos: * et ex ómnibus tribulatiónibus eórum liberávit eos.

33:19 Juxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes justórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt justum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 60 [3]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Immíttet Ángelus Dómini in circúitu timéntium eum: et erípiet eos.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Apollinaris Episcopi et Martyris
Duplex
Tempora: Feria quinta infra Hebdomadam VIII post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Mártyrum Dóminum, * Veníte, adorémus.

Ant. Regem Mártyrum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Mártyrum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Mártyrum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Mártyrum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Mártyrum Dóminum, * Veníte, adorémus.

Hymnus {ex Commune aut Festo}

Deus tuórum mílitum

Sors, et córona, prǽmium,

Laudes canéntes Mártyris

Absólve nexu críminis.

Hic nempe mundi gáudia,

Et blanda fraudum pábula

Imbúta felle députans,

Pervénit ad cæléstia.

Pœnas cucúrrit fórtiter,

Et sústulit viríliter,

Fundénsque pro te sánguinem,

Ætérna dona póssidet.

Ob hoc precátu súpplici

Te póscimus, piíssime;

In hoc triúmpho Mártyris

Dimítte noxam sérvulis.

Laus et perénnis glória

Patri sit, atque Fílio,

Sancto simul Paráclito,

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. In Deo salutáre meum * et glória mea: et spes mea in Deo est.

Psalmus 61 [1]

61:2 Nonne Deo subjécta erit ánima mea? * ab ipso enim salutáre meum.

61:3 Nam et ipse Deus meus, et salutáris meus: * suscéptor meus, non movébor ámplius.

61:4 Quoúsque irrúitis in hóminem? * interfícitis univérsi vos: tamquam paríeti inclináto et macériæ depúlsæ?

61:5 Verúmtamen prétium meum cogitavérunt repéllere, cucúrri in siti: * ore suo benedicébant, et corde suo maledicébant.

61:6 Verúmtamen Deo subjécta esto, ánima mea: * quóniam ab ipso patiéntia mea.

61:7 Quia ipse Deus meus, et salvátor meus: * adjútor meus, non emigrábo.

61:8 In Deo salutáre meum, et glória mea: * Deus auxílii mei, et spes mea in Deo est.

61:9 Speráte in eo omnis congregátio pópuli, effúndite coram illo corda vestra: * Deus adjútor noster in ætérnum.

61:10 Verúmtamen vani fílii hóminum, mendáces fílii hóminum in statéris: * ut decípiant ipsi de vanitáte in idípsum.

61:11 Nolíte speráre in iniquitáte, et rapínas nolíte concupíscere: * divítiæ si áffluant, nolíte cor appónere.

61:12 Semel locútus est Deus, duo hæc audívi, quia potéstas Dei est, et tibi, Dómine, misericórdia: * quia tu reddes unicuíque juxta ópera sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo salutáre meum et glória mea: et spes mea in Deo est.

Ant. Vidéte ópera Dómini, * et audítam fácite vocem laudis ejus.

Psalmus 65(1-12) [2]

65:1 Jubiláte Deo, omnis terra, psalmum dícite nómini ejus: * date glóriam laudi ejus.

65:3 Dícite Deo: Quam terribília sunt ópera tua, Dómine! * in multitúdine virtútis tuæ mentiéntur tibi inimíci tui.

65:4 Omnis terra adóret te, et psallat tibi: * psalmum dicat nómini tuo.

65:5 Veníte, et vidéte ópera Dei: * terríbilis in consíliis super fílios hóminum.

65:6 Qui convértit mare in áridam, in flúmine pertransíbunt pede: * ibi lætábimur in ipso.

65:7 Qui dominátur in virtúte sua in ætérnum, óculi ejus super gentes respíciunt: * qui exásperant non exalténtur in semetípsis.

65:8 Benedícite, gentes, Deum nostrum: * et audítam fácite vocem laudis ejus,

65:9 Qui pósuit ánimam meam ad vitam: * et non dedit in commotiónem pedes meos.

65:10 Quóniam probásti nos, Deus: * igne nos examinásti, sicut examinátur argéntum.

65:11 Induxísti nos in láqueum, posuísti tribulatiónes in dorso nostro: * imposuísti hómines super cápita nostra.

65:12 Transívimus per ignem et aquam: * et eduxísti nos in refrigérium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidéte ópera Dómini, et audítam fácite vocem laudis ejus.

Ant. Audíte, omnes * qui timétis Deum, quanta fecit ánimæ meæ.

Psalmus 65(13-20) [3]

65:13 Introíbo in domum tuam in holocáustis: * reddam tibi vota mea, quæ distinxérunt lábia mea.

65:14 Et locútum est os meum, * in tribulatióne mea.

65:15 Holocáusta medulláta ófferam tibi cum incénso aríetum: * ófferam tibi boves cum hircis.

65:16 Veníte, audíte, et narrábo, omnes, qui timétis Deum: * quanta fecit ánimæ meæ.

65:17 Ad ipsum ore meo clamávi, * et exaltávi sub lingua mea.

65:18 Iniquitátem si aspéxi in corde meo, * non exáudiet Dóminus.

65:19 Proptérea exaudívit Deus, * et atténdit voci deprecatiónis meæ.

65:20 Benedíctus Deus, * qui non amóvit oratiónem meam, et misericórdiam suam a me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Audíte, omnes qui timétis Deum, quanta fecit ánimæ meæ.

℣. Non amóvit Dóminus oratiónem meam.

℟. Et misericórdiam suam a me.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro tértio Regum

3 Reg 12:1-5

1 Venit autem Róboam in Sichem; illuc enim congregátus erat omnis Israël ad constituéndum eum regem.

2 At vero Jeróboam fílius Nabat, cum adhuc esset in Ægýpto prófugus a fácie regis Salomónis, audíta morte ejus, revérsus est de Ægýpto.

3 Miserúntque et vocavérunt eum. Venit ergo Jeróboam, et omnis multitúdo Israël, et locúti sunt ad Róboam, dicéntes:

4 Pater tuus duríssimum jugum impósuit nobis; tu ítaque nunc immínue páululum de império patris tui duríssimo, et de jugo gravíssimo quod impósuit nobis, et serviémus tibi.

5 Qui ait eis: Ite usque ad tértium diem, et revertímini ad me.

℣. Tu autem, Dómine, miserére nobis.

℟. Deo grátias.

℟. Præparáte corda vestra Dómino, et servíte illi soli:

* Et liberábit vos de mánibus inimicórum vestrórum.

℣. Convertímini ad eum in toto corde vestro, et auférte deos aliénos de médio vestri.

℟. Et liberábit vos de mánibus inimicórum vestrórum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

3 Reg 12:5-8

5 Cumque abiísset pópulus,

6 Íniit consílium rex Róboam cum senióribus, qui assistébant coram Salomóne patre ejus cum adhuc víveret, et ait: Quod datis mihi consílium ut respóndeam pópulo huic?

7 Qui dixérunt ei: Si hódie obedíeris pópulo huic et servíeris et petitióni eórum césseris locutúsque fúeris ad eos verba lénia, erunt tibi servi cunctis diébus.

8 Qui derelíquit consílium senum, quod déderant ei, at adhíbuit adolescéntes, qui nutríti fúerant cum eo, et assistébant illi.

℣. Tu autem, Dómine, miserére nobis.

℟. Deo grátias.

℟. Deus ómnium exaudítor est: ipse misit Angelum suum, et tulit me de óvibus patris mei:

* Et unxit me unctióne misericórdiæ suæ.

℣. Dóminus, qui erípuit me de ore leónis, et de manu béstiæ liberávit me.

℟. Et unxit me unctióne misericórdiæ suæ.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

3 Reg 12:13-16

13 Respondítque rex pópulo dura, derelícto consílio seniórum quod ei déderant,

14 Et locútus est eis secúndum consílium júvenum dicens: Pater meus aggravávit jugum vestrum, ego autem addam jugo vestro; pater meus cécidit vos flagéllis, ego autem cædam vos scorpiónibus.

15 Et non acquiévit rex pópulo, quóniam aversátus fúerat eum Dóminus, ut suscitáret verbum suum, quod locútus fúerat in manu Ahíæ Silonítæ, ad Jeróboam fílium Nabat.

16 Videns ítaque pópulus quod noluísset eos audíre rex, respóndit ei, dicens: Quæ nobis pars in David? vel quæ heréditas in fílio Isai?

℣. Tu autem, Dómine, miserére nobis.

℟. Deo grátias.

℟. Dóminus, qui erípuit me de ore leónis, et de manu béstiæ liberávit me,

* Ipse me erípiet de mánibus inimicórum meórum.

℣. Misit Deus misericórdiam suam et veritátem suam: ánimam meam erípuit de médio catulórum leónum.

℟. Ipse me erípiet de mánibus inimicórum meórum.

℣. Glória Patri, et Fílio, * et Spirítui Sancto.

℟. Ipse me erípiet de mánibus inimicórum meórum.

Nocturnus II.

Ant. Exsúrgat Deus, * et dissipéntur inimíci ejus. ‡

Psalmus 67(2-11) [4]

67:2 Exsúrgat Deus, et dissipéntur inimíci ejus, * ‡ et fúgiant qui odérunt eum, a fácie ejus.

67:3 Sicut déficit fumus, defíciant: * sicut fluit cera a fácie ignis, sic péreant peccatóres a fácie Dei.

67:4 Et justi epuléntur, et exsúltent in conspéctu Dei: * et delecténtur in lætítia.

67:5 Cantáte Deo, psalmum dícite nómini ejus: * iter fácite ei, qui ascéndit super occásum: (fit reverentia) Dóminus nomen illi.

67:5 Exsultáte in conspéctu ejus: * turbabúntur a fácie ejus, patris orphanórum et júdicis viduárum.

67:6 Deus in loco sancto suo: * Deus, qui inhabitáre facit uníus moris in domo:

67:7 Qui edúcit vinctos in fortitúdine, * simíliter eos qui exásperant, qui hábitant in sepúlcris.

67:8 Deus, cum egrederéris in conspéctu pópuli tui, * cum pertransíres in desérto:

67:9 Terra mota est, étenim cæli distillavérunt a fácie Dei Sínai, * a fácie Dei Israël.

67:10 Plúviam voluntáriam segregábis, Deus, hereditáti tuæ: * et infirmáta est, tu vero perfecísti eam.

67:11 Animália tua habitábunt in ea: * parásti in dulcédine tua páuperi, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrgat Deus, et dissipéntur inimíci ejus.

Ant. Deus noster, * Deus salvos faciéndi: et Dómini sunt éxitus mortis.

Psalmus 67(12-24) [5]

67:12 Dóminus dabit verbum evangelizántibus, * virtúte multa.

67:13 Rex virtútum dilécti, dilécti: * et speciéi domus divídere spólia.

67:14 Si dormiátis inter médios cleros, pennæ colúmbæ deargentátæ, * et posterióra dorsi ejus in pallóre auri.

67:15 Dum discérnit cæléstis reges super eam, nive dealbabúntur in Selmon: * mons Dei, mons pinguis.

67:16 Mons coagulátus, mons pinguis: * ut quid suspicámini montes coagulátos?

67:17 Mons, in quo beneplácitum est Deo habitáre in eo: * étenim Dóminus habitábit in finem.

67:18 Currus Dei decem míllibus múltiplex, míllia lætántium: * Dóminus in eis in Sina in sancto.

67:19 Ascendísti in altum, cepísti captivitátem: * accepísti dona in homínibus.

67:19 Étenim non credéntes, * inhabitáre Dóminum Deum.

67:20 Benedíctus Dóminus die quotídie: * prósperum iter fáciet nobis Deus salutárium nostrórum.

67:21 Deus noster, Deus salvos faciéndi: * et Dómini Dómini éxitus mortis.

67:22 Verúmtamen Deus confrínget cápita inimicórum suórum: * vérticem capílli perambulántium in delíctis suis.

67:23 Dixit Dóminus: Ex Basan convértam, * convértam in profúndum maris:

67:24 Ut intingátur pes tuus in sánguine: * lingua canum tuórum ex inimícis, ab ipso.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus noster, Deus salvos faciéndi: et Dómini sunt éxitus mortis.

Ant. In ecclésiis * benedícite Dómino Deo.

Psalmus 67(25-36) [6]

67:25 Vidérunt ingréssus tuos, Deus: * ingréssus Dei mei: regis mei qui est in sancto.

67:26 Prævenérunt príncipes conjúncti psalléntibus: * in médio juvenculárum tympanistriárum.

67:27 In ecclésiis benedícite Deo Dómino, * de fóntibus Israël.

67:28 Ibi Bénjamin adolescéntulus: * in mentis excéssu.

67:28 Príncipes Juda, duces eórum: * príncipes Zábulon, príncipes Néphtali.

67:29 Manda, Deus, virtúti tuæ: * confírma hoc, Deus, quod operátus es in nobis.

67:30 A templo tuo in Jerúsalem, * tibi ófferent reges múnera.

67:31 Íncrepa feras arúndinis, congregátio taurórum in vaccis populórum: * ut exclúdant eos, qui probáti sunt argénto.

67:31 Díssipa gentes, quæ bella volunt: vénient legáti ex Ægýpto: * Æthiópia prævéniet manus ejus Deo.

67:33 Regna terræ, cantáte Deo: * psállite Dómino.

67:33 Psállite Deo, qui ascéndit super cælum cæli, * ad Oriéntem.

67:34 Ecce dabit voci suæ vocem virtútis, date glóriam Deo super Israël, * magnificéntia ejus, et virtus ejus in núbibus.

67:36 Mirábilis Deus in sanctis suis, Deus Israël ipse dabit virtútem, et fortitúdinem plebi suæ, * benedíctus Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In ecclésiis benedícite Dómino Deo.

℣. Mirábilis Deus in sanctis suis.

℟. Deus Israël dabit virtútem plebi suæ.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Apollináris cum Príncipe Apostolórum Antiochía Romam venit; a quo, ordinátus epíscopus, Ravennam ad Christi Dómini Evangélium prædicándum mittitur; ubi, cum ad Christi fidem plurimos convérteret, captus ab idolórum sacerdótibus gráviter cæsus est. Cumque ipso orante Bonifatius nobilis vir, qui diu mutus fuerat, loquerétur, ejusque fília immundo spíritu liberáta esset; íterum est in illum commóta seditio. Itaque virgis cæsus, ardéntes carbónes nudis pédibus prémere cogitur; quem cum subjéctus ignis nihil læderet, ejícitur extra urbem.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Descendítque cum illo in fóveam, et in vínculis non derelíquit eum.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Is vero latens aliquámdiu cum quibusdam Christiánis, inde profectus est in Æmiliam, ubi Rufini patricii filiam mortuam ad vitam revocávit; ut proptérea tota Rufini família in Jesum Christum crederet. Quare veheménter incénsus præfectus accersit Apollinarem, et cum eo gravius agit, ut finem fáciat disseminándi in urbe Christi fidem. Cujus cum Apollináris jussa neglígeret, equuleo cruciátur; in cujus plagas aqua fervens infúnditur, saxoque os túnditur: mox férreis vinculis constrictus includitur in carcere. Quarto die impositus in navem, mittitur in exsílium; ac facto naufragio venit in Mysiam, inde ad ripam Danubii, póstea in Thraciam.

℣. Tu autem, Dómine, miserére nobis.

℟. Deo grátias.

℟. Desidérium ánimæ ejus tribuísti ei Dómine,

* Et voluntáte labiórum ejus non fraudásti eum.

℣. Quóniam prævenísti eum in benedictiónibus dulcédinis: posuísti in cápite ejus corónam de lápide pretióso.

℟. Et voluntáte labiórum ejus non fraudásti eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Cum autem in Serápidis templo dæmon se responsa datúrum negaret, dum ibidem Petri Apóstoli discipulus morarétur; diu conquisítus, invéntus est Apollináris: qui íterum jubétur navigare. Ita reversus Ravennam, ab iisdem illis idolórum sacerdótibus accusatus, centurióni custodiendus tráditur; qui, cum occulte Christum cóleret, noctu Apollinarem dimísit. Re cógnita, satéllites eum persequúntur, et plagis in itinere confectum, quod mortuum crederent, relinquunt. Quem cum inde Christiáni sustulissent, septimo die exhortans illos ad fidei constantiam, martyrii glória clarus migrávit e vita. Cujus corpus prope murum urbis sepúltum est.

℣. Tu autem, Dómine, miserére nobis.

℟. Deo grátias.

℟. Stola jucunditátis índuit eum Dóminus:

* Et corónam pulchritúdinis pósuit super caput ejus.

℣. Cibávit illum Dóminus pane vitæ et intelléctus: et aqua sapiéntiæ salutáris potávit illum.

℟. Et corónam pulchritúdinis pósuit super caput ejus.

℣. Glória Patri, et Fílio, * et Spirítui Sancto.

℟. Et corónam pulchritúdinis pósuit super caput ejus.

Nocturnus III.

Ant. Salvum me fac, * Deus, quóniam intravérunt aquæ usque ad ánimam meam. ‡

Psalmus 68(2-13) [7]

68:2 Salvum me fac, Deus: quóniam intravérunt aquæ usque ad ánimam meam.

68:3 ‡ Infíxus sum in limo profúndi: * et non est substántia.

68:3 Veni in altitúdinem maris: * et tempéstas demérsit me.

68:4 Laborávi clamans, raucæ factæ sunt fauces meæ: * defecérunt óculi mei, dum spero in Deum meum.

68:5 Multiplicáti sunt super capíllos cápitis mei, * qui odérunt me gratis.

68:5 Confortáti sunt qui persecúti sunt me inimíci mei injúste: * quæ non rápui, tunc exsolvébam.

68:6 Deus, tu scis insipiéntiam meam: * et delícta mea a te non sunt abscóndita.

68:7 Non erubéscant in me qui exspéctant te, Dómine, * Dómine virtútum.

68:7 Non confundántur super me * qui quærunt te, Deus Israël.

68:8 Quóniam propter te sustínui oppróbrium: * opéruit confúsio fáciem meam.

68:9 Extráneus factus sum frátribus meis, * et peregrínus fíliis matris meæ.

68:10 Quóniam zelus domus tuæ comédit me: * et oppróbria exprobrántium tibi cecidérunt super me.

68:11 Et opérui in jejúnio ánimam meam: * et factum est in oppróbrium mihi.

68:12 Et pósui vestiméntum meum cilícium: * et factus sum illis in parábolam.

68:13 Advérsum me loquebántur, qui sedébant in porta: * et in me psallébant qui bibébant vinum.

68:13 Ego vero oratiónem meam ad te, Dómine: * tempus benepláciti, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Deus, quóniam intravérunt aquæ usque ad ánimam meam.

Ant. Propter inimícos meos * éripe me, Dómine.

Psalmus 68(14-29) [8]

68:14 In multitúdine misericórdiæ tuæ exáudi me, * in veritáte salútis tuæ:

68:15 Éripe me de luto, ut non infígar: * líbera me ab iis, qui odérunt me, et de profúndis aquárum.

68:16 Non me demérgat tempéstas aquæ, neque absórbeat me profúndum: * neque úrgeat super me púteus os suum.

68:17 Exáudi me, Dómine, quóniam benígna est misericórdia tua: * secúndum multitúdinem miseratiónum tuárum réspice in me.

68:18 Et ne avértas fáciem tuam a púero tuo: * quóniam tríbulor, velóciter exáudi me.

68:19 Inténde ánimæ meæ, et líbera eam: * propter inimícos meos éripe me.

68:20 Tu scis impropérium meum, et confusiónem meam, * et reveréntiam meam.

68:21 In conspéctu tuo sunt omnes qui tríbulant me: * impropérium exspectávit cor meum, et misériam.

68:21 Et sustínui qui simul contristarétur, et non fuit: * et qui consolarétur, et non invéni.

68:22 Et dedérunt in escam meam fel: * et in siti mea potavérunt me acéto.

68:23 Fiat mensa eórum coram ipsis in láqueum, * et in retributiónes, et in scándalum.

68:24 Obscuréntur óculi eórum ne vídeant: * et dorsum eórum semper incúrva.

68:25 Effúnde super eos iram tuam: * et furor iræ tuæ comprehéndat eos.

68:26 Fiat habitátio eórum desérta: * et in tabernáculis eórum non sit qui inhábitet.

68:27 Quóniam quem tu percussísti, persecúti sunt: * et super dolórem vúlnerum meórum addidérunt.

68:28 Appóne iniquitátem super iniquitátem eórum: * et non intrent in justítiam tuam.

68:29 Deleántur de libro vivéntium: * et cum justis non scribántur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter inimícos meos éripe me, Dómine.

Ant. Quǽrite Dóminum, * et vivet ánima vestra.

Psalmus 68(30-37) [9]

68:30 Ego sum pauper et dolens: * salus tua, Deus, suscépit me.

68:31 Laudábo nomen Dei cum cántico: * et magnificábo eum in laude:

68:32 Et placébit Deo super vítulum novéllum: * córnua producéntem et úngulas.

68:33 Vídeant páuperes et læténtur: * quǽrite Deum, et vivet ánima vestra.

68:34 Quóniam exaudívit páuperes Dóminus: * et vinctos suos non despéxit.

68:35 Laudent illum cæli et terra, * mare et ómnia reptília in eis.

68:36 Quóniam Deus salvam fáciet Sion: * et ædificabúntur civitátes Juda.

68:36 Et inhabitábunt ibi, * et hereditáte acquírent eam.

68:37 Et semen servórum ejus possidébit eam: * et qui díligunt nomen ejus, habitábunt in ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quǽrite Dóminum, et vivet ánima vestra.

℣. Laudábo nomen Dei cum cántico.

℟. Et magnificábo eum in laude.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam.

Luc 22:24-30

In illo témpore: Facta est contentio inter discipulos, quis eórum viderétur esse major. Et réliqua.

Homilía sancti Ambrósii Epíscopi.

Liber 10 in Lucæ, cap. 22, post initium.

Regnum Dei non est de hoc mundo. Non ergo æqualitátis hómini ad Deum, sed similitúdinis æmulátio est. Solus enim Christus est plena imago Dei, propter expressam in se Paternæ claritúdinis unitátem. Justus autem homo ad imáginem Dei est, si propter imitandam divinæ conversatiónis similitúdinem mundum hunc Dei cognitióne contemnat, voluptatesque terrenas verbi perceptióne despíciat, quo álimur in vitam: unde et corpus Christi édimus, ut vitæ ætérnæ possímus esse participes.

℣. Tu autem, Dómine, miserére nobis.

℟. Deo grátias.

℟. Coróna áurea super caput ejus,

* Expréssa signo sanctitátis, glória honóris, et opus fortitúdinis.

℣. Quóniam prævenísti eum in benedictiónibus dulcédinis, posuísti in cápite ejus corónam de lápide pretióso.

℟. Expréssa signo sanctitátis, glória honóris, et opus fortitúdinis.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Non enim victus et potus nobis præmii loco spondétur et honoris, sed communicátio gratiæ cæléstis et vitæ. Neque duodecim throni tamquam áliqua corporalis sunt receptácula sessiónis. Sed, quia sicut secúndum divinam similitúdinem júdicat Christus cognitióne cordium, non interrogatióne factórum, virtútem remúnerans, impietatémque condemnans; ita et Apóstoli in judícium spiritale formántur remuneratióne fidei et exsecratióne perfidiæ, virtúte errórem redarguéntes, sacrílegos ódio persequéntes.

℣. Tu autem, Dómine, miserére nobis.

℟. Deo grátias.

℟. Hic est vere Martyr, qui pro Christi nómine sánguinem suum fudit:

* Qui minas júdicum non tímuit, nec terrénæ dignitátis glóriam quæsívit, sed ad cæléstia regna pervénit.

℣. Justum dedúxit Dóminus per vias rectas, et osténdit illi regnum Dei.

℟. Qui minas júdicum non tímuit, nec terrénæ dignitátis glóriam quæsívit, sed ad cæléstia regna pervénit.

℣. Glória Patri, et Fílio, * et Spirítui Sancto.

℟. Qui minas júdicum non tímuit, nec terrénæ dignitátis glóriam quæsívit, sed ad cæléstia regna pervénit.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Convertámur ígitur, et caveámus, ne in perditiónem aliqua inter nos de prælatióne possit esse contentio. Si enim contendébant Apóstoli, non excusatióni obténditur, sed cautióni propónitur. Si Petrus aliquándo convértitur, qui ad primam Dómini secutus est vocem; quis potest dicere, cito se esse conversum? Cave ergo jactantiam, cave sæculum. Ille enim confírmare jubétur fratres suos, qui dixit: Omnia dimísimus, et secúti sumus te.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, fidélium remunerátor animárum, qui hunc diem beáti Apollináris Sacerdótis tui martýrio consecrásti: tríbue nobis, quǽsumus, fámulis tuis; ut, cujus venerándam celebrámus festivitátem, précibus ejus indulgéntiam consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte * in conspéctu regis Dómini.

Psalmus 97 [1]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte in conspéctu regis Dómini.

Ant. Dómine, * refúgium factus es nobis. ‡

Psalmus 89 [2]

89:1 Dómine, refúgium factus es nobis: * ‡ a generatióne in generatiónem.

89:2 Priúsquam montes fíerent, aut formarétur terra et orbis: * a sǽculo et usque in sǽculum tu es, Deus.

89:3 Ne avértas hóminem in humilitátem: * et dixísti: Convertímini, fílii hóminum.

89:4 Quóniam mille anni ante óculos tuos, * tamquam dies hestérna, quæ prætériit,

89:5 Et custódia in nocte, * quæ pro níhilo habéntur, eórum anni erunt.

89:6 Mane sicut herba tránseat, mane flóreat, et tránseat: * véspere décidat, indúret et aréscat.

89:7 Quia defécimus in ira tua, * et in furóre tuo turbáti sumus.

89:8 Posuísti iniquitátes nostras in conspéctu tuo: * sǽculum nostrum in illuminatióne vultus tui.

89:9 Quóniam omnes dies nostri defecérunt: * et in ira tua defécimus.

89:9 Anni nostri sicut aránea meditabúntur: * dies annórum nostrórum in ipsis, septuagínta anni.

89:10 Si autem in potentátibus, octogínta anni: * et ámplius eórum, labor et dolor.

89:10 Quóniam supervénit mansuetúdo: * et corripiémur.

89:11 Quis novit potestátem iræ tuæ: * et præ timóre tuo iram tuam dinumeráre?

89:12 Déxteram tuam sic notam fac: * et erudítos corde in sapiéntia.

89:13 Convértere, Dómine, úsquequo? * et deprecábilis esto super servos tuos.

89:14 Repléti sumus mane misericórdia tua: * et exsultávimus, et delectáti sumus ómnibus diébus nostris.

89:15 Lætáti sumus pro diébus, quibus nos humiliásti: * annis, quibus vídimus mala.

89:16 Réspice in servos tuos, et in ópera tua: * et dírige fílios eórum.

89:17 Et sit splendor Dómini, Dei nostri, super nos, et ópera mánuum nostrárum dírige super nos: * et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, refúgium factus es nobis.

Ant. Dómine, * in cælo misericórdia tua.

Psalmus 35 [3]

35:2 Dixit injústus ut delínquat in semetípso: * non est timor Dei ante óculos ejus.

35:3 Quóniam dolóse egit in conspéctu ejus: * ut inveniátur iníquitas ejus ad ódium.

35:4 Verba oris ejus iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Justítia tua sicut montes Dei: * judícia tua abýssus multa.

35:7 Hómines, et juménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et justítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in cælo misericórdia tua.

Ant. Pópulus meus, * ait Dóminus, bonis meis adimplébitur.

Canticum Jeremiæ [4]

Jer 31:10-18

31:10 Audíte verbum Dómini, gentes, * et annuntiáte in ínsulis, quæ procul sunt,

31:11 Et dícite: Qui dispérsit Israël, congregábit eum: * et custódiet eum sicut pastor gregem suum.

31:12 Redémit enim Dóminus Jacob, * et liberávit eum de manu potentióris.

31:13 Et vénient, et laudábunt in monte Sion: * et cónfluent ad bona Dómini,

31:14 Super fruménto, et vino, et óleo, * et fœtu pécorum et armentórum:

31:15 Erítque ánima eórum quasi hortus irríguus, * et ultra non esúrient.

31:16 Tunc lætábitur virgo in choro, * júvenes et senes simul:

31:17 Et convértam luctum eórum in gáudium, * et consolábor eos, et lætificábo a dolóre suo.

31:18 Et inebriábo ánimam sacerdótum pinguédine: * et pópulus meus bonis meis adimplébitur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pópulus meus, ait Dóminus, bonis meis adimplébitur.

Ant. Deo nostro * jucúnda sit laudátio.

Psalmus 146 [5]

146:1 Laudáte Dóminum quóniam bonus est psalmus: * Deo nostro sit jucúnda, decóraque laudátio.

146:2 Ædíficans Jerúsalem Dóminus: * dispersiónes Israélis congregábit.

146:3 Qui sanat contrítos corde: * et álligat contritiónes eórum.

146:4 Qui númerat multitúdinem stellárum: * et ómnibus eis nómina vocat.

146:5 Magnus Dóminus noster, et magna virtus ejus: * et sapiéntiæ ejus non est númerus.

146:6 Suscípiens mansuétos Dóminus: * humílians autem peccatóres usque ad terram.

146:7 Præcínite Dómino in confessióne: * psállite Deo nostro in cíthara.

146:8 Qui óperit cælum núbibus: * et parat terræ plúviam.

146:8 Qui prodúcit in móntibus fænum: * et herbam servitúti hóminum.

146:9 Qui dat juméntis escam ipsórum: * et pullis corvórum invocántibus eum.

146:10 Non in fortitúdine equi voluntátem habébit: * nec in tíbiis viri beneplácitum erit ei.

146:11 Beneplácitum est Dómino super timéntes eum: * et in eis, qui sperant super misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deo nostro jucúnda sit laudátio.

Capitulum Hymnus Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

Hymnus

Invícte Martyr, únicum

Patris secútus Fílium,

Victis triúmphas hóstibus,

Victor fruens cæléstibus.

Tui precátus múnere

Nostrum reátum dílue,

Arcens mali contágium,

Vitæ repéllens tǽdium.

Solúta sunt jam víncula

Tui sacráti córporis:

Nos solve vinclis sǽculi,

Dono supérni Núminis.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

℣. Justus ut palma florébit.

℟. Sicut cedrus Líbani multiplicábitur.

Canticum: Benedictus {Antiphona ex Proprio Sanctorum}

Ant. Qui odit * ánimam suam in hoc mundo, in vitam ætérnam custódit eam.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui odit ánimam suam in hoc mundo, in vitam ætérnam custódit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, fidélium remunerátor animárum, qui hunc diem beáti Apollináris Sacerdótis tui martýrio consecrásti: tríbue nobis, quǽsumus, fámulis tuis; ut, cujus venerándam celebrámus festivitátem, précibus ejus indulgéntiam consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Liborii Episcopi et Confessoris

Ant. Euge, serve bone et fidélis, quia in pauca fuísti fidélis, supra multa te constítuam, dicit Dóminus.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Da, quǽsumus, omnípotens Deus: ut beáti Libórii Confessóris tui atque Pontíficis veneránda solémnitas, et devotiónem nobis áugeat et salútem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. In loco páscuæ.

Psalmus 22 [1]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas justítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(2-8) [2]

71:2 Deus, judícium tuum regi da: * et justítiam tuam fílio regis:

71:2 Judicáre pópulum tuum in justítia, * et páuperes tuos in judício.

71:3 Suscípiant montes pacem pópulo: * et colles justítiam.

71:4 Judicábit páuperes pópuli, et salvos fáciet fílios páuperum: * et humiliábit calumniatórem.

71:5 Et permanébit cum sole, et ante lunam, * in generatióne et generatiónem.

71:6 Descéndet sicut plúvia in vellus: * et sicut stillicídia stillántia super terram.

71:7 Oriétur in diébus ejus justítia, et abundántia pacis: * donec auferátur luna.

71:8 Et dominábitur a mari usque ad mare: * et a flúmine usque ad términos orbis terrárum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(9-19) [3]

71:9 Coram illo prócident Æthíopes: * et inimíci ejus terram lingent.

71:10 Reges Tharsis, et ínsulæ múnera ófferent: * reges Árabum et Saba dona addúcent.

71:11 Et adorábunt eum omnes reges terræ: * omnes gentes sérvient ei:

71:12 Quia liberábit páuperem a poténte: * et páuperem, cui non erat adjútor.

71:13 Parcet páuperi et ínopi: * et ánimas páuperum salvas fáciet.

71:14 Ex usúris et iniquitáte rédimet ánimas eórum: * et honorábile nomen eórum coram illo.

71:15 Et vivet, et dábitur ei de auro Arábiæ, et adorábunt de ipso semper: * tota die benedícent ei.

71:16 Et erit firmaméntum in terra in summis móntium, superextollétur super Líbanum fructus ejus: * et florébunt de civitáte sicut fænum terræ.

71:17 Sit nomen ejus benedíctum in sǽcula: * ante solem pérmanet nomen ejus.

71:17 Et benedicéntur in ipso omnes tribus terræ: * omnes gentes magnificábunt eum.

71:18 Benedíctus Dóminus, Deus Israël, * qui facit mirabília solus:

71:19 Et benedíctum nomen majestátis ejus in ætérnum: * et replébitur majestáte ejus omnis terra: fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In loco páscuæ ibi Dóminus me collocávit.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Nono Kaléndas Augústi Luna nona Anno Dómini 2026

Vigília sancti Jacóbi Apóstoli.

Tyri, apud lacum Vulsínium, in Túscia, sanctæ Christínæ, Vírginis et Mártyris. Hæc Virgo, cum patris idóla áurea et argéntea, in Christum credens, comminuísset atque illórum frágmina paupéribus erogásset, ejúsdem patris jussu verbéribus dilaniáta est, aliísque supplíciis diríssime cruciáta, et cum magno saxi póndere in lacum projécta, sed ab Angelo liberáta; deínde, sub alio Júdice, patris sui successóre, acerbióra torménta constánter pértulit; novíssime, sub Juliáno Prǽside, post fornácem ardéntem, ubi quinque diébus illǽsa permánsit, post serpéntes virtúte Christi superátos, martýrii sui cursum abscissióne linguæ et sagittárum infixióne complévit.

Romæ, via Tiburtína, sancti Vincéntii Mártyris.

Amitérni, in Vestínis, pássio sanctórum mílitum octogínta trium.

Eméritæ, in Hispánia, sancti Victóris, viri militáris, qui, cum frátribus Stercátio et Antinógene, in persecutióne Diocletiáni, per divérsa supplícia martýrium consummávit.

Item sanctórum Mártyrum Menéi et Capitónis.

In Lýcia sanctárum Mártyrum Nicétæ et Aquilínæ, quæ, beáti Christóphori Mártyris prædicatióne ad Christum convérsæ, martýrii palmam obtruncatióne cápitis sumpsérunt.

Apud Sénonas sancti Ursicíni, Epíscopi et Confessóris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Quam bonus. ‡

Psalmus 72(1-9) [1]

72:1 Quam bonus ‡ Israël Deus, * his, qui recto sunt corde!

72:2 Mei autem pæne moti sunt pedes: * pæne effúsi sunt gressus mei.

72:3 Quia zelávi super iníquos, * pacem peccatórum videns.

72:4 Quia non est respéctus morti eórum: * et firmaméntum in plaga eórum.

72:5 In labóre hóminum non sunt, * et cum homínibus non flagellabúntur:

72:6 Ídeo ténuit eos supérbia, * opérti sunt iniquitáte et impietáte sua.

72:7 Pródiit quasi ex ádipe iníquitas eórum: * transiérunt in afféctum cordis.

72:8 Cogitavérunt, et locúti sunt nequítiam: * iniquitátem in excélso locúti sunt.

72:9 Posuérunt in cælum os suum: * et lingua eórum transívit in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(10-17) [2]

72:10 Ídeo convertétur pópulus meus hic: * et dies pleni inveniéntur in eis.

72:11 Et dixérunt: Quómodo scit Deus, * et si est sciéntia in excélso?

72:12 Ecce, ipsi peccatóres, et abundántes in sǽculo, * obtinuérunt divítias.

72:13 Et dixi: Ergo sine causa justificávi cor meum, * et lavi inter innocéntes manus meas:

72:14 Et fui flagellátus tota die, * et castigátio mea in matutínis.

72:15 Si dicébam: Narrábo sic: * ecce, natiónem filiórum tuórum reprobávi.

72:16 Existimábam ut cognóscerem hoc, * labor est ante me:

72:17 Donec intrem in Sanctuárium Dei: * et intéllegam in novíssimis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(18-28) [3]

72:18 Verúmtamen propter dolos posuísti eis: * dejecísti eos dum allevaréntur.

72:19 Quómodo facti sunt in desolatiónem, súbito defecérunt: * periérunt propter iniquitátem suam.

72:20 Velut sómnium surgéntium, Dómine, * in civitáte tua imáginem ipsórum ad níhilum rédiges.

72:21 Quia inflammátum est cor meum, et renes mei commutáti sunt: * et ego ad níhilum redáctus sum, et nescívi.

72:23 Ut juméntum factus sum apud te: * et ego semper tecum.

72:24 Tenuísti manum déxteram meam: et in voluntáte tua deduxísti me, * et cum glória suscepísti me.

72:25 Quid enim mihi est in cælo? * et a te quid vólui super terram?

72:26 Defécit caro mea, et cor meum: * Deus cordis mei, et pars mea Deus in ætérnum.

72:27 Quia ecce, qui elóngant se a te, períbunt: * perdidísti omnes, qui fornicántur abs te.

72:28 Mihi autem adhærére Deo bonum est: * pónere in Dómino Deo spem meam:

72:28 Ut annúntiem omnes prædicatiónes tuas, * in portis fíliæ Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam bonus Israël Deus, his, qui recto sunt corde.

Capitulum Responsorium Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

℟.br. Glória et honóre * Coronásti eum, Dómine.

℟. Glória et honóre * Coronásti eum, Dómine.

℣. Et constituísti eum super ópera mánuum tuárum.

℟. Coronásti eum, Dómine.

℣. Glória Patri, et Fílio, * et Spirítui Sancto.

℟. Glória et honóre * Coronásti eum, Dómine.

℣. Posuísti, Dómine, super caput ejus.

℟. Corónam de lápide pretióso.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, fidélium remunerátor animárum, qui hunc diem beáti Apollináris Sacerdótis tui martýrio consecrásti: tríbue nobis, quǽsumus, fámulis tuis; ut, cujus venerándam celebrámus festivitátem, précibus ejus indulgéntiam consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Memor esto.

Psalmus 73(1-9) [1]

73:1 Ut quid, Deus, repulísti in finem: * irátus est furor tuus super oves páscuæ tuæ?

73:2 Memor esto congregatiónis tuæ, * quam possedísti ab inítio.

73:2 Redemísti virgam hereditátis tuæ: * mons Sion, in quo habitásti in eo.

73:3 Leva manus tuas in supérbias eórum in finem: * quanta malignátus est inimícus in sancto!

73:4 Et gloriáti sunt qui odérunt te: * in médio solemnitátis tuæ.

73:5 Posuérunt signa sua, signa: * et non cognovérunt sicut in éxitu super summum.

73:6 Quasi in silva lignórum secúribus excidérunt jánuas ejus in idípsum: * in secúri et áscia dejecérunt eam.

73:7 Incendérunt igni Sanctuárium tuum: * in terra polluérunt tabernáculum nóminis tui.

73:8 Dixérunt in corde suo cognátio eórum simul: * Quiéscere faciámus omnes dies festos Dei a terra.

73:9 Signa nostra non vídimus, jam non est prophéta: * et nos non cognóscet ámplius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(10-17) [2]

73:10 Úsquequo, Deus, improperábit inimícus: * irrítat adversárius nomen tuum in finem?

73:11 Ut quid avértis manum tuam, et déxteram tuam, * de médio sinu tuo in finem?

73:12 Deus autem Rex noster ante sǽcula: * operátus est salútem in médio terræ.

73:13 Tu confirmásti in virtúte tua mare: * contribulásti cápita dracónum in aquis.

73:14 Tu confregísti cápita dracónis: * dedísti eum escam pópulis Æthíopum.

73:15 Tu dirupísti fontes, et torréntes: * tu siccásti flúvios Ethan.

73:16 Tuus est dies, et tua est nox: * tu fabricátus es auróram et solem.

73:17 Tu fecísti omnes términos terræ: * æstátem et ver tu plasmásti ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(18-23) [3]

73:18 Memor esto hujus, inimícus improperávit Dómino: * et pópulus insípiens incitávit nomen tuum.

73:19 Ne tradas béstiis ánimas confiténtes tibi, * et ánimas páuperum tuórum ne obliviscáris in finem.

73:20 Réspice in testaméntum tuum: * quia repléti sunt, qui obscuráti sunt terræ dómibus iniquitátum.

73:21 Ne avertátur húmilis factus confúsus: * pauper et inops laudábunt nomen tuum.

73:22 Exsúrge, Deus, júdica causam tuam: * memor esto improperiórum tuórum, eórum quæ ab insipiénte sunt tota die.

73:23 Ne obliviscáris voces inimicórum tuórum: * supérbia eórum, qui te odérunt, ascéndit semper.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor esto congregatiónis tuæ, Dómine, quam possedísti ab inítio.

Capitulum Responsorium Versus {ex Commune aut Festo}

Sir 15:3

Cibávit illum pane vitæ et intelléctus, et aqua sapiéntiæ salutáris potávit illum Dóminus Deus noster.

℟. Deo grátias.

℟.br. Posuísti, Dómine, * Super caput ejus.

℟. Posuísti, Dómine, * Super caput ejus.

℣. Corónam de lápide pretióso.

℟. Super caput ejus.

℣. Glória Patri, et Fílio, * et Spirítui Sancto.

℟. Posuísti, Dómine, * Super caput ejus.

℣. Magna est glória ejus in salutári tuo.

℟. Glóriam et magnum decórem impónes super eum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, fidélium remunerátor animárum, qui hunc diem beáti Apollináris Sacerdótis tui martýrio consecrásti: tríbue nobis, quǽsumus, fámulis tuis; ut, cujus venerándam celebrámus festivitátem, précibus ejus indulgéntiam consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Invocábimus.

Psalmus 74 [1]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego justítias judicábo.

74:4 Liquefácta est terra, et omnes qui hábitant in ea: * ego confirmávi colúmnas ejus.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus judex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx ejus non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Jacob.

74:11 Et ómnia córnua peccatórum confríngam: * et exaltabúntur córnua justi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(2-7) [2]

75:2 Notus in Judǽa Deus: * in Israël magnum nomen ejus.

75:3 Et factus est in pace locus ejus: * et habitátio ejus in Sion.

75:4 Ibi confrégit poténtias árcuum, * scutum, gládium, et bellum.

75:5 Illúminans tu mirabíliter a móntibus ætérnis: * turbáti sunt omnes insipiéntes corde.

75:6 Dormiérunt somnum suum: * et nihil invenérunt omnes viri divitiárum in mánibus suis.

75:7 Ab increpatióne tua, Deus Jacob, * dormitavérunt qui ascendérunt equos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(8-13) [3]

75:8 Tu terríbilis es, et quis resístet tibi? * ex tunc ira tua.

75:9 De cælo audítum fecísti judícium: * terra trémuit et quiévit,

75:10 Cum exsúrgeret in judícium Deus, * ut salvos fáceret omnes mansuétos terræ.

75:11 Quóniam cogitátio hóminis confitébitur tibi: * et relíquiæ cogitatiónis diem festum agent tibi.

75:12 Vovéte, et réddite Dómino, Deo vestro: * omnes, qui in circúitu ejus affértis múnera.

75:13 Terríbili et ei qui aufert spíritum príncipum, * terríbili apud reges terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Invocábimus nomen tuum, Dómine: narrábimus mirabília tua.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Magna est glória ejus * In salutári tuo.

℟. Magna est glória ejus * In salutári tuo.

℣. Glóriam et magnum decórem impónes super eum.

℟. In salutári tuo.

℣. Glória Patri, et Fílio, * et Spirítui Sancto.

℟. Magna est glória ejus * In salutári tuo.

℣. Justus ut palma florébit.

℟. Sicut cedrus Líbani multiplicábitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, fidélium remunerátor animárum, qui hunc diem beáti Apollináris Sacerdótis tui martýrio consecrásti: tríbue nobis, quǽsumus, fámulis tuis; ut, cujus venerándam celebrámus festivitátem, précibus ejus indulgéntiam consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Ecce quam bonum * et quam jucúndum habitáre fratres in unum. ‡

Psalmus 132 [1]

132:1 Ecce quam bonum et quam jucúndum, habitáre fratres in unum:

132:2 ‡ Sicut unguéntum in cápite, * quod descéndit in barbam, barbam Aaron,

132:2 Quod descéndit in oram vestiménti ejus: * sicut ros Hermon, qui descéndit in montem Sion.

132:3 Quóniam illic mandávit Dóminus benedictiónem, * et vitam usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ecce quam bonum et quam jucúndum habitáre fratres in unum.

Ant. Confitémini Dómino * quóniam in ætérnum misericórdia ejus.

Psalmus 135(1-9) [2]

135:1 Confitémini Dómino quóniam bonus: * quóniam in ætérnum misericórdia ejus.

135:2 Confitémini Deo deórum: * quóniam in ætérnum misericórdia ejus.

135:3 Confitémini Dómino dominórum: * quóniam in ætérnum misericórdia ejus.

135:4 Qui facit mirabília magna solus: * quóniam in ætérnum misericórdia ejus.

135:5 Qui fecit cælos in intelléctu: * quóniam in ætérnum misericórdia ejus.

135:6 Qui firmávit terram super aquas: * quóniam in ætérnum misericórdia ejus.

135:7 Qui fecit luminária magna: * quóniam in ætérnum misericórdia ejus.

135:8 Solem in potestátem diéi: * quóniam in ætérnum misericórdia ejus.

135:9 Lunam, et stellas in potestátem noctis: * quóniam in ætérnum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quóniam in ætérnum misericórdia ejus.

Ant. Confitémini Dómino * quia in humilitáte nostra memor fuit nostri.

Psalmus 135(10-26) [3]

135:10 Qui percússit Ægýptum cum primogénitis eórum: * quóniam in ætérnum misericórdia ejus.

135:11 Qui edúxit Israël de médio eórum: * quóniam in ætérnum misericórdia ejus.

135:12 In manu poténti, et brácchio excélso: * quóniam in ætérnum misericórdia ejus.

135:13 Qui divísit Mare Rubrum in divisiónes: * quóniam in ætérnum misericórdia ejus.

135:14 Et edúxit Israël per médium ejus: * quóniam in ætérnum misericórdia ejus.

135:15 Et excússit Pharaónem, et virtútem ejus in Mari Rubro: * quóniam in ætérnum misericórdia ejus.

135:16 Qui tradúxit pópulum suum per desértum: * quóniam in ætérnum misericórdia ejus.

135:17 Qui percússit reges magnos: * quóniam in ætérnum misericórdia ejus.

135:18 Et occídit reges fortes: * quóniam in ætérnum misericórdia ejus.

135:19 Sehon, regem Amorrhæórum: * quóniam in ætérnum misericórdia ejus.

135:20 Et Og, regem Basan: * quóniam in ætérnum misericórdia ejus.

135:21 Et dedit terram eórum hereditátem: * quóniam in ætérnum misericórdia ejus.

135:22 Hereditátem Israël, servo suo: * quóniam in ætérnum misericórdia ejus.

135:23 Quia in humilitáte nostra memor fuit nostri: * quóniam in ætérnum misericórdia ejus.

135:24 Et redémit nos ab inimícis nostris: * quóniam in ætérnum misericórdia ejus.

135:25 Qui dat escam omni carni: * quóniam in ætérnum misericórdia ejus.

135:26 Confitémini Deo cæli: * quóniam in ætérnum misericórdia ejus.

135:26 Confitémini Dómino dominórum: * quóniam in ætérnum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quia in humilitáte nostra memor fuit nostri.

Ant. Adhǽreat lingua mea * fáucibus meis, si non memínero tui Jerúsalem.

Psalmus 136 [4]

136:1 Super flúmina Babylónis, illic sédimus et flévimus: * cum recordarémur Sion:

136:2 In salícibus in médio ejus, * suspéndimus órgana nostra.

136:3 Quia illic interrogavérunt nos, qui captívos duxérunt nos, * verba cantiónum:

136:3 Et qui abduxérunt nos: * Hymnum cantáte nobis de cánticis Sion.

136:4 Quómodo cantábimus cánticum Dómini * in terra aliéna?

136:5 Si oblítus fúero tui, Jerúsalem, * oblivióni detur déxtera mea.

136:6 Adhǽreat lingua mea fáucibus meis, * si non memínero tui:

136:6 Si non proposúero Jerúsalem, * in princípio lætítiæ meæ.

136:7 Memor esto, Dómine, filiórum Edom, * in die Jerúsalem:

136:7 Qui dicunt: Exinaníte, exinaníte * usque ad fundaméntum in ea.

136:8 Fília Babylónis mísera: * beátus, qui retríbuet tibi retributiónem tuam, quam retribuísti nobis.

136:9 Beátus, qui tenébit, * et allídet párvulos tuos ad petram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adhǽreat lingua mea fáucibus meis, si non memínero tui Jerúsalem.

Ant. Confitébor * nómini tuo, Dómine, super misericórdia et veritáte tua.

Psalmus 137 [5]

137:1 Confitébor tibi, Dómine, in toto corde meo: * quóniam audísti verba oris mei.

137:2 In conspéctu Angelórum psallam tibi: * adorábo ad templum sanctum tuum, et confitébor nómini tuo.

137:3 Super misericórdia tua, et veritáte tua: * quóniam magnificásti super omne, nomen sanctum tuum.

137:4 In quacúmque die invocávero te, exáudi me: * multiplicábis in ánima mea virtútem.

137:5 Confiteántur tibi, Dómine, omnes reges terræ: * quia audiérunt ómnia verba oris tui:

137:6 Et cantent in viis Dómini: * quóniam magna est glória Dómini.

137:7 Quóniam excélsus Dóminus, et humília réspicit: * et alta a longe cognóscit.

137:8 Si ambulávero in médio tribulatiónis, vivificábis me: * et super iram inimicórum meórum extendísti manum tuam, et salvum me fecit déxtera tua.

137:9 Dóminus retríbuet pro me: * Dómine, misericórdia tua in sǽculum: ópera mánuum tuárum ne despícias.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitébor nómini tuo, Dómine, super misericórdia et veritáte tua.

Capitulum Hymnus Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

Hymnus

Deus tuórum mílitum

Sors, et córona, prǽmium,

Laudes canéntes Mártyris

Absólve nexu críminis.

Hic nempe mundi gáudia,

Et blanda fraudum pábula

Imbúta felle députans,

Pervénit ad cæléstia.

Pœnas cucúrrit fórtiter,

Et sústulit viríliter,

Fundénsque pro te sánguinem,

Ætérna dona póssidet.

Ob hoc precátu súpplici

Te póscimus, piíssime;

In hoc triúmpho Mártyris

Dimítte noxam sérvulis.

Laus et perénnis glória

Patri sit, atque Fílio,

Sancto simul Paráclito,

In sempitérna sǽcula.

Amen.

℣. Justus ut palma florébit.

℟. Sicut cedrus Líbani multiplicábitur.

Canticum: Magnificat {Antiphona ex Proprio Sanctorum}

Ant. Qui vult veníre post me, * ábneget semetípsum, et tollat crucem suam, et sequátur me.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui vult veníre post me, ábneget semetípsum, et tollat crucem suam, et sequátur me.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, fidélium remunerátor animárum, qui hunc diem beáti Apollináris Sacerdótis tui martýrio consecrásti: tríbue nobis, quǽsumus, fámulis tuis; ut, cujus venerándam celebrámus festivitátem, précibus ejus indulgéntiam consequámur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Christinæ Virginis et Martyris

Ant. Veni, Sponsa Christi, áccipe corónam, quam tibi Dóminus præparávit in ætérnum.

℣. Spécie tua et pulchritúdine tua.

℟. Inténde, próspere procéde, et regna.

Orémus.

Indulgéntiam nobis, quǽsumus, Dómine, beáta Christína Virgo et Martyr implóret: quæ tibi grata semper éxstitit, et mérito castitátis, et tuæ professióne virtútis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Adjútor meus.

Psalmus 69 [1]

69:2 Deus, in adjutórium meum inténde: * Dómine, ad adjuvándum me festína.

69:3 Confundántur et revereántur, * qui quærunt ánimam meam.

69:4 Avertántur retrórsum, et erubéscant, * qui volunt mihi mala.

69:4 Avertántur statim erubescéntes, * qui dicunt mihi: Euge, euge.

69:5 Exsúltent et læténtur in te omnes qui quærunt te, * et dicant semper: Magnificétur Dóminus: qui díligunt salutáre tuum.

69:6 Ego vero egénus, et pauper sum: * Deus, ádjuva me.

69:6 Adjútor meus, et liberátor meus es tu: * Dómine, ne moréris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(1-12) [2]

70:1 In te, Dómine, sperávi, non confúndar in ætérnum: * in justítia tua líbera me, et éripe me.

70:2 Inclína ad me aurem tuam, * et salva me.

70:3 Esto mihi in Deum protectórem, et in locum munítum: * ut salvum me fácias,

70:3 Quóniam firmaméntum meum, * et refúgium meum es tu.

70:4 Deus meus, éripe me de manu peccatóris, * et de manu contra legem agéntis et iníqui:

70:5 Quóniam tu es patiéntia mea, Dómine: * Dómine, spes mea a juventúte mea.

70:6 In te confirmátus sum ex útero: * de ventre matris meæ tu es protéctor meus.

70:7 In te cantátio mea semper: * tamquam prodígium factus sum multis: et tu adjútor fortis.

70:8 Repleátur os meum laude, ut cantem glóriam tuam: * tota die magnitúdinem tuam.

70:9 Ne proícias me in témpore senectútis: * cum defécerit virtus mea, ne derelínquas me.

70:10 Quia dixérunt inimíci mei mihi: * et qui custodiébant ánimam meam, consílium fecérunt in unum.

70:11 Dicéntes: Deus derelíquit eum, persequímini, † et comprehéndite eum: * quia non est qui erípiat.

70:12 Deus, ne elongéris a me: * Deus meus, in auxílium meum réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(13-24) [3]

70:13 Confundántur, et defíciant detrahéntes ánimæ meæ: * operiántur confusióne, et pudóre qui quærunt mala mihi.

70:14 Ego autem semper sperábo: * et adíciam super omnem laudem tuam.

70:15 Os meum annuntiábit justítiam tuam: * tota die salutáre tuum.

70:16 Quóniam non cognóvi litteratúram, † introíbo in poténtias Dómini: * Dómine, memorábor justítiæ tuæ solíus.

70:17 Deus, docuísti me a juventúte mea: * et usque nunc pronuntiábo mirabília tua.

70:18 Et usque in senéctam et sénium: * Deus, ne derelínquas me,

70:18 Donec annúntiem brácchium tuum * generatióni omni, quæ ventúra est:

70:19 Poténtiam tuam, et justítiam tuam, Deus, † usque in altíssima, quæ fecísti magnália: * Deus, quis símilis tibi?

70:20 Quantas ostendísti mihi tribulatiónes multas et malas: et convérsus vivificásti me: * et de abýssis terræ íterum reduxísti me:

70:21 Multiplicásti magnificéntiam tuam: * et convérsus consolátus es me.

70:22 Nam et ego confitébor tibi in vasis psalmi veritátem tuam: * Deus, psallam tibi in cíthara, Sanctus Israël.

70:23 Exsultábunt lábia mea cum cantávero tibi: * et ánima mea, quam redemísti.

70:24 Sed et lingua mea tota die meditábitur justítiam tuam: * cum confúsi et revériti fúerint, qui quærunt mala mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjútor meus et liberátor meus esto, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

In Vigilia S. Jacobi Ap.
Simplex
Tempora: Feria sexta infra Hebdomadam VIII post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Psalterio secundum diem}

Ant. Dóminum, Deum nostrum, * Veníte, adorémus.

Ant. Dóminum, Deum nostrum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Dóminum, Deum nostrum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Dóminum, Deum nostrum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Dóminum, Deum nostrum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Dóminum, Deum nostrum, * Veníte, adorémus.

Hymnus {ex Psalterio secundum tempora}

Tu, Trinitátis Unitas,

Orbem poténter quæ regis,

Atténde laudis cánticum,

Quod excubántes psállimus.

Nam léctulo consúrgimus

Noctis quiéto témpore,

Ut flagitémus ómnium

A te medélam vúlnerum.

Quo fraude quidquid dǽmonum

In nóctibus delíquimus,

Abstérgat illud cǽlitus

Tuæ potéstas glóriæ.

Ne corpus astet sórdidum,

Nec torpor instet córdium,

Ne críminis contágio

Tepéscat ardor spíritus.

Ob hoc, Redémptor, quǽsumus,

Reple tuo nos lúmine,

Per quod diérum círculis

Nullis ruámus áctibus.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Suscitávit Dóminus.

Psalmus 77(1-8) [1]

77:1 Atténdite, pópule meus, legem meam: * inclináte aurem vestram in verba oris mei.

77:2 Apériam in parábolis os meum: * loquar propositiónes ab inítio.

77:3 Quanta audívimus et cognóvimus ea: * et patres nostri narravérunt nobis.

77:4 Non sunt occultáta a fíliis eórum: * in generatióne áltera.

77:4 Narrántes laudes Dómini, et virtútes ejus: * et mirabília ejus, quæ fecit.

77:5 Et suscitávit testimónium in Jacob: * et legem pósuit in Israël.

77:5 Quanta mandávit pátribus nostris nota fácere ea fíliis suis: * ut cognóscat generátio áltera.

77:6 Fílii qui nascéntur, et exsúrgent, * et narrábunt fíliis suis.

77:7 Ut ponant in Deo spem suam, et non obliviscántur óperum Dei: * et mandáta ejus exquírant.

77:8 Ne fiant sicut patres eórum: * generátio prava et exásperans.

77:8 Generátio, quæ non diréxit cor suum: * et non est créditus cum Deo spíritus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscitávit Dóminus testimónium in Jacob: et legem pósuit in Israël.

Ant. Coram pátribus eórum.

Psalmus 77(9-16) [2]

77:9 Fílii Ephrem intendéntes et mitténtes arcum: * convérsi sunt in die belli.

77:10 Non custodiérunt testaméntum Dei: * et in lege ejus noluérunt ambuláre.

77:11 Et oblíti sunt benefactórum ejus: * et mirabílium ejus quæ osténdit eis.

77:12 Coram pátribus eórum fecit mirabília in terra Ægýpti: * in campo Táneos.

77:13 Interrúpit mare, et perdúxit eos: * et státuit aquas quasi in utre.

77:14 Et dedúxit eos in nube diéi: * et tota nocte in illuminatióne ignis.

77:15 Interrúpit petram in erémo: * et adaquávit eos velut in abýsso multa.

77:16 Et edúxit aquam de petra: * et dedúxit tamquam flúmina aquas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Coram pátribus eórum fecit Deus mirabília.

Ant. Jánuas cæli apéruit.

Psalmus 77(17-31) [3]

77:17 Et apposuérunt adhuc peccáre ei: * in iram excitavérunt Excélsum in inaquóso.

77:18 Et tentavérunt Deum in córdibus suis, * ut péterent escas animábus suis.

77:19 Et male locúti sunt de Deo: * dixérunt: Numquid póterit Deus paráre mensam in desérto?

77:20 Quóniam percússit petram, et fluxérunt aquæ: * et torréntes inundavérunt.

77:20 Numquid et panem póterit dare, * aut paráre mensam pópulo suo?

77:21 Ídeo audívit Dóminus, et dístulit: * et ignis accénsus est in Jacob, et ira ascéndit in Israël.

77:22 Quia non credidérunt in Deo: * nec speravérunt in salutári ejus:

77:23 Et mandávit núbibus désuper: * et jánuas cæli apéruit.

77:24 Et pluit illis manna ad manducándum: * et panem cæli dedit eis.

77:25 Panem Angelórum manducávit homo, * cibária misit eis in abundántia.

77:26 Tránstulit Austrum de cælo: * et indúxit in virtúte sua Áfricum.

77:27 Et pluit super eos sicut púlverem carnes: * et sicut arénam maris volatília pennáta.

77:28 Et cecidérunt in médio castrórum eórum: * circa tabernácula eórum.

77:29 Et manducavérunt, et saturáti sunt nimis, et desidérium eórum áttulit eis: * non sunt fraudáti a desidério suo.

77:30 Adhuc escæ eórum erant in ore ipsórum: * et ira Dei ascéndit super eos.

77:31 Et occídit pingues eórum, * et eléctos Israël impedívit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jánuas cæli apéruit Dóminus, et pluit illis manna ad manducándum.

Ant. Deus adjútor.

Psalmus 77(32-41) [4]

77:32 In ómnibus his peccavérunt adhuc: * et non credidérunt in mirabílibus ejus.

77:33 Et defecérunt in vanitáte dies eórum: * et anni eórum cum festinatióne.

77:34 Cum occíderet eos, quærébant eum: * et revertebántur, et dilúculo veniébant ad eum.

77:35 Et rememoráti sunt quia Deus adjútor est eórum: * et Deus excélsus redémptor eórum est.

77:36 Et dilexérunt eum in ore suo, * et lingua sua mentíti sunt ei.

77:37 Cor autem eórum non erat rectum cum eo: * nec fidéles hábiti sunt in testaménto ejus.

77:38 Ipse autem est miséricors, et propítius fiet peccátis eórum: * et non dispérdet eos.

77:38 Et abundávit ut avérteret iram suam: * et non accéndit omnem iram suam:

77:39 Et recordátus est quia caro sunt: * spíritus vadens et non rédiens.

77:40 Quóties exacerbavérunt eum in desérto, * in iram concitavérunt eum in inaquóso?

77:41 Et convérsi sunt, et tentavérunt Deum: * et Sanctum Israël exacerbavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus adjútor est eórum: et Excélsus redémptor eórum est.

Ant. Redémit eos.

Psalmus 77(42-58) [5]

77:42 Non sunt recordáti manus ejus, * die qua redémit eos de manu tribulántis.

77:43 Sicut pósuit in Ægýpto signa sua, * et prodígia sua in campo Táneos.

77:44 Et convértit in sánguinem flúmina eórum: * et imbres eórum, ne bíberent.

77:45 Misit in eos cœnomyíam, et comédit eos: * et ranam, et dispérdidit eos.

77:46 Et dedit ærúgini fructus eórum: * et labóres eórum locústæ.

77:47 Et occídit in grándine víneas eórum: * et moros eórum in pruína.

77:48 Et trádidit grándini juménta eórum: * et possessiónem eórum igni.

77:49 Misit in eos iram indignatiónis suæ: * indignatiónem, et iram, et tribulatiónem: immissiónes per ángelos malos.

77:50 Viam fecit sémitæ iræ suæ, non pepércit a morte animábus eórum: * et juménta eórum in morte conclúsit.

77:51 Et percússit omne primogénitum in terra Ægýpti: * primítias omnis labóris eórum in tabernáculis Cham.

77:52 Et ábstulit sicut oves pópulum suum: * et perdúxit eos tamquam gregem in desérto.

77:53 Et dedúxit eos in spe, et non timuérunt: * et inimícos eórum opéruit mare.

77:54 Et indúxit eos in montem sanctificatiónis suæ: * montem, quem acquisívit déxtera ejus.

77:54 Et ejécit a fácie eórum gentes: * et sorte divísit eis terram in funículo distributiónis.

77:55 Et habitáre fecit in tabernáculis eórum: * tribus Israël.

77:56 Et tentavérunt, et exacerbavérunt Deum excélsum: * et testimónia ejus non custodiérunt.

77:57 Et avertérunt se, et non servavérunt pactum: * quemádmodum patres eórum convérsi sunt in arcum pravum.

77:58 In iram concitavérunt eum in cóllibus suis: * et in sculptílibus suis ad æmulatiónem eum provocavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redémit eos Dóminus de manu tribulántis.

Ant. Ædificávit.

Psalmus 77(59-72) [6]

77:59 Audívit Deus, et sprevit: * et ad níhilum redégit valde Israël.

77:60 Et répulit tabernáculum Silo: * tabernáculum suum, ubi habitávit in homínibus.

77:61 Et trádidit in captivitátem virtútem eórum: * et pulchritúdinem eórum in manus inimíci.

77:62 Et conclúsit in gládio pópulum suum: * et hereditátem suam sprevit.

77:63 Júvenes eórum comédit ignis: * et vírgines eórum non sunt lamentátæ.

77:64 Sacerdótes eórum in gládio cecidérunt: * et víduæ eórum non plorabántur.

77:65 Et excitátus est tamquam dórmiens Dóminus: * tamquam potens crapulátus a vino.

77:66 Et percússit inimícos suos in posterióra: * oppróbrium sempitérnum dedit illis.

77:67 Et répulit tabernáculum Joseph: * et tribum Éphraim non elégit.

77:68 Sed elégit tribum Juda, * montem Sion quem diléxit.

77:69 Et ædificávit sicut unicórnium sanctifícium suum in terra, * quam fundávit in sǽcula.

77:70 Et elégit David, servum suum, et sústulit eum de grégibus óvium: * de post fœtántes accépit eum,

77:71 Páscere Jacob, servum suum, * et Israël, hereditátem suam:

77:72 Et pavit eos in innocéntia cordis sui: * et in intelléctibus mánuum suárum dedúxit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ædificávit Deus sanctifícium suum in terra.

Ant. Ádjuva nos.

Psalmus 78 [7]

78:1 Deus, venérunt gentes in hereditátem tuam, polluérunt templum sanctum tuum: * posuérunt Jerúsalem in pomórum custódiam.

78:2 Posuérunt morticína servórum tuórum, escas volatílibus cæli: * carnes sanctórum tuórum béstiis terræ.

78:3 Effudérunt sánguinem eórum tamquam aquam in circúitu Jerúsalem: * et non erat qui sepelíret.

78:4 Facti sumus oppróbrium vicínis nostris: * subsannátio et illúsio his, qui in circúitu nostro sunt.

78:5 Úsquequo, Dómine, irascéris in finem: * accendétur velut ignis zelus tuus?

78:6 Effúnde iram tuam in gentes, quæ te non novérunt: * et in regna quæ nomen tuum non invocavérunt:

78:7 Quia comedérunt Jacob: * et locum ejus desolavérunt.

78:8 Ne memíneris iniquitátum nostrárum antiquárum, cito antícipent nos misericórdiæ tuæ: * quia páuperes facti sumus nimis.

78:9 Ádjuva nos, Deus, salutáris noster: et propter glóriam nóminis tui, Dómine, líbera nos: * et propítius esto peccátis nostris, propter nomen tuum:

78:10 Ne forte dicant in géntibus: Ubi est Deus eórum? * et innotéscat in natiónibus coram óculis nostris.

78:10 Últio sánguinis servórum tuórum, qui effúsus est: * intróeat in conspéctu tuo gémitus compeditórum.

78:11 Secúndum magnitúdinem brácchii tui, * pósside fílios mortificatórum.

78:12 Et redde vicínis nostris séptuplum in sinu eórum: * impropérium ipsórum, quod exprobravérunt tibi, Dómine.

78:13 Nos autem pópulus tuus, et oves páscuæ tuæ, * confitébimur tibi in sǽculum.

78:13 In generatiónem et generatiónem * annuntiábimus laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ádjuva nos, Deus, salutáris noster: et propítius esto peccátis nostris.

Ant. Ego sum Dóminus.

Psalmus 80 [8]

80:2 Exsultáte Deo, adjutóri nostro: * jubiláte Deo Jacob.

80:3 Súmite psalmum, et date týmpanum: * psaltérium jucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et judícium Deo Jacob.

80:6 Testimónium in Joseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum ejus: * manus ejus in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum Dóminus Deus tuus Israël, qui edúxi te de terra Ægýpti.

Ant. Ne táceas Deus.

Psalmus 82 [9]

82:2 Deus, quis símilis erit tibi? * Ne táceas, neque compescáris, Deus.

82:3 Quóniam ecce inimíci tui sonuérunt: * et qui odérunt te extulérunt caput.

82:4 Super pópulum tuum malignavérunt consílium: * et cogitavérunt advérsus sanctos tuos.

82:5 Dixérunt: Veníte, et disperdámus eos de gente: * et non memorétur nomen Israël ultra.

82:6 Quóniam cogitavérunt unanímiter: * simul advérsum te testaméntum disposuérunt, tabernácula Idumæórum et Ismahelítæ:

82:8 Moab, et Agaréni, Gebal, et Ammon, et Ámalec: * alienígenæ cum habitántibus Tyrum.

82:9 Étenim Assur venit cum illis: * facti sunt in adjutórium fíliis Lot.

82:10 Fac illis sicut Mádian, et Sísaræ: * sicut Jabin in torrénte Cisson.

82:11 Disperiérunt in Endor: * facti sunt ut stercus terræ.

82:12 Pone príncipes eórum sicut Oreb, et Zeb, * et Zébee, et Sálmana:

82:13 Omnes príncipes eórum: * qui dixérunt: Hereditáte possideámus Sanctuárium Dei.

82:14 Deus meus, pone illos ut rotam: * et sicut stípulam ante fáciem venti.

82:15 Sicut ignis, qui combúrit silvam: * et sicut flamma combúrens montes:

82:16 Ita persequéris illos in tempestáte tua: * et in ira tua turbábis eos.

82:17 Imple fácies eórum ignomínia: * et quærent nomen tuum, Dómine.

82:18 Erubéscant, et conturbéntur in sǽculum sǽculi: * et confundántur, et péreant.

82:19 Et cognóscant quia nomen tibi Dóminus: * tu solus Altíssimus in omni terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne táceas Deus quóniam inimíci tui extulérunt caput.

℣. Cognóscant quia nomen tibi Dóminus.

℟. Tu solus Altíssimus super omnem terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 1

De libro tértio Regum

3 Reg 14:5-6

5 Dixit autem Dóminus ad Ahíam: Ecce uxor Jeróboam ingréditur ut cónsulat te super fílio suo, qui ægrótat: hæc et hæc loquéris ei. Cum ergo illa intráret et dissimuláret se esse quæ erat,

6 Audívit Ahías sónitum pedum ejus introëúntis per óstium, et ait: Ingrédere, uxor Jeróboam: quare áliam te esse símulas? Ego autem missus sum ad te durus núntius.

℣. Tu autem, Dómine, miserére nobis.

℟. Deo grátias.

℟. Percússit Saul mille, et David decem míllia:

* Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Nonne iste est David, de quo canébant in choro, dicéntes: Saul percússit mille, et David decem míllia?

℟. Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Jube, domne, benedícere.

Benedictio. Divínum auxílium máneat semper nobíscum.

℟. Amen.

Lectio 2

3 Reg 14:7-9

7 Vade et dic Jeróboam: Hæc dicit Dóminus Deus Israël: Quia exaltávi te de médio pópuli, et dedi te ducem super pópulum meum Israël,

8 Et scidi regnum domus David, et dedi illud tibi, et non fuísti sicut servus meus David, qui custodívit mandáta mea, et secútus est me in toto corde suo, fáciens quod plácitum esset in conspéctu meo;

9 Sed operátus es mala super omnes, qui fuérunt ante te, et fecísti tibi deos aliénos et conflátiles, ut me ad iracúndiam provocáres; me autem projecísti post corpus tuum.

℣. Tu autem, Dómine, miserére nobis.

℟. Deo grátias.

℟. Montes Gélboë, nec ros nec plúvia véniant super vos,

* Ubi cecidérunt fortes Israël.

℣. Omnes montes, qui estis in circúitu ejus, vísitet Dóminus: a Gélboë autem tránseat.

℟. Ubi cecidérunt fortes Israël.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

3 Reg 14:10-12

10 Idcírco ecce ego indúcam mala super domum Jeróboam, et percútiam de Jeróboam mingéntem ad paríetem, et clausum, et novíssimum in Israël; et mundábo relíquias domus Jeróboam, sicut mundári solet fimus usque ad purum.

11 Qui mórtui fúerint de Jeróboam in civitáte, cómedent eos canes; qui autem mórtui fúerint in agro, vorábunt eos aves cæli: quia Dóminus locútus est.

12 Tu ígitur surge, et vade in domum tuam, et in ipso intróitu pedum tuórum in urbem, moriétur puer.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Da, quǽsumus, omnípotens Deus: ut beáti Jacóbi Apóstoli tui, quam prævenimus, veneránda solémnitas, et devotiónem nobis áugeat et salútem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Cor contrítum.

Psalmus 50 [1]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut justificéris in sermónibus tuis, et vincas cum judicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea justítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Jerúsalem.

50:21 Tunc acceptábis sacrifícium justítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cor contrítum et humiliátum, Deus, non despícies.

Ant. Propter nomen tuum.

Psalmus 142 [2]

142:1 Dómine, exáudi oratiónem meam: áuribus pércipe obsecratiónem meam in veritáte tua: * exáudi me in tua justítia.

142:2 Et non intres in judícium cum servo tuo: * quia non justificábitur in conspéctu tuo omnis vivens.

142:3 Quia persecútus est inimícus ánimam meam: * humiliávit in terra vitam meam.

142:3 Collocávit me in obscúris sicut mórtuos sǽculi: * et anxiátus est super me spíritus meus, in me turbátum est cor meum.

142:5 Memor fui diérum antiquórum, meditátus sum in ómnibus opéribus tuis: * in factis mánuum tuárum meditábar.

142:6 Expándi manus meas ad te: * ánima mea sicut terra sine aqua tibi.

142:7 Velóciter exáudi me, Dómine: * defécit spíritus meus.

142:7 Non avértas fáciem tuam a me: * et símilis ero descendéntibus in lacum.

142:8 Audítam fac mihi mane misericórdiam tuam: * quia in te sperávi.

142:8 Notam fac mihi viam, in qua ámbulem: * quia ad te levávi ánimam meam.

142:9 Éripe me de inimícis meis, Dómine, ad te confúgi: * doce me fácere voluntátem tuam, quia Deus meus es tu.

142:10 Spíritus tuus bonus dedúcet me in terram rectam: * propter nomen tuum, Dómine, vivificábis me, in æquitáte tua.

142:11 Edúces de tribulatióne ánimam meam: * et in misericórdia tua dispérdes inimícos meos.

142:12 Et perdes omnes, qui tríbulant ánimam meam: * quóniam ego servus tuus sum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter nomen tuum, Dómine, vivificábis me in æquitáte tua.

Ant. Deus, tu convérsus.

Psalmus 84 [3]

84:2 Benedixísti, Dómine, terram tuam: * avertísti captivitátem Jacob.

84:3 Remisísti iniquitátem plebis tuæ: * operuísti ómnia peccáta eórum.

84:4 Mitigásti omnem iram tuam: * avertísti ab ira indignatiónis tuæ.

84:5 Convérte nos, Deus, salutáris noster: * et avérte iram tuam a nobis.

84:6 Numquid in ætérnum irascéris nobis? * aut exténdes iram tuam a generatióne in generatiónem?

84:7 Deus, tu convérsus vivificábis nos: * et plebs tua lætábitur in te.

84:8 Osténde nobis, Dómine, misericórdiam tuam: * et salutáre tuum da nobis.

84:9 Áudiam quid loquátur in me Dóminus Deus: * quóniam loquétur pacem in plebem suam.

84:9 Et super sanctos suos: * et in eos, qui convertúntur ad cor.

84:10 Verúmtamen prope timéntes eum salutáre ipsíus: * ut inhábitet glória in terra nostra.

84:11 Misericórdia, et véritas obviavérunt sibi: * justítia, et pax osculátæ sunt.

84:12 Véritas de terra orta est: * et justítia de cælo prospéxit.

84:13 Étenim Dóminus dabit benignitátem: * et terra nostra dabit fructum suum.

84:14 Justítia ante eum ambulábit: * et ponet in via gressus suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus, tu convérsus vivificábis nos, et plebs tua lætábitur in te.

Ant. Cum irátus fúeris.

Canticum Habacuc [4]

Hab 3:2-33

3:2 Dómine, audívi auditiónem tuam, * et tímui.

3:3 Dómine, opus tuum, * in médio annórum vivífica illud:

3:4 In médio annórum notum fácies: * cum irátus fúeris, misericórdiæ recordáberis.

3:5 Deus ab Austro véniet, * et sanctus de monte Pharan:

3:6 Opéruit cælos glória ejus: * et laudis ejus plena est terra.

3:7 Splendor ejus ut lux erit: * córnua in mánibus ejus:

3:8 Ibi abscóndita est fortitúdo ejus: * ante fáciem ejus ibit mors.

3:9 Et egrediétur diábolus ante pedes ejus. * Stetit, et mensus est terram.

3:10 Aspéxit, et dissólvit gentes: * et contríti sunt montes sǽculi.

3:11 Incurváti sunt colles mundi, * ab itinéribus æternitátis ejus.

3:12 Pro iniquitáte vidi tentória Æthiópiæ, * turbabúntur pelles terræ Mádian.

3:13 Numquid in flumínibus irátus es, Dómine? * aut in flumínibus furor tuus? vel in mari indignátio tua?

3:14 Qui ascéndes super equos tuos: * et quadrígæ tuæ salvátio.

3:15 Súscitans suscitábis arcum tuum: * juraménta tríbubus quæ locútus es.

3:16 Flúvios scindes terræ: vidérunt te, et doluérunt montes: * gurges aquárum tránsiit.

3:17 Dedit abýssus vocem suam: * altitúdo manus suas levávit.

3:18 Sol, et luna stetérunt in habitáculo suo, * in luce sagittárum tuárum, ibunt in splendóre fulgurántis hastæ tuæ.

3:19 In frémitu conculcábis terram: * et in furóre obstupefácies gentes.

3:20 Egréssus es in salútem pópuli tui: * in salútem cum Christo tuo.

3:21 Percussísti caput de domo ímpii: * denudásti fundaméntum ejus usque ad collum.

3:22 Maledixísti sceptris ejus, cápiti bellatórum ejus, * veniéntibus ut turbo ad dispergéndum me.

3:23 Exsultátio eórum * sicut ejus, qui dévorat páuperem in abscóndito.

3:24 Viam fecísti in mari equis tuis, * in luto aquárum multárum.

3:25 Audívi, et conturbátus est venter meus: * a voce contremuérunt lábia mea.

3:26 Ingrediátur putrédo in óssibus meis, * et subter me scáteat.

3:27 Ut requiéscam in die tribulatiónis: * ut ascéndam ad pópulum accínctum nostrum.

3:28 Ficus enim non florébit: * et non erit germen in víneis.

3:29 Mentiétur opus olívæ: * et arva non áfferent cibum.

3:30 Abscindétur de ovíli pecus: * et non erit arméntum in præsépibus.

3:31 Ego autem in Dómino gaudébo: * et exsultábo in Deo Jesu meo.

3:32 Deus Dóminus fortitúdo mea: * et ponet pedes meos quasi cervórum.

3:33 Et super excélsa mea dedúcet me victor * in psalmis canéntem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cum irátus fúeris, Dómine, misericórdiæ recordáberis.

Ant. Lauda. ‡

Psalmus 147 [5]

147:1 Lauda, ‡ Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lauda Deum tuum, Sion, qui annúntiat judícia sua Israël.

Capitulum Hymnus Versus {ex Psalterio secundum diem}

Rom 13:12-13

Nox præcéssit, dies autem appropinquávit. Abiciámus ergo ópera tenebrárum, et induámur arma lucis. Sicut in die honéste ambulémus.

℟. Deo grátias.

Hymnus

Ætérna cæli glória,

Beáta spes mortálium,

Summi Tonántis Únice,

Castǽque proles Vírginis:

Da déxteram surgéntibus,

Exsúrgat et mens sóbria,

Flagrans et in laudem Dei

Grates repéndat débitas.

Ortus refúlget Lúcifer,

Præítque solem núntius:

Cadunt tenébræ nóctium:

Lux sancta nos illúminet.

Manénsque nostris sénsibus,

Noctem repéllat sǽculi,

Omníque fine témporis

Purgáta servet péctora.

Quæsíta jam primum fides

In corde radíces agat:

Secúnda spes congáudeat,

Qua major exstat cáritas.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

℣. Repléti sumus mane misericórdia tua.

℟. Exsultávimus, et delectáti sumus.

Canticum: Benedictus {Antiphona ex Proprio Sanctorum}

Ant. Per víscera misericórdiæ.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Per víscera misericórdiæ Dei nostri visitávit nos Óriens ex alto.

Preces Feriales {habentur}

Kýrie, eléison. Christe, eléison. Kýrie, eléison.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Ego dixi: Dómine, miserére mei.

℟. Sana ánimam meam quia peccávi tibi.

℣. Convértere, Dómine, úsquequo?

℟. Et deprecábilis esto super servos tuos.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Sacerdótes tui induántur justítiam.

℟. Et sancti tui exsúltent.

℣. Orémus pro beatíssimo Papa nostro N.

℟. Dóminus consérvet eum, et vivíficet eum, et beátum fáciat eum in terra, et non tradat eum in ánimam inimicórum ejus.

℣. Orémus et pro Antístite nostro N.

℟. Stet et pascat in fortitúdine tua, Dómine, in sublimitáte nóminis tui.

Romæ præcedens Versus cum suo Responsorio omittitur; alibi vero ad litteram N. ab omnibus nomen diœcesani Episcopi exprimatur, Vacante Apostolica vel Episcopali Sede, alteruter vel uterque respectivus Versus cum suo Responsorio præteritur.

℣. Dómine, salvum fac regem.

℟. Et exáudi nos in die, qua invocavérimus te.

℣. Salvum fac pópulum tuum, Dómine, et bénedic hereditáti tuæ.

℟. Et rege eos, et extólle illos usque in ætérnum.

℣. Meménto Congregatiónis tuæ.

℟. Quam possedísti ab inítio.

℣. Fiat pax in virtúte tua.

℟. Et abundántia in túrribus tuis.

℣. Orémus pro benefactóribus nostris.

℟. Retribúere dignáre, Dómine, ómnibus, nobis bona faciéntibus propter nomen tuum, vitam ætérnam. Amen.

℣. Orémus pro fidélibus defúnctis.

℟. Réquiem ætérnam dona eis, Dómine, et lux perpétua lúceat eis.

℣. Requiéscant in pace.

℟. Amen.

℣. Pro frátribus nostris abséntibus.

℟. Salvos fac servos tuos, Deus meus, sperántes in te.

℣. Pro afflíctis et captívis.

℟. Líbera eos, Deus Israël, ex ómnibus tribulatiónibus suis.

℣. Mitte eis, Dómine, auxílium de sancto.

℟. Et de Sion tuére eos.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádjuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio Sanctorum}

secunda Domine, exaudi omittitur

Orémus.

Da, quǽsumus, omnípotens Deus: ut beáti Jacóbi Apóstoli tui, quam prævenimus, veneránda solémnitas, et devotiónem nobis áugeat et salútem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Christinæ Virginis et Martyris

Ant. Símile est regnum cælórum hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Orémus.

Indulgéntiam nobis, quǽsumus, Dómine, beáta Christína Virgo et Martyr implóret: quæ tibi grata semper éxstitit, et mérito castitátis, et tuæ professióne virtútis.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ne discédas a me.

Psalmus 21(2-12) [1]

21:2 Deus, Deus meus, réspice in me: quare me dereliquísti? * longe a salúte mea verba delictórum meórum.

21:3 Deus meus, clamábo per diem, et non exáudies: * et nocte, et non ad insipiéntiam mihi.

21:4 Tu autem in sancto hábitas, * laus Israël.

21:5 In te speravérunt patres nostri: * speravérunt, et liberásti eos.

21:6 Ad te clamavérunt, et salvi facti sunt: * in te speravérunt, et non sunt confúsi.

21:7 Ego autem sum vermis, et non homo: * oppróbrium hóminum, et abjéctio plebis.

21:8 Omnes vidéntes me, derisérunt me: * locúti sunt lábiis, et movérunt caput.

21:9 Sperávit in Dómino, erípiat eum: * salvum fáciat eum, quóniam vult eum.

21:10 Quóniam tu es, qui extraxísti me de ventre: * spes mea ab ubéribus matris meæ. In te projéctus sum ex útero:

21:11 De ventre matris meæ Deus meus es tu, * ne discésseris a me:

21:12 Quóniam tribulátio próxima est: * quóniam non est qui ádjuvet.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(13-23) [2]

21:13 Circumdedérunt me vítuli multi: * tauri pingues obsedérunt me.

21:14 Aperuérunt super me os suum, * sicut leo rápiens et rúgiens.

21:15 Sicut aqua effúsus sum: * et dispérsa sunt ómnia ossa mea.

21:15 Factum est cor meum tamquam cera liquéscens * in médio ventris mei.

21:16 Áruit tamquam testa virtus mea, et lingua mea adhǽsit fáucibus meis: * et in púlverem mortis deduxísti me.

21:17 Quóniam circumdedérunt me canes multi: * concílium malignántium obsédit me.

21:17 Fodérunt manus meas et pedes meos: * dinumeravérunt ómnia ossa mea.

21:18 Ipsi vero consideravérunt et inspexérunt me: * divisérunt sibi vestiménta mea, et super vestem meam misérunt sortem.

21:20 Tu autem, Dómine, ne elongáveris auxílium tuum a me: * ad defensiónem meam cónspice.

21:21 Érue a frámea, Deus, ánimam meam: * et de manu canis únicam meam:

21:22 Salva me ex ore leónis: * et a córnibus unicórnium humilitátem meam.

21:23 Narrábo nomen tuum frátribus meis: * in médio ecclésiæ laudábo te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(24-32) [3]

21:24 Qui timétis Dóminum, laudáte eum: * univérsum semen Jacob, glorificáte eum.

21:25 Tímeat eum omne semen Israël: * quóniam non sprevit, neque despéxit deprecatiónem páuperis:

21:25 Nec avértit fáciem suam a me: * et cum clamárem ad eum, exaudívit me.

21:26 Apud te laus mea in ecclésia magna: * vota mea reddam in conspéctu timéntium eum.

21:27 Edent páuperes, et saturabúntur: et laudábunt Dóminum qui requírunt eum: * vivent corda eórum in sǽculum sǽculi.

21:28 Reminiscéntur et converténtur ad Dóminum * univérsi fines terræ:

21:28 Et adorábunt in conspéctu ejus * univérsæ famíliæ géntium.

21:29 Quóniam Dómini est regnum: * et ipse dominábitur géntium.

21:30 Manducavérunt et adoravérunt omnes pingues terræ: * in conspéctu ejus cadent omnes qui descéndunt in terram.

21:31 Et ánima mea illi vivet: * et semen meum sérviet ipsi.

21:32 Annuntiábitur Dómino generátio ventúra: * et annuntiábunt cæli justítiam ejus pópulo qui nascétur, quem fecit Dóminus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 98 [4]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis judícium díligit.

98:4 Tu parásti directiónes: * judícium et justítiam in Jacob tu fecísti.

98:5 Exaltáte Dóminum, Deum nostrum, et adoráte scabéllum pedum ejus: * quóniam sanctum est.

98:6 Móyses et Aaron in sacerdótibus ejus: * et Sámuel inter eos, qui ínvocant nomen ejus:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia ejus, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto ejus: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne discédas a me, Dómine: quóniam tribulátio próxima est: quóniam non est qui ádjuvet.

Capitulum Responsorium Versus {ex Psalterio secundum tempora}

Zach 8:19

Pacem et veritátem dilígite, ait Dóminus omnípotens.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

flexis genibus

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales {habentur}

℣. Éripe me, Dómine, ab hómine malo.

℟. A viro iníquo éripe me.

℣. Éripe me de inimícis meis, Deus meus.

℟. Et ab insurgéntibus in me líbera me.

℣. Éripe me de operántibus iniquitátem.

℟. Et de viris sánguinum salva me.

℣. Sic psalmum dicam nómini tuo in sǽculum sǽculi.

℟. Ut reddam vota mea de die in diem.

℣. Exáudi nos, Deus, salutáris noster.

℟. Spes ómnium fínium terræ, et in mari longe.

℣. Deus in adjutórium meum inténde.

℟. Dómine, ad adjuvándum me festína.

℣. Sanctus Deus, Sanctus fortis, Sanctus immortális.

℟. Miserére nobis.

℣. Bénedic, ánima mea, Dómino.

℟. Et ómnia, quæ intra me sunt, nómini sancto ejus.

℣. Bénedic, ánima mea, Dómino.

℟. Et noli oblivísci omnes retributiónes ejus.

℣. Qui propitiátur ómnibus iniquitátibus tuis.

℟. Qui sanat omnes infirmitátes tuas.

℣. Qui rédimit de intéritu vitam tuam.

℟. Qui corónat te in misericórdia et miseratiónibus.

℣. Qui replet in bonis desidérium tuum.

℟. Renovábitur ut áquilæ juvéntus tua.

Preces Dominicales et Feriales {habentur}

flexis genibus

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Octávo Kaléndas Augústi Luna décima Anno Dómini 2026

Sancti Jacóbi Apóstoli, qui éxstitit beáti Joánnis Evangelístæ frater; et, prope festum Paschæ ab Heróde Agríppa decollátus, primus ex Apóstolis corónam martýrii percépit. Ejus sacra ossa, ab Hierosólymis ad Hispánias hoc die transláta, et in últimis eárum fínibus apud Gallǽciam recóndita, celebérrima illárum géntium veneratióne, et frequénti Christianórum concúrsu, religiónis et voti causa illuc adeúntium, pie colúntur.

In Lýcia sancti Christóphori Mártyris, qui, sub Décio, virgis férreis attrítus, et e flammæ æstuántis incéndio supérna Christi virtúte servátus, ad últimum, sagittárum íctibus confóssus, cápitis obtruncatióne martýrium complévit.

Barcinóne, in Hispánia, natális beáti Cucuphátis Mártyris, qui, in persecutióne Diocletiáni, sub Daciáno Prǽside, plúrimis torméntis superátis, tandem, percússus gládio, victor migrávit in cælum.

In Palæstína sancti Pauli Mártyris, qui, in persecutióne Maximiáni Galérii, sub Firmiliáno Prǽside, cápitis damnátus, et, exíguo orándi spátio impetráto, primum pro contribúlibus suis, deínde pro Judǽis et Gentílibus, ut fídei veritátem agnóscerent, póstea pro circumstántium multitúdine, demum pro Júdice qui ipsum damnáverat, et pro carnífice a quo feriéndus erat, Deum toto corde precátus, martýrii corónam, abscíssis cervícibus, accépit.

Furcónii, in Vestínis, sanctórum Mártyrum Sipontinórum Floréntii et Felícis.

Córdubæ, in Hispánia, sancti Theodemíri, Mónachi et Mártyris.

In Palæstína sanctæ Valentínæ Vírginis, quæ, cum ad aram, ut immoláret, addúcta esset, eámque cálcibus evertísset, prius diríssime cruciáta est; deínde, una cum sócia Vírgine, in ignem conjécta cucúrrit ad Sponsum.

Tréviris sancti Magneríci, Epíscopi et Confessóris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {Per Annum}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

2 Thess 3:5

Dóminus autem dírigat corda et córpora nostra in caritáte Dei et patiéntia Christi.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Éxcita, Dómine.

Psalmus 79(2-8) [1]

79:2 Qui regis Israël, inténde: * qui dedúcis velut ovem Joseph.

79:2 Qui sedes super Chérubim, * manifestáre coram Éphraim, Bénjamin, et Manásse.

79:3 Éxcita poténtiam tuam, et veni, * ut salvos fácias nos.

79:4 Deus, convérte nos: * et osténde fáciem tuam, et salvi érimus.

79:5 Dómine, Deus virtútum, * quoúsque irascéris super oratiónem servi tui?

79:6 Cibábis nos pane lacrimárum: * et potum dabis nobis in lácrimis in mensúra?

79:7 Posuísti nos in contradictiónem vicínis nostris: * et inimíci nostri subsannavérunt nos.

79:8 Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 79(9-20) [2]

79:9 Víneam de Ægýpto transtulísti: * ejecísti gentes, et plantásti eam.

79:10 Dux itíneris fuísti in conspéctu ejus: * plantásti radíces ejus, et implévit terram.

79:11 Opéruit montes umbra ejus: * et arbústa ejus cedros Dei.

79:12 Exténdit pálmites suos usque ad mare: * et usque ad flumen propágines ejus.

79:13 Ut quid destruxísti macériam ejus: * et vindémiant eam omnes, qui prætergrediúntur viam?

79:14 Exterminávit eam aper de silva: * et singuláris ferus depástus est eam.

79:15 Deus virtútum, convértere: * réspice de cælo, et vide, et vísita víneam istam.

79:16 Et pérfice eam, quam plantávit déxtera tua: * et super fílium hóminis, quem confirmásti tibi.

79:17 Incénsa igni, et suffóssa * ab increpatióne vultus tui períbunt.

79:18 Fiat manus tua super virum déxteræ tuæ: * et super fílium hóminis, quem confirmásti tibi.

79:19 Et non discédimus a te, vivificábis nos: * et nomen tuum invocábimus.

79:20 Dómine, Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 81 [3]

81:1 Deus stetit in synagóga deórum: * in médio autem deos dijúdicat.

81:2 Úsquequo judicátis iniquitátem: * et fácies peccatórum súmitis?

81:3 Judicáte egéno, et pupíllo: * húmilem, et páuperem justificáte.

81:4 Erípite páuperem: * et egénum de manu peccatóris liberáte.

81:5 Nesciérunt, neque intellexérunt, in ténebris ámbulant: * movebúntur ómnia fundaménta terræ.

81:6 Ego dixi: Dii estis, * et fílii Excélsi omnes.

81:7 Vos autem sicut hómines moriémini: * et sicut unus de princípibus cadétis.

81:8 Surge, Deus, júdica terram: * quóniam tu hereditábis in ómnibus géntibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éxcita, Dómine, poténtiam tuam, ut salvos fácias nos.

Capitulum Responsorium Versus {Per Annum}

Jer 17:14

Sana me, Dómine, et sanábor: salvum me fac, et salvus ero: quóniam laus mea tu es.

℟. Deo grátias.

℟.br. Sana ánimam meam, * Quia peccávi tibi.

℟. Sana ánimam meam, * Quia peccávi tibi.

℣. Ego dixi: Dómine, miserére mei.

℟. Quia peccávi tibi.

℣. Glória Patri, et Fílio, * et Spirítui Sancto.

℟. Sana ánimam meam, * Quia peccávi tibi.

℣. Adjútor meus, esto, ne derelínquas me.

℟. Neque despícias me, Deus, salutáris meus.

Preces Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádjuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio Sanctorum}

secunda Domine, exaudi omittitur

Orémus.

Da, quǽsumus, omnípotens Deus: ut beáti Jacóbi Apóstoli tui, quam prævenimus, veneránda solémnitas, et devotiónem nobis áugeat et salútem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Beáti, qui hábitant.

Psalmus 83(2-8) [1]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cujus est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 83(9-13) [2]

83:9 Dómine, Deus virtútum, exáudi oratiónem meam: * áuribus pércipe, Deus Jacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abjéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 86 [3]

86:1 Fundaménta ejus in móntibus sanctis: * díligit Dóminus portas Sion super ómnia tabernácula Jacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti, qui hábitant in domo tua, Dómine.

Capitulum Responsorium Versus {Per Annum}

Rom 13:8

Némini quidquam debeátis, nisi ut ínvicem diligátis: qui enim díligit próximum, legem implévit.

℟. Deo grátias.

℟.br. Benedícam Dóminum * In omni témpore.

℟. Benedícam Dóminum * In omni témpore.

℣. Semper laus ejus in ore meo.

℟. In omni témpore.

℣. Glória Patri, et Fílio, * et Spirítui Sancto.

℟. Benedícam Dóminum * In omni témpore.

℣. Dóminus regit me, et nihil mihi déerit.

℟. In loco páscuæ ibi me collocávit.

Preces Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádjuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio Sanctorum}

secunda Domine, exaudi omittitur

Orémus.

Da, quǽsumus, omnípotens Deus: ut beáti Jacóbi Apóstoli tui, quam prævenimus, veneránda solémnitas, et devotiónem nobis áugeat et salútem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Misericórdia et véritas.

Psalmus 88(2-19) [1]

88:2 Misericórdias Dómini * in ætérnum cantábo.

88:2 In generatiónem et generatiónem * annuntiábo veritátem tuam in ore meo.

88:3 Quóniam dixísti: In ætérnum misericórdia ædificábitur in cælis: * præparábitur véritas tua in eis.

88:4 Dispósui testaméntum eléctis meis, jurávi David, servo meo: * Usque in ætérnum præparábo semen tuum.

88:5 Et ædificábo in generatiónem et generatiónem * sedem tuam.

88:6 Confitebúntur cæli mirabília tua, Dómine: * étenim veritátem tuam in ecclésia sanctórum.

88:7 Quóniam quis in núbibus æquábitur Dómino: * símilis erit Deo in fíliis Dei?

88:8 Deus, qui glorificátur in consílio sanctórum: * magnus et terríbilis super omnes qui in circúitu ejus sunt.

88:9 Dómine, Deus virtútum, quis símilis tibi? * potens es, Dómine, et véritas tua in circúitu tuo.

88:10 Tu domináris potestáti maris: * motum autem flúctuum ejus tu mítigas.

88:11 Tu humiliásti sicut vulnerátum, supérbum: * in brácchio virtútis tuæ dispersísti inimícos tuos.

88:12 Tui sunt cæli, et tua est terra, orbem terræ et plenitúdinem ejus tu fundásti: * aquilónem, et mare tu creásti.

88:13 Thabor et Hermon in nómine tuo exsultábunt: * tuum brácchium cum poténtia.

88:14 Firmétur manus tua, et exaltétur déxtera tua: * justítia et judícium præparátio sedis tuæ.

88:15 Misericórdia et véritas præcédent fáciem tuam: * beátus pópulus, qui scit jubilatiónem.

88:16 Dómine, in lúmine vultus tui ambulábunt, et in nómine tuo exsultábunt tota die: * et in justítia tua exaltabúntur.

88:18 Quóniam glória virtútis eórum tu es: * et in beneplácito tuo exaltábitur cornu nostrum.

88:19 Quia Dómini est assúmptio nostra, * et Sancti Israël, regis nostri.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(20-38) [2]

88:20 Tunc locútus es in visióne sanctis tuis, et dixísti: * Pósui adjutórium in poténte: et exaltávi eléctum de plebe mea.

88:21 Invéni David, servum meum: * óleo sancto meo unxi eum.

88:22 Manus enim mea auxiliábitur ei: * et brácchium meum confortábit eum.

88:23 Nihil profíciet inimícus in eo, * et fílius iniquitátis non appónet nocére ei.

88:24 Et concídam a fácie ipsíus inimícos ejus: * et odiéntes eum in fugam convértam.

88:25 Et véritas mea, et misericórdia mea cum ipso: * et in nómine meo exaltábitur cornu ejus.

88:26 Et ponam in mari manum ejus: * et in flumínibus déxteram ejus.

88:27 Ipse invocábit me: Pater meus es tu: * Deus meus, et suscéptor salútis meæ.

88:28 Et ego primogénitum ponam illum * excélsum præ régibus terræ.

88:29 In ætérnum servábo illi misericórdiam meam: * et testaméntum meum fidéle ipsi.

88:30 Et ponam in sǽculum sǽculi semen ejus: * et thronum ejus sicut dies cæli.

88:31 Si autem derelíquerint fílii ejus legem meam: * et in judíciis meis non ambuláverint:

88:32 Si justítias meas profanáverint: * et mandáta mea non custodíerint:

88:33 Visitábo in virga iniquitátes eórum: * et in verbéribus peccáta eórum.

88:34 Misericórdiam autem meam non dispérgam ab eo: * neque nocébo in veritáte mea:

88:35 Neque profanábo testaméntum meum: * et quæ procédunt de lábiis meis, non fáciam írrita.

88:36 Semel jurávi in sancto meo: Si David méntiar: * semen ejus in ætérnum manébit.

88:37 Et thronus ejus sicut sol in conspéctu meo, * et sicut luna perfécta in ætérnum: et testis in cælo fidélis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(39-53) [3]

88:39 Tu vero repulísti et despexísti: * distulísti Christum tuum.

88:40 Evertísti testaméntum servi tui: * profanásti in terra Sanctuárium ejus.

88:41 Destruxísti omnes sepes ejus: * posuísti firmaméntum ejus formídinem.

88:42 Diripuérunt eum omnes transeúntes viam: * factus est oppróbrium vicínis suis.

88:43 Exaltásti déxteram depriméntium eum: * lætificásti omnes inimícos ejus.

88:44 Avertísti adjutórium gládii ejus: * et non es auxiliátus ei in bello.

88:45 Destruxísti eum ab emundatióne: * et sedem ejus in terram collisísti.

88:46 Minorásti dies témporis ejus: * perfudísti eum confusióne.

88:47 Úsquequo, Dómine, avértis in finem: * exardéscet sicut ignis ira tua?

88:48 Memoráre quæ mea substántia: * numquid enim vane constituísti omnes fílios hóminum?

88:49 Quis est homo, qui vivet, et non vidébit mortem: * éruet ánimam suam de manu ínferi?

88:50 Ubi sunt misericórdiæ tuæ antíquæ, Dómine, * sicut jurásti David in veritáte tua?

88:51 Memor esto, Dómine, oppróbrii servórum tuórum * quod contínui in sinu meo multárum géntium.

88:52 Quod exprobravérunt inimíci tui, Dómine, * quod exprobravérunt commutatiónem Christi tui.

88:53 Benedíctus Dóminus in ætérnum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia et véritas præcédent fáciem tuam, Dómine.

Capitulum Responsorium Versus {Per Annum}

1 Pet 1:17-19

In timóre incolátus vestri témpore conversámini: sciéntes quod non corruptibílibus auro vel argénto redémpti estis, sed pretióso sánguine quasi Agni immaculáti Christi.

℟. Deo grátias.

℟.br. Rédime me, Dómine, * Et miserére mei.

℟. Rédime me, Dómine, * Et miserére mei.

℣. Pes enim meus stetit in via recta.

℟. Et miserére mei.

℣. Glória Patri, et Fílio, * et Spirítui Sancto.

℟. Rédime me, Dómine, * Et miserére mei.

℣. Ab occúltis meis munda me, Dómine.

℟. Et ab aliénis parce servo tuo.

Preces Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Dómine, Deus virtútum, convérte nos.

℟. Et osténde fáciem tuam, et salvi érimus.

℣. Exsúrge, Christe, ádjuva nos.

℟. Et líbera nos propter nomen tuum.

℣. Dómine, exáudi oratiónem meam.

℟. Et clamor meus ad te véniat.

Oratio {ex Proprio Sanctorum}

secunda Domine, exaudi omittitur

Orémus.

Da, quǽsumus, omnípotens Deus: ut beáti Jacóbi Apóstoli tui, quam prævenimus, veneránda solémnitas, et devotiónem nobis áugeat et salútem.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Jacobi Apostoli
Duplex II. classis

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Hoc est præcéptum meum, * ut diligátis ínvicem, sicut diléxi vos.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hoc est præcéptum meum, ut diligátis ínvicem, sicut diléxi vos.

Ant. Majórem caritátem * nemo habet, ut ánimam suam ponat quis pro amícis suis.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Majórem caritátem nemo habet, ut ánimam suam ponat quis pro amícis suis.

Ant. Vos amíci mei estis, * si fecéritis quæ præcípio vobis, dicit Dóminus.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vos amíci mei estis, si fecéritis quæ præcípio vobis, dicit Dóminus.

Ant. Beáti pacífici, * beáti mundo corde: quóniam ipsi Deum vidébunt.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti pacífici, beáti mundo corde: quóniam ipsi Deum vidébunt.

Ant. In patiéntia vestra * possidébitis ánimas vestras.

Psalmus 116 [5]

116:1 Laudáte Dóminum, omnes gentes: * laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In patiéntia vestra possidébitis ánimas vestras.

Capitulum Hymnus Versus {ex Commune aut Festo}

Eph 2:19-20

Fratres: Jam non estis hóspites et ádvenæ: sed estis cives Sanctórum et doméstici Dei: superædificáti super fundaméntum Apostolórum, et Prophetárum, ipso summo angulári lápide Christo Jesu.

℟. Deo grátias.

Hymnus

Exsúltet orbis gáudiis:

Cælum resúltet láudibus:

Apostolórum glóriam

Tellus et astra cóncinunt.

Vos sæculórum júdices,

Et vera mundi lúmina:

Votis precámur córdium,

Audíte voces súpplicum.

Qui templa cæli cláuditis,

Serásque verbo sólvitis,

Nos a reátu nóxios

Solvi jubéte, quǽsumus.

Præcépta quorum prótinus

Languor salúsque séntiunt:

Sanáte mentes lánguidas:

Augéte nos virtútibus.

Ut, cum redíbit árbiter

In fine Christus sǽculi,

Nos sempitérni gáudii

Concédat esse cómpotes.

Patri, simúlque Fílio,

Tibíque Sancte Spíritus,

Sicut fuit, sit júgiter

Sæclum per omne glória.

Amen.

℣. In omnem terram exívit sonus eórum.

℟. Et in fines orbis terræ verba eórum.

Canticum: Magnificat {Antiphona ex Proprio Sanctorum}

Ant. Tradent enim vos * in concíliis, et in synagógis suis flagellábunt vos, et ante reges et prǽsides ducémini propter me in testimónium illis, et Géntibus.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tradent enim vos in concíliis, et in synagógis suis flagellábunt vos, et ante reges et prǽsides ducémini propter me in testimónium illis, et Géntibus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Esto, Dómine, plebi tuæ sanctificátor et custos: ut, Apóstoli tui Jacóbi muníta præsídiis, et conversatióne tibi pláceat, et secúra mente desérviat.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Jacobi Apostoli
Duplex II. classis
Tempora: Sabbato infra Hebdomadam VIII post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Apostolórum Dóminum, * Veníte, adorémus.

Ant. Regem Apostolórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Apostolórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Apostolórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Apostolórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Apostolórum Dóminum, * Veníte, adorémus.

Hymnus {ex Commune aut Festo}

Ætérna Christi múnera,

Apostolórum glóriam,

Palmas et hymnos débitos

Lætis canámus méntibus.

Ecclesiárum Príncipes,

Belli triumpháles duces,

Cæléstis aulæ mílites,

Et vera mundi lúmina.

Devóta Sanctórum fides,

Invícta spes credéntium,

Perfécta Christi cáritas

Mundi tyránnum cónterit.

In his Patérna glória,

In his triúmphat Fílius,

In his volúntas Spíritus,

Cælum replétur gáudio.

Patri, simúlque Fílio,

Tibíque Sancte Spíritus,

Sicut fuit, sit júgiter

Sæclum per omne glória.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. In omnem terram * exívit sonus eórum, et in fines orbis terræ verba eórum.

Psalmus 18 [1]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In omnem terram exívit sonus eórum, et in fines orbis terræ verba eórum.

Ant. Clamavérunt justi, * et Dóminus exaudívit eos.

Psalmus 33 [2]

33:2 Benedícam Dóminum in omni témpore: * semper laus ejus in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen ejus in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus ejus salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti ejus: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super justos: * et aures ejus in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt justi, et Dóminus exaudívit eos: * et ex ómnibus tribulatiónibus eórum liberávit eos.

33:19 Juxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes justórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt justum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamavérunt justi, et Dóminus exaudívit eos.

Ant. Constítues eos * príncipes super omnem terram: mémores erunt nóminis tui, Dómine.

Psalmus 44 [3]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Constítues eos príncipes super omnem terram: mémores erunt nóminis tui, Dómine.

℣. In omnem terram exívit sonus eórum.

℟. Et in fines orbis terræ verba eórum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Epístola prima beáti Pauli Apóstoli ad Corínthios

1 Cor 4:1-5

1 Sic nos exístimet homo ut minístros Christi, et dispensatóres mysteriórum Dei.

2 Hic jam quǽritur inter dispensatóres ut fidélis quis inveniátur.

3 Mihi autem pro mínimo est ut a vobis júdicer, aut ab humáno die: sed neque meípsum júdico.

4 Nihil enim mihi cónscius sum, sed non in hoc justificátus sum: qui autem júdicat me, Dóminus est.

5 Ítaque nolíte ante tempus judicáre, quoadúsque véniat Dóminus: qui et illuminábit abscóndita tenebrárum, et manifestábit consília córdium: et tunc laus erit unicuíque a Deo.

℣. Tu autem, Dómine, miserére nobis.

℟. Deo grátias.

℟. Ecce ego mitto vos sicut oves in médio lupórum, dicit Dóminus:

* Estóte ergo prudéntes sicut serpéntes, et símplices sicut colúmbæ.

℣. Dum lucem habétis, crédite in lucem, ut fílii lucis sitis.

℟. Estóte ergo prudéntes sicut serpéntes, et símplices sicut colúmbæ.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

1 Cor 4:6-9

6 Hæc autem, fratres, transfigurávi in me et Apóllo, propter vos: ut in nobis discátis, ne supra quam scriptum est, unus advérsus álterum inflétur pro álio.

7 Quis enim te discérnit? Quid autem habes quod non accepísti? Si autem accepísti, quid gloriáris quasi non accéperis?

8 Jam saturáti estis, jam dívites facti estis: sine nobis regnátis: et útinam regnétis, ut et nos vobíscum regnémus.

9 Puto enim quod Deus nos Apóstolos novíssimos osténdit, tamquam morti destinátos: quia spectáculum facti sumus mundo, et Ángelis, et homínibus.

℣. Tu autem, Dómine, miserére nobis.

℟. Deo grátias.

℟. Tóllite jugum meum super vos, dicit Dóminus, et díscite a me, quia mitis sum et húmilis corde:

* Jugum enim meum suáve est, et onus meum leve.

℣. Et inveniétis réquiem animábus vestris.

℟. Jugum enim meum suáve est, et onus meum leve.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

1 Cor 4:10-15

10 Nos stulti propter Christum, vos autem prudéntes in Christo: nos infírmi, vos autem fortes: vos nóbiles, nos autem ignóbiles.

11 Usque in hanc horam et esurímus, et sitímus, et nudi sumus, et cólaphis cǽdimur, et instábiles sumus,

12 Et laborámus operántes mánibus nostris: maledícimur, et benedícimus: persecutiónem pátimur, et sustinémus:

13 Blasphemámur, et obsecrámus: tamquam purgaménta hujus mundi facti sumus, ómnium peripséma usque adhuc.

14 Non ut confúndam vos, hæc scribo, sed ut fílios meos caríssimos móneo.

15 Nam si decem míllia pædagogórum habeátis in Christo, sed non multos patres, nam in Christo Jesu per Evangélium ego vos génui.

℣. Tu autem, Dómine, miserére nobis.

℟. Deo grátias.

℟. Dum stetéritis ante reges et prǽsides, nolíte cogitáre quómodo aut quid loquámini:

* Dábitur enim vobis in illa hora, quid loquámini.

℣. Non enim vos estis qui loquímini: sed Spíritus Patris vestri, qui lóquitur in vobis.

℟. Dábitur enim vobis in illa hora, quid loquámini.

℣. Glória Patri, et Fílio, * et Spirítui Sancto.

℟. Dábitur enim vobis in illa hora, quid loquámini.

Nocturnus II.

Ant. Príncipes populórum * congregáti sunt cum Deo Ábraham.

Psalmus 46 [4]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Príncipes populórum congregáti sunt cum Deo Ábraham.

Ant. Dedísti hereditátem * timéntibus nomen tuum, Dómine.

Psalmus 60 [5]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dedísti hereditátem timéntibus nomen tuum, Dómine.

Ant. Annuntiavérunt * ópera Dei, et facta ejus intellexérunt.

Psalmus 63 [6]

63:2 Exáudi, Deus, oratiónem meam cum déprecor: * a timóre inimíci éripe ánimam meam.

63:3 Protexísti me a convéntu malignántium: * a multitúdine operántium iniquitátem.

63:4 Quia exacuérunt ut gládium linguas suas: * intendérunt arcum rem amáram, ut sagíttent in occúltis immaculátum.

63:6 Súbito sagittábunt eum, et non timébunt: * firmavérunt sibi sermónem nequam.

63:6 Narravérunt ut abscónderent láqueos: * dixérunt: Quis vidébit eos?

63:7 Scrutáti sunt iniquitátes: * defecérunt scrutántes scrutínio.

63:7 Accédet homo ad cor altum: * et exaltábitur Deus.

63:8 Sagíttæ parvulórum factæ sunt plagæ eórum: * et infirmátæ sunt contra eos linguæ eórum.

63:9 Conturbáti sunt omnes qui vidébant eos: * et tímuit omnis homo.

63:10 Et annuntiavérunt ópera Dei, * et facta ejus intellexérunt.

63:11 Lætábitur justus in Dómino, et sperábit in eo, * et laudabúntur omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Annuntiavérunt ópera Dei, et facta ejus intellexérunt.

℣. Constítues eos príncipes super omnem terram.

℟. Mémores erunt nóminis tui, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Jacóbus, Zebedǽi fílius, Joánnis Apóstoli germánus frater, Galilǽus, inter primos Apóstolos vocátus cum fratre, relíctis patre ac rétibus, secútus est Dóminum, et ambo ab ipso Jesu Boanérges, id est, tonítrui fílii sunt appelláti. Is unus fuit ex tribus Apóstolis, quos Salvátor máxime diléxit, et testes esse vóluit suæ transfiguratiónis, et interésse miráculo cum archisynagógi fíliam a mórtuis excitávit, et adésse cum secéssit in montem Olivéti, Patrem oratúrus, ántequam a Judǽis comprehenderétur.

℣. Tu autem, Dómine, miserére nobis.

℟. Deo grátias.

℟. Vidi conjúnctos viros, habéntes spléndidas vestes, et Ángelus Dómini locútus est ad me, dicens:

* Isti sunt viri sancti facti amíci Dei.

℣. Vidi Ángelum Dei fortem, volántem per médium cælum, voce magna clamántem et dicéntem.

℟. Isti sunt viri sancti facti amíci Dei.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Post Jesu Christi ascénsum in cælum, in Judǽa et Samaría ejus divinitátem prǽdicans, plúrimos ad christiánam fidem perdúxit. Mox in Hispániam proféctus, ibi áliquos ad Christum convértit; ex quorum número septem póstea epíscopi a beáto Petro ordináti in Hispániam primi dirécti sunt. Deínde Jerosólymam revérsus, cum inter álios Hermógenem magum fídei veritáte imbuísset, Heródes Agríppa Cláudio imperatóre ad regnum elátus ut a Judǽis grátiam iníret, Jacóbum líbere Jesum Christum Deum confiténtem cápitis condemnávit. Quem cum is, qui eum dúxerat ad tribúnal, fórtiter martýrium subeúntem vidísset, statim se et ipse Christiánum esse proféssus est.

℣. Tu autem, Dómine, miserére nobis.

℟. Deo grátias.

℟. Beáti estis, cum maledíxerint vobis hómines, et persecúti vos fúerint, et díxerint omne malum advérsum vos, mentiéntes, propter me:

* Gaudéte et exsultáte, quóniam merces vestra copiósa est in cælis.

℣. Cum vos óderint hómines, et cum separáverint vos, et exprobráverint, et ejécerint nomen vestrum tamquam malum propter Fílium hóminis.

℟. Gaudéte et exsultáte, quóniam merces vestra copiósa est in cælis.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Ad supplícium cum raperéntur, pétiit ille a Jacóbo véniam; quem Jacóbus osculátus, Pax, inquit, tibi sit. Itaque utérque est secúri percússus, cum paulo ante Jacóbus paralýticum sanásset. Corpus ejus póstea Compostéllam translátum est, ubi summa celebritáte cólitur, conveniéntibus eo religiónis et voti causa ex toto terrárum orbe peregrínis. Memória ipsíus natális hodiérno die, qui translatiónis dies est, ab Ecclésia celebrátur, cum ipse circa festum Paschæ, primus Apostolórum Jerosólymis profúso sánguine testimónium Jesu Christo déderit.

℣. Tu autem, Dómine, miserére nobis.

℟. Deo grátias.

℟. Isti sunt triumphatóres et amíci Dei, qui contemnéntes jussa príncipum, meruérunt prǽmia ætérna:

* Modo coronántur, et accípiunt palmam.

℣. Isti sunt qui venérunt ex magna tribulatióne, et lavérunt stolas suas in sánguine Agni.

℟. Modo coronántur, et accípiunt palmam.

℣. Glória Patri, et Fílio, * et Spirítui Sancto.

℟. Modo coronántur, et accípiunt palmam.

Nocturnus III.

Ant. Exaltabúntur * córnua justi, allelúja.

Psalmus 74 [7]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego justítias judicábo.

74:4 Liquefácta est terra, et omnes qui hábitant in ea: * ego confirmávi colúmnas ejus.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus judex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx ejus non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Jacob.

74:11 Et ómnia córnua peccatórum confríngam: * et exaltabúntur córnua justi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltabúntur córnua justi, allelúja.

Ant. Lux orta est * justo, allelúja, rectis corde lætítia, allelúja.

Psalmus 96 [8]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lux orta est justo, allelúja, rectis corde lætítia, allelúja.

Ant. Custodiébant * testimónia ejus, et præcépta ejus, allelúja.

Psalmus 98 [9]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis judícium díligit.

98:4 Tu parásti directiónes: * judícium et justítiam in Jacob tu fecísti.

98:5 Exaltáte Dóminum, Deum nostrum, et adoráte scabéllum pedum ejus: * quóniam sanctum est.

98:6 Móyses et Aaron in sacerdótibus ejus: * et Sámuel inter eos, qui ínvocant nomen ejus:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia ejus, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto ejus: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custodiébant testimónia ejus, et præcépta ejus, allelúja.

℣. Nimis honoráti sunt amíci tui, Deus.

℟. Nimis confortátus est principátus eórum.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 20:20-23

In illo témpore: Accéssit ad Jesum mater filiórum Zebedǽi cum fíliis suis, adórans et petens áliquid ab eo. Et réliqua.

Homilía sancti Joánnis Chrysóstomi

Homilia 66 in Matthæum

Non turbétur quisquam, si ádeo imperféctos dícimus Apóstolos fuísse; nondum enim mystérium crucis erat consummátum, nondum grátia Spíritus in corda ipsórum infúsa. Quod si virtútem ipsórum díscere cupis, quales post datam grátiam Spíritus fúerint, consídera, et vidébis omnem ab illis pervérsam affectiónem fuísse superátam. Hac enim de causa eórum modo imperféctio revelátur, ut apérte percípere possis quales súbito per grátiam effécti fuérunt. Quod ígitur nihil spiritále petébant nec de cælésti regno quidquam cogitábant, perspícuum est. Sed tamen inspiciámus étiam quómodo accédant et quid dicant. Vólumus, ínquiunt, ut, quodcúmque petiérimus, fácias nobis. Ad quod Christus, Quid vultis? respóndit: non ignórans certe, sed ut eos respondére cogat et ulcus détegat, et ita medicaméntum appónat.

℣. Tu autem, Dómine, miserére nobis.

℟. Deo grátias.

℟. Isti sunt qui vivéntes in carne, plantavérunt Ecclésiam sánguine suo:

* Cálicem Dómini bibérunt, et amíci Dei facti sunt.

℣. In omnem terram exívit sonus eórum, et in fines orbis terræ verba eórum.

℟. Cálicem Dómini bibérunt, et amíci Dei facti sunt.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Illi vero, cum erubéscerent et verecúndia prohiberéntur, quóniam humáno afféctu eo devénerant, seórsum ab áliis discípulis Christum accipiéntes, interrogavérunt. Progréssi sunt enim, inquit, ne illis manifésti fíerent; et ita demum ea quæ volébant, dixérunt. Volébant autem, ut ego conício, quóniam super duódecim sedes sessúros discípulos audiérunt, primátum hujus conséssus impetráre: et præpóni quidem se céteris sciébant; Petrum vero sibi præférri formidántes, dícere ausi sunt: Dic ut unus a dextris, alter a sinístris sédeat. Et urgent dicéntes: Dic. Quid ígitur ipse? Ut significáret eos nihil pétere spiritále, sed nec scire quidem quid póstulent, non enim pétere audérent, si scirent. Nescítis, ait, quid petátis: nescítis quam magnum hoc sit, quam mirábile ac ipsas superióres excédens virtútes.

℣. Tu autem, Dómine, miserére nobis.

℟. Deo grátias.

℟. Isti sunt viri sancti, quos elégit Dóminus in caritáte non ficta, et dedit illis glóriam sempitérnam:

* Quorum doctrína fulget Ecclésia, ut sole luna.

℣. Sancti per fidem vicérunt regna: operáti sunt justítiam.

℟. Quorum doctrína fulget Ecclésia, ut sole luna.

℣. Glória Patri, et Fílio, * et Spirítui Sancto.

℟. Quorum doctrína fulget Ecclésia, ut sole luna.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Et adjécit: Potéstis bíbere cálicem, quem ego bibitúrus sum; et baptísmo, quo ego baptízor, baptizári? Perpéndis quómodo statim ab hac opinióne ipsos remóvit, contrária eis dísserens. Nam vos, inquit, de honóribus et de corónis mecum ágitis; ego vero de luctámine atque sudóre díssero. Non præmiórum hoc tempus est, nec illa glória mea modo apparébit; sed cædis ac periculórum tempus præsens est. Pérspice autem quáliter ipso interrogatiónis modo et hortátur et állicit. Non enim dixit: Potestísne cædem subíre, potestísne vestrum effúndere sánguinem? Sed, Quonam pacto potéstis bíbere cálicem? Deínde allíciens, inquit, Quem ego bibitúrus sum; ut ipsa cum eo communicatióne labórum promptióres redderéntur.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Esto, Dómine, plebi tuæ sanctificátor et custos: ut, Apóstoli tui Jacóbi muníta præsídiis, et conversatióne tibi pláceat, et secúra mente desérviat.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Hoc est præcéptum meum, * ut diligátis ínvicem, sicut diléxi vos.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hoc est præcéptum meum, ut diligátis ínvicem, sicut diléxi vos.

Ant. Majórem caritátem * nemo habet, ut ánimam suam ponat quis pro amícis suis.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Majórem caritátem nemo habet, ut ánimam suam ponat quis pro amícis suis.

Ant. Vos amíci mei estis, * si fecéritis quæ præcípio vobis, dicit Dóminus.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vos amíci mei estis, si fecéritis quæ præcípio vobis, dicit Dóminus.

Ant. Beáti pacífici, * beáti mundo corde: quóniam ipsi Deum vidébunt.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Beáti pacífici, beáti mundo corde: quóniam ipsi Deum vidébunt.

Ant. In patiéntia vestra * possidébitis ánimas vestras.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In patiéntia vestra possidébitis ánimas vestras.

Capitulum Hymnus Versus {ex Commune aut Festo}

Eph 2:19-20

Fratres: Jam non estis hóspites et ádvenæ: sed estis cives Sanctórum et doméstici Dei: superædificáti super fundaméntum Apostolórum, et Prophetárum, ipso summo angulári lápide Christo Jesu.

℟. Deo grátias.

Hymnus

Exsúltet orbis gáudiis:

Cælum resúltet láudibus:

Apostolórum glóriam

Tellus et astra cóncinunt.

Vos sæculórum júdices,

Et vera mundi lúmina:

Votis precámur córdium,

Audíte voces súpplicum.

Qui templa cæli cláuditis,

Serásque verbo sólvitis,

Nos a reátu nóxios

Solvi jubéte, quǽsumus.

Præcépta quorum prótinus

Languor salúsque séntiunt:

Sanáte mentes lánguidas:

Augéte nos virtútibus.

Ut, cum redíbit árbiter

In fine Christus sǽculi,

Nos sempitérni gáudii

Concédat esse cómpotes.

Patri, simúlque Fílio,

Tibíque Sancte Spíritus,

Sicut fuit, sit júgiter

Sæclum per omne glória.

Amen.

℣. Annuntiavérunt ópera Dei.

℟. Et facta ejus intellexérunt.

Canticum: Benedictus {Antiphona ex Proprio Sanctorum}

Ant. Vos qui reliquístis * ómnia, et secúti estis me, céntuplum accipiétis, et vitam ætérnam possidébitis.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vos qui reliquístis ómnia, et secúti estis me, céntuplum accipiétis, et vitam ætérnam possidébitis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Esto, Dómine, plebi tuæ sanctificátor et custos: ut, Apóstoli tui Jacóbi muníta præsídiis, et conversatióne tibi pláceat, et secúra mente desérviat.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Christophori Martyris

Ant. Qui odit ánimam suam in hoc mundo, in vitam ætérnam custódit eam.

℣. Justus ut palma florébit.

℟. Sicut cedrus Líbani multiplicábitur.

Orémus.

Præsta, quǽsumus, omnípotens Deus: ut, qui beáti Christóphori Mártyris tui natalítia cólimus, intercessióne ejus in tui nóminis amóre roborémur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. Hoc est præcéptum meum.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Hoc est præcéptum meum, ut diligátis ínvicem, sicut diléxi vos.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Séptimo Kaléndas Augústi Luna undécima Anno Dómini 2026

Dormítio sanctæ Annæ, quæ mater éxstitit Immaculátæ Vírginis Genitrícis Dei Maríæ.

Philíppis, in Macedónia, natális sancti Erásti, qui, illic a beáto Paulo Apóstolo relíctus Epíscopus, ibídem martýrio coronátus est.

Romæ, via Latína, sanctórum Mártyrum Symphrónii, Olýmpii, Theodúli et Exsupériæ; qui (ut in gestis sancti Stéphani Papæ légitur), ígnibus combústi, martýrii palmam adépti sunt.

In Portu Románo sancti Hyacínthi Mártyris, qui, primo in ignem injéctus, deínde in profluéntem præcipitátus, illǽsus evásit; post hæc, sub Trajáno Imperatóre, a Leóntio Consulári percússus gládio, vitam finívit. Ipsíus corpus Júlia Matróna in prǽdio suo, juxta Urbem, sepelívit.

Verónæ sancti Valéntis, Epíscopi et Confessóris.

Romæ sancti Pastóris Presbýteri, cujus nómine Títulus exstat in Vimináli, apud sanctam Pudentiánam.

In monastério sancti Benedícti, in agro Mantuáno, sancti Simeónis, Mónachi et Eremítæ, qui, multis miráculis clarus, in senectúte bona quiévit.

Lúere, in diœcési Brixiénsi, sanctæ Bartholomǽæ Capitánio, Vírginis, Institúti Sorórum a Caritáte Fundatrícis, puéllis instituéndis præcláræ, quam Pius Papa Duodécimus albo sanctárum Vírginum adscrípsit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Act 5:41

Ibant Apóstoli gaudéntes a conspéctu concílii, quóniam digni hábiti sunt pro nómine Jesu contuméliam pati.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. Majórem caritátem.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Majórem caritátem nemo habet, ut ánimam suam ponat quis pro amícis suis.

Capitulum Responsorium Versus {ex Commune aut Festo}

Eph 2:19-20

Fratres: Jam non estis hóspites et ádvenæ: sed estis cives Sanctórum et doméstici Dei: superædificáti super fundaméntum Apostolórum, et Prophetárum, ipso summo angulári lápide Christo Jesu.

℟. Deo grátias.

℟.br. In omnem terram * Exívit sonus eórum.

℟. In omnem terram * Exívit sonus eórum.

℣. Et in fines orbis terræ verba eórum.

℟. Exívit sonus eórum.

℣. Glória Patri, et Fílio, * et Spirítui Sancto.

℟. In omnem terram * Exívit sonus eórum.

℣. Constítues eos príncipes super omnem terram.

℟. Mémores erunt nóminis tui, Dómine.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Esto, Dómine, plebi tuæ sanctificátor et custos: ut, Apóstoli tui Jacóbi muníta præsídiis, et conversatióne tibi pláceat, et secúra mente desérviat.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. Vos amíci mei estis.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vos amíci mei estis, si fecéritis quæ præcípio vobis, dicit Dóminus.

Capitulum Responsorium Versus {ex Commune aut Festo}

Act 5:12

Per manus autem Apostolórum fiébant signa et prodígia multa in plebe.

℟. Deo grátias.

℟.br. Constítues eos príncipes * Super omnem terram.

℟. Constítues eos príncipes * Super omnem terram.

℣. Mémores erunt nóminis tui, Dómine.

℟. Super omnem terram.

℣. Glória Patri, et Fílio, * et Spirítui Sancto.

℟. Constítues eos príncipes * Super omnem terram.

℣. Nimis honoráti sunt amíci tui, Deus.

℟. Nimis confortátus est principátus eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Esto, Dómine, plebi tuæ sanctificátor et custos: ut, Apóstoli tui Jacóbi muníta præsídiis, et conversatióne tibi pláceat, et secúra mente desérviat.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. In patiéntia vestra.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In patiéntia vestra possidébitis ánimas vestras.

Capitulum Responsorium Versus {ex Commune aut Festo}

Act 5:41

Ibant Apóstoli gaudéntes a conspéctu concílii, quóniam digni hábiti sunt pro nómine Jesu contuméliam pati.

℟. Deo grátias.

℟.br. Nimis honoráti sunt * Amíci tui, Deus.

℟. Nimis honoráti sunt * Amíci tui, Deus.

℣. Nimis confortátus est principátus eórum.

℟. Amíci tui, Deus.

℣. Glória Patri, et Fílio, * et Spirítui Sancto.

℟. Nimis honoráti sunt * Amíci tui, Deus.

℣. Annuntiavérunt ópera Dei.

℟. Et facta ejus intellexérunt.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Esto, Dómine, plebi tuæ sanctificátor et custos: ut, Apóstoli tui Jacóbi muníta præsídiis, et conversatióne tibi pláceat, et secúra mente desérviat.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Jurávit Dóminus, * et non pœnitébit eum: Tu es sacérdos in ætérnum.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jurávit Dóminus, et non pœnitébit eum: Tu es sacérdos in ætérnum.

Ant. Cóllocet eum * Dóminus cum princípibus pópuli sui.

Psalmus 112 [2]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cóllocet eum Dóminus cum princípibus pópuli sui.

Ant. Dirupísti, Dómine, * víncula mea: tibi sacrificábo hóstiam laudis.

Psalmus 115 [3]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dirupísti, Dómine, víncula mea: tibi sacrificábo hóstiam laudis.

Ant. Eúntes ibant * et flebant, mitténtes sémina sua.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Eúntes ibant et flebant, mitténtes sémina sua.

Ant. Confortátus est * principátus eórum, et honoráti sunt amíci tui, Deus.

Psalmus 138 [5]

138:1 Dómine, probásti me, et cognovísti me: * tu cognovísti sessiónem meam, et resurrectiónem meam.

138:3 Intellexísti cogitatiónes meas de longe: * sémitam meam, et funículum meum investigásti.

138:4 Et omnes vias meas prævidísti: * quia non est sermo in lingua mea.

138:5 Ecce, Dómine, tu cognovísti ómnia novíssima, et antíqua: * tu formásti me, et posuísti super me manum tuam.

138:6 Mirábilis facta est sciéntia tua ex me: * confortáta est, et non pótero ad eam.

138:7 Quo ibo a spíritu tuo? * et quo a fácie tua fúgiam?

138:8 Si ascéndero in cælum, tu illic es: * si descéndero in inférnum, ades.

138:9 Si súmpsero pennas meas dilúculo, * et habitávero in extrémis maris:

138:10 Étenim illuc manus tua dedúcet me: * et tenébit me déxtera tua.

138:11 Et dixi: Fórsitan ténebræ conculcábunt me: * et nox illuminátio mea in delíciis meis.

138:12 Quia ténebræ non obscurabúntur a te, † et nox sicut dies illuminábitur: * sicut ténebræ ejus, ita et lumen ejus.

138:13 Quia tu possedísti renes meos: * suscepísti me de útero matris meæ.

138:14 Confitébor tibi quia terribíliter magnificátus es: † mirabília ópera tua, * et ánima mea cognóscit nimis.

138:15 Non est occultátum os meum a te, quod fecísti in occúlto: * et substántia mea in inferióribus terræ.

138:16 Imperféctum meum vidérunt óculi tui, † et in libro tuo omnes scribéntur: * dies formabúntur, et nemo in eis.

138:17 Mihi autem nimis honorificáti sunt amíci tui, Deus: * nimis confortátus est principátus eórum.

138:18 Dinumerábo eos, et super arénam multiplicabúntur: * exsurréxi, et adhuc sum tecum.

138:19 Si occíderis, Deus, peccatóres: * viri sánguinum, declináte a me:

138:20 Quia dícitis in cogitatióne: * Accípient in vanitáte civitátes tuas.

138:21 Nonne qui odérunt te, Dómine, óderam? * et super inimícos tuos tabescébam?

138:22 Perfécto ódio óderam illos: * et inimíci facti sunt mihi.

138:23 Proba me, Deus, et scito cor meum: * intérroga me, et cognósce sémitas meas.

138:24 Et vide, si via iniquitátis in me est: * et deduc me in via ætérna.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confortátus est principátus eórum, et honoráti sunt amíci tui, Deus.

Capitulum Hymnus Versus {ex Commune aut Festo}

Eph 2:19-20

Fratres: Jam non estis hóspites et ádvenæ: sed estis cives Sanctórum et doméstici Dei: superædificáti super fundaméntum Apostolórum, et Prophetárum, ipso summo angulári lápide Christo Jesu.

℟. Deo grátias.

Hymnus

Exsúltet orbis gáudiis:

Cælum resúltet láudibus:

Apostolórum glóriam

Tellus et astra cóncinunt.

Vos sæculórum júdices,

Et vera mundi lúmina:

Votis precámur córdium,

Audíte voces súpplicum.

Qui templa cæli cláuditis,

Serásque verbo sólvitis,

Nos a reátu nóxios

Solvi jubéte, quǽsumus.

Præcépta quorum prótinus

Languor salúsque séntiunt:

Sanáte mentes lánguidas:

Augéte nos virtútibus.

Ut, cum redíbit árbiter

In fine Christus sǽculi,

Nos sempitérni gáudii

Concédat esse cómpotes.

Patri, simúlque Fílio,

Tibíque Sancte Spíritus,

Sicut fuit, sit júgiter

Sæclum per omne glória.

Amen.

℣. Annuntiavérunt ópera Dei.

℟. Et facta ejus intellexérunt.

Canticum: Magnificat {Antiphona ex Proprio Sanctorum}

Ant. Estóte fortes * in bello, et pugnáte cum antíquo serpénte: et accipiétis regnum ætérnum, allelúja.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Estóte fortes in bello, et pugnáte cum antíquo serpénte: et accipiétis regnum ætérnum, allelúja.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Esto, Dómine, plebi tuæ sanctificátor et custos: ut, Apóstoli tui Jacóbi muníta præsídiis, et conversatióne tibi pláceat, et secúra mente desérviat.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Annæ Matris B.M.V.

Ant. Símile est regnum cælórum hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

℣. Spécie tua et pulchritúdine tua.

℟. Inténde, próspere procéde, et regna.

Orémus.

Deus, qui beátæ Annæ grátiam conférre dignátus es, ut Genitrícis unigéniti Fílii tui mater éffici mererétur: concéde propítius; ut, cujus solémnia celebrámus, ejus apud te patrocíniis adjuvémur.

Commemoratio Dominica IX Post Pentecosten

Ant. Dum tólleret Dóminus Elíam per túrbinem in cælum, Eliséus clamábat: Pater mi, currus Israël et auríga ejus.

℣. Vespertína orátio ascéndat ad te, Dómine.

℟. Et descéndat super nos misericórdia tua.

Orémus.

Páteant aures misericórdiæ tuæ, Dómine, précibus supplicántium: et, ut peténtibus desideráta concédas; fac eos, quæ tibi sunt plácita, postuláre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Annæ Matris B.M.V.
Duplex II. classis
Tempora: Dominica IX Post Pentecosten

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Proprio Sanctorum}

Ant. Laudémus Deum nostrum * In confessióne beátæ Annæ..

Ant. Laudémus Deum nostrum * In confessióne beátæ Annæ..

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Laudémus Deum nostrum * In confessióne beátæ Annæ..

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. In confessióne beátæ Annæ..

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Laudémus Deum nostrum * In confessióne beátæ Annæ..

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. In confessióne beátæ Annæ..

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Laudémus Deum nostrum * In confessióne beátæ Annæ..

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In confessióne beátæ Annæ..

Ant. Laudémus Deum nostrum * In confessióne beátæ Annæ..

Hymnus {ex Commune aut Festo}

Hujus orátu, Deus alme, nobis

Débitas pœnas scélerum remítte;

Ut tibi puro resonémus almum

Péctore carmen.

Sit decus Patri, genitǽque Proli,

Et tibi, compar utriúsque virtus,

Spíritus semper, Deus unus, omni

Témporis ævo.

Amen.

Psalmi cum lectionibus {Antiphonæ et Psalmi ex Commune aut Festo}

Nocturnus I.

Ant. O quam pulchra * est casta generátio cum claritáte!

Psalmus 8 [1]

8:2 Dómine, Dóminus noster, * quam admirábile est nomen tuum in univérsa terra!

8:2 Quóniam eleváta est magnificéntia tua, * super cælos.

8:3 Ex ore infántium et lacténtium perfecísti laudem propter inimícos tuos, * ut déstruas inimícum et ultórem.

8:4 Quóniam vidébo cælos tuos, ópera digitórum tuórum: * lunam et stellas, quæ tu fundásti.

8:5 Quid est homo quod memor es ejus? * aut fílius hóminis, quóniam vísitas eum?

8:6 Minuísti eum paulo minus ab Ángelis, † glória et honóre coronásti eum: * et constituísti eum super ópera mánuum tuárum.

8:8 Ómnia subjecísti sub pédibus ejus, * oves et boves univérsas: ínsuper et pécora campi.

8:9 Vólucres cæli, et pisces maris, * qui perámbulant sémitas maris.

8:10 Dómine, Dóminus noster, * quam admirábile est nomen tuum in univérsa terra!

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. O quam pulchra est casta generátio cum claritáte!

Ant. Læva ejus * sub cápite meo, et déxtera illíus amplexábitur me.

Psalmus 18 [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Læva ejus sub cápite meo, et déxtera illíus amplexábitur me.

Ant. Revértere, * revértere, Sunamítis; revértere, ut intueámur te.

Psalmus 23 [3]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Revértere, revértere, Sunamítis; revértere, ut intueámur te.

℣. Spécie tua et pulchritúdine tua.

℟. Inténde, próspere procéde, et regna.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De Parábolis Salomónis

Prov 31:10-17

10 Mulíerem fortem quis invéniet? procul et de últimis fínibus prétium ejus.

11 Confídit in ea cor viri sui, et spóliis non indigébit.

12 Reddet ei bonum, et non malum, ómnibus diébus vitæ suæ.

13 Quæsívit lanam et linum, et operáta est consília mánuum suárum.

14 Facta est quasi navis institóris, de longe portans panem suum.

15 Et de nocte surréxit, dedítque prædam domésticis suis, et cibária ancíllis suis.

16 Considerávit agrum, et emit eum; de fructu mánuum suárum plantávit víneam.

17 Accínxit fortitúdine lumbos suos, et roborávit bráchium suum.

℣. Tu autem, Dómine, miserére nobis.

℟. Deo grátias.

℟. Veni, elécta mea, et ponam in te thronum meum

* Quia concupívit Rex spéciem tuam.

℣. Spécie tua et pulchritúdine tua inténde, próspere procéde, et regna.

℟. Quia concupívit Rex spéciem tuam.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

Prov 31:18-24

18 Gustávit, et vidit quia bona est negotiátio ejus; non extinguétur in nocte lucérna ejus.

19 Manum suam misit ad fórtia, et dígiti ejus apprehendérunt fusum.

20 Manum suam apéruit ínopi, et palmas suas exténdit ad páuperem.

21 Non timébit dómui suæ a frigóribus nivis; omnes enim doméstici ejus vestíti sunt duplícibus.

22 Stragulátam vestem fecit sibi; byssus et púrpura induméntum ejus.

23 Nóbilis in portis vir ejus, quando séderit cum senatóribus terræ.

24 Síndonem fecit, et véndidit, et cíngulum trádidit Chananǽo.

℣. Tu autem, Dómine, miserére nobis.

℟. Deo grátias.

℟. Diffúsa est grátia in lábiis tuis,

* Proptérea benedíxit te Deus in ætérnum.

℣. Spécie tua et pulchritúdine tua inténde, próspere procéde, et regna.

℟. Proptérea benedíxit te Deus in ætérnum.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

Prov 31:25-31

25 Fortitúdo et decor induméntum ejus, et ridébit in die novíssimo.

26 Os suum apéruit sapiéntiæ, et lex cleméntiæ in lingua ejus.

27 Considerávit sémitas domus suæ, et panem otiósa non comédit.

28 Surrexérunt fílii ejus, et beatíssimam prædicavérunt; vir ejus, et laudávit eam.

29 Multæ fíliæ congregavérunt divítias; tu supergréssa es univérsas.

30 Fallax grátia, et vana est pulchritúdo: múlier timens Dóminum, ipsa laudábitur.

31 Date ei de fructu mánuum suárum, et laudent eam in portis ópera ejus.

℣. Tu autem, Dómine, miserére nobis.

℟. Deo grátias.

℟. Spécie tua et pulchritúdine tua

* Inténde, próspere procéde, et regna.

℣. Diffúsa est grátia in lábiis tuis, proptérea benedíxit te Deus in ætérnum.

℟. Inténde, próspere procéde, et regna.

℣. Glória Patri, et Fílio, * et Spirítui Sancto.

℟. Inténde, próspere procéde, et regna.

Nocturnus II.

Ant. Spécie tua * et pulchritúdine tua inténde, próspere procéde, et regna.

Psalmus 44 [4]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Spécie tua et pulchritúdine tua inténde, próspere procéde, et regna.

Ant. Adjuvábit eam * Deus vultu suo: Deus in médio ejus, non commovébitur.

Psalmus 45 [5]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjuvábit eam Deus vultu suo: Deus in médio ejus, non commovébitur.

Ant. Aquæ multæ * non potuérunt exstínguere caritátem.

Psalmus 47 [6]

47:2 Magnus Dóminus, et laudábilis nimis * in civitáte Dei nostri, in monte sancto ejus.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus ejus cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * justítia plena est déxtera tua.

47:12 Lætétur mons Sion, et exsúltent fíliæ Judæ: * propter judícia tua, Dómine.

47:13 Circúmdate Sion, et complectímini eam: * narráte in túrribus ejus.

47:14 Pónite corda vestra in virtúte ejus: * et distribúite domos ejus, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Aquæ multæ non potuérunt exstínguere caritátem.

℣. Adjuvábit eam Deus vultu suo.

℟. Deus in médio ejus, non commovébitur.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Sermo sancti Joánnis Damascéni

Oratio 2 de Nativ. B. Mariæ, prope finem

Propónitur nobis Annæ thálamus, conjugális vitæ simul et virginitátis formam réferens, illam matris, hanc fíliæ: quarum áltera recens sterilitáte liberáta est, áltera autem aliquánto post, Christi partum, ad nostræ natúræ conditiónem divíno opifício formátum, supra natúram est editúra. Mérito ígitur Anna, divíno Spíritu plena, læto hilaríque ánimo pérsonat: Congaudéte mecum, quæ promissiónis germen ex stérili ventre péperi, ac benedictiónis fructum ubéribus meis, ut optáveram, nútrio. Sterilitátis mæstítiam, éxui, ac lætum fecunditátis vestem índui. Congáudeat mecum hódie Anna illa, Phenénnæ adversária, et novum hoc atque inopinátum miráculum, quod in me gestum est, suo exémplo concélebret.

℣. Tu autem, Dómine, miserére nobis.

℟. Deo grátias.

℟. Propter veritátem, et mansuetúdinem, et justítiam:

* Et dedúcet te mirabíliter déxtera tua.

℣. Spécie tua et pulchritúdine tua inténde, próspere procéde, et regna.

℟. Et dedúcet te mirabíliter déxtera tua.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Exsúltet Sara, seníli gáudio géstiens, meúmque ab sterilitáte concéptum præfigúrans. Cóncinant simul stériles et infecúndæ visitatiónem meam, admirábili modo cǽlitus factam. Dicant item matres omnes hac fecunditáte prǽditæ: Benedíctus, qui orántibus id quod optábant, largítus est, et fecunditátem stérili dedit, ac felicíssimum illud germen Vírginis concéssit, quæ Mater Dei secúndum carnem fuit, cujus venter cælum est, in qua habitávit is qui nullo loco capi potest. Cónsonam his nos quoque ipsi, quæ vocabátur sterilis nunc autem virgínei thálami mater éxstitit, laudem offerámus. Dicámus ad eam cum Scriptúra: Quam beáta domus David, ex qua prodiísti, et venter, in quo Deus sanctificatiónis arcam, hoc est, eam a qua ipse sine semine concéptus est, fabricávit.

℣. Tu autem, Dómine, miserére nobis.

℟. Deo grátias.

℟. Dilexísti justítiam, et odísti iniquitátem:

* Proptérea unxit te Deus, Deus tuus, óleo lætítiæ.

℣. Propter veritátem, et mansuetúdinem, et justítiam.

℟. Proptérea unxit te Deus, Deus tuus, óleo lætítiæ.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Vere beáta es, ac ter beáta, quæ beatitúdine donátam a Deo infántem, hoc est, Maríam, nómine quoque ipso magnópere venerándam, peperísti; ex qua Christus vitæ flos éxstitit, cujus Vírginis et gloriósus fuit ortus, et partus mundo sublímior. Nos quoque, o beatíssima fémina, tibi gratulámur; étenim nostrum ómnium spem divínitus concéssam, hoc est, promissiónis fœtum peperísti. Beáta revéra es, et beátus fructus ventris tui. Piórum autem lingua germen tuum magníficat, ac sermo omnis lætus partum tuum prǽdicat. Dignum sane quidem, ac máxime dignum est eam laudáre, quæ divína benignitáte oráculum accépit, ac talem et tantum nobis fructum édidit, ex quo dulcis Jesus pródiit.

℣. Tu autem, Dómine, miserére nobis.

℟. Deo grátias.

℟. Fallax grátia, et vana est pulchritúdo:

* Múlier timens Dóminum, ipsa laudábitur.

℣. Date ei de fructu mánuum suárum, et laudent eam in portis ópera ejus.

℟. Múlier timens Dóminum, ipsa laudábitur.

℣. Glória Patri, et Fílio, * et Spirítui Sancto.

℟. Múlier timens Dóminum, ipsa laudábitur.

Nocturnus III.

Ant. Nigra sum, * sed formósa, fíliæ Jerúsalem; ídeo diléxit me Rex, et introdúxit me in cubículum suum.

Psalmus 95 [7]

95:1 Cantáte Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Nigra sum, sed formósa, fíliæ Jerúsalem; ídeo diléxit me Rex, et introdúxit me in cubículum suum.

Ant. Trahe me post te, * in odórem currémus unguentórum tuórum: óleum effúsum nomen tuum.

Psalmus 96 [8]

96:1 Dóminus regnávit, exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Trahe me post te, in odórem currémus unguentórum tuórum: óleum effúsum nomen tuum.

Ant. Veni, Sponsa Christi, * áccipe corónam, quam tibi Dóminus præparávit in ætérnum.

Psalmus 97 [9]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veni, Sponsa Christi, áccipe corónam, quam tibi Dóminus præparávit in ætérnum.

℣. Elégit eam Deus, et præelégit eam.

℟. In tabernáculo suo habitáre facit eam.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Matthǽum

Matt 13:44-52

In illo témpore: Dixit Jesus discípulis suis parábolam hanc: Simile est regnum cælórum thesáuro abscóndito in agro. Et réliqua.

Homilía sancti Gregórii Papæ

Homilia 11 in Evangelia

Cælórum regnum, fratres caríssimi, idcírco terrénis rebus símile dícitur, ut, ex his quæ ánimus novit, surgat ad incógnita, quæ non novit: quátenus exémplo visibílium se ad invisibília rápiat, et, per ea quæ usu dídicit quasi confricátus incaléscat; ut per hoc, quod scit notum dilígere, discat et incógnita amáre. Ecce enim cælórum regnum thesáuro abscóndito in agro comparátur; quem, qui invénit homo, abscóndit, et præ gáudio illíus vadit, et vendit univérsa quæ habet, et emit agrum illum.

℣. Tu autem, Dómine, miserére nobis.

℟. Deo grátias.

℟. Os suum apéruit sapiéntiæ, et lex cleméntiæ in lingua ejus: considerávit sémitas domus suæ,

* Et panem otiósa non comédit.

℣. Gustávit et vidit quia bona est negotiátio ejus: non exstinguétur in nocte lucérna ejus.

℟. Et panem otiósa non comédit.

℣. Jube, domne, benedícere.

Benedictio. Cujus festum cólimus, ipsa intercédat pro nobis ad Dóminum.

℟. Amen.

Lectio 8

Qua in re hoc quoque notándum est, quod invéntus thesáurus abscónditur, ut servétur: quia stúdium cæléstis desidérii a malígnis spirítibus custodíre non súfficit, qui hoc ab humánis láudibus non abscóndit. In præsénti étenim vita, quasi in via sumus, qua ad pátriam pérgimus. Malígni autem spíritus iter nostrum quasi quidam latrúnculi óbsident. Deprædári ergo desíderat, qui thesáurum públice portat in via. Hoc autem dico, non ut próximi ópera nostra bona non vídeant, cum scriptum sit: Vídeant ópera vestra bona, et gloríficent Patrem vestrum qui in cælis est; sed, ut per hoc quod ágimus, laudes extérius non quærámus. Sic autem sit opus in público, quátenus inténtio máneat in occúlto; ut, et de bono ópere próximis præbeámus exémplum, et tamen per intentiónem, qua Deo soli placére quǽrimus, semper optémus secrétum.

℣. Tu autem, Dómine, miserére nobis.

℟. Deo grátias.

℟. Regnum mundi et omnem ornátum sǽculi contémpsi, propter amórem Dómini mei Jesu Christi:

* Quem vidi, quem amávi, in quem crédidi, quem diléxi.

℣. Eructávit cor meum verbum bonum: dico ego ópera mea Regi.

℟. Quem vidi, quem amávi, in quem crédidi, quem diléxi.

℣. Glória Patri, et Fílio, * et Spirítui Sancto.

℟. Quem vidi, quem amávi, in quem crédidi, quem diléxi.

℣. Jube, domne, benedícere.

Benedictio. Per evangélica dicta, deleántur nostra delícta.

℟. Amen.

Lectio 9

Commemoratio Dominica

Léctio sancti Evangélii secúndum Lucam

Luc 19:41-47

In illo témpore: Cum appropinquáret Jesus Jerúsalem, videns civitátem flevit super illam dicens: Quia si cognovísses et tu, et quidem in hac die tua, quæ ad pacem tibi! Nunc autem abscóndita sunt ab óculis tuis. Et réliqua.

Homilía sancti Gregórii Papæ

Homilia 39 in Evangelia

Quod a flente Dómino illa Jerosolymórum subvérsio descríbitur, quæ a Vespasiáno et Tito Románis princípibus facta est, nullus qui históriam eversiónis ejúsdem legit, ignórat. Románi étenim príncipes denuntiántur, cum dícitur: Quia vénient dies in te, et circúmdabunt te inimíci tui vallo. Hoc quoque quod ádditur: Non relínquent in te lápidem super lápidem: étiam jam ipsa ejúsdem civitátis transmigrátio testátur; quia dum nunc in eo loco constrúcta est, ubi extra portam fúerat Dóminus crucifíxus, prior illa Jerúsalem, ut dícitur, fúnditus est evérsa.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátæ Annæ grátiam conférre dignátus es, ut Genitrícis unigéniti Fílii tui mater éffici mererétur: concéde propítius; ut, cujus solémnia celebrámus, ejus apud te patrocíniis adjuvémur.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Dum esset Rex * in accúbitu suo, nardus mea dedit odórem suavitátis.

Psalmus 92 [1]

92:1 Dóminus regnávit, decórem indútus est: * indútus est Dóminus fortitúdinem, et præcínxit se.

92:1 Étenim firmávit orbem terræ, * qui non commovébitur.

92:2 Paráta sedes tua ex tunc: * a sǽculo tu es.

92:3 Elevavérunt flúmina, Dómine: * elevavérunt flúmina vocem suam.

92:3 Elevavérunt flúmina fluctus suos, * a vócibus aquárum multárum.

92:4 Mirábiles elatiónes maris: * mirábilis in altis Dóminus.

92:5 Testimónia tua credibília facta sunt nimis: * domum tuam decet sanctitúdo, Dómine, in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum esset Rex in accúbitu suo, nardus mea dedit odórem suavitátis.

Ant. In odórem * unguentórum tuórum cúrrimus: adolescéntulæ dilexérunt te nimis.

Psalmus 99 [2]

99:2 Jubiláte Deo, omnis terra: * servíte Dómino in lætítia.

99:2 Introíte in conspéctu ejus, * in exsultatióne.

99:3 Scitóte quóniam Dóminus ipse est Deus: * ipse fecit nos, et non ipsi nos.

99:3 Pópulus ejus, et oves páscuæ ejus: † introíte portas ejus in confessióne, * átria ejus in hymnis: confitémini illi.

99:4 Laudáte nomen ejus: quóniam suávis est Dóminus, † in ætérnum misericórdia ejus, * et usque in generatiónem et generatiónem véritas ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In odórem unguentórum tuórum cúrrimus: adolescéntulæ dilexérunt te nimis.

Ant. Jam hiems tránsiit, * imber ábiit et recéssit: surge, amíca mea, et veni.

Psalmus 62 [3]

62:2 Deus, Deus meus, * ad te de luce vígilo.

62:2 Sitívit in te ánima mea, * quam multiplíciter tibi caro mea.

62:3 In terra desérta, et ínvia, et inaquósa: † sic in sancto appárui tibi, * ut vidérem virtútem tuam, et glóriam tuam.

62:4 Quóniam mélior est misericórdia tua super vitas: * lábia mea laudábunt te.

62:5 Sic benedícam te in vita mea: * et in nómine tuo levábo manus meas.

62:6 Sicut ádipe et pinguédine repleátur ánima mea: * et lábiis exsultatiónis laudábit os meum.

62:7 Si memor fui tui super stratum meum, † in matutínis meditábor in te: * quia fuísti adjútor meus.

62:8 Et in velaménto alárum tuárum exsultábo, † adhǽsit ánima mea post te: * me suscépit déxtera tua.

62:10 Ipsi vero in vanum quæsiérunt ánimam meam, † introíbunt in inferióra terræ: * tradéntur in manus gládii, partes vúlpium erunt.

62:12 Rex vero lætábitur in Deo, † laudabúntur omnes qui jurant in eo: * quia obstrúctum est os loquéntium iníqua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jam hiems tránsiit, imber ábiit et recéssit: surge, amíca mea, et veni.

Ant. Veni, elécta mea, * et ponam in te thronum meum, allelúja.

Canticum Trium Puerorum [4]

Dan 3:57-88,56

3:57 Benedícite, ómnia ópera Dómini, Dómino: * laudáte et superexaltáte eum in sǽcula.

3:58 Benedícite, Ángeli Dómini, Dómino: * benedícite, cæli, Dómino.

3:59 Benedícite, aquæ omnes, quæ super cælos sunt, Dómino: * benedícite, omnes virtútes Dómini, Dómino.

3:60 Benedícite, sol et luna, Dómino: * benedícite, stellæ cæli, Dómino.

3:61 Benedícite, omnis imber et ros, Dómino: * benedícite, omnes spíritus Dei, Dómino.

3:62 Benedícite, ignis et æstus, Dómino: * benedícite, frigus et æstus, Dómino.

3:63 Benedícite, rores et pruína, Dómino: * benedícite, gelu et frigus, Dómino.

3:64 Benedícite, glácies et nives, Dómino: * benedícite, noctes et dies, Dómino.

3:65 Benedícite, lux et ténebræ, Dómino: * benedícite, fúlgura et nubes, Dómino.

3:66 Benedícat terra Dóminum: * laudet et superexáltet eum in sǽcula.

3:67 Benedícite, montes et colles, Dómino: * benedícite, univérsa germinántia in terra, Dómino.

3:68 Benedícite, fontes, Dómino: * benedícite, mária et flúmina, Dómino.

3:69 Benedícite, cete, et ómnia, quæ movéntur in aquis, Dómino: * benedícite, omnes vólucres cæli, Dómino.

3:70 Benedícite, omnes béstiæ et pécora, Dómino: * benedícite, fílii hóminum, Dómino.

3:71 Benedícat Israël Dóminum: * laudet et superexáltet eum in sǽcula.

3:72 Benedícite, sacerdótes Dómini, Dómino: * benedícite, servi Dómini, Dómino.

3:73 Benedícite, spíritus, et ánimæ justórum, Dómino: * benedícite, sancti, et húmiles corde, Dómino.

3:74 Benedícite, Ananía, Azaría, Mísaël, Dómino: * laudáte et superexaltáte eum in sǽcula.

3:75 (Fit reverentia:) Benedicámus Patrem et Fílium cum Sancto Spíritu: * laudémus et superexaltémus eum in sǽcula.

3:56 Benedíctus es, Dómine, in firmaménto cæli: * et laudábilis, et gloriósus, et superexaltátus in sǽcula.

Ant. Veni, elécta mea, et ponam in te thronum meum, allelúja.

Ant. Ista est speciósa * inter fílias Jerúsalem.

Psalmus 148 [5]

148:1 Laudáte Dóminum de cælis: * laudáte eum in excélsis.

148:2 Laudáte eum, omnes Ángeli ejus: * laudáte eum, omnes virtútes ejus.

148:3 Laudáte eum, sol et luna: * laudáte eum, omnes stellæ et lumen.

148:4 Laudáte eum, cæli cælórum: * et aquæ omnes, quæ super cælos sunt, laudent nomen Dómini.

148:5 Quia ipse dixit, et facta sunt: * ipse mandávit, et creáta sunt.

148:6 Státuit ea in ætérnum, et in sǽculum sǽculi: * præcéptum pósuit, et non præteríbit.

148:7 Laudáte Dóminum de terra, * dracónes, et omnes abýssi.

148:8 Ignis, grando, nix, glácies, spíritus procellárum: * quæ fáciunt verbum ejus:

148:9 Montes, et omnes colles: * ligna fructífera, et omnes cedri.

148:10 Béstiæ, et univérsa pécora: * serpéntes, et vólucres pennátæ:

148:11 Reges terræ, et omnes pópuli: * príncipes, et omnes júdices terræ.

148:12 Júvenes, et vírgines: † senes cum junióribus laudent nomen Dómini: * quia exaltátum est nomen ejus solíus.

148:14 Conféssio ejus super cælum et terram: * et exaltávit cornu pópuli sui.

148:14 Hymnus ómnibus sanctis ejus: * fíliis Israël, pópulo appropinquánti sibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ista est speciósa inter fílias Jerúsalem.

Capitulum Hymnus Versus {ex Commune aut Festo}

Prov. 31:10-11

Mulíerem fortem quis invéniet? Procul et de últimis fínibus prétium ejus. Confídit in ea cor viri sui, et spóliis non indigébit.

℟. Deo grátias.

Hymnus

Fortem viríli péctore

Laudémus omnes féminam,

Quæ sanctitátis glória

Ubíque fulget ínclita.

Hæc sancto amóre sáucia,

Dum mundi amórem nóxium

Horréscit, ad cæléstia

Iter perégit árduum.

Carnem domans jejúniis,

Dulcíque mentem pábulo

Oratiónis nútriens,

Cæli potítur gáudiis.

Rex Christe, virtus fórtium,

Qui magna solus éfficis,

Hujus precátu, quǽsumus,

Audi benígnus súpplices.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Benedictus {Antiphona ex Proprio Sanctorum}

Ant. Date ei * de fructu mánuum suárum, et laudent eam in portis ópera ejus.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Date ei de fructu mánuum suárum, et laudent eam in portis ópera ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátæ Annæ grátiam conférre dignátus es, ut Genitrícis unigéniti Fílii tui mater éffici mererétur: concéde propítius; ut, cujus solémnia celebrámus, ejus apud te patrocíniis adjuvémur.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Dominica IX Post Pentecosten

Ant. Cum appropinquáret Dóminus Jerúsalem videns civitátem flevit super illam, et dixit: Quia si cognovísses et tu, quia vénient dies in te, et circúmdabunt te inimíci tui vallo et circúmdabunt te et coangustábunt te úndique et ad terram prostérnent te: eo quod non cognovísti tempus visitatiónis tuæ, allelúja.

℣. Dóminus regnávit, decórem índuit.

℟. Índuit Dóminus fortitúdinem, et præcínxit se virtúte.

Orémus.

Páteant aures misericórdiæ tuæ, Dómine, précibus supplicántium: et, ut peténtibus desideráta concédas; fac eos, quæ tibi sunt plácita, postuláre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. Dum esset Rex.

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(1-16) [2]

118:1 (Aleph) Beáti immaculáti in via: * qui ámbulant in lege Dómini.

118:2 Beáti, qui scrutántur testimónia ejus: * in toto corde exquírunt eum.

118:3 Non enim qui operántur iniquitátem, * in viis ejus ambulavérunt.

118:4 Tu mandásti * mandáta tua custodíri nimis.

118:5 Útinam dirigántur viæ meæ, * ad custodiéndas justificatiónes tuas!

118:6 Tunc non confúndar, * cum perspéxero in ómnibus mandátis tuis.

118:7 Confitébor tibi in directióne cordis: * in eo quod dídici judícia justítiæ tuæ.

118:8 Justificatiónes tuas custódiam: * non me derelínquas usquequáque.

118:9 (Beth) In quo córrigit adolescéntior viam suam? * In custodiéndo sermónes tuos.

118:10 In toto corde meo exquisívi te: * ne repéllas me a mandátis tuis.

118:11 In corde meo abscóndi elóquia tua: * ut non peccem tibi.

118:12 Benedíctus es, Dómine: * doce me justificatiónes tuas.

118:13 In lábiis meis, * pronuntiávi ómnia judícia oris tui.

118:14 In via testimoniórum tuórum delectátus sum, * sicut in ómnibus divítiis.

118:15 In mandátis tuis exercébor: * et considerábo vias tuas.

118:16 In justificatiónibus tuis meditábor: * non oblivíscar sermónes tuos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(17-32) [3]

118:17 (Ghimel) Retríbue servo tuo, vivífica me: * et custódiam sermónes tuos:

118:18 Revéla óculos meos: * et considerábo mirabília de lege tua.

118:19 Íncola ego sum in terra: * non abscóndas a me mandáta tua.

118:20 Concupívit ánima mea desideráre justificatiónes tuas, * in omni témpore.

118:21 Increpásti supérbos: * maledícti qui declínant a mandátis tuis.

118:22 Aufer a me oppróbrium, et contémptum: * quia testimónia tua exquisívi.

118:23 Étenim sedérunt príncipes, et advérsum me loquebántur: * servus autem tuus exercebátur in justificatiónibus tuis.

118:24 Nam et testimónia tua meditátio mea est: * et consílium meum justificatiónes tuæ.

118:25 (Daleth) Adhǽsit paviménto ánima mea: * vivífica me secúndum verbum tuum.

118:26 Vias meas enuntiávi, et exaudísti me: * doce me justificatiónes tuas.

118:27 Viam justificatiónum tuárum ínstrue me: * et exercébor in mirabílibus tuis.

118:28 Dormitávit ánima mea præ tǽdio: * confírma me in verbis tuis.

118:29 Viam iniquitátis ámove a me: * et de lege tua miserére mei.

118:30 Viam veritátis elégi: * judícia tua non sum oblítus.

118:31 Adhǽsi testimóniis tuis, Dómine: * noli me confúndere.

118:32 Viam mandatórum tuórum cucúrri, * cum dilatásti cor meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum esset Rex in accúbitu suo, nardus mea dedit odórem suavitátis.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Sexto Kaléndas Augústi Luna duodécima Anno Dómini 2026

Nicomedíæ pássio sancti Pantaleónis médici, qui, pro fide Christi, a Maximiáno Imperatóre tentus, et equúlei pœna ac lampadárum exustióne afflíctus, sed inter hæc, Dómino sibi apparénte, refrigerátus, gládii tandem ictu martýrium consummávit.

Vigíliis, in Apúlia, sanctórum Mártyrum Mauri Epíscopi, Pantaleémonis et Sérgii; qui passi sunt sub Trajáno.

Nicomedíæ sancti Hermolái Presbýteri, cujus doctrína beátus Pantáleon ad fidem convérsus est; itémque sanctórum Hermíppi et Hermócratis fratrum, qui, post multas pœnas sibi illátas, capitáli senténtia, ob confessiónem Christi, a Maximiáno Imperatóre puníti sunt.

Córdubæ, in Hispánia, sanctórum Mártyrum Geórgii Diáconi, Aurélii et uxóris Natáliæ, Felícis et uxóris Liliósæ, in persecutióne Arábica.

Nolæ, in Campánia, sanctórum Mártyrum Felícis, Júliæ et Jucúndæ.

Apud Homerítas, in Arábia, commemorátio sanctórum Mártyrum, qui, sub Dúnaan tyránno, ob Christi fidem, incéndio tráditi sunt.

Ephesi natális sanctórum septem Dormiéntium, scílicet Maximiáni, Malchi, Martiniáni, Dionýsii, Joánnis, Serapiónis et Constantíni.

Romæ sancti Cælestíni Papæ Primi, qui damnávit Constantinopolitánum Epíscopum Nestórium, Pelagiúmque fugávit; cujus étiam auctoritáte universális sancta Sýnodus Ephesína advérsus eúndem Nestórium celebráta est.

Antisiodóri deposítio beáti Æthérii, Epíscopi et Confessóris.

Constantinópoli beátæ Anthúsæ Vírginis, quæ, sub Constantíno Coprónymo, ob cultum sanctárum Imáginum, verbéribus cæsa et exsílio relegáta, quiévit in Dómino.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Prov 31:29-30

Multæ fíliæ congregavérunt divítias: tu supergréssa es univérsas. Fallax grátia, et vana est pulchritúdo: múlier timens Dóminum, ipsa laudábitur.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. In odórem.

Psalmus 118(33-48) [1]

118:33 (He) Legem pone mihi, Dómine, viam justificatiónum tuárum: * et exquíram eam semper.

118:34 Da mihi intelléctum, et scrutábor legem tuam: * et custódiam illam in toto corde meo.

118:35 Deduc me in sémitam mandatórum tuórum: * quia ipsam vólui.

118:36 Inclína cor meum in testimónia tua: * et non in avarítiam.

118:37 Avérte óculos meos ne vídeant vanitátem: * in via tua vivífica me.

118:38 Státue servo tuo elóquium tuum, * in timóre tuo.

118:39 Ámputa oppróbrium meum quod suspicátus sum: * quia judícia tua jucúnda.

118:40 Ecce, concupívi mandáta tua: * in æquitáte tua vivífica me.

118:41 (Vav) Et véniat super me misericórdia tua, Dómine: * salutáre tuum secúndum elóquium tuum.

118:42 Et respondébo exprobrántibus mihi verbum: * quia sperávi in sermónibus tuis.

118:43 Et ne áuferas de ore meo verbum veritátis usquequáque: * quia in judíciis tuis supersperávi.

118:44 Et custódiam legem tuam semper: * in sǽculum et in sǽculum sǽculi.

118:45 Et ambulábam in latitúdine: * quia mandáta tua exquisívi.

118:46 Et loquébar in testimóniis tuis in conspéctu regum: * et non confundébar.

118:47 Et meditábar in mandátis tuis, * quæ diléxi.

118:48 Et levávi manus meas ad mandáta tua, quæ diléxi: * et exercébar in justificatiónibus tuis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(49-64) [2]

118:49 (Zai) Memor esto verbi tui servo tuo, * in quo mihi spem dedísti.

118:50 Hæc me consoláta est in humilitáte mea: * quia elóquium tuum vivificávit me.

118:51 Supérbi iníque agébant usquequáque: * a lege autem tua non declinávi.

118:52 Memor fui judiciórum tuórum a sǽculo, Dómine: * et consolátus sum.

118:53 Deféctio ténuit me, * pro peccatóribus derelinquéntibus legem tuam.

118:54 Cantábiles mihi erant justificatiónes tuæ, * in loco peregrinatiónis meæ.

118:55 Memor fui nocte nóminis tui, Dómine: * et custodívi legem tuam.

118:56 Hæc facta est mihi: * quia justificatiónes tuas exquisívi.

118:57 (Heth) Pórtio mea, Dómine, * dixi custodíre legem tuam.

118:58 Deprecátus sum fáciem tuam in toto corde meo: * miserére mei secúndum elóquium tuum.

118:59 Cogitávi vias meas: * et convérti pedes meos in testimónia tua.

118:60 Parátus sum, et non sum turbátus: * ut custódiam mandáta tua.

118:61 Funes peccatórum circumpléxi sunt me: * et legem tuam non sum oblítus.

118:62 Média nocte surgébam ad confiténdum tibi, * super judícia justificatiónis tuæ.

118:63 Párticeps ego sum ómnium timéntium te: * et custodiéntium mandáta tua.

118:64 Misericórdia tua, Dómine, plena est terra: * justificatiónes tuas doce me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(65-80) [3]

118:65 (Teth) Bonitátem fecísti cum servo tuo, Dómine, * secúndum verbum tuum.

118:66 Bonitátem, et disciplínam, et sciéntiam doce me: * quia mandátis tuis crédidi.

118:67 Priúsquam humiliárer ego delíqui: * proptérea elóquium tuum custodívi.

118:68 Bonus es tu: * et in bonitáte tua doce me justificatiónes tuas.

118:69 Multiplicáta est super me iníquitas superbórum: * ego autem in toto corde meo scrutábor mandáta tua.

118:70 Coagulátum est sicut lac cor eórum: * ego vero legem tuam meditátus sum.

118:71 Bonum mihi quia humiliásti me: * ut discam justificatiónes tuas.

118:72 Bonum mihi lex oris tui, * super míllia auri et argénti.

118:73 (Joth) Manus tuæ fecérunt me, et plasmavérunt me: * da mihi intelléctum, et discam mandáta tua.

118:74 Qui timent te vidébunt me, et lætabúntur: * quia in verba tua supersperávi.

118:75 Cognóvi, Dómine, quia ǽquitas judícia tua: * et in veritáte tua humiliásti me.

118:76 Fiat misericórdia tua ut consolétur me, * secúndum elóquium tuum servo tuo.

118:77 Véniant mihi miseratiónes tuæ, et vivam: * quia lex tua meditátio mea est.

118:78 Confundántur supérbi, quia injúste iniquitátem fecérunt in me: * ego autem exercébor in mandátis tuis.

118:79 Convertántur mihi timéntes te: * et qui novérunt testimónia tua.

118:80 Fiat cor meum immaculátum in justificatiónibus tuis, * ut non confúndar.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In odórem unguentórum tuórum cúrrimus: adolescéntulæ dilexérunt te nimis.

Capitulum Responsorium Versus {ex Commune aut Festo}

Prov. 31:10-11

Mulíerem fortem quis invéniet? Procul et de últimis fínibus prétium ejus. Confídit in ea cor viri sui, et spóliis non indigébit.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adjuvábit eam Deus vultu suo.

℟. Deus in médio ejus, non commovébitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátæ Annæ grátiam conférre dignátus es, ut Genitrícis unigéniti Fílii tui mater éffici mererétur: concéde propítius; ut, cujus solémnia celebrámus, ejus apud te patrocíniis adjuvémur.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. Jam hiems tránsiit.

Psalmus 118(81-96) [1]

118:81 (Caph) Defécit in salutáre tuum ánima mea: * et in verbum tuum supersperávi.

118:82 Defecérunt óculi mei in elóquium tuum, * dicéntes: Quando consoláberis me?

118:83 Quia factus sum sicut uter in pruína: * justificatiónes tuas non sum oblítus.

118:84 Quot sunt dies servi tui? * quando fácies de persequéntibus me judícium?

118:85 Narravérunt mihi iníqui fabulatiónes: * sed non ut lex tua.

118:86 Ómnia mandáta tua véritas: * iníque persecúti sunt me, ádjuva me.

118:87 Paulo minus consummavérunt me in terra: * ego autem non derelíqui mandáta tua.

118:88 Secúndum misericórdiam tuam vivífica me: * et custódiam testimónia oris tui.

118:89 (Lamed) In ætérnum, Dómine, * verbum tuum pérmanet in cælo.

118:90 In generatiónem et generatiónem véritas tua: * fundásti terram, et pérmanet.

118:91 Ordinatióne tua persevérat dies: * quóniam ómnia sérviunt tibi.

118:92 Nisi quod lex tua meditátio mea est: * tunc forte periíssem in humilitáte mea.

118:93 In ætérnum non oblivíscar justificatiónes tuas: * quia in ipsis vivificásti me.

118:94 Tuus sum ego, salvum me fac: * quóniam justificatiónes tuas exquisívi.

118:95 Me exspectavérunt peccatóres ut pérderent me: * testimónia tua intelléxi.

118:96 Omnis consummatiónis vidi finem: * latum mandátum tuum nimis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(97-112) [2]

118:97 (Mem) Quómodo diléxi legem tuam, Dómine? * tota die meditátio mea est.

118:98 Super inimícos meos prudéntem me fecísti mandáto tuo: * quia in ætérnum mihi est.

118:99 Super omnes docéntes me intelléxi: * quia testimónia tua meditátio mea est.

118:100 Super senes intelléxi: * quia mandáta tua quæsívi.

118:101 Ab omni via mala prohíbui pedes meos: * ut custódiam verba tua.

118:102 A judíciis tuis non declinávi: * quia tu legem posuísti mihi.

118:103 Quam dúlcia fáucibus meis elóquia tua, * super mel ori meo!

118:104 A mandátis tuis intelléxi: * proptérea odívi omnem viam iniquitátis.

118:105 (Nun) Lucérna pédibus meis verbum tuum, * et lumen sémitis meis.

118:106 Jurávi, et státui * custodíre judícia justítiæ tuæ.

118:107 Humiliátus sum usquequáque, Dómine: * vivífica me secúndum verbum tuum.

118:108 Voluntária oris mei beneplácita fac, Dómine: * et judícia tua doce me.

118:109 Ánima mea in mánibus meis semper: * et legem tuam non sum oblítus.

118:110 Posuérunt peccatóres láqueum mihi: * et de mandátis tuis non errávi.

118:111 Hereditáte acquisívi testimónia tua in ætérnum: * quia exsultátio cordis mei sunt.

118:112 Inclinávi cor meum ad faciéndas justificatiónes tuas in ætérnum, * propter retributiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(113-128) [3]

118:113 (Samech) Iníquos ódio hábui: * et legem tuam diléxi.

118:114 Adjútor et suscéptor meus es tu: * et in verbum tuum supersperávi.

118:115 Declináte a me, malígni: * et scrutábor mandáta Dei mei.

118:116 Súscipe me secúndum elóquium tuum, et vivam: * et non confúndas me ab exspectatióne mea.

118:117 Ádjuva me, et salvus ero: * et meditábor in justificatiónibus tuis semper.

118:118 Sprevísti omnes discedéntes a judíciis tuis: * quia injústa cogitátio eórum.

118:119 Prævaricántes reputávi omnes peccatóres terræ: * ídeo diléxi testimónia tua.

118:120 Confíge timóre tuo carnes meas: * a judíciis enim tuis tímui.

118:121 (Ain) Feci judícium et justítiam: * non tradas me calumniántibus me.

118:122 Súscipe servum tuum in bonum: * non calumniéntur me supérbi.

118:123 Óculi mei defecérunt in salutáre tuum: * et in elóquium justítiæ tuæ.

118:124 Fac cum servo tuo secúndum misericórdiam tuam: * et justificatiónes tuas doce me.

118:125 Servus tuus sum ego: * da mihi intelléctum, ut sciam testimónia tua.

118:126 Tempus faciéndi, Dómine: * dissipavérunt legem tuam.

118:127 Ídeo diléxi mandáta tua, * super aurum et topázion.

118:128 Proptérea ad ómnia mandáta tua dirigébar: * omnem viam iníquam ódio hábui.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jam hiems tránsiit, imber ábiit et recéssit: surge, amíca mea, et veni.

Capitulum Responsorium Versus {ex Commune aut Festo}

Prov 31:20-21

Manum suam apéruit ínopi, et palmas suas exténdit ad páuperem. Non timébit dómui suæ a frigóribus nivis.

℟. Deo grátias.

℟.br. Adjuvábit eam * Deus vultu suo.

℟. Adjuvábit eam * Deus vultu suo.

℣. Deus in médio ejus, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adjuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátæ Annæ grátiam conférre dignátus es, ut Genitrícis unigéniti Fílii tui mater éffici mererétur: concéde propítius; ut, cujus solémnia celebrámus, ejus apud te patrocíniis adjuvémur.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {Psalmi Dominica & antiphonæ ex Commune aut Festo}

Ant. Ista est speciósa.

Psalmus 118(129-144) [1]

118:129 (Phe) Mirabília testimónia tua: * ídeo scrutáta est ea ánima mea.

118:130 Declarátio sermónum tuórum illúminat: * et intelléctum dat párvulis.

118:131 Os meum apérui, et attráxi spíritum: * quia mandáta tua desiderábam.

118:132 Áspice in me, et miserére mei, * secúndum judícium diligéntium nomen tuum.

118:133 Gressus meos dírige secúndum elóquium tuum: * et non dominétur mei omnis injustítia.

118:134 Rédime me a calúmniis hóminum: * ut custódiam mandáta tua.

118:135 Fáciem tuam illúmina super servum tuum: * et doce me justificatiónes tuas.

118:136 Éxitus aquárum deduxérunt óculi mei: * quia non custodiérunt legem tuam.

118:137 (Sade) Justus es, Dómine: * et rectum judícium tuum.

118:138 Mandásti justítiam testimónia tua: * et veritátem tuam nimis.

118:139 Tabéscere me fecit zelus meus: * quia oblíti sunt verba tua inimíci mei.

118:140 Ignítum elóquium tuum veheménter: * et servus tuus diléxit illud.

118:141 Adolescéntulus sum ego et contémptus: * justificatiónes tuas non sum oblítus.

118:142 Justítia tua, justítia in ætérnum: * et lex tua véritas.

118:143 Tribulátio, et angústia invenérunt me: * mandáta tua meditátio mea est.

118:144 Ǽquitas testimónia tua in ætérnum: * intelléctum da mihi, et vivam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(145-160) [2]

118:145 (Coph) Clamávi in toto corde meo, exáudi me, Dómine: * justificatiónes tuas requíram.

118:146 Clamávi ad te, salvum me fac: * ut custódiam mandáta tua.

118:147 Prævéni in maturitáte, et clamávi: * quia in verba tua supersperávi.

118:148 Prævenérunt óculi mei ad te dilúculo: * ut meditárer elóquia tua.

118:149 Vocem meam audi secúndum misericórdiam tuam, Dómine: * et secúndum judícium tuum vivífica me.

118:150 Appropinquavérunt persequéntes me iniquitáti: * a lege autem tua longe facti sunt.

118:151 Prope es tu, Dómine: * et omnes viæ tuæ véritas.

118:152 Inítio cognóvi de testimóniis tuis: * quia in ætérnum fundásti ea.

118:153 (Res) Vide humilitátem meam, et éripe me: * quia legem tuam non sum oblítus.

118:154 Júdica judícium meum, et rédime me: * propter elóquium tuum vivífica me.

118:155 Longe a peccatóribus salus: * quia justificatiónes tuas non exquisiérunt.

118:156 Misericórdiæ tuæ multæ, Dómine: * secúndum judícium tuum vivífica me.

118:157 Multi qui persequúntur me, et tríbulant me: * a testimóniis tuis non declinávi.

118:158 Vidi prævaricántes, et tabescébam: * quia elóquia tua non custodiérunt.

118:159 Vide quóniam mandáta tua diléxi, Dómine: * in misericórdia tua vivífica me.

118:160 Princípium verbórum tuórum, véritas: * in ætérnum ómnia judícia justítiæ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 118(161-176) [3]

118:161 (Sin) Príncipes persecúti sunt me gratis: * et a verbis tuis formidávit cor meum.

118:162 Lætábor ego super elóquia tua: * sicut qui invénit spólia multa.

118:163 Iniquitátem ódio hábui, et abominátus sum: * legem autem tuam diléxi.

118:164 Sépties in die laudem dixi tibi, * super judícia justítiæ tuæ.

118:165 Pax multa diligéntibus legem tuam: * et non est illis scándalum.

118:166 Exspectábam salutáre tuum, Dómine: * et mandáta tua diléxi.

118:167 Custodívit ánima mea testimónia tua: * et diléxit ea veheménter.

118:168 Servávi mandáta tua, et testimónia tua: * quia omnes viæ meæ in conspéctu tuo.

118:169 (Thau) Appropínquet deprecátio mea in conspéctu tuo, Dómine: * juxta elóquium tuum da mihi intelléctum.

118:170 Intret postulátio mea in conspéctu tuo: * secúndum elóquium tuum éripe me.

118:171 Eructábunt lábia mea hymnum, * cum docúeris me justificatiónes tuas.

118:172 Pronuntiábit lingua mea elóquium tuum: * quia ómnia mandáta tua ǽquitas.

118:173 Fiat manus tua ut salvet me: * quóniam mandáta tua elégi.

118:174 Concupívi salutáre tuum, Dómine: * et lex tua meditátio mea est.

118:175 Vivet ánima mea, et laudábit te: * et judícia tua adjuvábunt me.

118:176 Errávi, sicut ovis, quæ périit: * quære servum tuum, quia mandáta tua non sum oblítus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ista est speciósa inter fílias Jerúsalem.

Capitulum Responsorium Versus {ex Commune aut Festo}

Prov 31:29-30

Multæ fíliæ congregavérunt divítias: tu supergréssa es univérsas. Fallax grátia, et vana est pulchritúdo: múlier timens Dóminum, ipsa laudábitur.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátæ Annæ grátiam conférre dignátus es, ut Genitrícis unigéniti Fílii tui mater éffici mererétur: concéde propítius; ut, cujus solémnia celebrámus, ejus apud te patrocíniis adjuvémur.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Commune aut Festo}

Ant. Dum esset Rex * in accúbitu suo, nardus mea dedit odórem suavitátis.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dum esset Rex in accúbitu suo, nardus mea dedit odórem suavitátis.

Ant. In odórem * unguentórum tuórum cúrrimus: adolescéntulæ dilexérunt te nimis.

Psalmus 112 [2]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In odórem unguentórum tuórum cúrrimus: adolescéntulæ dilexérunt te nimis.

Ant. Jam hiems tránsiit, * imber ábiit et recéssit: surge, amíca mea, et veni.

Psalmus 121 [3]

121:1 Lætátus sum in his, quæ dicta sunt mihi: * In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jam hiems tránsiit, imber ábiit et recéssit: surge, amíca mea, et veni.

Ant. Veni, elécta mea, * et ponam in te thronum meum, allelúja.

Psalmus 126 [4]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veni, elécta mea, et ponam in te thronum meum, allelúja.

Ant. Ista est speciósa * inter fílias Jerúsalem.

Psalmus 147 [5]

147:1 Lauda, Jerúsalem, Dóminum: * lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ista est speciósa inter fílias Jerúsalem.

Capitulum Hymnus Versus {ex Commune aut Festo}

Prov. 31:10-11

Mulíerem fortem quis invéniet? Procul et de últimis fínibus prétium ejus. Confídit in ea cor viri sui, et spóliis non indigébit.

℟. Deo grátias.

Hymnus

Fortem viríli péctore

Laudémus omnes féminam,

Quæ sanctitátis glória

Ubíque fulget ínclita.

Hæc sancto amóre sáucia,

Dum mundi amórem nóxium

Horréscit, ad cæléstia

Iter perégit árduum.

Carnem domans jejúniis,

Dulcíque mentem pábulo

Oratiónis nútriens,

Cæli potítur gáudiis.

Rex Christe, virtus fórtium,

Qui magna solus éfficis,

Hujus precátu, quǽsumus,

Audi benígnus súpplices.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Magnificat {Antiphona ex Proprio Sanctorum}

Ant. Manum suam * apéruit ínopi, et palmas suas exténdit ad páuperem, et panem otiósa non comédit.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Manum suam apéruit ínopi, et palmas suas exténdit ad páuperem, et panem otiósa non comédit.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátæ Annæ grátiam conférre dignátus es, ut Genitrícis unigéniti Fílii tui mater éffici mererétur: concéde propítius; ut, cujus solémnia celebrámus, ejus apud te patrocíniis adjuvémur.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Dominica IX Post Pentecosten

Ant. Scriptum est enim: Quia domus mea domus oratiónis est cunctis géntibus; vos autem fecístis illam spelúncam latrónum. Et erat quotídie docens in templo.

℣. Dirigátur, Dómine, orátio mea.

℟. Sicut incénsum in conspéctu tuo.

Orémus.

Páteant aures misericórdiæ tuæ, Dómine, précibus supplicántium: et, ut peténtibus desideráta concédas; fac eos, quæ tibi sunt plácita, postuláre.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Pantaleonis Martyris
Simplex
Tempora: Feria secunda infra Hebdomadam IX post Octavam Pentecostes
Scriptura ut in Dominica IX Post Pentecosten

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Mártyrum Dóminum, * Veníte, adorémus.

Ant. Regem Mártyrum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Mártyrum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Mártyrum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Mártyrum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Mártyrum Dóminum, * Veníte, adorémus.

Hymnus {ex Commune aut Festo}

Deus tuórum mílitum

Sors, et córona, prǽmium,

Laudes canéntes Mártyris

Absólve nexu críminis.

Hic nempe mundi gáudia,

Et blanda fraudum pábula

Imbúta felle députans,

Pervénit ad cæléstia.

Pœnas cucúrrit fórtiter,

Et sústulit viríliter,

Fundénsque pro te sánguinem,

Ætérna dona póssidet.

Ob hoc precátu súpplici

Te póscimus, piíssime;

In hoc triúmpho Mártyris

Dimítte noxam sérvulis.

Laus et perénnis glória

Patri sit, atque Fílio,

Sancto simul Paráclito,

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Dóminus de cælo.

Psalmus 13 [1]

13:1 Dixit insípiens in corde suo: * non est Deus.

13:1 Corrúpti sunt, et abominábiles facti sunt in stúdiis suis: * non est qui fáciat bonum, non est usque ad unum.

13:2 Dóminus de cælo prospéxit super fílios hóminum, * ut vídeat si est intéllegens, aut requírens Deum.

13:3 Omnes declinavérunt, simul inútiles facti sunt: * non est qui fáciat bonum, non est usque ad unum.

13:3 Sepúlcrum patens est guttur eórum: † linguis suis dolóse agébant * venénum áspidum sub lábiis eórum.

13:3 Quorum os maledictióne et amaritúdine plenum est: * velóces pedes eórum ad effundéndum sánguinem.

13:3 Contrítio et infelícitas in viis eórum, † et viam pacis non cognovérunt: * non est timor Dei ante óculos eórum.

13:4 Nonne cognóscent omnes qui operántur iniquitátem, * qui dévorant plebem meam sicut escam panis?

13:5 Dóminum non invocavérunt, * illic trepidavérunt timóre, ubi non erat timor.

13:6 Quóniam Dóminus in generatióne justa est, † consílium ínopis confudístis: * quóniam Dóminus spes ejus est.

13:7 Quis dabit ex Sion salutáre Israël? * cum avérterit Dóminus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus de cælo prospéxit super fílios hóminum.

Ant. Qui operátur justítiam.

Psalmus 14 [2]

14:1 Dómine, quis habitábit in tabernáculo tuo? * aut quis requiéscet in monte sancto tuo?

14:2 Qui ingréditur sine mácula, * et operátur justítiam:

14:3 Qui lóquitur veritátem in corde suo, * qui non egit dolum in lingua sua:

14:3 Nec fecit próximo suo malum, * et oppróbrium non accépit advérsus próximos suos.

14:4 Ad níhilum dedúctus est in conspéctu ejus malígnus: * timéntes autem Dóminum gloríficat:

14:4 Qui jurat próximo suo, et non décipit, * qui pecúniam suam non dedit ad usúram, et múnera super innocéntem non accépit.

14:5 Qui facit hæc: * non movébitur in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui operátur justítiam requiéscet in monte sancto tuo, Dómine.

Ant. Inclína, Dómine.

Psalmus 16 [3]

16:1 Exáudi, Dómine, justítiam meam: * inténde deprecatiónem meam.

16:1 Áuribus pércipe oratiónem meam, * non in lábiis dolósis.

16:2 De vultu tuo judícium meum pródeat: * óculi tui vídeant æquitátes.

16:3 Probásti cor meum, et visitásti nocte: * igne me examinásti, et non est invénta in me iníquitas.

16:4 Ut non loquátur os meum ópera hóminum: * propter verba labiórum tuórum ego custodívi vias duras.

16:5 Pérfice gressus meos in sémitis tuis: * ut non moveántur vestígia mea.

16:6 Ego clamávi, quóniam exaudísti me, Deus: * inclína aurem tuam mihi, et exáudi verba mea.

16:7 Mirífica misericórdias tuas, * qui salvos facis sperántes in te.

16:8 A resisténtibus déxteræ tuæ custódi me, * ut pupíllam óculi.

16:8 Sub umbra alárum tuárum prótege me: * a fácie impiórum qui me afflixérunt.

16:9 Inimíci mei ánimam meam circumdedérunt, † ádipem suum conclusérunt: * os eórum locútum est supérbiam.

16:11 Proiciéntes me nunc circumdedérunt me: * óculos suos statuérunt declináre in terram.

16:12 Suscepérunt me sicut leo parátus ad prædam: * et sicut cátulus leónis hábitans in ábditis.

16:13 Exsúrge, Dómine, prǽveni eum, et supplánta eum: * éripe ánimam meam ab ímpio, frámeam tuam ab inimícis manus tuæ.

16:14 Dómine, a paucis de terra dívide eos in vita eórum: * de abscónditis tuis adimplétus est venter eórum.

16:14 Saturáti sunt fíliis: * et dimisérunt relíquias suas párvulis suis.

16:15 Ego autem in justítia apparébo conspéctui tuo: * satiábor cum apparúerit glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclína, Dómine, aurem tuam mihi, et exáudi verba mea.

Ant. Díligam te. ‡

Psalmus 17(2-16b) [4]

17:2 Díligam te, ‡ Dómine, fortitúdo mea: * Dóminus firmaméntum meum, et refúgium meum, et liberátor meus.

17:3 Deus meus adjútor meus, * et sperábo in eum.

17:3 Protéctor meus, et cornu salútis meæ, * et suscéptor meus.

17:4 Laudans invocábo Dóminum: * et ab inimícis meis salvus ero.

17:5 Circumdedérunt me dolóres mortis: * et torréntes iniquitátis conturbavérunt me.

17:6 Dolóres inférni circumdedérunt me: * præoccupavérunt me láquei mortis.

17:7 In tribulatióne mea invocávi Dóminum, * et ad Deum meum clamávi.

17:7 Et exaudívit de templo sancto suo vocem meam: * et clamor meus in conspéctu ejus, introívit in aures ejus.

17:8 Commóta est, et contrémuit terra: * fundaménta móntium conturbáta sunt, et commóta sunt, quóniam irátus est eis.

17:9 Ascéndit fumus in ira ejus: † et ignis a fácie ejus exársit: * carbónes succénsi sunt ab eo.

17:10 Inclinávit cælos, et descéndit: * et calígo sub pédibus ejus.

17:11 Et ascéndit super Chérubim, et volávit: * volávit super pennas ventórum.

17:12 Et pósuit ténebras latíbulum suum, † in circúitu ejus tabernáculum ejus: * tenebrósa aqua in núbibus áëris.

17:13 Præ fulgóre in conspéctu ejus nubes transiérunt, * grando et carbónes ignis.

17:14 Et intónuit de cælo Dóminus, † et Altíssimus dedit vocem suam: * grando et carbónes ignis.

17:15 Et misit sagíttas suas, et dissipávit eos: * fúlgura multiplicávit, et conturbávit eos.

17:16 Et apparuérunt fontes aquárum, * et reveláta sunt fundaménta orbis terrárum:

17:16 Ab increpatióne tua, Dómine, * ab inspiratióne spíritus iræ tuæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Díligam te, Dómine, virtus mea.

Ant. Retríbuet mihi Dóminus.

Psalmus 17(17-35) [5]

17:17 Misit de summo, et accépit me: * et assúmpsit me de aquis multis.

17:18 Erípuit me de inimícis meis fortíssimis, † et ab his qui odérunt me: * quóniam confortáti sunt super me.

17:19 Prævenérunt me in die afflictiónis meæ: * et factus est Dóminus protéctor meus.

17:20 Et edúxit me in latitúdinem: * salvum me fecit, quóniam vóluit me.

17:21 Et retríbuet mihi Dóminus secúndum justítiam meam: * et secúndum puritátem mánuum meárum retríbuet mihi:

17:22 Quia custodívi vias Dómini, * nec ímpie gessi a Deo meo.

17:23 Quóniam ómnia judícia ejus in conspéctu meo: * et justítias ejus non répuli a me.

17:24 Et ero immaculátus cum eo: * et observábo me ab iniquitáte mea.

17:25 Et retríbuet mihi Dóminus secúndum justítiam meam: * et secúndum puritátem mánuum meárum in conspéctu oculórum ejus.

17:26 Cum sancto sanctus eris, * et cum viro innocénte ínnocens eris:

17:27 Et cum elécto eléctus eris: * et cum pervérso pervertéris.

17:28 Quóniam tu pópulum húmilem salvum fácies: * et óculos superbórum humiliábis.

17:29 Quóniam tu illúminas lucérnam meam, Dómine: * Deus meus, illúmina ténebras meas.

17:30 Quóniam in te erípiar a tentatióne, * et in Deo meo transgrédiar murum.

17:31 Deus meus, impollúta via ejus: † elóquia Dómini igne examináta: * protéctor est ómnium sperántium in se.

17:32 Quóniam quis Deus præter Dóminum? * aut quis Deus præter Deum nostrum?

17:33 Deus, qui præcínxit me virtúte: * et pósuit immaculátam viam meam.

17:34 Qui perfécit pedes meos tamquam cervórum, * et super excélsa státuens me.

17:35 Qui docet manus meas ad prǽlium: * et posuísti, ut arcum ǽreum, brácchia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Retríbuet mihi Dóminus secúndum justítiam meam.

Ant. Vivit Dóminus.

Psalmus 17(36a-51) [6]

17:36 Et dedísti mihi protectiónem salútis tuæ: * et déxtera tua suscépit me:

17:36 Et disciplína tua corréxit me in finem: * et disciplína tua ipsa me docébit.

17:37 Dilatásti gressus meos subtus me: * et non sunt infirmáta vestígia mea:

17:38 Pérsequar inimícos meos et comprehéndam illos: * et non convértar, donec defíciant.

17:39 Confríngam illos, nec póterunt stare: * cadent subtus pedes meos.

17:40 Et præcinxísti me virtúte ad bellum: * et supplantásti insurgéntes in me subtus me.

17:41 Et inimícos meos dedísti mihi dorsum, * et odiéntes me disperdidísti.

17:42 Clamavérunt, nec erat qui salvos fáceret ad Dóminum: * nec exaudívit eos.

17:43 Et commínuam eos, ut púlverem ante fáciem venti: * ut lutum plateárum delébo eos.

17:44 Erípies me de contradictiónibus pópuli: * constítues me in caput géntium.

17:45 Pópulus quem non cognóvi servívit mihi: * in audítu auris obedívit mihi.

17:46 Fílii aliéni mentíti sunt mihi, * fílii aliéni inveteráti sunt, et claudicavérunt a sémitis suis.

17:47 Vivit Dóminus, et benedíctus Deus meus: * et exaltétur Deus salútis meæ.

17:48 Deus, qui das vindíctas mihi, et subdis pópulos sub me: * liberátor meus de inimícis meis iracúndis.

17:49 Et ab insurgéntibus in me exaltábis me: * a viro iníquo erípies me.

17:50 Proptérea confitébor tibi in natiónibus, Dómine: * et nómini tuo psalmum dicam.

17:51 Magníficans salútes Regis ejus, † et fáciens misericórdiam Christo suo David: * et sémini ejus usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vivit Dóminus et benedíctus Deus salútis meæ.

Ant. Exáudiat te. ‡

Psalmus 19 [7]

19:2 Exáudiat te ‡ Dóminus in die tribulatiónis: * prótegat te nomen Dei Jacob.

19:3 Mittat tibi auxílium de sancto: * et de Sion tueátur te.

19:4 Memor sit omnis sacrifícii tui: * et holocáustum tuum pingue fiat.

19:5 Tríbuat tibi secúndum cor tuum: * et omne consílium tuum confírmet.

19:6 Lætábimur in salutári tuo: * et in nómine Dei nostri magnificábimur.

19:7 Ímpleat Dóminus omnes petitiónes tuas: * nunc cognóvi quóniam salvum fecit Dóminus Christum suum.

19:7 Exáudiet illum de cælo sancto suo: * in potentátibus salus déxteræ ejus.

19:8 Hi in cúrribus, et hi in equis: * nos autem in nómine Dómini, Dei nostri invocábimus.

19:9 Ipsi obligáti sunt, et cecidérunt: * nos autem surréximus et erécti sumus.

19:10 Dómine, salvum fac regem: * et exáudi nos in die, qua invocavérimus te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exáudiat te Dóminus in die tribulatiónis.

Ant. Dómine. ‡

Psalmus 20 [8]

20:2 Dómine, ‡ in virtúte tua lætábitur rex: * et super salutáre tuum exsultábit veheménter.

20:3 Desidérium cordis ejus tribuísti ei: * et voluntáte labiórum ejus non fraudásti eum.

20:4 Quóniam prævenísti eum in benedictiónibus dulcédinis: * posuísti in cápite ejus corónam de lápide pretióso.

20:5 Vitam pétiit a te: * et tribuísti ei longitúdinem diérum in sǽculum, et in sǽculum sǽculi.

20:6 Magna est glória ejus in salutári tuo: * glóriam et magnum decórem impónes super eum.

20:7 Quóniam dabis eum in benedictiónem in sǽculum sǽculi: * lætificábis eum in gáudio cum vultu tuo.

20:8 Quóniam rex sperat in Dómino: * et in misericórdia Altíssimi non commovébitur.

20:9 Inveniátur manus tua ómnibus inimícis tuis: * déxtera tua invéniat omnes, qui te odérunt.

20:10 Pones eos ut clíbanum ignis in témpore vultus tui: * Dóminus in ira sua conturbábit eos, et devorábit eos ignis.

20:11 Fructum eórum de terra perdes: * et semen eórum a fíliis hóminum.

20:12 Quóniam declinavérunt in te mala: * cogitavérunt consília, quæ non potuérunt stabilíre.

20:13 Quóniam pones eos dorsum: * in relíquiis tuis præparábis vultum eórum.

20:14 Exaltáre, Dómine, in virtúte tua: * cantábimus et psallémus virtútes tuas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in virtúte tua lætábitur rex.

Ant. Exaltábo te. ‡

Psalmus 29 [9]

29:2 Exaltábo te, ‡ Dómine, quóniam suscepísti me: * nec delectásti inimícos meos super me.

29:3 Dómine, Deus meus, clamávi ad te, * et sanásti me.

29:4 Dómine, eduxísti ab inférno ánimam meam: * salvásti me a descendéntibus in lacum.

29:5 Psállite Dómino, sancti ejus: * et confitémini memóriæ sanctitátis ejus.

29:6 Quóniam ira in indignatióne ejus: * et vita in voluntáte ejus.

29:6 Ad vésperum demorábitur fletus: * et ad matutínum lætítia.

29:7 Ego autem dixi in abundántia mea: * Non movébor in ætérnum.

29:8 Dómine, in voluntáte tua, * præstitísti decóri meo virtútem.

29:8 Avertísti fáciem tuam a me, * et factus sum conturbátus.

29:9 Ad te, Dómine, clamábo: * et ad Deum meum deprecábor.

29:10 Quæ utílitas in sánguine meo, * dum descéndo in corruptiónem?

29:10 Numquid confitébitur tibi pulvis, * aut annuntiábit veritátem tuam?

29:11 Audívit Dóminus, et misértus est mei: * Dóminus factus est adjútor meus.

29:12 Convertísti planctum meum in gáudium mihi: * conscidísti saccum meum, et circumdedísti me lætítia:

29:13 Ut cantet tibi glória mea, et non compúngar: * Dómine, Deus meus, in ætérnum confitébor tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltábo te, Dómine, quóniam suscepísti me.

℣. Psállite Dómino sancti ejus.

℟. Et confitémini memóriæ sanctitátis ejus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

Incipit liber quartus Regum

4 Reg 1:1-4

1 Prævaricátus est autem Moab in Israël, postquam mórtuus est Achab.

2 Cecidítque Ochozías per cancéllos cœnáculi sui, quod habébat in Samaría, et ægrotávit; misítque núntios dicens ad eos: Ite, consúlite Beélzebub deum Accaron, utrum vívere queam de infirmitáte mea hac.

3 Angelus autem Dómini locútus est ad Elíam Thesbíten dicens: Surge et ascénde in occúrsum nuntiórum regis Samaríæ et dices ad eos: Numquid non est Deus in Israël, ut eátis ad consuléndum Beélzebub deum Accaron?

4 Quam ob rem hæc dicit Dóminus: De léctulo, super quem ascendísti, non descéndes, sed morte moriéris.

℣. Tu autem, Dómine, miserére nobis.

℟. Deo grátias.

℟. Præparáte corda vestra Dómino, et servíte illi soli:

* Et liberábit vos de mánibus inimicórum vestrórum.

℣. Convertímini ad eum in toto corde vestro, et auférte deos aliénos de médio vestri.

℟. Et liberábit vos de mánibus inimicórum vestrórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 2

4 Reg 1:4-6

4 Et ábiit Elías.

5 Reversíque sunt núntii ad Ochozíam. Qui dixit eis: Quare revérsi estis?

6 At illi respondérunt ei: vir occúrrit nobis et dixit ad nos: Ite et revertímini ad regem qui misit vos, et dicétis ei: Hæc dicit Dóminus: Numquid quia non erat Deus in Israël, mittis ut consulátur Beélzebub deus Accaron? Idcírco de léctulo, super quem ascendísti, non descéndes, sed morte moriéris.

℣. Tu autem, Dómine, miserére nobis.

℟. Deo grátias.

℟. Deus ómnium exaudítor est: ipse misit Angelum suum, et tulit me de óvibus patris mei:

* Et unxit me unctióne misericórdiæ suæ.

℣. Dóminus, qui erípuit me de ore leónis, et de manu béstiæ liberávit me.

℟. Et unxit me unctióne misericórdiæ suæ.

℣. Glória Patri, et Fílio, * et Spirítui Sancto.

℟. Et unxit me unctióne misericórdiæ suæ.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Pantáleon Nicomediénsis, nobilis médicus, ab Hermoláo presbytero in Jesu Christi fide eruditus, baptizátus est. Qui mox patri Eustorgio persuasit, ut Christianus fieret. Quare, cum Nicomedíæ póstea Christi Dómini fidem líbere prædicaret, et ad ejus doctrinam omnes cohortarétur, Diocletiáno imperatóre, equuleo tortus, et, admotis ad ejus corpus láminis candéntibus, cruciátus est. Quam tormentórum vim æquo et forti animo ferens, ad extremum gládio percússus, martyrii corónam adeptus est.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, quǽsumus, omnípotens Deus: ut, intercedénte beáto Pantaleóne Mártyre tuo, et a cunctis adversitátibus liberémur in córpore, et a pravis cogitatiónibus mundémur in mente.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte.

Psalmus 46 [1]

46:2 Omnes gentes, pláudite mánibus: * jubiláte Deo in voce exsultatiónis.

46:3 Quóniam Dóminus excélsus, terríbilis: * Rex magnus super omnem terram.

46:4 Subjécit pópulos nobis: * et gentes sub pédibus nostris.

46:5 Elégit nobis hereditátem suam: * spéciem Jacob, quam diléxit.

46:6 Ascéndit Deus in júbilo: * et Dóminus in voce tubæ.

46:7 Psállite Deo nostro, psállite: * psállite Regi nostro, psállite.

46:8 Quóniam Rex omnis terræ Deus: * psállite sapiénter.

46:9 Regnábit Deus super gentes: * Deus sedet super sedem sanctam suam.

46:10 Príncipes populórum congregáti sunt cum Deo Ábraham: * quóniam dii fortes terræ veheménter eleváti sunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte Deo in voce exsultatiónis.

Ant. Inténde.

Psalmus 5 [2]

5:2 Verba mea áuribus pércipe, Dómine, * intéllege clamórem meum.

5:3 Inténde voci oratiónis meæ, * Rex meus et Deus meus.

5:4 Quóniam ad te orábo: * Dómine, mane exáudies vocem meam.

5:5 Mane astábo tibi et vidébo: * quóniam non Deus volens iniquitátem tu es.

5:6 Neque habitábit juxta te malígnus: * neque permanébunt injústi ante óculos tuos.

5:7 Odísti omnes, qui operántur iniquitátem: * perdes omnes, qui loquúntur mendácium.

5:7 Virum sánguinum et dolósum abominábitur Dóminus: * ego autem in multitúdine misericórdiæ tuæ.

5:8 Introíbo in domum tuam: * adorábo ad templum sanctum tuum in timóre tuo.

5:9 Dómine, deduc me in justítia tua: * propter inimícos meos dírige in conspéctu tuo viam meam.

5:10 Quóniam non est in ore eórum véritas: * cor eórum vanum est.

5:11 Sepúlcrum patens est guttur eórum, † linguis suis dolóse agébant, * júdica illos, Deus.

5:11 Décidant a cogitatiónibus suis, † secúndum multitúdinem impietátum eórum expélle eos, * quóniam irritavérunt te, Dómine.

5:12 Et læténtur omnes, qui sperant in te, * in ætérnum exsultábunt: et habitábis in eis.

5:12 Et gloriabúntur in te omnes, qui díligunt nomen tuum, * quóniam tu benedíces justo.

5:13 Dómine, ut scuto bonæ voluntátis tuæ * coronásti nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde voci oratiónis meæ, Rex meus et Deus meus.

Ant. Deus majestátis.

Psalmus 28 [3]

28:1 Afférte Dómino, fílii Dei: * afférte Dómino fílios aríetum.

28:2 Afférte Dómino glóriam et honórem, afférte Dómino glóriam nómini ejus: * adoráte Dóminum in átrio sancto ejus.

28:3 Vox Dómini super aquas, Deus majestátis intónuit: * Dóminus super aquas multas.

28:4 Vox Dómini in virtúte: * vox Dómini in magnificéntia.

28:5 Vox Dómini confringéntis cedros: * et confrínget Dóminus cedros Líbani:

28:6 Et commínuet eas tamquam vítulum Líbani: * et diléctus quemádmodum fílius unicórnium.

28:7 Vox Dómini intercidéntis flammam ignis: * vox Dómini concutiéntis desértum: et commovébit Dóminus desértum Cades.

28:9 Vox Dómini præparántis cervos, et revelábit condénsa: * et in templo ejus omnes dicent glóriam.

28:10 Dóminus dilúvium inhabitáre facit: * et sedébit Dóminus Rex in ætérnum.

28:11 Dóminus virtútem pópulo suo dabit: * Dóminus benedícet pópulo suo in pace.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus majestátis intónuit: afférte glóriam nómini ejus.

Ant. Laudámus nomen tuum.

Canticum David [4]

1 Par. 29:10-13

29:10 Benedíctus es, Dómine, Deus Israël patris nostri, * ab ætérno in ætérnum.

29:11 Tua est, Dómine, magnificéntia, et poténtia, * et glória, atque victória:

29:11 Et tibi laus: * cuncta enim quæ in cælo sunt, et in terra, tua sunt:

29:11 Tuum, Dómine, regnum, * et tu es super omnes príncipes.

29:12 Tuæ divítiæ, et tua est glória: * tu domináris ómnium,

29:12 In manu tua virtus et poténtia: * in manu tua magnitúdo, et impérium ómnium.

29:13 Nunc ígitur, Deus noster, confitémur tibi, * et laudámus nomen tuum ínclitum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudámus nomen tuum ínclitum, Deus noster.

Ant. Laudáte. ‡

Psalmus 116 [5]

116:1 Laudáte ‡ Dóminum, omnes gentes: * laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte Dóminum omnes gentes.

Capitulum Hymnus Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

Hymnus

Invícte Martyr, únicum

Patris secútus Fílium,

Victis triúmphas hóstibus,

Victor fruens cæléstibus.

Tui precátus múnere

Nostrum reátum dílue,

Arcens mali contágium,

Vitæ repéllens tǽdium.

Solúta sunt jam víncula

Tui sacráti córporis:

Nos solve vinclis sǽculi,

Dono supérni Núminis.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

℣. Justus ut palma florébit.

℟. Sicut cedrus Líbani multiplicábitur.

Canticum: Benedictus {Antiphona ex Proprio Sanctorum}

Ant. Qui odit.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui odit ánimam suam in hoc mundo, in vitam ætérnam custódit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, quǽsumus, omnípotens Deus: ut, intercedénte beáto Pantaleóne Mártyre tuo, et a cunctis adversitátibus liberémur in córpore, et a pravis cogitatiónibus mundémur in mente.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ínnocens mánibus.

Psalmus 23 [1]

23:1 Dómini est terra, et plenitúdo ejus: * orbis terrárum, et univérsi qui hábitant in eo.

23:2 Quia ipse super mária fundávit eum: * et super flúmina præparávit eum.

23:3 Quis ascéndet in montem Dómini? * aut quis stabit in loco sancto ejus?

23:4 Ínnocens mánibus et mundo corde, * qui non accépit in vano ánimam suam, nec jurávit in dolo próximo suo.

23:5 Hic accípiet benedictiónem a Dómino: * et misericórdiam a Deo, salutári suo.

23:6 Hæc est generátio quæréntium eum, * quæréntium fáciem Dei Jacob.

23:7 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:8 Quis est iste Rex glóriæ? * Dóminus fortis et potens: Dóminus potens in prǽlio.

23:9 Attóllite portas, príncipes, vestras, et elevámini, portæ æternáles: * et introíbit Rex glóriæ.

23:10 Quis est iste Rex glóriæ? * Dóminus virtútum ipse est Rex glóriæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(2-7b) [2]

18:2 Cæli enárrant glóriam Dei: * et ópera mánuum ejus annúntiat firmaméntum.

18:3 Dies diéi erúctat verbum, * et nox nocti índicat sciéntiam.

18:4 Non sunt loquélæ, neque sermónes, * quorum non audiántur voces eórum.

18:5 In omnem terram exívit sonus eórum: * et in fines orbis terræ verba eórum.

18:6 In sole pósuit tabernáculum suum: * et ipse tamquam sponsus procédens de thálamo suo:

18:6 Exsultávit ut gigas ad curréndam viam, * a summo cælo egréssio ejus:

18:7 Et occúrsus ejus usque ad summum ejus: * nec est qui se abscóndat a calóre ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 18(8-15b) [3]

18:8 Lex Dómini immaculáta, convértens ánimas: * testimónium Dómini fidéle, sapiéntiam præstans párvulis.

18:9 Justítiæ Dómini rectæ, lætificántes corda: * præcéptum Dómini lúcidum, illúminans óculos.

18:10 Timor Dómini sanctus, pérmanens in sǽculum sǽculi: * judícia Dómini vera, justificáta in semetípsa.

18:11 Desiderabília super aurum et lápidem pretiósum multum: * et dulcióra super mel et favum.

18:12 Étenim servus tuus custódit ea, * in custodiéndis illis retribútio multa.

18:13 Delícta quis intéllegit? † ab occúltis meis munda me: * et ab aliénis parce servo tuo.

18:14 Si mei non fúerint domináti, tunc immaculátus ero: * et emundábor a delícto máximo.

18:15 Et erunt ut compláceant elóquia oris mei: * et meditátio cordis mei in conspéctu tuo semper.

18:15 Dómine, adjútor meus, * et redémptor meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ínnocens mánibus et mundo corde ascéndet in montem Dómini.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quinto Kaléndas Augústi Luna tértia décima Anno Dómini 2026

Medioláni natális sanctórum Mártyrum Nazárii, et Celsi púeri, quos Anolínus, sub rábie persecutiónis quæ per Nerónem excitáta est, diu macerátos et afflíctos in cárcere, gládio feríri jussit.

Romæ pássio sancti Victóris Primi, Papæ et Mártyris.

Item Romæ sancti Innocéntii Primi, Papæ et Confessóris, qui ad Dóminum migrávit quarto Idus Mártii.

Thebáide, in Ægýpto, commemorátio plurimórum sanctórum Mártyrum, qui in Décii et Valeriáni persecutióne passi sunt, quando Christiánis, optántibus pro Christi nómine gládio pércuti, cállidus hostis, tarda ad mortem supplícia conquírens, ánimas cupiébat juguláre, non córpora. Ex eórum número unus, post equúleos et láminas ac sartágines superátas, melle perúnctus, ligátis mánibus post tergum, sub ardentíssimo sole, fucórum ac muscárum acúleis expósitus fuit; álius, inter flores mólliter vinctus, cum ad eum, ut concitáret in libídinem, impudicíssimum scortum venísset, præcísam morsu linguam in blandiéntis fáciem éxspuit.

Ancýræ, in Galátia, sancti Eustáthii Mártyris, qui, váriis tormentórum genéribus excruciátus, atque demérsus in flumen, sed inde ab Angelo eréptus, demum, colúmba e cælis adveniénte, ad prǽmia ætérna vocátus est.

Miléti, in Cária, sancti Acátii Mártyris, qui, sub Licínio Imperatóre, post divérsas pœnas, injéctus in fornácem ac Dei ope servátus illǽsus, cápitis abscissióne martýrium complévit.

In Británnia minóre sancti Sampsónis, Epíscopi et Confessóris.

Lugdúni, in Gállia, sancti Peregríni Presbýteri, cujus beatitúdinem glória miraculórum testátur.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Illuminátio mea.

Psalmus 26(1-6) [1]

26:1 Dóminus illuminátio mea, et salus mea, * quem timébo?

26:1 Dóminus protéctor vitæ meæ, * a quo trepidábo?

26:2 Dum apprópiant super me nocéntes, * ut edant carnes meas:

26:2 Qui tríbulant me inimíci mei, * ipsi infirmáti sunt, et cecidérunt.

26:3 Si consístant advérsum me castra, * non timébit cor meum.

26:3 Si exsúrgat advérsum me prǽlium, * in hoc ego sperábo.

26:4 Unam pétii a Dómino, hanc requíram, * ut inhábitem in domo Dómini ómnibus diébus vitæ meæ:

26:4 Ut vídeam voluptátem Dómini, * et vísitem templum ejus.

26:5 Quóniam abscóndit me in tabernáculo suo: * in die malórum protéxit me in abscóndito tabernáculi sui.

26:6 In petra exaltávit me: * et nunc exaltávit caput meum super inimícos meos.

26:6 Circuívi, et immolávi in tabernáculo ejus hóstiam vociferatiónis: * cantábo, et psalmum dicam Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 26(7-14) [2]

26:7 Exáudi, Dómine, vocem meam, qua clamávi ad te: * miserére mei, et exáudi me.

26:8 Tibi dixit cor meum, exquisívit te fácies mea: * fáciem tuam, Dómine, requíram.

26:9 Ne avértas fáciem tuam a me: * ne declínes in ira a servo tuo.

26:9 Adjútor meus esto: * ne derelínquas me, neque despícias me, Deus, salutáris meus.

26:10 Quóniam pater meus, et mater mea dereliquérunt me: * Dóminus autem assúmpsit me.

26:11 Legem pone mihi, Dómine, in via tua: * et dírige me in sémitam rectam propter inimícos meos.

26:12 Ne tradíderis me in ánimas tribulántium me: * quóniam insurrexérunt in me testes iníqui, et mentíta est iníquitas sibi.

26:13 Credo vidére bona Dómini * in terra vivéntium.

26:14 Exspécta Dóminum, viríliter age: * et confortétur cor tuum, et sústine Dóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 27 [3]

27:1 Ad te, Dómine, clamábo, Deus meus, ne síleas a me: * nequándo táceas a me, et assimilábor descendéntibus in lacum.

27:2 Exáudi, Dómine, vocem deprecatiónis meæ dum oro ad te: * dum extóllo manus meas ad templum sanctum tuum.

27:3 Ne simul trahas me cum peccatóribus: * et cum operántibus iniquitátem ne perdas me.

27:3 Qui loquúntur pacem cum próximo suo, * mala autem in córdibus eórum.

27:4 Da illis secúndum ópera eórum, * et secúndum nequítiam adinventiónum ipsórum.

27:4 Secúndum ópera mánuum eórum tríbue illis: * redde retributiónem eórum ipsis.

27:5 Quóniam non intellexérunt ópera Dómini, et in ópera mánuum ejus * déstrues illos, et non ædificábis eos.

27:6 Benedíctus Dóminus: * quóniam exaudívit vocem deprecatiónis meæ.

27:7 Dóminus adjútor meus, et protéctor meus: * in ipso sperávit cor meum, et adjútus sum.

27:7 Et reflóruit caro mea: * et ex voluntáte mea confitébor ei.

27:8 Dóminus fortitúdo plebis suæ: * et protéctor salvatiónum Christi sui est.

27:9 Salvum fac pópulum tuum, Dómine, et bénedic hereditáti tuæ: * et rege eos, et extólle illos usque in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illuminátio mea et salus mea Dóminus.

Capitulum Responsorium Versus {ex Commune aut Festo}

Jac 1:12

Beátus vir, qui suffert tentatiónem: quóniam cum probátus fúerit, accípiet corónam vitæ, quam repromísit Deus diligéntibus se.

℟. Deo grátias.

℟.br. Glória et honóre * Coronásti eum, Dómine.

℟. Glória et honóre * Coronásti eum, Dómine.

℣. Et constituísti eum super ópera mánuum tuárum.

℟. Coronásti eum, Dómine.

℣. Glória Patri, et Fílio, * et Spirítui Sancto.

℟. Glória et honóre * Coronásti eum, Dómine.

℣. Posuísti, Dómine, super caput ejus.

℟. Corónam de lápide pretióso.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, quǽsumus, omnípotens Deus: ut, intercedénte beáto Pantaleóne Mártyre tuo, et a cunctis adversitátibus liberémur in córpore, et a pravis cogitatiónibus mundémur in mente.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In tua justítia.

Psalmus 30(2-9) [1]

30:2 In te, Dómine, sperávi, non confúndar in ætérnum: * in justítia tua líbera me.

30:3 Inclína ad me aurem tuam, * accélera ut éruas me.

30:3 Esto mihi in Deum protectórem, et in domum refúgii: * ut salvum me fácias.

30:4 Quóniam fortitúdo mea, et refúgium meum es tu: * et propter nomen tuum dedúces me, et enútries me.

30:5 Edúces me de láqueo hoc, quem abscondérunt mihi: * quóniam tu es protéctor meus.

30:6 In manus tuas comméndo spíritum meum: * redemísti me, Dómine, Deus veritátis.

30:7 Odísti observántes vanitátes, * supervácue.

30:7 Ego autem in Dómino sperávi: * exsultábo, et lætábor in misericórdia tua.

30:8 Quóniam respexísti humilitátem meam, * salvásti de necessitátibus ánimam meam.

30:9 Nec conclusísti me in mánibus inimíci: * statuísti in loco spatióso pedes meos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(10-19) [2]

30:10 Miserére mei, Dómine, quóniam tríbulor: * conturbátus est in ira óculus meus, ánima mea, et venter meus:

30:11 Quóniam defécit in dolóre vita mea: * et anni mei in gemítibus.

30:11 Infirmáta est in paupertáte virtus mea: * et ossa mea conturbáta sunt.

30:12 Super omnes inimícos meos factus sum oppróbrium et vicínis meis valde: * et timor notis meis.

30:12 Qui vidébant me, foras fugérunt a me: * oblivióni datus sum, tamquam mórtuus a corde.

30:13 Factus sum tamquam vas pérditum: * quóniam audívi vituperatiónem multórum commorántium in circúitu.

30:14 In eo dum convenírent simul advérsum me, * accípere ánimam meam consiliáti sunt.

30:15 Ego autem in te sperávi, Dómine: * dixi: Deus meus es tu: in mánibus tuis sortes meæ.

30:16 Éripe me de manu inimicórum meórum, * et a persequéntibus me.

30:17 Illústra fáciem tuam super servum tuum, salvum me fac in misericórdia tua: * Dómine, non confúndar, quóniam invocávi te.

30:18 Erubéscant ímpii, et deducántur in inférnum: * muta fiant lábia dolósa.

30:19 Quæ loquúntur advérsus justum iniquitátem: * in supérbia, et in abusióne.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 30(20-25) [3]

30:20 Quam magna multitúdo dulcédinis tuæ, Dómine, * quam abscondísti timéntibus te.

30:20 Perfecísti eis, qui sperant in te, * in conspéctu filiórum hóminum.

30:21 Abscóndes eos in abscóndito faciéi tuæ * a conturbatióne hóminum.

30:21 Próteges eos in tabernáculo tuo * a contradictióne linguárum.

30:22 Benedíctus Dóminus: * quóniam mirificávit misericórdiam suam mihi in civitáte muníta.

30:23 Ego autem dixi in excéssu mentis meæ: * Projéctus sum a fácie oculórum tuórum.

30:23 Ídeo exaudísti vocem oratiónis meæ, * dum clamárem ad te.

30:24 Dilígite Dóminum omnes sancti ejus: * quóniam veritátem requíret Dóminus, et retríbuet abundánter faciéntibus supérbiam.

30:25 Viríliter ágite, et confortétur cor vestrum, * omnes, qui sperátis in Dómino.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In tua justítia líbera me, Dómine.

Capitulum Responsorium Versus {ex Commune aut Festo}

Sir 15:3

Cibávit illum pane vitæ et intelléctus, et aqua sapiéntiæ salutáris potávit illum Dóminus Deus noster.

℟. Deo grátias.

℟.br. Posuísti, Dómine, * Super caput ejus.

℟. Posuísti, Dómine, * Super caput ejus.

℣. Corónam de lápide pretióso.

℟. Super caput ejus.

℣. Glória Patri, et Fílio, * et Spirítui Sancto.

℟. Posuísti, Dómine, * Super caput ejus.

℣. Magna est glória ejus in salutári tuo.

℟. Glóriam et magnum decórem impónes super eum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, quǽsumus, omnípotens Deus: ut, intercedénte beáto Pantaleóne Mártyre tuo, et a cunctis adversitátibus liberémur in córpore, et a pravis cogitatiónibus mundémur in mente.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Exsultáte, justi.

Psalmus 31 [1]

31:1 Beáti quorum remíssæ sunt iniquitátes: * et quorum tecta sunt peccáta.

31:2 Beátus vir, cui non imputávit Dóminus peccátum, * nec est in spíritu ejus dolus.

31:3 Quóniam tácui, inveteravérunt ossa mea, * dum clamárem tota die.

31:4 Quóniam die ac nocte graváta est super me manus tua: * convérsus sum in ærúmna mea, dum confígitur spina.

31:5 Delíctum meum cógnitum tibi feci: * et injustítiam meam non abscóndi.

31:5 Dixi: Confitébor advérsum me injustítiam meam Dómino: * et tu remisísti impietátem peccáti mei.

31:6 Pro hac orábit ad te omnis sanctus, * in témpore opportúno.

31:6 Verúmtamen in dilúvio aquárum multárum, * ad eum non approximábunt.

31:7 Tu es refúgium meum a tribulatióne, quæ circúmdedit me: * exsultátio mea, érue me a circumdántibus me.

31:8 Intelléctum tibi dabo, et ínstruam te in via hac, qua gradiéris: * firmábo super te óculos meos.

31:9 Nolíte fíeri sicut equus et mulus, * quibus non est intelléctus.

31:9 In camo et freno maxíllas eórum constrínge, * qui non appróximant ad te.

31:10 Multa flagélla peccatóris, * sperántem autem in Dómino misericórdia circúmdabit.

31:11 Lætámini in Dómino et exsultáte, justi, * et gloriámini, omnes recti corde.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(1-11) [2]

32:1 Exsultáte, justi, in Dómino: * rectos decet collaudátio.

32:2 Confitémini Dómino in cíthara: * in psaltério decem chordárum psállite illi.

32:3 Cantáte ei cánticum novum: * bene psállite ei in vociferatióne.

32:4 Quia rectum est verbum Dómini, * et ómnia ópera ejus in fide.

32:5 Díligit misericórdiam et judícium: * misericórdia Dómini plena est terra.

32:6 Verbo Dómini cæli firmáti sunt: * et spíritu oris ejus omnis virtus eórum.

32:7 Cóngregans sicut in utre aquas maris: * ponens in thesáuris abýssos.

32:8 Tímeat Dóminum omnis terra: * ab eo autem commoveántur omnes inhabitántes orbem.

32:9 Quóniam ipse dixit, et facta sunt: * ipse mandávit, et creáta sunt.

32:10 Dóminus díssipat consília géntium: * réprobat autem cogitatiónes populórum, et réprobat consília príncipum.

32:11 Consílium autem Dómini in ætérnum manet: * cogitatiónes cordis ejus in generatióne et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 32(12-22) [3]

32:12 Beáta gens, cujus est Dóminus, Deus ejus: * pópulus, quem elégit in hereditátem sibi.

32:13 De cælo respéxit Dóminus: * vidit omnes fílios hóminum.

32:14 De præparáto habitáculo suo * respéxit super omnes, qui hábitant terram.

32:15 Qui finxit sigillátim corda eórum: * qui intéllegit ómnia ópera eórum.

32:16 Non salvátur rex per multam virtútem: * et gigas non salvábitur in multitúdine virtútis suæ.

32:17 Fallax equus ad salútem: * in abundántia autem virtútis suæ non salvábitur.

32:18 Ecce, óculi Dómini super metuéntes eum: * et in eis, qui sperant super misericórdia ejus:

32:19 Ut éruat a morte ánimas eórum: * et alat eos in fame.

32:20 Ánima nostra sústinet Dóminum: * quóniam adjútor et protéctor noster est.

32:21 Quia in eo lætábitur cor nostrum: * et in nómine sancto ejus sperávimus.

32:22 Fiat misericórdia tua, Dómine, super nos: * quemádmodum sperávimus in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsultáte, justi, et gloriámini, omnes recti corde.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Magna est glória ejus * In salutári tuo.

℟. Magna est glória ejus * In salutári tuo.

℣. Glóriam et magnum decórem impónes super eum.

℟. In salutári tuo.

℣. Glória Patri, et Fílio, * et Spirítui Sancto.

℟. Magna est glória ejus * In salutári tuo.

℣. Justus ut palma florébit.

℟. Sicut cedrus Líbani multiplicábitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Præsta, quǽsumus, omnípotens Deus: ut, intercedénte beáto Pantaleóne Mártyre tuo, et a cunctis adversitátibus liberémur in córpore, et a pravis cogitatiónibus mundémur in mente.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ss. Nazarii et Celsi Martyrum, Victoris I Papæ et Martyris ac Innocentii I Papæ et Confessoris
Semiduplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Inclinávit Dóminus.

Psalmus 114 [1]

114:1 Diléxi, quóniam exáudiet Dóminus * vocem oratiónis meæ.

114:2 Quia inclinávit aurem suam mihi: * et in diébus meis invocábo.

114:3 Circumdedérunt me dolóres mortis: * et perícula inférni invenérunt me.

114:3 Tribulatiónem et dolórem invéni: * et nomen Dómini invocávi.

114:4 O Dómine, líbera ánimam meam: † miséricors Dóminus, et justus, * et Deus noster miserétur.

114:6 Custódiens párvulos Dóminus: * humiliátus sum, et liberávit me.

114:7 Convértere, ánima mea, in réquiem tuam: * quia Dóminus benefécit tibi.

114:8 Quia erípuit ánimam meam de morte: † óculos meos a lácrimis, * pedes meos a lapsu.

114:9 Placébo Dómino * in regióne vivórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inclinávit Dóminus aurem suam mihi.

Ant. Vota mea.

Psalmus 115 [2]

115:1 Crédidi, propter quod locútus sum: * ego autem humiliátus sum nimis.

115:2 Ego dixi in excéssu meo: * Omnis homo mendax.

115:3 Quid retríbuam Dómino, * pro ómnibus, quæ retríbuit mihi?

115:4 Cálicem salutáris accípiam: * et nomen Dómini invocábo.

115:5 Vota mea Dómino reddam coram omni pópulo ejus: * pretiósa in conspéctu Dómini mors sanctórum ejus:

115:7 O Dómine, quia ego servus tuus: * ego servus tuus, et fílius ancíllæ tuæ.

115:7 Dirupísti víncula mea: † tibi sacrificábo hóstiam laudis, * et nomen Dómini invocábo.

115:9 Vota mea Dómino reddam in conspéctu omnis pópuli ejus: * in átriis domus Dómini, in médio tui, Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vota mea Dómino reddam coram omni pópulo ejus.

Ant. Clamávi.

Psalmus 119 [3]

119:1 Ad Dóminum cum tribulárer clamávi: * et exaudívit me.

119:2 Dómine, líbera ánimam meam a lábiis iníquis, * et a lingua dolósa.

119:3 Quid detur tibi, aut quid apponátur tibi * ad linguam dolósam?

119:4 Sagíttæ poténtis acútæ, * cum carbónibus desolatóriis.

119:5 Heu mihi, quia incolátus meus prolongátus est: † habitávi cum habitántibus Cedar: * multum íncola fuit ánima mea.

119:7 Cum his, qui odérunt pacem, eram pacíficus: * cum loquébar illis, impugnábant me gratis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Clamávi et Dóminus exaudívit me.

Ant. Auxílium meum.

Psalmus 120 [4]

120:1 Levávi óculos meos in montes, * unde véniet auxílium mihi.

120:2 Auxílium meum a Dómino, * qui fecit cælum et terram.

120:3 Non det in commotiónem pedem tuum: * neque dormítet qui custódit te.

120:4 Ecce, non dormitábit neque dórmiet, * qui custódit Israël.

120:5 Dóminus custódit te, Dóminus protéctio tua, * super manum déxteram tuam.

120:6 Per diem sol non uret te: * neque luna per noctem.

120:7 Dóminus custódit te ab omni malo: * custódiat ánimam tuam Dóminus.

120:8 Dóminus custódiat intróitum tuum, et éxitum tuum: * ex hoc nunc, et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Auxílium meum a Dómino, qui fecit cælum et terram.

Ant. Lætátus sum. ‡

Psalmus 121 [5]

121:1 Lætátus sum ‡ in his, quæ dicta sunt mihi: * In domum Dómini íbimus.

121:2 Stantes erant pedes nostri, * in átriis tuis, Jerúsalem.

121:3 Jerúsalem, quæ ædificátur ut cívitas: * cujus participátio ejus in idípsum.

121:4 Illuc enim ascendérunt tribus, tribus Dómini: * testimónium Israël ad confiténdum nómini Dómini.

121:5 Quia illic sedérunt sedes in judício, * sedes super domum David.

121:6 Rogáte quæ ad pacem sunt Jerúsalem: * et abundántia diligéntibus te:

121:7 Fiat pax in virtúte tua: * et abundántia in túrribus tuis.

121:8 Propter fratres meos, et próximos meos, * loquébar pacem de te:

121:9 Propter domum Dómini, Dei nostri, * quæsívi bona tibi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lætátus sum in his, quæ dicta sunt mihi.

Capitulum Hymnus Versus {ex Commune aut Festo}

Sap 3:1-3

Justórum ánimæ in manu Dei sunt, et non tanget illos torméntum mortis. Visi sunt óculis insipiéntium mori: illi autem sunt in pace.

℟. Deo grátias.

Hymnus

Sanctórum méritis ínclita gáudia

Pangámus, sócii, géstaque fórtia:

Gliscens fert ánimus prómere cántibus

Victórum genus óptimum.

Hi sunt, quos fátue mundus abhórruit;

Hunc fructu vácuum, flóribus áridum

Contempsére tui nóminis ásseclæ

Jesu, Rex bone cǽlitum.

Hi pro te fúrias, atque minas truces

Calcárunt hóminum, sǽvaque vérbera:

His cessit lácerans fórtiter úngula,

Nec carpsit penetrália.

Cædúntur gládiis more bidéntium:

Non murmur résonat, non quærimónia;

Sed corde impávido mens bene cónscia

Consérvat patiéntiam.

Quæ vox, quæ póterit lingua retéxere,

Quæ tu Martýribus múnera prǽparas?

Rubri nam flúido sánguine fúlgidis

Cingunt témpora láureis.

Te, summa o Déitas, únaque póscimus;

Ut culpas ábigas, nóxia súbtrahas,

Des pacem fámulis; ut tibi glóriam,

Annórum in sériem, canant.

Amen.

℣. Lætámini in Dómino, et exsultáte justi.

℟. Et gloriámini omnes recti corde.

Canticum: Magnificat {Antiphona ex Proprio Sanctorum}

Ant. Istórum est enim.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Istórum est enim regnum cælórum qui contempsérunt vitam mundi, et pervenérunt ad prǽmia regni, et lavérunt stolas suas in sánguine Agni.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Sanctórum tuórum nos, Dómine, Nazárii, Celsi, Victóris et Innocéntii conféssio beáta commúniat: et fragilitáti nostræ subsídium dignánter exóret.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Salvum me fac.

Psalmus 6 [1]

6:2 Dómine, ne in furóre tuo árguas me, * neque in ira tua corrípias me.

6:3 Miserére mei, Dómine, quóniam infírmus sum: * sana me, Dómine, quóniam conturbáta sunt ossa mea.

6:4 Et ánima mea turbáta est valde: * sed tu, Dómine, úsquequo?

6:5 Convértere, Dómine, et éripe ánimam meam: * salvum me fac propter misericórdiam tuam.

6:6 Quóniam non est in morte qui memor sit tui: * in inférno autem quis confitébitur tibi?

6:7 Laborávi in gémitu meo, † lavábo per síngulas noctes lectum meum: * lácrimis meis stratum meum rigábo.

6:8 Turbátus est a furóre óculus meus: * inveterávi inter omnes inimícos meos.

6:9 Discédite a me, omnes, qui operámini iniquitátem: * quóniam exaudívit Dóminus vocem fletus mei.

6:10 Exaudívit Dóminus deprecatiónem meam, * Dóminus oratiónem meam suscépit.

6:11 Erubéscant, et conturbéntur veheménter omnes inimíci mei: * convertántur et erubéscant valde velóciter.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(2-10) [2]

7:2 Dómine, Deus meus, in te sperávi: * salvum me fac ex ómnibus persequéntibus me, et líbera me.

7:3 Nequándo rápiat ut leo ánimam meam, * dum non est qui rédimat, neque qui salvum fáciat.

7:4 Dómine, Deus meus, si feci istud, * si est iníquitas in mánibus meis:

7:5 Si réddidi retribuéntibus mihi mala, * décidam mérito ab inimícis meis inánis.

7:6 Persequátur inimícus ánimam meam, † et comprehéndat, et concúlcet in terra vitam meam, * et glóriam meam in púlverem dedúcat.

7:7 Exsúrge, Dómine, in ira tua: * et exaltáre in fínibus inimicórum meórum.

7:7 Et exsúrge, Dómine, Deus meus, in præcépto quod mandásti: * et synagóga populórum circúmdabit te.

7:8 Et propter hanc in altum regrédere: * Dóminus júdicat pópulos.

7:9 Júdica me, Dómine, secúndum justítiam meam, * et secúndum innocéntiam meam super me.

7:10 Consumétur nequítia peccatórum, et díriges justum, * scrutans corda et renes, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 7(11-18) [3]

7:11 Justum adjutórium meum a Dómino, * qui salvos facit rectos corde.

7:12 Deus judex justus, fortis, et pátiens: * numquid iráscitur per síngulos dies?

7:13 Nisi convérsi fuéritis, gládium suum vibrábit: * arcum suum teténdit, et parávit illum.

7:14 Et in eo parávit vasa mortis: * sagíttas suas ardéntibus effécit.

7:15 Ecce, partúriit injustítiam: * concépit dolórem, et péperit iniquitátem.

7:16 Lacum apéruit, et effódit eum: * et íncidit in fóveam quam fecit.

7:17 Convertétur dolor ejus in caput ejus: * et in vérticem ipsíus iníquitas ejus descéndet.

7:18 Confitébor Dómino secúndum justítiam ejus: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Dómine, propter misericórdiam tuam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Benedíctus es, Dómine, Deus patrum nostrórum.

℟. Et laudábilis et gloriósus in sǽcula.

℣. Benedicámus Patrem et Fílium cum Sancto Spíritu.

℟. Laudémus, et superexaltémus eum in sǽcula.

℣. Benedíctus es, Dómine, in firmaménto cæli.

℟. Et laudábilis, et gloriósus, et superexaltátus in sǽcula.

℣. Benedícat et custódiat nos omnípotens et miséricors Dóminus.

℟. Amen.

℣. Dignáre, Dómine, nocte ista.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Ss. Nazarii et Celsi Martyrum, Victoris I Papæ et Martyris ac Innocentii I Papæ et Confessoris
Semiduplex
Tempora: Feria tertia infra Hebdomadam IX post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Mártyrum Dóminum, * Veníte, adorémus.

Ant. Regem Mártyrum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Mártyrum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Mártyrum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Mártyrum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Mártyrum Dóminum, * Veníte, adorémus.

Hymnus {ex Commune aut Festo}

Christo profúsum sánguinem,

Et Mártyrum victórias,

Dignámque cælo láuream

Lætis sequámur vócibus.

Terróre victo sǽculi,

Pœnísque spretis córporis,

Mortis sacræ compéndio

Vitam beátam póssident.

Tradúntur igni Mártyres,

Et bestiárum déntibus;

Armáta sævit úngulis

Tortóris insáni manus.

Nudáta pendent víscera,

Sanguis sacrátus fúnditur;

Sed pérmanent immóbiles,

Vitæ perénnis grátia.

Te nunc, Redémptor, quǽsumus,

Ut mártyrum consórtio

Jungas precántes sérvulos

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Expúgna, Dómine.

Psalmus 34(1-10) [1]

34:1 Júdica, Dómine, nocéntes me, * expúgna impugnántes me.

34:2 Apprehénde arma et scutum: * et exsúrge in adjutórium mihi.

34:3 Effúnde frámeam, et conclúde advérsus eos, qui persequúntur me: * dic ánimæ meæ: Salus tua ego sum.

34:4 Confundántur et revereántur, * quæréntes ánimam meam.

34:4 Avertántur retrórsum, et confundántur * cogitántes mihi mala.

34:5 Fiant tamquam pulvis ante fáciem venti: * et Ángelus Dómini coárctans eos.

34:6 Fiat via illórum ténebræ et lúbricum: * et Ángelus Dómini pérsequens eos.

34:7 Quóniam gratis abscondérunt mihi intéritum láquei sui: * supervácue exprobravérunt ánimam meam.

34:8 Véniat illi láqueus, quem ignórat: et cáptio, quam abscóndit, apprehéndat eum: * et in láqueum cadat in ipsum.

34:9 Ánima autem mea exsultábit in Dómino: * et delectábitur super salutári suo.

34:10 Ómnia ossa mea dicent: * Dómine, quis símilis tibi?

34:10 Erípiens ínopem de manu fortiórum ejus: * egénum et páuperem a diripiéntibus eum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Expúgna, Dómine, impugnántes me.

Ant. Restítue ánimam meam.

Psalmus 34(11-17) [2]

34:11 Surgéntes testes iníqui, * quæ ignorábam interrogábant me.

34:12 Retribuébant mihi mala pro bonis: * sterilitátem ánimæ meæ.

34:13 Ego autem cum mihi molésti essent, * induébar cilício.

34:13 Humiliábam in jejúnio ánimam meam: * et orátio mea in sinu meo convertétur.

34:14 Quasi próximum, et quasi fratrem nostrum, sic complacébam: * quasi lugens et contristátus, sic humiliábar.

34:15 Et advérsum me lætáti sunt, et convenérunt: * congregáta sunt super me flagélla, et ignorávi.

34:16 Dissipáti sunt, nec compúncti, tentavérunt me, subsannavérunt me subsannatióne: * frenduérunt super me déntibus suis.

34:17 Dómine, quando respícies? * restítue ánimam meam a malignitáte eórum, a leónibus únicam meam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Restítue ánimam meam a malefáctis eórum, Dómine.

Ant. Exsúrge, Dómine.

Psalmus 34(18-28) [3]

34:18 Confitébor tibi in ecclésia magna, * in pópulo gravi laudábo te.

34:19 Non supergáudeant mihi qui adversántur mihi iníque: * qui odérunt me gratis et ánnuunt óculis.

34:20 Quóniam mihi quidem pacífice loquebántur: * et in iracúndia terræ loquéntes, dolos cogitábant.

34:21 Et dilatavérunt super me os suum: * dixérunt: Euge, euge, vidérunt óculi nostri.

34:22 Vidísti, Dómine, ne síleas: * Dómine, ne discédas a me.

34:23 Exsúrge et inténde judício meo: * Deus meus, et Dóminus meus in causam meam.

34:24 Júdica me secúndum justítiam tuam, Dómine, Deus meus, * et non supergáudeant mihi.

34:25 Non dicant in córdibus suis: Euge, euge, ánimæ nostræ: * nec dicant: Devorávimus eum.

34:26 Erubéscant et revereántur simul, * qui gratulántur malis meis.

34:26 Induántur confusióne et reveréntia * qui magna loquúntur super me.

34:27 Exsúltent et læténtur qui volunt justítiam meam: * et dicant semper: Magnificétur Dóminus qui volunt pacem servi ejus.

34:28 Et lingua mea meditábitur justítiam tuam, * tota die laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrge, Dómine, et inténde judício meo.

℣. Lingua mea meditábitur justítiam tuam.

℟. Tota die laudem tuam, Dómine.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro quarto Regum

4 Reg 3:6-9

6 Egréssus est ígitur rex Joram in die illa de Samaría, et recénsuit univérsum Israël.

7 Misítque ad Jósaphat regem Juda, dicens: Rex Moab recéssit a me; veni mecum contra eum ad prǽlium. Qui respóndit: Ascéndam: qui meus est, tuus est; pópulus meus, pópulus tuus, et equi mei, equi tui.

8 Dixítque: Per quam viam ascendémus? At ille respóndit: Per desértum Idumǽæ.

9 Perrexérunt ígitur rex Israël, et rex Juda, et rex Edom, et circuiérunt per viam septem diérum; nec erat aqua exercítui et juméntis quæ sequebántur eos.

℣. Tu autem, Dómine, miserére nobis.

℟. Deo grátias.

℟. Dómine, si convérsus fúerit pópulus tuus, et oráverit ad sanctuárium tuum:

* Tu exáudies de cælo, Dómine, et líbera eos de mánibus inimicórum suórum.

℣. Si peccáverit in te pópulus tuus, et convérsus égerit pœniténtiam, veniénsque oráverit in isto loco.

℟. Tu exáudies de cælo, Dómine, et líbera eos de mánibus inimicórum suórum.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

4 Reg 3:10-13

10 Dixítque rex Israël: Heu! Heu! Heu! congregávit nos Dóminus tres reges, ut tráderet in manus Moab.

11 Et ait Jósaphat: Estne hic prophéta Dómini, ut deprecémur Dóminum per eum? Et respóndit unus de servis regis Israël: Est hic Eliséus fílius Saphat, qui fundébat aquam super manus Elíæ.

12 Et ait Jósaphat: Est apud eum sermo Dómini. Descendítque ad eum rex Israël, et Jósaphat rex Juda, et rex Edom.

13 Dixit autem Eliséus ad regem Israël: Quid mihi et tibi est? Vade ad prophétas patris tui et matris tuæ.

℣. Tu autem, Dómine, miserére nobis.

℟. Deo grátias.

℟. Factum est, dum tólleret Dóminus Elíam per túrbinem in cælum,

* Eliséus clamábat, dicens: Pater mi, pater mi, currus Israël, et auríga ejus.

℣. Cumque pérgerent, et incedéntes sermocinaréntur, ecce currus ígneus et equi ígnei divisérunt utrúmque, et ascéndit Elías per túrbinem in cælum.

℟. Eliséus clamábat, dicens: Pater mi, pater mi, currus Israël, et auríga ejus.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

4 Reg 3:13-18

13 Et ait illi rex Israël: Quare congregávit Dóminus tres reges hos, ut tráderet eos in manus Moab?

14 Dixítque ad eum Eliséus: Vivit Dóminus exercítuum, in cujus conspéctu sto, quod si non vultum Jósaphat regis Judæ erubéscerem, non attendíssem quidem te, nec respexíssem.

15 Nunc autem addúcite mihi psaltem. Cumque cáneret psaltes, facta est super eum manus Dómini, et ait:

16 Hæc dicit Dóminus: Fácite álveum torréntis hujus fossas et fossas;

17 Hæc enim dicit Dóminus: Non vidébitis ventum, neque plúviam, et álveus iste replébitur aquis, et bibétis vos, et famíliæ vestræ et juménta vestra.

18 Parúmque est hoc in conspéctu Dómini; ínsuper tradet étiam Moab in manus vestras.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus II.

Ant. Noli æmulári. ‡

Psalmus 36(1-15) [4]

36:1 Noli æmulári ‡ in malignántibus: * neque zeláveris faciéntes iniquitátem.

36:2 Quóniam tamquam fænum velóciter aréscent: * et quemádmodum ólera herbárum cito décident.

36:3 Spera in Dómino, et fac bonitátem: * et inhábita terram, et pascéris in divítiis ejus.

36:4 Delectáre in Dómino: * et dabit tibi petitiónes cordis tui.

36:5 Revéla Dómino viam tuam, et spera in eo: * et ipse fáciet.

36:6 Et edúcet quasi lumen justítiam tuam: et judícium tuum tamquam merídiem: * súbditus esto Dómino, et ora eum.

36:7 Noli æmulári in eo, qui prosperátur in via sua: * in hómine faciénte injustítias.

36:8 Désine ab ira, et derelínque furórem: * noli æmulári ut malignéris.

36:9 Quóniam qui malignántur, exterminabúntur: * sustinéntes autem Dóminum, ipsi hereditábunt terram.

36:10 Et adhuc pusíllum, et non erit peccátor: * et quæres locum ejus et non invénies.

36:11 Mansuéti autem hereditábunt terram: * et delectabúntur in multitúdine pacis.

36:12 Observábit peccátor justum: * et stridébit super eum déntibus suis.

36:13 Dóminus autem irridébit eum: * quóniam próspicit quod véniet dies ejus.

36:14 Gládium evaginavérunt peccatóres: * intendérunt arcum suum,

36:14 Ut deíciant páuperem et ínopem: * ut trucídent rectos corde.

36:15 Gládius eórum intret in corda ipsórum: * et arcus eórum confringátur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Noli æmulári in eo qui prosperátur et facit iniquitátem.

Ant. Brácchia peccatórum.

Psalmus 36(16-29) [5]

36:16 Mélius est módicum justo, * super divítias peccatórum multas.

36:17 Quóniam brácchia peccatórum conteréntur: * confírmat autem justos Dóminus.

36:18 Novit Dóminus dies immaculatórum: * et heréditas eórum in ætérnum erit.

36:19 Non confundéntur in témpore malo, et in diébus famis saturabúntur: * quia peccatóres períbunt.

36:20 Inimíci vero Dómini mox ut honorificáti fúerint et exaltáti: * deficiéntes, quemádmodum fumus defícient.

36:21 Mutuábitur peccátor, et non solvet: * justus autem miserétur et tríbuet.

36:22 Quia benedicéntes ei hereditábunt terram: * maledicéntes autem ei disperíbunt.

36:23 Apud Dóminum gressus hóminis dirigéntur: * et viam ejus volet.

36:24 Cum cecíderit non collidétur: * quia Dóminus suppónit manum suam.

36:25 Júnior fui, étenim sénui: * et non vidi justum derelíctum, nec semen ejus quærens panem.

36:26 Tota die miserétur et cómmodat: * et semen illíus in benedictióne erit.

36:27 Declína a malo, et fac bonum: * et inhábita in sǽculum sǽculi.

36:28 Quia Dóminus amat judícium, et non derelínquet sanctos suos: * in ætérnum conservabúntur.

36:28 Injústi puniéntur: * et semen impiórum períbit.

36:29 Justi autem hereditábunt terram: * et inhabitábunt in sǽculum sǽculi super eam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Brácchia peccatórum conteréntur, confírmat autem justos Dóminus.

Ant. Custódi innocéntiam.

Psalmus 36(30-40) [6]

36:30 Os justi meditábitur sapiéntiam, * et lingua ejus loquétur judícium.

36:31 Lex Dei ejus in corde ipsíus, * et non supplantabúntur gressus ejus.

36:32 Consíderat peccátor justum: * et quærit mortificáre eum.

36:33 Dóminus autem non derelínquet eum in mánibus ejus: * nec damnábit eum, cum judicábitur illi.

36:34 Exspécta Dóminum, et custódi viam ejus: et exaltábit te ut hereditáte cápias terram: * cum períerint peccatóres vidébis.

36:35 Vidi ímpium superexaltátum, * et elevátum sicut cedros Líbani.

36:36 Et transívi, et ecce non erat: * et quæsívi eum, et non est invéntus locus ejus.

36:37 Custódi innocéntiam, et vide æquitátem: * quóniam sunt relíquiæ hómini pacífico.

36:38 Injústi autem disperíbunt simul: * relíquiæ impiórum interíbunt.

36:39 Salus autem justórum a Dómino: * et protéctor eórum in témpore tribulatiónis.

36:40 Et adjuvábit eos Dóminus et liberábit eos: * et éruet eos a peccatóribus, et salvábit eos: quia speravérunt in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Custódi innocéntiam et vide æquitátem.

℣. Exspécta Dóminum, et custódi viam ejus.

℟. Exaltábit te, ut hereditáte cápias terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Nazarius, a beato Lino papa baptizatus, cum in Gálliam profectus esset, ibi Celsum púerum, a se christiánis præceptis prius instructum, baptizávit. Qui una Trévirim euntes, Nerónis persecutióne, in mare uterque dejícitur, unde mirabíliter evasérunt. Postea Mediolanum veniéntes, cum ibi Christi fidem disseminárent, ab Anolino præfecto, constantíssime Christum Deum confiténtes, cápite plectúntur: quorum córpora extra portam Romanam sepúlta sunt. Quæ cum diu latuíssent, Dei mónitu a beato Ambrosio conspersa recénti sánguine sunt invénta, tamquam si paulo ante martyrium passi essent; unde, in urbem translata, honorifico sepúlcro contecta sunt.

℣. Tu autem, Dómine, miserére nobis.

℟. Deo grátias.

℟. Sancti tui, Dómine, mirábile consecúti sunt iter, serviéntes præcéptis tuis, ut inveniréntur illǽsi in aquis válidis:

* Terra appáruit árida: et in Mari Rubro via sine impediménto.

℣. Quóniam percússit petram, et fluxérunt aquæ, et torréntes inundavérunt.

℟. Terra appáruit árida: et in Mari Rubro via sine impediménto.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Victor in Africa natus, Sevéro imperatóre rexit Ecclésiam. Confirmávit decretum Pii primi, ut sacrum Pascha die Dominico celebrarétur: qui ritus ut póstea in mores inducerétur, habita sunt multis in locis concília; et in Nicæna dénique prima synodo sancítum est, ut Paschæ dies festus post quartam décimam lunam agerétur, ne Christiáni Judæos imitari videréntur. Státuit ut quavis aqua, modo naturali, si necessitas cógeret, quicúmque baptizari posset. Theódotum Coriárium Byzantinum, docéntem Christum tantummodo hóminem fuísse, ejécit ex Ecclésia. Scripsit de quæstióne Paschæ et alia quædam opúscula. Creávit duabus ordinatiónibus, mense Decembri, presbyteros quatuor, diaconos septem, episcopos per diversa loca duodecim. Martyrio coronátus, sepelítur in Vaticano, quinto Kalendas Augusti. Sedit annos novem, mensem unum, dies viginti octo.

℣. Tu autem, Dómine, miserére nobis.

℟. Deo grátias.

℟. Vérbera carníficum non timuérunt Sancti Dei, moriéntes pro Christi nómine:

* Ut herédes fíerent in domo Dómini.

℣. Tradidérunt córpora sua propter Deum ad supplícia.

℟. Ut herédes fíerent in domo Dómini.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Innocentius Albanénsis, sancti Hierónymi et Augustíni ætate flóruit. De quo ille ad Demetríadem vírginem: Sancti Innocentii, qui apostolicæ cathedræ et beátæ memóriæ Anastasii successor et fílius est, teneas fidem nec peregrinam, quamvis tibi prudens callídaque videaris, doctrinam recipias. Eum, tamquam justum Lot subtractum Dei providéntia, ad Ravennam servátum fuísse, scribit Orósius, ne Romani pópuli vidéret excidium. Is, Pelagio et Cælestio damnatis, contra eórum hæresim decretum fecit, ut párvuli, ex christiana étiam mulíere nati, per baptismum renasci debérent; ut in eis regeneratióne mundétur, quod generatióne contraxérunt. Probávit etiam, ut Sábbato, ob memóriam Christi Dómini sepultúræ jejunium servarétur. Sedit annos quíndecim, mensem unum, dies decem. Quatuor ordinatiónibus, mense Decembri, creávit presbyteros trigínta, diaconos quíndecim, episcopos per diversa loca quinquagínta quatuor. Sepultus est in cœmeterio ad Ursum pileátum.

℣. Tu autem, Dómine, miserére nobis.

℟. Deo grátias.

℟. Tamquam aurum in fornáce probávit eléctos Dóminus, et quasi holocáusti hóstiam accépit illos: et in témpore erit respéctus illórum:

* Quóniam donum et pax est eléctis Dei.

℣. Qui confídunt in illum, intélligent veritátem, et fidéles in dilectióne acquiéscent illi.

℟. Quóniam donum et pax est eléctis Dei.

℣. Glória Patri, et Fílio, * et Spirítui Sancto.

℟. Quóniam donum et pax est eléctis Dei.

Nocturnus III.

Ant. Ne in ira tua.

Psalmus 37(2-11) [7]

37:2 Dómine, ne in furóre tuo árguas me, * neque in ira tua corrípias me.

37:3 Quóniam sagíttæ tuæ infíxæ sunt mihi: * et confirmásti super me manum tuam.

37:4 Non est sánitas in carne mea a fácie iræ tuæ: * non est pax óssibus meis a fácie peccatórum meórum.

37:5 Quóniam iniquitátes meæ supergréssæ sunt caput meum: * et sicut onus grave gravátæ sunt super me.

37:6 Putruérunt et corrúptæ sunt cicatríces meæ, * a fácie insipiéntiæ meæ.

37:7 Miser factus sum, et curvátus sum usque in finem: * tota die contristátus ingrediébar.

37:8 Quóniam lumbi mei impléti sunt illusiónibus: * et non est sánitas in carne mea.

37:9 Afflíctus sum, et humiliátus sum nimis: * rugiébam a gémitu cordis mei.

37:10 Dómine, ante te omne desidérium meum: * et gémitus meus a te non est abscónditus.

37:11 Cor meum conturbátum est, derelíquit me virtus mea: * et lumen oculórum meórum, et ipsum non est mecum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne in ira tua corrípias me, Dómine.

Ant. Inténde in adjutórium meum.

Psalmus 37(12-23) [8]

37:12 Amíci mei, et próximi mei * advérsum me appropinquavérunt, et stetérunt.

37:12 Et qui juxta me erant, de longe stetérunt: * et vim faciébant qui quærébant ánimam meam.

37:13 Et qui inquirébant mala mihi, locúti sunt vanitátes: * et dolos tota die meditabántur.

37:14 Ego autem tamquam surdus non audiébam: * et sicut mutus non apériens os suum.

37:15 Et factus sum sicut homo non áudiens: * et non habens in ore suo redargutiónes.

37:16 Quóniam in te, Dómine, sperávi: * tu exáudies me, Dómine, Deus meus.

37:17 Quia dixi: Nequándo supergáudeant mihi inimíci mei: * et dum commovéntur pedes mei, super me magna locúti sunt.

37:18 Quóniam ego in flagélla parátus sum: * et dolor meus in conspéctu meo semper.

37:19 Quóniam iniquitátem meam annuntiábo: * et cogitábo pro peccáto meo.

37:20 Inimíci autem mei vivunt, et confirmáti sunt super me: * et multiplicáti sunt qui odérunt me iníque.

37:21 Qui retríbuunt mala pro bonis, detrahébant mihi: * quóniam sequébar bonitátem.

37:22 Ne derelínquas me, Dómine, Deus meus: * ne discésseris a me.

37:23 Inténde in adjutórium meum, * Dómine, Deus, salútis meæ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Inténde in adjutórium meum, Dómine, virtus salútis meæ.

Ant. Ámove, Dómine.

Psalmus 38 [9]

38:2 Dixi: Custódiam vias meas: * ut non delínquam in lingua mea.

38:2 Pósui ori meo custódiam, * cum consísteret peccátor advérsum me.

38:3 Obmútui, et humiliátus sum, et sílui a bonis: * et dolor meus renovátus est.

38:4 Concáluit cor meum intra me: * et in meditatióne mea exardéscet ignis.

38:5 Locútus sum in lingua mea: * Notum fac mihi, Dómine, finem meum.

38:5 Et númerum diérum meórum quis est: * ut sciam quid desit mihi.

38:6 Ecce mensurábiles posuísti dies meos: * et substántia mea tamquam níhilum ante te.

38:6 Verúmtamen univérsa vánitas, * omnis homo vivens.

38:7 Verúmtamen in imágine pertránsit homo: * sed et frustra conturbátur.

38:7 Thesaurízat: * et ignórat cui congregábit ea.

38:8 Et nunc quæ est exspectátio mea? Nonne Dóminus? * Et substántia mea apud te est.

38:9 Ab ómnibus iniquitátibus meis érue me: * oppróbrium insipiénti dedísti me.

38:10 Obmútui, et non apérui os meum, quóniam tu fecísti: * ámove a me plagas tuas.

38:12 A fortitúdine manus tuæ ego deféci in increpatiónibus: * propter iniquitátem corripuísti hóminem.

38:12 Et tabéscere fecísti sicut aráneam ánimam ejus: * verúmtamen vane conturbátur omnis homo.

38:13 Exáudi oratiónem meam, Dómine, et deprecatiónem meam: * áuribus pércipe lácrimas meas.

38:13 Ne síleas: quóniam ádvena ego sum apud te, et peregrínus, * sicut omnes patres mei.

38:14 Remítte mihi, ut refrígerer priúsquam ábeam, * et ámplius non ero.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ámove, Dómine, a me plagas tuas.

℣. Deus, ne síleas a me, remítte mihi.

℟. Quóniam íncola ego sum apud te et peregrínus.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 21:9-19

In illo témpore: Dixit Jesus discípulis suis: Cum audiéritis prǽlia, et seditiónes, nolíte terréri: opórtet primum hæc fíeri, sed nondum statim finis. Et réliqua.

Homilía sancti Gregórii Papæ

Homilia 35 in Evangel.

Dóminus ac Redémptor noster peritúri mundi præcurréntia mala denúntiat, ut eo minus pertúrbent veniéntia, quo fúerint præscíta. Minus enim jácula fériunt, quæ prævidéntur: et nos tolerabílius mundi mala suscípimus, si contra hæc per præsciéntiæ clípeum munímur. Ecce enim dicit: Cum audiéritis prǽlia et seditiónes, nolíte terréri: opórtet enim primum hæc fíeri, sed nondum statim finis. Pensánda sunt verba Redemptóris nostri, per quæ nos áliud intérius, áliud extérius passúros esse denúntiat; bella quippe ad hostes pértinent, seditiónes ad cives. Ut ergo nos índicet intérius exteriúsque turbári, áliud nos fatétur ab hóstibus, áliud a frátribus pérpeti.

℣. Tu autem, Dómine, miserére nobis.

℟. Deo grátias.

℟. Propter testaméntum Dómini, et leges patérnas, Sancti Dei perstitérunt in amóre fraternitátis:

* Quia unus fuit semper spíritus in eis, et una fides.

℣. Ecce quam bonum et quam jucúndum habitáre fratres in unum.

℟. Quia unus fuit semper spíritus in eis, et una fides.

℣. Jube, domne, benedícere.

Benedictio. Quorum festum cólimus, ipsi intercédant pro nobis ad Dóminum.

℟. Amen.

Lectio 8

Sed his malis præveniéntibus, quia non statim finis sequátur, adjúngit: Surget gens contra gentem, et regnum advérsus regnum: et terræmótus magni erunt per loca, et pestiléntiæ, et fames, terrorésque de cælo: et signa magna erunt. Última tribulátio multis tribulatiónibus prævenítur: et per crebra mala, quæ prævéniunt, indicántur mala perpétua, quæ subsequéntur. Et ídeo post bella et seditiónes non statim finis: quia multa debent mala præcúrrere, ut malum váleant sine fine nuntiáre.

℣. Tu autem, Dómine, miserére nobis.

℟. Deo grátias.

℟. Sancti mei, qui in carne pósiti, certámen habuístis:

* Mercédem labóris ego reddam vobis.

℣. Veníte benedícti Patris mei, percípite regnum.

℟. Mercédem labóris ego reddam vobis.

℣. Glória Patri, et Fílio, * et Spirítui Sancto.

℟. Mercédem labóris ego reddam vobis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Sed cum tot signa perturbatiónis dicta sint, opórtet, ut eórum consideratiónem bréviter per síngula perstringámus: quia necésse est, ut ália e cælo, ália e terra, ália ab eleméntis, ália ab homínibus patiámur. Ait enim: Surget gens contra gentem, ecce perturbátio hóminum: erunt terræmótus magni per loca, ecce respéctus iræ désuper: erunt pestiléntiæ ecce inæquálitas córporum: erit fames, ecce sterílitas terræ: terrorésque de cælo et tempestátes, ecce inæquálitas áëris. Quia ergo ómnia consummánda sunt, ante consummatiónem ómnia perturbántur: et qui in cunctis delíquimus, in cunctis ferímur: ut impleátur quod dícitur, Et pugnábit pro eo orbis terrárum contra insensátos.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Sanctórum tuórum nos, Dómine, Nazárii, Celsi, Victóris et Innocéntii conféssio beáta commúniat: et fragilitáti nostræ subsídium dignánter exóret.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Cantáte. ‡

Psalmus 95 [1]

95:1 Cantáte ‡ Dómino cánticum novum: * cantáte Dómino, omnis terra.

95:2 Cantáte Dómino, et benedícite nómini ejus: * annuntiáte de die in diem salutáre ejus.

95:3 Annuntiáte inter gentes glóriam ejus, * in ómnibus pópulis mirabília ejus.

95:4 Quóniam magnus Dóminus, et laudábilis nimis: * terríbilis est super omnes deos.

95:5 Quóniam omnes dii géntium dæmónia: * Dóminus autem cælos fecit.

95:6 Conféssio, et pulchritúdo in conspéctu ejus: * sanctimónia et magnificéntia in sanctificatióne ejus.

95:7 Afférte Dómino, pátriæ géntium, afférte Dómino glóriam et honórem: * afférte Dómino glóriam nómini ejus.

95:8 Tóllite hóstias, et introíte in átria ejus: * adoráte Dóminum in átrio sancto ejus.

95:9 Commoveátur a fácie ejus univérsa terra: * dícite in géntibus quia Dóminus regnávit.

95:10 Étenim corréxit orbem terræ qui non commovébitur: * judicábit pópulos in æquitáte.

95:11 Læténtur cæli, et exsúltet terra: commoveátur mare, et plenitúdo ejus: * gaudébunt campi, et ómnia quæ in eis sunt.

95:12 Tunc exsultábunt ómnia ligna silvárum a fácie Dómini, quia venit: * quóniam venit judicáre terram.

95:13 Judicábit orbem terræ in æquitáte, * et pópulos in veritáte sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Cantáte Dómino et benedícite nómini ejus.

Ant. Salutáre vultus mei.

Psalmus 42 [2]

42:1 Júdica me, Deus, et discérne causam meam de gente non sancta, * ab hómine iníquo, et dolóso érue me.

42:2 Quia tu es, Deus, fortitúdo mea: * quare me repulísti? et quare tristis incédo, dum afflígit me inimícus?

42:3 Emítte lucem tuam et veritátem tuam: * ipsa me deduxérunt, et adduxérunt in montem sanctum tuum, et in tabernácula tua.

42:4 Et introíbo ad altáre Dei: * ad Deum, qui lætíficat juventútem meam.

42:5 Confitébor tibi in cíthara, Deus, Deus meus: * quare tristis es, ánima mea? et quare contúrbas me?

42:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salutáre vultus mei, Deus meus.

Ant. Illúmina, Dómine.

Psalmus 66 [3]

66:2 Deus misereátur nostri, et benedícat nobis: * illúminet vultum suum super nos, et misereátur nostri.

66:3 Ut cognoscámus in terra viam tuam, * in ómnibus géntibus salutáre tuum.

66:4 Confiteántur tibi pópuli, Deus: * confiteántur tibi pópuli omnes.

66:5 Læténtur et exsúltent gentes: * quóniam júdicas pópulos in æquitáte, et gentes in terra dírigis.

66:6 Confiteántur tibi pópuli, Deus, confiteántur tibi pópuli omnes: * terra dedit fructum suum.

66:7 Benedícat nos Deus, Deus noster, benedícat nos Deus: * et métuant eum omnes fines terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Illúmina, Dómine, vultum tuum super nos.

Ant. Exaltáte.

Canticum Tobiæ [4]

Tob. 13:1-11

13:1 Magnus es, Dómine, in ætérnum, * et in ómnia sǽcula regnum tuum:

13:2 Quóniam tu flagéllas, et salvas: dedúcis ad ínferos, et redúcis: * et non est qui effúgiat manum tuam.

13:3 Confitémini Dómino, fílii Israël, * et in conspéctu géntium laudáte eum:

13:4 Quóniam ídeo dispérsit vos inter gentes, quæ ignórant eum, * ut vos enarrétis mirabília ejus,

13:5 Et faciátis scire eos, * quia non est álius Deus omnípotens præter eum.

13:6 Ipse castigávit nos propter iniquitátes nostras: * et ipse salvábit nos propter misericórdiam suam.

13:7 Aspícite ergo quæ fecit nobíscum, et cum timóre et tremóre confitémini illi: * Regémque sæculórum exaltáte in opéribus vestris.

13:8 Ego autem in terra captivitátis meæ confitébor illi: * quóniam osténdit majestátem suam in gentem peccatrícem.

13:9 Convertímini ítaque, peccatóres, et fácite justítiam coram Deo, * credéntes quod fáciat vobíscum misericórdiam suam:

13:10 Ego autem, et ánima mea * in eo lætábimur.

13:11 Benedícite Dóminum, omnes elécti ejus: * ágite dies lætítiæ, et confitémini illi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Regem sæculórum in opéribus vestris.

Ant. Laudáte. ‡

Psalmus 134 [5]

134:1 Laudáte ‡ nomen Dómini, * laudáte, servi, Dóminum.

134:2 Qui statis in domo Dómini, * in átriis domus Dei nostri.

134:3 Laudáte Dóminum, quia bonus Dóminus: * psállite nómini ejus, quóniam suáve.

134:4 Quóniam Jacob elégit sibi Dóminus, * Israël in possessiónem sibi.

134:5 Quia ego cognóvi quod magnus est Dóminus, * et Deus noster præ ómnibus diis.

134:6 Ómnia quæcúmque vóluit, Dóminus fecit in cælo, et in terra, * in mari, et in ómnibus abýssis.

134:7 Edúcens nubes ab extrémo terræ: * fúlgura in plúviam fecit.

134:8 Qui prodúcit ventos de thesáuris suis: * qui percússit primogénita Ægýpti ab hómine usque ad pecus.

134:9 Et misit signa, et prodígia in médio tui, Ægýpte: * in Pharaónem, et in omnes servos ejus.

134:10 Qui percússit gentes multas: * et occídit reges fortes:

134:11 Sehon, regem Amorrhæórum, et Og, regem Basan, * et ómnia regna Chánaan.

134:12 Et dedit terram eórum hereditátem, * hereditátem Israël, pópulo suo.

134:13 Dómine, nomen tuum in ætérnum: * Dómine, memoriále tuum in generatiónem et generatiónem.

134:14 Quia judicábit Dóminus pópulum suum: * et in servis suis deprecábitur.

134:15 Simulácra géntium argéntum, et aurum, * ópera mánuum hóminum.

134:16 Os habent, et non loquéntur: * óculos habent, et non vidébunt.

134:17 Aures habent, et non áudient: * neque enim est spíritus in ore ipsórum.

134:18 Símiles illis fiant qui fáciunt ea: * et omnes qui confídunt in eis.

134:19 Domus Israël, benedícite Dómino: * domus Aaron, benedícite Dómino.

134:20 Domus Levi, benedícite Dómino: * qui timétis Dóminum, benedícite Dómino.

134:21 Benedíctus Dóminus ex Sion, * qui hábitat in Jerúsalem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudáte nomen Dómini, qui statis in domo Dómini.

Capitulum Hymnus Versus {ex Commune aut Festo}

Sap 3:1-3

Justórum ánimæ in manu Dei sunt, et non tanget illos torméntum mortis. Visi sunt óculis insipiéntium mori: illi autem sunt in pace.

℟. Deo grátias.

Hymnus

Rex glorióse Mártyrum,

Coróna confiténtium,

Qui respuéntes térrea

Perdúcis ad cæléstia:

Aurem benígnam prótinus

Inténde nostris vócibus:

Trophǽa sacra pángimus:

Ignósce quod delíquimus.

Tu vincis inter Mártyres

Parcísque Confessóribus:

Tu vince nostra crímina,

Largítor indulgéntiæ.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

℣. Exsultábunt Sancti in glória.

℟. Lætabúntur in cubílibus suis.

Canticum: Benedictus {Antiphona ex Proprio Sanctorum}

Ant. Vestri capílli cápitis.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vestri capílli cápitis omnes numeráti sunt: nolíte timére: multis passéribus melióres estis vos.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Sanctórum tuórum nos, Dómine, Nazárii, Celsi, Victóris et Innocéntii conféssio beáta commúniat: et fragilitáti nostræ subsídium dignánter exóret.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 24(1-7) [1]

24:1 Ad te, Dómine, levávi ánimam meam: * Deus meus, in te confído, non erubéscam.

24:3 Neque irrídeant me inimíci mei: * étenim univérsi, qui sústinent te, non confundéntur.

24:4 Confundántur omnes iníqua agéntes * supervácue.

24:4 Vias tuas, Dómine, demónstra mihi: * et sémitas tuas édoce me.

24:5 Dírige me in veritáte tua, et doce me: * quia tu es, Deus, salvátor meus, et te sustínui tota die.

24:6 Reminíscere miseratiónum tuárum, Dómine, * et misericordiárum tuárum, quæ a sǽculo sunt.

24:7 Delícta juventútis meæ, * et ignorántias meas ne memíneris.

24:7 Secúndum misericórdiam tuam meménto mei tu: * propter bonitátem tuam, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(8-14) [2]

24:8 Dulcis et rectus Dóminus: * propter hoc legem dabit delinquéntibus in via.

24:9 Díriget mansuétos in judício: * docébit mites vias suas.

24:10 Univérsæ viæ Dómini, misericórdia et véritas, * requiréntibus testaméntum ejus et testimónia ejus.

24:11 Propter nomen tuum, Dómine, propitiáberis peccáto meo: * multum est enim.

24:12 Quis est homo qui timet Dóminum? * legem státuit ei in via, quam elégit.

24:13 Ánima ejus in bonis demorábitur: * et semen ejus hereditábit terram.

24:14 Firmaméntum est Dóminus timéntibus eum: * et testaméntum ipsíus ut manifestétur illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 24(15-22) [3]

24:15 Óculi mei semper ad Dóminum: * quóniam ipse evéllet de láqueo pedes meos.

24:16 Réspice in me, et miserére mei: * quia únicus et pauper sum ego.

24:17 Tribulatiónes cordis mei multiplicátæ sunt: * de necessitátibus meis érue me.

24:18 Vide humilitátem meam, et labórem meum: * et dimítte univérsa delícta mea.

24:19 Réspice inimícos meos quóniam multiplicáti sunt, * et ódio iníquo odérunt me.

24:20 Custódi ánimam meam, et érue me: * non erubéscam quóniam sperávi in te.

24:21 Innocéntes et recti adhæsérunt mihi: * quia sustínui te.

24:22 Líbera, Deus, Israël, * ex ómnibus tribulatiónibus suis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus in te confído non erubéscam.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Quarto Kaléndas Augústi Luna quarta décima Anno Dómini 2026

Tarásci, in Gállia Narbonénsi, sanctæ Marthæ Vírginis, hóspitæ Salvatóris nostri ac soróris beatórum Maríæ Magdalénæ et Lázari.

Romæ, via Aurélia, sancti Felícis Secúndi, Papæ et Mártyris; qui, ab Ariáno Imperatóre Constántio, ob cathólicæ fídei defensiónem, e sede sua dejéctus, et Ceræ, in Túscia, occúlte gládio necátus, glorióse occúbuit. Ejus corpus, inde a Cléricis raptum, eádem via sepúltum fuit; póstea vero, ad Ecclésiam sanctórum Cosmæ et Damiáni delátum, ibídem, Gregório Décimo tértio Summo Pontífice, repértum est sub altári, una cum relíquiis sanctórum Mártyrum Marci, Marcelliáni et Tranquillíni, atque in eódem loco, prídie Kaléndas Augústi, simul cum eis recónditum. In quo étiam altári invénta fuérunt córpora sanctórum Mártyrum Abúndii Presbýteri, et Abundántii Diáconi; quæ, non multo post, ad Ecclésiam Societátis Jesu solémniter transláta sunt prídie natális eórum.

Item Romæ, via Portuénsi, sanctórum Mártyrum Felícis, Simplícii, Faustíni et Beatrícis, tempóribus Diocletiáni Imperatóris. Horum duo primi, post multa et divérsa supplícia, jussi sunt capitálem subíre senténtiam; Beátrix vero, eórum soror, in confessióne Christi est in cárcere præfocáta.

Romæ prætérea sanctórum Mártyrum Lucíllæ et Floræ Vírginum, Eugénii, Antoníni, Theodóri, et Sociórum decem et octo; qui sub Galliéno Imperatóre martýrium obiérunt.

Item Romæ sanctæ Serápiæ Vírginis, quæ, sub Hadriáno Príncipe, cum esset trádita duóbus lascívis juvénibus et mínime potuísset illúdi, nec póstmodum ardéntibus fácibus inflammári, Derílli Júdicis jussu fústibus cæsa est, dehinc gládio decolláta. Ejus corpus a beáta Sabína in suo monuménto, juxta áream Vindiciáni, sepúltum est; sed memória ipsíus martýrii tértio Nonas Septémbris celébrior habétur, quo die ambárum sarcóphagum ibi compósitum et ornátum fuit, et locus oratiónis condígne dicátus.

Gangris, in Paphlagónia, sancti Calliníci Mártyris, qui, virgis férreis verberátus aliísque supplíciis afflíctus, tandem, in fornácem injéctus, spíritum Deo réddidit.

In Norvégia sancti Olávi, Regis et Mártyris.

Trecis, in Gállia, sancti Lupi, Epíscopi et Confessóris; qui, cum beáto Germáno, ad expugnándam Pelagianórum hǽresim, in Británniam perréxit, urbémque Trecas a furóre Attilæ, Gálliam omnem devastántis, assídua oratióne deféndit; demum, quinquagínta duóbus annis sacerdótio venerabíliter functus, in pace quiévit.

In civitáte Briocénsi, in Gállia, sancti Guliélmi, Epíscopi et Confessóris.

Item deposítio beáti Prósperi, Aurelianénsis Epíscopi.

Apud Tudértum, in Umbria, sancti Faustíni Confessóris.

In civitáte Mamiénsi sanctæ Seraphínæ.

Romæ beáti Urbáni Papæ Secúndi, qui, sancti Gregórii Séptimi vestígia secútus, doctrínæ et religiónis stúdio enítuit, et fidéles Cruce signátos ad sacra Palæstínæ loca ex infidélium domínio rediménda excitávit. Cultum autem, ab immemorábili témpore eídem exhíbitum, Leo Décimus tértius, Póntifex Máximus, ratum hábuit et confirmávit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 3:7-8

Fulgébunt justi, et tamquam scintíllæ in arundinéto discúrrent. Judicábunt natiónes, et dominabúntur pópulis: et regnábit Dóminus illórum in perpétuum.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Respéxit me.

Psalmus 39(2-9) [1]

39:2 Exspéctans exspectávi Dóminum, * et inténdit mihi.

39:3 Et exaudívit preces meas: * et edúxit me de lacu misériæ, et de luto fæcis.

39:3 Et státuit super petram pedes meos: * et diréxit gressus meos.

39:4 Et immísit in os meum cánticum novum, * carmen Deo nostro.

39:4 Vidébunt multi, et timébunt: * et sperábunt in Dómino.

39:5 Beátus vir, cujus est nomen Dómini spes ejus: * et non respéxit in vanitátes et insánias falsas.

39:6 Multa fecísti tu, Dómine, Deus meus, mirabília tua: * et cogitatiónibus tuis non est qui símilis sit tibi.

39:6 Annuntiávi et locútus sum: * multiplicáti sunt super númerum.

39:7 Sacrifícium et oblatiónem noluísti: * aures autem perfecísti mihi.

39:7 Holocáustum et pro peccáto non postulásti: * tunc dixi: Ecce, vénio.

39:8 In cápite libri scriptum est de me ut fácerem voluntátem tuam: * Deus meus, vólui, et legem tuam in médio cordis mei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(10-14) [2]

39:10 Annuntiávi justítiam tuam in ecclésia magna, * ecce, lábia mea non prohibébo: Dómine, tu scisti.

39:11 Justítiam tuam non abscóndi in corde meo: * veritátem tuam et salutáre tuum dixi.

39:11 Non abscóndi misericórdiam tuam et veritátem tuam * a concílio multo.

39:12 Tu autem, Dómine, ne longe fácias miseratiónes tuas a me: * misericórdia tua et véritas tua semper suscepérunt me.

39:13 Quóniam circumdedérunt me mala, quorum non est númerus: * comprehendérunt me iniquitátes meæ, et non pótui ut vidérem.

39:13 Multiplicátæ sunt super capíllos cápitis mei: * et cor meum derelíquit me.

39:14 Compláceat tibi, Dómine, ut éruas me: * Dómine, ad adjuvándum me réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 39(15-18) [3]

39:15 Confundántur et revereántur simul, qui quærunt ánimam meam, * ut áuferant eam.

39:15 Convertántur retrórsum, et revereántur, * qui volunt mihi mala.

39:16 Ferant conféstim confusiónem suam, * qui dicunt mihi: Euge, euge.

39:17 Exsúltent et læténtur super te omnes quæréntes te: * et dicant semper: Magnificétur Dóminus: qui díligunt salutáre tuum.

39:18 Ego autem mendícus sum, et pauper: * Dóminus sollícitus est mei.

39:18 Adjútor meus, et protéctor meus tu es: * Deus meus, ne tardáveris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Respéxit me et exaudívit deprecatiónem meam Dóminus.

Capitulum Responsorium Versus {ex Commune aut Festo}

Sap 3:1-3

Justórum ánimæ in manu Dei sunt, et non tanget illos torméntum mortis. Visi sunt óculis insipiéntium mori: illi autem sunt in pace.

℟. Deo grátias.

℟.br. Lætámini in Dómino, * Et exsultáte justi.

℟. Lætámini in Dómino, * Et exsultáte justi.

℣. Et gloriámini omnes recti corde.

℟. Et exsultáte justi.

℣. Glória Patri, et Fílio, * et Spirítui Sancto.

℟. Lætámini in Dómino, * Et exsultáte justi.

℣. Exsúltent justi in conspéctu Dei.

℟. Et delecténtur in lætítia.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Sanctórum tuórum nos, Dómine, Nazárii, Celsi, Victóris et Innocéntii conféssio beáta commúniat: et fragilitáti nostræ subsídium dignánter exóret.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Suscepísti me, Dómine:

Psalmus 40 [1]

40:2 Beátus qui intéllegit super egénum, et páuperem: * in die mala liberábit eum Dóminus.

40:3 Dóminus consérvet eum, et vivíficet eum, et beátum fáciat eum in terra: * et non tradat eum in ánimam inimicórum ejus.

40:4 Dóminus opem ferat illi super lectum dolóris ejus: * univérsum stratum ejus versásti in infirmitáte ejus.

40:5 Ego dixi: Dómine, miserére mei: * sana ánimam meam, quia peccávi tibi.

40:6 Inimíci mei dixérunt mala mihi: * Quando moriétur, et períbit nomen ejus?

40:7 Et si ingrediebátur ut vidéret, vana loquebátur: * cor ejus congregávit iniquitátem sibi.

40:7 Egrediebátur foras, * et loquebátur in idípsum.

40:8 Advérsum me susurrábant omnes inimíci mei: * advérsum me cogitábant mala mihi.

40:9 Verbum iníquum constituérunt advérsum me: * Numquid qui dormit non adíciet ut resúrgat?

40:10 Étenim homo pacis meæ, in quo sperávi: * qui edébat panes meos, magnificávit super me supplantatiónem.

40:11 Tu autem, Dómine, miserére mei, et resúscita me: * et retríbuam eis.

40:12 In hoc cognóvi quóniam voluísti me: * quóniam non gaudébit inimícus meus super me.

40:13 Me autem propter innocéntiam suscepísti: * et confirmásti me in conspéctu tuo in ætérnum.

40:14 Benedíctus Dóminus, Deus Israël, a sǽculo et usque in sǽculum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(2-6) [2]

41:2 Quemádmodum desíderat cervus ad fontes aquárum: * ita desíderat ánima mea ad te, Deus.

41:3 Sitívit ánima mea ad Deum fortem vivum: * quando véniam, et apparébo ante fáciem Dei?

41:4 Fuérunt mihi lácrimæ meæ panes die ac nocte: * dum dícitur mihi quotídie: Ubi est Deus tuus?

41:5 Hæc recordátus sum, et effúdi in me ánimam meam: * quóniam transíbo in locum tabernáculi admirábilis, usque ad domum Dei.

41:5 In voce exsultatiónis, et confessiónis: * sonus epulántis.

41:6 Quare tristis es, ánima mea? * et quare contúrbas me?

41:6 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 41(7-12) [3]

41:7 Ad meípsum ánima mea conturbáta est: * proptérea memor ero tui de terra Jordánis, et Hermóniim a monte módico.

41:8 Abýssus abýssum ínvocat, * in voce cataractárum tuárum.

41:8 Ómnia excélsa tua, et fluctus tui * super me transiérunt.

41:9 In die mandávit Dóminus misericórdiam suam: * et nocte cánticum ejus.

41:9 Apud me orátio Deo vitæ meæ, * dicam Deo: Suscéptor meus es.

41:10 Quare oblítus es mei? * et quare contristátus incédo, dum afflígit me inimícus?

41:11 Dum confringúntur ossa mea, * exprobravérunt mihi qui tríbulant me inimíci mei.

41:11 Dum dicunt mihi per síngulos dies: Ubi est Deus tuus? * quare tristis es, ánima mea? et quare contúrbas me?

41:12 Spera in Deo, quóniam adhuc confitébor illi: * salutáre vultus mei, et Deus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscepísti me, Dómine: et confirmásti me in conspéctu tuo.

Capitulum Responsorium Versus {ex Commune aut Festo}

Sap 10:17

Réddidit Deus mercédem labórum sanctórum suórum, et dedúxit illos in via mirábili: et fuit illis in velaménto diéi, et in luce stellárum nocte.

℟. Deo grátias.

℟.br. Exsúltent justi * In conspéctu Dei.

℟. Exsúltent justi * In conspéctu Dei.

℣. Et delecténtur in lætítia.

℟. In conspéctu Dei.

℣. Glória Patri, et Fílio, * et Spirítui Sancto.

℟. Exsúltent justi * In conspéctu Dei.

℣. Justi autem in perpétuum vivent.

℟. Et apud Dóminum est merces eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Sanctórum tuórum nos, Dómine, Nazárii, Celsi, Victóris et Innocéntii conféssio beáta commúniat: et fragilitáti nostræ subsídium dignánter exóret.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Salvásti nos.

Psalmus 43(2-9) [1]

43:2 Deus áuribus nostris audívimus: * patres nostri annuntiavérunt nobis.

43:2 Opus, quod operátus es in diébus eórum, * et in diébus antíquis.

43:3 Manus tua gentes dispérdidit, et plantásti eos: * afflixísti pópulos, et expulísti eos.

43:4 Nec enim in gládio suo possedérunt terram, * et brácchium eórum non salvávit eos:

43:4 Sed déxtera tua, et brácchium tuum, et illuminátio vultus tui: * quóniam complacuísti in eis.

43:5 Tu es ipse Rex meus et Deus meus: * qui mandas salútes Jacob.

43:6 In te inimícos nostros ventilábimus cornu: * et in nómine tuo spernémus insurgéntes in nobis.

43:7 Non enim in arcu meo sperábo: * et gládius meus non salvábit me.

43:8 Salvásti enim nos de affligéntibus nos: * et odiéntes nos confudísti.

43:9 In Deo laudábimur tota die: * et in nómine tuo confitébimur in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(10-20) [2]

43:10 Nunc autem repulísti et confudísti nos: * et non egrediéris, Deus, in virtútibus nostris.

43:11 Avertísti nos retrórsum post inimícos nostros: * et qui odérunt nos, diripiébant sibi.

43:12 Dedísti nos tamquam oves escárum: * et in géntibus dispersísti nos.

43:13 Vendidísti pópulum tuum sine prétio: * et non fuit multitúdo in commutatiónibus eórum.

43:14 Posuísti nos oppróbrium vicínis nostris, * subsannatiónem et derísum his, qui sunt in circúitu nostro.

43:15 Posuísti nos in similitúdinem géntibus: * commotiónem cápitis in pópulis.

43:16 Tota die verecúndia mea contra me est, * et confúsio faciéi meæ coopéruit me.

43:17 A voce exprobrántis, et obloquéntis: * a fácie inimíci, et persequéntis.

43:18 Hæc ómnia venérunt super nos, nec oblíti sumus te: * et iníque non égimus in testaménto tuo.

43:19 Et non recéssit retro cor nostrum: * et declinásti sémitas nostras a via tua:

43:20 Quóniam humiliásti nos in loco afflictiónis, * et coopéruit nos umbra mortis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 43(21-26) [3]

43:21 Si oblíti sumus nomen Dei nostri, * et si expándimus manus nostras ad deum aliénum:

43:22 Nonne Deus requíret ista? * ipse enim novit abscóndita cordis.

43:22 Quóniam propter te mortificámur tota die: * æstimáti sumus sicut oves occisiónis.

43:23 Exsúrge, quare obdórmis, Dómine? * exsúrge, et ne repéllas in finem.

43:24 Quare fáciem tuam avértis, * oblivísceris inópiæ nostræ, et tribulatiónis nostræ?

43:25 Quóniam humiliáta est in púlvere ánima nostra: * conglutinátus est in terra venter noster.

43:26 Exsúrge, Dómine, ádjuva nos: * et rédime nos propter nomen tuum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvásti nos, Dómine, et in nómine tuo confitébimur in sǽcula.

Capitulum Responsorium Versus {ex Commune aut Festo}

Sap 3:7-8

Fulgébunt justi, et tamquam scintíllæ in arundinéto discúrrent. Judicábunt natiónes, et dominabúntur pópulis: et regnábit Dóminus illórum in perpétuum.

℟. Deo grátias.

℟.br. Justi autem * In perpétuum vivent.

℟. Justi autem * In perpétuum vivent.

℣. Et apud Dóminum est merces eórum.

℟. In perpétuum vivent.

℣. Glória Patri, et Fílio, * et Spirítui Sancto.

℟. Justi autem * In perpétuum vivent.

℣. Exsultábunt Sancti in glória.

℟. Lætabúntur in cubílibus suis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Sanctórum tuórum nos, Dómine, Nazárii, Celsi, Victóris et Innocéntii conféssio beáta commúniat: et fragilitáti nostræ subsídium dignánter exóret.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Marthæ Virginis
Semiduplex

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Qui hábitas in cælis.

Psalmus 122 [1]

122:1 Ad te levávi óculos meos, * qui hábitas in cælis.

122:2 Ecce, sicut óculi servórum * in mánibus dominórum suórum,

122:2 Sicut óculi ancíllæ in mánibus dóminæ suæ: * ita óculi nostri ad Dóminum, Deum nostrum, donec misereátur nostri.

122:3 Miserére nostri, Dómine, miserére nostri: * quia multum repléti sumus despectióne:

122:4 Quia multum repléta est ánima nostra: * oppróbrium abundántibus, et despéctio supérbis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Qui hábitas in cælis, miserére nobis.

Ant. Adjutórium nostrum.

Psalmus 123 [2]

123:1 Nisi quia Dóminus erat in nobis, dicat nunc Israël: * nisi quia Dóminus erat in nobis,

123:2 Cum exsúrgerent hómines in nos, * forte vivos deglutíssent nos:

123:3 Cum irascerétur furor eórum in nos, * fórsitan aqua absorbuísset nos.

123:5 Torréntem pertransívit ánima nostra: * fórsitan pertransísset ánima nostra aquam intolerábilem.

123:6 Benedíctus Dóminus * qui non dedit nos in captiónem déntibus eórum.

123:7 Ánima nostra sicut passer erépta est * de láqueo venántium:

123:7 Láqueus contrítus est, * et nos liberáti sumus.

123:8 Adjutórium nostrum in nómine Dómini, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjutórium nostrum in nómine Dómini.

Ant. In circúitu pópuli sui.

Psalmus 124 [3]

124:1 Qui confídunt in Dómino, sicut mons Sion: * non commovébitur in ætérnum, qui hábitat in Jerúsalem.

124:2 Montes in circúitu ejus: † et Dóminus in circúitu pópuli sui, * ex hoc nunc et usque in sǽculum.

124:3 Quia non relínquet Dóminus virgam peccatórum super sortem justórum: * ut non exténdant justi ad iniquitátem manus suas.

124:4 Bénefac, Dómine, bonis, * et rectis corde.

124:5 Declinántes autem in obligatiónes addúcet Dóminus cum operántibus iniquitátem: * pax super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In circúitu pópuli sui Dóminus, ex hoc nunc et usque in sǽculum.

Ant. Magnificávit Dóminus.

Psalmus 125 [4]

125:1 In converténdo Dóminus captivitátem Sion: * facti sumus sicut consoláti:

125:2 Tunc replétum est gáudio os nostrum: * et lingua nostra exsultatióne.

125:2 Tunc dicent inter gentes: * Magnificávit Dóminus fácere cum eis.

125:3 Magnificávit Dóminus fácere nobíscum: * facti sumus lætántes.

125:4 Convérte, Dómine, captivitátem nostram, * sicut torrens in Austro.

125:5 Qui séminant in lácrimis, * in exsultatióne metent.

125:6 Eúntes ibant et flebant, * mitténtes sémina sua.

125:6 Veniéntes autem vénient cum exsultatióne, * portántes manípulos suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnificávit Dóminus fácere nobíscum: facti sumus lætántes.

Ant. Dóminus ædíficet.

Psalmus 126 [5]

126:1 Nisi Dóminus ædificáverit domum, * in vanum laboravérunt qui ædíficant eam.

126:1 Nisi Dóminus custodíerit civitátem, * frustra vígilat qui custódit eam.

126:2 Vanum est vobis ante lucem súrgere: * súrgite postquam sedéritis, qui manducátis panem dolóris.

126:2 Cum déderit diléctis suis somnum: * ecce heréditas Dómini fílii: merces, fructus ventris.

126:4 Sicut sagíttæ in manu poténtis: * ita fílii excussórum.

126:5 Beátus vir, qui implévit desidérium suum ex ipsis: * non confundétur cum loquétur inimícis suis in porta.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus ædíficet nobis domum, et custódiat civitátem.

Capitulum Hymnus Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

Hymnus

Jesu, coróna Vírginum,

Quem Mater illa cóncipit

Quæ sola Virgo párturit,

Hæc vota clemens áccipe:

Qui pergis inter lília

Septus choréis Vírginum,

Sponsus decórus glória

Sponsísque reddens prǽmia.

Quocúmque tendis, Vírgines

Sequúntur, atque láudibus

Post te canéntes cúrsitant,

Hymnósque dulces pérsonant;

Te deprecámur súpplices,

Nostris ut addas sénsibus

Nescíre prorsus ómnia

Corruptiónis vúlnera.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Spécie tua et pulchritúdine tua.

℟. Inténde, próspere procéde, et regna.

Canticum: Magnificat {Antiphona ex Proprio Sanctorum}

Ant. Veni, Sponsa Christi.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veni, Sponsa Christi, áccipe corónam, quam tibi Dóminus præparávit in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi nos, Deus, salutáris noster: ut sicut de beátæ Marthæ Vírginis tuæ festivitáte gaudémus; ita piæ devotiónis erudiámur afféctu.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Ss. Nazarii et Celsi Martyrum, Victoris I Papæ et Martyris ac Innocentii I Papæ et Confessoris

Ant. Gaudent in cælis ánimæ Sanctórum, qui Christi vestígia sunt secúti: et quia pro ejus amóre sánguinem suum fudérunt, ídeo cum Christo exsúltant sine fine.

℣. Exsultábunt Sancti in glória.

℟. Lætabúntur in cubílibus suis.

Orémus.

Sanctórum tuórum nos, Dómine, Nazárii, Celsi, Victóris et Innocéntii conféssio beáta commúniat: et fragilitáti nostræ subsídium dignánter exóret.

Commemoratio Ss. Felicis, Simplicii, Faustini et Beatricis Martyrum

Ant. Istórum est enim regnum cælórum qui contempsérunt vitam mundi, et pervenérunt ad prǽmia regni, et lavérunt stolas suas in sánguine Agni.

℣. Lætámini in Dómino, et exsultáte justi.

℟. Et gloriámini omnes recti corde.

Orémus.

Præsta, quǽsumus, Dómine: ut, sicut pópulus christiánus Mártyrum tuórum Felícis, Simplícii, Faustíni et Beatrícis temporáli solemnitáte congáudet, ita perfruátur ætérna; et, quod votis celébrat, comprehéndat efféctu.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Tu, Dómine.

Psalmus 11 [1]

11:2 Salvum me fac, Dómine, quóniam defécit sanctus: * quóniam diminútæ sunt veritátes a fíliis hóminum.

11:3 Vana locúti sunt unusquísque ad próximum suum: * lábia dolósa, in corde et corde locúti sunt.

11:4 Dispérdat Dóminus univérsa lábia dolósa, * et linguam magníloquam.

11:5 Qui dixérunt: Linguam nostram magnificábimus, † lábia nostra a nobis sunt, * quis noster Dóminus est?

11:6 Propter misériam ínopum, et gémitum páuperum, * nunc exsúrgam, dicit Dóminus.

11:6 Ponam in salutári: * fiduciáliter agam in eo.

11:7 Elóquia Dómini, elóquia casta: * argéntum igne examinátum, probátum terræ purgátum séptuplum.

11:8 Tu, Dómine, servábis nos: et custódies nos * a generatióne hac in ætérnum.

11:9 In circúitu ímpii ámbulant: * secúndum altitúdinem tuam multiplicásti fílios hóminum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 12 [2]

12:1 Úsquequo, Dómine, obliviscéris me in finem? * Úsquequo avértis fáciem tuam a me?

12:2 Quámdiu ponam consília in ánima mea, * dolórem in corde meo per diem?

12:3 Úsquequo exaltábitur inimícus meus super me? * réspice, et exáudi me, Dómine, Deus meus.

12:4 Illúmina óculos meos ne umquam obdórmiam in morte: * nequándo dicat inimícus meus: Præválui advérsus eum.

12:5 Qui tríbulant me, exsultábunt si motus fúero: * ego autem in misericórdia tua sperávi.

12:6 Exsultábit cor meum in salutári tuo: † cantábo Dómino qui bona tríbuit mihi: * et psallam nómini Dómini altíssimi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 15 [3]

15:1 Consérva me, Dómine, quóniam sperávi in te. † Dixi Dómino: Deus meus es tu, * quóniam bonórum meórum non eges.

15:3 Sanctis, qui sunt in terra ejus, * mirificávit omnes voluntátes meas in eis.

15:4 Multiplicátæ sunt infirmitátes eórum: * póstea acceleravérunt.

15:4 Non congregábo conventícula eórum de sanguínibus, * nec memor ero nóminum eórum per lábia mea.

15:5 Dóminus pars hereditátis meæ, et cálicis mei: * tu es, qui restítues hereditátem meam mihi.

15:6 Funes cecidérunt mihi in præcláris: * étenim heréditas mea præclára est mihi.

15:7 Benedícam Dóminum, qui tríbuit mihi intelléctum: * ínsuper et usque ad noctem increpuérunt me renes mei.

15:8 Providébam Dóminum in conspéctu meo semper: * quóniam a dextris est mihi, ne commóvear.

15:9 Propter hoc lætátum est cor meum, et exsultávit lingua mea: * ínsuper et caro mea requiéscet in spe.

15:10 Quóniam non derelínques ánimam meam in inférno: * nec dabis sanctum tuum vidére corruptiónem.

15:11 Notas mihi fecísti vias vitæ, † adimplébis me lætítia cum vultu tuo: * delectatiónes in déxtera tua usque in finem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu, Dómine, servábis nos: et custódies nos in ætérnum.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Benedíctus es, Dómine, Deus patrum nostrórum.

℟. Et laudábilis et gloriósus in sǽcula.

℣. Benedicámus Patrem et Fílium cum Sancto Spíritu.

℟. Laudémus, et superexaltémus eum in sǽcula.

℣. Benedíctus es, Dómine, in firmaménto cæli.

℟. Et laudábilis, et gloriósus, et superexaltátus in sǽcula.

℣. Benedícat et custódiat nos omnípotens et miséricors Dóminus.

℟. Amen.

℣. Dignáre, Dómine, nocte ista.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Marthæ Virginis
Semiduplex
Tempora: Feria quarta infra Hebdomadam IX post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Vírginum Dóminum, * Veníte, adorémus.

Ant. Regem Vírginum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Vírginum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Vírginum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Vírginum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Vírginum Dóminum, * Veníte, adorémus.

Hymnus {ex Commune aut Festo}

Vírginis Proles, Opiféxque Matris,

Virgo quem gessit, peperítque Virgo:

Vírginis festum cánimus beátæ,

Accipe votum.

Hujus orátu, Deus alme, nobis

Débitas pœnas scélerum remítte;

Ut tibi puro resonémus almum

Péctore carmen.

Sit decus Patri, genitǽque Proli,

Et tibi, compar utriúsque virtus,

Spíritus semper, Deus unus, omni

Témporis ævo.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Speciósus forma.

Psalmus 44(2a-10b) [1]

44:2 Eructávit cor meum verbum bonum: * dico ego ópera mea Regi.

44:2 Lingua mea cálamus scribæ: * velóciter scribéntis.

44:3 Speciósus forma præ fíliis hóminum, † diffúsa est grátia in lábiis tuis: * proptérea benedíxit te Deus in ætérnum.

44:4 Accíngere gládio tuo super femur tuum, * potentíssime.

44:5 Spécie tua et pulchritúdine tua: * inténde, próspere procéde, et regna.

44:5 Propter veritátem, et mansuetúdinem, et justítiam: * et dedúcet te mirabíliter déxtera tua.

44:6 Sagíttæ tuæ acútæ, pópuli sub te cadent: * in corda inimicórum Regis.

44:7 Sedes tua, Deus, in sǽculum sǽculi: * virga directiónis virga regni tui.

44:8 Dilexísti justítiam, et odísti iniquitátem: * proptérea unxit te Deus, Deus tuus, óleo lætítiæ præ consórtibus tuis.

44:9 Myrrha, et gutta, et cásia a vestiméntis tuis, a dómibus ebúrneis: * ex quibus delectavérunt te fíliæ regum in honóre tuo.

44:10 Ástitit regína a dextris tuis in vestítu deauráto: * circúmdata varietáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Speciósus forma præ fíliis hóminum, diffúsa est grátia in lábiis tuis.

Ant. Confitebúntur tibi.

Psalmus 44(11-18b) [2]

44:11 Audi fília, et vide, et inclína aurem tuam: * et oblivíscere pópulum tuum et domum patris tui.

44:12 Et concupíscet Rex decórem tuum: * quóniam ipse est Dóminus Deus tuus, et adorábunt eum.

44:13 Et fíliæ Tyri in munéribus * vultum tuum deprecabúntur: omnes dívites plebis.

44:14 Omnis glória ejus fíliæ Regis ab intus, * in fímbriis áureis circumamícta varietátibus.

44:15 Adducéntur Regi vírgines post eam: * próximæ ejus afferéntur tibi.

44:16 Afferéntur in lætítia et exsultatióne: * adducéntur in templum Regis.

44:17 Pro pátribus tuis nati sunt tibi fílii: * constítues eos príncipes super omnem terram.

44:18 Mémores erunt nóminis tui: * in omni generatióne et generatiónem.

44:18 Proptérea pópuli confitebúntur tibi in ætérnum: * et in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitebúntur tibi pópuli Deus in ætérnum.

Ant. Adjútor in tribulatiónibus.

Psalmus 45 [3]

45:2 Deus noster refúgium, et virtus: * adjútor in tribulatiónibus, quæ invenérunt nos nimis.

45:3 Proptérea non timébimus dum turbábitur terra: * et transferéntur montes in cor maris.

45:4 Sonuérunt, et turbátæ sunt aquæ eórum: * conturbáti sunt montes in fortitúdine ejus.

45:5 Flúminis ímpetus lætíficat civitátem Dei: * sanctificávit tabernáculum suum Altíssimus.

45:6 Deus in médio ejus, non commovébitur: * adjuvábit eam Deus mane dilúculo.

45:7 Conturbátæ sunt gentes, et inclináta sunt regna: * dedit vocem suam, mota est terra.

45:8 Dóminus virtútum nobíscum: * suscéptor noster Deus Jacob.

45:9 Veníte, et vidéte ópera Dómini, quæ pósuit prodígia super terram: * áuferens bella usque ad finem terræ.

45:10 Arcum cónteret, et confrínget arma: * et scuta combúret igni.

45:11 Vacáte, et vidéte quóniam ego sum Deus: * exaltábor in géntibus, et exaltábor in terra.

45:12 Dóminus virtútum nobíscum: * suscéptor noster Deus Jacob.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjútor in tribulatiónibus Deus noster.

℣. Dóminus virtútum nobíscum.

℟. Suscéptor noster, Deus Jacob.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro quarto Regum

4 Reg 4:1-4

1 Múlier autem quædam de uxóribus prophetárum clamábat ad Eliséum, dicens: Servus tuus vir meus mórtuus est, et tu nosti quia servus tuus fuit timens Dóminum; et ecce créditor venit ut tollat duos fílios meos ad serviéndum sibi.

2 Cui dixit Eliséus: Quid vis ut fáciam tibi? Dic mihi, quid habes in domo tua? At illa respóndit: Non hábeo ancílla tua quidquam in domo mea, nisi parum ólei, quo ungar.

3 Cui ait: Vade, pete mútuo ab ómnibus vicínis tuis vasa vácua non pauca;

4 Et ingrédere et claude óstium tuum, cum intrínsecus fúeris tu et fílii tui, et mitte inde in ómnia vasa hæc; et, cum plena fúerint, tolles.

℣. Tu autem, Dómine, miserére nobis.

℟. Deo grátias.

℟. Peccávi super númerum arénæ maris, et multiplicáta sunt peccáta mea: et non sum dignus vidére altitúdinem cæli præ multitúdine iniquitátis meæ: quóniam irritávi iram tuam,

* Et malum coram te feci.

℣. Quóniam iniquitátem meam ego cognósco: et delíctum meum contra me est semper, quia tibi soli peccávi.

℟. Et malum coram te feci.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

4 Reg 4:5-10

5 Ivit ítaque múlier et clausit óstium super se et super fílios suos; illi offerébant vasa, et illa infundébat.

6 Cumque plena fuíssent vasa, dixit ad fílium suum: affer mihi adhuc vas. Et ille respóndit: Non hábeo. Stetítque óleum.

7 Venit autem illa et indicávit hómini Dei. Et ille, Vade, inquit, vende óleum et redde creditóri tuo; tu autem et fílii tui vívite de réliquo.

8 Facta est autem quædam dies, et transíbat Eliséus per Sunam. Erat autem ibi múlier magna, quæ ténuit eum et ut coméderet panem; cumque frequénter inde transíret, divertébat ad eam ut coméderet panem.

9 Quæ dixit ad virum suum: Animadvérto quod vir Dei sanctus est iste, qui transit per nos frequénter:

10 Faciámus ergo ei cenáculum parvum, et ponámus ei in eo léctulum, et mensam, et sellam, et candelábrum, ut, cum vénerit ad nos, máneat ibi.

℣. Tu autem, Dómine, miserére nobis.

℟. Deo grátias.

℟. Exaudísti, Dómine, oratiónem servi tui, ut ædificárem templum nómini tuo:

* Bénedic et sanctífica domum istam in sempitérnum, Deus Israël.

℣. Dómine, qui custódis pactum cum servis tuis, qui ámbulant coram te in toto corde suo.

℟. Bénedic et sanctífica domum istam in sempitérnum, Deus Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

4 Reg 4:11-17

11 Facta est ergo dies quædam, et véniens divértit in cenáculum et requiévit ibi.

12 Dixítque ad Giézi púerum suum: Voca Sunamítidem istam. Qui, cum vocásset eam et illa stetísset coram eo,

13 Dixit ad púerum suum: Lóquere ad eam: Ecce, sédule in ómnibus ministrásti nobis, quid vis ut fáciam tibi? Numquid habes negótium, et vis ut loquar regi, sive príncipi milítiæ? Quæ respóndit: In médio pópuli mei hábito.

14 Et ait: Quid ergo vult ut fáciam ei? Dixítque Giézi: Ne quæras, fílium enim non habet, et vir ejus senex est.

15 Præcépit ítaque ut vocáret eam; quæ cum vocáta fuísset, et stetísset ante óstium,

16 Dixit ad eam: In témpore isto et in hac eádem hora, si vita comes fúerit, habébis in útero fílium. At illa respóndit: Noli, quæso, dómine mi, vir Dei, noli mentíri ancíllæ tuæ.

17 Et concépit múlier, et péperit fílium in témpore, et in hora eádem, qua díxerat Eliséus.

℣. Tu autem, Dómine, miserére nobis.

℟. Deo grátias.

℟. Audi, Dómine, hymnum et oratiónem, quam servus tuus orat coram te hódie, ut sint óculi tui apérti, et aures tuæ inténtæ,

* Super domum istam die ac nocte.

℣. Réspice, Dómine, de sanctuário tuo, et de excélso cælórum habitáculo.

℟. Super domum istam die ac nocte.

℣. Glória Patri, et Fílio, * et Spirítui Sancto.

℟. Super domum istam die ac nocte.

Nocturnus II.

Ant. Magnus Dóminus. ‡

Psalmus 47 [4]

47:2 Magnus Dóminus, ‡ et laudábilis nimis * in civitáte Dei nostri, in monte sancto ejus.

47:3 Fundátur exsultatióne univérsæ terræ mons Sion, * látera Aquilónis, cívitas Regis magni.

47:4 Deus in dómibus ejus cognoscétur: * cum suscípiet eam.

47:5 Quóniam ecce reges terræ congregáti sunt: * convenérunt in unum.

47:6 Ipsi vidéntes sic admiráti sunt, conturbáti sunt, commóti sunt: * tremor apprehéndit eos.

47:7 Ibi dolóres ut parturiéntis: * in spíritu veheménti cónteres naves Tharsis.

47:9 Sicut audívimus, sic vídimus in civitáte Dómini virtútum, in civitáte Dei nostri: * Deus fundávit eam in ætérnum.

47:10 Suscépimus, Deus, misericórdiam tuam, * in médio templi tui.

47:11 Secúndum nomen tuum, Deus, sic et laus tua in fines terræ: * justítia plena est déxtera tua.

47:12 Lætétur mons Sion, et exsúltent fíliæ Judæ: * propter judícia tua, Dómine.

47:13 Circúmdate Sion, et complectímini eam: * narráte in túrribus ejus.

47:14 Pónite corda vestra in virtúte ejus: * et distribúite domos ejus, ut enarrétis in progénie áltera.

47:15 Quóniam hic est Deus, Deus noster in ætérnum et in sǽculum sǽculi: * ipse reget nos in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Magnus Dóminus et laudábilis nimis in civitáte Dei nostri.

Ant. Os meum loquétur.

Psalmus 48(2-13) [5]

48:2 Audíte hæc, omnes gentes: * áuribus percípite omnes, qui habitátis orbem:

48:3 Quique terrígenæ, et fílii hóminum: * simul in unum dives et pauper.

48:4 Os meum loquétur sapiéntiam: * et meditátio cordis mei prudéntiam.

48:5 Inclinábo in parábolam aurem meam: * apériam in psaltério propositiónem meam.

48:6 Cur timébo in die mala? * iníquitas calcánei mei circúmdabit me:

48:7 Qui confídunt in virtúte sua: * et in multitúdine divitiárum suárum gloriántur.

48:8 Frater non rédimit, rédimet homo: * non dabit Deo placatiónem suam.

48:9 Et prétium redemptiónis ánimæ suæ: * et laborábit in ætérnum, et vivet adhuc in finem.

48:11 Non vidébit intéritum, cum víderit sapiéntes moriéntes: * simul insípiens, et stultus períbunt.

48:11 Et relínquent aliénis divítias suas: * et sepúlcra eórum domus illórum in ætérnum.

48:12 Tabernácula eórum in progénie et progénie: * vocavérunt nómina sua in terris suis.

48:13 Et homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Os meum loquétur sapiéntiam: et meditátio cordis mei prudéntiam.

Ant. Ne timúeris.

Psalmus 48(14-21) [6]

48:14 Hæc via illórum scándalum ipsis: * et póstea in ore suo complacébunt.

48:15 Sicut oves in inférno pósiti sunt: * mors depáscet eos.

48:15 Et dominabúntur eórum justi in matutíno: * et auxílium eórum veteráscet in inférno a glória eórum.

48:16 Verúmtamen Deus rédimet ánimam meam de manu ínferi: * cum accéperit me.

48:17 Ne timúeris, cum dives factus fúerit homo: * et cum multiplicáta fúerit glória domus ejus.

48:18 Quóniam cum interíerit, non sumet ómnia: * neque descéndet cum eo glória ejus.

48:19 Quia ánima ejus in vita ipsíus benedicétur: * confitébitur tibi cum beneféceris ei.

48:20 Introíbit usque in progénies patrum suórum: * et usque in ætérnum non vidébit lumen.

48:21 Homo, cum in honóre esset, non intelléxit: * comparátus est juméntis insipiéntibus, et símilis factus est illis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne timúeris cum dívite non descéndet in sepúlcrum glória ejus.

℣. Deus rédimet ánimam meam de manu ínferi.

℟. Cum accéperit me.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Martha, nobílibus et copiosis paréntibus nata, sed Christi Dómini hospítio clarior, post ejus ascénsum in cælum, cum fratre, sorore, et Marcella pedíssequa, ac Maximino, uno ex septuagínta duobus discípulis Christi Dómini, qui totam illam domum baptizaverat, multisque aliis Christiánis, comprehensa a Judæis, in navem sine velo ac remigio impónitur, vastissimóque mari ad certum naufragium committitur. Sed navis, Deo gubernante, salvis ómnibus, Massiliam appulsa est.

℣. Tu autem, Dómine, miserére nobis.

℟. Deo grátias.

℟. Propter veritátem, et mansuetúdinem, et justítiam:

* Et dedúcet te mirabíliter déxtera tua.

℣. Spécie tua et pulchritúdine tua inténde, próspere procéde, et regna.

℟. Et dedúcet te mirabíliter déxtera tua.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Eo miraculo et horum prædicatióne, primum Massilienses, mox Aquenses ac finítimæ gentes in Christum credidérunt; Lazarusque Massiliensium et Maximinus Aquensium epíscopus creatur. Magdalena vero, assueta oratióni et pédibus Dómini, ut optima parte contemplandæ cæléstis beatitúdinis, quam elégerat, fruerétur, in vastam altíssimi montis spelúncam se cóntulit; ubi trigínta annos vixit, ab omni hóminum consuetúdine disjuncta, quotidiéque per id tempus ad audiendas cæléstium laudes in altum ab Angelis elata.

℣. Tu autem, Dómine, miserére nobis.

℟. Deo grátias.

℟. Dilexísti justítiam, et odísti iniquitátem:

* Proptérea unxit te Deus, Deus tuus, óleo lætítiæ.

℣. Propter veritátem, et mansuetúdinem, et justítiam.

℟. Proptérea unxit te Deus, Deus tuus, óleo lætítiæ.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Martha autem, mirábili vitæ sanctitáte et caritate, ómnium Massiliensium ánimis in sui amórem et admiratiónem adductis, in locum a viris remotum cum aliquot honestíssimis féminis se recepit; ubi summa cum laude pietátis et prudéntiæ diu vixit, ac demum, morte sua multo ante prædicta, miraculis clara migrávit ad Dóminum, quarto Kalendas Augusti. Cujus corpus apud Tarascum magnam habet veneratiónem.

℣. Tu autem, Dómine, miserére nobis.

℟. Deo grátias.

℟. Afferéntur Regi vírgines post eam, próximæ ejus;

* Afferéntur tibi in lætítia et exsultatióne.

℣. Spécie tua et pulchritúdine tua; inténde, próspere procéde, et regna.

℟. Afferéntur tibi in lætítia et exsultatióne.

℣. Glória Patri, et Fílio, * et Spirítui Sancto.

℟. Afferéntur tibi in lætítia et exsultatióne.

Nocturnus III.

Ant. Deus deórum. ‡

Psalmus 49(1-15) [7]

49:1 Deus deórum, ‡ Dóminus locútus est: * et vocávit terram,

49:1 A solis ortu usque ad occásum: * ex Sion spécies decóris ejus.

49:3 Deus maniféste véniet: * Deus noster et non silébit.

49:3 Ignis in conspéctu ejus exardéscet: * et in circúitu ejus tempéstas válida.

49:4 Advocábit cælum desúrsum: * et terram discérnere pópulum suum.

49:5 Congregáte illi sanctos ejus: * qui órdinant testaméntum ejus super sacrifícia.

49:6 Et annuntiábunt cæli justítiam ejus: * quóniam Deus judex est.

49:7 Audi, pópulus meus, et loquar: Israël, et testificábor tibi: * Deus, Deus tuus ego sum.

49:8 Non in sacrifíciis tuis árguam te: * holocáusta autem tua in conspéctu meo sunt semper.

49:9 Non accípiam de domo tua vítulos: * neque de grégibus tuis hircos.

49:10 Quóniam meæ sunt omnes feræ silvárum: * juménta in móntibus et boves.

49:11 Cognóvi ómnia volatília cæli: * et pulchritúdo agri mecum est.

49:12 Si esuríero, non dicam tibi: * meus est enim orbis terræ, et plenitúdo ejus.

49:13 Numquid manducábo carnes taurórum? * aut sánguinem hircórum potábo?

49:14 Ímmola Deo sacrifícium laudis: * et redde Altíssimo vota tua.

49:15 Et ínvoca me in die tribulatiónis: * éruam te, et honorificábis me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus deórum, Dóminus locútus est.

Ant. Intellégite.

Psalmus 49(16-23) [8]

49:16 Peccatóri autem dixit Deus: * Quare tu enárras justítias meas, et assúmis testaméntum meum per os tuum?

49:17 Tu vero odísti disciplínam: * et projecísti sermónes meos retrórsum:

49:18 Si vidébas furem, currébas cum eo: * et cum adúlteris portiónem tuam ponébas.

49:19 Os tuum abundávit malítia: * et lingua tua concinnábat dolos.

49:20 Sedens advérsus fratrem tuum loquebáris, et advérsus fílium matris tuæ ponébas scándalum: * hæc fecísti, et tácui.

49:21 Existimásti, iníque, quod ero tui símilis: * árguam te, et státuam contra fáciem tuam.

49:22 Intellégite hæc, qui obliviscímini Deum: * nequándo rápiat, et non sit qui erípiat.

49:23 Sacrifícium laudis honorificábit me: * et illic iter, quo osténdam illi salutáre Dei.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Intellégite, qui obliviscímini Deum.

Ant. Acceptábis sacrifícium.

Psalmus 50 [9]

50:3 Miserére mei, Deus, * secúndum magnam misericórdiam tuam.

50:3 Et secúndum multitúdinem miseratiónum tuárum, * dele iniquitátem meam.

50:4 Ámplius lava me ab iniquitáte mea: * et a peccáto meo munda me.

50:5 Quóniam iniquitátem meam ego cognósco: * et peccátum meum contra me est semper.

50:6 Tibi soli peccávi, et malum coram te feci: * ut justificéris in sermónibus tuis, et vincas cum judicáris.

50:7 Ecce enim, in iniquitátibus concéptus sum: * et in peccátis concépit me mater mea.

50:8 Ecce enim, veritátem dilexísti: * incérta et occúlta sapiéntiæ tuæ manifestásti mihi.

50:9 Aspérges me hyssópo, et mundábor: * lavábis me, et super nivem dealbábor.

50:10 Audítui meo dabis gáudium et lætítiam: * et exsultábunt ossa humiliáta.

50:11 Avérte fáciem tuam a peccátis meis: * et omnes iniquitátes meas dele.

50:12 Cor mundum crea in me, Deus: * et spíritum rectum ínnova in viscéribus meis.

50:13 Ne proícias me a fácie tua: * et spíritum sanctum tuum ne áuferas a me.

50:14 Redde mihi lætítiam salutáris tui: * et spíritu principáli confírma me.

50:15 Docébo iníquos vias tuas: * et ímpii ad te converténtur.

50:16 Líbera me de sanguínibus, Deus, Deus salútis meæ: * et exsultábit lingua mea justítiam tuam.

50:17 Dómine, lábia mea apéries: * et os meum annuntiábit laudem tuam.

50:18 Quóniam si voluísses sacrifícium, dedíssem útique: * holocáustis non delectáberis.

50:19 Sacrifícium Deo spíritus contribulátus: * cor contrítum, et humiliátum, Deus, non despícies.

50:20 Benígne fac, Dómine, in bona voluntáte tua Sion: * ut ædificéntur muri Jerúsalem.

50:21 Tunc acceptábis sacrifícium justítiæ, oblatiónes, et holocáusta: * tunc impónent super altáre tuum vítulos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Acceptábis sacrifícium justítiæ super altáre tuum, Dómine.

℣. Audítui meo dabis gáudium et lætítiam.

℟. Et exsultábunt ossa humiliáta.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 10:38-42

In illo témpore: Intrávit Jesus in quoddam castéllum; et múlier quædam, Martha nómine, excépit illum in domum suam. Et réliqua.

Homilía sancti Augustíni Epíscopi

Sermo 20 de Verbis Domini

Verba Dómini nostri Jesu Christi, quæ modo ex Evangélio recitáta sunt, ádmonent nos, esse unum aliquid quo tendámus, quando in hujus sæculi multitúdine laboramus. Téndimus autem adhuc peregrinántes, nondum manéntes; adhuc in via, nondum in pátria; adhuc desiderándo, nondum fruéndo. Tamen tendámus, et sine pigrítia et sine intermissióne tendámus, ut aliquándo perveníre valeamus. Martha et Maria duæ sorores erant, ambæ non solum carne, sed étiam religióne germanæ; ambæ Dómino adhæsérunt, ambæ Dómino in carne præsénti concorditer serviérunt.

℣. Tu autem, Dómine, miserére nobis.

℟. Deo grátias.

℟. Hæc est Virgo sápiens, quam Dóminus vigilántem invénit, quæ accéptis lampádibus sumpsit secum óleum:

* Et veniénte Dómino, introívit cum eo ad núptias.

℣. Média nocte clamor factus est: Ecce sponsus venit, exíte óbviam ei.

℟. Et veniénte Dómino, introívit cum eo ad núptias.

℣. Jube, domne, benedícere.

Benedictio. Cujus festum cólimus, ipsa intercédat pro nobis ad Dóminum.

℟. Amen.

Lectio 8

Suscépit eum Martha, sicut solent súscipi peregrini; sed tamen suscépit famula Dóminum, ægra Salvatórem, creatura Creatórem. Suscépit autem spíritu pascenda, in carne pascéndum. Voluit enim Dóminus formam servi accípere, et, accepta forma servi, in illa pasci a servis, dignatióne, non conditione. Nam et ista dignátio fuit, se præbére pascéndum. Habebat carnem, in qua esuriret quidem, et sitiret; sed nescítis, quia in erémo esuriénti Angeli ministrábant? Ergo quod pasci vóluit, pascénti præstitit. Quid autem mirum, si et de sancto Elía præstitit víduæ, quem prius, corvo ministrante, pascebat? Numquid pascéndo defécerat, quando ad víduam mittebat? Nequaquam, sed religiosam víduam, per obsequium exhibitum servo suo, benedicere disponebat.

℣. Tu autem, Dómine, miserére nobis.

℟. Deo grátias.

℟. Média nocte clamor factus est:

* Ecce sponsus venit, exíte óbviam ei.

℣. Prudéntes vírgines, aptáte vestras lámpades.

℟. Ecce sponsus venit, exíte óbviam ei.

℣. Glória Patri, et Fílio, * et Spirítui Sancto.

℟. Ecce sponsus venit, exíte óbviam ei.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Sic ergo susceptus est Dóminus, tamquam hospes, qui in sua propria venit, et sui eum non recepérunt; sed quotquot recepérunt eum, dedit eis potestátem fílios Dei fíeri, adoptans servos et liberos fáciens, rédimens captivos et fáciens coheredes. Ne quis tamen vestrum fórsitan dicat: O beáti, qui Christum suscipere in domum propriam meruérunt! Noli dolére, noli murmurare quia tempóribus natus es, quando jam Dóminus non vides in carne. Non tibi ábstulit istam dignatiónem. Cum uni, inquit, ex minimis meis fecistis, mihi fecistis. Hæc de Dómino pascéndo in carne, sed pascénte in spiritu, pauca pro témpore dixérimus.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi nos, Deus, salutáris noster: ut sicut de beátæ Marthæ Vírginis tuæ festivitáte gaudémus; ita piæ devotiónis erudiámur afféctu.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Dóminus regnávit. ‡

Psalmus 96 [1]

96:1 Dóminus regnávit, ‡ exsúltet terra: * læténtur ínsulæ multæ.

96:2 Nubes, et calígo in circúitu ejus: * justítia, et judícium corréctio sedis ejus.

96:3 Ignis ante ipsum præcédet, * et inflammábit in circúitu inimícos ejus.

96:4 Illuxérunt fúlgura ejus orbi terræ: * vidit, et commóta est terra.

96:5 Montes, sicut cera fluxérunt a fácie Dómini: * a fácie Dómini omnis terra.

96:6 Annuntiavérunt cæli justítiam ejus: * et vidérunt omnes pópuli glóriam ejus.

96:7 Confundántur omnes, qui adórant sculptília: * et qui gloriántur in simulácris suis.

96:7 Adoráte eum, omnes Ángeli ejus: * audívit, et lætáta est Sion.

96:8 Et exsultavérunt fíliæ Judæ, * propter judícia tua, Dómine:

96:9 Quóniam tu Dóminus Altíssimus super omnem terram: * nimis exaltátus es super omnes deos.

96:10 Qui dilígitis Dóminum, odíte malum: * custódit Dóminus ánimas sanctórum suórum, de manu peccatóris liberábit eos.

96:11 Lux orta est justo, * et rectis corde lætítia.

96:12 Lætámini, justi, in Dómino: * et confitémini memóriæ sanctificatiónis ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dóminus regnávit, exsúltet terra.

Ant. Te decet hymnus. ‡

Psalmus 64 [2]

64:2 Te decet hymnus, ‡ Deus, in Sion: * et tibi reddétur votum in Jerúsalem.

64:3 Exáudi oratiónem meam: * ad te omnis caro véniet.

64:4 Verba iniquórum prævaluérunt super nos: * et impietátibus nostris tu propitiáberis.

64:5 Beátus, quem elegísti, et assumpsísti: * inhabitábit in átriis tuis.

64:5 Replébimur in bonis domus tuæ: * sanctum est templum tuum, mirábile in æquitáte.

64:6 Exáudi nos, Deus, salutáris noster, * spes ómnium fínium terræ, et in mari longe.

64:7 Prǽparans montes in virtúte tua, accínctus poténtia: * qui contúrbas profúndum maris sonum flúctuum ejus.

64:8 Turbabúntur gentes, et timébunt qui hábitant términos a signis tuis: * éxitus matutíni, et véspere delectábis.

64:10 Visitásti terram, et inebriásti eam: * multiplicásti locupletáre eam.

64:10 Flumen Dei replétum est aquis, parásti cibum illórum: * quóniam ita est præparátio ejus.

64:11 Rivos ejus inébria, multíplica genímina ejus: * in stillicídiis ejus lætábitur gérminans.

64:12 Benedíces corónæ anni benignitátis tuæ: * et campi tui replebúntur ubertáte.

64:13 Pinguéscent speciósa desérti: * et exsultatióne colles accingéntur.

64:14 Indúti sunt aríetes óvium, et valles abundábunt fruménto: * clamábunt, étenim hymnum dicent.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Te decet hymnus, Deus, in Sion.

Ant. Tibi, Dómine, psallam.

Psalmus 100 [3]

100:1 Misericórdiam, et judícium * cantábo tibi, Dómine:

100:2 Psallam, et intéllegam in via immaculáta, * quando vénies ad me.

100:2 Perambulábam in innocéntia cordis mei, * in médio domus meæ.

100:3 Non proponébam ante óculos meos rem injústam: * faciéntes prævaricatiónes odívi.

100:4 Non adhǽsit mihi cor pravum: * declinántem a me malígnum non cognoscébam.

100:5 Detrahéntem secréto próximo suo, * hunc persequébar.

100:5 Supérbo óculo, et insatiábili corde, * cum hoc non edébam.

100:6 Óculi mei ad fidéles terræ ut sédeant mecum: * ámbulans in via immaculáta, hic mihi ministrábat.

100:7 Non habitábit in médio domus meæ qui facit supérbiam: * qui lóquitur iníqua, non diréxit in conspéctu oculórum meórum.

100:8 In matutíno interficiébam omnes peccatóres terræ: * ut dispérderem de civitáte Dómini omnes operántes iniquitátem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tibi, Dómine, psallam, et intéllegam in via immaculáta.

Ant. Dómine, magnus es tu.

Canticum Judith [4]

Judith 16:15-22

16:15 Hymnum cantémus Dómino, * hymnum novum cantémus Deo nostro.

16:16 Adonái, Dómine, magnus es tu, et præclárus in virtúte tua, * et quem superáre nemo potest.

16:17 Tibi sérviat omnis creatúra tua: * quia dixísti, et facta sunt:

16:18 Misísti spíritum tuum, et creáta sunt, * et non est qui resístat voci tuæ.

16:19 Montes a fundaméntis movebúntur cum aquis: * petræ, sicut cera, liquéscent ante fáciem tuam.

16:20 Qui autem timent te, * magni erunt apud te per ómnia.

16:21 Væ genti insurgénti super genus meum: Dóminus enim omnípotens vindicábit in eis, * in die judícii visitábit illos.

16:22 Dabit enim ignem, et vermes in carnes eórum, * ut urántur, et séntiant usque in sempitérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, magnus es tu, et præclárus in virtúte tua.

Ant. Laudábo Deum meum.

Psalmus 145 [5]

145:2 Lauda, ánima mea, Dóminum, † laudábo Dóminum in vita mea: * psallam Deo meo quámdiu fúero.

145:2 Nolíte confídere in princípibus: * in fíliis hóminum, in quibus non est salus.

145:4 Exíbit spíritus ejus, et revertétur in terram suam: * in illa die períbunt omnes cogitatiónes eórum.

145:5 Beátus, cujus Deus Jacob adjútor ejus, † spes ejus in Dómino, Deo ipsíus: * qui fecit cælum et terram, mare, et ómnia, quæ in eis sunt.

145:7 Qui custódit veritátem in sǽculum, † facit judícium injúriam patiéntibus: * dat escam esuriéntibus.

145:7 Dóminus solvit compedítos: * Dóminus illúminat cæcos.

145:8 Dóminus érigit elísos, * Dóminus díligit justos.

145:9 Dóminus custódit ádvenas, † pupíllum et víduam suscípiet: * et vias peccatórum dispérdet.

145:10 Regnábit Dóminus in sǽcula, Deus tuus, Sion, * in generatiónem et generatiónem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Laudábo Deum meum in vita mea.

Capitulum Hymnus Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

Hymnus

Jesu, coróna Vírginum,

Quem Mater illa cóncipit

Quæ sola Virgo párturit,

Hæc vota clemens áccipe:

Qui pergis inter lília

Septus choréis Vírginum,

Sponsus decórus glória

Sponsísque reddens prǽmia.

Quocúmque tendis, Vírgines

Sequúntur, atque láudibus

Post te canéntes cúrsitant,

Hymnósque dulces pérsonant;

Te deprecámur súpplices,

Nostris ut addas sénsibus

Nescíre prorsus ómnia

Corruptiónis vúlnera.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Benedictus {Antiphona ex Proprio Sanctorum}

Ant. Símile est regnum cælórum.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Símile est regnum cælórum hómini negotiatóri quærénti bonas margarítas: invénta una pretiósa, dedit ómnia sua, et comparávit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi nos, Deus, salutáris noster: ut sicut de beátæ Marthæ Vírginis tuæ festivitáte gaudémus; ita piæ devotiónis erudiámur afféctu.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio Ss. Felicis, Simplicii, Faustini et Beatricis Martyrum

Ant. Vestri capílli cápitis omnes numeráti sunt: nolíte timére: multis passéribus melióres estis vos.

℣. Exsultábunt Sancti in glória.

℟. Lætabúntur in cubílibus suis.

Orémus.

Præsta, quǽsumus, Dómine: ut, sicut pópulus christiánus Mártyrum tuórum Felícis, Simplícii, Faustíni et Beatrícis temporáli solemnitáte congáudet, ita perfruátur ætérna; et, quod votis celébrat, comprehéndat efféctu.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Misericórdia tua.

Psalmus 25 [1]

25:1 Júdica me, Dómine, quóniam ego in innocéntia mea ingréssus sum: * et in Dómino sperans non infirmábor.

25:2 Proba me, Dómine, et tenta me: * ure renes meos et cor meum.

25:3 Quóniam misericórdia tua ante óculos meos est: * et complácui in veritáte tua.

25:4 Non sedi cum concílio vanitátis: * et cum iníqua geréntibus non introíbo.

25:5 Odívi ecclésiam malignántium: * et cum ímpiis non sedébo.

25:6 Lavábo inter innocéntes manus meas: * et circúmdabo altáre tuum, Dómine:

25:7 Ut áudiam vocem laudis, * et enárrem univérsa mirabília tua.

25:8 Dómine, diléxi decórem domus tuæ, * et locum habitatiónis glóriæ tuæ.

25:9 Ne perdas cum ímpiis, Deus, ánimam meam, * et cum viris sánguinum vitam meam:

25:10 In quorum mánibus iniquitátes sunt: * déxtera eórum repléta est munéribus.

25:11 Ego autem in innocéntia mea ingréssus sum: * rédime me, et miserére mei.

25:12 Pes meus stetit in dirécto: * in ecclésiis benedícam te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 51 [2]

51:3 Quid gloriáris in malítia, * qui potens es in iniquitáte?

51:4 Tota die injustítiam cogitávit lingua tua: * sicut novácula acúta fecísti dolum.

51:5 Dilexísti malítiam super benignitátem: * iniquitátem magis quam loqui æquitátem.

51:6 Dilexísti ómnia verba præcipitatiónis, * lingua dolósa.

51:7 Proptérea Deus déstruet te in finem, * evéllet te, et emigrábit te de tabernáculo tuo: et radícem tuam de terra vivéntium.

51:8 Vidébunt justi, et timébunt, et super eum ridébunt, et dicent: * Ecce homo, qui non pósuit Deum adjutórem suum:

51:9 Sed sperávit in multitúdine divitiárum suárum: * et præváluit in vanitáte sua.

51:10 Ego autem, sicut olíva fructífera in domo Dei, * sperávi in misericórdia Dei in ætérnum: et in sǽculum sǽculi.

51:11 Confitébor tibi in sǽculum, quia fecísti: * et exspectábo nomen tuum, quóniam bonum est in conspéctu sanctórum tuórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 52 [3]

52:1 Dixit insípiens in corde suo: * Non est Deus.

52:2 Corrúpti sunt, et abominábiles facti sunt in iniquitátibus: * non est qui fáciat bonum.

52:3 Deus de cælo prospéxit super fílios hóminum: * ut vídeat si est intéllegens, aut requírens Deum.

52:4 Omnes declinavérunt, simul inútiles facti sunt: * non est qui fáciat bonum, non est usque ad unum.

52:5 Nonne scient omnes qui operántur iniquitátem, * qui dévorant plebem meam ut cibum panis?

52:6 Deum non invocavérunt: * illic trepidavérunt timóre, ubi non erat timor.

52:6 Quóniam Deus dissipávit ossa eórum qui homínibus placent: * confúsi sunt, quóniam Deus sprevit eos.

52:7 Quis dabit ex Sion salutáre Israël? * cum convérterit Deus captivitátem plebis suæ, exsultábit Jacob, et lætábitur Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia tua, Dómine, ante óculos meos: et complácui in veritáte tua.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Tértio Kaléndas Augústi Luna quinta décima Anno Dómini 2026

Romæ sanctórum Mártyrum Abdon et Sennen Persárum, qui, sub Décio, caténis alligáti et Romam addúcti, pro Christi fide prius plumbátis cæsi sunt, deínde gládio interfécti.

Assísii, in Umbria, sancti Rufíni Mártyris.

Tubúrbi Lucernáriæ, in Africa, pássio sanctárum Vírginum Máximæ, Donatíllæ et Secúndæ; quarum duæ primæ, in persecutióne Valeriáni et Galliéni, acéto et felle potátæ, deínde plagis acérrimis cæsæ et equúlei extensióne cruciátæ, cratículis étiam exústæ et calce perfricátæ, póstmodum cum Secúnda, Vírgine duódecim annórum, ad béstias simul projéctæ, sed ab his intáctæ, novíssime gládio jugulátæ sunt.

Cæsaréæ, in Cappadócia, sanctæ Julíttæ Mártyris, quæ, cum bona sua, a quodam poténte sibi usurpáta, in judício repéteret, atque ille exceptiónem daret quod ut Christiána non debéret audíri, mox a Júdice jussa est thus idólis offérre, ut posset audíri. Quod illa constánter recúsans, in ignem conjécta est, sicque spíritum Deo réddidit; corpus autem a flamma remánsit illǽsum. Ejus præcláras laudes sanctus Basilíus Magnus egrégio encómio celebrávit.

Antisiodóri sancti Ursi, Epíscopi et Confessóris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 4:1

O quam pulchra est casta generátio cum claritáte! Immortális est enim memória illíus, quóniam apud Deum nota est, et apud hómines.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus ádjuvat me:

Psalmus 53 [1]

53:3 Deus, in nómine tuo salvum me fac: * et in virtúte tua júdica me.

53:4 Deus, exáudi oratiónem meam: * áuribus pércipe verba oris mei.

53:5 Quóniam aliéni insurrexérunt advérsum me, et fortes quæsiérunt ánimam meam: * et non proposuérunt Deum ante conspéctum suum.

53:6 Ecce enim, Deus ádjuvat me: * et Dóminus suscéptor est ánimæ meæ.

53:7 Avérte mala inimícis meis: * et in veritáte tua dispérde illos.

53:8 Voluntárie sacrificábo tibi, * et confitébor nómini tuo, Dómine: quóniam bonum est:

53:9 Quóniam ex omni tribulatióne eripuísti me: * et super inimícos meos despéxit óculus meus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(2-16) [2]

54:2 Exáudi, Deus, oratiónem meam, et ne despéxeris deprecatiónem meam: * inténde mihi, et exáudi me.

54:3 Contristátus sum in exercitatióne mea: * et conturbátus sum a voce inimíci, et a tribulatióne peccatóris.

54:4 Quóniam declinavérunt in me iniquitátes: * et in ira molésti erant mihi.

54:5 Cor meum conturbátum est in me: * et formído mortis cécidit super me.

54:6 Timor et tremor venérunt super me: * et contexérunt me ténebræ.

54:7 Et dixi: Quis dabit mihi pennas sicut colúmbæ, * et volábo, et requiéscam?

54:8 Ecce, elongávi fúgiens: * et mansi in solitúdine.

54:9 Exspectábam eum, qui salvum me fecit * a pusillanimitáte spíritus et tempestáte.

54:10 Præcípita, Dómine, dívide linguas eórum: * quóniam vidi iniquitátem, et contradictiónem in civitáte.

54:11 Die ac nocte circúmdabit eam super muros ejus iníquitas: * et labor in médio ejus, et injustítia.

54:12 Et non defécit de platéis ejus * usúra, et dolus.

54:13 Quóniam si inimícus meus maledixísset mihi, * sustinuíssem útique.

54:13 Et si is, qui óderat me, super me magna locútus fuísset, * abscondíssem me fórsitan ab eo.

54:14 Tu vero, homo unánimis: * dux meus, et notus meus:

54:15 Qui simul mecum dulces capiébas cibos: * in domo Dei ambulávimus cum consénsu.

54:16 Véniat mors super illos: * et descéndant in inférnum vivéntes:

54:16 Quóniam nequítiæ in habitáculis eórum: * in médio eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 54(17-24) [3]

54:17 Ego autem ad Deum clamávi: * et Dóminus salvábit me.

54:18 Véspere, et mane, et merídie narrábo et annuntiábo: * et exáudiet vocem meam.

54:19 Rédimet in pace ánimam meam ab his, qui appropínquant mihi: * quóniam inter multos erant mecum.

54:20 Exáudiet Deus, et humiliábit illos, * qui est ante sǽcula.

54:20 Non enim est illis commutátio, et non timuérunt Deum: * exténdit manum suam in retribuéndo.

54:21 Contaminavérunt testaméntum ejus, divísi sunt ab ira vultus ejus: * et appropinquávit cor illíus.

54:22 Mollíti sunt sermónes ejus super óleum: * et ipsi sunt jácula.

54:23 Jacta super Dóminum curam tuam, et ipse te enútriet: * non dabit in ætérnum fluctuatiónem justo.

54:24 Tu vero, Deus, dedúces eos, * in púteum intéritus.

54:24 Viri sánguinum, et dolósi non dimidiábunt dies suos: * ego autem sperábo in te, Dómine.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus ádjuvat me: et Dóminus suscéptor est ánimæ meæ.

Capitulum Responsorium Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

℟.br. Spécie tua * Et pulchritúdine tua.

℟. Spécie tua * Et pulchritúdine tua.

℣. Inténde, próspere procéde, et regna.

℟. Et pulchritúdine tua.

℣. Glória Patri, et Fílio, * et Spirítui Sancto.

℟. Spécie tua * Et pulchritúdine tua.

℣. Adjuvábit eam Deus vultu suo.

℟. Deus in médio ejus, non commovébitur.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi nos, Deus, salutáris noster: ut sicut de beátæ Marthæ Vírginis tuæ festivitáte gaudémus; ita piæ devotiónis erudiámur afféctu.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. In Deo sperávi.

Psalmus 55 [1]

55:2 Miserére mei, Deus, quóniam conculcávit me homo: * tota die impúgnans tribulávit me.

55:3 Conculcavérunt me inimíci mei tota die: * quóniam multi bellántes advérsum me.

55:4 Ab altitúdine diéi timébo: * ego vero in te sperábo.

55:5 In Deo laudábo sermónes meos, in Deo sperávi: * non timébo quid fáciat mihi caro.

55:6 Tota die verba mea exsecrabántur: * advérsum me omnes cogitatiónes eórum in malum.

55:7 Inhabitábunt et abscóndent: * ipsi calcáneum meum observábunt.

55:8 Sicut sustinuérunt ánimam meam, pro níhilo salvos fácies illos: * in ira pópulos confrínges.

55:9 Deus, vitam meam annuntiávi tibi: * posuísti lácrimas meas in conspéctu tuo.

55:9 Sicut et in promissióne tua: * tunc converténtur inimíci mei retrórsum:

55:10 In quacúmque die invocávero te: * ecce, cognóvi, quóniam Deus meus es.

55:11 In Deo laudábo verbum, in Dómino laudábo sermónem: * in Deo sperávi, non timébo quid fáciat mihi homo.

55:12 In me sunt, Deus, vota tua, * quæ reddam, laudatiónes tibi.

55:13 Quóniam eripuísti ánimam meam de morte, et pedes meos de lapsu: * ut pláceam coram Deo in lúmine vivéntium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 56 [2]

56:2 Miserére mei, Deus, miserére mei: * quóniam in te confídit ánima mea.

56:2 Et in umbra alárum tuárum sperábo, * donec tránseat iníquitas.

56:3 Clamábo ad Deum altíssimum: * Deum qui benefécit mihi.

56:4 Misit de cælo, et liberávit me: * dedit in oppróbrium conculcántes me.

56:4 Misit Deus misericórdiam suam, et veritátem suam, * et erípuit ánimam meam de médio catulórum leónum: dormívi conturbátus.

56:5 Fílii hóminum dentes eórum arma et sagíttæ: * et lingua eórum gládius acútus.

56:6 Exaltáre super cælos, Deus, * et in omnem terram glória tua.

56:7 Láqueum paravérunt pédibus meis: * et incurvavérunt ánimam meam.

56:7 Fodérunt ante fáciem meam fóveam: * et incidérunt in eam.

56:8 Parátum cor meum, Deus, parátum cor meum: * cantábo, et psalmum dicam.

56:9 Exsúrge, glória mea, exsúrge, psaltérium et cíthara: * exsúrgam dilúculo.

56:10 Confitébor tibi in pópulis, Dómine: * et psalmum dicam tibi in géntibus:

56:11 Quóniam magnificáta est usque ad cælos misericórdia tua, * et usque ad nubes véritas tua.

56:12 Exaltáre super cælos, Deus: * et super omnem terram glória tua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 57 [3]

57:2 Si vere útique justítiam loquímini: * recta judicáte, fílii hóminum.

57:3 Étenim in corde iniquitátes operámini: * in terra injustítias manus vestræ concínnant.

57:4 Alienáti sunt peccatóres a vulva, erravérunt ab útero: * locúti sunt falsa.

57:5 Furor illis secúndum similitúdinem serpéntis: * sicut áspidis surdæ, et obturántis aures suas,

57:6 Quæ non exáudiet vocem incantántium: * et venéfici incantántis sapiénter.

57:7 Deus cónteret dentes eórum in ore ipsórum: * molas leónum confrínget Dóminus.

57:8 Ad níhilum devénient tamquam aqua decúrrens: * inténdit arcum suum donec infirméntur.

57:9 Sicut cera, quæ fluit, auferéntur: * supercécidit ignis, et non vidérunt solem.

57:10 Priúsquam intellégerent spinæ vestræ rhamnum: * sicut vivéntes, sic in ira absórbet eos.

57:11 Lætábitur justus cum víderit vindíctam: * manus suas lavábit in sánguine peccatóris.

57:12 Et dicet homo: Si útique est fructus justo: * útique est Deus júdicans eos in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo sperávi non timébo quid fáciat mihi homo.

Capitulum Responsorium Versus {ex Commune aut Festo}

2 Cor 11:2

Æmulor enim vos Dei æmulatióne. Despóndi enim vos uni viro vírginem castam exhibére Christo.

℟. Deo grátias.

℟.br. Adjuvábit eam * Deus vultu suo.

℟. Adjuvábit eam * Deus vultu suo.

℣. Deus in médio ejus, non commovébitur.

℟. Deus vultu suo.

℣. Glória Patri, et Fílio, * et Spirítui Sancto.

℟. Adjuvábit eam * Deus vultu suo.

℣. Elégit eam Deus, et præelégit eam.

℟. In tabernáculo suo habitáre facit eam.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi nos, Deus, salutáris noster: ut sicut de beátæ Marthæ Vírginis tuæ festivitáte gaudémus; ita piæ devotiónis erudiámur afféctu.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Deus meus.

Psalmus 58(2-11) [1]

58:2 Éripe me de inimícis meis, Deus meus: * et ab insurgéntibus in me líbera me.

58:3 Éripe me de operántibus iniquitátem: * et de viris sánguinum salva me.

58:4 Quia ecce cepérunt ánimam meam: * irruérunt in me fortes.

58:5 Neque iníquitas mea, neque peccátum meum, Dómine: * sine iniquitáte cucúrri, et diréxi.

58:6 Exsúrge in occúrsum meum, et vide: * et tu, Dómine, Deus virtútum, Deus Israël,

58:6 Inténde ad visitándas omnes gentes: * non misereáris ómnibus, qui operántur iniquitátem.

58:7 Converténtur ad vésperam: et famem patiéntur ut canes, * et circuíbunt civitátem.

58:8 Ecce, loquéntur in ore suo, et gládius in lábiis eórum: * quóniam quis audívit?

58:9 Et tu, Dómine, deridébis eos: * ad níhilum dedúces omnes gentes.

58:10 Fortitúdinem meam ad te custódiam, quia, Deus, suscéptor meus es: * Deus meus, misericórdia ejus prævéniet me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 58(12-18) [2]

58:12 Deus osténdet mihi super inimícos meos, ne occídas eos: * nequándo obliviscántur pópuli mei.

58:12 Dispérge illos in virtúte tua: * et depóne eos, protéctor meus, Dómine:

58:13 Delíctum oris eórum, sermónem labiórum ipsórum: * et comprehendántur in supérbia sua.

58:13 Et de exsecratióne et mendácio annuntiabúntur in consummatióne: * in ira consummatiónis, et non erunt.

58:14 Et scient quia Deus dominábitur Jacob: * et fínium terræ.

58:15 Converténtur ad vésperam: et famem patiéntur ut canes, * et circuíbunt civitátem.

58:16 Ipsi dispergéntur ad manducándum: * si vero non fúerint saturáti, et murmurábunt.

58:17 Ego autem cantábo fortitúdinem tuam: * et exsultábo mane misericórdiam tuam.

58:17 Quia factus es suscéptor meus, * et refúgium meum, in die tribulatiónis meæ.

58:18 Adjútor meus, tibi psallam, quia, Deus, suscéptor meus es: * Deus meus, misericórdia mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 59 [3]

59:3 Deus, repulísti nos, et destruxísti nos: * irátus es, et misértus es nobis.

59:4 Commovísti terram, et conturbásti eam: * sana contritiónes ejus, quia commóta est.

59:5 Ostendísti pópulo tuo dura: * potásti nos vino compunctiónis.

59:6 Dedísti metuéntibus te significatiónem: * ut fúgiant a fácie arcus:

59:7 Ut liberéntur dilécti tui: * salvum fac déxtera tua, et exáudi me.

59:8 Deus locútus est in sancto suo: * lætábor, et partíbor Síchimam: et convállem tabernaculórum metíbor.

59:9 Meus est Gálaad, et meus est Manásses: * et Éphraim fortitúdo cápitis mei.

59:9 Juda rex meus: * Moab olla spei meæ.

59:10 In Idumǽam exténdam calceaméntum meum: * mihi alienígenæ súbditi sunt.

59:11 Quis dedúcet me in civitátem munítam? * quis dedúcet me usque in Idumǽam?

59:12 Nonne tu, Deus, qui repulísti nos? * et non egrediéris, Deus, in virtútibus nostris?

59:13 Da nobis auxílium de tribulatióne: * quia vana salus hóminis.

59:14 In Deo faciémus virtútem: * et ipse ad níhilum dedúcet tribulántes nos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus meus misericórdia tua prævéniet me.

Capitulum Responsorium Versus {ex Commune aut Festo}

Sap 4:1

O quam pulchra est casta generátio cum claritáte! Immortális est enim memória illíus, quóniam apud Deum nota est, et apud hómines.

℟. Deo grátias.

℟.br. Elégit eam Deus, * Et præelégit eam.

℟. Elégit eam Deus, * Et præelégit eam.

℣. In tabernáculo suo habitáre facit eam.

℟. Et præelégit eam.

℣. Glória Patri, et Fílio, * et Spirítui Sancto.

℟. Elégit eam Deus, * Et præelégit eam.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi nos, Deus, salutáris noster: ut sicut de beátæ Marthæ Vírginis tuæ festivitáte gaudémus; ita piæ devotiónis erudiámur afféctu.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Beáti omnes. ‡

Psalmus 127 [1]

127:1 Beáti, omnes, ‡ qui timent Dóminum, * qui ámbulant in viis ejus.

127:2 Labóres mánuum tuárum quia manducábis: * beátus es, et bene tibi erit.

127:3 Uxor tua sicut vitis abúndans, * in latéribus domus tuæ.

127:3 Fílii tui sicut novéllæ olivárum, * in circúitu mensæ tuæ.

127:4 Ecce, sic benedicétur homo, * qui timet Dóminum.

127:5 Benedícat tibi Dóminus ex Sion: * et vídeas bona Jerúsalem ómnibus diébus vitæ tuæ.

127:6 Et vídeas fílios filiórum tuórum, * pacem super Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti omnes qui timent Dóminum.

Ant. Confundántur omnes.

Psalmus 128 [2]

128:1 Sæpe expugnavérunt me a juventúte mea, * dicat nunc Israël.

128:2 Sæpe expugnavérunt me a juventúte mea: * étenim non potuérunt mihi.

128:3 Supra dorsum meum fabricavérunt peccatóres: * prolongavérunt iniquitátem suam.

128:4 Dóminus justus concídit cervíces peccatórum: * confundántur et convertántur retrórsum omnes, qui odérunt Sion.

128:6 Fiant sicut fænum tectórum: * quod priúsquam evellátur, exáruit:

128:7 De quo non implévit manum suam qui metit, * et sinum suum qui manípulos cólligit.

128:8 Et non dixérunt qui præteríbant: Benedíctio Dómini super vos: * benedíximus vobis in nómine Dómini.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confundántur omnes qui odérunt Sion.

Ant. De profúndis. ‡

Psalmus 129 [3]

129:1 De profúndis ‡ clamávi ad te, Dómine: * Dómine, exáudi vocem meam:

129:2 Fiant aures tuæ intendéntes, * in vocem deprecatiónis meæ.

129:3 Si iniquitátes observáveris, Dómine: * Dómine, quis sustinébit?

129:4 Quia apud te propitiátio est: * et propter legem tuam sustínui te, Dómine.

129:5 Sustínuit ánima mea in verbo ejus: * sperávit ánima mea in Dómino.

129:6 A custódia matutína usque ad noctem: * speret Israël in Dómino.

129:7 Quia apud Dóminum misericórdia: * et copiósa apud eum redémptio.

129:8 Et ipse rédimet Israël, * ex ómnibus iniquitátibus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. De profúndis clamávi ad te, Dómine.

Ant. Dómine. ‡

Psalmus 130 [4]

130:1 Dómine, ‡ non est exaltátum cor meum: * neque eláti sunt óculi mei.

130:1 Neque ambulávi in magnis: * neque in mirabílibus super me.

130:2 Si non humíliter sentiébam: * sed exaltávi ánimam meam:

130:2 Sicut ablactátus est super matre sua, * ita retribútio in ánima mea.

130:3 Speret Israël in Dómino, * ex hoc nunc et usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, non est exaltátum cor meum.

Ant. Elégit Dóminus.

Psalmus 131 [5]

131:1 Meménto, Dómine, David, * et omnis mansuetúdinis ejus:

131:2 Sicut jurávit Dómino, * votum vovit Deo Jacob:

131:3 Si introíero in tabernáculum domus meæ, * si ascéndero in lectum strati mei:

131:4 Si dédero somnum óculis meis, * et pálpebris meis dormitatiónem:

131:5 Et réquiem tempóribus meis: donec invéniam locum Dómino, * tabernáculum Deo Jacob.

131:6 Ecce, audívimus eam in Éphrata: * invénimus eam in campis silvæ.

131:7 Introíbimus in tabernáculum ejus: * adorábimus in loco, ubi stetérunt pedes ejus.

131:8 Surge, Dómine, in réquiem tuam, * tu et arca sanctificatiónis tuæ.

131:9 Sacerdótes tui induántur justítiam: * et sancti tui exsúltent.

131:10 Propter David, servum tuum, * non avértas fáciem Christi tui.

131:11 Jurávit Dóminus David veritátem, et non frustrábitur eam: * De fructu ventris tui ponam super sedem tuam.

131:12 Si custodíerint fílii tui testaméntum meum, * et testimónia mea hæc, quæ docébo eos:

131:12 Et fílii eórum usque in sǽculum, * sedébunt super sedem tuam.

131:13 Quóniam elégit Dóminus Sion: * elégit eam in habitatiónem sibi.

131:14 Hæc réquies mea in sǽculum sǽculi: * hic habitábo quóniam elégi eam.

131:15 Víduam ejus benedícens benedícam: * páuperes ejus saturábo pánibus.

131:16 Sacerdótes ejus índuam salutári: * et sancti ejus exsultatióne exsultábunt.

131:17 Illuc prodúcam cornu David, * parávi lucérnam Christo meo.

131:18 Inimícos ejus índuam confusióne: * super ipsum autem efflorébit sanctificátio mea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Elégit Dóminus Sion in habitatiónem sibi.

Capitulum Hymnus Versus {ex Commune aut Festo}

2 Cor 10:17-18

Fratres: Qui gloriátur, in Dómino gloriétur. Non enim qui seípsum comméndat, ille probátus est; sed quem Deus comméndat.

℟. Deo grátias.

Hymnus

Jesu, coróna Vírginum,

Quem Mater illa cóncipit

Quæ sola Virgo párturit,

Hæc vota clemens áccipe:

Qui pergis inter lília

Septus choréis Vírginum,

Sponsus decórus glória

Sponsísque reddens prǽmia.

Quocúmque tendis, Vírgines

Sequúntur, atque láudibus

Post te canéntes cúrsitant,

Hymnósque dulces pérsonant;

Te deprecámur súpplices,

Nostris ut addas sénsibus

Nescíre prorsus ómnia

Corruptiónis vúlnera.

Virtus, honor, laus, glória

Deo Patri cum Fílio,

Sancto simul Paráclito,

In sæculórum sǽcula.

Amen.

℣. Diffúsa est grátia in lábiis tuis.

℟. Proptérea benedíxit te Deus in ætérnum.

Canticum: Magnificat {Antiphona ex Proprio Sanctorum}

Ant. Veni, Sponsa Christi.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veni, Sponsa Christi, áccipe corónam, quam tibi Dóminus præparávit in ætérnum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Exáudi nos, Deus, salutáris noster: ut sicut de beátæ Marthæ Vírginis tuæ festivitáte gaudémus; ita piæ devotiónis erudiámur afféctu.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Abdon et Sennen Martyrum

Ant. Istórum est enim regnum cælórum qui contempsérunt vitam mundi, et pervenérunt ad prǽmia regni, et lavérunt stolas suas in sánguine Agni.

℣. Lætámini in Dómino, et exsultáte justi.

℟. Et gloriámini omnes recti corde.

Orémus.

Deus, qui sanctis tuis Abdon et Sennen ad hanc glóriam veniéndi copiósum munus grátiæ contulísti: da fámulis tuis suórum véniam peccatórum; ut, Sanctórum tuórum intercedéntibus méritis, ab ómnibus mereántur adversitátibus liberári.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Immíttet Ángelus Dómini.

Psalmus 33(2-11) [1]

33:2 Benedícam Dóminum in omni témpore: * semper laus ejus in ore meo.

33:3 In Dómino laudábitur ánima mea: * áudiant mansuéti, et læténtur.

33:4 Magnificáte Dóminum mecum: * et exaltémus nomen ejus in idípsum.

33:5 Exquisívi Dóminum, et exaudívit me: * et ex ómnibus tribulatiónibus meis erípuit me.

33:6 Accédite ad eum, et illuminámini: * et fácies vestræ non confundéntur.

33:7 Iste pauper clamávit, et Dóminus exaudívit eum: * et de ómnibus tribulatiónibus ejus salvávit eum.

33:8 Immíttet Ángelus Dómini in circúitu timéntium eum: * et erípiet eos.

33:9 Gustáte, et vidéte quóniam suávis est Dóminus: * beátus vir, qui sperat in eo.

33:10 Timéte Dóminum, omnes sancti ejus: * quóniam non est inópia timéntibus eum.

33:11 Dívites eguérunt et esuriérunt: * inquiréntes autem Dóminum non minuéntur omni bono.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 33(12-23) [2]

33:12 Veníte, fílii, audíte me: * timórem Dómini docébo vos.

33:13 Quis est homo qui vult vitam: * díligit dies vidére bonos?

33:14 Próhibe linguam tuam a malo: * et lábia tua ne loquántur dolum.

33:15 Divérte a malo, et fac bonum: * inquíre pacem, et perséquere eam.

33:16 Óculi Dómini super justos: * et aures ejus in preces eórum.

33:17 Vultus autem Dómini super faciéntes mala: * ut perdat de terra memóriam eórum.

33:18 Clamavérunt justi, et Dóminus exaudívit eos: * et ex ómnibus tribulatiónibus eórum liberávit eos.

33:19 Juxta est Dóminus iis, qui tribuláto sunt corde: * et húmiles spíritu salvábit.

33:20 Multæ tribulatiónes justórum: * et de ómnibus his liberábit eos Dóminus.

33:21 Custódit Dóminus ómnia ossa eórum: * unum ex his non conterétur.

33:22 Mors peccatórum péssima: * et qui odérunt justum, delínquent.

33:23 Rédimet Dóminus ánimas servórum suórum: * et non delínquent omnes qui sperant in eo.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 60 [3]

60:2 Exáudi, Deus, deprecatiónem meam: * inténde oratióni meæ.

60:3 A fínibus terræ ad te clamávi: * dum anxiarétur cor meum, in petra exaltásti me.

60:4 Deduxísti me, quia factus es spes mea: * turris fortitúdinis a fácie inimíci.

60:5 Inhabitábo in tabernáculo tuo in sǽcula: * prótegar in velaménto alárum tuárum.

60:6 Quóniam tu, Deus meus, exaudísti oratiónem meam: * dedísti hereditátem timéntibus nomen tuum.

60:7 Dies super dies regis adícies: * annos ejus usque in diem generatiónis et generatiónis.

60:8 Pérmanet in ætérnum in conspéctu Dei: * misericórdiam et veritátem ejus quis requíret?

60:9 Sic psalmum dicam nómini tuo in sǽculum sǽculi: * ut reddam vota mea de die in diem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Immíttet Ángelus Dómini in circúitu timéntium eum: et erípiet eos.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Benedíctus es, Dómine, Deus patrum nostrórum.

℟. Et laudábilis et gloriósus in sǽcula.

℣. Benedicámus Patrem et Fílium cum Sancto Spíritu.

℟. Laudémus, et superexaltémus eum in sǽcula.

℣. Benedíctus es, Dómine, in firmaménto cæli.

℟. Et laudábilis, et gloriósus, et superexaltátus in sǽcula.

℣. Benedícat et custódiat nos omnípotens et miséricors Dóminus.

℟. Amen.

℣. Dignáre, Dómine, nocte ista.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Abdon et Sennen Martyrum
Simplex
Tempora: Feria quinta infra Hebdomadam IX post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Mártyrum Dóminum, * Veníte, adorémus.

Ant. Regem Mártyrum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Mártyrum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Mártyrum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Mártyrum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Mártyrum Dóminum, * Veníte, adorémus.

Hymnus {ex Commune aut Festo}

Christo profúsum sánguinem,

Et Mártyrum victórias,

Dignámque cælo láuream

Lætis sequámur vócibus.

Terróre victo sǽculi,

Pœnísque spretis córporis,

Mortis sacræ compéndio

Vitam beátam póssident.

Tradúntur igni Mártyres,

Et bestiárum déntibus;

Armáta sævit úngulis

Tortóris insáni manus.

Nudáta pendent víscera,

Sanguis sacrátus fúnditur;

Sed pérmanent immóbiles,

Vitæ perénnis grátia.

Te nunc, Redémptor, quǽsumus,

Ut mártyrum consórtio

Jungas precántes sérvulos

In sempitérna sǽcula.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. In Deo salutáre meum.

Psalmus 61 [1]

61:2 Nonne Deo subjécta erit ánima mea? * ab ipso enim salutáre meum.

61:3 Nam et ipse Deus meus, et salutáris meus: * suscéptor meus, non movébor ámplius.

61:4 Quoúsque irrúitis in hóminem? * interfícitis univérsi vos: tamquam paríeti inclináto et macériæ depúlsæ?

61:5 Verúmtamen prétium meum cogitavérunt repéllere, cucúrri in siti: * ore suo benedicébant, et corde suo maledicébant.

61:6 Verúmtamen Deo subjécta esto, ánima mea: * quóniam ab ipso patiéntia mea.

61:7 Quia ipse Deus meus, et salvátor meus: * adjútor meus, non emigrábo.

61:8 In Deo salutáre meum, et glória mea: * Deus auxílii mei, et spes mea in Deo est.

61:9 Speráte in eo omnis congregátio pópuli, effúndite coram illo corda vestra: * Deus adjútor noster in ætérnum.

61:10 Verúmtamen vani fílii hóminum, mendáces fílii hóminum in statéris: * ut decípiant ipsi de vanitáte in idípsum.

61:11 Nolíte speráre in iniquitáte, et rapínas nolíte concupíscere: * divítiæ si áffluant, nolíte cor appónere.

61:12 Semel locútus est Deus, duo hæc audívi, quia potéstas Dei est, et tibi, Dómine, misericórdia: * quia tu reddes unicuíque juxta ópera sua.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Deo salutáre meum et glória mea: et spes mea in Deo est.

Ant. Vidéte ópera Dómini.

Psalmus 65(1-12) [2]

65:1 Jubiláte Deo, omnis terra, psalmum dícite nómini ejus: * date glóriam laudi ejus.

65:3 Dícite Deo: Quam terribília sunt ópera tua, Dómine! * in multitúdine virtútis tuæ mentiéntur tibi inimíci tui.

65:4 Omnis terra adóret te, et psallat tibi: * psalmum dicat nómini tuo.

65:5 Veníte, et vidéte ópera Dei: * terríbilis in consíliis super fílios hóminum.

65:6 Qui convértit mare in áridam, in flúmine pertransíbunt pede: * ibi lætábimur in ipso.

65:7 Qui dominátur in virtúte sua in ætérnum, óculi ejus super gentes respíciunt: * qui exásperant non exalténtur in semetípsis.

65:8 Benedícite, gentes, Deum nostrum: * et audítam fácite vocem laudis ejus,

65:9 Qui pósuit ánimam meam ad vitam: * et non dedit in commotiónem pedes meos.

65:10 Quóniam probásti nos, Deus: * igne nos examinásti, sicut examinátur argéntum.

65:11 Induxísti nos in láqueum, posuísti tribulatiónes in dorso nostro: * imposuísti hómines super cápita nostra.

65:12 Transívimus per ignem et aquam: * et eduxísti nos in refrigérium.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vidéte ópera Dómini, et audítam fácite vocem laudis ejus.

Ant. Audíte, omnes.

Psalmus 65(13-20) [3]

65:13 Introíbo in domum tuam in holocáustis: * reddam tibi vota mea, quæ distinxérunt lábia mea.

65:14 Et locútum est os meum, * in tribulatióne mea.

65:15 Holocáusta medulláta ófferam tibi cum incénso aríetum: * ófferam tibi boves cum hircis.

65:16 Veníte, audíte, et narrábo, omnes, qui timétis Deum: * quanta fecit ánimæ meæ.

65:17 Ad ipsum ore meo clamávi, * et exaltávi sub lingua mea.

65:18 Iniquitátem si aspéxi in corde meo, * non exáudiet Dóminus.

65:19 Proptérea exaudívit Deus, * et atténdit voci deprecatiónis meæ.

65:20 Benedíctus Deus, * qui non amóvit oratiónem meam, et misericórdiam suam a me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Audíte, omnes qui timétis Deum, quanta fecit ánimæ meæ.

Ant. Exsúrgat Deus. ‡

Psalmus 67(2-11) [4]

67:2 Exsúrgat Deus, ‡ et dissipéntur inimíci ejus, * et fúgiant qui odérunt eum, a fácie ejus.

67:3 Sicut déficit fumus, defíciant: * sicut fluit cera a fácie ignis, sic péreant peccatóres a fácie Dei.

67:4 Et justi epuléntur, et exsúltent in conspéctu Dei: * et delecténtur in lætítia.

67:5 Cantáte Deo, psalmum dícite nómini ejus: * iter fácite ei, qui ascéndit super occásum: (fit reverentia) Dóminus nomen illi.

67:5 Exsultáte in conspéctu ejus: * turbabúntur a fácie ejus, patris orphanórum et júdicis viduárum.

67:6 Deus in loco sancto suo: * Deus, qui inhabitáre facit uníus moris in domo:

67:7 Qui edúcit vinctos in fortitúdine, * simíliter eos qui exásperant, qui hábitant in sepúlcris.

67:8 Deus, cum egrederéris in conspéctu pópuli tui, * cum pertransíres in desérto:

67:9 Terra mota est, étenim cæli distillavérunt a fácie Dei Sínai, * a fácie Dei Israël.

67:10 Plúviam voluntáriam segregábis, Deus, hereditáti tuæ: * et infirmáta est, tu vero perfecísti eam.

67:11 Animália tua habitábunt in ea: * parásti in dulcédine tua páuperi, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exsúrgat Deus, et dissipéntur inimíci ejus.

Ant. Deus noster.

Psalmus 67(12-24) [5]

67:12 Dóminus dabit verbum evangelizántibus, * virtúte multa.

67:13 Rex virtútum dilécti, dilécti: * et speciéi domus divídere spólia.

67:14 Si dormiátis inter médios cleros, pennæ colúmbæ deargentátæ, * et posterióra dorsi ejus in pallóre auri.

67:15 Dum discérnit cæléstis reges super eam, nive dealbabúntur in Selmon: * mons Dei, mons pinguis.

67:16 Mons coagulátus, mons pinguis: * ut quid suspicámini montes coagulátos?

67:17 Mons, in quo beneplácitum est Deo habitáre in eo: * étenim Dóminus habitábit in finem.

67:18 Currus Dei decem míllibus múltiplex, míllia lætántium: * Dóminus in eis in Sina in sancto.

67:19 Ascendísti in altum, cepísti captivitátem: * accepísti dona in homínibus.

67:19 Étenim non credéntes, * inhabitáre Dóminum Deum.

67:20 Benedíctus Dóminus die quotídie: * prósperum iter fáciet nobis Deus salutárium nostrórum.

67:21 Deus noster, Deus salvos faciéndi: * et Dómini Dómini éxitus mortis.

67:22 Verúmtamen Deus confrínget cápita inimicórum suórum: * vérticem capílli perambulántium in delíctis suis.

67:23 Dixit Dóminus: Ex Basan convértam, * convértam in profúndum maris:

67:24 Ut intingátur pes tuus in sánguine: * lingua canum tuórum ex inimícis, ab ipso.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus noster, Deus salvos faciéndi: et Dómini sunt éxitus mortis.

Ant. In ecclésiis.

Psalmus 67(25-36) [6]

67:25 Vidérunt ingréssus tuos, Deus: * ingréssus Dei mei: regis mei qui est in sancto.

67:26 Prævenérunt príncipes conjúncti psalléntibus: * in médio juvenculárum tympanistriárum.

67:27 In ecclésiis benedícite Deo Dómino, * de fóntibus Israël.

67:28 Ibi Bénjamin adolescéntulus: * in mentis excéssu.

67:28 Príncipes Juda, duces eórum: * príncipes Zábulon, príncipes Néphtali.

67:29 Manda, Deus, virtúti tuæ: * confírma hoc, Deus, quod operátus es in nobis.

67:30 A templo tuo in Jerúsalem, * tibi ófferent reges múnera.

67:31 Íncrepa feras arúndinis, congregátio taurórum in vaccis populórum: * ut exclúdant eos, qui probáti sunt argénto.

67:31 Díssipa gentes, quæ bella volunt: vénient legáti ex Ægýpto: * Æthiópia prævéniet manus ejus Deo.

67:33 Regna terræ, cantáte Deo: * psállite Dómino.

67:33 Psállite Deo, qui ascéndit super cælum cæli, * ad Oriéntem.

67:34 Ecce dabit voci suæ vocem virtútis, date glóriam Deo super Israël, * magnificéntia ejus, et virtus ejus in núbibus.

67:36 Mirábilis Deus in sanctis suis, Deus Israël ipse dabit virtútem, et fortitúdinem plebi suæ, * benedíctus Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In ecclésiis benedícite Dómino Deo.

Ant. Salvum me fac. ‡

Psalmus 68(2-13) [7]

68:2 Salvum me fac, ‡ Deus: * quóniam intravérunt aquæ usque ad ánimam meam.

68:3 Infíxus sum in limo profúndi: * et non est substántia.

68:3 Veni in altitúdinem maris: * et tempéstas demérsit me.

68:4 Laborávi clamans, raucæ factæ sunt fauces meæ: * defecérunt óculi mei, dum spero in Deum meum.

68:5 Multiplicáti sunt super capíllos cápitis mei, * qui odérunt me gratis.

68:5 Confortáti sunt qui persecúti sunt me inimíci mei injúste: * quæ non rápui, tunc exsolvébam.

68:6 Deus, tu scis insipiéntiam meam: * et delícta mea a te non sunt abscóndita.

68:7 Non erubéscant in me qui exspéctant te, Dómine, * Dómine virtútum.

68:7 Non confundántur super me * qui quærunt te, Deus Israël.

68:8 Quóniam propter te sustínui oppróbrium: * opéruit confúsio fáciem meam.

68:9 Extráneus factus sum frátribus meis, * et peregrínus fíliis matris meæ.

68:10 Quóniam zelus domus tuæ comédit me: * et oppróbria exprobrántium tibi cecidérunt super me.

68:11 Et opérui in jejúnio ánimam meam: * et factum est in oppróbrium mihi.

68:12 Et pósui vestiméntum meum cilícium: * et factus sum illis in parábolam.

68:13 Advérsum me loquebántur, qui sedébant in porta: * et in me psallébant qui bibébant vinum.

68:13 Ego vero oratiónem meam ad te, Dómine: * tempus benepláciti, Deus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salvum me fac, Deus, quóniam intravérunt aquæ usque ad ánimam meam.

Ant. Propter inimícos meos.

Psalmus 68(14-29) [8]

68:14 In multitúdine misericórdiæ tuæ exáudi me, * in veritáte salútis tuæ:

68:15 Éripe me de luto, ut non infígar: * líbera me ab iis, qui odérunt me, et de profúndis aquárum.

68:16 Non me demérgat tempéstas aquæ, neque absórbeat me profúndum: * neque úrgeat super me púteus os suum.

68:17 Exáudi me, Dómine, quóniam benígna est misericórdia tua: * secúndum multitúdinem miseratiónum tuárum réspice in me.

68:18 Et ne avértas fáciem tuam a púero tuo: * quóniam tríbulor, velóciter exáudi me.

68:19 Inténde ánimæ meæ, et líbera eam: * propter inimícos meos éripe me.

68:20 Tu scis impropérium meum, et confusiónem meam, * et reveréntiam meam.

68:21 In conspéctu tuo sunt omnes qui tríbulant me: * impropérium exspectávit cor meum, et misériam.

68:21 Et sustínui qui simul contristarétur, et non fuit: * et qui consolarétur, et non invéni.

68:22 Et dedérunt in escam meam fel: * et in siti mea potavérunt me acéto.

68:23 Fiat mensa eórum coram ipsis in láqueum, * et in retributiónes, et in scándalum.

68:24 Obscuréntur óculi eórum ne vídeant: * et dorsum eórum semper incúrva.

68:25 Effúnde super eos iram tuam: * et furor iræ tuæ comprehéndat eos.

68:26 Fiat habitátio eórum desérta: * et in tabernáculis eórum non sit qui inhábitet.

68:27 Quóniam quem tu percussísti, persecúti sunt: * et super dolórem vúlnerum meórum addidérunt.

68:28 Appóne iniquitátem super iniquitátem eórum: * et non intrent in justítiam tuam.

68:29 Deleántur de libro vivéntium: * et cum justis non scribántur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Propter inimícos meos éripe me, Dómine.

Ant. Quǽrite Dóminum.

Psalmus 68(30-37) [9]

68:30 Ego sum pauper et dolens: * salus tua, Deus, suscépit me.

68:31 Laudábo nomen Dei cum cántico: * et magnificábo eum in laude:

68:32 Et placébit Deo super vítulum novéllum: * córnua producéntem et úngulas.

68:33 Vídeant páuperes et læténtur: * quǽrite Deum, et vivet ánima vestra.

68:34 Quóniam exaudívit páuperes Dóminus: * et vinctos suos non despéxit.

68:35 Laudent illum cæli et terra, * mare et ómnia reptília in eis.

68:36 Quóniam Deus salvam fáciet Sion: * et ædificabúntur civitátes Juda.

68:36 Et inhabitábunt ibi, * et hereditáte acquírent eam.

68:37 Et semen servórum ejus possidébit eam: * et qui díligunt nomen ejus, habitábunt in ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quǽrite Dóminum, et vivet ánima vestra.

℣. Laudábo nomen Dei cum cántico.

℟. Et magnificábo eum in laude.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Ille nos benedícat, qui sine fine vivit et regnat.

℟. Amen.

Lectio 1

De libro quarto Regum

4 Reg 6:24-27

24 Congregávit Bénadad rex Sýriæ univérsum exércitum suum et ascéndit et obsidébat Samaríam.

25 Factáque est fames magna in Samaría, et támdiu obséssa est, donec venumdarétur caput ásini octogínta argénteis, et quarta pars cabi stércoris columbárum quinque argénteis.

26 Cumque rex Israël transíret per murum, múlier quædam exclamávit ad eum, dicens: Salva me, dómine mi rex.

27 Qui ait: Non te salvat Dóminus, unde te possum salváre? de área, vel de torculári?

℣. Tu autem, Dómine, miserére nobis.

℟. Deo grátias.

℟. Præparáte corda vestra Dómino, et servíte illi soli:

* Et liberábit vos de mánibus inimicórum vestrórum.

℣. Convertímini ad eum in toto corde vestro, et auférte deos aliénos de médio vestri.

℟. Et liberábit vos de mánibus inimicórum vestrórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 2

4 Reg 6:27-32

27 Dixítque ad eam rex: Quid tibi vis? Quæ respóndit:

28 Múlier ista dixit mihi: Da fílium tuum ut comedámus eum hódie, et fílium meum comedémus cras.

29 Cóximus ergo fílium meum, et comédimus; dixíque ei die áltera: Da fílium tuum, ut comedámus eum; quæ abscóndit fílium suum.

30 Quod cum audísset rex, scidit vestiménta sua, et transíbat per murum; vidítque omnis pópulus cilícium, quo vestítus erat ad carnem intrínsecus.

31 Et ait rex: Hæc mihi fáciat Deus et hæc addat, si stéterit caput Eliséi fílii Saphat super ipsum hódie.

32 Eliséus autem sedébat in domo sua, et senes sedébant cum eo.

℣. Tu autem, Dómine, miserére nobis.

℟. Deo grátias.

℟. Deus ómnium exaudítor est: ipse misit Angelum suum, et tulit me de óvibus patris mei:

* Et unxit me unctióne misericórdiæ suæ.

℣. Dóminus, qui erípuit me de ore leónis, et de manu béstiæ liberávit me.

℟. Et unxit me unctióne misericórdiæ suæ.

℣. Glória Patri, et Fílio, * et Spirítui Sancto.

℟. Et unxit me unctióne misericórdiæ suæ.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 3

Abdon et Sennen Persæ, Decio imperatóre, accusáti quod córpora Christianórum, quæ inhumáta projiciebántur, in suo prædio sepelissent, jussu imperatóris comprehendúntur, et diis jubéntur sacrificare. Quod cum fácere neglígerent, et Jesum Christum Deum constantíssime prædicarent, tráditos in arctam custódiam, Romam póstea rédiens Decius vinctos duxit in triumpho. Qui cum in Urbe ad simulacra attracti essent, ea detestáti conspuérunt. Quam ob rem ursis ac leónibus objecti sunt; quos feræ non audébant attingere. Demum, gládiis trucidati, colligátis pédibus tracti sunt ante solis simulacrum. Quorum corpora, clam inde asportata, Quirínus diaconus sepelívit in suis ædibus.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctis tuis Abdon et Sennen ad hanc glóriam veniéndi copiósum munus grátiæ contulísti: da fámulis tuis suórum véniam peccatórum; ut, Sanctórum tuórum intercedéntibus méritis, ab ómnibus mereántur adversitátibus liberári.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Jubiláte.

Psalmus 97 [1]

97:1 Cantáte Dómino cánticum novum: * quia mirabília fecit.

97:1 Salvávit sibi déxtera ejus: * et brácchium sanctum ejus.

97:2 Notum fecit Dóminus salutáre suum: * in conspéctu géntium revelávit justítiam suam.

97:3 Recordátus est misericórdiæ suæ, * et veritátis suæ dómui Israël.

97:3 Vidérunt omnes términi terræ * salutáre Dei nostri.

97:4 Jubiláte Deo, omnis terra: * cantáte, et exsultáte, et psállite.

97:5 Psállite Dómino in cíthara, in cíthara et voce psalmi: * in tubis ductílibus, et voce tubæ córneæ.

97:6 Jubiláte in conspéctu regis Dómini: * moveátur mare, et plenitúdo ejus: orbis terrárum, et qui hábitant in eo.

97:8 Flúmina plaudent manu, simul montes exsultábunt a conspéctu Dómini: * quóniam venit judicáre terram.

97:9 Judicábit orbem terrárum in justítia, * et pópulos in æquitáte.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jubiláte in conspéctu regis Dómini.

Ant. Dómine. ‡

Psalmus 89 [2]

89:1 Dómine, ‡ refúgium factus es nobis: * a generatióne in generatiónem.

89:2 Priúsquam montes fíerent, aut formarétur terra et orbis: * a sǽculo et usque in sǽculum tu es, Deus.

89:3 Ne avértas hóminem in humilitátem: * et dixísti: Convertímini, fílii hóminum.

89:4 Quóniam mille anni ante óculos tuos, * tamquam dies hestérna, quæ prætériit,

89:5 Et custódia in nocte, * quæ pro níhilo habéntur, eórum anni erunt.

89:6 Mane sicut herba tránseat, mane flóreat, et tránseat: * véspere décidat, indúret et aréscat.

89:7 Quia defécimus in ira tua, * et in furóre tuo turbáti sumus.

89:8 Posuísti iniquitátes nostras in conspéctu tuo: * sǽculum nostrum in illuminatióne vultus tui.

89:9 Quóniam omnes dies nostri defecérunt: * et in ira tua defécimus.

89:9 Anni nostri sicut aránea meditabúntur: * dies annórum nostrórum in ipsis, septuagínta anni.

89:10 Si autem in potentátibus, octogínta anni: * et ámplius eórum, labor et dolor.

89:10 Quóniam supervénit mansuetúdo: * et corripiémur.

89:11 Quis novit potestátem iræ tuæ: * et præ timóre tuo iram tuam dinumeráre?

89:12 Déxteram tuam sic notam fac: * et erudítos corde in sapiéntia.

89:13 Convértere, Dómine, úsquequo? * et deprecábilis esto super servos tuos.

89:14 Repléti sumus mane misericórdia tua: * et exsultávimus, et delectáti sumus ómnibus diébus nostris.

89:15 Lætáti sumus pro diébus, quibus nos humiliásti: * annis, quibus vídimus mala.

89:16 Réspice in servos tuos, et in ópera tua: * et dírige fílios eórum.

89:17 Et sit splendor Dómini, Dei nostri, super nos, et ópera mánuum nostrárum dírige super nos: * et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, refúgium factus es nobis.

Ant. Dómine.

Psalmus 35 [3]

35:2 Dixit injústus ut delínquat in semetípso: * non est timor Dei ante óculos ejus.

35:3 Quóniam dolóse egit in conspéctu ejus: * ut inveniátur iníquitas ejus ad ódium.

35:4 Verba oris ejus iníquitas, et dolus: * nóluit intellégere ut bene ágeret.

35:5 Iniquitátem meditátus est in cubíli suo: * ástitit omni viæ non bonæ, malítiam autem non odívit.

35:6 Dómine, in cælo misericórdia tua: * et véritas tua usque ad nubes.

35:7 Justítia tua sicut montes Dei: * judícia tua abýssus multa.

35:7 Hómines, et juménta salvábis, Dómine: * quemádmodum multiplicásti misericórdiam tuam, Deus.

35:8 Fílii autem hóminum, * in tégmine alárum tuárum sperábunt.

35:9 Inebriabúntur ab ubertáte domus tuæ: * et torrénte voluptátis tuæ potábis eos.

35:10 Quóniam apud te est fons vitæ: * et in lúmine tuo vidébimus lumen.

35:11 Præténde misericórdiam tuam sciéntibus te, * et justítiam tuam his, qui recto sunt corde.

35:12 Non véniat mihi pes supérbiæ: * et manus peccatóris non móveat me.

35:13 Ibi cecidérunt qui operántur iniquitátem: * expúlsi sunt, nec potuérunt stare.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dómine, in cælo misericórdia tua.

Ant. Pópulus meus.

Canticum Jeremiæ [4]

Jer 31:10-18

31:10 Audíte verbum Dómini, gentes, * et annuntiáte in ínsulis, quæ procul sunt,

31:11 Et dícite: Qui dispérsit Israël, congregábit eum: * et custódiet eum sicut pastor gregem suum.

31:12 Redémit enim Dóminus Jacob, * et liberávit eum de manu potentióris.

31:13 Et vénient, et laudábunt in monte Sion: * et cónfluent ad bona Dómini,

31:14 Super fruménto, et vino, et óleo, * et fœtu pécorum et armentórum:

31:15 Erítque ánima eórum quasi hortus irríguus, * et ultra non esúrient.

31:16 Tunc lætábitur virgo in choro, * júvenes et senes simul:

31:17 Et convértam luctum eórum in gáudium, * et consolábor eos, et lætificábo a dolóre suo.

31:18 Et inebriábo ánimam sacerdótum pinguédine: * et pópulus meus bonis meis adimplébitur.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Pópulus meus, ait Dóminus, bonis meis adimplébitur.

Ant. Deo nostro.

Psalmus 146 [5]

146:1 Laudáte Dóminum quóniam bonus est psalmus: * Deo nostro sit jucúnda, decóraque laudátio.

146:2 Ædíficans Jerúsalem Dóminus: * dispersiónes Israélis congregábit.

146:3 Qui sanat contrítos corde: * et álligat contritiónes eórum.

146:4 Qui númerat multitúdinem stellárum: * et ómnibus eis nómina vocat.

146:5 Magnus Dóminus noster, et magna virtus ejus: * et sapiéntiæ ejus non est númerus.

146:6 Suscípiens mansuétos Dóminus: * humílians autem peccatóres usque ad terram.

146:7 Præcínite Dómino in confessióne: * psállite Deo nostro in cíthara.

146:8 Qui óperit cælum núbibus: * et parat terræ plúviam.

146:8 Qui prodúcit in móntibus fænum: * et herbam servitúti hóminum.

146:9 Qui dat juméntis escam ipsórum: * et pullis corvórum invocántibus eum.

146:10 Non in fortitúdine equi voluntátem habébit: * nec in tíbiis viri beneplácitum erit ei.

146:11 Beneplácitum est Dómino super timéntes eum: * et in eis, qui sperant super misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deo nostro jucúnda sit laudátio.

Capitulum Hymnus Versus {ex Commune aut Festo}

Sap 3:1-3

Justórum ánimæ in manu Dei sunt, et non tanget illos torméntum mortis. Visi sunt óculis insipiéntium mori: illi autem sunt in pace.

℟. Deo grátias.

Hymnus

Rex glorióse Mártyrum,

Coróna confiténtium,

Qui respuéntes térrea

Perdúcis ad cæléstia:

Aurem benígnam prótinus

Inténde nostris vócibus:

Trophǽa sacra pángimus:

Ignósce quod delíquimus.

Tu vincis inter Mártyres

Parcísque Confessóribus:

Tu vince nostra crímina,

Largítor indulgéntiæ.

Deo Patri sit glória,

Ejúsque soli Fílio,

Cum Spíritu Paráclito,

Nunc, et per omne sǽculum.

Amen.

℣. Exsultábunt Sancti in glória.

℟. Lætabúntur in cubílibus suis.

Canticum: Benedictus {Antiphona ex Proprio Sanctorum}

Ant. Vestri capílli cápitis.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Vestri capílli cápitis omnes numeráti sunt: nolíte timére: multis passéribus melióres estis vos.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctis tuis Abdon et Sennen ad hanc glóriam veniéndi copiósum munus grátiæ contulísti: da fámulis tuis suórum véniam peccatórum; ut, Sanctórum tuórum intercedéntibus méritis, ab ómnibus mereántur adversitátibus liberári.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium {per annum}

Ant. Beáta Dei Génitrix Virgo María, Sanctíque omnes intercédant pro nobis ad Dóminum.

℣. Mirificávit Dóminus Sanctos suos.

℟. Et exaudívit eos clamántes ad se.

Oratio

In hac oratione, ad litteram N. exprimitur nomen Titularis propriæ ecclesiæ, dummodo Titulus non sit Persona divina vel Mysterium Domini, aut de ipso ratione Festi factum non fuerit Officium vel Commemoratio, aut illius nomen non sit in eadem Suffragii Oratione expressum; ac nomina sanctorum Angelorum et sancti Joannis Baptistæ, si Titulares fuerint, præponuntur nomini sancti Joseph. In hisce autem omnibus casibus omittuntur verba atque beáto N.

Orémus.

A cunctis nos, quǽsumus, Dómine, mentis et córporis defénde perículis: et, intercedénte beáta et gloriósa semper Vírgine Dei Genitríce María, cum beáto Joseph, beátis Apóstolis tuis Petro et Paulo, atque beáto N. et ómnibus Sanctis, salútem nobis tríbue benígnus et pacem; ut, destrúctis adversitátibus et erróribus univérsis, Ecclésia tua secúra tibi sérviat libertáte.

Per eúmdem Dóminum nostrum Jesum Christum Fílium tuum, qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. In loco páscuæ.

Psalmus 22 [1]

22:1 Dóminus regit me, et nihil mihi déerit: * in loco páscuæ ibi me collocávit.

22:2 Super aquam refectiónis educávit me: * ánimam meam convértit.

22:3 Dedúxit me super sémitas justítiæ, * propter nomen suum.

22:4 Nam, et si ambulávero in médio umbræ mortis, non timébo mala: * quóniam tu mecum es.

22:4 Virga tua, et báculus tuus: * ipsa me consoláta sunt.

22:5 Parásti in conspéctu meo mensam, * advérsus eos, qui tríbulant me.

22:5 Impinguásti in óleo caput meum: * et calix meus inébrians quam præclárus est!

22:6 Et misericórdia tua subsequétur me * ómnibus diébus vitæ meæ:

22:6 Et ut inhábitem in domo Dómini, * in longitúdinem diérum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(2-8) [2]

71:2 Deus, judícium tuum regi da: * et justítiam tuam fílio regis:

71:2 Judicáre pópulum tuum in justítia, * et páuperes tuos in judício.

71:3 Suscípiant montes pacem pópulo: * et colles justítiam.

71:4 Judicábit páuperes pópuli, et salvos fáciet fílios páuperum: * et humiliábit calumniatórem.

71:5 Et permanébit cum sole, et ante lunam, * in generatióne et generatiónem.

71:6 Descéndet sicut plúvia in vellus: * et sicut stillicídia stillántia super terram.

71:7 Oriétur in diébus ejus justítia, et abundántia pacis: * donec auferátur luna.

71:8 Et dominábitur a mari usque ad mare: * et a flúmine usque ad términos orbis terrárum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 71(9-19) [3]

71:9 Coram illo prócident Æthíopes: * et inimíci ejus terram lingent.

71:10 Reges Tharsis, et ínsulæ múnera ófferent: * reges Árabum et Saba dona addúcent.

71:11 Et adorábunt eum omnes reges terræ: * omnes gentes sérvient ei:

71:12 Quia liberábit páuperem a poténte: * et páuperem, cui non erat adjútor.

71:13 Parcet páuperi et ínopi: * et ánimas páuperum salvas fáciet.

71:14 Ex usúris et iniquitáte rédimet ánimas eórum: * et honorábile nomen eórum coram illo.

71:15 Et vivet, et dábitur ei de auro Arábiæ, et adorábunt de ipso semper: * tota die benedícent ei.

71:16 Et erit firmaméntum in terra in summis móntium, superextollétur super Líbanum fructus ejus: * et florébunt de civitáte sicut fænum terræ.

71:17 Sit nomen ejus benedíctum in sǽcula: * ante solem pérmanet nomen ejus.

71:17 Et benedicéntur in ipso omnes tribus terræ: * omnes gentes magnificábunt eum.

71:18 Benedíctus Dóminus, Deus Israël, * qui facit mirabília solus:

71:19 Et benedíctum nomen majestátis ejus in ætérnum: * et replébitur majestáte ejus omnis terra: fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In loco páscuæ ibi Dóminus me collocávit.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales {habentur}

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Credo dicitur secreto usque ad Carnis resurrectiónem.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum.

℣. Carnis resurrectiónem.

℟. Vitam ætérnam. Amen.

℣. Et ego ad te, Dómine, clamávi.

℟. Et mane orátio mea prævéniet te.

℣. Repleátur os meum laude.

℟. Ut cantem glóriam tuam, tota die magnitúdinem tuam.

℣. Dómine, avérte fáciem tuam a peccátis meis.

℟. Et omnes iniquitátes meas dele.

℣. Cor mundum crea in me, Deus.

℟. Et spíritum rectum ínnova in viscéribus meis.

℣. Ne projícias me a fácie tua.

℟. Et spíritum sanctum tuum ne áuferas a me.

℣. Redde mihi lætítiam salutáris tui.

℟. Et spíritu principáli confírma me.

Preces Feriales{omittitur}

Preces Dominicales et Feriales {habentur}

℣. Adjutórium nostrum ✠ in nómine Dómini.

℟. Qui fecit cælum et terram.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Dignáre, Dómine, die isto.

℟. Sine peccáto nos custodíre.

℣. Miserére nostri, Dómine.

℟. Miserére nostri.

℣. Fiat misericórdia tua, Dómine, super nos.

℟. Quemádmodum sperávimus in te.

℣. Dómine, exáudi oratiónem meam.

℟. Et clamor meus ad te véniat.

Oratio

secunda Domine, exaudi omittitur

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Prídie Kaléndas Augústi Luna sexta décima Anno Dómini 2026

Romæ natális sancti Ignátii, Presbýteri et Confessóris, qui Fundátor éxstitit Societátis Jesu, atque vir fuit sanctitáte et miráculis clarus, ac religiónis cathólicæ ubíque dilatándæ studiosíssimus; quem Pius Undécimus, Póntifex Máximus, cæléstem ómnium Exercitiórum spirituálium Patrónum constítuit.

Medioláni sancti Calimérii, Epíscopi et Mártyris; qui, in Antoníni persecutióne, comprehénsus, vulnéribus confóssus, cervicibúsque gládio transverberátis, præceps in púteum dejéctus, martýrii cursum confécit.

Cæsaréæ, in Mauritánia, pássio beáti Fábii Mártyris, qui, cum ferre vexílla præsidália recusáret, primo in cárcerem trusus est, ibíque diébus áliquot deténtus; deínde, cum in confessióne Christi, interrogátus semel et íterum, immóbilis perduráret, senténtia capitáli a Júdice condemnátur.

Sýnnadæ, in Phrýgia Pacatiána, sanctórum Mártyrum Demócriti, Secúndi et Dionýsii.

In Sýria sanctórum trecentórum quinquagínta Monachórum Mártyrum, qui, ob defensiónem Sýnodi Chalcedonénsis, ab hæréticis sunt occísi.

Ravénnæ tránsitus sancti Germáni, Antisiodorénsis Epíscopi, génere, fide, doctrína et miraculórum glória claríssimi; qui Británniam a Pelagianórum hærésibus pénitus liberávit.

Tagáste, in Africa, sancti Firmi Epíscopi, confessiónis glória conspícui.

Senis, in Túscia, natális beáti Joánnis Columbíni, qui fuit Institútor Ordinis Jesuatórum, et sanctitáte ac miráculis cláruit.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 3:7-8

Fulgébunt justi, et tamquam scintíllæ in arundinéto discúrrent. Judicábunt natiónes, et dominabúntur pópulis: et regnábit Dóminus illórum in perpétuum.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Quam bonus. ‡

Psalmus 72(1-9) [1]

72:1 Quam bonus ‡ Israël Deus, * his, qui recto sunt corde!

72:2 Mei autem pæne moti sunt pedes: * pæne effúsi sunt gressus mei.

72:3 Quia zelávi super iníquos, * pacem peccatórum videns.

72:4 Quia non est respéctus morti eórum: * et firmaméntum in plaga eórum.

72:5 In labóre hóminum non sunt, * et cum homínibus non flagellabúntur:

72:6 Ídeo ténuit eos supérbia, * opérti sunt iniquitáte et impietáte sua.

72:7 Pródiit quasi ex ádipe iníquitas eórum: * transiérunt in afféctum cordis.

72:8 Cogitavérunt, et locúti sunt nequítiam: * iniquitátem in excélso locúti sunt.

72:9 Posuérunt in cælum os suum: * et lingua eórum transívit in terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(10-17) [2]

72:10 Ídeo convertétur pópulus meus hic: * et dies pleni inveniéntur in eis.

72:11 Et dixérunt: Quómodo scit Deus, * et si est sciéntia in excélso?

72:12 Ecce, ipsi peccatóres, et abundántes in sǽculo, * obtinuérunt divítias.

72:13 Et dixi: Ergo sine causa justificávi cor meum, * et lavi inter innocéntes manus meas:

72:14 Et fui flagellátus tota die, * et castigátio mea in matutínis.

72:15 Si dicébam: Narrábo sic: * ecce, natiónem filiórum tuórum reprobávi.

72:16 Existimábam ut cognóscerem hoc, * labor est ante me:

72:17 Donec intrem in Sanctuárium Dei: * et intéllegam in novíssimis eórum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 72(18-28) [3]

72:18 Verúmtamen propter dolos posuísti eis: * dejecísti eos dum allevaréntur.

72:19 Quómodo facti sunt in desolatiónem, súbito defecérunt: * periérunt propter iniquitátem suam.

72:20 Velut sómnium surgéntium, Dómine, * in civitáte tua imáginem ipsórum ad níhilum rédiges.

72:21 Quia inflammátum est cor meum, et renes mei commutáti sunt: * et ego ad níhilum redáctus sum, et nescívi.

72:23 Ut juméntum factus sum apud te: * et ego semper tecum.

72:24 Tenuísti manum déxteram meam: et in voluntáte tua deduxísti me, * et cum glória suscepísti me.

72:25 Quid enim mihi est in cælo? * et a te quid vólui super terram?

72:26 Defécit caro mea, et cor meum: * Deus cordis mei, et pars mea Deus in ætérnum.

72:27 Quia ecce, qui elóngant se a te, períbunt: * perdidísti omnes, qui fornicántur abs te.

72:28 Mihi autem adhærére Deo bonum est: * pónere in Dómino Deo spem meam:

72:28 Ut annúntiem omnes prædicatiónes tuas, * in portis fíliæ Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Quam bonus Israël Deus, his, qui recto sunt corde.

Capitulum Responsorium Versus {ex Commune aut Festo}

Sap 3:1-3

Justórum ánimæ in manu Dei sunt, et non tanget illos torméntum mortis. Visi sunt óculis insipiéntium mori: illi autem sunt in pace.

℟. Deo grátias.

℟.br. Lætámini in Dómino, * Et exsultáte justi.

℟. Lætámini in Dómino, * Et exsultáte justi.

℣. Et gloriámini omnes recti corde.

℟. Et exsultáte justi.

℣. Glória Patri, et Fílio, * et Spirítui Sancto.

℟. Lætámini in Dómino, * Et exsultáte justi.

℣. Exsúltent justi in conspéctu Dei.

℟. Et delecténtur in lætítia.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctis tuis Abdon et Sennen ad hanc glóriam veniéndi copiósum munus grátiæ contulísti: da fámulis tuis suórum véniam peccatórum; ut, Sanctórum tuórum intercedéntibus méritis, ab ómnibus mereántur adversitátibus liberári.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Memor esto.

Psalmus 73(1-9) [1]

73:1 Ut quid, Deus, repulísti in finem: * irátus est furor tuus super oves páscuæ tuæ?

73:2 Memor esto congregatiónis tuæ, * quam possedísti ab inítio.

73:2 Redemísti virgam hereditátis tuæ: * mons Sion, in quo habitásti in eo.

73:3 Leva manus tuas in supérbias eórum in finem: * quanta malignátus est inimícus in sancto!

73:4 Et gloriáti sunt qui odérunt te: * in médio solemnitátis tuæ.

73:5 Posuérunt signa sua, signa: * et non cognovérunt sicut in éxitu super summum.

73:6 Quasi in silva lignórum secúribus excidérunt jánuas ejus in idípsum: * in secúri et áscia dejecérunt eam.

73:7 Incendérunt igni Sanctuárium tuum: * in terra polluérunt tabernáculum nóminis tui.

73:8 Dixérunt in corde suo cognátio eórum simul: * Quiéscere faciámus omnes dies festos Dei a terra.

73:9 Signa nostra non vídimus, jam non est prophéta: * et nos non cognóscet ámplius.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(10-17) [2]

73:10 Úsquequo, Deus, improperábit inimícus: * irrítat adversárius nomen tuum in finem?

73:11 Ut quid avértis manum tuam, et déxteram tuam, * de médio sinu tuo in finem?

73:12 Deus autem Rex noster ante sǽcula: * operátus est salútem in médio terræ.

73:13 Tu confirmásti in virtúte tua mare: * contribulásti cápita dracónum in aquis.

73:14 Tu confregísti cápita dracónis: * dedísti eum escam pópulis Æthíopum.

73:15 Tu dirupísti fontes, et torréntes: * tu siccásti flúvios Ethan.

73:16 Tuus est dies, et tua est nox: * tu fabricátus es auróram et solem.

73:17 Tu fecísti omnes términos terræ: * æstátem et ver tu plasmásti ea.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 73(18-23) [3]

73:18 Memor esto hujus, inimícus improperávit Dómino: * et pópulus insípiens incitávit nomen tuum.

73:19 Ne tradas béstiis ánimas confiténtes tibi, * et ánimas páuperum tuórum ne obliviscáris in finem.

73:20 Réspice in testaméntum tuum: * quia repléti sunt, qui obscuráti sunt terræ dómibus iniquitátum.

73:21 Ne avertátur húmilis factus confúsus: * pauper et inops laudábunt nomen tuum.

73:22 Exsúrge, Deus, júdica causam tuam: * memor esto improperiórum tuórum, eórum quæ ab insipiénte sunt tota die.

73:23 Ne obliviscáris voces inimicórum tuórum: * supérbia eórum, qui te odérunt, ascéndit semper.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Memor esto congregatiónis tuæ, Dómine, quam possedísti ab inítio.

Capitulum Responsorium Versus {ex Commune aut Festo}

Sap 10:17

Réddidit Deus mercédem labórum sanctórum suórum, et dedúxit illos in via mirábili: et fuit illis in velaménto diéi, et in luce stellárum nocte.

℟. Deo grátias.

℟.br. Exsúltent justi * In conspéctu Dei.

℟. Exsúltent justi * In conspéctu Dei.

℣. Et delecténtur in lætítia.

℟. In conspéctu Dei.

℣. Glória Patri, et Fílio, * et Spirítui Sancto.

℟. Exsúltent justi * In conspéctu Dei.

℣. Justi autem in perpétuum vivent.

℟. Et apud Dóminum est merces eórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctis tuis Abdon et Sennen ad hanc glóriam veniéndi copiósum munus grátiæ contulísti: da fámulis tuis suórum véniam peccatórum; ut, Sanctórum tuórum intercedéntibus méritis, ab ómnibus mereántur adversitátibus liberári.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Invocábimus.

Psalmus 74 [1]

74:2 Confitébimur tibi, Deus: * confitébimur, et invocábimus nomen tuum.

74:3 Narrábimus mirabília tua: * cum accépero tempus, ego justítias judicábo.

74:4 Liquefácta est terra, et omnes qui hábitant in ea: * ego confirmávi colúmnas ejus.

74:5 Dixi iníquis: Nolíte iníque ágere: * et delinquéntibus: Nolíte exaltáre cornu:

74:6 Nolíte extóllere in altum cornu vestrum: * nolíte loqui advérsus Deum iniquitátem.

74:7 Quia neque ab Oriénte, neque ab Occidénte, neque a desértis móntibus: * quóniam Deus judex est.

74:8 Hunc humíliat, et hunc exáltat: * quia calix in manu Dómini vini meri plenus misto.

74:9 Et inclinávit ex hoc in hoc: verúmtamen fæx ejus non est exinaníta: * bibent omnes peccatóres terræ.

74:10 Ego autem annuntiábo in sǽculum: * cantábo Deo Jacob.

74:11 Et ómnia córnua peccatórum confríngam: * et exaltabúntur córnua justi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(2-7) [2]

75:2 Notus in Judǽa Deus: * in Israël magnum nomen ejus.

75:3 Et factus est in pace locus ejus: * et habitátio ejus in Sion.

75:4 Ibi confrégit poténtias árcuum, * scutum, gládium, et bellum.

75:5 Illúminans tu mirabíliter a móntibus ætérnis: * turbáti sunt omnes insipiéntes corde.

75:6 Dormiérunt somnum suum: * et nihil invenérunt omnes viri divitiárum in mánibus suis.

75:7 Ab increpatióne tua, Deus Jacob, * dormitavérunt qui ascendérunt equos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 75(8-13) [3]

75:8 Tu terríbilis es, et quis resístet tibi? * ex tunc ira tua.

75:9 De cælo audítum fecísti judícium: * terra trémuit et quiévit,

75:10 Cum exsúrgeret in judícium Deus, * ut salvos fáceret omnes mansuétos terræ.

75:11 Quóniam cogitátio hóminis confitébitur tibi: * et relíquiæ cogitatiónis diem festum agent tibi.

75:12 Vovéte, et réddite Dómino, Deo vestro: * omnes, qui in circúitu ejus affértis múnera.

75:13 Terríbili et ei qui aufert spíritum príncipum, * terríbili apud reges terræ.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Invocábimus nomen tuum, Dómine: narrábimus mirabília tua.

Capitulum Responsorium Versus {ex Commune aut Festo}

Sap 3:7-8

Fulgébunt justi, et tamquam scintíllæ in arundinéto discúrrent. Judicábunt natiónes, et dominabúntur pópulis: et regnábit Dóminus illórum in perpétuum.

℟. Deo grátias.

℟.br. Justi autem * In perpétuum vivent.

℟. Justi autem * In perpétuum vivent.

℣. Et apud Dóminum est merces eórum.

℟. In perpétuum vivent.

℣. Glória Patri, et Fílio, * et Spirítui Sancto.

℟. Justi autem * In perpétuum vivent.

℣. Exsultábunt Sancti in glória.

℟. Lætabúntur in cubílibus suis.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui sanctis tuis Abdon et Sennen ad hanc glóriam veniéndi copiósum munus grátiæ contulísti: da fámulis tuis suórum véniam peccatórum; ut, Sanctórum tuórum intercedéntibus méritis, ab ómnibus mereántur adversitátibus liberári.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Ignatii Confessoris
Duplex majus

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Ecce quam bonum * et quam jucúndum habitáre fratres in unum. ‡

Psalmus 132 [1]

132:1 Ecce quam bonum et quam jucúndum, habitáre fratres in unum:

132:2 ‡ Sicut unguéntum in cápite, * quod descéndit in barbam, barbam Aaron,

132:2 Quod descéndit in oram vestiménti ejus: * sicut ros Hermon, qui descéndit in montem Sion.

132:3 Quóniam illic mandávit Dóminus benedictiónem, * et vitam usque in sǽculum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ecce quam bonum et quam jucúndum habitáre fratres in unum.

Ant. Confitémini Dómino * quóniam in ætérnum misericórdia ejus.

Psalmus 135(1-9) [2]

135:1 Confitémini Dómino quóniam bonus: * quóniam in ætérnum misericórdia ejus.

135:2 Confitémini Deo deórum: * quóniam in ætérnum misericórdia ejus.

135:3 Confitémini Dómino dominórum: * quóniam in ætérnum misericórdia ejus.

135:4 Qui facit mirabília magna solus: * quóniam in ætérnum misericórdia ejus.

135:5 Qui fecit cælos in intelléctu: * quóniam in ætérnum misericórdia ejus.

135:6 Qui firmávit terram super aquas: * quóniam in ætérnum misericórdia ejus.

135:7 Qui fecit luminária magna: * quóniam in ætérnum misericórdia ejus.

135:8 Solem in potestátem diéi: * quóniam in ætérnum misericórdia ejus.

135:9 Lunam, et stellas in potestátem noctis: * quóniam in ætérnum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quóniam in ætérnum misericórdia ejus.

Ant. Confitémini Dómino * quia in humilitáte nostra memor fuit nostri.

Psalmus 135(10-26) [3]

135:10 Qui percússit Ægýptum cum primogénitis eórum: * quóniam in ætérnum misericórdia ejus.

135:11 Qui edúxit Israël de médio eórum: * quóniam in ætérnum misericórdia ejus.

135:12 In manu poténti, et brácchio excélso: * quóniam in ætérnum misericórdia ejus.

135:13 Qui divísit Mare Rubrum in divisiónes: * quóniam in ætérnum misericórdia ejus.

135:14 Et edúxit Israël per médium ejus: * quóniam in ætérnum misericórdia ejus.

135:15 Et excússit Pharaónem, et virtútem ejus in Mari Rubro: * quóniam in ætérnum misericórdia ejus.

135:16 Qui tradúxit pópulum suum per desértum: * quóniam in ætérnum misericórdia ejus.

135:17 Qui percússit reges magnos: * quóniam in ætérnum misericórdia ejus.

135:18 Et occídit reges fortes: * quóniam in ætérnum misericórdia ejus.

135:19 Sehon, regem Amorrhæórum: * quóniam in ætérnum misericórdia ejus.

135:20 Et Og, regem Basan: * quóniam in ætérnum misericórdia ejus.

135:21 Et dedit terram eórum hereditátem: * quóniam in ætérnum misericórdia ejus.

135:22 Hereditátem Israël, servo suo: * quóniam in ætérnum misericórdia ejus.

135:23 Quia in humilitáte nostra memor fuit nostri: * quóniam in ætérnum misericórdia ejus.

135:24 Et redémit nos ab inimícis nostris: * quóniam in ætérnum misericórdia ejus.

135:25 Qui dat escam omni carni: * quóniam in ætérnum misericórdia ejus.

135:26 Confitémini Deo cæli: * quóniam in ætérnum misericórdia ejus.

135:26 Confitémini Dómino dominórum: * quóniam in ætérnum misericórdia ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitémini Dómino quia in humilitáte nostra memor fuit nostri.

Ant. Adhǽreat lingua mea * fáucibus meis, si non memínero tui Jerúsalem.

Psalmus 136 [4]

136:1 Super flúmina Babylónis, illic sédimus et flévimus: * cum recordarémur Sion:

136:2 In salícibus in médio ejus, * suspéndimus órgana nostra.

136:3 Quia illic interrogavérunt nos, qui captívos duxérunt nos, * verba cantiónum:

136:3 Et qui abduxérunt nos: * Hymnum cantáte nobis de cánticis Sion.

136:4 Quómodo cantábimus cánticum Dómini * in terra aliéna?

136:5 Si oblítus fúero tui, Jerúsalem, * oblivióni detur déxtera mea.

136:6 Adhǽreat lingua mea fáucibus meis, * si non memínero tui:

136:6 Si non proposúero Jerúsalem, * in princípio lætítiæ meæ.

136:7 Memor esto, Dómine, filiórum Edom, * in die Jerúsalem:

136:7 Qui dicunt: Exinaníte, exinaníte * usque ad fundaméntum in ea.

136:8 Fília Babylónis mísera: * beátus, qui retríbuet tibi retributiónem tuam, quam retribuísti nobis.

136:9 Beátus, qui tenébit, * et allídet párvulos tuos ad petram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adhǽreat lingua mea fáucibus meis, si non memínero tui Jerúsalem.

Ant. Confitébor * nómini tuo, Dómine, super misericórdia et veritáte tua.

Psalmus 137 [5]

137:1 Confitébor tibi, Dómine, in toto corde meo: * quóniam audísti verba oris mei.

137:2 In conspéctu Angelórum psallam tibi: * adorábo ad templum sanctum tuum, et confitébor nómini tuo.

137:3 Super misericórdia tua, et veritáte tua: * quóniam magnificásti super omne, nomen sanctum tuum.

137:4 In quacúmque die invocávero te, exáudi me: * multiplicábis in ánima mea virtútem.

137:5 Confiteántur tibi, Dómine, omnes reges terræ: * quia audiérunt ómnia verba oris tui:

137:6 Et cantent in viis Dómini: * quóniam magna est glória Dómini.

137:7 Quóniam excélsus Dóminus, et humília réspicit: * et alta a longe cognóscit.

137:8 Si ambulávero in médio tribulatiónis, vivificábis me: * et super iram inimicórum meórum extendísti manum tuam, et salvum me fecit déxtera tua.

137:9 Dóminus retríbuet pro me: * Dómine, misericórdia tua in sǽculum: ópera mánuum tuárum ne despícias.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Confitébor nómini tuo, Dómine, super misericórdia et veritáte tua.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

℣. Amávit eum Dóminus, et ornávit eum.

℟. Stolam glóriæ índuit eum.

Canticum: Magnificat {Antiphona ex Proprio Sanctorum}

Ant. Similábo eum * viro sapiénti, qui ædificávit domum suam supra petram.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Similábo eum viro sapiénti, qui ædificávit domum suam supra petram.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ad majórem tui nóminis glóriam propagándam, novo per beátum Ignátium subsídio militántem Ecclésiam roborásti: concéde; ut, ejus auxílio et imitatióne certántes in terris, coronári cum ipso mereámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {ex Psalterio secundum diem}

Ant. Adjútor meus.

Psalmus 69 [1]

69:2 Deus, in adjutórium meum inténde: * Dómine, ad adjuvándum me festína.

69:3 Confundántur et revereántur, * qui quærunt ánimam meam.

69:4 Avertántur retrórsum, et erubéscant, * qui volunt mihi mala.

69:4 Avertántur statim erubescéntes, * qui dicunt mihi: Euge, euge.

69:5 Exsúltent et læténtur in te omnes qui quærunt te, * et dicant semper: Magnificétur Dóminus: qui díligunt salutáre tuum.

69:6 Ego vero egénus, et pauper sum: * Deus, ádjuva me.

69:6 Adjútor meus, et liberátor meus es tu: * Dómine, ne moréris.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(1-12) [2]

70:1 In te, Dómine, sperávi, non confúndar in ætérnum: * in justítia tua líbera me, et éripe me.

70:2 Inclína ad me aurem tuam, * et salva me.

70:3 Esto mihi in Deum protectórem, et in locum munítum: * ut salvum me fácias,

70:3 Quóniam firmaméntum meum, * et refúgium meum es tu.

70:4 Deus meus, éripe me de manu peccatóris, * et de manu contra legem agéntis et iníqui:

70:5 Quóniam tu es patiéntia mea, Dómine: * Dómine, spes mea a juventúte mea.

70:6 In te confirmátus sum ex útero: * de ventre matris meæ tu es protéctor meus.

70:7 In te cantátio mea semper: * tamquam prodígium factus sum multis: et tu adjútor fortis.

70:8 Repleátur os meum laude, ut cantem glóriam tuam: * tota die magnitúdinem tuam.

70:9 Ne proícias me in témpore senectútis: * cum defécerit virtus mea, ne derelínquas me.

70:10 Quia dixérunt inimíci mei mihi: * et qui custodiébant ánimam meam, consílium fecérunt in unum.

70:11 Dicéntes: Deus derelíquit eum, persequímini, † et comprehéndite eum: * quia non est qui erípiat.

70:12 Deus, ne elongéris a me: * Deus meus, in auxílium meum réspice.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 70(13-24) [3]

70:13 Confundántur, et defíciant detrahéntes ánimæ meæ: * operiántur confusióne, et pudóre qui quærunt mala mihi.

70:14 Ego autem semper sperábo: * et adíciam super omnem laudem tuam.

70:15 Os meum annuntiábit justítiam tuam: * tota die salutáre tuum.

70:16 Quóniam non cognóvi litteratúram, † introíbo in poténtias Dómini: * Dómine, memorábor justítiæ tuæ solíus.

70:17 Deus, docuísti me a juventúte mea: * et usque nunc pronuntiábo mirabília tua.

70:18 Et usque in senéctam et sénium: * Deus, ne derelínquas me,

70:18 Donec annúntiem brácchium tuum * generatióni omni, quæ ventúra est:

70:19 Poténtiam tuam, et justítiam tuam, Deus, † usque in altíssima, quæ fecísti magnália: * Deus, quis símilis tibi?

70:20 Quantas ostendísti mihi tribulatiónes multas et malas: et convérsus vivificásti me: * et de abýssis terræ íterum reduxísti me:

70:21 Multiplicásti magnificéntiam tuam: * et convérsus consolátus es me.

70:22 Nam et ego confitébor tibi in vasis psalmi veritátem tuam: * Deus, psallam tibi in cíthara, Sanctus Israël.

70:23 Exsultábunt lábia mea cum cantávero tibi: * et ánima mea, quam redemísti.

70:24 Sed et lingua mea tota die meditábitur justítiam tuam: * cum confúsi et revériti fúerint, qui quærunt mala mihi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Adjútor meus et liberátor meus esto, Dómine.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

S. Ignatii Confessoris
Duplex majus
Tempora: Feria sexta infra Hebdomadam IX post Octavam Pentecostes

Ad Matutinum

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Dómine, lábia + mea apéries.

℟. Et os meum annuntiábit laudem tuam.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Invitatorium {Antiphona ex Commune aut Festo}

Ant. Regem Confessórum Dóminum, * Veníte, adorémus.

Ant. Regem Confessórum Dóminum, * Veníte, adorémus.

Veníte, exsultémus Dómino, jubilémus Deo, salutári nostro: præoccupémus fáciem ejus in confessióne, et in psalmis jubilémus ei.

Ant. Regem Confessórum Dóminum, * Veníte, adorémus.

Quóniam Deus magnus Dóminus, et Rex magnus super omnes deos, quóniam non repéllet Dóminus plebem suam: quia in manu ejus sunt omnes fines terræ, et altitúdines móntium ipse cónspicit.

Ant. Veníte, adorémus.

Quóniam ipsíus est mare, et ipse fecit illud, et áridam fundavérunt manus ejus (genuflectitur) veníte, adorémus, et procidámus ante Deum: plorémus coram Dómino, qui fecit nos, quia ipse est Dóminus, Deus noster; nos autem pópulus ejus, et oves páscuæ ejus.

Ant. Regem Confessórum Dóminum, * Veníte, adorémus.

Hódie, si vocem ejus audiéritis, nolíte obduráre corda vestra, sicut in exacerbatióne secúndum diem tentatiónis in desérto: ubi tentavérunt me patres vestri, probavérunt et vidérunt ópera mea.

Ant. Veníte, adorémus.

Quadragínta annis próximus fui generatióni huic, et dixi: Semper hi errant corde, ipsi vero non cognovérunt vias meas: quibus jurávi in ira mea: Si introíbunt in réquiem meam.

Ant. Regem Confessórum Dóminum, * Veníte, adorémus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Veníte, adorémus.

Ant. Regem Confessórum Dóminum, * Veníte, adorémus.

Hymnus {ex Commune aut Festo}

Iste Conféssor Dómini, coléntes

Quem pie laudant pópuli per orbem,

Hac die lætus méruit beátas

Scándere sedes.

Qui pius, prudens, húmilis, pudícus,

Sóbriam duxit sine labe vitam,

Donec humános animávit auræ

Spíritus artus.

Cujus ob præstans méritum, frequénter,

Ægra quæ passim jacuére membra,

Víribus morbi dómitis, salúti

Restituúntur.

Noster hinc illi chorus obsequéntem

Cóncinit laudem celebrésque palmas,

Ut piis ejus précibus juvémur

Omne per ævum.

Sit salus illi, decus atque virtus,

Qui, super cæli sólio corúscans,

Tótius mundi sériem gubérnat,

Trinus et unus.

Amen.

Psalmi cum lectionibus {Antiphonæ ex Psalterio secundum tempora}

Nocturnus I.

Ant. Suscitávit Dóminus * testimónium in Jacob: et legem pósuit in Israël.

Psalmus 77(1-8) [1]

77:1 Atténdite, pópule meus, legem meam: * inclináte aurem vestram in verba oris mei.

77:2 Apériam in parábolis os meum: * loquar propositiónes ab inítio.

77:3 Quanta audívimus et cognóvimus ea: * et patres nostri narravérunt nobis.

77:4 Non sunt occultáta a fíliis eórum: * in generatióne áltera.

77:4 Narrántes laudes Dómini, et virtútes ejus: * et mirabília ejus, quæ fecit.

77:5 Et suscitávit testimónium in Jacob: * et legem pósuit in Israël.

77:5 Quanta mandávit pátribus nostris nota fácere ea fíliis suis: * ut cognóscat generátio áltera.

77:6 Fílii qui nascéntur, et exsúrgent, * et narrábunt fíliis suis.

77:7 Ut ponant in Deo spem suam, et non obliviscántur óperum Dei: * et mandáta ejus exquírant.

77:8 Ne fiant sicut patres eórum: * generátio prava et exásperans.

77:8 Generátio, quæ non diréxit cor suum: * et non est créditus cum Deo spíritus ejus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Suscitávit Dóminus testimónium in Jacob: et legem pósuit in Israël.

Ant. Coram pátribus eórum * fecit Deus mirabília.

Psalmus 77(9-16) [2]

77:9 Fílii Ephrem intendéntes et mitténtes arcum: * convérsi sunt in die belli.

77:10 Non custodiérunt testaméntum Dei: * et in lege ejus noluérunt ambuláre.

77:11 Et oblíti sunt benefactórum ejus: * et mirabílium ejus quæ osténdit eis.

77:12 Coram pátribus eórum fecit mirabília in terra Ægýpti: * in campo Táneos.

77:13 Interrúpit mare, et perdúxit eos: * et státuit aquas quasi in utre.

77:14 Et dedúxit eos in nube diéi: * et tota nocte in illuminatióne ignis.

77:15 Interrúpit petram in erémo: * et adaquávit eos velut in abýsso multa.

77:16 Et edúxit aquam de petra: * et dedúxit tamquam flúmina aquas.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Coram pátribus eórum fecit Deus mirabília.

Ant. Jánuas cæli apéruit * Dóminus, et pluit illis manna ad manducándum.

Psalmus 77(17-31) [3]

77:17 Et apposuérunt adhuc peccáre ei: * in iram excitavérunt Excélsum in inaquóso.

77:18 Et tentavérunt Deum in córdibus suis, * ut péterent escas animábus suis.

77:19 Et male locúti sunt de Deo: * dixérunt: Numquid póterit Deus paráre mensam in desérto?

77:20 Quóniam percússit petram, et fluxérunt aquæ: * et torréntes inundavérunt.

77:20 Numquid et panem póterit dare, * aut paráre mensam pópulo suo?

77:21 Ídeo audívit Dóminus, et dístulit: * et ignis accénsus est in Jacob, et ira ascéndit in Israël.

77:22 Quia non credidérunt in Deo: * nec speravérunt in salutári ejus:

77:23 Et mandávit núbibus désuper: * et jánuas cæli apéruit.

77:24 Et pluit illis manna ad manducándum: * et panem cæli dedit eis.

77:25 Panem Angelórum manducávit homo, * cibária misit eis in abundántia.

77:26 Tránstulit Austrum de cælo: * et indúxit in virtúte sua Áfricum.

77:27 Et pluit super eos sicut púlverem carnes: * et sicut arénam maris volatília pennáta.

77:28 Et cecidérunt in médio castrórum eórum: * circa tabernácula eórum.

77:29 Et manducavérunt, et saturáti sunt nimis, et desidérium eórum áttulit eis: * non sunt fraudáti a desidério suo.

77:30 Adhuc escæ eórum erant in ore ipsórum: * et ira Dei ascéndit super eos.

77:31 Et occídit pingues eórum, * et eléctos Israël impedívit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Jánuas cæli apéruit Dóminus, et pluit illis manna ad manducándum.

℣. Deus percússit petram et fluxérunt aquæ.

℟. Et torréntes inundavérunt.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Exáudi, Dómine Jesu Christe, preces servórum tuórum, et miserére nobis: Qui cum Patre et Spíritu Sancto vivis et regnas in sǽcula sæculórum.

℟. Amen.

℣. Jube, domne, benedícere.

Benedictio. Benedictióne perpétua benedícat nos Pater ætérnus.

℟. Amen.

Lectio 1

De libro quarto Regum

4 Reg 8:1-3

1 Eliséus autem locútus est ad mulíerem, cujus vívere fécerat fílium, dicens: Surge, vade tu et domus tua et peregrináre ubicúmque repéreris; vocávit enim Dóminus famem, et véniet super terram septem annis.

2 Quæ surréxit, et fecit juxta verbum hóminis Dei; et vadens cum domo sua, peregrináta est in terra Philísthiim diébus multis.

3 Cumque finíti essent anni septem, revérsa est múlier de terra Philísthiim: et egréssa est ut interpelláret regem pro domo sua, et pro agris suis.

℣. Tu autem, Dómine, miserére nobis.

℟. Deo grátias.

℟. Percússit Saul mille, et David decem míllia:

* Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Nonne iste est David, de quo canébant in choro, dicéntes: Saul percússit mille, et David decem míllia?

℟. Quia manus Dómini erat cum illo: percússit Philisthǽum, et ábstulit oppróbrium ex Israël.

℣. Jube, domne, benedícere.

Benedictio. Unigénitus Dei Fílius nos benedícere et adjuváre dignétur.

℟. Amen.

Lectio 2

4 Reg 8:4-6

4 Rex autem loquebátur cum Giézi púero viri Dei dicens: Narra mihi ómnia magnália, quæ fecit Eliséus.

5 Cumque ille narráret regi quómodo mórtuum suscitásset, appáruit múlier, cujus vivificáverat fílium, clamans ad regem pro domo sua, et pro agris suis. Dixítque Giézi: Dómine mi rex, hæc est múlier, et hic est fílius ejus quem suscitávit Eliséus.

6 Et interrogávit rex mulíerem, quæ narrávit ei, dedítque ei rex eunúchum unum dicens: Restítue ei ómnia quæ sua sunt, et univérsos réditus agrórum, a die qua relíquit terram usque ad præsens.

℣. Tu autem, Dómine, miserére nobis.

℟. Deo grátias.

℟. Montes Gélboë, nec ros nec plúvia véniant super vos,

* Ubi cecidérunt fortes Israël.

℣. Omnes montes, qui estis in circúitu ejus, vísitet Dóminus: a Gélboë autem tránseat.

℟. Ubi cecidérunt fortes Israël.

℣. Jube, domne, benedícere.

Benedictio. Spíritus Sancti grátia illúminet sensus et corda nostra.

℟. Amen.

Lectio 3

4 Reg 8:7-10

7 Venit quoque Eliséus Damáscum, et Bénadad rex Sýriæ ægrotábat. Nuntiaverúntque ei dicéntes: Venit vir Dei huc.

8 Et ait rex ad Házaël: Tolle tecum múnera et vade in occúrsum viri Dei et cónsule Dóminum per eum dicens: Si evádere pótero de infirmitáte mea hac?

9 Ivit ígitur Házaël in occúrsum ejus. Cumque stetísset coram eo, ait: Fílius tuus Bénadad rex Sýriæ misit me ad te, dicens: Si sanári pótero de infirmitáte mea hac?

10 Dixítque ei Eliséus: Vade, dic ei: Sanáberis. Porro osténdit mihi Dóminus quia morte moriétur.

℣. Tu autem, Dómine, miserére nobis.

℟. Deo grátias.

℟. Ego te tuli de domo patris tui, dicit Dóminus, et pósui te páscere gregem pópuli mei:

* Et fui tecum in ómnibus ubicúmque ambulásti, firmans regnum tuum in ætérnum.

℣. Fecíque tibi nomen grande, juxta nomen magnórum, qui sunt in terra: et réquiem dedi tibi ab ómnibus inimícis tuis.

℟. Et fui tecum in ómnibus ubicúmque ambulásti, firmans regnum tuum in ætérnum.

℣. Glória Patri, et Fílio, * et Spirítui Sancto.

℟. Et fui tecum in ómnibus ubicúmque ambulásti, firmans regnum tuum in ætérnum.

Nocturnus II.

Ant. Deus adjútor * est eórum: et Excélsus redémptor eórum est.

Psalmus 77(32-41) [4]

77:32 In ómnibus his peccavérunt adhuc: * et non credidérunt in mirabílibus ejus.

77:33 Et defecérunt in vanitáte dies eórum: * et anni eórum cum festinatióne.

77:34 Cum occíderet eos, quærébant eum: * et revertebántur, et dilúculo veniébant ad eum.

77:35 Et rememoráti sunt quia Deus adjútor est eórum: * et Deus excélsus redémptor eórum est.

77:36 Et dilexérunt eum in ore suo, * et lingua sua mentíti sunt ei.

77:37 Cor autem eórum non erat rectum cum eo: * nec fidéles hábiti sunt in testaménto ejus.

77:38 Ipse autem est miséricors, et propítius fiet peccátis eórum: * et non dispérdet eos.

77:38 Et abundávit ut avérteret iram suam: * et non accéndit omnem iram suam:

77:39 Et recordátus est quia caro sunt: * spíritus vadens et non rédiens.

77:40 Quóties exacerbavérunt eum in desérto, * in iram concitavérunt eum in inaquóso?

77:41 Et convérsi sunt, et tentavérunt Deum: * et Sanctum Israël exacerbavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Deus adjútor est eórum: et Excélsus redémptor eórum est.

Ant. Redémit eos * Dóminus de manu tribulántis.

Psalmus 77(42-58) [5]

77:42 Non sunt recordáti manus ejus, * die qua redémit eos de manu tribulántis.

77:43 Sicut pósuit in Ægýpto signa sua, * et prodígia sua in campo Táneos.

77:44 Et convértit in sánguinem flúmina eórum: * et imbres eórum, ne bíberent.

77:45 Misit in eos cœnomyíam, et comédit eos: * et ranam, et dispérdidit eos.

77:46 Et dedit ærúgini fructus eórum: * et labóres eórum locústæ.

77:47 Et occídit in grándine víneas eórum: * et moros eórum in pruína.

77:48 Et trádidit grándini juménta eórum: * et possessiónem eórum igni.

77:49 Misit in eos iram indignatiónis suæ: * indignatiónem, et iram, et tribulatiónem: immissiónes per ángelos malos.

77:50 Viam fecit sémitæ iræ suæ, non pepércit a morte animábus eórum: * et juménta eórum in morte conclúsit.

77:51 Et percússit omne primogénitum in terra Ægýpti: * primítias omnis labóris eórum in tabernáculis Cham.

77:52 Et ábstulit sicut oves pópulum suum: * et perdúxit eos tamquam gregem in desérto.

77:53 Et dedúxit eos in spe, et non timuérunt: * et inimícos eórum opéruit mare.

77:54 Et indúxit eos in montem sanctificatiónis suæ: * montem, quem acquisívit déxtera ejus.

77:54 Et ejécit a fácie eórum gentes: * et sorte divísit eis terram in funículo distributiónis.

77:55 Et habitáre fecit in tabernáculis eórum: * tribus Israël.

77:56 Et tentavérunt, et exacerbavérunt Deum excélsum: * et testimónia ejus non custodiérunt.

77:57 Et avertérunt se, et non servavérunt pactum: * quemádmodum patres eórum convérsi sunt in arcum pravum.

77:58 In iram concitavérunt eum in cóllibus suis: * et in sculptílibus suis ad æmulatiónem eum provocavérunt.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Redémit eos Dóminus de manu tribulántis.

Ant. Ædificávit * Deus sanctifícium suum in terra.

Psalmus 77(59-72) [6]

77:59 Audívit Deus, et sprevit: * et ad níhilum redégit valde Israël.

77:60 Et répulit tabernáculum Silo: * tabernáculum suum, ubi habitávit in homínibus.

77:61 Et trádidit in captivitátem virtútem eórum: * et pulchritúdinem eórum in manus inimíci.

77:62 Et conclúsit in gládio pópulum suum: * et hereditátem suam sprevit.

77:63 Júvenes eórum comédit ignis: * et vírgines eórum non sunt lamentátæ.

77:64 Sacerdótes eórum in gládio cecidérunt: * et víduæ eórum non plorabántur.

77:65 Et excitátus est tamquam dórmiens Dóminus: * tamquam potens crapulátus a vino.

77:66 Et percússit inimícos suos in posterióra: * oppróbrium sempitérnum dedit illis.

77:67 Et répulit tabernáculum Joseph: * et tribum Éphraim non elégit.

77:68 Sed elégit tribum Juda, * montem Sion quem diléxit.

77:69 Et ædificávit sicut unicórnium sanctifícium suum in terra, * quam fundávit in sǽcula.

77:70 Et elégit David, servum suum, et sústulit eum de grégibus óvium: * de post fœtántes accépit eum,

77:71 Páscere Jacob, servum suum, * et Israël, hereditátem suam:

77:72 Et pavit eos in innocéntia cordis sui: * et in intelléctibus mánuum suárum dedúxit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ædificávit Deus sanctifícium suum in terra.

℣. Elégit Dóminus tribum Juda.

℟. Montem Sion quem diléxit.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. Ipsíus píetas et misericórdia nos ádjuvet, qui cum Patre et Spíritu Sancto vivit et regnat in sǽcula sæculórum.

℟. Amen.

℣. Jube, domne, benedícere.

Benedictio. Deus Pater omnípotens sit nobis propítius et clemens.

℟. Amen.

Lectio 4

Ignatius, natióne Hispanus, nobili genere Loyolæ in Cantabria natus, primo catholici regis aulam, deínde milítiam secutus est. In propugnatióne Pampelonénsi accepto vulnere gráviter decumbens, ex fortuita piórum librórum lectióne, ad Christi Sanctorúmque sectanda vestígia mirabíliter exársit. Ad montem Serrátum profectus, ante aram beátæ Vírginis suspénsis armis, noctem éxcubans, sacræ milítiæ tirocinium pósuit. Inde, ut erat indútus sacco, traditis antea mendíco pretiósis vestibus, Manresam secessit; ubi, emendicato pane et aqua víctitans, exceptisque diébus Dominicis, jejunans, aspera catena cilicióque carnem domans, humi cubans, et férreis se flagellis cruentans, per annum commorátus est, claris adeo illustratiónibus a Deo recreatus, ut póstea dicere sólitus sit: Si sacræ Litteræ non exstarent, se tamen pro fide mori parátum ex iis solum, quæ sibi Manresæ patefécerat Dóminus. Quo témpore, homo litterárum plane rudis, admirábilem illum compósuit exercitiórum librum, Sedis apostolicæ judício et ómnium utilitate comprobátum.

℣. Tu autem, Dómine, miserére nobis.

℟. Deo grátias.

℟. Honéstum fecit illum Dóminus, et custodívit eum ab inimícis, et a seductóribus tutávit illum:

* Et dedit illi claritátem ætérnam.

℣. Justum dedúxit Dóminus per vias rectas, et osténdit illi regnum Dei.

℟. Et dedit illi claritátem ætérnam.

℣. Jube, domne, benedícere.

Benedictio. Christus perpétuæ det nobis gáudia vitæ.

℟. Amen.

Lectio 5

Ut vero se ad animárum lucra rite formaret, subsidium litterárum, a grammatica inter púeros exorsus, adhibére státuit. Cumque nihil interim omitteret de studio alienæ salútis, mirum est quas ubíque locórum ærúmnas ac ludibria devoráverit, asperrima quæque, et víncula et verbera pene ad mortem usque perpéssus: quibus tamen longe plura pro Dómini sui glória semper expetebat. Lutetiæ Parisiórum adjunctis sibi ex illa academía variárum natiónum sociis novem, qui omnes artium magistériis et theologíæ gradibus insignes erant, ibidem in monte Mártyrum prima ordinis fundaménta jecit, quem póstea Romæ instítuens, ad tria consueta quarto addito de Missiónibus voto, Sedi apostolicæ arctius adstrinxit; et Paulus tertius primo recepit confirmavítque, mox alii Pontifices ac Tridentina synodus probavére. Ipse autem, misso ad prædicándum Indis Evangélium sancto Francisco Xaverio, aliisque in alias mundi plagas ad religiónem propagandam disseminatis, éthnicæ superstitióni hæresique bellum indixit; eo successu continuátum, ut constans fúerit ómnium sensus, étiam pontificio confirmátus oraculo, Deum, sicut alios aliis tempóribus sanctos viros, ita Luthéro ejusdemque témporis hæreticis Ignatium et institutam ab eo societátem objecisse.

℣. Tu autem, Dómine, miserére nobis.

℟. Deo grátias.

℟. Amávit eum Dóminus, et ornávit eum: stolam glóriæ índuit eum,

* Et ad portas paradísi coronávit eum.

℣. Índuit eum Dóminus lorícam fídei, et ornávit eum.

℟. Et ad portas paradísi coronávit eum.

℣. Jube, domne, benedícere.

Benedictio. Ignem sui amóris accéndat Deus in córdibus nostris.

℟. Amen.

Lectio 6

Sed in primis inter Catholicos instaurare pietátem curæ fuit. Templórum nitor, catechismi traditio, conciónum ac sacramentórum frequéntia ab ipso increméntum accepére. Ipse, apertis ubíque locórum ad juventútem erudiéndam in litteris ac pietáte gymnasiis, eréctis Romæ Germanórum collegio, male nuptárum et periclitántium puellárum cœnobiis, utriusque sexus tam orphanórum quam catechumenórum dómibus, aliisque pietátis opéribus, indeféssus lucrandis Deo ánimis instábat; audítus aliquándo dicere, si optio darétur, malle se beatitúdinis incertum vivere, et interim Deo inservire et proximórum saluti, quam certum ejusdem glóriæ statim mori. In dæmones mirum exercuit impérium. Vultum ejus cælésti luce radiántem sanctus Philippus Nerius aliique conspexere. Denique, ætátis anno sexagesimo quinto, ad Dómini sui amplexum, cujus majórem glóriam in ore semper habúerat, semper in ómnibus quæsíerat, emigrávit. Quem Gregórius décimus quintus, magnis in Ecclésiam meritis et miraculis illustrem, Sanctórum fastis adscripsit, et Pius undecimus, sacrórum Antístitum votis obsecundans, ómnium Exercitiórum Spiritualium Patronum cælestem constítuit ac declarávit.

℣. Tu autem, Dómine, miserére nobis.

℟. Deo grátias.

℟. Iste homo perfécit ómnia quæ locútus est ei Deus, et dixit ad eum: Ingrédere in réquiem meam:

* Quia te vidi justum coram me ex ómnibus géntibus.

℣. Iste est, qui contémpsit vitam mundi, et pervénit ad cæléstia regna.

℟. Quia te vidi justum coram me ex ómnibus géntibus.

℣. Glória Patri, et Fílio, * et Spirítui Sancto.

℟. Quia te vidi justum coram me ex ómnibus géntibus.

Nocturnus III.

Ant. Ádjuva nos, * Deus, salutáris noster: et propítius esto peccátis nostris.

Psalmus 78 [7]

78:1 Deus, venérunt gentes in hereditátem tuam, polluérunt templum sanctum tuum: * posuérunt Jerúsalem in pomórum custódiam.

78:2 Posuérunt morticína servórum tuórum, escas volatílibus cæli: * carnes sanctórum tuórum béstiis terræ.

78:3 Effudérunt sánguinem eórum tamquam aquam in circúitu Jerúsalem: * et non erat qui sepelíret.

78:4 Facti sumus oppróbrium vicínis nostris: * subsannátio et illúsio his, qui in circúitu nostro sunt.

78:5 Úsquequo, Dómine, irascéris in finem: * accendétur velut ignis zelus tuus?

78:6 Effúnde iram tuam in gentes, quæ te non novérunt: * et in regna quæ nomen tuum non invocavérunt:

78:7 Quia comedérunt Jacob: * et locum ejus desolavérunt.

78:8 Ne memíneris iniquitátum nostrárum antiquárum, cito antícipent nos misericórdiæ tuæ: * quia páuperes facti sumus nimis.

78:9 Ádjuva nos, Deus, salutáris noster: et propter glóriam nóminis tui, Dómine, líbera nos: * et propítius esto peccátis nostris, propter nomen tuum:

78:10 Ne forte dicant in géntibus: Ubi est Deus eórum? * et innotéscat in natiónibus coram óculis nostris.

78:10 Últio sánguinis servórum tuórum, qui effúsus est: * intróeat in conspéctu tuo gémitus compeditórum.

78:11 Secúndum magnitúdinem brácchii tui, * pósside fílios mortificatórum.

78:12 Et redde vicínis nostris séptuplum in sinu eórum: * impropérium ipsórum, quod exprobravérunt tibi, Dómine.

78:13 Nos autem pópulus tuus, et oves páscuæ tuæ, * confitébimur tibi in sǽculum.

78:13 In generatiónem et generatiónem * annuntiábimus laudem tuam.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ádjuva nos, Deus, salutáris noster: et propítius esto peccátis nostris.

Ant. Ego sum Dóminus * Deus tuus Israël, qui edúxi te de terra Ægýpti.

Psalmus 80 [8]

80:2 Exsultáte Deo, adjutóri nostro: * jubiláte Deo Jacob.

80:3 Súmite psalmum, et date týmpanum: * psaltérium jucúndum cum cíthara.

80:4 Buccináte in Neoménia tuba, * in insígni die solemnitátis vestræ.

80:5 Quia præcéptum in Israël est: * et judícium Deo Jacob.

80:6 Testimónium in Joseph pósuit illud, cum exíret de terra Ægýpti: * linguam, quam non nóverat, audívit.

80:7 Divértit ab onéribus dorsum ejus: * manus ejus in cóphino serviérunt.

80:8 In tribulatióne invocásti me, et liberávi te: * exaudívi te in abscóndito tempestátis: probávi te apud aquam contradictiónis.

80:9 Audi, pópulus meus, et contestábor te: * Israël, si audíeris me, non erit in te deus recens, neque adorábis deum aliénum.

80:11 Ego enim sum Dóminus Deus tuus, qui edúxi te de terra Ægýpti: * diláta os tuum, et implébo illud.

80:12 Et non audívit pópulus meus vocem meam: * et Israël non inténdit mihi.

80:13 Et dimísi eos secúndum desidéria cordis eórum: * ibunt in adinventiónibus suis.

80:14 Si pópulus meus audísset me: * Israël si in viis meis ambulásset:

80:15 Pro níhilo fórsitan inimícos eórum humiliássem: * et super tribulántes eos misíssem manum meam.

80:16 Inimíci Dómini mentíti sunt ei: * et erit tempus eórum in sǽcula.

80:17 Et cibávit eos ex ádipe fruménti: * et de petra, melle saturávit eos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ego sum Dóminus Deus tuus Israël, qui edúxi te de terra Ægýpti.

Ant. Ne táceas Deus * quóniam inimíci tui extulérunt caput.

Psalmus 82 [9]

82:2 Deus, quis símilis erit tibi? * Ne táceas, neque compescáris, Deus.

82:3 Quóniam ecce inimíci tui sonuérunt: * et qui odérunt te extulérunt caput.

82:4 Super pópulum tuum malignavérunt consílium: * et cogitavérunt advérsus sanctos tuos.

82:5 Dixérunt: Veníte, et disperdámus eos de gente: * et non memorétur nomen Israël ultra.

82:6 Quóniam cogitavérunt unanímiter: * simul advérsum te testaméntum disposuérunt, tabernácula Idumæórum et Ismahelítæ:

82:8 Moab, et Agaréni, Gebal, et Ammon, et Ámalec: * alienígenæ cum habitántibus Tyrum.

82:9 Étenim Assur venit cum illis: * facti sunt in adjutórium fíliis Lot.

82:10 Fac illis sicut Mádian, et Sísaræ: * sicut Jabin in torrénte Cisson.

82:11 Disperiérunt in Endor: * facti sunt ut stercus terræ.

82:12 Pone príncipes eórum sicut Oreb, et Zeb, * et Zébee, et Sálmana:

82:13 Omnes príncipes eórum: * qui dixérunt: Hereditáte possideámus Sanctuárium Dei.

82:14 Deus meus, pone illos ut rotam: * et sicut stípulam ante fáciem venti.

82:15 Sicut ignis, qui combúrit silvam: * et sicut flamma combúrens montes:

82:16 Ita persequéris illos in tempestáte tua: * et in ira tua turbábis eos.

82:17 Imple fácies eórum ignomínia: * et quærent nomen tuum, Dómine.

82:18 Erubéscant, et conturbéntur in sǽculum sǽculi: * et confundántur, et péreant.

82:19 Et cognóscant quia nomen tibi Dóminus: * tu solus Altíssimus in omni terra.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne táceas Deus quóniam inimíci tui extulérunt caput.

℣. Cognóscant quia nomen tibi Dóminus.

℟. Tu solus Altíssimus super omnem terram.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

Absolutio. A vínculis peccatórum nostrórum absólvat nos omnípotens et miséricors Dóminus.

℟. Amen.

℣. Jube, domne, benedícere.

Benedictio. Evangélica léctio sit nobis salus et protéctio.

℟. Amen.

Lectio 7

Léctio sancti Evangélii secúndum Lucam

Luc 10:1-9

In illo témpore: Designávit Dóminus et álios septuagínta duos: et misit illos binos ante fáciem suam, in omnem civitátem et locum, quo erat ipse ventúrus. Et réliqua.

Homilía sancti Gregórii Papæ

Homilia 17 in Evangelia

Dóminus et Salvátor noster, fratres caríssimi, aliquándo nos sermónibus, aliquándo vero opéribus ádmonet. Ipsa étenim facta ejus præcépta sunt: quia dum áliquid tácitus facit, quid ágere debeámus innotéscit. Ecce enim binos in prædicatiónem discípulos mittit: quia duo sunt præcépta caritátis, Dei vidélicet amor, et próximi: et minus quam inter duos cáritas habéri non potest. Nemo enim próprie ad semetípsum habére caritátem dícitur: sed diléctio in álterum tendit, ut cáritas esse possit.

℣. Tu autem, Dómine, miserére nobis.

℟. Deo grátias.

℟. Iste est qui ante Deum magnas virtútes operátus est, et de omni corde suo laudávit Dóminum:

* Ipse intercédat pro peccátis ómnium populórum.

℣. Ecce homo sine queréla, verus Dei cultor, ábstinens se ab omni ópere malo, et pérmanens in innocéntia sua.

℟. Ipse intercédat pro peccátis ómnium populórum.

℣. Jube, domne, benedícere.

Benedictio. Cujus festum cólimus, ipse intercédat pro nobis ad Dóminum.

℟. Amen.

Lectio 8

Ecce enim binos ad prædicándum discípulos Dóminus mittit: quátenus hoc nobis tácitus ínnuat, quia qui caritátem erga álterum non habet, prædicatiónis offícium suscípere nullátenus debet. Bene autem dícitur, quia misit eos ante fáciem suam in omnem civitátem et locum, quo erat ipse ventúrus. Prædicatóres enim suos Dóminus séquitur: quia prædicátio prǽvenit, et tunc ad mentis nostræ habitáculum Dóminus venit, quando verba exhortatiónis præcúrrunt: atque per hoc véritas in mente suscípitur.

℣. Tu autem, Dómine, miserére nobis.

℟. Deo grátias.

℟. Sint lumbi vestri præcíncti, et lucérnæ ardéntes in mánibus vestris:

* Et vos símiles homínibus exspectántibus dóminum suum, quando revertátur a núptiis.

℣. Vigiláte ergo, quia nescítis qua hora Dóminus vester ventúrus sit.

℟. Et vos símiles homínibus exspectántibus dóminum suum, quando revertátur a núptiis.

℣. Glória Patri, et Fílio, * et Spirítui Sancto.

℟. Et vos símiles homínibus exspectántibus dóminum suum, quando revertátur a núptiis.

℣. Jube, domne, benedícere.

Benedictio. Ad societátem cívium supernórum perdúcat nos Rex Angelórum.

℟. Amen.

Lectio 9

Hinc namque eísdem prædicatóribus Isaías dicit: Paráte viam Dómini, rectas fácite sémitas Dei nostri. Hinc fíliis Psalmísta ait: Iter fácite ei, qui ascéndit super occásum. Super occásum namque Dóminus ascéndit: quia unde in passióne occúbuit, inde majórem suam glóriam resurgéndo manifestávit. Super occásum vidélicet ascéndit; quia mortem quam pértulit, resurgéndo calcávit. Ei ergo qui ascéndit super occásum, iter fácimus, cum nos ejus glóriam vestris méntibus prædicámus, ut eas et ipse post véniens, per amóris sui præséntiam illústret.

℣. Tu autem, Dómine, miserére nobis.

℟. Deo grátias.

Te Deum

Te Deum laudámus: * te Dóminum confitémur.

Te ætérnum Patrem * omnis terra venerátur.

Tibi omnes Ángeli, * tibi Cæli, et univérsæ Potestátes:

Tibi Chérubim et Séraphim * incessábili voce proclámant:

Fit reverentia Sanctus, Sanctus, Sanctus * Dóminus Deus Sábaoth.

Pleni sunt cæli et terra * majestátis glóriæ tuæ.

Te gloriósus * Apostolórum chorus,

Te Prophetárum * laudábilis númerus,

Te Mártyrum candidátus * laudat exércitus.

Te per orbem terrárum * sancta confitétur Ecclésia,

Patrem * imménsæ majestátis;

Venerándum tuum verum * et únicum Fílium;

Sanctum quoque * Paráclitum Spíritum.

Tu Rex glóriæ, * Christe.

Tu Patris * sempitérnus es Fílius.

Fit reverentia Tu, ad liberándum susceptúrus hóminem: * non horruísti Vírginis úterum.

Tu, devícto mortis acúleo, * aperuísti credéntibus regna cælórum.

Tu ad déxteram Dei sedes, * in glória Patris.

Judex créderis * esse ventúrus.

Sequens versus dicitur flexis genibus Te ergo quǽsumus, tuis fámulis súbveni, * quos pretióso sánguine redemísti.

Ætérna fac cum Sanctis tuis * in glória numerári.

Salvum fac pópulum tuum, Dómine, * et bénedic hereditáti tuæ.

Et rege eos, * et extólle illos usque in ætérnum.

Per síngulos dies * benedícimus te.

Fit reverentia, secundum consuetudinem Et laudámus nomen tuum in sǽculum, * et in sǽculum sǽculi.

Dignáre, Dómine, die isto * sine peccáto nos custodíre.

Miserére nostri, Dómine, * miserére nostri.

Fiat misericórdia tua, Dómine, super nos, * quemádmodum sperávimus in te.

In te, Dómine, sperávi: * non confúndar in ætérnum.

Reliqua omittuntur, nisi separandæ sint.

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ad majórem tui nóminis glóriam propagándam, novo per beátum Ignátium subsídio militántem Ecclésiam roborásti: concéde; ut, ejus auxílio et imitatióne certántes in terris, coronári cum ipso mereámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Laudes

Incipit

Si Matutinum a Laudibus separatur, tunc dicitur secreto:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Secus absolute incipiuntur, ut sequitur:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Psalterio secundum diem}

Ant. Exaltáte * Dóminum Deum nostrum, et adoráte in monte sancto ejus.

Psalmus 98 [1]

98:1 Dóminus regnávit, irascántur pópuli: * qui sedet super Chérubim, moveátur terra.

98:2 Dóminus in Sion magnus: * et excélsus super omnes pópulos.

98:3 Confiteántur nómini tuo magno: quóniam terríbile, et sanctum est: * et honor regis judícium díligit.

98:4 Tu parásti directiónes: * judícium et justítiam in Jacob tu fecísti.

98:5 Exaltáte Dóminum, Deum nostrum, et adoráte scabéllum pedum ejus: * quóniam sanctum est.

98:6 Móyses et Aaron in sacerdótibus ejus: * et Sámuel inter eos, qui ínvocant nomen ejus:

98:6 Invocábant Dóminum, et ipse exaudiébat eos: * in colúmna nubis loquebátur ad eos.

98:7 Custodiébant testimónia ejus, * et præcéptum quod dedit illis.

98:8 Dómine, Deus noster, tu exaudiébas eos: * Deus, tu propítius fuísti eis, et ulcíscens in omnes adinventiónes eórum.

98:9 Exaltáte Dóminum, Deum nostrum, et adoráte in monte sancto ejus: * quóniam sanctus Dóminus, Deus noster.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Exaltáte Dóminum Deum nostrum, et adoráte in monte sancto ejus.

Ant. Éripe me * de inimícis meis, Dómine, ad te confúgi.

Psalmus 142 [2]

142:1 Dómine, exáudi oratiónem meam: áuribus pércipe obsecratiónem meam in veritáte tua: * exáudi me in tua justítia.

142:2 Et non intres in judícium cum servo tuo: * quia non justificábitur in conspéctu tuo omnis vivens.

142:3 Quia persecútus est inimícus ánimam meam: * humiliávit in terra vitam meam.

142:3 Collocávit me in obscúris sicut mórtuos sǽculi: * et anxiátus est super me spíritus meus, in me turbátum est cor meum.

142:5 Memor fui diérum antiquórum, meditátus sum in ómnibus opéribus tuis: * in factis mánuum tuárum meditábar.

142:6 Expándi manus meas ad te: * ánima mea sicut terra sine aqua tibi.

142:7 Velóciter exáudi me, Dómine: * defécit spíritus meus.

142:7 Non avértas fáciem tuam a me: * et símilis ero descendéntibus in lacum.

142:8 Audítam fac mihi mane misericórdiam tuam: * quia in te sperávi.

142:8 Notam fac mihi viam, in qua ámbulem: * quia ad te levávi ánimam meam.

142:9 Éripe me de inimícis meis, Dómine, ad te confúgi: * doce me fácere voluntátem tuam, quia Deus meus es tu.

142:10 Spíritus tuus bonus dedúcet me in terram rectam: * propter nomen tuum, Dómine, vivificábis me, in æquitáte tua.

142:11 Edúces de tribulatióne ánimam meam: * et in misericórdia tua dispérdes inimícos meos.

142:12 Et perdes omnes, qui tríbulant ánimam meam: * quóniam ego servus tuus sum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éripe me de inimícis meis, Dómine, ad te confúgi.

Ant. Benedixísti, * Dómine, terram tuam: remisísti iniquitátem plebis tuæ.

Psalmus 84 [3]

84:2 Benedixísti, Dómine, terram tuam: * avertísti captivitátem Jacob.

84:3 Remisísti iniquitátem plebis tuæ: * operuísti ómnia peccáta eórum.

84:4 Mitigásti omnem iram tuam: * avertísti ab ira indignatiónis tuæ.

84:5 Convérte nos, Deus, salutáris noster: * et avérte iram tuam a nobis.

84:6 Numquid in ætérnum irascéris nobis? * aut exténdes iram tuam a generatióne in generatiónem?

84:7 Deus, tu convérsus vivificábis nos: * et plebs tua lætábitur in te.

84:8 Osténde nobis, Dómine, misericórdiam tuam: * et salutáre tuum da nobis.

84:9 Áudiam quid loquátur in me Dóminus Deus: * quóniam loquétur pacem in plebem suam.

84:9 Et super sanctos suos: * et in eos, qui convertúntur ad cor.

84:10 Verúmtamen prope timéntes eum salutáre ipsíus: * ut inhábitet glória in terra nostra.

84:11 Misericórdia, et véritas obviavérunt sibi: * justítia, et pax osculátæ sunt.

84:12 Véritas de terra orta est: * et justítia de cælo prospéxit.

84:13 Étenim Dóminus dabit benignitátem: * et terra nostra dabit fructum suum.

84:14 Justítia ante eum ambulábit: * et ponet in via gressus suos.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Benedixísti, Dómine, terram tuam: remisísti iniquitátem plebis tuæ.

Ant. In Dómino justificábitur * et laudábitur omne semen Israël.

Canticum Isaiæ [4]

Isa 45:15-30

45:15 Vere tu es Deus abscónditus, * Deus Israël, Salvátor.

45:16 Confúsi sunt, et erubuérunt omnes: * simul abiérunt in confusiónem fabricatóres errórum.

45:17 Israël salvátus est in Dómino salúte ætérna: * non confundémini, et non erubescétis usque in sǽculum sǽculi.

45:18 Quia hæc dicit Dóminus creans cælos, * ipse Deus formans terram, et fáciens eam, ipse plastes ejus:

45:19 Non in vanum creávit eam, ut habitarétur, formávit eam: * Ego Dóminus, et non est álius.

45:20 Non in abscóndito locútus sum, * in loco terræ tenebróso:

45:21 Non dixi sémini Jacob frustra: Quǽrite me: * ego Dóminus loquens justítiam, annúntians recta.

45:22 Congregámini, et veníte, et accédite simul * qui salváti estis ex géntibus:

45:23 Nesciérunt qui levant lignum sculptúræ suæ, * et rogant deum non salvántem.

45:24 Annuntiáte, et veníte, et consiliámini simul: * Quis audítum fecit hoc ab inítio, ex tunc prædíxit illud?

45:25 Numquid non ego Dóminus, et non est ultra Deus absque me? * Deus justus, et salvans non est præter me.

45:26 Convertímini ad me, et salvi éritis, omnes fines terræ: * quia ego Deus, et non est álius.

45:27 In memetípso jurávi, egrediétur de ore meo justítiæ verbum, * et non revertétur:

45:28 Quia mihi curvábitur omne genu, * et jurábit omnis lingua.

45:29 Ergo in Dómino, dicet, meæ sunt justítiæ et impérium: * ad eum vénient, et confundéntur omnes qui repúgnant ei.

45:30 In Dómino justificábitur, et laudábitur * omne semen Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. In Dómino justificábitur et laudábitur omne semen Israël.

Ant. Lauda, * Jerúsalem, Dóminum. ‡

Psalmus 147 [5]

147:1 Lauda, Jerúsalem, Dóminum: * ‡ lauda Deum tuum, Sion.

147:2 Quóniam confortávit seras portárum tuárum: * benedíxit fíliis tuis in te.

147:3 Qui pósuit fines tuos pacem: * et ádipe fruménti sátiat te.

147:4 Qui emíttit elóquium suum terræ: * velóciter currit sermo ejus.

147:5 Qui dat nivem sicut lanam: * nébulam sicut cínerem spargit.

147:6 Mittit crystállum suam sicut buccéllas: * ante fáciem frígoris ejus quis sustinébit?

147:7 Emíttet verbum suum, et liquefáciet ea: * flabit spíritus ejus, et fluent aquæ.

147:8 Qui annúntiat verbum suum Jacob: * justítias, et judícia sua Israël.

147:9 Non fecit táliter omni natióni: * et judícia sua non manifestávit eis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Lauda, Jerúsalem, Dóminum.

Capitulum Hymnus Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

Hymnus

Jesu, coróna célsior,

Et véritas sublímior,

Qui confiténti sérvulo

Reddis perénne prǽmium:

Da supplicánti cœ́tui,

Hujus rogátu, nóxii

Remissiónem críminis,

Rumpéndo nexum vínculi.

Anni revérso témpore,

Dies refúlsit lúmine,

Quo Sanctus hic de córpore

Migrávit inter sídera.

Hic vana terræ gáudia,

Et luculénta prǽdia,

Pollúta sorde députans,

Ovans tenet cæléstia.

Te, Christe, Rex piíssime,

Hic confiténdo júgiter,

Calcávit artes dǽmonum,

Sævúmque avérni príncipem.

Virtúte clarus, et fide,

Confessióne sédulus,

Jejúna membra déferens,

Dapes supérnas óbtinet.

Proínde te piíssime

Precámur omnes súpplices:

Nobis ut hujus grátia

Pœnas remíttas débitas.

Patri perénnis glória,

Natóque Patris único,

Sanctóque sit Paráclito,

Per omne semper sǽculum.

Amen.

℣. Justum dedúxit Dóminus per vias rectas.

℟. Et osténdit illi regnum Dei.

Canticum: Benedictus {Antiphona ex Proprio Sanctorum}

Ant. Euge, serve bone * et fidélis, quia in pauca fuísti fidélis, supra multa te constítuam, intra in gáudium Dómini tui.

Canticum Zachariæ

Luc. 1:68-79

1:68 Benedíctus ✠ Dóminus, Deus Israël: * quia visitávit, et fecit redemptiónem plebis suæ:

1:69 Et eréxit cornu salútis nobis: * in domo David, púeri sui.

1:70 Sicut locútus est per os sanctórum, * qui a sǽculo sunt, prophetárum ejus:

1:71 Salútem ex inimícis nostris, * et de manu ómnium, qui odérunt nos.

1:72 Ad faciéndam misericórdiam cum pátribus nostris: * et memorári testaménti sui sancti.

1:73 Jusjurándum, quod jurávit ad Ábraham patrem nostrum, * datúrum se nobis:

1:74 Ut sine timóre, de manu inimicórum nostrórum liberáti, * serviámus illi.

1:75 In sanctitáte, et justítia coram ipso, * ómnibus diébus nostris.

1:76 Et tu, puer, Prophéta Altíssimi vocáberis: * præíbis enim ante fáciem Dómini, paráre vias ejus:

1:77 Ad dandam sciéntiam salútis plebi ejus: * in remissiónem peccatórum eórum:

1:78 Per víscera misericórdiæ Dei nostri: * in quibus visitávit nos, óriens ex alto:

1:79 Illumináre his, qui in ténebris, et in umbra mortis sedent: * ad dirigéndos pedes nostros in viam pacis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Euge, serve bone et fidélis, quia in pauca fuísti fidélis, supra multa te constítuam, intra in gáudium Dómini tui.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ad majórem tui nóminis glóriam propagándam, novo per beátum Ignátium subsídio militántem Ecclésiam roborásti: concéde; ut, ejus auxílio et imitatióne certántes in terris, coronári cum ipso mereámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Pater Noster dicitur totum secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

℣. Dóminus det nobis suam pacem.

℟. Et vitam ætérnam. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Ad Primam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Jam lucis orto sídere,

Deum precémur súpplices,

Ut in diúrnis áctibus

Nos servet a nocéntibus.

Linguam refrénans témperet,

Ne litis horror ínsonet:

Visum fovéndo cóntegat,

Ne vanitátes háuriat.

Sint pura cordis íntima,

Absístat et vecórdia;

Carnis terat supérbiam

Potus cibíque párcitas.

Ut, cum dies abscésserit,

Noctémque sors redúxerit,

Mundi per abstinéntiam

Ipsi canámus glóriam.

Deo Patri sit glória,

Ejúsque soli Fílio,

Cum Spíritu Paráclito,

Nunc et per omne sǽculum.

Amen.

Psalmi {ex Psalterio secundum diem}

Ant. Ne discédas a me.

Psalmus 21(2-12) [1]

21:2 Deus, Deus meus, réspice in me: quare me dereliquísti? * longe a salúte mea verba delictórum meórum.

21:3 Deus meus, clamábo per diem, et non exáudies: * et nocte, et non ad insipiéntiam mihi.

21:4 Tu autem in sancto hábitas, * laus Israël.

21:5 In te speravérunt patres nostri: * speravérunt, et liberásti eos.

21:6 Ad te clamavérunt, et salvi facti sunt: * in te speravérunt, et non sunt confúsi.

21:7 Ego autem sum vermis, et non homo: * oppróbrium hóminum, et abjéctio plebis.

21:8 Omnes vidéntes me, derisérunt me: * locúti sunt lábiis, et movérunt caput.

21:9 Sperávit in Dómino, erípiat eum: * salvum fáciat eum, quóniam vult eum.

21:10 Quóniam tu es, qui extraxísti me de ventre: * spes mea ab ubéribus matris meæ. In te projéctus sum ex útero:

21:11 De ventre matris meæ Deus meus es tu, * ne discésseris a me:

21:12 Quóniam tribulátio próxima est: * quóniam non est qui ádjuvet.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(13-23) [2]

21:13 Circumdedérunt me vítuli multi: * tauri pingues obsedérunt me.

21:14 Aperuérunt super me os suum, * sicut leo rápiens et rúgiens.

21:15 Sicut aqua effúsus sum: * et dispérsa sunt ómnia ossa mea.

21:15 Factum est cor meum tamquam cera liquéscens * in médio ventris mei.

21:16 Áruit tamquam testa virtus mea, et lingua mea adhǽsit fáucibus meis: * et in púlverem mortis deduxísti me.

21:17 Quóniam circumdedérunt me canes multi: * concílium malignántium obsédit me.

21:17 Fodérunt manus meas et pedes meos: * dinumeravérunt ómnia ossa mea.

21:18 Ipsi vero consideravérunt et inspexérunt me: * divisérunt sibi vestiménta mea, et super vestem meam misérunt sortem.

21:20 Tu autem, Dómine, ne elongáveris auxílium tuum a me: * ad defensiónem meam cónspice.

21:21 Érue a frámea, Deus, ánimam meam: * et de manu canis únicam meam:

21:22 Salva me ex ore leónis: * et a córnibus unicórnium humilitátem meam.

21:23 Narrábo nomen tuum frátribus meis: * in médio ecclésiæ laudábo te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 21(24-32) [3]

21:24 Qui timétis Dóminum, laudáte eum: * univérsum semen Jacob, glorificáte eum.

21:25 Tímeat eum omne semen Israël: * quóniam non sprevit, neque despéxit deprecatiónem páuperis:

21:25 Nec avértit fáciem suam a me: * et cum clamárem ad eum, exaudívit me.

21:26 Apud te laus mea in ecclésia magna: * vota mea reddam in conspéctu timéntium eum.

21:27 Edent páuperes, et saturabúntur: et laudábunt Dóminum qui requírunt eum: * vivent corda eórum in sǽculum sǽculi.

21:28 Reminiscéntur et converténtur ad Dóminum * univérsi fines terræ:

21:28 Et adorábunt in conspéctu ejus * univérsæ famíliæ géntium.

21:29 Quóniam Dómini est regnum: * et ipse dominábitur géntium.

21:30 Manducavérunt et adoravérunt omnes pingues terræ: * in conspéctu ejus cadent omnes qui descéndunt in terram.

21:31 Et ánima mea illi vivet: * et semen meum sérviet ipsi.

21:32 Annuntiábitur Dómino generátio ventúra: * et annuntiábunt cæli justítiam ejus pópulo qui nascétur, quem fecit Dóminus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Ne discédas a me, Dómine: quóniam tribulátio próxima est: quóniam non est qui ádjuvet.

Capitulum Responsorium Versus {ex Psalterio secundum diem}

1 Tim. 1:17

Regi sæculórum immortáli et invisíbili, soli Deo honor et glória in sǽcula sæculórum. Amen.

℟. Deo grátias.

℟.br. Christe, Fili Dei vivi, * Miserére nobis.

℟. Christe, Fili Dei vivi, * Miserére nobis.

℣. Qui sedes ad déxteram Patris.

℟. Miserére nobis.

℣. Glória Patri, et Fílio, * et Spirítui Sancto.

℟. Christe, Fili Dei vivi, * Miserére nobis.

℣. Exsúrge, Christe, ádjuva nos.

℟. Et líbera nos propter nomen tuum.

Preces Dominicales et Feriales{omittitur}

Preces Feriales{omittitur}

Preces Dominicales et Feriales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Dómine Deus omnípotens, qui ad princípium hujus diéi nos perveníre fecísti: tua nos hódie salva virtúte; ut in hac die ad nullum declinémus peccátum, sed semper ad tuam justítiam faciéndam nostra procédant elóquia, dirigántur cogitatiónes et ópera.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Martyrologium {anticip.}

Kaléndis Augústi Luna décima séptima Anno Dómini 2026

Romæ, in Exquíliis, Dedicátio sancti Petri Apóstoli ad Víncula.

Antiochíæ pássio sanctórum septem fratrum Machabæórum Mártyrum, qui, cum matre sua, passi sunt sub Antíocho Epipháne Rege. Eórum relíquiæ, Romam translátæ, in eádem Ecclésia sancti Petri ad Víncula cónditæ fuérunt.

Vercéllis natális sancti Eusébii, Epíscopi et Mártyris, qui, ob confessiónem fídei cathólicæ, a Constántio Príncipe Scythópolim, in Palæstína, et inde in Cappadóciam relegátus, póstmodum ad Ecclésiam suam revérsus, martýrium, persequéntibus Ariánis, passus est. Ipsíus autem memória étiam décimo octávo Kaléndas Januárii solémniter habétur, quo die fuit Epíscopus ordinátus; ejúsque festum recólitur décimo séptimo Kaléndas Januárii.

Nucériæ Paganórum, in Campánia, item natális sancti Alfónsi-Maríæ de Ligório, Fundatóris Congregatiónis a sanctíssimo Redemptóre nuncupátæ, Epíscopi sanctæ Agathæ Gothórum et Confessóris, zelo animárum, scriptis, verbo et exémplo insígnis; quem Summus Póntifex Gregórius Décimus sextus albo Sanctórum adscrípsit, et Pius Nonus Doctórem universális Ecclésiæ declarávit, et Pius Duodécimus ómnium Confessariórum ac Moralistárum cæléstem apud Deum Patrónum constítuit. Ipsíus vero festívitas sequénti die celebrátur.

Romæ, via Latína, sanctórum Mártyrum Boni Presbýteri, Fausti et Mauri, cum áliis novem; qui in Actis sancti Stéphani Papæ describúntur.

Item Romæ pássio sanctárum Vírginum Fídei, Spei et Caritátis, e sancta Sophía matre progenitárum, quæ, sub Hadriáno Príncipe, martýrii corónam adéptæ sunt.

Philadelphíæ, in Arábia, sanctórum Mártyrum Cyrílli, Aquilæ, Petri, Domitiáni, Rufi et Menándri, una die coronatórum.

Perge, in Pamphýlia, sanctórum Mártyrum Leóntii, Attii, Alexándri, et aliórum sex agricolárum; qui, in persecutióne Diocletiáni, sub Flaviáno Prǽside, decolláti sunt.

Gerúndæ, in Hispánia, natális sancti Felícis Mártyris, qui, post divérsa tormentórum génera, a Daciáno támdiu jussus est laniári, donec invíctum Christo spíritum rédderet.

In território Parisiénsi sancti Justíni Mártyris.

Viénnæ, in Gállia, sancti Veri Epíscopi.

Wintóniæ, in Anglia, sancti Ethelwóldi Epíscopi.

In pago Lisuíno, in Gállia, sancti Nemésii Confessóris.

℣. Et álibi aliórum plurimórum sanctórum Mártyrum et Confessórum, atque sanctárum Vírginum.

℟. Deo grátias.

℣. Pretiósa in conspéctu Dómini.

℟. Mors Sanctórum ejus.

Sancta María et omnes Sancti intercédant pro nobis ad Dóminum, ut nos mereámur ab eo adjuvári et salvári, qui vivit et regnat in sǽcula sæculórum.

℟. Amen.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Deus in adjutórium meum inténde.

℟. Dómine, ad adjuvándum me festína.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Kýrie, eléison. Christe, eléison. Kýrie, eléison.

Pater Noster dicitur secreto usque ad Et ne nos indúcas in tentatiónem:

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris:

℣. Et ne nos indúcas in tentatiónem:

℟. Sed líbera nos a malo.

℣. Réspice in servos tuos, Dómine, et in ópera tua, et dírige fílios eórum.

℟. Et sit splendor Dómini Dei nostri super nos, et ópera mánuum nostrárum dírige super nos, et opus mánuum nostrárum dírige.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Orémus.

Dirígere et sanctificáre, régere et gubernáre dignáre, Dómine Deus, Rex cæli et terræ, hódie corda et córpora nostra, sensus, sermónes et actus nostros in lege tua, et in opéribus mandatórum tuórum: ut hic et in ætérnum, te auxiliánte, salvi et líberi esse mereámur, Salvátor mundi: Qui vivis et regnas in sǽcula sæculórum.

℟. Amen.

Lectio brevis {ex Commune aut Festo}

℣. Jube, domne, benedícere.

Benedictio. Dies et actus nostros in sua pace dispónat Dóminus omnípotens.

℟. Amen.

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℣. Tu autem, Dómine, miserére nobis.

℟. Deo grátias.

Conclusio

℣. Adjutórium nostrum ✠ in nómine Dómini.

℟. Qui fecit cælum et terram.

℣. Benedícite.

℟. Deus.

Benedictio. Dóminus nos benedícat, ✠ et ab omni malo deféndat, et ad vitam perdúcat ætérnam. Et fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Tertiam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Nunc, Sancte, nobis, Spíritus,

Unum Patri cum Fílio,

Dignáre promptus íngeri

Nostro refúsus péctori.

Os, lingua, mens, sensus, vigor

Confessiónem pérsonent.

Flamméscat igne cáritas,

Accéndat ardor próximos.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Éxcita, Dómine.

Psalmus 79(2-8) [1]

79:2 Qui regis Israël, inténde: * qui dedúcis velut ovem Joseph.

79:2 Qui sedes super Chérubim, * manifestáre coram Éphraim, Bénjamin, et Manásse.

79:3 Éxcita poténtiam tuam, et veni, * ut salvos fácias nos.

79:4 Deus, convérte nos: * et osténde fáciem tuam, et salvi érimus.

79:5 Dómine, Deus virtútum, * quoúsque irascéris super oratiónem servi tui?

79:6 Cibábis nos pane lacrimárum: * et potum dabis nobis in lácrimis in mensúra?

79:7 Posuísti nos in contradictiónem vicínis nostris: * et inimíci nostri subsannavérunt nos.

79:8 Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 79(9-20) [2]

79:9 Víneam de Ægýpto transtulísti: * ejecísti gentes, et plantásti eam.

79:10 Dux itíneris fuísti in conspéctu ejus: * plantásti radíces ejus, et implévit terram.

79:11 Opéruit montes umbra ejus: * et arbústa ejus cedros Dei.

79:12 Exténdit pálmites suos usque ad mare: * et usque ad flumen propágines ejus.

79:13 Ut quid destruxísti macériam ejus: * et vindémiant eam omnes, qui prætergrediúntur viam?

79:14 Exterminávit eam aper de silva: * et singuláris ferus depástus est eam.

79:15 Deus virtútum, convértere: * réspice de cælo, et vide, et vísita víneam istam.

79:16 Et pérfice eam, quam plantávit déxtera tua: * et super fílium hóminis, quem confirmásti tibi.

79:17 Incénsa igni, et suffóssa * ab increpatióne vultus tui períbunt.

79:18 Fiat manus tua super virum déxteræ tuæ: * et super fílium hóminis, quem confirmásti tibi.

79:19 Et non discédimus a te, vivificábis nos: * et nomen tuum invocábimus.

79:20 Dómine, Deus virtútum, convérte nos: * et osténde fáciem tuam, et salvi érimus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 81 [3]

81:1 Deus stetit in synagóga deórum: * in médio autem deos dijúdicat.

81:2 Úsquequo judicátis iniquitátem: * et fácies peccatórum súmitis?

81:3 Judicáte egéno, et pupíllo: * húmilem, et páuperem justificáte.

81:4 Erípite páuperem: * et egénum de manu peccatóris liberáte.

81:5 Nesciérunt, neque intellexérunt, in ténebris ámbulant: * movebúntur ómnia fundaménta terræ.

81:6 Ego dixi: Dii estis, * et fílii Excélsi omnes.

81:7 Vos autem sicut hómines moriémini: * et sicut unus de princípibus cadétis.

81:8 Surge, Deus, júdica terram: * quóniam tu hereditábis in ómnibus géntibus.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Éxcita, Dómine, poténtiam tuam, ut salvos fácias nos.

Capitulum Responsorium Versus {ex Commune aut Festo}

Sir 31:8-9

Beátus vir, qui invéntus est sine mácula, et qui post aurum non ábiit, nec sperávit in pecúnia et thesáuris. Quis est hic, et laudábimus eum? fecit enim mirabília in vita sua.

℟. Deo grátias.

℟.br. Amávit eum Dóminus, * Et ornávit eum.

℟. Amávit eum Dóminus, * Et ornávit eum.

℣. Stolam glóriæ índuit eum.

℟. Et ornávit eum.

℣. Glória Patri, et Fílio, * et Spirítui Sancto.

℟. Amávit eum Dóminus, * Et ornávit eum.

℣. Os justi meditábitur sapiéntiam.

℟. Et lingua ejus loquétur judícium.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ad majórem tui nóminis glóriam propagándam, novo per beátum Ignátium subsídio militántem Ecclésiam roborásti: concéde; ut, ejus auxílio et imitatióne certántes in terris, coronári cum ipso mereámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Sextam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rector potens, verax Deus,

Qui témperas rerum vices,

Splendóre mane illúminas,

Et ígnibus merídiem:

Exstíngue flammas lítium,

Aufer calórem nóxium,

Confer salútem córporum,

Verámque pacem córdium.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Beáti, qui hábitant.

Psalmus 83(2-8) [1]

83:2 Quam dilécta tabernácula tua, Dómine virtútum: * concupíscit, et déficit ánima mea in átria Dómini.

83:3 Cor meum, et caro mea * exsultavérunt in Deum vivum.

83:4 Étenim passer invénit sibi domum: * et turtur nidum sibi, ubi ponat pullos suos.

83:4 Altária tua, Dómine virtútum: * Rex meus, et Deus meus.

83:5 Beáti, qui hábitant in domo tua, Dómine: * in sǽcula sæculórum laudábunt te.

83:6 Beátus vir, cujus est auxílium abs te: * ascensiónes in corde suo dispósuit, in valle lacrimárum in loco, quem pósuit.

83:8 Étenim benedictiónem dabit legislátor, ibunt de virtúte in virtútem: * vidébitur Deus deórum in Sion.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 83(9-13) [2]

83:9 Dómine, Deus virtútum, exáudi oratiónem meam: * áuribus pércipe, Deus Jacob.

83:10 Protéctor noster, áspice, Deus: * et réspice in fáciem Christi tui:

83:11 Quia mélior est dies una in átriis tuis, * super míllia.

83:11 Elégi abjéctus esse in domo Dei mei: * magis quam habitáre in tabernáculis peccatórum.

83:12 Quia misericórdiam, et veritátem díligit Deus: * grátiam et glóriam dabit Dóminus.

83:13 Non privábit bonis eos, qui ámbulant in innocéntia: * Dómine virtútum, beátus homo, qui sperat in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 86 [3]

86:1 Fundaménta ejus in móntibus sanctis: * díligit Dóminus portas Sion super ómnia tabernácula Jacob.

86:3 Gloriósa dicta sunt de te, * cívitas Dei.

86:4 Memor ero Rahab, et Babylónis * sciéntium me.

86:4 Ecce, alienígenæ, et Tyrus, et pópulus Æthíopum, * hi fuérunt illic.

86:5 Numquid Sion dicet: Homo, et homo natus est in ea: * et ipse fundávit eam Altíssimus?

86:6 Dóminus narrábit in scriptúris populórum, et príncipum: * horum, qui fuérunt in ea.

86:7 Sicut lætántium ómnium * habitátio est in te.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Beáti, qui hábitant in domo tua, Dómine.

Capitulum Responsorium Versus {ex Commune aut Festo}

Sir 39:6

Justus cor suum trádidit ad vigilándum dilúculo ad Dóminum, qui fecit illum, et in conspéctu Altíssimi deprecábitur.

℟. Deo grátias.

℟.br. Os justi * Meditábitur sapiéntiam.

℟. Os justi * Meditábitur sapiéntiam.

℣. Et lingua ejus loquétur judícium.

℟. Meditábitur sapiéntiam.

℣. Glória Patri, et Fílio, * et Spirítui Sancto.

℟. Os justi * Meditábitur sapiéntiam.

℣. Lex Dei ejus in corde ipsíus.

℟. Et non supplantabúntur gressus ejus.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ad majórem tui nóminis glóriam propagándam, novo per beátum Ignátium subsídio militántem Ecclésiam roborásti: concéde; ut, ejus auxílio et imitatióne certántes in terris, coronári cum ipso mereámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Nonam

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Hymnus

Rerum, Deus, tenax vigor,

Immótus in te pérmanens,

Lucis diúrnæ témpora

Succéssibus detérminans:

Largíre lumen véspere,

Quo vita nusquam décidat,

Sed prǽmium mortis sacræ

Perénnis instet glória.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Psalmi {ex Psalterio secundum diem}

Ant. Misericórdia et véritas.

Psalmus 88(2-19) [1]

88:2 Misericórdias Dómini * in ætérnum cantábo.

88:2 In generatiónem et generatiónem * annuntiábo veritátem tuam in ore meo.

88:3 Quóniam dixísti: In ætérnum misericórdia ædificábitur in cælis: * præparábitur véritas tua in eis.

88:4 Dispósui testaméntum eléctis meis, jurávi David, servo meo: * Usque in ætérnum præparábo semen tuum.

88:5 Et ædificábo in generatiónem et generatiónem * sedem tuam.

88:6 Confitebúntur cæli mirabília tua, Dómine: * étenim veritátem tuam in ecclésia sanctórum.

88:7 Quóniam quis in núbibus æquábitur Dómino: * símilis erit Deo in fíliis Dei?

88:8 Deus, qui glorificátur in consílio sanctórum: * magnus et terríbilis super omnes qui in circúitu ejus sunt.

88:9 Dómine, Deus virtútum, quis símilis tibi? * potens es, Dómine, et véritas tua in circúitu tuo.

88:10 Tu domináris potestáti maris: * motum autem flúctuum ejus tu mítigas.

88:11 Tu humiliásti sicut vulnerátum, supérbum: * in brácchio virtútis tuæ dispersísti inimícos tuos.

88:12 Tui sunt cæli, et tua est terra, orbem terræ et plenitúdinem ejus tu fundásti: * aquilónem, et mare tu creásti.

88:13 Thabor et Hermon in nómine tuo exsultábunt: * tuum brácchium cum poténtia.

88:14 Firmétur manus tua, et exaltétur déxtera tua: * justítia et judícium præparátio sedis tuæ.

88:15 Misericórdia et véritas præcédent fáciem tuam: * beátus pópulus, qui scit jubilatiónem.

88:16 Dómine, in lúmine vultus tui ambulábunt, et in nómine tuo exsultábunt tota die: * et in justítia tua exaltabúntur.

88:18 Quóniam glória virtútis eórum tu es: * et in beneplácito tuo exaltábitur cornu nostrum.

88:19 Quia Dómini est assúmptio nostra, * et Sancti Israël, regis nostri.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(20-38) [2]

88:20 Tunc locútus es in visióne sanctis tuis, et dixísti: * Pósui adjutórium in poténte: et exaltávi eléctum de plebe mea.

88:21 Invéni David, servum meum: * óleo sancto meo unxi eum.

88:22 Manus enim mea auxiliábitur ei: * et brácchium meum confortábit eum.

88:23 Nihil profíciet inimícus in eo, * et fílius iniquitátis non appónet nocére ei.

88:24 Et concídam a fácie ipsíus inimícos ejus: * et odiéntes eum in fugam convértam.

88:25 Et véritas mea, et misericórdia mea cum ipso: * et in nómine meo exaltábitur cornu ejus.

88:26 Et ponam in mari manum ejus: * et in flumínibus déxteram ejus.

88:27 Ipse invocábit me: Pater meus es tu: * Deus meus, et suscéptor salútis meæ.

88:28 Et ego primogénitum ponam illum * excélsum præ régibus terræ.

88:29 In ætérnum servábo illi misericórdiam meam: * et testaméntum meum fidéle ipsi.

88:30 Et ponam in sǽculum sǽculi semen ejus: * et thronum ejus sicut dies cæli.

88:31 Si autem derelíquerint fílii ejus legem meam: * et in judíciis meis non ambuláverint:

88:32 Si justítias meas profanáverint: * et mandáta mea non custodíerint:

88:33 Visitábo in virga iniquitátes eórum: * et in verbéribus peccáta eórum.

88:34 Misericórdiam autem meam non dispérgam ab eo: * neque nocébo in veritáte mea:

88:35 Neque profanábo testaméntum meum: * et quæ procédunt de lábiis meis, non fáciam írrita.

88:36 Semel jurávi in sancto meo: Si David méntiar: * semen ejus in ætérnum manébit.

88:37 Et thronus ejus sicut sol in conspéctu meo, * et sicut luna perfécta in ætérnum: et testis in cælo fidélis.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 88(39-53) [3]

88:39 Tu vero repulísti et despexísti: * distulísti Christum tuum.

88:40 Evertísti testaméntum servi tui: * profanásti in terra Sanctuárium ejus.

88:41 Destruxísti omnes sepes ejus: * posuísti firmaméntum ejus formídinem.

88:42 Diripuérunt eum omnes transeúntes viam: * factus est oppróbrium vicínis suis.

88:43 Exaltásti déxteram depriméntium eum: * lætificásti omnes inimícos ejus.

88:44 Avertísti adjutórium gládii ejus: * et non es auxiliátus ei in bello.

88:45 Destruxísti eum ab emundatióne: * et sedem ejus in terram collisísti.

88:46 Minorásti dies témporis ejus: * perfudísti eum confusióne.

88:47 Úsquequo, Dómine, avértis in finem: * exardéscet sicut ignis ira tua?

88:48 Memoráre quæ mea substántia: * numquid enim vane constituísti omnes fílios hóminum?

88:49 Quis est homo, qui vivet, et non vidébit mortem: * éruet ánimam suam de manu ínferi?

88:50 Ubi sunt misericórdiæ tuæ antíquæ, Dómine, * sicut jurásti David in veritáte tua?

88:51 Memor esto, Dómine, oppróbrii servórum tuórum * quod contínui in sinu meo multárum géntium.

88:52 Quod exprobravérunt inimíci tui, Dómine, * quod exprobravérunt commutatiónem Christi tui.

88:53 Benedíctus Dóminus in ætérnum: * fiat, fiat.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misericórdia et véritas præcédent fáciem tuam, Dómine.

Capitulum Responsorium Versus {ex Commune aut Festo}

Sap 10:10

Justum dedúxit Dóminus per vias rectas, et osténdit illi regnum Dei, et dedit illi sciéntiam sanctórum: honestávit illum in labóribus, et complévit labóres illíus.

℟. Deo grátias.

℟.br. Lex Dei ejus * In corde ipsíus.

℟. Lex Dei ejus * In corde ipsíus.

℣. Et non supplantabúntur gressus ejus.

℟. In corde ipsíus.

℣. Glória Patri, et Fílio, * et Spirítui Sancto.

℟. Lex Dei ejus * In corde ipsíus.

℣. Justum dedúxit Dóminus per vias rectas.

℟. Et osténdit illi regnum Dei.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui ad majórem tui nóminis glóriam propagándam, novo per beátum Ignátium subsídio militántem Ecclésiam roborásti: concéde; ut, ejus auxílio et imitatióne certántes in terris, coronári cum ipso mereámur in cælis.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Deinde dicitur tantum Pater Noster secreto, nisi sequatur alia Hora.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

S. Petri ad Vincula
Duplex majus

Ad Vesperas

Incipit

secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Deinde, clara voce, dicitur Versus:

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi & antiphonæ ex Proprio Sanctorum}

Ant. Heródes rex * appósuit ut apprehénderet et Petrum; quem, cum apprehendísset, misit in cárcerem, volens post Pascha prodúcere eum pópulo.

Psalmus 109 [1]

109:1 Dixit Dóminus Dómino meo: * Sede a dextris meis:

109:1 Donec ponam inimícos tuos, * scabéllum pedum tuórum.

109:2 Virgam virtútis tuæ emíttet Dóminus ex Sion: * domináre in médio inimicórum tuórum.

109:3 Tecum princípium in die virtútis tuæ in splendóribus sanctórum: * ex útero ante lucíferum génui te.

109:4 Jurávit Dóminus, et non pœnitébit eum: * Tu es sacérdos in ætérnum secúndum órdinem Melchísedech.

109:5 Dóminus a dextris tuis, * confrégit in die iræ suæ reges.

109:6 Judicábit in natiónibus, implébit ruínas: * conquassábit cápita in terra multórum.

109:7 De torrénte in via bibet: * proptérea exaltábit caput.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Heródes rex appósuit ut apprehénderet et Petrum; quem, cum apprehendísset, misit in cárcerem, volens post Pascha prodúcere eum pópulo.

Ant. Petrus quidem * servabátur in cárcere; orátio autem fiébat sine intermissióne ab Ecclésia ad Deum pro eo.

Psalmus 110 [2]

110:1 Confitébor tibi, Dómine, in toto corde meo: * in consílio justórum, et congregatióne.

110:2 Magna ópera Dómini: * exquisíta in omnes voluntátes ejus.

110:3 Conféssio et magnificéntia opus ejus: * et justítia ejus manet in sǽculum sǽculi.

110:4 Memóriam fecit mirabílium suórum, † miséricors et miserátor Dóminus: * escam dedit timéntibus se.

110:5 Memor erit in sǽculum testaménti sui: * virtútem óperum suórum annuntiábit pópulo suo:

110:7 Ut det illis hereditátem géntium: * ópera mánuum ejus véritas, et judícium.

110:8 Fidélia ómnia mandáta ejus: † confirmáta in sǽculum sǽculi, * facta in veritáte et æquitáte.

110:9 Redemptiónem misit pópulo suo: * mandávit in ætérnum testaméntum suum.

110:9 (fit reverentia) Sanctum, et terríbile nomen ejus: * inítium sapiéntiæ timor Dómini.

110:10 Intelléctus bonus ómnibus faciéntibus eum: * laudátio ejus manet in sǽculum sǽculi.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Petrus quidem servabátur in cárcere; orátio autem fiébat sine intermissióne ab Ecclésia ad Deum pro eo.

Ant. Dixit Angelus * ad Petrum: Circúmda tibi vestiméntum tuum, et séquere me.

Psalmus 111 [3]

111:1 Beátus vir, qui timet Dóminum: * in mandátis ejus volet nimis.

111:2 Potens in terra erit semen ejus: * generátio rectórum benedicétur.

111:3 Glória, et divítiæ in domo ejus: * et justítia ejus manet in sǽculum sǽculi.

111:4 Exórtum est in ténebris lumen rectis: * miséricors, et miserátor, et justus.

111:5 Jucúndus homo qui miserétur et cómmodat, † dispónet sermónes suos in judício: * quia in ætérnum non commovébitur.

111:7 In memória ætérna erit justus: * ab auditióne mala non timébit.

111:7 Parátum cor ejus speráre in Dómino, † confirmátum est cor ejus: * non commovébitur donec despíciat inimícos suos.

111:9 Dispérsit, dedit paupéribus: † justítia ejus manet in sǽculum sǽculi, * cornu ejus exaltábitur in glória.

111:10 Peccátor vidébit, et irascétur, † déntibus suis fremet et tabéscet: * desidérium peccatórum períbit.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Dixit Angelus ad Petrum: Circúmda tibi vestiméntum tuum, et séquere me.

Ant. Misit Dóminus * Angelum suum, et liberávit me de manu Heródis, allelúja.

Psalmus 112 [4]

112:1 Laudáte, púeri, Dóminum: * laudáte nomen Dómini.

112:2 (fit reverentia) Sit nomen Dómini benedíctum, * ex hoc nunc, et usque in sǽculum.

112:3 A solis ortu usque ad occásum, * laudábile nomen Dómini.

112:4 Excélsus super omnes gentes Dóminus, * et super cælos glória ejus.

112:5 Quis sicut Dóminus, Deus noster, qui in altis hábitat, * et humília réspicit in cælo et in terra?

112:7 Súscitans a terra ínopem, * et de stércore érigens páuperem:

112:8 Ut cóllocet eum cum princípibus, * cum princípibus pópuli sui.

112:9 Qui habitáre facit stérilem in domo, * matrem filiórum lætántem.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Misit Dóminus Angelum suum, et liberávit me de manu Heródis, allelúja.

Ant. Tu es Petrus, * et super hanc petram ædificábo Ecclésiam meam.

Psalmus 116 [5]

116:1 Laudáte Dóminum, omnes gentes: * laudáte eum, omnes pópuli:

116:2 Quóniam confirmáta est super nos misericórdia ejus: * et véritas Dómini manet in ætérnum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu es Petrus, et super hanc petram ædificábo Ecclésiam meam.

Capitulum Hymnus Versus {ex Proprio Sanctorum}

Act 12:1-3

Misit Heródes rex manus ut afflígeret quosdam de Ecclésia. Occídit autem Jacóbum fratrem Joánnis gládio. Videns autem quia placéret Judǽis, appósuit ut apprehénderet et Petrum.

℟. Deo grátias.

Hymnus

Miris modis repénte liber, férrea,

Christo jubénte, vincla Petrus éxuit:

Ovílis ille Pastor et Rector gregis,

Vitæ reclúdit páscua et fontes sacros,

Ovésque servat créditas, arcet lupos.

Patri perénne sit per ævum glória;

Tibíque laudes concinámus ínclytas,

Ætérne Nate; sit, supérne Spíritus,

Honor tibi decúsque: sancta júgiter

Laudétur omne Trínitas per sǽculum.

Amen.

℣. Tu es Petrus.

℟. Et super hanc petram ædificábo Ecclésiam meam.

Canticum: Magnificat {Antiphona ex Proprio Sanctorum}

Ant. Tu es pastor óvium, * Princeps Apostolórum, tibi tráditæ sunt claves regni cælórum.

Canticum B. Mariæ Virginis

Luc. 1:46-55

1:46 Magníficat ✠ * ánima mea Dóminum.

1:47 Et exsultávit spíritus meus: * in Deo, salutári meo.

1:48 Quia respéxit humilitátem ancíllæ suæ: * ecce enim ex hoc beátam me dicent omnes generatiónes.

1:49 Quia fecit mihi magna qui potens est: * et sanctum nomen ejus.

1:50 Et misericórdia ejus, a progénie in progénies: * timéntibus eum.

1:51 Fecit poténtiam in brácchio suo: * dispérsit supérbos mente cordis sui.

1:52 Depósuit poténtes de sede: * et exaltávit húmiles.

1:53 Esuriéntes implévit bonis: * et dívites dimísit inánes.

1:54 Suscépit Israël púerum suum: * recordátus misericórdiæ suæ.

1:55 Sicut locútus est ad patres nostros: * Ábraham, et sémini ejus in sǽcula.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Tu es pastor óvium, Princeps Apostolórum, tibi tráditæ sunt claves regni cælórum.

Preces Feriales{omittitur}

Oratio {ex Proprio Sanctorum}

℣. Dómine, exáudi oratiónem meam.

℟. Et clamor meus ad te véniat.

Orémus.

Deus, qui beátum Petrum Apóstolum, a vínculis absolútum, illǽsum abíre fecísti: nostrórum, quæsumus, absólve víncula peccatórum; et ómnia mala a nobis propitiátus exclúde.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Commemoratio S. Pauli Apostoli

Ant. Sancte Paule Apóstole, prædicátor veritátis et doctor Géntium, intercéde pro nobis ad Deum, qui te elégit.

℣. Tu es vas electiónis, sancte Paule Apóstole.

℟. Prædicátor veritátis in univérso mundo.

Orémus.

Deus, qui multitúdinem géntium beáti Pauli Apóstoli prædicatióne docuísti: da nobis, quǽsumus; ut, cujus commemoratiónem cólimus, ejus apud te patrocínia sentiámus.

Commemoratio S. Ignatii Confessoris

Ant. Hic vir despíciens mundum et terréna, triúmphans, divítias cælo cóndidit ore, manu.

℣. Justum dedúxit Dóminus per vias rectas.

℟. Et osténdit illi regnum Dei.

Orémus.

Deus, qui ad majórem tui nóminis glóriam propagándam, novo per beátum Ignátium subsídio militántem Ecclésiam roborásti: concéde; ut, ejus auxílio et imitatióne certántes in terris, coronári cum ipso mereámur in cælis.

Commemoratio Ss. Martyrum Machabæorum

Ant. Istórum est enim regnum cælórum qui contempsérunt vitam mundi, et pervenérunt ad prǽmia regni, et lavérunt stolas suas in sánguine Agni.

℣. Lætámini in Dómino, et exsultáte justi.

℟. Et gloriámini omnes recti corde.

Orémus.

Fratérna nos, Dómine, Mártyrum tuórum coróna lætíficet: quæ et fídei nostræ prǽbeat increménta virtútum; et multíplici nos suffrágio consolétur.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Suffragium{omittitur}

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

℣. Fidélium ánimæ per misericórdiam Dei requiéscant in pace.

℟. Amen.

Et si tunc terminetur Officium, dicitur tantum Pater Noster secreto.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ad Completorium

Incipit

℣. Jube, domne, benedícere.

Benedictio. Noctem quiétam et finem perféctum concédat nobis Dóminus omnípotens.

℟. Amen.

Lectio brevis

1 Pet 5:8-9

Fratres: Sóbrii estóte, et vigiláte: quia adversárius vester diábolus tamquam leo rúgiens círcuit, quærens quem dévoret: cui resístite fortes in fide.

℣. Tu autem, Dómine, miserére nobis.

℟. Deo grátias.

℣. Adjutórium nostrum ✠ in nómine Dómini.

℟. Qui fecit cælum et terram.

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Joánni Baptístæ, sanctis Apóstolis Petro et Paulo, et ómnibus Sanctis, quia peccávi nimis, cogitatióne, verbo et ópere: percutit sibi pectus mea culpa, mea culpa, mea máxima culpa. Ídeo precor beátam Maríam semper Vírginem, beátum Michaélem Archángelum, beátum Joánnem Baptístam, sanctos Apóstolos Petrum et Paulum, et omnes Sanctos, oráre pro me ad Dóminum Deum nostrum.

Misereátur nostri omnípotens Deus, et dimíssis peccátis nostris, perdúcat nos ad vitam ætérnam. Amen.

Indulgéntiam, ✠ absolutiónem et remissiónem peccatórum nostrórum tríbuat nobis omnípotens et miséricors Dóminus. Amen.

℣. Convérte nos ✙︎ Deus, salutáris noster.

℟. Et avérte iram tuam a nobis.

℣. Deus ✠ in adjutórium meum inténde.

℟. Dómine, ad adjuvándum me festína.

Glória Patri, et Fílio, * et Spirítui Sancto.

Sicut erat in princípio, et nunc, et semper, * et in sǽcula sæculórum. Amen.

Allelúja.

Psalmi {Psalmi et Antiphona de Dominica}

Ant. Miserére.

Psalmus 4 [1]

4:2 Cum invocárem exaudívit me Deus justítiæ meæ: * in tribulatióne dilatásti mihi.

4:2 Miserére mei, * et exáudi oratiónem meam.

4:3 Fílii hóminum, úsquequo gravi corde? * ut quid dilígitis vanitátem, et quǽritis mendácium?

4:4 Et scitóte quóniam mirificávit Dóminus sanctum suum: * Dóminus exáudiet me cum clamávero ad eum.

4:5 Irascímini, et nolíte peccáre: † quæ dícitis in córdibus vestris, * in cubílibus vestris compungímini.

4:6 Sacrificáte sacrifícium justítiæ, † et speráte in Dómino. * Multi dicunt: Quis osténdit nobis bona?

4:7 Signátum est super nos lumen vultus tui, Dómine: * dedísti lætítiam in corde meo.

4:8 A fructu fruménti, vini, et ólei sui * multiplicáti sunt.

4:9 In pace in idípsum * dórmiam, et requiéscam;

4:10 Quóniam tu, Dómine, singuláriter in spe * constituísti me.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 90 [2]

90:1 Qui hábitat in adjutório Altíssimi, * in protectióne Dei cæli commorábitur.

90:2 Dicet Dómino: Suscéptor meus es tu, et refúgium meum: * Deus meus sperábo in eum.

90:3 Quóniam ipse liberávit me de láqueo venántium, * et a verbo áspero.

90:4 Scápulis suis obumbrábit tibi: * et sub pennis ejus sperábis.

90:5 Scuto circúmdabit te véritas ejus: * non timébis a timóre noctúrno,

90:6 A sagítta volánte in die, † a negótio perambulánte in ténebris: * ab incúrsu, et dæmónio meridiáno.

90:7 Cadent a látere tuo mille, † et decem míllia a dextris tuis: * ad te autem non appropinquábit.

90:8 Verúmtamen óculis tuis considerábis: * et retributiónem peccatórum vidébis.

90:9 Quóniam tu es, Dómine, spes mea: * Altíssimum posuísti refúgium tuum.

90:10 Non accédet ad te malum: * et flagéllum non appropinquábit tabernáculo tuo.

90:11 Quóniam Ángelis suis mandávit de te: * ut custódiant te in ómnibus viis tuis.

90:12 In mánibus portábunt te: * ne forte offéndas ad lápidem pedem tuum.

90:13 Super áspidem, et basilíscum ambulábis: * et conculcábis leónem et dracónem.

90:14 Quóniam in me sperávit, liberábo eum: * prótegam eum, quóniam cognóvit nomen meum.

90:15 Clamábit ad me, et ego exáudiam eum: † cum ipso sum in tribulatióne: * erípiam eum et glorificábo eum.

90:16 Longitúdine diérum replébo eum: * et osténdam illi salutáre meum.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Psalmus 133 [3]

133:1 Ecce nunc benedícite Dóminum, * omnes servi Dómini:

133:1 Qui statis in domo Dómini, * in átriis domus Dei nostri.

133:2 In nóctibus extóllite manus vestras in sancta, * et benedícite Dóminum.

133:3 Benedícat te Dóminus ex Sion, * qui fecit cælum et terram.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Miserére mihi, Dómine, et exáudi oratiónem meam.

Hymnus

Te lucis ante términum,

Rerum Creátor, póscimus,

Ut pro tua cleméntia

Sis præsul et custódia.

Procul recédant sómnia,

Et nóctium phantásmata;

Hostémque nostrum cómprime,

Ne polluántur córpora.

Præsta, Pater piíssime,

Patríque compar Únice,

Cum Spíritu Paráclito

Regnans per omne sǽculum.

Amen.

Capitulum Responsorium Versus

Jer 14:9

Tu autem in nobis es, Dómine, et nomen sanctum tuum invocátum est super nos: ne derelínquas nos, Dómine, Deus noster.

℟. Deo grátias.

℟.br. In manus tuas, Dómine, * Comméndo spíritum meum.

℟. In manus tuas, Dómine, * Comméndo spíritum meum.

℣. Redemísti nos, Dómine, Deus veritátis.

℟. Comméndo spíritum meum.

℣. Glória Patri, et Fílio, * et Spirítui Sancto.

℟. In manus tuas, Dómine, * Comméndo spíritum meum.

℣. Custódi nos, Dómine, ut pupíllam óculi.

℟. Sub umbra alárum tuárum prótege nos.

Canticum: Nunc dimittis

Ant. Salva nos.

Canticum Simeonis

Luc. 2:29-32

2:29 Nunc dimíttis ✠ servum tuum, Dómine, * secúndum verbum tuum in pace:

2:30 Quia vidérunt óculi mei * salutáre tuum,

2:31 Quod parásti * ante fáciem ómnium populórum,

2:32 Lumen ad revelatiónem géntium, * et glóriam plebis tuæ Israël.

℣. Glória Patri, et Fílio, * et Spirítui Sancto.

℟. Sicut erat in princípio, et nunc, et semper, * et in sǽcula sæculórum. Amen.

Ant. Salva nos, Dómine, vigilántes, custódi nos dormiéntes; ut vigilémus cum Christo, et requiescámus in pace.

Preces Dominicales{omittitur}

Oratio

℣. Dómine, exáudi oratiónem meam.

℟. Et clamor meus ad te véniat.

Orémus.

Vísita, quǽsumus, Dómine, habitatiónem istam, et omnes insídias inimíci ab ea longe repélle: Ángeli tui sancti hábitent in ea, qui nos in pace custódiant; et benedíctio tua sit super nos semper.

Per Dóminum nostrum Jesum Christum, Fílium tuum: qui tecum vivit et regnat in unitáte Spíritus Sancti, Deus, per ómnia sǽcula sæculórum.

℟. Amen.

Conclusio

℣. Dómine, exáudi oratiónem meam.

℟. Et clamor meus ad te véniat.

℣. Benedicámus Dómino.

℟. Deo grátias.

Benedictio. Benedícat et custódiat nos omnípotens et miséricors Dóminus, ✠ Pater, et Fílius, et Spíritus Sanctus.

℟. Amen.

Antiphona finalis B.M.V.

Salve, Regína, mater misericórdiæ;

vita, dulcédo et spes nóstra, salve.

Ad te clamámus éxsules fílii Hevæ.

Ad te suspirámus geméntes et flentes

In hac lacrimárum valle.

Eja ergo, advocáta nostra,

illos tuos misericórdes óculos ad nos convérte.

Et Jesum, benedíctum fructum ventris tui,

nobis post hoc exsílium osténde.

O clemens, o pia, o dulcis Virgo María.

℣. Ora pro nobis, sancta Dei Génitrix.

℟. Ut digni efficiámur promissiónibus Christi.

Orémus.

Omnípotens sempitérne Deus, qui gloriósæ Vírginis Matris Maríæ corpus et ánimam, ut dignum Fílii tui habitáculum éffici mererétur, Spíritu Sancto cooperánte, præparásti: da, ut, cujus commemoratióne lætámur, ejus pia intercessióne, ab instántibus malis et a morte perpétua liberémur. Per eúmdem Christum Dóminum nostrum. Amen.

℣. Divínum auxílium ✠ máneat semper nobíscum.

℟. Amen.

Deinde dicitur secreto

Pater noster, qui es in cælis, sanctificétur nomen tuum: advéniat regnum tuum: fiat volúntas tua, sicut in cælo et in terra. Panem nostrum quotidiánum da nobis hódie: et dimítte nobis débita nostra, sicut et nos dimíttimus debitóribus nostris: et ne nos indúcas in tentatiónem: sed líbera nos a malo. Amen.

Ave María, grátia plena; Dóminus tecum: benedícta tu in muliéribus, et benedíctus fructus ventris tui Jesus. Sancta María, Mater Dei, ora pro nobis peccatóribus, nunc et in hora mortis nostræ. Amen.

Credo in Deum, Patrem omnipoténtem, Creatórem cæli et terræ. Et in Jesum Christum, Fílium ejus únicum, Dóminum nostrum: qui concéptus est de Spíritu Sancto, natus ex María Vírgine, passus sub Póntio Piláto, crucifíxus, mórtuus, et sepúltus: descéndit ad ínferos; tértia die resurréxit a mórtuis; ascéndit ad cælos; sedet ad déxteram Dei Patris omnipoténtis: inde ventúrus est judicáre vivos et mórtuos. Credo in Spíritum Sanctum, sanctam Ecclésiam cathólicam, Sanctórum communiónem, remissiónem peccatórum, carnis resurrectiónem, vitam ætérnam. Amen.

Si post Completorium immediate sequatur Matutinum, tunc bis dicitur Pater noster, Ave Maria et Credo, pro fine videlicet Officii diei præcedentis, et pro initio Officii diei sequentis.

Ante

flexis genibus

Aperi Dómine, os meum ad benedicéndum nomen sanctum tuum: munda quoque cor meum ab ómnibus vanis, pervérsis et aliénis cogitatiónibus; intelléctum illúmina, afféctum inflámma, ut digne, atténte ac devóte hoc Offícium recitáre váleam, et exaudíri mérear ante conspéctum divínæ Majestátis tuæ. Per Christum Dóminum nostrum.

℟. Amen.

Dómine, in unióne illíus divínæ intentiónis, qua ipse in terris laudes Deo persolvísti, has tibi Horas (vel hanc tibi Horam) persólvo.

Post

Sacrosánctæ et indivíduæ Trinitáti, crucifíxi Dómini nostri Jesu Christi humanitáti, beatíssimæ et gloriosíssimæ sempérque Vírginis Maríæ fœcúndæ integritáti, et ómnium Sanctórum universitáti sit sempitérna laus, honor, virtus et glória ab omni creatúra, nobísque remíssio ómnium peccatórum, per infiníta sǽcula sæculórum.

℟. Amen.

℣. Beáta víscera Maríæ Vírginis, quæ portavérunt ætérni Patris Fílium.

℟. Et beáta úbera, quæ lactavérunt Christum Dóminum.

Et dicitur secreto Pater noster. et Ave Maria.